
Revolucionarni duh, koji je 1848. g. zahvatio dio Zapadne, 
Srednje i Južne Evrope, utjecao je i na Dalmaciju. Nisu se u njoj 
dogodili nikakvi ustanci, nikakvi krvavi sukobi, nije u njoj nastala 
nikakva revolucionarna oluja, nego je tek vjetar nabrao površinu, 
uznemirio je, ali njeni valovi nisu bili nipošto takvi, da bi se nešto 
jače dogođilo. Revolucije, koje su izbile u Parizu, Beču, Pragu, Ma- 
džarskoj i drugdje, utjecale su samo na inteligenciju, koja je ušla u 
borbu, ali se i ta borba odigravala isključivo na površini, u novinama 
iu ponekom municipalnom vijeću. Širok, masovni zahvat nije Dal- 
macija 1848. g. doživjela. 

Kad se razvoj događaja 1848. godine u Dalmaciji promatra ne 
samo s površine, t. j. u vidu političkog stava i događaja s tim u vezi, 
nego kad se u prvom redu uoče ekonomski faktori, koji su djelovali 
na raspoloženje stanovništva, dakle s materijalne strane problema, 
ukazuje nam se Dalmacija 1848. godine sasvim drugačije od one, 
kakva se dosada prikazivala. Upravo je nepoznavanje ekonomskih 
jaktora od strane banovinskih Hrvata bilo glavni krivac za neuspjeh 
hrvatskih nastojanja u Dalmaciji i s time u vezi s razvitkom hrvat- 
skih nacionalnih želja. Hrvati u Hrvatskoj i Slavoniji nisu poznavali 
Dalmaciju, nisu poznavali njen društveni život, a još manje njena 
ekonomska pitanja, a smatrali su, da je dovoljno pozvati Dalmatince, 
da se ujedine s Hrvatskom u vezi s činjenicom, da je pretežnu većinu 
Dalmacije nastavao slavenski živalj. U prilikama, u kojima je tada- 
šnja Dalmacija živjela, bilo je to upravo naivno; ono nije moglo 
nikoga pridobiti za hrvatska traženja, osim nekoliko zanesenih naci- 
onalista, a tih je bilo vrlo malo, možda nekoliko desetaka ljudi u 
cijeloj Dalmaciji. 

Da razumijemo razvoj događaja u Dalmaciji 1848. godine, po- 
trebno je vidjeti, kakve su ekonomske prilike bile u to vrijeme u 
Dalmaciji, zatim kakve su socijalne prilike u njoj vladale i kako su 
se one odražavale u javnom životu, onda kakve su kulturne prilike 
vladale ne samo u gradovima, nego i u selima, i u vezi s time, kako 
su se narodne mase odnosile na javni život uopće, a s time u vezi i 
na velike političke događaje u svijetu i Austriji. Tada ćemo razumjeti, 
da su u prvom redu ti faktori bili oni, koji su Dalmatince opredijelili 
za jedan ili drugi stav, ili su bili takvi, da ih nisu opredijelili ni za 
kakav stav, jer se narodne mase nisu dale ničim pomaknuti iz svoje 
letargije, ili su negativno reagirale na manifestacije onog vrlo malog 
broja ljudi, koji se bavio političkim pitanjima. 


Li 
SOCIJALNE PRILIKE U DALMACIJI 


prije 1848. godine 


Poslije odlaska Francuza iz Dalmacije, ona se vratila u najvećem 
dijelu svojih ustanova na ono, što je uvelo prvo vladanje Austrije 
1797.—1805. godine. U prvom redu su ukinuti svi oni francuski zakoni, 
koji su smatrani za plodove revolucije, kao zakon o civilnom braku, 
zakon o ukidanju bratovština i slični, i u Dalmaciju su se uvodili 
austrijski zakoni; ukinut je francuski sudbeni sistem i uveden 
austrijski; ukinuta je francuska upravna razdioba i uvedena austrijska. 
Najvažnija uspostava 'bila je vraćanje: kleru svega onoga, što je on 
ranije imao; dane su visokom kleru velike plaće, vraćene ostalom 
kleru, svjetovnom i samostanima, sve ranije povlastice i sva ranija 
prava, tako-da je on postao najistaknutiji stalež u pokrajini. 

Tadašnje dalmatinsko stanovništvo možemo podijeliti na dva 
Fea ili, da ih jasno označimo, na dvije klase: buržoaziju i radni 
narod. 

Dalmatinsko je svećenstvo poseban stalež. Na početku austrijskog: 
vladanja 1814. godine bila je Dalmacija sa svojih oko 300.000 sta- 
novnika zasijana biskupijama. Biskupije su bile u Zadru, Splitu, Du- 
brovniku, Šibeniku, Hvaru, Kotoru, Rabu, Ninu, Skradinu, Trogiru, 
Makarskoj, Korčuli i Stonu, dakle 13 biskupija na 300.000 stanovnika. 
To je i austrijskoj vladi bilo previše, i ona je u sporazumu s papom 
Lavom XII. 1830. godine ukinula :posljednjih sedam biskupija i priklju- 
čila njihov teritorij biskupijama u Zadru, Šibeniku, Splitu, Dubrovniku 
i Kotoru. Biskup u Zadru postao, je nadbiskup Dalmacije. 

Za mletačkog vladanja bio je broj svećenika u Dalmaciji vrlo 
velik. Godine 1781. bilo je u Dalmaciji 212.385 stanovnika katolika, 
51.071 pravoslavac i 218 židova, dok je katoličkih svjetovnih sveće- 
nika bilo 2404 i 885 fralara i koludrica. Pravoslavnih popova bilo je 
221. Dakle na svakih 65 katolika dolazio je po jedan svećenik ili fratar.' 


" Pisani abbć Paul, La Dalmatie de 1797 a 1815. Paris 1893 7. str. 


Druge godine Irancuskog vladanja, 1807. godine, nije ih istina već 
"bilo toliko, ali još je u francuskoj Dalmaciji (Dubrovnik se tu ne 
računa) bilo: 2 nadbiskupa (Zadar i Split) i 10 biskupa (Rab, Krk, Cres, 
Osor, Nin, Sibenik, Trogir, Makarska, Hvar i Korčula), 1200 crkava 
ili kapela, 462 parohije, 1500 svećenika svjetovnih i 54 samostana. 
K tome treba dodati bratovštine, koje su tada bile sasvim religioznog 
karaktera. U samoj zadarskoj biskupiji bilo je 197 takvih bratovština. 

Tadašnji generalni providur Dalmacije Vicko Dandolo predložio je 
caru Napoleonu, da dalmatinske biskupije svede na četiri: na nadbi- 
skupiju u Zadru i tri biskupije: jednu za Kvarner, jednu u Sibeniku i 
jednu u Splitu. Ali to nije. izvršeno.? 

Tek je organičkim dekretom 15. travnja 1811. godine bilo donekle 
određeno nekoliko odnosa, koji su se ticali crkve. Biskupije, nadbisku- 
pije, kaptoli, župe ostale su, kako sui i bile, samostani su ukinuti »par 
prćtćrition«, ukinute su bratovštine, a njihova dobra zaplijenjena. Ali 
iako su biskupije i parohije ostale, nisu one uživale ranija materijalna 
dobra, jer je ukinuta crkvena desetina, a kao naknada otvoren godišnji 
kredit u iznosu od 100.000 franaka. Kako je dalmatinski kler zauzeo 
opozicioni stav prema francuskim zakonima, irancuska vlada nije 
imenovala nove biskupe na ispražnjena mjesta, pa su tako naskoro 
ostale vakantne biskupije u Ninu, Šibeniku, Splitu, Hvaru i Korčuli. 
Francuska je vlada postupala bezobzirno s dalmatinskim svećenstvom, 
koje se nije htjelo pokoriti općim državnim interesima i zakonima 
Francuske. Zbog toga je i broj svećenstva pao. Slabe materijalne 
prilike tadašnjeg svećenstva mnoge su mlade liude odvratile od pri- 
stupanja svećeničkom staležu. 

Kad je Austrija g. 1814. dobila Dalmaciju, nije se ona mnogo 
žurila da vrati sve u prijašnje stanje, jer to nije odgovaralo njenim 
financijalnim interesima, a i uređenje svih tih pitanja, koja su nakon 
pada francuske vlasti u Dalmaciji iskrsla, tražilo je duže vrijeme. Tek 
je 1830. godine Austrija provela novu organizaciju dalmatinskih bi- 
skupija. Godine 1844. bilo je u Dalmaciji 6 kaptola, 1 konkatedralni 
kaptol i 1 kolegijalni kaptol, 57 kanonika, 2 natpopa, 429 župa, 712 
svjetovnih svećenika i 269 fratara, 55 samostana, 6 samostana 
koludrica, 2 samostana sestara prosjakinja (Pinzocare), 3 pustinjaštva 
muškaraca, 1 teološko sjemenište i I- sjemenište za srednjoškolski 
odgoj. K tome je dolazilo svećenstvo rapske i kotorske biskupije, koje 
nije uračunano u te brojeve. God. 1846. bilo je u Dalmaciji svega 1386 
svećenika kaloličke vjere. Fratara :je bilo: 168 svećenika u samosta- 
nima, 37 klerika i učenika. 74 laika. K tome treba pribrojiti još 77 
svećenika fratara, koji su bili na župama. 


* Pisani, 0. c. 229. ss. 
* Petter Franz, Dalmatien in seinen verschiedenen Beziehungen, I Theil, 
Qotha 1857, 245., 246. str. 

Pravoslavno svećenstvo bilo je podijeljeno ovako: 1 episkop, 16 
vikarijata, 116 parohija, 78 svjetovnih svećenika, 38 kaluđera u 11 
manastira. Unijata je 1846. godine bilo svega 828 ljudi u 2 parohije. 

Svega zajedno bilo je 1846. godine u Dalmaciji: 1 nadbiskupija, 
5 katoličkih i 1 pravoslavna biskupija, 8 kaptola sa 79 kanonika, 373 
katolička župnika, 57 kapelana, 78 samostana sa 430 fratara i 51 
koludricom. Cjelokupni svjetovni kler brojio je 840 katoličkih i 116 
pravoslavnih svećenika. 

Austrijska vlada nije obnovila mnoge samostane, koje je iran- 
ruska vladavina ukinula, pa ni one, koje je već ranije zatvorila 
mlelačka vlada, ali ona je priznala kaptolima, crkvama i samostanima, 
koji su ostali, sva njihova dobra i potvrdila u seoskim župama dese- 
tinu. Ona je inače 1846. godine plaćala iz crkvenog fonda «svećenstvu 
167.523.Jorinta, od čega su dobivali redovitu mjesečnu platu 471 
aktivni svećenik i 119 penzioniraca i provizionista. No ta je plata tako 
podijeljena, da su lavlji dio imali biskupi i kanonici, dok je ostalo 
svećenstvo primalo vrlo malo. 

To ostalo svećenstvo bili su ljudi vrlo slabo obrazovani, koji su 
se, što se obrazovanja tiče, vrlo malo izdizali iznad ostalog seljaštva. 
Zbog loga su oni nastojali popraviti svoje loše ekonomsko stanje 
sredsivima, koja nisu bila dostojna njihova položaja u narodu. 

Plaće, koje su 1848. godine primali visoki svećenici, bile su vrlo 
velike, naročito prema plaćama nižeg svećenstva. Mi nemamo točnih 
podataka za pojedine plaće, ali nam je poznato, da su obični župnici 
po dalmatinskim selima loše materijalno stajali i zbog toga nisu mogli 
pristojno živjeti. »Ja mislim«, pisao je dr. Lanza, »da bi njihova go- 
dišnja plaća morala biti takva, da primamljuje ljude mudre i naobra- 
žene; i mislim, da ta ne bi smjela biti manja od 400 forinti, i to bi 
naročito trebalo da vrijedi za seoske župnike, za koje je žrtva sa 
socijalnog gledišta veća, jer nemaju drugih prihoda. — Neka reduci- 
raju plaće biskupa na 4000 forinti, nadbiskupa na 6000, kanonika na 
600, uz povećanja prema odnosnom stepenu na 900 ili 1000. Te bi 
plaće bile više nego dovoljne za pristojno življenje pojedinaca, koji 
osim toga imaju drugih prihoda. Kad bi se to učinilo, dobila bi se 
ušteda od kojih 30.000 forinti na godinu.« Iz te uštede povećale bi se 
plaće nižeg svećenstva.“ 

Isti Lanza ističe, kako je ekonomskoj nevolji i zaostatku u poljo- 
privredi Dalmacije krivo u prvom redu nenaobraženo svećenstvo. On 
navodi, da je 1837. godine vidio u Katunima kod Omiša jedno polje 
tako lijepo uređeno, da mu se činilo, da je u Toskani, a ne u Dalma- 
ciji. Taj je uspjeh on pripisivao župniku, koji je nekoliko godina bio 
u Toskani, tamo proučio napredan način poljoprivrede i prenio ga 
na to polje u Katunima. Istaknuvši to, Lanza nastavlja: »Ali čemu se 


* Lanza Dr. Fr., u La Dalmazia Costituzionale, Zadar 1848, br. 16. 


imamo nadati od popova neznalica u našim selima, od naših poljičkih 
svećenika i župnika,* koji možda manje znaju od najprostijeg seljaka, 
a njega bi oni po svom zvanju trebalo da odgajaju i poučavaju. Kako 
možemo imati dobrih župnika, ako ih njihova malešna plaća, kad nema- 
ju drugih prihoda, sili, da propovijedaju samo zato, da prose od svojih 
župljana uobičajene pristojbe, da ne umru od gladi« Lanza pred- 
laže, kako smo naprijed naveli, da se smanje plaće biskupima i kano- 
nicima i da se od toga bolje plate obični župnici. Pored toga treba 
da se u odgajanju od kandidata svećenika napose traži poznavanje 
seoske ekonomije." 

Svećenici u gradovima, u prvom redu biskupi i članovi kaptola, 
imali su pored plaće često i bogate prihode s posjeda biskupija, kaptola 
i crkava. Bogale su prihode imali i neki samostani, kojima je Austrija 
priznala sve one posjede, što su ih imali u vrijeme vladanja Venecije. 
Veliki su posjednici bila i neka sjemeništa, u prvom redu splitsko. Još 
su opstojale neke bogate zadužbine, koje su donosile, za daimatinske 
prilike, velike prihode, a pri tom nije trebalo da svećenik, beneficijat, 
išta više radi nego da odčita jednu ili nekoliko misa na godinu. Jedna 
je takva zadužbina znala donositi i do 5000 forinti" godišnjeg prihoda, 
a njen beneficijat je bio obvezan na samo jednu jedinu misu na godinu. 
Bila je to zadužbina crkve Svetoga Kuzme i Damjana u Hvaru. 

Svećenstvo, koje je sačinjavalo istaknut stalež, bilo je podije- 
ljeno u dva dijela, i to u bogaf ili imućan dio velikih eksploatatora, i 
siromašno svećenstvo, koje je svoj položaj nastojalo iskoristiti tako, 
da može živjeti. Prvi su primali velike prihode i živjeli gospodski, za 
njih su radile narodne mase, na teškom dalmatinskom terenu, drugi su 
prodavali ne samo mise i molitve, nego su se bavili i prodajom raznih 
stvarčica, od njih posvećenih, primali nagrade za razne molitve, tje- 
ranje vragova, tjeranje bolesti, i toliko sličnog, u što je naročito 
dalmatinski zagorac vjerovao. Ovi drugi bili su narodni ljudi, živjeli 
su s narodom, ali mu nisu mogli dati ništa, nisu ga mogli naučiti 
ničemu, što bi podiglo njegovo ekonomsko stanje, jer ni sami, kako je 
to dobro uočio Lanza, nisu o tome ništa znali. Pored spomenutih bilo 
je u dalmatinskim gradovima i selima svećenika, koji su imali bolju 
naobrazbu, koji su materijalno bolje stajali, jer su imali tf. zv. bogatije 
župe, t. j. bogatije vjernike, koji su bolje plaćali za razne crkvene 
obrede prilikom krštenja, vjenčanja ili smrti, ili su pak bili beneficijati 
manjih benelicija. To bi bio neki srednji stalež dalmatinskog svećen- 
stva, koji je dao dosta i nauci i literaturi, ali se ni on nije približio 
narodu, nego je ušao u sklop dalmatinske buržoazije. 

* »Poljički svećenici« su oni, koji su svršili bogosloviju u Prikome kod Omiša, 
4 Poljicima. 


“ La Dalmazia Costituzionale, Zadar br. 16, 31. kolovoza 1849. 
* Iznos navodim pa usmenom obavješteniu i za visinu ne mogu jamčiti. 

Što se tiče muških samostana, njihovi su se članovi bavili isklju- 
čivo vjerskim stvarima: čitali su mise, propovijedali, molili se, ispovije- 
dali, vršili crkvene obrede, a tek se poneki od njih bavio naukom ili 
literaturom. Pored toga, kako smo prije vidjeli, mnogo je franjevaca 
vršilo službu župnika na dalmatinskom kopnu. 

U takvim prilikama dočekalo je dalmatinsko svećenstvo godinu 
1848. i prema tome se ono i moglo na nju odnositi onako, kako su 
mu te, u prvom redu materijalne, prilike nalagale. Biskupi i kanonici, 
vrlo dobro plaćeni i situirani, nisu se ničim htjeli zamjeriti onima koji 
su vladali, ma da su poneki od njih osjećali nacionalno slavenski. 
Mnogobrojno svećenstvo po dalmatinskim selima nije učinilo ništa 
ni za sjedinjenje ni protiv njega, ono je, kao i njihovi seljaci, ostalo 
izvan događaja, kao da ga se sve to i nije ticalo. Onaj srednji sveće- 
nički sloj vladao se kao i dalmatinska buržoazija, s kojom je on živio 
i kojoj je pripadao i po svom mentalitetu i svom položaju. To je bur- 
žoasko svećenstvo bilo u dalmatinskim gradovima, osim Dubrovnika, 
protiv sjedinjenja s Hrvatskom. Za to sjedinjenje bilo je naprotiv 
pravoslavno građansko svećenstvo odgojeno u nacionalnom duhu, dok 
Je pravoslavno seosko svećenstvo, daleko od političkih događaja mislilo 
onako kao i katoličko seosko svećenstvo. 

Kako su gledali dalmatinsko svećenstvo stranci, koji su u to vri-. 
jeme posjetili Dalmaciju, vidimo iz knjige Engleza A. Patona, koji je 
1846. i 1847. godine boravio u Dalmaciji. »Kad bih sudio katolički 
kler«, kaže Paton, »po onima, koje sam ja bolje upoznao, kao dubro- 
vačkog biskupa, opata Carraru i profesora Kalugjeru, ja bi ih visoko 
ocijenio; ali velik dio seoskog svećenstva nije prikladan da unaprijedi 
moralno i kulturno narod, radi slabih prihoda teško se tko može odlu- 
čiti da se posveti zvanju župnika u zabačenim neciviliziranim pod- 
ručjima. Dobro izobraženo svećenstvo mnogo bi pridonijelo, da se 
narod civilizira; ali s berivima od po prilici 20 1. na godinu, nastoji sve- 
ćenik na indirektan način povisiti svoj prihod prislojbama.«* 

U dalmatinsku buržoaziju računamo trgovce, na veliko i na malo, 
gostioničare, obrtnike (zanatlije), advokate, posjednike zemljišta i kuća 
i činovnike. Među te treba svakako ubrojiti, kako smo već kazali, i 
svećenstvo po gradovima i većim mjestima. Svi ti nisu u jednakoj 
mjeri bili eksploatatori radnog naroda, ali su svi bili prožeti više ili 
manje istim mentalitetom, tipično dalmatinsko-malograđanskim. 

Najizrazitiji su predstavnici dalmatinske buržoazije trgovci i 
advokati i posjednici svih kategorija. Oni su pravi predstavnici eksploa- 
tatora, koji su živjeli na račun radnog naroda. ; 

Dalmatinski trgovci ne razlikuju se ni po čemu od trgovaca po 
ostaloj Evropi toga vremena, a pored onih, koji su živjeli od dđbitka 


"A. A. Paton, Highlands and Islands of the Adriatic, vol. JI, London 1849, 
43. strana 


13 


između kupovine i prodaje, bilo je među njima i takvih, kakve nala- 
zimo posvuda, gdje se narod nalazi u bijedi: proiesionalnih lihvara. 
Bilo je lihvara i među drugim pripadnicima buržoazije, koji su nada- 
leko bili na glasu zbog svoje gramžljivosti i nemilosrdnog iskorišta- 
vanja, golemih kamata i upropaštavanja posjednika. 

Naročit dalmatinski tip eksploatatora su posjednici, veliki i mali. 
U Dalmaciji, osim u bivšoj dubrovačkoj republici, nije bilo kmetskih 
odnosa, osim nekolicine, a nije bilo ni velikih posjednika. Temeljni tip 
dalmatinskih poljoprivrednih odnosa bio je kolonat. Dalmatinski ko- 
lonat nadovezujući se na stari rimski postoji jet iz ranoga srednjega 
vijeka, a osnovni mu je tip ovaj: 

Posjednik zemlje (općina, crkva, privatnik) ks kolonu na obra- 
đivanje zemljište, već iskrčeno ili još u formi pašnjaka ili šume. Kolon, 
koji se u dalmatinskom govoru zove »težak«, prima zemlju. On je 
dužan tu zemlju iskrčiti, ako još nije bila iskrčena, obraditi je, zasi- 
jati, posaditi voćke ili vinovu lozu, i od prihoda dati posjedniku 
određeni dio, već prema udaljenosti ili drugih prilikama: .!/2, %%, 14. 
Taj se odnos utvrđivao zakonom propisanim putem, obično notarskim 
ugovorom. U statutima pojedinih dalmatinskih komuna bio je točno 
ustanovljen taj odnos između posjednika i težaka. Tako je na pr. 
hvarski statut određivao, da težak mora u mjesecu veljači zemlju pre- 
kopati i taj posao svršiti do polovine ožujka, zatim je ponovo pre- 
kopati do blagdana svetoga Vida. Ako težak nije (o izvršio, mogao 
mu je vlasnik tu zemlju oduzeti, a za već učinjeni rad nije mu morao 
ništa platiti. Povrh toga težak je morao platiti i globu od 5 malih 
libara, a od te je svote polovina išla komuni, a polovina vlasniku 
zemljišta. Tom islom kaznom kaznio bi se i onaj težak, koji je bio 
zatečen, da je bez gospodareva znanja uzimao plodove vinograda ili 
vrta. Bez gospodareve privole nije smio težak da napusti vinograd, 
dok je god loza živjela, a ako bi to učinio, bio bi kažnjen istom 
kaznom. Težak, koji bi, bez dopuštenja gospođareva, počeo da trga 
ili žanje, bio bi isto tako kažnjen. S druge je strane težačko pravo bilo 
nasljedno, ograničeno samo time, što težak nije mogao svoje,kolon- 
sko pravo na vinograd ili vrt ostaviti nekolicini, nego samo jednome 
od svojih sinova ili svoje braće ili svojoj ženi. Drugom nije on to 
smio ostaviti Ako nije imao zakonitih nasljednika, pripadalo bi 
zemljište sa svim onim, što je u njemu uradio, vlasniku tog zemljišta. 
Da vidimo bolje, kakav je bio odnos između vlasnika zemljišta i te- 
žaka, navest ćemo kao primjer kolonatski ugovor, sklopljen 3. kolo- 
voza 1376. između samostana sv. Nikole na otoku Visu i Ratka 
Radovanovića. Tim ugovorom samostan sv. Nikole daje i ustupa 
Ratku Radovanoviću, kao kolonu, zemlju u Dolu sv. Barbare »u ime 
svoje i svojih nasljednika po svom vlastitom pravu, na vijeke«, da je 
ima, drži, posjeduje, radi i obrađuje uz uvjet, da su spomenuti Ratko 

i njegovi nasljednici dužni obrađivati cijelo spomenuto zemljište, u 
spomenutim granicama, po običajima i statutima grada Hvara i da 
daju četvrti dio dohotka spomenutog zemljišta i polja spomenutom 
samostanu sv. Nikole, a kad na tom zemljištu nestane loze, da zemlja 
prazna i slobodna ima ostati spomenutom samostanu«. To je ista 
iormula, koja se onda upotrebljavala i dalje i u XV., XVI, XVII, 
XVIIl. i XIX. vijeku." To je jedan način, na koji se davalo zemljište, 
i to onaj »na vječna vremena« t. j. dotle, dok kolon ne počini koju 
pogrešku, zbog koje se je kolonatski odnos mogao prekinuti. Drugi 
je način, ako se zemljište davalo, dok loza traje. U tom slučaju, kad 
je loza prestala, morao je težak zamoliti dopuštenje za sađenje nove 
loze. Ako gospodar zemljišta ne bi dao tu dozvolu, odnos bi se 
razriješio." 

Slični su odnosi vladali u svim dalmatinskim komunama. Najsta- 
riji sačuvani kolonatski ugovor u Splitu je onaj, kojim Dujan Kasarov 
daje 14. travnja 1266. godine svoj vinograd u Vlačinama Draganu 
Radomirovom. Taj ugovor točno utvrđuje. kolik dio zemljišta mora 
težak zasaditi u određenom roku. Dragan Radomirov se obavezao, da 
će svake godine zasaditi lozom 1 i !/e vretena zemlje. Ako to ne bi 
muna morao je odmah sve ono, što je dotada posadio, predati vlasniku 
zemlje"! 

U splitskom je statutu bilo određeno, da je težak dužan za svaki 
vreten posađene loze posaditi šest sadnica maslina pod prijetnjom 
globe od četiri solida. Kasnije, a prije 1333. godine, bilo je to izmije- 
njeno tako, da je za svaki vreten vinograda težak bio dužan posaditi 
četiri sadnice maslina, a te su sadnice imale biti velike kao čovječji 
lakat. Težak nije smio u vinogradu posaditi nijedne jabuke, a druga 
je stabla mogao saditi u sporazumu s gospodarom zemlje.:? 

Sve dotle, dok je živjela loza, dijelio se i plod stabala (voća) na 
iste dijelove između gospodara i težaka, a kad bi loza uginula, tada 
bi, ako se ugovor nije obnovio, stabla, koja su se nalazila na zemlji, 
pripala gospodaru zemlje, a težak bi dobio, prema procjeni, dio, koji 
bi njemu odgovarao. Procjenjivala se samo vriiednost drva kao 
goriva. 

U Splitu se mogao ugovor sklopiti tako, da je težak trebao davati 
gospodaru ne dio godišnjeg ploda, nego stalnu svotu na godinu. Sve 
obaveze obrađivanja bile su onakve, kao da se davala zemlja na dio 


* Statuta Communitatis Lesinae Il. c. XXI, XXIII, XXIV: Novak G., Hvar, 
Beograd 1924., str. 82. 83. 

1" Novak GQ. 1 c. 

"Codex Diplomaticus V. 583. 

'" Statuta et leges civitatis Svalati, ed. Hanel, Monumenta Historico-Juridica 
Slavorum Meridionalium P. Vol. II, Zagreb 1878., str. 116.. 117.. 264. 

*% Statuta cit. 117 str. 


ploda. Ako to ne bi težak u redu činio, morao je vratiti primljenu 
plaću i platiti globu od 20 solida komuni i 20 solida vlasniku. Ako nije 
imao odakle da plati, mogao ga je vlasnik dati bičevati. 

Teži su bili uvjeti za one zemlje, na kojima su se sijale žitarice. 
Težak je bio dužan da obradi najmanje jedan vreten na godinu. Gu- 
spodar, koji je dao težaku zemlju na takvo obrađivanje, nije mu smio 
tu zemlju oduzeti, zato da je dade drugom težaku na obrađivanje, 
prije nego li je težak pobrao plod dviju godina. Ako je pak gospodar 
htio da je sam obrađuje, mogao je zemlju oduzeti težaku poslije prvog 
pobiranja ploda.“ Ugovor za sijanje mogao je biti sklopljen i na duže 
vrijeme. Tako je na pr. 24. lipnja 1408. g. dao Antun Ciprijanov Veljku 
Holujevom, nastanjenom u predgrađu Splita, polovicu jednog svog 
posjeda, da ga obradi i na njemu sije, »na 4 sijanja i 4 žetve«, s time 
da mu Veljko daje četvrtinu prihoda svake godinc.!? 

Ovi su kolonatski odnosi, koje nalazimo zabilježene već u XII. st, 
a postojali su svakako i ranije, vrijedili kroz cijelo vrijeme sve do 
XIX. stoljeća, pa čak i do trećeg decenija XX. stoljeća, uvijek isti. 
Bilo je slučajeva, ali vrlo rijetko, kad se vlasnik zemljišta obvezao, 
da će pomoći materijalno težaku u krčenju zemljišta. 

Kako bijaše u splitskoj i hvarskoj komuni, bilo je i u korčulan- 
skoj,“ trogirskoj,'"" bračkoj," šibenskoj i drugim dalmatinskim komu- 
nama, dakle u cijeloj mletačkoj Daimaciji. 

Bilo je vlasnika zemlje, koji su ostali jos iz srednjeg vijeka, pa 
sve do XIX. stoljeća, a bilo je i težačkih porodica, koje su nekoliko 
stoljeća obrađivale istu zemlju, uvijek kao koloni. Prema tomu bilo 
je porodica, koje su stoljećima eksploatirale težake, čak članove isle 
porodice, a da pri tom nisu radile upravo nikakav posao, nego im je 
jedina briga bila, da primaju godišnji prihod i da paze, kako ih težak 
ne bi u dijelu prihoda prevario. Zato su slale kod berbe ili žetve straže, 
koje su strogo pazile, ne samo da gospodar zemljišta dobije dio, koji 
mu je bio ugovorom osiguran, nego i da dobije dobru vrstu grožđa, 
da ono bude u redu zgnječeno i t. d. : 

Druga vrsta posjednika zemljišta bila je u unutrašnjosti Dalma- 
cije, koja je došla pod tursku vlast na kraju XV. ili na početku XVI. 
stoljeća. Tamo su svi težaci postali kmetovi turskih feudalaca, većih 
ili manjih. A kad je Venecija počela u XVII. stoljeću ofenzivni rat na 
Turke u Dalmaciji i stala osvajati njihove krajeve, dok konačno nije 


** Statuta cit. 137. 

15. U državnom arhivu u Zadru; Splitski arhiv, Bastardelus D., f. 237 r. 

16 Statuta et leges civitatis Curzulae, ed. Hancl. MHJSM I, str. 45. 

17 Statut i reformacije grada Trogira, priredio J. Strohal, Monum. HJSM. X. 
Zagreb, 1915.. 79 ,:80., 185., 235. str. 

1" Statuta et reformationes insulae Brachiae, MHJSM. XI, Zagreb. 1926., 
20.. 21. str. 

dobila cijelu Dalmaciju do granica današnje Bosne i Hercegovine, 
turski su posjednici pobjegli i ostavili zemlju, koju je onda Venecija 
razdijelila među borce, Dalmatince. Pri toj diobi uzela je ona kao 
mjerilo 2 padovanska campa (I i /A jutra). Onima pak, koji su se 
naročito istakli u borbi ili su inače bili zaslužni za mletačku stvar, 
dala je država više. Svi su se ti nazivali »graziati« — nadareni. Ti su 
nadarenici morali davati državi 'ho prihoda dobivenog zemljišta. Ali 
kako su oni živjeli u gradovima i mjestima na obali; i nisu ni mogli 
ni htjeli obrađivati sami ta zemljišta, to su ih davali na obrađivanje 
dalmatinskim zagorcima, koji su onda za njih plaćali desetinu državi 
i k tomu još vlasnicima jedan dio prihoda, već prema ugovoru. Taj 
je dio iznosio */s, 4, '/s, ili '/o prihoda, prema udaljenosti zemljišta. 
Nastajao je dakle ovdje kolonatski odnos, a »graziati« su primali pri- 
hode, za koje nisu upravo ništa radili. Težak, kolon, morao je snositi 
sve troškove obrađivanja zemljišta, sađenja, sijanja i t. d. i imao dvije 
obaveze: prema državi "hiw i prema nadareniku po ugovoru. Ovdje je 
nastala neka vrsta feudalnog odnosa: graziati su bili feudalci, a težaci 
— koloni njihovi kmetovi.'" Pored takvih bilo je na posjedima, koje 
je Venecija kasnije dobila od Turaka (Acquisto nuovo) i takvih se- 
ljaka, koji su dobili zemljište za svoje zasluge u ratu i sami ga 
obrađivali. Kako se pak događalo, da su oni ta zemljišta zalagali i 
prodavali, a onda ostali siromasi, izdan je 25. travnja 1756. t. zv. zakon 
Grimani, koji je zabranjivao takvo prodavanje.?" Ali je taj zakon. 
kao i mnogi venecijanski zakoni ostao samu na papiru, i malo ga se 
tko držao. Godine 1806. ukinula je francuska vladavina u Dalmaciji 
taj zakon i dala punu slobodu raspolaganja zemljištem, a to je tek 
onda dovelo do potpuno slobodnog zalaganja i prodavanja zemljišta. 
zbog čega su mnoga zemljišta došla u ruke lihvara. 

Posjednici. veći i manji, živjeli su u dalmatinskim gradovima i 
većim mjestima, oni su zapravo bili klasa, koja je vodila. Jedni su od 
njih pripadali starom komunalnom plemstvu, koje je francuska vlada 
ukinula, drugi su pripadali starim »građanima« (cittadini) po dalma- 
tinskim komunama. Poslije odlaska Francuza nije se austrijska vlada 
nikako žurila da prizna plemstvo ranijim plemićima, nego je odredila, 
da svaki od njih treba da pridonese dokaze o svom plemstvu i svom 
imovinskom stanju. Za priznanje plemstva tražila se osim toga, za 
tadašnje dalmatinske prilike dosta znatna svota novaca. Ali kako plem- 
stvo nije donosilo nikakav naročit položaj, jer stare, od Francuza 
ukinute komune, nisu bile obnovljene, nego: je Dalmacija bila upravno 
razdijeljena po uzoru ostale Austrije, nisu se nekadašnji plemići poje- 
dinih dalmatinskih komuna nikako žurili, da tu potvrdu plemstva traže, 

2 Petter, Dakmatien, 1., 114. SI 

?? Legge agraria, publicirao Cattallinich u Storia della Dalmazia, III, 
Zadar, 1835. 

i razmjerno ih je bilo vrlo malo, koji su to učinili. Ali su ti plemići 
ipak zadržali svoje stare posjede, a Austrija je, kao i Francuska, osta- 
vila stari kolonatski sistem zbog toga, što se to smatrala kao slobodan 
ugovor između vlasnika zemljišta i težaka. 

Još za francuskog vladanja nestalo je u Dalmaciji razlike između 
nekadašnjih plemića i »građana«. I jedni i drugi, nalazeći se u istom 
odnosu posjednika prema onima, koji posjeda nisu imali, i koji su 
obrađivali tuđu zemlju, imali su iste interese i brzo su bili posvuda 
u Dalmaciji smatrani za istu klasu (»signori«, »šjori«). Oni su sada, 
t.j. poslije 1815, godine, preuzeli vlast u novoosnovanim općinama i 
zajedno su sa svećenstvom u gradovima i većim mjestima imali glavnu 
riječ. 

Dalmatinski posjednici XIX. stoljeća nisu dakle nikakva feudalna 
gospoda. Kako smo gore kazali, bilo je i među njima, u doba mle- 
tačkog vlađanja onih, koji su to donekle bili. Francuska je vladavina 
sve to izbrisala, a Austrija nije obnovila. Dalmatinski je posjednik 
najmodavac, a težak (kolon) najmoprimac, prvi je vlasnik zemljišta, 
drugi radnik na tuđem zemljišta, koji za svoj rad prima određen dio 
prihoda. Po svom mentalitetu, po svom gledanju na društvo, dalma- 
tinski su posjednici izrazito buržoaski orijentirani. 

Dalmatinski su posjednici — kako rekosmo — bili u gradovima i 
većim mjestima klasa, koja je vodila, ali nije ništa radila, a imala je, 
već prema svojim prihodima, više ili manje udoban život, uvijek u 
granicama i prilikama Dalmacije i njena životnog standarda. Oni su 
mogli svoju djecu školovati, i slali su ih u škole, koje su ih odgajale 
u talijanskom duhu, zanosile za talijansku literaturu i kulturu uopće. 
I oni sami, u svojoj vječnoj dokolici, mnogo su čitali talijanske knjige 
i časopise, i oduševljavali se za talijanski jezik i talijansku kulturu. 
Mnogi od njih slali su svoju djecu i na sveučilišta u Italiju, ponajviše 
u Bolognu i Padovu. 

U takvim prilikama poštao je talijanski jezik, upravo zaslugom 
tih posjednika i njihove djece, jezikom, kojim se govorilo u javnosti, 
propovijedalo u svečanim propovjedima u dalmatinskim crkvama: To 
«je dovelo dotle, da su i oni, koji su hrvatski ili slavenski osjećali, po- 
znavali književno samo talijanski jezik. Tako se moglo dogoditi, da su 
pisani talijanskim jezikom čisto hrvatski i slavenski listovi, kao dubro- 
vački »L'Avvenire« i »L'Incerto«, zatim listovi miješanih nacionalnih 
osjećaja, kao »La Dalmazia« i »La Dalmazia _Costituzionale«, a i 
službeni »La Gazzetta di Zara«, i da su oni na talijanskom jeziku bra- 
nili mišljenja, koja su bila hrvatska ili slavenska. 

Sva ta buržoazija bila je daleko od naroda i njegovih interesa. 
Mnogi su od njih, istina, zastupali u javnosti liberalne ideje, mnogi 
su od njih isticali, da je potrebno pridignuti narod, koji je zaostao, no 
sve je to bilo samo na površini. Ali ono bitno, t. j. socijalni i materi- 

jalni interes naroda, njegovo emancipiranje od posjednika prema na- 
čelu, da je zemlja onoga, koji ju obrađuje, bilo je njima daleko i 
nikad se nitko od njih nije sjetio, da oni svi eksploatiraju siromašnog 
radnika-seljaka i da žive na njegov račun, a sami tome ništa ne 
pridonose. 

Uz ove treba još spomenuti i vlasnike lađa za prijevoz putnika 
i robe, ako nisu sami vršili taj posao, i vlasnike velikih mreža (trata). 
Vlasnici velikih mreža bili su ujedno i vlasnici lađa, koje su se upo- 
trebljavale za ribolov na srdjele i skuše. Ovi su uzimali kao vlasnici 
mreža i lađa polovinu ulovljene ribe, a druga polovina dijelila se među 
družinu, koja se redovno sastojala od 14 do 18 ljudi. Rad takve dru- 
žine bio je vrlo naporan. Trebalo je najprije spremiti luč za svijetlo pri 
ribolovu i za to nasjeći borovine u borovim šumama, tu borovinu ispi- 
liti i iscijepati, trebalo je prostirati mreže, više puta sate i sate veslati 
teškim i dugim veslima, konačno mrežu vući, i za to hodati noću, uz 
najveći napor, većinom po oštrim hridinama. A za taj trud dobivao 
je pojedini ribar samo dvadeset i osmi ili trideset i četvrti dio 
ulovljene ribe. Vlasniku mreže pripala bi polovina“ sve  ulov- 
ljene ribe, i pri tom nije morao ništa raditi nego +je mo- 
gao mirno kod kuće spavati, a pogotovu nije sudjelovao svo- 
jim radom u sječenju goleme količine borovine, i njenju piljenju, ci- 
jepanju i prijenosu na svićaricu, i t. d. Ako je pak sudjelovao u lovu, 
on je to činio ili kao »parun«, t. j. upravljao je lovom iz »levuta« 
(glavne lađe), ili kao »svićar«, t. j. tražio je ribu. Za taj posao dobivao 
je on još, povrh svoje polovine cijelog lova, i dio »svićara«, jer 
je »parun« imao nekoliko dijelova, a »svićar« isto tako. Ti vlasnici 
mreža znali su, naročito u Visu i Komiži, zaraditi goleme svote, dok 
su članovi družine ostajali uvijek siromasi, mnogo puta gladni, naro- 
čito za zimskih mjeseci, kad se nije lovio »veliki lov«. 

U dalmatinsku buržoaziju ubrojili smo i obrinike: kovače, drvo- 
djeljee, graditelje brodova (kalafate), zidare, brijače, postolare, ukratko 
sve zanatlije. Oni su se uvijek isticali; u nekim su mjestima zvani i 
»artisti«, hljeli su se oštro izdići iznad naroda i udaljivali su se od 
naroda. Da to što više pokažu, oni su upravo nastojali da uvijek go- 
vore pokvarenim venecijanskim dijalektom, odvajajući se i time od 
narodne mase. Taj odnos zanallija prema širokim narodnim masama 
ostao je u Dalmaciji sve do XX. stoljeća. Ti obrtnici bili su redovno 
i pismeni ljudi, tek taknuti ponekim štivom, ali uvijek ponosni, što 
ne pripadaju narodu, nego su nešto bolje od narodne mase. Oni su i 
bili glavna potpora dalmatinskoj buržoaziji. U tom duhu odgajali su 
se i njihovi šegrli, ponosni, što će jednog dana biti nešto više od 
narodne niase, od seljaka i običnih radnika. 

11. 
EKONOMSKE PRILIKE U DALMACIJI PRED 1848. GOD. 


Poljoprivreda — stočarstvo — ribarstvo — ekonomske prilike — ceste 

— putovi — izvoz i uvoz kopnom i morem — pasivnost Dalmacije — 

bijedno stanje dalmatinskog naroda — brodarstvo — konkurencija 
Trsta i parobroda — prilike dalmatinskih mornara , 


Najbrojnija klasa dalmatinskog pučanstva bili su težaci po gra- 
dovima i većim mjestima, seljaci, po koji vrlo rijedak radnik stručnjak, 
malobrojni nestručni radnici po gradovima, mornari i ribari. Od svih 
njih smatrala je buržoazija seljake i težake za najniže. Buržoaska je 
klasa upravo prezirala težake i seljake uopće. Seljak (talijanski »con- 
tadin«) bio je sinonim prostote i niskog staleža. Njega je sve do XX. 
stoljeća: smatrao i lučki radnik kao nižeg od sebe. Ali seljak je ipak 
u sebi bio ponosan, prožet smislom za rad, za čestitost, poštenje i sve 
ono, što zdrava narodna duša osjeća kao dobro i plemenito. Svejedno 
je li bio težak na tuđem zemljištu ili vlasnik svoga zemljišta. kakvih 
je također bilo, iako u manjem broju, on je smatrao svoj rad ne 
samo za svoju dužnost, nego mu je pristupao s ljubavlju. Mnogoga je 
od njih mučilo to, što je od godine do godine morao davati polovinu, 
trećinu ili četvrtinu svog rada i svog znoja gospodaru zemljišta, koji 
je u gradu ili varošici ljenčario i samo čekao, da mu težak donese 
dio prihoda, što mu je prema ugovoru pripadao. Malo je bilo težaka, 
koji su to činili,.a da nisu pri tome bili prožeti mržnjom prema tim 
gradskim ili varoškim gotovanima, malo je bilo težaka, koji nisu kipjeli 
od bijesa, kad bi se vlasnici zemlje ili njihova djeca pojavili na zemlji- 
štu, njegovim radom i znojem obrađenom, da se naužiju slatkoga 
grožđa ili drugog voća, za koje su težaci cijelu godinu, po buri i zimi, 
po kiši i žestokom dalmatinskom suncu, radili, s najtežim naporom, 
kakav može da traži ona dalmatinska, teška i tvrda zemlja. 

Između težaka i vlasnika zemljišta bio je nepremostiv jaz, koji je 
stoljećima trajao. Težak je sve to snosio, jer drugog izlaza nije bilo. 
ili će tako raditi i mučiti se cio život ili ne će imati ni komadića zemlje, 
da prehrani sebe i svoju porodicu. Zvao se taj vlasnik crkva ili ko- 
muna, bio to koji privatnik ili tko mu drago, bilo je svejedno, način 
je bio isti, jednako se grabila korist od težaka. Koje onda čudo, ako 

je poneki seljak kušao da zakine svoga gospodara zemlje za koji kilo- 
gram grožđa ili smokava, pšenice ili kukuruza? A uza sve to, uza sav 
svoj preteški položaj, težak je radio, popravljao svoju zemlju, što je 
više mogao, povećavajući tako ne samo svoj prihod, nego i prihod 
onoga, koji nije ništa radio. 

Nepisinen odreda, nije taj seljak poznavao nikakve literature, 
nikakve umjetnosti, osim svoje narodne, svojih narodnih pjesama i 
pripovijedaka o hajducima, o svojim običajima i svojim junacima. Kod 
njega se nabralo ono dragocjeno blago, koje nazivamo narodnom 
pjesmom i narodnom pripovijesti, narodnom nošnjom i narodnim ve- 
zom. U tome je on nalazio oduška svojim duhovnim potrebama, u 
siromašnim svojim kućama, kolibama, na širokim poljima, na daima- 
tinskom suncu i moru. Kod njega će opat Fortis, prolazeći Dalmaciju, 
naići na divnu pjesmu o Hasanaginici, od njega će naučiti i Tommaseo 
i Carrara ono najljepše u poeziji, što je Dalmacija dala, kao što je od 
njega uzeo i vlastelin hvarski Lučić svoju krasnu pjesmu »Jur nijedna 
na svit vila«. Pa ipak, dalmatinski je težak i seljak ostajao kroz vje- 
kove daleko od plodova napretka, jer se za nj nije brinuo skoo 
niiko, osim rijetkih pojedinaca, koji su bacali na papir nekoliko fraza 
i deklamacija o tome, kako bi trebalo taj narod prosvijetliti. 

[ste prilike, socijalne i ekonomske, kao kod težaka i seljaka, bile 
su i kod dalmatinskih ribara, koji nisu bili vlasnici velikih mreža i 
lađa. Žapravo je pravih ribara u Dalmaciji bilo, a i danas ih ima vrlo 
malo. Ribari, koji pripadaju družinama velikih mreža, većinom su se- 
ljaci, težaci, koloni, koji ljeti postaju članovi družine. A i oni, koji 
vuku zimske mreže, i ti su redovito bili i jesu upravo najsiromašniji 
težaci, koji na taj način naknađuju ono, što im zemlja ne može da 
pruži za prehranu njihovih porodica. Ribara, koji su samo ribari, a nisu 
ujedno i vlasnici mreža, bilo je, kako rekosmo, a i danas je tako, vrlo 
malo, da ima čitavih primorskih mjesta, gdje ih nikako nema. 

I pomorce treba podijeliti u dvije klase: u brodovlasnike i mornare. 
Između brodovlasnika treba razlikovati one, koji su samo vlasnici 
brodova, a nisu ujedno i kapetani i one, koji sa svojim brodom plove, 
njim zapovijedaju i upravljaju. Prvi su samo kapitalisti, drugi zanatlije, 
ali i jedni i drugi, osim vlasnika malih lađa, pripadaju buržoaziji i po 
načinu eksploatacije mornara i njihove snage, i po načinu mišljenja, i 
po društvenim vezama. Oni su vlasnici lađe, a svi ostali: t. j. kapetan, koji 
nije ujedno i vlasnik, i mornari primaju od njih plaću za svoj povre- 
meni rad: za «jedno ili više putovanja neke lađe. Bilo je u Dalmaciji 
mnogo mornara, koji su bili pravi proleteri i živjeli su samo od svoga 
mornarskog posla, a bilo ih je po manjim mjestima, koji su bili i težaci 
i mornari. | brodovlasnika, i mornara, i kapetana bilo je u to doba 
najviše u Boki Kotorskoj i u Dubrovniku. Boka je 1852. god. imala 60 
lađa duge plovidbe (nava, barka, brikova, škuna); na kojima je bilo 
svega preko 1500 mornara. 

Tvorničkih radnika Dalmacija do 1848. godine nije skoro ni po- 
znavala, jer u Dalmaciji i nije bilo tvornica osim tvornice maraškina 
u Zadru. U radnike računamo nosače i lučke radnike i još neke, koji 
su.radili u predionicama konopa, u mastionicama i sličnim radionicama, 
zatim rudare u Siveriću i radnike u solanama na Pagu. Svih je tih 
bilo vrlo malo. Amo ubrajamo i one malobrojne naiamne radnike na 
poljima i sluge kod bogatijih posjednika i svećenika. 

Činovnike toga vremena ne možemo ubrojiti u radnike, jer su oni 

bili prožeti buržoaskim duhom, jer sebe nisu smatrali radnicima i 
držali bi čak za uvredu, kad bi ih netko nazvao tim imenom. U tome 
su bili svi jednaki, od dalmatinskog namjesnika pa do posljednjeg 
podvornika. Svi su oni bili pripadnici cesarsko-kraljevske birokracije i 
postupali su sa seljacima i s narodom uopće na najgrublji, nedostojan 
i superioran način, smatrajući sebe vlašću i gospodom. 

Tako je narod, dakle devedeset postotaka dalmatinskog stanov- 
ništva, bio dubokim jazom odijeljen od buržoazije, prožet mržujom 
na sve te eksploatatore, koji-su od njega samo crpli plodove njegova 
rada, a nisu mu pružali upravo ništa. To i jest razlog, što narod 1848. 
godine nije nimalo sudjelovao u javnom životu, što ga se nimalo nije 
ticalo ono, šta je buržoazija radila. Nitko nije pitao narod, hoće li se 
“pridružiti Hrvatskoj ili ne, Italiji ili ne, ostati autonoman ili ne. A da 
su ga tada i pitali, ne bi on ni mogao ni htio odgovoriti. 

Ekonomske prilike u Dalmaciji bile su u XIX. stoljeću prije 1848. 
a i 1848. godine vrlo slabe. Ali te loše prilike nisu pogađale ni činov- 
ništvo, ni visoko svećenstvo, ni trgovce, ni zanatlije, dakle od njihovih 
je posljedica bila očuvana buržoaska klasa stanovništva. Težina lošeg 
ekonomskog stanja Dalmacije padala je svim teretom na narodne 
mase. 

Zemlja se u Dalmaciji obrađivala onako, kao i u srednjem vijeku, 
a.kad se k tome doda njena relativna slaba plodnost, onda je golem 

“rad utrošen u vrlo slab prihod. Ima u Dalmaciji plodnih krajeva, ali 
ti su mali, usporedimo li ih s golemim prostorima, gdje treba utro- 
šiti vrlo mnogo truda, da se dobije vrlo malo ploda. Od cjelokupnog 
zemljišta Dalmacije u to je vrijeme tek 18% bilo zasađeno ili 
obrađeno, od toga 10% žitom, 2.05% vinovom lozom, a ostalo raznim 
i miješanim kulturama. Tko pozna mnoga dalmatinska polja, vino- 
grade ili maslinike, koji su stvoreni samo tako, što se pokupilo ka- 
menje i sabralo tek nešto zemlje, da se na njoj posadi loza ili neka 
druga kultura, shvatit će, koliko je neznatan postotak od tih 18% kul- 
tiviranog zemljišta doista prvoklasan. Ali iz toga i takvog zemljišta 
dalo bi se stvoriti kud i kamo plodnije i unosnije tlo, da je u tu kulturu 

bilo uneseno bar nešto malo više znanja. Kolonatski sistem, o kom 


* Novak.G., Naše more. Zagreb 1932., 254. str. 

smo govorili, uvelike je škodio tom napretku, jer se mnogi kolon nije 
dosta brinuo za zemlju, koju je obrađivao, kad je znao, da ona nije 
njegova i da od njena ploda treba dati jedan dio vlasniku zemlje, a 
mnogi drugi, jer je morao računati, da će je samo kraće vrijeme uži- 
vati. To je naročito vrijedilo za zadarske zemlje i zemlje zasijane žita- 
ricama, koje su se davale samo na kraće rokove na kolonat. Pored 
toga kolonatski je odnos bio štetan i zalo, što je mnogi kolon, hoteći 
da dade što manje vlasniku zemljišta, brao često potajno grožđe i 
voće, koje još nije bilo dozrelo, pa zato ono i nije moglo biti dobro za 
prodaju. Često je kolon bio zatečen ili prijavljen, pa je dolazilo do 
sukoba s gospodarom zemljišta i do raskida ugovora, a to je sve 
donosilo i troškove i mnogo štete. 

Dalmacija je četrdesetih godina devetnaestog stoljeća groizvadita; 
prosječno, svega zajedno 848.845 hl žitarica i sočivica, i 1230 hl krum- 
pira. Iz Dalmacije je izvezeno na godinu poprečno 12.300 hl žitarica, 
pa je prema tome ostajalo za domaće potrebe 837.774 hl. U to je vri- 
jeme Dalmacija brojila 400.000 stanovnika, tako da je na svakog sta- 
novnika Dalmacije otpadalo 2 hl i 9 litara na godinu. Kako se u to vri- 
jeme u Dalmaciju uvozilo 184.500 hl žitne hrane, na svakog je sta- 
novnika dolazilo svega zajedno 2 hl i 55 litara žitne, mahunaste i 
krumpirove hrane na godinu, dakle 0,7 litre na dan. Koliko je to i 
inače malo, pogotovu je to malo u zemlji, u kojoj je mesna hrana bila 
velika rijetkost, pa je bilo malo porodica, osim u gradovima, koje su 
mogle nabaviti mesnu hranu i jedamput na mjesec. 

Da se još bolje uoče tadašnje dalmatinske prilike, navest ćemo 
još, koliko je hektolitara otpadalo na pojedine žitne ili mahunaste 
vrste. Tako je u to vrijeme dobiveno godišnje: 101.475hl pšenice, 
34.055 hl raži, 307.500 hl ječma, 45.510 hl zobi, 61.500 hl pira, 24.600 hf 
sočivica, 180.810 h! kukuruza i 72.570 hl proje. 

Službena statistika za 1845. i 1846. godinu daje nešto drugačije 
brojke i nešto drugačiji omjer. Navest ćemo dio tih statistika, ma da 
ni jedna ni druga nisu realne, nego su daleko pretjerale, t. j. prikazale 
su stvar bolje, nego je doista bila. Prema toj statistici bio je 1846. 
godine u Dalmaciji ovaj prirod: 129.765hl pšenice, 17.220 hl! raži, 
27.675 hl zobi, 87.330 hl kukuruza, 57.810 hl proje i sirka, +845hl 
heljde, 553 hl graha, 3.075 hl boba, 6.826 hl graška, 1230 hl leće, 10.455 
hl krumpira, 16.605 hl repe i 241.695 nl ječma. Godina 1845. bila je 
nešto bolja i dala je: 135.915 hl pšenice, 19.065 hl raži, 22.755 hl zobi, 
165.247 hl kukuruza, 65.805 hl proje i sirka, 7.995 hl helide, 984 h] 
graha, 4.489 hl boba, 6.580 hl graška, 1.845 hl leće, 19.680 hl krumpira, 
27.675 hl repe i 210.330 hl ječma.“ 


? Petter, Dalmatien I, 117. — Gornji su podaci iz »Osterr. Lloyd« i izneseni 
u Qazz. di Zara, 1844. 24. listopada. 
2 Petter, 0. c. 118. 

Da je sve to samo nabačeno i izmišljeno, a da mnogo toga i nije 
bilo, piše Petter, koji je Dalmaciju ne samo proputovao, nego u njoj 
godinama živio. On kaže, da je pretjerano, što se tu navodi za zob, 
jer »u Dalmaciji hrane konje samo sijenom; ječam je rijedak obrok. 
isto tako ja ne vjerujem, da se u Dalmaciji dobilo 1845. g. 13.000 
Metzena (t. j. 7.995 hl) heljde. Na moru i na otocima zemljište je za 
ovu vrstu žita presuho i ja nisam vidio nigdje nijedno polje zasijano 
heljdom, ma da sam proputovao cijelu zemlju od Zadra do Knina i od 
Knina do Budve.«* . 

Dalmacija je proizvodila oko 1,100.000 hektolitara, vina godišnje, 
(1845. god. 1,095.172h! vina) i 17.000 kvintala ulja (1846. god. 17.150). 
Ako tome dodamo, prema službenoj statistici, još 7500 kg mliječnih 
proizvoda, spomenuli smo uglavnom sve, što je Dalmacija proizvodila, 
koliko se tiče hrane: Kako rekosmo, službena statistika nije nipošto 
točna, nego je uvijek prikazana više od onoga, što je bilo. Ona se 
sastavljala prema usmenom izvještaju pojedinih seoskih glavara. 

Primorski dijelovi Dalmacije, a napose otoci, zapravo samo ona 
mjesta na otocima, koja su uz more, mogla su poboljsati svoju hranu, 
naročito u ljetnim mjesecima i to ribolovom. Toga u dalmatinskom 
Zagorju nije bilo, i ono se uvijek slabo hranilo, a često je i gladovalo. 

Kad se uzme u račun, da je jedno jutro u Dalmaciji poprečno da- 
valo 348 litara priroda, jasno je, kako je mršavo rodila žitom dalma- 
tinska zemlja i kako je stajala dalmatinska poljoprivreda." : 

Dalmatinska je zagora mogla lako uvoziti žito iz Bosne, ali se to 
nije događalo ili samo vrlo rijetko, jer dalmatinski zagorac nije imao 
čime da kupi žito. 

Ako je stanje bilo uvijek teško, ono je u vrijeme rrerodice bilo 
katastrofalno. Dalmatinski zagorac, a ni primorac nisu poznavali spre- 
manje zimnice, dok je hrvatski seljak to dobro znao. U Dalmaciji nije 
se spremala kisela repa ni kiseli kupus, a na spremanje krumpira za 
zimu nitko nije ni pomislio. Ono malo krumpira prodalo bi se vrlo 
rano, za podmirenje raznih hitnih potreba. 

Dalmatinskom je zagorcu jedina nada bila njegova sitna stoka. 
Ona mu je davala mlijeko, vunu ili kostrijet, a onaj, koji je mogao 
kupiti soli, solio je njeno meso za zimu. Na žalost dalmatinski zago- 
rac, a ni primorac nije uzgajao stoku racionalno, on nije bio stočar; 
nego samo pastir. On nije poznavao ništa, što podiže stočarstvo. Vo- 
lovi i krave bili su mu potrebni u prvom redu za oranje. Nije poznavao 
hi uzgoj krmnog bilja.“ 


“* Petter, o. c. 119. 
* Ibid. 122. 
* Ibid. 127. 

Zagorski seljak pravio je i sir, ali taj je bio načinjen na najpri- 
mitivniji način, pa je prema tome služio samo za domaću potrošnju. 
Kud i kamo bolji sir pravio se na dalmatinskim otocima Pagu, Ižu, 
Braču i drugima. m 

Koze i ovce naknađivale su dalmatinskom seljaku ono, što on nije 
dobivao od mršave dalmatinske zemlje. Ali pored svega velikog broja 
tih domaćih životinja nije on od njih crpao onu korist, koju bi bio 
mogao, da je znao s njima racionalno postupati, 

Za 1849. godinu imamo podatke o broju sitne i krupne stoke u 
Dalmaciji. Te je godine bilo u cijeloj Dalmaciji 4964 bika, 58.623 glave 
telaca i volova, 36.201 krava, 30.525 svinja, 781.000 ovaca i 403.430 
koza. 

Ovce i koze bile su za dalmatinskog seljaka i pastira izvanredno 
važne ne samo zbog mlijeka, sira i mesa, nego i zbog odijela, pro- 
izvodnje užadi, mjehova, opanaka i kože. Dalmatinski seljak nije u to 
vrijeme uopće pravio sebi drugo odijelo nego od domaće predene vune 
i kostrijeti. Ma da se kostrijet uzimala samo za vrlo grube haljine, 
ona se mnogo upotrebljavala za predenje i pravljenje vreća, užeta i 
i sl, a ima vrsta užeta, kao na pr. ona, kojima se vežu mjehovi za 
mast ili za vino, gdje se još i danas upotrebljavaju samo »zavuze« 
od kostrijeti, kao što se još i danas mnogo pletu čarape od kostrijeti. 


Kad uzmemo u račun, da je Dalmacija četrdesetih godina XIX. 
stoljeća imala 400.000 stanovnika, onda je otpadalo na svakih 100 
stanovnika 195 ovaca i 101 koza. Ta velika količina stoke sitnog zuba 
hranila se po prostranim dalmatinskim pašnjacima. No na mnogim 
takvim pašnjacima mogla je samo ovca i koza s teškom mukom iz- 
među kamena obrstiti koji zeleni list. Ali tako velik broj sitne stoke 
značio je veliku nevolju za dalmatinske šume, jer su koze brstile mlada 
stabla, uništavale ih i tako priječile porast šume. 


Već je ,Dandolo nastojao da poveća broj ovaca, a suzbije gojenje 
koza, upravo zbog toga, što koze uništavaju mlado stabalje. On je 
zato uveo travarinu. Ali to nije pomoglo stoga, što koze mogu lakše 
uspijevati nego .ovce i u najkrševitijem kraju, jer se popnu onamo, 
kamo ovce ne mogu, zatim one daju i više mlijeka od ovaca, (jedna 
dalmatinska koza daje do 2 1 mlijeka na dan), a napokon njihova je 
koža podesnija za mjehove, jer je veća i jača od ovčje." 


7 Ioš 1923. god. dakle 75 gođina iza vremena, o kom mi govorimo, imala ie 
Dalmacija istu nevolju, što se tiče koza. Ma da ih je tada bilo 230.890, dakle za 
174.000 manje, svejedno su one bile uvijek velika nevolja za šume. I tada se dakle 
u punom XX. stoljeću, piše: »O gojidbi koza nerado se govori, ier korist, što je 
pojedinci imaju od nje. daleko nadmašuju štete. što ih općenitost trpi radi držanja 
koza«. S Ožanić. Poljoprivreda u »Dalmacija« — Spomen-knjiga. Split 1923. 
147. str. . 


Kako smo već kazali, volove su držali u prvom redu zbog teglje- 
nja, a jednako i krave. Goveda su bila vrlo loše kvalitete, obično sitne 
buše, a i kravlje mlijeko nije bilo dobro zbog loše hrane. Stoga mlje- 
karstva u Dalmaciji nije uopće bilo. 

Ako bi se gledalo na broj 22.006 ždrebadi, konja i kobila, koliko 
ih je Dalmacija tada imala, moglo bi se pomisliti, da je ona loše sta- 
jala, što se tiče tegleće marve; no kad se zna, da su to sve bili slabi 
i nevoljni konji, loše hranjeni, onda se prilike čine očajne. Nedostatak 
konja zamjenjivali su volovi, mule i magarci. Tada je u Dalmaciji bilo 
6.089 mula i 15.854 magarca. Još danas ima na dalmatinskim otocima 
varošica, gradića i sela, gdje nema ni jednoga konja. Uzrok je u 
prvom redu taj, što se mule, a pogotovu magarci zadovoljavaju naj- 
lošijom travom. 

Da se vidi velika razlika između stočarstva četrdesetih godina 
u Dalmaciji i onoga, koliko bi joj bilo potrebno, navest ćemo, da je 
1923. god., kad su se još uvijek osjećale posljedice prvoga svjetskog 
rata, u kojemu je uginulo i pobijeno mnogo dalmatinske tegleće marve, 
bilo u. Dalmaciji 26.678 konja ,i ti su bili kud i kamo bolji, jači i ustraj- 
niji od konja iz četrdesetih godina prošloga stoljeća, jer se od 1858. 
godine počelo u Dalmaciji provoditi križanje s arapskom i turskom 
pasminom. Te je godine bilo u Dalmaciji 28.268 magaraca, skoro za 
8.000 grla više nego 1890. godine, a za 12.414 više nego četrdesetih 
godina. Slično je i s mazgama, kojih je 1923. godine bilo u Dalmaciji 
8.412, dakle oko 2.300 više nego ih je bilo četrdesetih godina prošloga 
stoljeća. 

Godine 1848. i 1923. bio je broj teladi, volova, krava i bikova 
otprilike isti (1848.: 99.788 — 1923.: 100.716), ali velika razlika u vrsti, 
jer je od 1869. godine nastojala austrijska vlada unaprijediti govedar- 
stvo u Dalmaciji, te je zbog toga uvodila u Dalmaciju plemenite pa- 
smine i osnovala 1894. godine postaje za oplemenjivanje krava naj- 
prije meltalskom i algavskom pasminom," a onda gornjointalskom. 
Godine 1848. upotrebljavale su se i krave za tegljenje, dok se to 1923. 
godine rijetko događalo. ; " 

Iz toga vidimo, kako je malo značio broj stoke prema onome, što 
je trebao i što je mogao značiti. Glavni je uzrok tome bilo potpuno 
zanemarivanje dalmatinskog naroda, potpuna nebriga buržoazije za 
narodne mase: Buržoazija nije uviđala, da treba podići narodnu pro- 
svjetu i narodno gospodarstvo, i oslanjala se u prvom redu, ako ju 
je plaćala država, na državnu kasu, a ako nije, zadovoljavala se onim, 
što je imala. 

Bilo je među tom dalmatinskom buržoazijom pojedinaca, koji su 
vidjeli zaostalost dalmatinskog naroda, koji su, kao Lanza, «pisali o 


" Ožanić, m. c. 145. 

tome, šta bi trebalo da se uradi, ali uradilo se dotada nije ništa. A 
ipak su po ostaloj Evropi poljska privreda i stočarstvo stalno na- 
predovali. 

Da nam ekonomska slika Dalmacije tih godina bude jasnija, po- 
ttebno je da navedemo, pored onoga, što smo spomenuli, još i 
ribarstvo. 

Mi nemamo pregleda, koliko se ribe ulovilo tih godina u cijeloj 
Dalmaciji, jer za to nismo mogli naći podataka. A da i ima podataka, 
oni ne bi mogli nikako biti točni, jer se u mnogim mjestima lovila 
riba, a nikom se o tom nije izvješćivalo. O lovu na malo nije nikada 
mogla biti vođena neka statistika, a i lov na veliko mogao je da 
bude bilježen samo na osnovu soljene ribe i izvezenih količina, ako 
su se carinile. 

Popis ulovljene ribe u cijeloj Dalmaciji počinje mnogo kasnije, 
kad su se za to brinule trgovačko-obrtničke komore. Tek 1857. god. 
počela je splitska trgovačko-obrtnička komora da sakuplja podatke, 
ali je to išlo vrlo sporo i netočno. Na laj način je splitska-trgovačko- 
obrtnička komora izdala »aproksimativni pregled ulovljene ribe« za 
četiri godine, 1857.—1860. i to samo za teritorij, koji je njoj pripadao, 
dakle za kotare Split, Trogir, Makarsku, Omiš, Vis, Hvar, Brač i 
Metković. Kako se između 1840. i 1860. god, nije ništa promijenilo ni 
u načinu lovljenja ribe, ni u načinu konzerviranja, ni u bilo čemu, ovaj 
nam pregled može služiti i za vrijeme, o kome govorimo. Na žalost 
nije komora to iznijela u količinama, nego u vrijednosti, u forintama. 
Kako se tu radi o raznovrsnoj ribi, to nam globalna vrijednost ne daje 
uvid u stvarnost. U te četiri godine ulovilo se u spomenutim kotarima 
ribe 532.427 forinti ukupne vrijednosti, i to je podijeljeno ovako: 


Omiš... 2.620 for 
LORI 4, a ina e 8.950 ,, 
Makarska . . ... 23.989 ,, 
Brač: < 4 aa 26412. .,, 
Split. 2. 2.0... 29.902 |, 
Metković. . ... 32.185 
Hvar... 0.4.0. 124.119, 
Vis. .... 4... 284.550 ,, 

Ukupno. . . 532.427 for? 


Kako se iz toga vidi, sam je Vis dobio više od svih drugih kota- 
reva zajedno. Odmah ćemo spomenuti i to, da ostali kotari na jugu i 
sjeveru ovima ni izdaleka nemaju takav ribolov kao Vis. Iza Visa 


" Vojnović Constantino, Cenni statistico-economici sul circolo di Spalato 
con speciale riguando al quadriennio 1857—1860, Split 1864., 92, str., tabla 19. 

dolazi Hvar, a onda u daleko manjim količinama ostali. U svim je 
kotarima ulovljeno najviše srdjela, skuša, lokarda, a onda u daleko 
manjim količinama girica, palamida i druge ribe. U kotaru Metković 
nijesu se lovile srdjele, ni skuše, ni lokarde, ni inćuni, nego jegulje, 
cipli i manja riba. Još 1856. godine bilo je u srednjoj Dalmaciji svega 
samo 355 ribarskih lađa, od toga 216 na Hvaru i Visu. U oba ova 
kotara bilo je svega 965 ribara. Po tome je jasno, kako se malo pažnje 
obraćalo na ribarstvo. Prije toga bilo je ipak u Visit i Komiži više 
lađa i više trata. Prema službenom »La Gazzetta di Zara« bilo je 1844. 
godine u Komiži 119 »vojga« i 51 trata.“ U Komiži je bilo oko 200 
ribarskih lađa i lađica, a u Visu oko 125. Godine, koje su iza toga 
došle, bile su vrlo slabe za ribarstvo, i broj se i lađa i mreža uvelike 
smanjio. 


Godine 1847. piše »La Dalmazia«, 12. kolovoza, dakle u doba, kad 
je već glavni ljetni ribolov pri kraju: »Iz Hvara i Visa dobivamo 
žalosne vijesti, da je ribolov sasvim zatajio. Pošto je uzmanjkao ovaj 
produkt, koji treba da se naročito ove godine smatra kao jedini, kojim 
bi se nekako moglo pomoći stanovništvu, nema sredstava da se dobave 
potrebne. živežne namirnice. Ribari-vlasnici potrošili su velike svote 
da priprave lađe, trate i t. d., ali kako nisu ništa dobili, mora uzmanjkati 
njima i ljudima, koje bi bili zaposlili, jer nemaju ni skromne zarade. 
Moramo kazati, a da ninfalo ne pretjeravamo, da je narod počeo da 
bude ozbiljno zabrinut zbog nestašice i traži se da država pomogne«.!! 
Kako je s ribarstvom bilo na Visu i Hvaru, tako je isto bilo i u ostaloj 
Dalmaciji. Ljetnji ribolov nije davao hranu samo u vrijeme svog tra- 
janja, kad se dalmatinski primorac često put pošteno najeo, nego je 
on davao i slanu ribu, često jedini smok u zimi. Osim toga, kad je 
ribolov bio izdašan, solila se riba i za prodaju ne samo u Dalmaciji, 
nego i za izvoz, naročito u Italiju i Grčku. Novcem dobivenim za slanu 
ribu mogla se onda nabaviti i potrebna pšenica za kruh i ostale 
skromne živežne namirnice, kojima je dalmaunski primorac bio zado- 
voljan: kukuruz, grah, bob, grašak i t. d. Kakvo je stanje bilo tih go- 
dina u nekim mjestima, najbolje nam ilustrira jedan izvještaj općinske 
uprave Visa na početku 1848. godine. Još 30. ožujka izvještava viška 
“općina, da vino nije prodano, da mu iz dana u dan cijena pada i da 
nitko ne dolazi, da ga kupi. »Poljski radovi zaoslaju, vlada nezaposle- 
nost, a bijeda se nužno širi«. Ljudi su se hranili »samo divljim zeljem 
bez začina«, zarazne su se bolesti širile sve više. »Ne preostaje drugo« 
— izvještava općinska uprava — »nego glad i nevolja. — Otac ne 
može pomoći djecu ni ona njega, ne može brat brata, prijatelj prija- 


*" La Gazzetta di Zara od 12. srpnja 1844. 
"' La Dalmazia od 12. kolovoza 1847., br. 32. 

telja. Samo poneki špekulant i kamatnik ima otvoreno polje rada i 
malim novcem prikuplja imanja i vrijednosti, a tih je malo, da zado- 
volje ogromnu potrebu.«!? 

Tih je godina bio u Visu ptofesor Franz Petter, pisac knjige »Dal- 
matien in seinen verschiedenen Beziehungen«. »Kad je naša karavana 
išla u Vis« — piše Pelter — »upalo mi je u oči mnogo ljudi i djece, 
koji su jedva za nuždu bili odjeveni dronjcima, a istrčali su pred vrata 
svojih siromašnih kućica, da nas gledaju. Moj mi je susjed, jedan 
domorodac, rastumačio, da ima u općini mnogo stanovnika, koji zbog 
nestašice odijela ne mogu na svetačke dane i nedjelje ni u crkvu ići. 
Od toga se vremena sudbina ovih siromašnih ljudi još više pogoršala.«' 

Eto, takve su bile ekonomske prilike Dalmacije prije 1848. i u 
1848. godini. Bijeda na sve strane, glad i nevolja u narodu, zapušte- 
nost, zanemarenost od strane vlasti, indolencija buržoazije, da po- 
mogne narodu, da ga prosvijetli, da ga uputi, kako da popravi svoje 
bijedno ekonomsko stanje. Je li ovaj narod, koji nije imao šta da jede, 
koji je bio go i bos, a koji je vidio, kako buržoazija ipak dosta la- 
godno živi, je li taj narod mogao uopće da se brine za išta, šta je 
dolazilo od te buržoazije, a što su u stvari bile samo riječi, obećanja 
nečega, što on nije nikako razumio? 

Bilo je ipak u Dalmaciji pojedinih ljudi, koji su sve to dobro vidjeli 
i koji su predlagali razne načine. kako da se podigne poljoprivreda, 
ali je takvih bilo vrlo malo, i kako već rekosmo, oni su samo pred- 
lagali. U Dalmaciji je od 1845. godine izlazio časopis »l.a Dalmazia«, 
koji se bavio i literaturom i ekonomskim pitanjima. Taj je list imao 
tako malo pretplatnika, da je 1847. godine prestao izlaziti iz razloga, 
što nije mogao skupiti ni 250 pretplatnika u cijeloj Dalmaciji. U njemu 
je izašlo 1847. god. nekoliko članaka pod naslovom »Da li se dade 
opaziti neki napredak poljoprivrede u Dalmaciji u posljednjih stotinu 
godina?« Pisac odgovara negativno. Štaviše, on tvrdi, da se pošlo 
natrag. Knjige i članci, koji su izašli posljednjih godina mletačke vla- 
davine u Dalmaciji i u vrijeme Francuza, vrijede i sada kao i prije, 
jer se promijenilo nije ništa.« Namjere su bile plauzibilne, ali se pisalo 
za naobraženi svijet i za nekolicinu njih, koji su znali čitati i mogli 
razumjeti ono, što se pisalo. A seljak, koga su se te stvari bliže doti- 
cale, nije ih poznavao; vlasnik zemljišta rijetko je kada bio u kontaktu 
sa svojim kolonima; seoski župnik ili nije mogao ili se nije brinuo da 
rastumači u čemu se sastoji neka novost u poljoprivredi i da učini da 
ispravnom praksom seljak razumije, o čemu se radi...« S druge 
strane »poljoprivrednik-radnik, držeći se najstrože starih običaja, bje- 
žao je od svake novosti, pa i ako bi se, da ga uvjere, načinili praktični 
pokušaji, i učinilo, da rukom opipa ono, o čemu se radi.« — »Bila 


1? U općinskom arhšvu u Visu, 1848. god. obr. 255. i 541. 
'8 Petter. Dalmatien I., 168. str. 

kriva svemu tome nebriga vlasnika ili opiranje poljodjelaca, ostaje 
činjenica, da dalmatinski zagorac ne poznaje bolji način poljoprivrede 
od onoga, koji je naučio od svojih pređa. To, da ostavi dio polja za 
oranje, a dio za livade, da često upotrćbljava gnojivo, a kad ga nema 
dovoljno, da tome pomogne umjetno, da izmjenjuje sjemenje, da goji 
raznovrsne voćke i da voće na duže vrijeme sačuva, da goji hranljivo 
gomolje, da sakuptja ono, što mu treba za zimu, da podiže pčelinjake, 
da timari stoku, da pri tom pazi na krmu ,na štale, da poboliša vrstu 
ovaca, volova, krava, konja, da dobije bolju i finiju vunu, više mlijeka, 
maslaca, sira, da nauči, kako će ekonomizirati teglećom marvom, da 
pošumi goleti, da čuva šumicu, koja raste, i tv dit. d. — sve su 
to stvari, o kojima naš poljodjelac uopće, ne zna više nego je znao 
njegov pradjed, a kako nije mogao da vidi takav posao, ma koliko on 
bio bistre glave, nije se moglo od njega tražiti, da on samim razmišlja- 
njem sam do tog dođe.« Ima mjesta u Dalmaciji, gdje se vidi neki 
napredak. To je teritorij stare dubrovačke republike, nešto oko Splita, 
Trogira, Poljica i na Rabu, gdje su vlasnici zemljišta ranije nastojali 
da podignu poljoprivredu.“ : 

Pitanjem dalmatinske poljoprivrede bavi se u istom časopisu i 
P. Bottura, u članku »Intorno alle cose economico-agrarie dalmate«.t 

Dalmaciju su u to vrijeme okruživale sa sjevera Hrvatska, i to 
Lika, s istoka uz cijelu njenu dužinu sjever-jug Bosna i Hercegovina, 
tada obje turske pokrajine, a na krajnjem jugu Crna Gora. 

U vrijeme mletačkog gospodstva nije bilo nikakvih cesta u Dal- 
maciji. Stare rimske ceste jedva su se još negdje i poznavale, iako 
se upravo tragom tih cesta odvijao promet skoro kozjim stazama iz 
Dalmacije u Bosnu i Hrvatsku i po samoj Dalmaciji. Francuzi su po- 
digli ceste, i to nekoliko njih u ono kratko vrijeme svoga vladanja 
Dalmacijom od 1806. do 1814. godine. Ovdje se ne ćemo upuštati u 
nabrajanje cesta u unutrašnjosti Dalmacije, nego ćemo spomenuti 
samo one, koje su vezale Dalmaciju s Hrvatskom i Bosnom. Maršal 
Marmont dao je izgraditi cestu, koja je kod Privesa na granici Hrvat- 
ske—Like i Dalmacije, nedaleko Knina, spajala Dalmaciju s Likom. 
Ta je cesta išla odatle na Kninsko polje, Vrliku, Sinj, Trilj, Vrgorac, 
pa uz bosansku granicu na Norin, Metković, do granice nekadašnje: 
dubrovačke republike. To je bila t. zv. »Strada maestra interna« 
(Strada regia, Strada Napoleone). Na dubrovačkom tgritoriju se onda 
još u vrijeme austrijskog vladanja toj cesti nešto dodalo, tako da se 
moglo iz Dubrovnika u Zadar, iako teško, voziti kolima. Na tu se 
cestu vezala cesta Zadar—Knin. Od Knina na Hrvatsku granicu, na 
Grab, išla je druga cesta, treća je išla iz Knina u Drniš, odatle jedna 
na Vrliku, druga na Skradin i Šibenik, a treća na Rončislap. Nešto 


"* La Dalmazia 1847. god. br. 27, 28, 29. 
!5 La Dalmazia br. 31, 32, 33. 

prije Vrlike odvajala se od glavne ceste jedna, koja je vodila na bo- 
sansku granicu, u Unišće, a na drugom mjestu između Ribarica i Sinja 
kod Hrvaca vodila je cesta na bosansku granicu, u Kanibukvu. Od 
Uljana odvajao se jedan dio glavne ceste i vodio na Aržano, na gra- 
nici Bosne. Malo južnije odvajao se opet jedan dio i vodio preko Dvara 
u Omiš, a drugi preko Grabovca u Imoiski. Iz Splita vodila je jedna 
cesta u Sinj. Ta se cesta dvojila kod Solina, i jedan je krak vodio u 
Trogir. Iz Sinja vodila je jedna cesta na bosansku granicu u Bilibrig, 
iz Metkovića na hercegovačku granicu u pogranično mjesto Unka. 
Iz Dubrovnika išla je cesta na hercegovačku granicu, u mjesto Bergat, 
a iz Kotora vodila je cesta za jahanje u Crnu Goru. 

Godine 1832. sagrađena je lijepa i dobra cesta iz Obrovca na 
hrvatsku granicu. Ta cesta, dižući se visoko u Velebitu, spajala se u 
Hrvatskoj kod Sv. Roka s cestom, koja je od Zrmanje vodila u 
Gospić. 

Za trgovačku vezu Dalmacije s Bosnom najvažnija je bila cesta, 
koja je išla na Bilibrig, a odatle je vodio put u Sarajevo. Ovim su 
putem išle karavane iz Splita u Bosnu, otkako su 1846. god. bile opet 
obnovljene. Važan je za dalmatinsku trgovinu bio i spoj s Bosnom 
preko Imotskoga u Sarajevo, pa put Imotski—-Travnik, kao i put iz 
Metkovića u Mostar i Sarajevo. Svi ti putovi od dalmatinske granice 
u Sarajevo, Travnik i t. d. bili su samo putovi za konje. Cesta za kola 
nije tu bilo. 

Veza Dalmacije s Bosnom bila je uvijek živa, daleko življa nego 
veza s Hrvatskom. Za krasnu cestu, koja je iz Obrovca vodila u 
Hrvatsku i koja je sagrađena u austrijsko doba, piše Petter: »Rijetko 
se kada vozi koja kočija cestom na Velebit, i nikada se ne vide na 
njoj teretna kola, koja bi bila natovarena trgovačkim stvarima. Hrvat- 
oč seljaci voze se njom najviše onda, kad voze u Zadar plodove svojih 
po ja." 

More je bila glavna cesta Dalmacije tada kao i inače. Godine 
1842.-43. uvezlo se u Dalmaciju morem robe u vrijednosti 2,505.119 
forinti, a izvezlo za 2,416.016 forinti. Iz Turske (Bosne i Hercegovine) 
i Crne Gore uvezlo se kopnenim putem u isto vrijeme za 1,049.787 
forinti. a izvezlo: za. 825.039 forinti. Godine 1843.-44. uvezlo se morem 
za 2,801.546 forinti+ a izvezlo za 2,157.439 forinti robe. Kopnenim 
putem uvezlo se za 1,208.660 forinti, a izvezlo za 884.088 forinti robe. 

Godine 1845. bio je uvoz u Dalmaciju kopnom: 1,121.724 for. 
20 kr, a izvoz za 948.516 for. 39 kr, uvoz morem za 3,120.711 for, 
izvoz morem za 2,423.971 for. Cjelokupni je dakle uvoz bio 1845. god. 
za 4,242.438 for 20 kr, a izvoz za 3,372.487 for 39 kr. Prema tome 
Dalmacija je bila pasivna za 869.950 for i 41 kr. Ako navedenoj svoti 

dodamo izvoz i uvoz iz nekih luka manjega značenja, kao iz Hvara, 
Makarske, Brača, Visa i dr., i to uvoz oko 800.000 forinti, a izvoz oko 
600.000 forinti, to je Dalmacija u 1845. godini bila pasivna za preko 
milijun forinti, a to je svakako golema svota. Prema mišljenju suvre- 
menih poznavalaca, poprečni je trgovački deficit Dalmacije bio ipak 
nešto niži, t. i. % milijuna forinti. Ali i to je isuviše golema svota za 
tadašnje doba i za tako malu zemlju, kakva je bila Dalmacija. 

Taj je deficit bio pokriven u prvom redu plaćama činovnika i 
oficira, zatim novcem, koji se izdavao za brojnu posadu po Dalmaciji, 
a i za razne radove. ; 

Mi smo naprijed vidjeli, kakvo je bilo stanje dalmatinske poljo- 
privrede i dalmatinskog stočarstva, kao i to, da tadašnja Dalmacija 
nije, osim tih dviju grana, poljoprivrede i ribarstva, imala nikakvu 
drugu privrcdnu granu, koja bi podigla njeno ekonomsko stanje. Ona 
nije imala nikakve industrije, osim nešto malo industrije maraškina, 
nikakva rudarstva, osim vrlo malo i primitivnog u Siverićkom uglje- 
nokopu, i solane na Pagu. Sve je to bilo u rdavu stanju i nije moglo 
podići Dalmaciju na aktivnu trgovačku bilansu. 

U takvim prilikama nije ni trgovina uspijevala, a ni trgovci nisu 
bili naročito bogati. Jedan dopisnik lista »La Dalmazia« govoreći ov 
trgovačkom svijetu tadašnje Dalmacije kaže, da je zarada dalmatin- 
skih trgovaca slaba. »Fakaf je«, kaže on, »da se u Dalmaciji vrlo malo 
njih obogaćuje trgovinom. Trgovina na veliko nema nikakve važnosti. 
Mnogo je prodavača, a malo kupaca.«'* 

m Kako se napuštena dalmatinska poljoprivreda odrazila u trgo- 
vačkoj pasivnosti zemlje, najjasnije se vidi u vinogradarstvu. U fo je 
vrijeme Dalmacija proizvodila milijun i po barila vina. Od toga se 
produkta izvozila tek po prilici jedna šestina. U samoj Dalmaciji bilo 
je vino nevjerojatno jeftino, 2 do 2 i !# forinte barilo (1 barilo =: 64.4 
litara). Razloga, zbog kojih se dalmatinsko vino slabo izvozilo, bilo je 
nekoliko, a glavni su ovi: konkurencija talijanskih vina iz. Lombardije 
i Venecije, a ti su krajevi, bili tada u Austriji: Hrvatskoj i Ugarskoj 
nije trebalo vina, jer su ga same imale dovoljno; bosanski ga Musli- 
mani nisu pili, a bosanska raja nije ga imala čim kupiti; dalmatinska, 
vina bila su kud i kamo lošije vrste nego kvalitetna njemačka vinu 
ili kvalitetna vina sjeverne Italije, pa i vina Ugarske i Hrvatske. U 
Dalmaciji se priređivalo vino kao u rimsko doba i isto se tako kao 
i onda spremalo u prizemne prostorije, jer pravih podruma za spre- 
manje, oplemenjivanje i konzerviranje vina nije Dalmacija poznavala. 
Zbog toga su se vina kvarila vrlo rano, već u travnju. Još ni danas 
nije se u tom pravcu postiglo mnogo više. Podrumi su ostali isti kao 
i prije uz male izuzetke, a način priređivanja većinom kao i. ranije 


18 La Dalmazia 1846. br. 13. 

Vidjeli smo, da Dalmacija obiluje ovcama i kozama i da je ona 
imala razmjerno najveći broj tih životinja u cijeloj tadašnjoj državi. 
Na svakih stotinu stanovnika dolazilo je 187 ovaca. U takvim prili- 
kama trebalo bi očekivati, da će se iz Dalmacije izvoziti sitna stoka 
i njeni produkti. Bilo je obrnuto. Evo podataka za godinu 1844.: 

» Uvoz u Dalmaciju iz Turske, Hrvatske, Crne Gore i morem: 


volovi, bikovi 4.726 glava, vrijednost 189.040 for 
krave 1.728 N X. 34.560 ,, 
telad 50, M 350 ,, 
ovce i koze 22.136 o " 66.408 ,, 
janjad i kozlad 2182, 5 3.272, 
svinje 4.318 S. i 38.856 ,, 

Ukupno. . . 332.486 for 


Pored toga uvezeno je iste godine u Dalmaciju: konja, mula i ma- 
Baraca 34 glave u vrijednosti od 6.220 for. 

Prema tome uvezeno je u Dalmaciju životinja za klanje u vrijed- 
nosti od 332.486 for, tegleće marve u vrijednosli 6.220 for, svega u 
ukupnoj vrijednosti 338.706 forinti. 

Iste godine izvezeno je stoke za klanje za 10.693 for, tegleće 
marve za 3.980 forinti. 

Deficit je iznosio 324.033 forinte. 

Da bolje uočimo ekonomsko stanje dalmatinskih narodnih masa, 
treba da pogledamo, kakve su bile cijene onoga, što je Dalmaciji naj- 
više trebalo, t. j. pšenice, prema cijeni onoga, što je ona najviše pro- 
ducirala, t. j. vina. Navest ćemo cijene u Zadru 1846. godine. U travnju 
te godine cijene su na zadarskom tržištu bile ove: pšenica 1 staj 4.10 
forinti, ječam 1 staj 2.10 for, raž 3.45, kukuruz 2.45 do 2.55, brašno 
od 5.20 do 9.20, prema vrsti mliva za »centinaio«, t. j. 56.06 kg. I staj 
imao je 83 litre. Jedno je barilo vina stajalo 2.40 forinte, a | barilo 
imalo je 64 litre. Prema tome je jedna litra pšenice stajala 6 kr, a 
jedna litra vina 4 Rr. Dakle, za 200 litara pšenice trebalo je dati 300 
litara vina! Tek se najbolje vino približavalo cijeni pšenice, i to ne 
kilogram kilogramu, nego litra litri! Ulje je bilo u Zadru po 18 forinti 
barilo, rakija 8 do 10 forinti. Slične su cijene bile u Šibeniku, Splitu, 
a i po ostaloj Dalmaciji." B 

Iduće 1847. godine sve su cijene, zbog velike nerodice 1846. god., 
uvelike skočile, pa su u Zadru u kolovozu 1947. godine bile cijene 
ovakove: | staj pšenice 5,21 for, raži 3.41, ulja 26.12, vina 5.18 do 
6.50, rakije 12.22." 


"La Dalmazia 1846. br. 16. 
2 Q. c. br. 23. 
"La Dalmazia 1847, br. 15. 


2 Dalmacija na raskršću . 


Te nam cijene govore rječito, kako dalmatinski težak, vinogradar, 
nije mogao da za svoj produkt dobije bar donekle ekvivalent svoga 
rada i truda. A kad k tome dodamo i to, da se dalmatinsko vino nije 
tražilo, nego da je ležalo u konobi, da se u proljeće pokvari, bit će 
nam još jasnije prilike, i još shvatljivija situacija, u kojoj je bio dal- 
matinski primorac, koji nije sijao, jer mu se to pogotovu nije isplatilo 
zbog nepovoljnog terena i redovne suše. 

Službena je statistika prikazivala Dalmaciju sasvim lažno, tako 


za pedeset kila, dok ih je redaktor tabele ocijenio po 50 forinti. U 
Dalmaciji je vino stajalo 2 do 2 i 14 forinte po barilu, dok ga je redaktor 
uračunao po 5 for i 38 i % kr barilo. Petter iznoseći sve to izračunava 
za 1849. god. mjesto suficita 178.656 forinti deficita. 

I tako se službena Austrija zavaravala statistikama, koje su bile 
protivne stvarnosti. »Kad bi to tako zbilja bilo«, kaže isti Petter, koji 
je od 1823. do 1853. godine bio profesor u Dalmaciji, najprije u Du- 
brovniku, a onda u Splitu, i Dalmaciju poznavao u tančine, jer ju je 
cijelu, većinom pješke, proputovao, »tada se ne bi u Dalmaciji vidjelo 
toliko siromaštva i ljudske bijede, kako se to posvuda vidi. Ne bi se 
čak u primorskim gradovima, kao na pr. u Šibeniku, Splitu, Hvaru, 
Korčuli, Stonu, Dubrovniku i t. d., vidjelo toliko kuća, koje su ili nena- 
stavane, ili takve, da se u njima ne može stanovati ili su to samo 
ruševine. Tko hoće da sebi predstavi, koliko siromaštvo vlada u prostoj 
narodnoj klasi, taj neka prođe samo gornje dijelove predgrađa Lučac 
u Splitu. Treba samo baciti pogled lijevo i desno u stanove tih siro- 
mašnih ljudi, pa će osjetiti tjeskobu svatko, u čijim grudima kuca 
osjećajno srce; a ipak je sve to sjena prema siromaštvu i bijedi, koja 
vlađa među dalmatinskim zagorcima! — Tko Dalmaciju sudi prema 
tome. kakva je na primorju, poznaje samo njen bolji dio i stvara 
sebi krivu sliku.«* 

Englez A. A. Paton, koji je 1846.-47. g. prošao Dalmaciju i u 
njoj proboravio duže vremena, kaže za dalmatinske zagorce (Mor- 
lake): »Morlak je obično bijedan u svojim izdacima kao i u principima, 
pa i na sam svetac jedva ima kruha da jede, ali za svečanost svog 
sveca zaštitnika (za slavu) rasipa na ekstravagantni istočni način... a 


7" Petter, 0. c. 148. 
ža Ibid. 149. 

zatim slijedi neopisiva bijeda. Oni, koji ne posjeduju poljoprivrednih 
proizvoda, po ieji novce u lihvara, i kada ne mogu platiti, šalju 
vjerovnicima darove... na taj način se njihovo imanje umanjuje, a 
dug ostaje i dalje.«?* 

Godine 1844. obišao je Dalmaciju drugi Englez, Sir_ Gardner 
Wilkinson. »Treba požaliti — piše on — što Austrijanci, usprkos svojoj 
očinskoj brizi (to je Gardner podcrtao), tako malo rade za poprav- 
ljanje stanja i obrazovanja seljaka u Dalmaciji, koji ne znaju ništa 
o ratarskom sistemu i tako malo poznaju prednosti popravljanja 
zemljišta kao i njihovi očevi u tamnom srednjem vijeku... Njihovo 
ratarsko oruđe nije nimalo bolje od oruđa, što ga imaju stanovnici 
Male Azije..., plugovi Morlaka često su još gori nego u Herce- 
govini. < 

Tako su gledali stanje Dalmacije stranci, koji i nisu mogli dublje 
zagledati, kako je to radio Petter. Ali i njihov je dojam uglavnom 
isti, ma da oni nisu mogli iznijeti točnije podatke, kao Petter. Žapušte- 
nost Dalmacije, ekonomska bijeda, iskorištavanje radnog rmaroda od 
buržoazije, sve je«to karakteristika prilika, u kojima je Dalmacija do- 
čekala 1848. godinu. 

U tim ekonomskim prilikama i jest cio problem. Narod, utučen 
nevoljom i glađu, nije mogao da se zagrije bilo za koju stranu, a bur- 
žoazija i svećenstvo, koji su se latili da rješavaju taj problem, nastojali 
šu ga i opet riješiti, kako ćemo to kasnije vidjeti, na bazi svoje eko- 
nomske koristi ili štete. Bučne iraze pokrivale su njihove interese, ali, 
ako se s tih fraza skine ljuska, naći će se, da se i opet radilo samo o 
ekonomskim pitanjima, koja su sve pokretala. | upravo u nepozna- 
vanju sustine svega toga, bio je glavni uzrok neuspjeha hrvatskih 
nastojanja. 

Govoreći o društvenim prilikama spomenuli smo dvije vrste po- 
moraca: vlasnike brodova i mornare, kojih je 1852. godine bilo 8.540. 
Ako tome pribrojimo njihove porodice, moramo svakako uzeti bar 
četiri puta toliko, dakle je oko 35.000 dalmatinskog stanovništva živjelo 
od manuelnog rada na brodovima, ili su njegovi hranitelji bili mornari, 
Ali ima brodarstvo za Dalmaciju kul i kamo veću važnost, nego bi 
se to moglo zaključiti iz onoga, što je rečeno. U zemlji, koja je kao 
Dalmacija skoro sva na moru, tako, da su i krajevi najudaljeniji od 
mora ipak zapravo primorje, brodarstvo je najvažniji put i za izvoz 
i za uvoz, i za saobraćaj u njoj samoj, u primorju samom i između 
primorja i otoka. More je bilo uvijek, a i danas je žila kucavica Dal- 
macije, njena glavna cesta i put iz nje u veliki svijet. 


#* Paton, Highlands and Islands of the Adriatic, including Dalmatia, Croatia, 
and the southern provinces oi the Austrian empire, Il, sv. London 1849 str. 33. 

?5 Gardner Wilkinson: Dalmatia and Montenegro, niemačka preradba Wil- 
chelma Adolfa Lindaua, Leipzig 1849., Sv. I. 135. str. 

U doba mletačkog vladanja u Dalmaciji, kad je mornarica slo- 
bodnoga Dubrovnika cvjetala, kad su dubrovačke lađe obilazile ne 
samo po Mediteranu, nego i po svim evropskim morima, mornarica 
ostale Dalmacije bila je ograničena na samu obalnu plovidbu i plovidbu 
do Venecije. Tek u posljednje doba svoje vladavine Venecija je u tom 
pravcu popustila, pa se u Boki mornarica naglo razvila do tolike 
visine, da je u doba propasti mletačke republike, 1797. godine, u Boki 
bilo preko 300 brodova duge plovidbe sa dvije do sedam tisuća stara 
nosivosti i preko 300 manjih lađa, koje su mogle ploviti po Jadran- 
skom moru. Ta je lijepa mornarica nosila Bokeljima mnogo koristi, 
ona je davala Boki godišnju zaradu od po prilici 130.000 mletačkih 
zlatnih dukata, ne računajući dobit od trgovine, koja joj je donosila 
u to doba još 100.000 zlatnih dukata na godinu." 

Dubrovačka mornarica, koja je u prvoj polovini XVIII. stoljeća 
bila u punom opadanju, počinje se poslije 1750. godine ponovo dizati. 
Tada je, poslije mnogo godina zastoja, 1750. godine prva dubrovačka 
lađa izašla iz Jadranskog mora i došla do Smirne. U tom se pravcu 
nastavilo i toliko postiglo, da je prije rusko-turskog rata 1769.—1774. 
godine, dubrovačka mornarica imala 150 većih lađa. Ali je u vrijeme 
toga rata ona sasvim propala i od svega ostala je samo jedna lađa. 
Ostale dubrovačke lađe duge plovidbe bile su ili pohvatane od Rusa, 
ili su uzalud stajale u lukama i propadale, ili su prodane u bescjenje. 
Poslije toga rata opet su Dubrovčani počeli graditi velike lađe, i već 
1775. godine sagradiše ili opremiše devet velikih lađa (checchie), kako 
izvješćuje jedan austrijski konfident, koji je tada bio u Dalmaciji i vi- 
dio te lađe." »Mnoge se druge lađe«, kaže on, »grade u gruškim škve- 
rovima«. Ali prilike nisu više bile takve, da bi se dubrovačka morna- 
rica mogla podići na nekadašnju visinu. Previše je bilo konkurenata 
po Sredozemnom moru, napose u trgovini s Turskom, koja je udarila 
sasvim drugim pravcem i na način drukčiji od ranijeg, i dubrovačke 
su lađe plovile stranim morima dolazeći rijetko u domovinu. Dubrov- 
čani, videći, da im osiromašeno zaleđe ne može dati dovoljno zarade, 
da im u osiromašenoj Turskoj uspješno konkuriraju i Mlečani i Fran- 
cuzi, a i drugi, krenuše na velika mora, ali ne više, da u korist svoga 
grada prevoze svoju robu, nego da u Sredozemnom moru prevoze 
tuđu. I tu nađoše zarade, koja je zatim izazvala još veću težnju za 
novim dobitkom. Dubrovački su škverovi neprestano gradili nove, 
velike lađe, tako da su u početku XIX. stoljeća Dubrovčani imali 175 
lađa duge plovidbe, kraj po prilici dvije stotine manjih, svega zajedno 
360 lađa. 

I kotorsku i dubrovačku mornarici: snađe najveća nevolja, kad se 
zbog irancuske okupacije Dalmacije, 1808. godine započeo gusarski 


2% Novak G.. Naše More, 253. str. 
?" Izvještaj u Staatsarchivu u Beču, Codex 573/175. 

rat protiv Francuza ma Sredozemnom i Jadranskom moru. Dalmatinske 
su lađe smatrace za francuske i plijenjene, gdje god su uhvaćene, a 
mnogo ih je ostajalo nezaposlenih u lukama od straha, da ih na moru 
ne zaplijene. Rusi i Englezi pohvataše mnogo dalmatinskih lađa, a one, 
koje su ostajale u lukama, propadale su ili su morale da budu u beseje- 
nje prodane. Od 175 lađa duge plovidbe nije Dubrovnik poslije odlaska 
Francuza iz Dalmacije imao više ni jedne jedine lađe duge plovidbe, 
nego samo još 60 lađa obalne plovidbe. To se isto dogodilo i s bo- 
keljskom ilotom. 

Trebalo je podići mornaricu, ali je za to nedostajalo i sredstava 
i pobude. Vlada nije radila u tom pravcu ništa, jer za nju Dalmacija 
i nije značila mnogo. Ona je bila tada Austriji suvišan apendiks. 
Austrija je naime imala u svojoj vlasti i Trst i Veneciju, koja je još 
imala dosta veliku flotu. Ta dva sjeverna emporija nastojala su da 
sada sačuvaju ono, što im je ostalo, i da steknu nove pozicije u 
austrijskom carstvu, da oni budu ne samo glavne uvozne i izvozne luke 
carstva, nego i glavni pomorski centri. Za njih se brinula i vlada. 

Dalmatinska se mornarica stvarala ponovo, polako, vrlo polako. 
Kad se vidjelo, da su se prilike u svijetu stabilizirale, počeše mali i 
veći kapitalisti da misle, kako bi najbolje uložili svoj novac, i polako, 
ali sigurno, dalmatinsko pomorstvo ponovo se podiže, tako da je 1846. 
godine bilo ovakvo stanje: : 

Pomorski okrug Zadar imao je 5 lađa duge plovidbe, Split 7, Du- 
brovnik 61, Kotor 118. Od toga je otpadalo na pojedine vlasnike 136 
lađa, a na udružene 55. Dalmacija je tada imala svega 191 lađu duge 
plovidbe.?* 

U idućoj 1846. godini bilo je lađa duge i velike obalne plovidbe 
zajedno 247, lađa male obalne plovidbe i ribarskih lađa 1.759. Na la- 
đama duge i velike obalne plovidbe bila su tada 4.703 mornara. To 
su podaci prema listu »La Dalmazia«"*. Za 1846. godinu navodimo 
i službenu statistiku za dalmatinsku mornaricu: 


Lađe duge plovidbe. . .. 0. 6 sa tona 1549 osoblja 1171 
Lađe velike obalne plovidbe . . . 245 , 4 7970 m 1203 
Lađe male obalne plovidbe za cijelo 

austrijsko primorje... .. 541, , 6354 m 1745 
Lađe male obalne plovidbe za dalma- 

tinske luke... 4.0.4. 568, , 1902 i 1702 
Ribarske lađe... (0... 665 , 4 1770 i 2819 


Prema tome bilo je u Dalmaciji 1846. godine svega 2025 lađa sa 
19.545 tona i 8640 ljudi posade. , 


%# »La Dalmazia«, 1845. 28 str. 
2 »La Dašmazia«. 1846. 56. str. 


37 


Tome treba dodati, da su mnogi dalmatinski. kapitalisti prijavili 
svoje lađe u Trstu i u Veneciji, a to im je za njihove ciljeve mnogo 
bolje odgovaralo, te njihove lađe duge plovidbe nisu uvrštene u popis 
ta'matinskih lađa. 1 

Uto se javlja tom novom dalmatinskom brodarstvu opasan kon- 
kureni parobrodarstvo, koji će ga kasnije upropastiti. 

Godine 1836. osnovan je u Trstu Austrijski Lloyd, koji je 20. ko- 
lovoza 1847. započeo svojom plovidbom po Dalmaciji, i to tako da je 
svake druge nedjelje išao iz Trsta u Dalmaciju parobrod »ll Dalmata«. 
Taj je na pr. 1846. godine izvršio 26 putovanja iz Trsta u Kotor i 26 
iz Kotora u Trst. »ll Dalmata« prevezao je te godine 8.883 putnika, 
1.996 svežanja, 2.985 »stotina« robe, 3.967 paketa. Pristajao je u ovim 
mjestima: Zadru, Šibeniku, Splitu, Hvaru, Korčuli, Dubrovniku i Ko- 
toru. Bio je to vrlo malen parobrodić, imao je svega 215 tona nosivosti 
i 60 konjskih sila. Ali on je uza sve to donio društvu čiste dobiti 
33.220 forinti." 

Ako odbijemo od broja posade na dalmatinskim brodovima po- 
sadu ribarskih lađa, koje se ne mogu uzeti u račun u tom pitanju, 
moramo konstatirati, da je i suviše malen broj ljudi živio od brodar- 
stva u primorju, koje je tako rastegnuto i tako posuto otocima. Na 
400.000 stanovnika svega 5821 mornar, to je za primorsku zemlju kao 
što je Dalmacija, veoma malen broj. A kada se još uzme u račun 
i to, da je od svega toga broja lađa 1846. godine bilo samo šest lađa 
»duge plovidbe«, a na njima svega 1171 kapetan i mornar, onda je 
slika još crnja i gora, te se može izvesti samo jedan zaključak: Dal- 
macija nije tada imala nikakve koristi od svog položaja na moru, i 
nije se služila morem, ma da joj sada u tome nisu stajale na putu 
nikakve zapreke, osim materijalnih sredstava i pothvainog duha. Toga 
pothvatnog duha bilo je prije u Dalmaciji, i on bi se i sada bio lako 
našao, da je bilo finansijskih sredstava. Ali u zemlji, u kojoj nije bilo 
mnogo kapitalista, i u kojoj se domaći kapita! sklanjao iza velikih 
kapitala u Trstu i Veneciji, nije u to vrijeme bilo moguće stvoriti ono, 
što bi se dalo stvoriti pomoću velikih zadruga s malim ulozima, po- 
moću propagande, u kojoj bi se iznijelo sve ono, što se dade crpsti 
iz velike plovidbe. Kapitalistički sistem, koji se u to vrijeme naglo 
razvijao u Evropi, pa i u Austriji, nije se brinuo za takve krajeve, 
kakva je bila Dalmacija, koja je u takvom sistemu vrlo polako i vrlo 
teško ulazila u struju velikog kapitalizma, koji će zapljusnuti i nju, 
ali tek kasnije, kada kapital nađe, da je i ona dobro tlo za eksploata- 
ciju. Tada je kapital htio vaditi korist iz velikih luka, iza kojih je 
stajalo veliko i bogato zaleđe, kao što su bile luke Trsta i Venecije. 
Tu je kapital uložen u lađe nosio velike prihode. Dalmacija nije bila 


* »La Dalmazia« 1847. br. 26. 

takva. Tu se je trebalo zadovoljiti malim dobitkom i polako napredo- 
vati. Na taj način Dalmacija, prepuštena samoj sebi, nije imala ni 
dovoljno snage ni dovoljno kapitala, da krene velikim pomorskim pu- 
tovima, kojima su nekada, i to ne baš davno, išli Bokelji, prije toga 
Dubrovčani, pa i opet, neko vrijeme ti isti Dubrovčani. 

Mornarski zanat bio je ne samo vrlo težak, naporan i opasan, 
nego je on bio i vrlo neprijatan za porodice. Mornar je ne samo 
danima i sedmicama, nego i mjesecima bio daleko od kuće, a oni, koji 
su plovili na lađama daleke plovidbe, i po nekoliko godina. U' to vri- 
jeme njegova je porodica mnogo puta trpjela veliku oskudicu, pogo- 
tovu onda, ako mornar nije bio i ratar ili se bar jedan član porodice 
nije bavio ratarstvom. Bijeda proleterskih mornarskih porodica bila 
je više puta golema. Mnoge od njih čekale su mjesecima, da im hra- 
nitelj donese potreban novac za koricu hljeba, a mnoge su čekale 
uzalud, jer im se hranitelj nije nikad vratio, nego je poginuo u valo- 
vima mora za oluje. A poslije njegove smrti nitko se više nije brinuo 
za nj. Zato je mornarski kruh bio vrlo gorak, a još i gorči za njegovu 
porodicu nego za njega samoga. Kakva je pak bila mornarova zarada, 
najbolje nam svjedoči hvarska poslovica »MI6d mornor, stor prosj&k«. 
Uza sve to mnoge je Dalmatince privlačilo more, njegove ljepote, široki 
svijet, novi ljudi i krajevi, doživljaji i opasan život, a i divna plovidba 
širokim morem. 

Tako je bilo s običnim mornarima. Malo je bilo njih, koji su na 
svojim putovanjima nešto stekli. Sasvim drukčije bilo je s vlasnicima 
brodova, a i s kapetanima, koji su znali, da na putovanjima steknu 
lijepa, pa čak i dosta velika bogatstva. Oni bi onda gradili kuće i ljetni- 
kovce, pa i palače po Dalmaciji, a najviše u Dubrovniku, Boki i kasnije 
na Pelješcu. 

Mornari, taj običan radni svijet, što se u olujama penjao po jar- 
bolima, što se borio s morem i vjetrovima, bili su samo najamnici, 
koji nisu imali nikakve naročite koristi od zarade i koji su se vraćali 
svojim kućama često bez ičega. Istina, i dalmatinski su mornari padali 
u iste poroke kao i svi mornari svijeta, neke su luke za njih značile 
rasipanje stečene zarade. Uzrok tome je bio, što su dalmatinski mor- 
riari bili u takvim prilikama, koje su ih upućivale da rađe ono, što su 
radili i engleski i francuski, a pogotovu talijanski mornari, s kojima su 
se susretali u Trstu i Veneciji. 

Ako dakle uzmemo u račun, koliko je dalmatinsko brodarstvo u 
četrdesetim godinama devetnaestoga vijeka podizalo dalmatinsku pri- 
vredu, moramo zaključiti, da je ono to činilo ipak u dosta malim i sku- 
čenim granicama. More nije davalo Dalmaciji ono, što je trebalo da 
joj daje, a nije joj davalo zato, jer tadašnji kapitalistički sistem nije 
to htio da dade. 

O odnosu mornara, kapetana i brodovlasnika prema pokretima 
1848. godine, možemo suditi samo iz općih prilika, jer nam nigdje nije 
zabilježeno, kako su se oni vladali u tom pravcu. Nema sumnje, da je 
revolucionarna 1848. godina djelovala na ljude, koji su plovili svijetom, 
ali tih je, kako smo prije vidjeli, bilo svega 1171. Ako tome dodamo 
i one, koji su plovili do Trsta i Venecije, dakle još 1203, svega zajedno 
ih je bilo 2374, a to je vrlo malen broj prema 400.000 stanovnika 
Dalmacije. Njih su bez sumnje oduševljavale revolucionarne ideje 
1848., ali su one bile u Veneciji, u kojoj je revolucija izbila, tako na- 
cionalistički obojene, da ih vjerojatno nisu mnogo dirale. U Trstu pak 
vladala je 1848. godine reakcija, koja je bila protivna revolucionarnim 
idejama i koja je na revoluciju u Veneciji gledala prijekim okom. A 
kako u vrijeme revolucije u Veneciji nisu dalmatinske lađe onamo za- 
lazile, nego su plovile samo do Trsta, nisu mornari mogli dobiti pravi 
pojam o onome, što se događalo u Veneciji, nego su to saznavali preko 
Trsta. Mornarski svijet 1848. godine u Dalmaciji nije se opredijelio, a 
ni mogao bilo kako opredijeliti prema buržoaskom sukobu, koji je u 
njoj nastao. 

lII. 


KULTURNE PRILIKE U DALMACIJI OD 1814. GODINE 
DO POJAVE »ZORE DALMATINSKE« 


Osnovno školstvo u Dalmaciji 1814.—1848. g. — Srednje škole u Dal- 

maciji 1814.—1848. g. — Njihov utjecaj na Dalmaciju od 1814. do 

1844, g. — »Soneti« — Pojave narodnih težnja u tadašnjoj Dalmaciji 

— Fabijanićeva knjiga 1843. g. — Tip literarne produkcije tadašnje 

Dalmacije — Katalinićeva »Povijest« — Srpsko-dalmatinski almanah 
(Magazin) 


Kad je Austrija 1814. g. zauzela Dalmaciju, nitko se nije brinuo, 
da li će ona pripasti Ugarskoj i Hrvatskoj ili austrijskom carstvu 
uopće: svatko se pokorio bez prigovora, pa i sami Dubrovčani, kad je 
konačno uglavljeno, da se republika dubrovačka ne će obnavljati. Cijelo 
dalmatinsko primorje, koje je nekad pripadalo Veneciji, sada se po- 
mirilo s time, da je dio austrijskog carstva, i nikakove druge političke 
težnje nisu nicale u Dalmaciji sve do 1848. godine. 

To je vrijeme sve do pojave »Dalmatinskog Magazina«, koji je 
u ostalom dolazio gotovo isključivo u ruke pravoslavnoga življa, doba 
potpune narodne letargije u svakom pravcu. Upravo tada došla je 
dalmatinska inteligencija mnogo više nego u vrijeme Venecije pot- 
puno u sklop talijanske kulture. To je doba, kad je u velikoj austrijskoj 
carevini ne samo Dalmacija, nego i Venecija i Lombardija, dakle velik 
i kulturan dio Italije, u kojem cvjeta literatura i napreduju nauke, i 
koje je opet u uskoj kuiturnoj suradnji s cijelom ostalom lialijom. 

Nasuprot općem mišljenju, prema kojemu su Francuzi podigli u 
Dalmaciji svu silu osnovnih škola, treba istaknuti, da u doba, kad 
su Francuzi ostavili Dalmaciju, 1814. g., nije u njoj bilo nijedne javne 
osnovne škole. 1 Dandolova i kasnije naredbe o školama određivale su 
uvijek, da škole treba izdržavati općina, a učitelje plaćati roditelji 
djece, koja idu u školu. I jedno i drugo bilo je dovoljan razlog, da se 
škole ne otvore u manjim mjestima pa su se i otvorile samo u većim, 
u gradovima, ali su doskora, prema službenom izvještaju 1814. go- 
dine, i tu zatvorene, a osnovna je obuka prepuštena privatnim učite- 

ljima. Sve nastojanje Dandolovo, koje je, dok je on upravljao Dalma- 
cijom, dalo dobrih plodova i škole su se otvarale, upropašteno je u 
vrijeme »llirskih pokrajina«.! 

Kad je Austrija 1814. godine okupirala Dalmaciju, zatražila je 
podatke o osnovnoj i ostaloj nastavi i imenovala.za provizornog nad- 
zornika Ivana Kreljanovića Albinonija. Dalmatinska je vlada izvijestila 
carsku vladu u Beču o stanju škola u Dalmaciji. Iz jednog takvog 
izvještaja, u travnju 1814. g., doznajemo, da se tada nalazio po jedan. 
kolegij u Zadru, Šibeniku i Trogiru, u Splitu biskupsko sjemenište, a u 
Dubrovniku licej. Osim toga bila su dva biskupska sjemeništa s hr- 
vatskim  (»ilirskim«) nastavnim jezikom, i to u Priku i Zadru. U 
jednom izvještaju 1816. g. kaže se, da bi trebalo podignuti »normalne 
glavne škole« u Zadru, Pagu, Rabu, Šibeniku, Skradinu, Splitu, Trogiru, 
Makarskoj, Dubrovniku i Kotoru, prema sistemu austrijskih škola, 
»dodavši im samo učenje ilirskog jezika«. Potrebno 
je, kaže izvještaj, da se svuda po Dalmaciji osnuju »trivijalne nor- 
malne škole za poučavanje u čitanju i pisanju talijanskog i 
ilirskog jezika, u prvim aritmetičkim operacijama i za tumačenje 
katekizma vjere«. 

Bečka je »Središnja dvorska komisija za uređenje nauka« odgo- 
vorila dalmatinskoj vladi, da priznaje, da je u Dalmaciji potrebno 
otvoriti osnovne škole s nastavnim jezikom ili samo talijanskim, ili 
samo ilirskim, ili talijanskim i ilirskim. Središnja komisija pozove isto- 
vremeno dalmatinsku vladu, da osnuje škole, i to u Zadru jednu nor- 
malnu glavnu školu, u središtima ostalih okružja, t. j. Splitu, Makar- 
skoj, Dubrovniku i Koloru po jednu trorazrednu normalnu školu. U 
zadarskoj normalnoj školi bit će odjelit tečaj za učiteljske pripravnike, 
koji će kasnije poučavati u ostalim normalnim trorazrednim školama, 
a u svim normalnim trorazrednim školama bit će tečaj za učiteljske 
pripravnike za trivijalne škole. 

Otvaranje škola bilo je vrlo teško, u prvom redu zbog nedostatka 
učitelja. Pošto je Austrija uzela Dalmaciju, još tri godine iza toga, 
t i. 1817. godine, bilo je školstvo u njoj, prema službenim izvješta- 
jima okružnih poglavara, u vrlo bijednom stanju. Do te godine nije 
u kotorskom okružju bilo nijedne osnovne škole, u dubrovačkom ih je 
bilo deset, ali nije bilo škole ni u većim mjestima, kao u Korčuli i u 
Blatu, u kojim su mjestima prije bile, a kasnije su ukinute. U Makar- 
skom je okružju bilo moguće otvoriti školu samo u Makarskoj i u 
Omišu, jer se u drugim mjestima nije mogao naći učitelj. 


1 Izvještaj dalmatinske Vlade »Združenoj kancelariji u Beču« 1818. godine. 
Stroll, 0. €. 15. 
?Stroli Antun, Pučko školstvo u Dalmaciji. Zadar, Janković 1900. 
14 str. “ 

Dalmatinska je vlada početkom školske godine 1817.—1818. osno- 
vala pet normalnih škola s tri razreda, i to u Zadru, Splitu, Makarskoj, 
Dubrovniku i Kotoru. Kad je pak iduće godine imenovan naročiti nad- 
zornik za osnovne škole, Juraj Plančić, krenu dalmatinsko osnovno 
školstvo normalnim putem. Tada je dalmatinska vlada izradila pra- 
vilnik za uređenje osnovne nastave u Dalmaciji. 

Prema tome pravilniku trebalo bi u svakoj župi da bude po jedna 
niža osnovna (početna) škola, u koju će ići ne samo muška nego i 
ženska djeca. Sva djeca od 6. do 12. godine dužna su ići u školu. 
Osim tih nižih osnovnih škola pravilnik je određivao više osnovne (po- 
četne) škole sa tri razreda i tebničke osnovne škole. Više osnovne 
škole trebale su spremati one, koji su namjeravali da se kasnije dadu 
na učenje nauke i umjetnosti, a tehničke one, koji su namjeravali, da 
se dadu na trgovinu i slično. 

Bečka dvorska komisija za nauke nije prihvatila i odobrila pra- 
vilnik, kako ga je predložila dalmatinska pokrajinska vlada, a ni na- 
pomene tome pravilniku, kako ih je bio iznio tadašnji nadzornik 
osnovnih škola Plančić, nego je svojom odlukom od 22. veljače 1821. 
odredila, da se u Zadru uredi »normalna« ili uzorna glavna škola, a 
u svim glavnim mjestima okružja i u gradovima, u kojima je pre- 
tura, a i u drugim većim mjestima mogu se osnovati trivijalne škole. 
Dvorska je komisija preporučivala dalmatinskoj vladi, neka se ne 
žuri s otvaranjem trivijalnih škola, dok ne bude imala dovoljan broj 
sposobnih učitelja. Ti su se pak učitelji odgajali u tečajevima uz 
glavne škole. Tečaj u Zadru trajao je devet mjeseci, a u ostalim mje- 
stima šest mjeseci. : 

Još 1820. godine izašla je odluka, da u knjigama za I. i II. razred 
osnovnih (početnih) škola ima biti na jednoj strani talijanski 
tekst, a na drugoj »dalmatinski« ali knjige za NL i 
IV. razred trebalo je da su samo na talijanskom jeziku. 
U »dvostrukom tekstu« trebalo je, prema jednoj naredbi iz 1824. go- 
dine, štampati i katekizam. — Poslije mogo dopisivanja između Zadra 
i Beča izdan je 1823. godine pravilnik za dalmatinske osnovne škole.*) 
Prema njemu osnovne se škole dijele na više i niže, jedne i druge i za 
mušku i za žensku djecu. Zasada nadzire škole vlada, ali kasnije, kad 
budu uređene biskupije, oko čega se još uvijek radilo, moći će se 
nadzor nad školama povjeriti biskupima. 

Osim spomenutih škola imaju se urediti i svetačnonedjeljne škole, 
u koje će morati ići djeca od dvanaeste do navršene petnacste godine 
života. 


5 »Regolamento eđ Istruzioni per l'attivazione delle scuole elementari nella 
Dalmazia«. 

Budući učilelji viših osnovnih škola obrazovat će se u normalnoj 
školi u Zadru, u tečaju, koji će trajati šest mjeseci, a budući učitelji 
nižih osnovnih škola u višim početnim školama u Splitu, Dubrovniku 
i Kotoru, u tečaju, koji će trajati tri mjeseca. Da netko bude primljen 
u šestmjesečni tečaj za učitelje, trebalo je da navrši osamnaestu go- 
dinu života i da svrši oba tečaja četvrtog razreda viših osnovnih škola, 
ili četiri razreda gimnazije. Za primanje u tromjesečni tečaj tražila 
se navršena šestnaesta godina života i svršeni treći razred koje više 
osnovne škole. 

U to su doba, 1823. godine, pored normalne škole u Zadru, bile 
četverorazredne više osnovne škole u Splitu, Dubrovniku i Kotoru, a 
trorazredne osnovne skole u Makarskoj, Šibeniku i Hvaru, ali su te 
škole bile još uređene po starom. 


Godine 1824. otvorena je ženska osnovna škola u Splitu, u samo- 
stanu Sv. Klare, a 1826. god. jednaka škola u samostanu Sv. Lucije 
u Šibeniku. 


Godine 1824. potvrdi vlada osnivanje muške više trorazredne 
škole u Šibeniku, a 1825. god. odredi ona, da se isto takva škola osnuje 
u Hvaru, Trogiru i Makarskoj. Međutim u Trogiru nije otvorena viša 
trorazredna muška škola, nego dvorazredna muška (1826.) i jedno- 
razredna ženska. God. 1627. dopusti bečka vlada, da se u Zadru sa- 
stavi komisija, koja će upravljati osnovnim školama i kojoj će biti 
predsjednik zadarski nadbiskup. Ta se komisija zvala »Commissione 
scolastica«. 

Još 1818. godine odredila je vlada, da se u Dalmaciji otvori šez- 
deset osnovnih škola, međutim ih je do 30. srpnja iduće 1819. godine 
bilo otvoreno svega samo 19, i to u zadarskom okružju 5, u splitskom 
12, u dubrovačkom jedna i u kolorskom jedna. 


Godine 1824. bilo je u svim školama svega samo 862 učenika. 
Iduće 1825. godine polazak škole bio je bolji i od 3842 djece, koja su 
bila obavezana da idu u školu, išlo je u školu 1744. Međutim 1830. 
godine polazi u školu već 2511 djece od 4647, koja su bila obavezana 
da u nju idu. Broj škola 1829. godine također je veći od pređašnjega. 
Tada. je bilo u Dalmaciji 7 viših osnovnih škola, 4 ženske osnovne 
škole, 21 niža osnovna škola i jedna za židove u Splitu. Ukupno su 
dakle postojale 33 osnovne škole. Osim javnih škola bilo je i nekoliko 
privatnih. 

Deset godina kasnije, 1838.-1839. god., bilo je u Dalmaciji 55 re- 
dovnih i 15 nedjeljnjih škola, i to 7 viših, 42 niže i 6 ženskih. Tada 
nema više židovske škole. Od 6 ženskih škola bile su otprije po dvije 
u zadarskom i splitskom okružju, a sada su osnovane još dvije, i to 
jedna u Dubrovniku, a druga u Kotoru. 

Nastavni jezik u većini tih škola bio je talijanski s hrvatskim, a 
u nekima samo talijanski. 1838.-39. godine bio je u 13 škola nastavni 
jezik talijanski, a u 42 talijanski s hrvatskim. Ali od takvih škola, u 
kojima je hrvatski jezik uz talijanski bio nastavni, bila je vrlo mala 
korist za narodnu stvar, štoviše bilo je obrnuto: u njima su djeca po- 
moću svoga rođenog jezika naučila talijanski, koji je bio službeni je- 
zik u svim uredima i sudovima. U školama s tri i četiri razreda u III. 
i IV. razredu bio je nastavni jezik samo talijanski. 

Kad su dalmatinske dijeceze bile reducirane i uređene, bio je za 
svaku dijecezu imenovan dijecezanski školski nadzornik. Posljednja je 
bila uređena šibenska dijeceza, 1839. god., pa je te godine cjelokupan 
nadzor nad osnovnom nastavom došao u crkvene ruke. 

Broj škola raste, te je 1842.-43. godine bilo u Dalmaciji 60 osnov- 
nih škola, a 1845.-46. 151 osnovna škola, t. j. 7 viših, 125 nižih i 19 
ženskih. Te je godine otvoreno u kotorskom okružju 14 novih škola 
za pripadnike pravoslavne vjere. Tada je išlo u školu svega 6492 djece, 
a 15.701 dijete nije išlo ni u kakve škole. U tadašnjoj je Dalmaciji 
bila po jedna škola na 2703 stanovnika. 

Godine 1847.-48. bilo je u Dalmaciji 175 osnovnih škola, ali već 
iduće godine 20 je zatvoreno, a 4 nove otvorene; neke su zatvorene 
zbog malog broja đaka, a neke zbog nedostatka sredstava. 

Već su Francuzi, osnivanjem srednjih škola, u kojima je nastavni 
jezik bio talijanski, učinili vrlo mnogo za potalijančivanje dalmatinske 
inteligencije. Austrija je samo nastavila ono, što su Francuzi započeli, 
Ona je mijenjala naučnu osnovu prema osnovi ostalih škola u mo- 
narhiji, ali je uvijek zadržala talijanski jezik kao nastavni. 

Sve do 1817. godine ostale su srednje škole u Dalmaciji onakve, 
kakve su ih ostavili Francuzi. U početku školske godine 1817.-18. po- 
novo su uređene dalmatinske škole. Prijašnje su ukinute, a osnovane 
su tri gimnazije: u Splitu, Dubrovniku i Zadru. Te škole bijahu ure- 
dene prema školskoj osnovi, koja je vrijedila u ostaloj monarhiji. Di- 
jete se moglo primiti u gimnaziju poslije svršenoga trećeg razreda 
normalne škole ili, ako je učilo privatno, poslije položenog ispita trećeg 
razreda u normalnoj školi. U Dalmaciji imala je, u prvo doba, gimna- 
zija pet razreda, prva tri bijahu »gramatika«, posljedna dva »huma- 
nitas«, Nastavni jezik bio je u svim tim školama talijanski. Privre- 
meni izuzetak učinjen je za dubrovačku gimnaziju, i to samo za prvi 
razred gramatike. Dalmatinska je vlada naime svojom odlukom od 
27. listopada 1817. među privremenim odredbama za dubrovačku 
gimnaziju izdala i ovu: »Budući da po sudu o. Appendinija djeca dubro- 
vačka do 12. ili 14. godine ne razumiju talijanski, neka se u prvom 
gramatičkom razredu upotrebljava njegova mala gramatika talijansko- 


* Stršil, 0. c. 34. str, 

hrvatsko-latinska. Kasnije ne će to trebati, jer će učenici već u nor- 
malnoj školi učiti talijanski, a u trećem će se razredu iste škole pri- 
viknuti na čitanje latinskog jezika.« 

Vlada naredi 4. svibnja 1818. godine, da se i u Dalmaciji i u cijeloj 
monarhiji uvede i četvrti razred gramatike, jer nije moguće gimna-. 
zijsko gradivo svršiti u pet godina. 

Zatim vlada odredi 11. rujna 1826. god. prijamni ispit za prvi 
gimnazijski razred. 

Još je jedna odredba važna za naše pitanje. U studenom 1829. 
godine izda vlada naredbu, da se u gimnaziju ne smiju primiti učenici, 
koji nisu građanskog staleža i dosta imućni, osim, i to izuzetno, ako 
su vrlo daroviti.) 

U početku 1820.-21. školske godine uvedeno je u dalmatinske 
gimnazije učenje njemačkog jezika kao neobligatnog predmeta, ali 
na hrvatski jezik nije se ni mislilo. 

Takve ostadoše dalmatinske škole sve do 1848. godine. 

U ostalim dalmatinskim gimnazijama Austrija je nastavila s pot- 
punim ignoriranjem hrvatskoga jezika, kako je to bilo i za Francuza, 
dok je u Dubrovniku pošla gorim putem. U dubrovačkom se liceju, 
prema odluci generala Marmonta od 31. svibnja 1808. godine, pouča- 
vao i hrvatski jezik (la langue illyrique), uz latinski, talijanski i fran- 
cuski. Austrija to ukinu. 

Preko četrdeset godina odgajale su najprije Francuska, a onda 
Austrija Dalmatince potpuno u talijanskom duhu, i mnogim dječacima 
i mladićima, koji prije u svom selu nisu čuli nijedne talijanske riječi, 
nametale su i talijanski jezik i talijansku kulturu. U to isto vrijeme 
je Dalmacija (najprije kao dio Napoleonove kraljevine Italije, ali 
uvijek u istoj državnoj zajednici s velikim dijelom talijanskog terito- 
rija) dobivala sve više talijanskih činovnika. ž 

Tako se brzo stvorilo u svim većim mjestima društvo ljudi od- 
gojenih u talijanskom jeziku i duhu. Oni su u svojim »kazinima« (ca- 
sino, čitaonica) i govorili talijanskim jezikom i raspravljali o pita- 
njima, koja su diskutirana u Italiji, kretali se u istim mislima i inte- 
resirali za iste probleme kao u bilo kojem gradu sjeverne Italije, dok 
puk po sirotinjskim dijelovima grada i predgrađa talijanskog jezika 
nije ni znao ni razumio. 

Kojom je strujom, što se intelektualnog stanja i nacionalnog osje- 
ćaja tiče, plivala Dalmacija, možemo upoznati, ako pogledamo, što je 
ona u to vrijeme dala na književnom polju. 

Gledajući na to sa sasvim objektivnog stajališta, ne može se tvr- 
diti, da te prilike nisu bile nimalo povoljne za razvoj dalmatinskog 


5 Posedel Dr. Josip, Povijest gimnazije dubrovačke. Ill. dio. Pro- 
gram €. k. velike gimnazije u Dubrovniku za šk. g. 1902.—1903, 

duha. Može se čak reći, da je obrnuto, i da su upravo takve prilike 
mogle tome uvelike pripomoći. Dovoljno je napomenuti, da su baš one 
dale Nikolu Tommasea, pa da se vidi, kako bi bilo krivo tvrditi, da te 
prilike nisu bile povoljne za razvoj kulture u Dalmaciji. Talijanski 
jezik uvodio je Dalmatince u široki kulturni svijet, on je svakom onom, 
koji bi počeo učiti, širom otvarao vrata velike civilizacije i kulture. 
Svaki učenik, koji bi svršio tadašnju dalmatinsku gimnaziju, mogao 
je bez teškoća ući u sve ono, što su vjekovi dali na talijanskom ili na 
latinskom jeziku, jer je te jezike morao potpuno naučiti. Takvom 
čovjeku bila su širom otvorena vrata kulturnoga svijeta. 

Ali, ako na to gledamo sa slajališta naše nacionalne kulture, vi- 
dimo, da se na nju nije nitko obazirao, čak da se nastojalo ukloniti 
svaki narodni utjecaj na školu. Narodni jezik nije se učio ni toliko, 
koliko je trebalo da ga poznaje svaki učenik, kad već živi u narodu, 
koji njime gotovo isključivo govori. 

Kada se obazremo na činjenicu, da je još godine 1845.-46. išlo 
u školu svega 6492 djece, a 15.701 dijete da nije išlo u školu, vidimo, 
kako je malo učinila austrijska vlada za obrazovanje širokih narodnih 
slojeva u više od trideset godina rada na otvaranju škola. A kad 
znamo, da se 151 osnovna škola (toliko ih je tada bilo) nalazila samo 
u većim mjestima, jasno nam je, da vladi i nije bilo do toga, da po- 
diže narodne mase u pismenosti. 

Od 1830. godine počinju se uređivati dalmatinske dijeceze, i nad- 
ziranje škola dolazi u crkvene ruke. Biskup je glavni nadzornik svih 
škola u svojoj dijecezi. God. 1839. sve su škole u Dalmaciji došle pod 
crkveni nadzor. [ tako je crkva imala u svojim rukama ne samo nad- 
gledanje svojih vjernika u crkvi, nego i nadzor nad odgojem djece i 
radom učitelja. 

Kad k tome dodamo vladinu odredbu iz godine 1829., prema kojoj 
se u srednju školu smiju primati samo djeca buržoazije, i to dosta 
imućna, osim rijetkih izuzetaka, vidimo, koliko je dalmatinsko škol- 
stvo prije godine 1848., što se duha tiče, bilo nazadno i kako je ono 
odgajalo omladinu. Ta je omladina gledala na ljude enciklopediste i 
pristaše francuske revolucije kao na hulnike boga i svetaca, a svakog 
i malo slobodoumnijeg čovjeka, koji bi došao u Dalmaciju, držala je 
pobratimom đavla. Knjige, koje su se u tim školama upotrebljavale, 
bile su pisane u takvom duhu. Husa, Lutera, Henrika VIII., Josipa IL, 
Rousseaua, Voltaira, Montesquieua i sve vođe francuske revolucije 
ti su đaci mrzili, i oni su po njihovu uvjerenju bili u paklu s davolima. 
Napredak, koji je čovječanstvo učinilo poslije prve francuske revo- 
lucije s obzirom na nazor na svijet, nije dopirao do njih i nije smio 
doprijeti. Socijalistički nazori bilo kojeg smjera, a pogotovu komuni- 
zam, bili su u Dalmaciji sasvim nepoznati. Dalmatinsko se školstvo 


47 


doista vodilo u duhu Metternichovih nastojanja, i nije se nimalo tre- 
balo bojati, koliko se to školstva ticalo, da će u Dalmaciji nastati bilo 
kakvi nemiri i pobune protiv tadašnje vlade i sistema. 

Sasvim je prirodno, da se učenici, koji su izašli iz takvih škola, 
nisu ni znali ni mogli služiti hrvatskim jezikom u svemu onome, što 
su smatrali za posao inteligencije. I tako u tom dugom periodu od 
preko trideset godina nije u Dalmaciji izašla na hrvatskom jeziku ni 
jedna knjiga, koja bi bila namijenjena inteligenciji, osim ako ovamo 
računamo Gundulićeva djela, koja je 1826. započela izdavati tiskara 
Martecchini započevši s njegovim »Osmanom«. Isto tako ne možemo 
u takve knjige ubrojiti »Žitije« Gerasima Zelića, koje je bilo namije- 
njeno drugoj čitalačkoj publici. Sve drugo, što je štampano na hrvat- 
skom jeziku, bili su samo molitvenici ili slične knjige, koje su služile po- 
božnoj svrsi. A i toga je tako malo, da možemo ovdje navesti gotovo 
sve, što je na hrvatskom jeziku izašlo za punih trideset godina au- 
strijskog vladanja, sve do pojave »Zore Dalmatinske«. To su: 

Azbuka slavenska izjasnena rimskom po pravopisaniju Dal- 
matinskomu, Horvatskomu, Slavonskomu i Kranjskomu Ljubitelem 
svojega jezika i pisma. U Mljecih 1814. 

Babić F. Tomas: Czvit razlika mirisa duhovnoga, u Du- 
brovniku, Martecchini 1829. 

Bubanović Vasil: Pjesma na dan rodjenja Fran. 1. Cara, 
Zadar, Baitara 1830, iol. 1. 

Bukvar radi učenija junosti Cerkevnomu i graždanskomu 
čtenju. U Zadrje 1839, Battara (ćir.). 

Castechise dan parvi rodjeni Frane i. Oda. Seminar ilirski. U Za- 
dru 1826, fol. 1. 

Devetnica provedena za pripravjegne S. Franceska, U Du- 
brovniku 1828, Martecchini. 

Dilo svetočastja prama Blaženoj Divizi Marii. U Splitu 
1842, Oliveti. 

Dorotić fra Andrija, Kratko iskazanje jednoga doga- 
đaja. Vienna Machitar. 1815. 

Elementi (primi) della lingua latina esposti in italiano ed illi- 
rico ad uso delle scuole pie di Ragusa, Ragusa, Martecchini 1814. 

Evangelia i knjighe apostolske istomacene, U Du- 
brovniku 1841, Martecchini. 

Giuriceo Mr. Antonio, Kniga pastirska, Redovnizim i ob- 
ljiubjenom puku. U Dubrovniku i840. Martecchini. 

Gundulić: Givo Frano: Proserpina scjalosno Prikasanje. U 
Dubrovniku, Marlecchini 1843. : 

Gundulić: Pjesan visini privrednoj Ferdinanda ll, Dubr. 1829. 

Gundulić: U Smert Marie Kalandrize, Dubrov. Martecchini, 
1829. 

Gundulić: Suze sina razmetnoga, Dubrovnik, Martecchini, 
1828. 

Gundulić: Gljubovnik sramesgliv, Dubrov, Martecchini 1826. 

Jajeanin Stipan: Ispovid Karstjanskoga. U Splitu, 1842, 
Oliveti: 

Juriceo Antun: Kniga pastjerska redovnickomu skupu i 
puku Biskupie Dubrovačke, Dubrov. 1831. 
* Ivcevich Mate: Dalmacia u zdravlje njezina Czara i Kralja. 
Zadar, Rugier, fol. 1, : 

Ivićević Stipan: Priv. i prip. gos. Josipu Godeassi Biskupu 
prigodom ulazišta u Makarsku, Zagreb, Gaj, 1841. 

Karaman Miho, Scivot Svetoga Nikole, U Dubrov. 1814, 
Martecchini. 

Katekizam ili nauk krstjanski za sluzbu svih Cerkava Dal- 
matinskih iz talianskoga jezika u slovinski, U Zadru 1832, Battara. 

Kurtević Mate, Na 12 Studenoga 1843, Piesma, Zadar, 
Demarchi, fol. 1. 

Marianowich Stei., lnstitutiones gram. latinae idiomate 
illyrico propositae ad usum Prov. Bosn. Arg. U Splitu 1882, Demarehi. 

Miossich Paval! Klement, Kniga paslirska 1830. 

Molitvenik ili knjiga molitvah, U Zadru 1837, Battara. 

Mutibarić Jeroteu Epis. Na terženstveno včnečnje, Zara 
1843, Battara. 

Na dan 19 travnja proslav porodj. Ferdinanda 1. U Za- 
dru 1840. Battara. . 

Nauk za sahranu zadavljenih, utopljenih, sledenih, 
Zadar, Battara. : , 

Nikolajewich Georgij, Mladić kako treba da se izo- 
brazi, Zadar, Battara, 1840 (ćir.). . 

Novak Jos. Fr. Arkip. od Zadra, Puku etc. 1842, fol. 1. 

Petranović B.: Srpsko-dalmatinski almanah. Karlovac, 1836/7. 

Petranović B.:; Dalmatinski Magazin 1838. ss. Zadar. 

Perković Jakov: Deveticze bogoliubne, J. P. izv. Duvna. 
Dubrov, Martec. 1818. i 

Popović Arsenio: Oda na dar Francesku Pervomu, Zadar, 
Demarcchi 1826. 

Priusv. Gospod. Vencesi. Wetter knezu od L. na dan 
20 Sjecna 1840, Zadar, Demarchi. 

Rocci Antun: .Sa povratjeno sdravlje Gneg. Ces. Francesca 
Carla A. R. 1843. 

Rupcich Ivan: Plemenitoj djevojcizi Maddi Sarachi, Piesam, 
Dubrovnik, Martecchini, 1824. 

Sakupljenje različiti zabava u kojim se uzdarxe Rasmilja- 
nja Duhovna. U Splitu 1829, Piperata. 

Sedam jutarnji to jest boxichna ete. U Splitu 1842. Occhi. 
Srpskodalmatinski almanah (magazin) 1836 ss. 
Stazić Andrja, Dogodovstjeno povidenje Xivota Marie 
Mčr! iz Kaldara, Split 1841. Piperata, 
ki zić Andrja: Tri cudnovate Divice xivuche u Tirolu, 'U 
Splitu. ii 
Stefanovich Teoph.: Zašto, Zato. Zara 1841. Piperata. 

Vicić fra Vice: Pisme razlike na postenje Bozje B. D. Ma- 
rie. U Splitu 1844, Oliveti. 

Vidović Ana, Anka i Stanko, Pjesanza, U Zadru 1841. 

Vidović Ana: Harač prijateljstva, Pjesma. 

Vidović Ana: Pjesme, Zara, Battara 1844. 

Vuskovich Luka: U prigodi nagle smarti Pavla Miosicha, 
Split, s. d. 

Zelić Gerasim, Zitije, Budim 1823 (ćir.). 

Xivković Kornilij, Radostvorna čustfovanja muze dalma- 
tine na dan installazie Gosp. Josifa Rajačića. U Zadru, Battara 1842. 
(ćir). 

Xivković Kornili j: Oda na dan sveradosni rođenja Gospo- 
dina Stefana Kragujevića Arkimandrita, U Zadru, Battara 1842, (ćir.). 

Xivković Kornilij: Oda Gosp. Stefanu Kragujeviću, Za- 
dar, Battara 1843. (ćir.). 

Tome treba dodati pokoju pjesmicu na hrvatskom jeziku, koja je među 
drugim pjesmama na raznim jezicima izašla u malim zbornicima pje- 
sama na čast kojega cara ili biskupa, ili kojom drugom prigodom. 

U taj period do 1848. godine ne možemo brojiti ni »Slavjansku 
Antologiju«, koju je kod Mehitarista u Beču 1844. godine izdao knez 
Orsat Pucić (Pocić), kao ni Tommaseove »Iskrice«, jer su one niknule 
u drugoj sredini i pod drugačijim utjecajem. 

Ako dakle zbrojimo sve, što je izašlo na hrvalskom jeziku u 30 
godina, osim službenih oglasa i objava, dobit ćemo — koliko smo mogli 
pronaći — svega 67 publikacija, od kojih je šest štampano na jednom 
listu, nekoliko biskupskih poslanica, a ostalo su većinom molitvenici. 
Jedino »Srpsko-dalmatinski magazin« (»almanah«), izdanja Gunduli- 
ćevih djela i Žitije Gerasima Zelića mogu se uzeti kao veći književni 
pothvati. Ako uzmemo sve skupa, pa i one pjesmice, koje su izlazile 
na jednom listu, za tih 30 godina izlazile su poprečno na hrvatskom 
jeziku dvije publikacije na godinu. . 

U istom razdoblju izašlo je preko 500 talijanskih publikacija, od 
kojih su istina neke, kao i hrvatske, štampane na jednom listu, i od 
kojih ima veliki dio prigodnih, ali se među tim publikacijama, koje su 
većinom štampane u Dalmaciji, nalaze i djela vrlo velike književne ili 
naučne vrijednosti. Tu su djela Tommasea, Katalinića, Kreljanovića, 
braće Appendinija, Solitra i drugih. 

Po raznim dalmatinskim gradovima bilo je uvijek ljudi, koji su 
uvelike čitali i pratili talijansku suvremenu i stariju književnost. 
Koliko su oni u tom bili upućeni, vidjelo se u povodu raznih svečanosti 
i svečanih zgoda: ustoličenja ili smrti biskupa, careva rođendana i 
sličnog, pa i kod manjih svečanosti kao u povodu »mlade mise« novog 
svećenika ili ustoličenja kanonika. Tada bi oni, koji su privatno kovali 
stihove, izašli u javnost. Prigodne pjesme, stampane i pisane, bile su 
nalijepljene po zidovima kuća u glavnim ulicama, na vratima crkava. 
To je bilo pravo natjecanje u poeziji ili, bolje, u stinotvorstvu. Ljudi 
su se zaustavljali, čitali, komentirali i uspoređivali. Taj običaj trajao 
je i dalje u punoj snazi sve do velikog rata 1914.—1918. god., a u 
nekim mjestima nije još ni danas sasvim prestao. Neke su od tih 
pjesama, ispjevane za koju zgodu, skupljene, ali najveći dio ih 
je propao. Možda se koje dragocjeno zrno izgubilo, ali je svakako 
šteta, što ih nemamo sve, ako ne zbog drugoga, a ono zbog pozna- 
vanja ondašnjih običaja i ljudi. I doista još su u početku dvadesetog 
stoljeća davali najljepšu notu mjesnim svečanostima upravo ti t. zv. 
»soneti«, bez obzira na to, da li je to bio sonet ili nemoguće i razvu- 
'čeno stihotvorstvo. Zidovi drevnih kuća, oblijepljeni tim »sonetima« na 
papiru raznih boja, oživljavali su ulice, i svaiko je nastojao da se 
dokopa kojeg soneta, pa bio on i manje vrijednosti. Neki su soneti 
spjevani za jednu prigodu katkad pokupljeni u zbirku. 

Spomenut ću samo neke takove zbirke: 

»Pel solenne ingresso alla chiesa cattedrale di Lesina dell' 

illustrissimo e reverendissimo monsignor Giovanni Scacoz versi.« 
Ragusa 1823., (Stihovi u povodu svečanog ulaza u hvarsku katedralu 
presvijetlog i prepoštovanog biskupa monsinjora Ivana Skakoca.) Ima 
tu osam latinskih pjesama, sedam talijanskih i dvije hrvatske, jedna 
od Antuna Kaznačića, a jedna od »nepoznana pjesnika«. Vrijedno je 
navesti jednu kiticu te Kaznačićeve pjesme, spjevane 1823. godine, 
dakle dvadeset i jednu godinu prije »Zore Dalmatinske«: 


: Jedno nebo nas pokriva, 


Isti jezik nas jedini, 
Među ostalim zabavami, 
Jezikom si našiem brini, 

Er s jezikom dfčnost prava 

1 Slovinska cavti slava. 


1 u drugoj pjesmi, u kojoj govori o Dmitru Hvarskom, tumači se 
'u napomeni ovako: »Demetrio Fario, vladaoc od Lesine (Hvara), ukloni 
od onog mjesta porazu i štetu, er na vrieme združi se s Rimnianima 
ni lovinskom ratu.« Pod »slovinskim ratom« misli pjesnik ilir - 
ski rat. 

Godine 1826. izašla je zbirka takvih pjesama pod naslovom »N j. 
Veličanstvu caru i kralju Franji Prvome«, (A Sua 


a» di 


Maesta Pimperatore e re Francesco Primo)* u pavodu njegova rođen- 
dana, posvećena mu od učenika drugog razreda humanistike u zadar- 
skoj gimnaziji, s pjesničkim sastavcima Vinka Livića (na latinskom 
jeziku), Špire Desile (talij.), Bartola Petrisa (lat.), Josipa Maričića (tal), 
Nikole Petrisa (tat), Anđela de Benvenutija (tal), Petra Doderleina 
(lat.) i Antuna Rossi Sabatini (tal). 


God. 1822. dr. Nikola Jakšić, »c. k. pravi vladin savjetnik«, štampa 


talijansku pjesmicu o rođendanu Franje 1 i istom prilikom jednu 
»carme« (pjesan) istome caru.“ Taj isti Jakšić, u istoj prilici, štampa i 
1824. godine jednu »carme«. U toj pjesmi zanimljivi su ovi stihovi:'" 

A vi, novi Leviti, koje sabra 

Velikodušni Vladar, u ovako lijepom danu, 
Zapjevajte himne slavenske Muze, 
Koja, kćerka slave, junačke pjesme 

Pjeva među vrletnim vrhuncima Velebita, 
lu rodnome jeziku čini da odjekuje 
Gundulićeva trublja slaveći još uvijek 
Junačkog Vladislava, strijelu ratnu, 

Strah neprijatelja * s m 
244... A u nasinijanim 

Brežuljcima Brena još uvijek sjaji Đorđićeva 
Sjajna krijesnica i čuje se 

Lijepi sklad njegove slatke lire... 

Tužnom je elegijom pjevao Palmotić 
Strahovit potres, koji je prodrmao 

Rodnom zemljom a ata 

S idumejske citre slavenske zvuke 
Izveo je Đorđić i od obala Omble 

Pustio je da odjekuju uzvišene pjesni 


Oh, neka izađe iz zaboravi ilirska Muza 
Sada, kada sveti Atenej izrazuje ljepotu umjetnosti 

I istinu ozbiljnih nauka 

Zlatnim načinom rodnoga jezika.: 


* Zara, Giovanni Demarchi, 12. veljače 1826. 
" Zara, Stamperia Governiale, 1822. 

" Ista štampa 1822. 

? Ibid. 


2 E voi, nuovi Leviti, che raccolse 


I Magnanimo Prence in si bel giormo 

G!' Inni intuonate della Slava Musa, 
Che figlia della Gloria eroici carmi 

Canta di Velebich fra gli ardui gioghi. 

Fa rissuonar nella natia javella « 

Di Gondola la tuba ancor le lodi 


I u četvrloj svojoj »pjesni«, ispjevanoj kao i sve ostale u vrlo 
lijepom talijanskom stihu, slavi Jakšić — u povodu rođendana Franje 1. 
1825. godine, — sve ono, što je za vladanja Franje 1. učinjeno u Dal- 
maciji, a u prvom redu. ono, što je učinjeno na polju nauke i školstva. 
Govoreći o zađarskom Ateneju pjeva Jakšić.:" 


Ali ti, ilirska ženo, svrati svoj veseli 
Pogled k svetom Ateneju, gdje se čuje 
Slavenska lira davnih barda... * 


Jakšić je ispjevao svake godine sve do 1835. po jednu takvu 
pjesmu. 

Godine 1843. izašla je u Veneciji knjiga »Alcuni cenni sulle scienze 
e lettere dei secoli passati in Dalmazia« od Donata Fabjanića. Fabjanić 
se ponosi učenjacima, koje je dala malena Dalmacija, a upravo s odu- 
ščvljenjem govori o dalmatinskim pjesnicima, koji. su pisali hrvatski. 
On kaže, da se »ilirski« jezik više od ikojega drugog evropskog jezika 
širi po zemaljskoj kugli i njime govori više od šezdeset naroda. »Kod 
većine naših pisaca — kaže Fabjanić — nalazimo jezik muški, otvoren, 
jak, jezik, koji snagom govori srcu i dira ga svojom slatkom harmo- 
nijom; taj je jezik sposoban za svaku pjesničku stopu, sposoban za 
tehnološke termine metalizike.« On je uvjeren, kad bi se ti pjesnici 
preštampali, da bi oni »podigli najsvetiji spomenik domovini ne samo 
zbog odličnog stila, nego i zbog jakih misli, poletnih zamišljaja, zbog 
slika, koje su uzele iz ljepota ovoga neba.« Fabjanić iznosi onda kratak 
životopis i kritiku djela hrvatskih pjesnika, koji su njemu bili poznafi. 
Ma koliko bio još malen broj onih, koje je on poznavao, a o kojima 


Del prode Vladislao, folgor di guerra, 
Terror del oste...... 4.44 


Colli di Breno ancor brilla di Giorgi 
La scintillante Iueciola, e si sente 

D bel concento di sua dolce Lira. 

Con lugubre elegia canto Palmota 

Il fragoroso tremito, che scosse 

La patria terra. ...... 4.4.4. 
Dalla cetra Idumea slavi concenti 
Trasse Giorgietti e g'Ombla nelle rive 
Fece eccheggiare i cantici sublimi 

Ah si tolga alfobblio FIlliria Musa, 
Or che it sacro Ateneo dell'arti il bello, 
E delle gravi scienze il vero esprime 
Cogli aurei del sermon natio« 


4 »Ma tu rivolgi, o Illiria Donna, il lieto 
Sguardo al sacro Ateneo, ove si sente 
La Slava Lira degli antichi Bardi, — — — — 

je tek doznao iz Appendinija, iz kojega jednostavno sve preuzima, i 
ma koliko to vrvjelo hronološkim i stvarnim pogreškama, zanimljivo 
je, koliko je on oduševljen onim, što je napisano na hrvatskom jeziku. 

Tipičnu vrstu tadašnje dalmatinske literature pokazuju spisi pro- 
jesora literature na gimnaziji u Splitu, opata Stjepana Ivačića, čovjeka 
duboke kulture. On je napisao: »Delle lodi di sua Maesta i. 
r.apostolica Francesco 1.imperator dAustria ete. 
cte.« (O pohvalama Nj. c. k. apostolskog Veličanstva Franje I. cara 
Austrije"i t. d.) Bio je to govor, koji je on održao na zadušnicama za 
toga cara u splitskoj katedrali.“ Drugi je njegov spis »DeP edu- 
cazione letteraria curata della pubblica auto- 
rita« (O literarnom odgoju od strane vlasti), govor, koji je držao na 
početku školske godine 1836.-37. u splitskoj gimnaziji.“ 

Upravo tako bezbojno ispjevao je Leonardo Dudan pjesmu u po- 
vodu ulaska Pavla Miošića, novoga splitskog biskupa 20. travnja 
1830. god. , 

Nikola de Ivellio napisao je čitavu knjižicu od 47.strana u povodu 
smrti Nikole Grisogona, koji je umro 1824. godine. Tu on među 
ostalim, slaveći tada doista najuglednijeg Dalmatinca, slavi uvelike i 
oduševljeno Austriju. Kaže, da je francusko vladanje bilo »skoro osam 
godina boli i nada« Dalmacije i da je poslije toga Dalmacija »vidjela, 
gdje se na njezinim kulama viju obožavane zastave Franje I., cara 
i oca naroda.«'* 

U tom govoru vidi se, kako je dalmatinska inteligencija bila ne 
samo duboko prožeta talijanskom kulturom, nego je smatrala sebe i 
za njezin dio. Starom Grisogonu »ne izbjegava ništa od rasprava u 
literaturi, on prisustvuje borbi o talijanskom jeziku između Montija i 
Cesarija, on se divi erudiciji ovoga i oduševljava se recitirajući stihove 
onog drugoga, i veseli se, da se nastoji pročistiti prelijepi talijanski 
jezik od tuđe rđe.« : 

Godine 1841. izašla je knjiga Ivana Katalinića (Cattalinich) »Me- 
morie degli avvenimenti successi in Dalmazia dopo la caduta della 
repubblica veneta.« — (Bilješke o događajima, koji su se zbili u Dal- 
maciji poslije pada mletačke republike). 

U prvom poglavlju log djela nastoji Katalinić prikazati ukratko 
stanovništvo Dalmacije i njegovo porijeklo, pa premda je to mnogo 
manje, nego što mi danas o tome znamo, ipak je prilično prikazivao 
stanje i Talijana i Hrvata. To Katalinićevo djelo, ma da pisano u duhu 


*" Vienna 1835. Nella tip. Mechitaristica, 59. str. 
'* Zara, Tip. Demarchi, 49. str. 


“In Morte di Niccolo nob. de Grisogono (31. srpnja 1824). Venezia, Tip. 
Alvisopoli 1827., 58.. 59. str. i 

onoga vremena, ima mnogo dobrih napomena ne samo, što se tiče 
političkih događaja, nego i ekonomskog stanja Dalmacije u doba pada 
mletačke republike. Opisujući dalmatinskog zagorca toga vremena i 
njegov junački karakter ne zaboravlja Katalinić ni na njegove eko- 
nomske prilike. Tko osjeća više od dalmatinskog zagorca ljubav za 
svoje stado, koje mu je društvo u njegovoj samoći, izvor njegova 
blagostanja i njegova bogatstva? Uprkos tome nije on znao da raspo- 
redi prema broju svoga stada količinu hrane, koja mu je potrebna zimi, 
nije se brinuo da tu hranu štedi, nije znao da liječi svoje stado od 
bolesti, da ga štiti od nepogoda vremena, od vlage i blata u stajama, 
da poboljša vrstu, da ga pase bez veće štete za obrađena polja i 
šume.«'* Slično gavori on i o rataru u dalmatinskoj zagori: »Nije bilo 
tu nijedne umjetno načinjene livade, nema nijednog potočića, koji bi 
bio dobro upućen u svoj tok, nijednog kvadratnog metra zemlje inteli- 
gentno obrađenog, nijednog pluga u redu načinjenog ...« Čak se kruh 
pekao onako kao u davna vremena, bez kvasa, pod željeznim ili 
zemljanim loncem, pokrivenim žeravom. Taj je način pečenja kruha 
tražio, prema Kataliniću, za svaku osobu jedan staj žita više na go- 
dinu, nego da se kruh mijesio s kvascem i pekao u peći. K tome je 
dolazilo i to, da je za takvo pečenje trebalo skoro tri puta više drva, 
što je sve bilo na štetu narodne ekonomije. 

Katalinić se osvrće i na ekonomsko stanje ostale Dalmacije, ne 
ree u detalje, ističe stanje pomorstva u to vrijeme, izvoz i uvoz 
i slično. 

1 u svojoj historiji Dalmacije, koja je isto tako izašla na talijan- 
skom jeziku, koja je samo sumarni pregled historije, Katalinić poka- 
zuje velik interes za pitanja ekonomske prirode. Dovoljno je karakte- 
ristično to njegovo shvaćanje, kad on na kraju svoje historije donosi 
u cijelosti Grimanijev agrarni zakon. 

Prvi, koji je u Dalmaciji započeo rad na narodnom buđenju, pod 
utjecajem iliraca, bio je Šibenčanin dr. M. Božidar Petranović. On je 
1836. godine izdao u Karlovcu »Srpsko-dalmatinski alma- 
nah za ljeto 1836.« Idućih godina nastavio je da izdaje taj Alma- 
nah, koji od 1838. godine nosi naslov »Srpsko-dalmatinski 
magazin«, a štampa se u Zadru kod braće Battara. Od te godine 
dalje nije to više kalendar, nego doista literarni magazin, u kojem ima 
pripovijedaka, pjesama, raspravica i dr. Jedan od glavnih ciljeva 
»Srpsko-dalmatinskog magazina« bio je, da se podigne u narodu lju- 
bav za hrvatski jezik, koji većina Dalmatinaca nije smatrala podesnim 
za kulturni rad. U tom duhu pjeva u »Magazinu« 1840. godine Ivan 
Trnski u pjesmi »Jednoj Šibenčanki« (str. 142.): 


* Cattalinich Gio., Memorie degli avvenimenti successi in Dalmazia dopo 
la caduta della repubblica veneta, Spalato, Piperata 1841. 227. st. 
i* Cattalinich. Storia della Dalmazia, sv. ISIII Zadar, 1834.—1835. 

»O da znadeš, moja djevo mila, 
Kako nježno u tvi usta zvoni 
Našeg slova zamerita sila; 
Kom li slašču iz nji ti romoni 
Ne bi, ne bi nikad više, mila, 
Jezik drugi, dušo, govorila. 


A što, kaži, može i ljepše biti 

Neg sa svojim razumit se moći, 

Naške s našim pjesmice pjevati, 
Ol'ilirsko kolo igrat moći -— 

Tijem smo mlijekom, djevo, odgojeni — 
To je lijepo — to svak pravi cijeni. 


(U drugoj piesmi kaže:) 


Nek tamo (u Dalmeciji) sve sestrice sjeti, 
A prem kćerke Dalmacije naše, 
Da za svoje valja sveđ gorjeti! 


U »Magazinu« pjeva i Antun Kaznačić, kasniji urednik »Zore Dal- 
matinske«, u njemu sam Petranović donosi svoju pjesmu: »Slavnome 
i mudrome gospodinu Antunu Kaznačiću, pravdoslovu dubrovačkome, 
od T. Petranovića.« U toj pjesmi kaže Petranović među ostalim: 


Mili slavski pjevče! Antune dični, 
Ki nam ljupko pjevati umiješ i djeli 
Pa i rječima pokazuješ, 
Ilirka da te rodila« 


U »Srpškom magazinu« javlja se 1841. g. i pisac »Povijesti Dal- 
macije« Ivan Katalinić pjesmom »Oganj na grobu osamnaestoljetne 
svoje kćeri«, a Ivan Trnski štampa svoju »Pjesmu brodarsku« (Oj 
talasi). . 

Godine 1842. preuzeo je uredništvo »Srpsko-dalmatinskog maga- 
zina« dubrovački pravoslavni paroh Georgij Nikolajević. I odsad su, 
kao i dosad, uz pravoslavne surađivali u »Magazinu« i katolici. Maga- 
zin je ipak, uza sve svoje ilirstvo, imao i dosađa suviše istaknutu 
pravoslavnu notu, a odsad, kad je uredništvo preuzeo prota Nikolajević, 
ta se nota još jače isticala. Ivan Kaznačić pjeva u njemu i dalje. U 
svojoj pjesmi »bivšem ureditelju narodnog književnog magazina u 
Dalmaciji« Petranoviću, kaže Kaznačić: 

Što nepomnja nami krati, 
Što navidnost huda otima, 
Ilir ište da povrati 
da od tuđinijeh priuzima. 


Brzo u skupu priskočite, 
za potpomoć svetu odluku, 
duh i glase podignite, 
Braći našoj dajte ruku. 


Dalmatinske lovorike, 
uvehnute nek ne vidim; 

.star naš, vajne! dike, 
spomenjujuć nek ne blidim. 
Jednodušno nek se oglase 
na narodno na pozvanje: 

nek Latinac snebiva se 

da smo od njega ništa manje. 


(Magazin 1843. 98. str.) 


I tako su Srbi u nacionalnom pogledu prednjačili u Dalmaciji, koja 
je bila u to vrijeme jače zapljuskivana valovima, što su dolazili sa 
srpske strane, nego iz Zagreba. Pravoslavna je inteligencija, ma koliko 
ona bila zadojena talijanskom kulturom, već zbog vjerske svoje pri- 
padnosti, rado i s oduševljenjem primala ono, što se tada radilo i 
pisalo na srpskoj strani, dok je naprotiv katolička inteligencija stajala 
samo pod utjecajem talijanske kulture i teško primala poticaje, koji 
su dolazili iz Zagreba. 


ST 


IV. 
ILIRSKI POKRET U: HRVATSKOJ 


Godina 1848. zatekla je Hrvate i Srbe u Austriji nejednako 
spremne za velike događaje.“ 

Ilirski pokret, koji je već od Gajeve pojave 1830. godine zaplju- 
snuo hrvatsko građanstvo, plemstvo i svećenstvo, bar u jednom nje- 
govu dijelu, pretvorio se od književnog u politički. Madžarska nacio- 
nalno-politička ofenziva u Ugarskoj i Hrvaiskoj, koja je išla za tim 
da stvori iz tih obiju zemalja i Erdelja jednu jedinstvenu centralističku 
madžarsku državu i iz svih njenih narodnosti Madžare, naišla je kod 
probuđenih Hrvata i Srba ne samo na otpor, nego je madžarski patrio- 
ki habke učio Hrvate i Srbe, kako treba svoju narodnost braniti 
i jačati. 

Počevši od izdanja Gajeve knjižice »Kratka osnova horvatsko- 
slavenskoga pravopisanja« (1830.), predavanja hrvatskog jezika, koja 
je započeo Matija Smodek na zagrebačkoj akađemiji (1832.), brošira 
grofa Janka Draškovića »Disertacija ili razgovor darovan gospodi 
poklisarom saborskim i budućim zakonotvorcem kraljevinah naših, za 
buduću dijetu ugarsku odaslanem« (1832.), pa dalje, hrvatski se na- 
cionalni duh sve više budi. Još 1825. g., kada Madžari traže, da se 
madžarski jezik uvede i u Hrvatskoj u upravu i škole, hrvatski sabor 
ustaje proliv tog madžarskog traženja, ali ne u korist hrvatskog na- 
rodnog jezika, nego u korist latinskoga, za koji traži, da u Hrvatskoj 
ostane i dalje službenim jezikom, kako je to dosada bilo. Isti taj 
sabor, da udovolji bar donekle traženju Madžara, zaključuje, da se u 
škole u Hrvatskoj i Slavoniji uvede madžarski jezik kao obligatan 
predmet, jer da je doista potrebno, da se ove kraljevine što čvršćim 
vezom združe s kraljevinom ugarskom. 

Sasvim drugačije ustaje hrvatski sabor 1832. godine protiv 
madžarskih zahtjeva. 

Godine 1832. zamoli Gaj kraljevsko ugarsko namijesništvo, da mu 
dopusti izdati na hrvatskom jeziku »Danicu hrvatsku, slavonsku i dal- 
matinsku«, a kad je kod ugarskog namjesništva naišao na zapreke, 

pođe on sam kralju, prvi put 1833. godine pa poriovo 1834. godine, i 
dobije konačno od kralja to dopuštenje. 6. siječnja 1835. godine poče 
Gaj izdavati politički list »Novine horvatske«, a 10. siječnja izađe 
literarni časopis »Danica horvatska, slavonska i dalmatinska«. 

Na požunskom saboru imali su nunciji (odaslanici) hrvatskog 
sabora (grof Janko Drašković u gornjoj kući, a Antun Kukuljević, 
Herman Bužan i S. Ožegović u donjoj), da izdrže žestoku navalu 
madžarskih nacionalista. Htjelo se odcijepiti od Hrvatske Hrvatsko 
primorje (koje Madžari nazivaju  »ugarsko primorje«) s Rijekom, u 
hrvatske škole (1836. g.) uvesti madžarski jezik kao nastavni, a u 
urede kao službeni. Hrvati su ipak toliko postigli, da je kralj odbio 
taj zaključak, 

k '5.. prosinca 1835. godine izdaje Gaj proglas na južne Slavene 
pozivajući ih sve, da se okupe pod ilirsko ime. Ujedno on odabira 
štokavsko narječje za književno. U vezi s tim počinje od 1836. godine 
izdavati »Danicu llirsku«, a svojim novinama dade ime »llirske na- 
rodne novine«. llirska-ideja hvatala je sve dublji korijen među Hrva- 
tima i budila jednako ljubav za narod i narodni jezik kao i želju za 
nacionalnom samostalnošću i ujedinjenjem. 

Godine 1836. predloži Gaj, a hrvatski abor primi, da se u Za- 
grebu osnuje društvo »za promicanje prosvjete na narodnom jeziku«. 
A kad još ni 1837. godine nije kralj potvrdio saborski zaključak, počeše 
se osnivati čitaonice. U siječnju 1838. osnovana: je u Varaždinu prva 
ilirska čitaonica, uwožujku u Karlovcu, iza toga u Križevcima, a u kolo- 
vozu u Zagrebu »narodna čitaonica«. Zagrebačka čitaonica raspisala 
je 1839. godine (24. 1.) nagrade za četiri knjige privrednog sadržaja, a 
1841. g. ustrojilo se u »narodnoj čitaonici« »gospodarsko društvo«. 
Odbor čitaonice zaključi onda 1839. g. (4. IV.) da se osnuje »Matica 
llirska« i da se za to zamoli dopuštenje od kralja. 

Još 1838. godine piše Dimitrije Demeter u Danici svoja »Drama- 
tička pokušenja«, 1839. g. izdaje Kukuljević svoju dramu »Juran i 
Sofija ili Turci kod Siska«, a 10. lipnja 1840. g. srpski glumci iz Novog 
Sada izvode na hrvatskom jeziku Kukuljevićevu dramu u zagrebačkom 
kazalištu. Uspjeh i oduševljenje bilo je neopisivo. Iz Zagreba ode »ilir- 
sko narodno kazališno društvo« u Karlovac i Sisak. 

Za to vrijeme navaljivali su Madžari u zajedničkom saboru u 
Požunu sve sa svrhom, da Hrvatsku raskomadaju u niz ugarskih 
županija. I donja i gornja kuća zahtijevala je, da se i u hrvatske 
urede uvede madžarski jezik, da i hrvatska vojska preuzme madžar- 
sku komandu, da u školama bude nastavni jezik madžarski i da se u 
crkvama propovijeda madžarski. Protiv svih tih zaključaka kao i nekih 
drugih ustadoše hrvatske županije (zagrebačka, križevačka, varaždin- 
ska i požeška) i uputiše kralju molbu, da ih ne potvrdi. I doista kralj 
nije potvrdio zaključke o madžarskom jeziku. 

Nacionalni duh, koji je već prodro dosta duboko u građanstvo, 
odrazio se na hrvatskom saboru godine 1840. Hrvatski sabor među 
ostalim zaključi da zamoli kralja, da se »u zagrebačkoj akademiji i u 
svim gimnazijama uvedu katedre narodnoga od svih provincijalizama 
očišćenoga, jezika, pa da se tako raširi upotrebljavanje ovoga pred- 
loženog narodnog jezika i da se potpomogne kultura njegova«. 

Kako su Madžari činili smetnje kod dvora, nije još ni 1842. godine 
bila dopuštena »Matica Ilirska«. Zato je u samoj čitaonici određena 
posebna glavnica pod imenom »Matica Jlirska«, da se njom štampaju 
knjige, a izabran je odbor, da odlučuje o tome, koje će se knjige izdati, 
i da se brine za njihovu prodaju. 

Ilirska ideja, koja je prodrla i u politički život, javlja se i u župa- 
nijskim skupštinama, i njezine pristaše organiziraju »narodnu stranku«, 
dok su se protivnici Iliraca, a prijatelji Madžara, koje su Ilirci nazivali 
»madžaroni«, skupili u »horvatsko-ugarsku« stranku. Sada stadoše 
Ilirci u županijskim skupštinama da rade u pravcu svojih nacionalnih 
ciljeva opirući se svom snagom presizanju Madžara. Pobjeda Iliraca 
1842. godine prilikom obnove činovništva (restauracije) zagrebačke 
županije razdražila je Madžare, a Hrvate ne samo oduševila, nego 
ih je poticala na dalji rad. »ilirske narodne novine« jačaju sve više 
nacionalni duh i šire ga u Hrvatskoj i Slavoniji. Kad je pak novi ban 
Franjo Haller, pomažući madžarske aspiracije, uz potporu hrvatskih 
madžarona, uspio, da je kralj Ferdinand zabranio imena Ilirija i Iliri 
(Il. siječnja 1843.), prozove Gaj svoje novine »Narodne novine«, a 
časopis »Danica hrvatska, slavonska i dalmatinska«. Upravo tada 
»Matica Ilirska« dovrši prvu knjigu svojih izdanja, Gundulićeva 
»Osmana«. 

Mjesto ilirskog imena uzimaju dotadašnji Ilirci hrvatsko ime. 
Političko vodstvo »narodne stranke« preuzeše mladi Ivan Kukuljević 
i Metel Ožegović, a cilj im bijaše, i da se hrvatski jezik uvede u sve 
škole i urede, i da se Hrvati politički emancipiraju od Madžara. Tada 
istupi narodna stranka i u hrvatskom saboru. 2. svibnja 1843. godine 
prvi put poslije toliko stoljeća, otkako se u saboru samo latinski govo- 
rilo, progovori Ivan Kukuljević ondje hrvatski. On zatraži, da se hr- 
vatski jezik opet uzme kao jedini službeni jezik u Hrvatskoj i 
Slavoniji. 

Na zajedničkom saboru 1844. g. imali su Hrvati da ponovo pod- 
nesu jaku navalu Madžara, koji su tvrdili, da je Hrvatska od Madžara 
osvojena oružjem, da je Slavonija bila uvijek madžarska, da je Hrvat- 
ska dobila svoj ustav od Madžara i da prema tome imaju Madžari 
pravo postupati s Hrvatskom kao i sa svakom drugom ugarskom 
županijom. 

Međutim su se i u samom Zagrebu zbili događaji, koji su još više 
ojačali narodnu ideju. Ban Haller htio je svakako provesti restauraciju 

zagrebačke županije u korist Madžara i odredio ju je 28. srpnja 1845. 
g. Tom prilikom došlo je do demonstracija, vojska je ispalila oštre 
salve na narodnjake ć ubila njih trinaest, a ranila dvadeset i sedam. 

Krv, koja je tu prolivena, veoma raspali nacionalnu svijest; veli- 
čanstven sprovod srpanjskim žrtvama pokaza njenu jakost. U sabor, 
koji je malo zatim sazvan za 23. rujna, poslale su županije, osim 
zagrebačke, samo pristaše narodne stranke. Taj sabor zamoli kralja, 
da se Hrvatska i Slavonija odcijepe od nadbiskupije u Kaloči i osnuje 
nadbiskupija u Zagrebu, da se uvede hrvatski jezik kao obligatan u 
sve hrvatske gimnazije i u akademiju, da se u kr. ugarsku dvorsku 
kancelariju uvede posebno hrvatsko odjeljenje. 

Poslije takvih saborskih zaključaka ban Haller preda ostavku. 
Banski namjesnik postane ponovo zagrebački biskup Haulik. 

Ovi zaključci hrvatskog sabora izazvaše velik otpor kod Madžara, 
kojima se pridruži i zagrebačka županija. 

Međutim je u Hrvaiskoj napredovao literarni rad. Godine 1844. 
izda »Matica ilirska« Demetrovu dramu »Teutu«. Hrvatski je sabor 
1845. godine votirao i potporu za narodno kazalište. Odlučeno je, da 
se sagradi »Narodni Dom«, u koji će ući sva narodna društva, i u tu 
je svrhu sakupljeno 28. 000 forinti, i onda je 1846. godine kupljena 
palača za »Narodnu čitaonicu«, »Maticu llirsku« i »državni hrvatsko- 
slavonski muzej«. 28. ožujka 1846. godine, poslije toliko napora, pje- 
vala se u narodnom kazalištu prva hrvatska opera, »Ljubav i zloba«, 
kojoj je libreto sastavio Demeter, a muziku komponirao Vatroslav 
Lisinski. 16. svibnja 1846. imenovan je za redovnog profesora hrvat- 
skog jezika u zagrebačkoj akademiji Vjekoslav Babukić, koji je održao 
prvo predavanje 5. listopada 1846. 

U Hrvatski sabor 1847. godine poslale su ponovo sve županije, 
osim zagrebačke, ljude, koji su tražili sve više nacionalnih i političkih 
prava. Županija varaždinska dala je svojim poslanicima naputak, da 
traže samostalnu hrvatsku vladu, hrvatskog kancelara u kraljevskoj 
kancelariji u Beču, pripojenje Krajine i Dalmacije i narodni jezik kao 
nastavni. Hrvatski sabor, koji se sastao 20. listopada te godine, donese 
zaključak. da se hrvatski jezik uvede u sve škole i urede. Taj saborski 
zaključak potače veliko oduševljenje po cijeloj Hrvalskoj. Osim toga 
zaključi sabor među ostalim, da nunciji zamole kralja, da za bana 
imenuje kojeg člana kraljevske kuće i da potvrdi sve dosadašnje sa- 
borske zaključke. 

U studenom 1847. godine sastao se zajednički sabor u Požunu, 
na kojem je kao i dosada glavnu riječ vodio madžarski patriot Ljudevit 
Košut. Hrvatski su nunciji imali izdržati i druge borbe, ali najteže u 
pitanju jezika. Saborska većina primila je »osnovu zakona o madžar- 
skom jeziku i narodnosti«, na temelju kojeg je madžarski jezik imao 
biti službeni i u svim granama zakonodavstva i uprave, kod crkvenih 


61 


i građanskih oblasti. Hrvatska će odsada u saobraćaju sa svim 
madžarskim oblastima voditi prepisku samo madžarski, a tim će se 
jezikom služiti i kod viših sudova, koji su za Hrvatsku vrijedili kao 
prizivni. Hrvatima se ipak ostavljalo pravo, da se u svojim unutrašnjim 
poslovima služe latinskim jezikom. Slavoniji, koju Madžari više ni ne 
nazivahu tim imenom nego »županija požeška, virovitička i srijemska«, 
ostavljen je latinski jezik samo još šest godina. U »ugarskom pri- 
morju« uveđen je madžarski jezik kao službeni u prepisci s guber- 
natorom i ugarskim sudovima i oblastima, a dopuštena je upotreba 
talijanskog jezika u internim pitanjima. Madžarski jezik uveden je kao 
obligatan u hrvatske škole. 

U takvim prilikama sastanu se na poziv biskupa HMaulika svi hr- 
vatski narodni zastupnici u »bansko vijeće«, i tu odluče da uprave 
kralju pretstavku s molbom, da te zaključke požunskog sabora ne 
potvrdi. 

Svi su ti zaključci Madžara i onih Hrvata, koji su s njima bili, 
naišli na odlučan otpor u načionalno probuđenim redovima u Hrvat- 
skoj i Slavoniji, koje su njihovi sumišljenici izvješćivaH o svemu. Na- 
cionalni duh u Hrvalskoj i Slavoniji, poduprt naročito u građanskoj 
klasi i od štampe, makar kako ona malena bila, bio je razbuđen i jak, 
Hrvati su u tim svojim oblastima već stvorili svoj program, i kulturni 
i politički. U takvim prilikama zateče Hrvatsku i Slavoniju god. 1848. 


Sasvim su drugačije prilike bile u kolijevci stare Hrvatske, u 
Dalmaciji. Dalmacija je, odijeljena od Hrvatske i Slavonije još od 
.XVI. stoljeća, a primorski gradovi i primorje u pravom smislu riječi 
još od 1420. godine, izgubila svaki politički kontakt s Hrvatima s onu 
trka Velebita, i djelomično došla malo pomalo pod utjecaj talijanske 

ulture. 

Taj utjecaj djelovao je s početka povoljno na razvitak narodne 
književnosti u Dalmaciji i u Dubrovniku, koji: nije pao pod Veneciju, 
nego je stvorio samostalnu državnu organizaciju, isprva pod protekto- 
ratom Turske. Za svih tih stoljeća Dubrovnik je živio ne samo samo- 
stalnim državnim životom, nego je potpuno sačuvao svoju narodnost, 
svoj jezik i razvio svoju književnost. Kad govorimo o kulturi u Dal- 
maciji u vrijeme mletačkog vladanja, moramo se obazreti samo na 
gradove i male varošice, na ono nešto intelektualaca, posjednika i trgo- 
vaca, koji su se nalazili po tim mjestima, i na seoske župnike. Sam 
narod imao je svoju narodnu kulturu. 

Poslije cvata hrvatske literature u Hvaru, poslije vremena Marka 
Marulića u Splitu, javljao se u Dalmaciji tek ponekad pokoji pisac, 
koji je pjevao i pisao na hrvatskom jeziku. Hvar je ostao takva knji- 
ževna republika preko jednog stoljeća (od Hektorovića do Benetevića). 

Ali kako su se oni ljudi, koji su se htjeli školovati, učili samo na 
latinskom jeziku, kako su kasnije čitali samo talijanske knjige, kako 

je službeni jezik bio od početka mletačkog vladanja samo talijanski, 
postao je on službeni jezik i u poslovima i u vijećanjima autonomnih 
dalmatinskih komuna. Hrvatski jezik, kojim su se služili u privatnom 
saobraćaju skoro svi domaći ljudi u doba Marulića, Hektorovića, Ga- 
zarevića, Benetevića i drugih, zamijenio je malo pomalo talijanski 
jezik, koji je postao, u svom venecijanskom dijalektu, po našim gra- 
dovima jezik plemstva i građanstva, svijeta, u koji su se brojili uz 
plemstvo, također i trgovci i veći posjednici. 

Još iz srednjeg vijeka uzimali su naši gradovi svoje liječnike 
(fizike i kirurge), svoje notare, a i druge činovnike, koje su za svoje 
autonomne poslove birali sami, većinom iz Italije, a svi domaći ljudi, 
koji su se tim poslovima bavili, svršavali su svoje studije u Italiji i 
uredovali isključivo na talijanskom ili u najboljem slučaju na latinskom 
jeziku. Na tim su jezicima sastavljali ugovore i oporuke, a njihov bi 
sadržaj prevodili na hrvatski onima, koji nisu poznavali tih jezika. 
Sudilo se i raspravljalo samo na talijanskom jeziku, a za one, koji tog 
jezika nisu razumijevali, bili su tumači. 

Mnogi od ovih pozvanih činovnika ostajali su kasnije u Dalmaciji, 
a njihova djeca govorila su talijanski. 

I tako su, kako sam već spomenuo, dalmatinski intelektualci i grad- 
ski trgovci govorili talijanski (venecijanski dijalekt), dok je sav narod 
i u gradovima i po varošicama i po selima govorio hrvatski. 

Kad je Venecija 1797. godine propala i naslijedila je Austrija, nije 
se s te strane ništa izmijenilo. Isto tako nije se ništa promijenilo ni u 
vrijeme francuskog vladanja u Dalmaciji. Kad je Austrija po drugi 
put, 1814. g., dobila Dalmaciju, bile su pod Austrijom ne samo Dal- 
macija, nego i sve ostale nekadašnje mletačke pokrajine, pa i sama 
Venecija, a osim toga i Lombardija. Austrija nije ovaj put uskrsnula 
stare dalmatinske autonomne komune, koje su jedan dio činovništva 
birale same, nego je vlada postavljala sve činovnike. Kako je dotada 
bio službeni jezik u Dalmaciji talijanski, Austrija ga je ostavila i. dalje 
i postavljala u njoj činovnike iz Venecije i Lombardije, od kojih su se 
neki vrlo brzo udomaćili. Na taj je način bečka vlada pojačala u 
Dalmaciji broj onih, koji su govorili talijanski. Osim činovnika došao je 
i poneki trgovac s apeninskog poluotoka i udomaćio se. I tako je Austrija 
jačala talijanski jezik i talijansku kulturu u dalmatinskim gradovima. 

Školstvo je odnarođivalo golem broj intelektualaca. 


I 

V. 
TOMMASEO DO 1848. GODINE 


Nacionalne prilike u Dalmaciji u četrdesetim godinama XIX. stoljeća 
— Tommaseo prožet talijanskim osjećajem — Korespondencija Tom- 
masea s Gajem — Iskrice — Tommaseov slavenski osjećaj — Utjecaj 
Špire Popovića na Tommasea — Knjiga »O dalmatinskim i tršćanskim 
stvarima«, u kojoj Tommaseo ističe svoje slavenstvo — Tommaseova 
audijencija kod pape zbog vjerskih prilika u Dalmaciji i Bosni 


Kakve: su bile prilike u Dalmaciji oko četrdesetih godina devet- 
naestog stoljeća, kaže nam u »Zori Dalmatinskoj« 1844. godine učitelj 
Stazić: »... sramotna nemarljivost za nauk našega jezika bila je nad- 
vladala toliko, da se je narod s njim sramovao, kako još svojim ime- 
nom i sobom istim«. Petar Preradović, koji je tada boravio u Zadru 
kao mlad oficir, piše 29. veljače 1844. godine Kukuljeviću: 

»...u cijelom Zadru ne ćeš dva čovjeka nači, koji samo za ne- 
volju naš jezik razumidu. Sve se ovdi potalijančilo .. .« 

Narodni preporod, koji je zahvatio Hrvatsku, jedva se dotakao 
Dalmacije prije 1840. godine. To je vrijeme, kad je jedan od najvećih 
sinova Dalmacije, Nikola Tommaseo, odgojen u Italiji, svom dušom 
prigrlio talijansku kulturu, i živeći u njoj radio za ujedinjenje Italije. 
Potpuno prožet talijanskim duhom, rekao je tada Tommaseo za sebe 
(1837. g.), da je Talijan i da je njegova domovina Dalmacija ta-_ 
lijanska zemlja. U jednoj pjesmi prijatelju Stefanu Conti, ve- 
seleći se svom polasku u Dalmaciju, pjeva Tommaseo: »I vidjet ću 
ižvor Krke, gdje sam s mlijekom i djedovskom vjerom usisao jezik 
i nadu Ičalije«. Godine 1839., poslije svog posjeta Šibeniku, 
sastavlja Tomrgasco »ilirski neku stvarčicu«. Tu je stvar- 
čicu prvi put štampao, uz talijanski prijevod, 1840. godine u Veneciji. 
Tada je Tommaseo počeo korespondcriciju s vođom hrvatskog pre- 
poroda Ljudevitom Gajem. On je pisao Gaju 31. listopada 1841. godine 
među ostalim i ovo: »... Drago mi je, da mi se prilika daje, da moscem 
počitanje moje prikazati coviku, koji prosvitluje nase narod i 

plamenom novim ga grije. Tio bi ja pecatati ona govorenja malasena, 
koja san tek izjekivao sladkim jezikom nascim, ali austri- 
anski knigosudac (cenzor) ne dopusti ih.€ To je pismo pisao Tommaseo 
Gaju prije izdanja svojih »Scintille«, u kojima je imalo biti i nešto 
na hrvatskom jeziku, ali je austrijska cenzura to zabranila, pa je onda 
Tommaseo preveo taj dio na talijanski. Godine 1842. izdao je Tom- 
maseo knjigu »Canti populari toscani, corsi, illirici e greci«. U toj se 
zbirci nalazi nekoliko hrvatskih narodnih pjesama, koje je Tommaseo 
preveo na talijanski jezik. U predgovoru toj svojoj knjizi ističe Tom- 
maseo želju, da se Bosna, Hercegovina, Crna Gora i 
Dalmacija s Hrvatskom, Slavonijom i Srbima u 
Madžarskoj »svojevoljno ujedine pod jednom je- 
dinom'voljom.«' : 

Kako rekosmo, jedan dio Tommaseovih »Scintilla« (Iskrice) 
bio je napisan hrvatskim jezikom. Taj dio, koji nije mogao izaći na 
hrvatskom jeziku zbog cenzure, išao je u Dalmaciji od ruke do ruke 
u rukopisu, mnogi su ga prepisivali i mijenjali u njemu i misli i jezik. 
Jedan je takav prijepis dobio u svoje ruke i Ivan Kukuljević, pa je 
onda po tome prijepisu dao štampati Tommaseove »Iskrice« 1844. 
godine u Zagrebu. Uvjeren, da je štampao prave Tommaseove 
»Iskrice«, poslao ih je Tommaseu, koji mu je pisao, kako je u tom iz- 
danju mnogo iskrivljeno i nevaljano, i vratio mu »Iskrice« s isprav- 
cima, uredivši ih, kako su bile u originalu. U svom pismu od 30. lipnja 
piše Tommaseo Kukuljeviću: »Poslao sam vam knjižicu popravljenu, 
kako ja želim da ju otadžbina naša štije.« Kad je bečka 
cenzura zabranila dalje raspačavanje ovih »Iskrica«, t.j. prvog 
zagrebačkog izdanja, odluči Tommaseo, da se one štampaju 
prema njegovim ispravcima u Beogradu, u Srbiji. Ali to se nije dogo- 
dilo, a Kukuljević je 1848. godine, kad cenzura nije više smetala, štam- 
pao »Iskrice« onako, kako ih je Tommaseo ispravioi 
s njegovim predgovorom, kao i s odlomcima iz Tomma- 
seovih pisama, koja je pisao Kukuljeviću 1844.—1848. godine. U 
tim pismima naziva Tommaseo hrvatsku književnost »književ- 
stvo naše«? 


Kako je Tommaseo tada mislio o svojem odnosu prema narodu 
i jeziku, vidi se iz njegove XXII. Iskrice: 

»Jezik je duh čovjeka, duh naroda. Gdi je jezik smiješan, onde 
su smiješate i duše; gdje ima dva jezika, ondje jednodušje ne može 
da bude.“ Ovo dvojstvo pokažuje dva različita naroda, strana jedan 


* Tommaseo, Canti Hlirici, Milano,.1., 2., 18., 20. str. . 
* Tommaseo N. [skrice, Zagreb, Gajeva 1848. “ 


* Tommaseo misli ovdje Dalmaciju, u kojoj se po gradovima govorilo mnogo 
talijanski, a sela su bila hrvatska. 

drugome; pokažuje stari rat oli novi, sakriveni oli vidivi. Ne može 
kapa ni da trpi ni da zbaci klobuk; ne zna zapovijedati jošter ni slu- 
šati. Gdi jedinosti nije, nije ni kreposti. ... Nismo mi, vrsta učenih, 
s narodom našim niti dobro sastavljeni niti dobro razlučeni... 

Koji će, bože, biti svršetak. tolikih grijeha bez slaikosti, tolikih 
tuga bez hvale? Koja će krv predobiti, latinska oli slavenska? Oli 
druge još narode čekaš u udaljenim vjekovima, Dalmacijo moja? Ma- 
lena si među jugoslavenskim sestram svojim; ali mi njeki glas govori, 
da ti ne ćeš biti manja ni ružnija, nego da će se pjesme tvoje nada- 
leko čuti, i upokojiti će u grebu sinove tvoje, koji su umrli ufajući še 
u tebe, i plakajući ne svoje nesreće, nego bratinske.« 

U idućoj Iskrici XXIII. kaže Tommaseo: 

»Kroz različite vozduhe rastežu se uda tvoja, narode moj. U 
jedno vrijeme ti vidiš šnjegove i cvijeće, kazališta i planine, medvjede 
i knezove. S ruskom zemljom imademo mi Srblji općenitost jezika, 
s njemačkom zakona, s talijanskom nauka. Mnoga i različita su sje- 
menja među nama skrivena i samo neka jedno drugo ne šteti, pak 
mnoga će i različita ploda ploditi. Može naš narod da sjedini sjever s 
jugom, da ponovi narode stare i umorene i da u Evropu štogod umetne 
azijatskoga duha... 

Ali dobro fvoje nije jošter nego klica malešna, koju valja hraniti 
s mnogim znojenjem, valja ju navodniti suzama, a do potrebe i s krv- 
lju našom.«* 

A u XXIV. Iskrici kaže veliki Dalmatinac: »Vi mladi, koji idete u 
tuđe zemlje iskati znanje, koje vam zemlja vaša ne daje, budite ufanje 
i veselje, a ne žalost i strah otadžbine. Spominjajte se vavijek nje, 
uzdržite jezik njen; učite i druge jezike, ali da vam tuđi ne istjera 
materinog iz srca, da ne bude rat i dubina u mislima vašim. Ni vla- 
danje ni duša razrušena ne može da živi. Talijanski ćete duh bolje 
ćutiti, kad budete Slaveni pravi. Bolji ste nego mnogi od onih, koji 
vas gledaju kao smet naroda.« 

Govoreći o prošlosti Dalmacije, kaže Tommaseo u XXV. Iskrici 
među ostalim i ovo: »Nisi se nigda dobro ni talijanila niti turčila, srp- 
ska nisi«. : 

Tommaseo poziva katolike i pravoslavne, da se ljube, jer »Svima 
svijetli ovo sunce, svima ova zemlja daje kruh, cvijeće i greb.« (I. 
XXXVI.). Govoreći o slavenstvu veseli se njegovu napretku i vjeruje 
u njegovu budućnost. »Malo smo do sada učinili, da jedan drugoga 
poznajemo, da se bratinski rukujemo... Sve je kod nas neizvjesno: 
izgovor, pisanje, nauka, red i običaji.« »... Nije sada vrijeme da pje- 
vamo staru slavu našu... mučeći se radimo i mučeći se dobivamo 
staru krunu slobode naše.« (XXV.). 


* Tommaseo, Iskrice, izdanje Srpske književne Zadruge. Beograđ 1898. 


Dalmacija njegova vremena je Tommaseu »Mala brodica, raz- 
rušena, brez jedra, brez vesla. (XXIX.), i on se pita: »Kamo, će, bože, 
dospiti ovo ćoravo i naopako slijeđenje tuđim običajima? Srblji budimo, 
braćo najprije, ovo neka nam bude kao tijelo, naše, a druge stvari 
neka nam dođu iz vanka, kano hrana svarena i skuvana.« Tommaseo 
se obraća svećenstvu: »Vi sveštenici, vi imate carstvo duša, nema na 
zemlji mogućnosti nad vašom... Nek vam bude preporučen naš ma- 
terinski jezik, hitar i pun, jak i tihi, mlad jošter, ali silne mladosti i 
vječne«. (XXXI.). »Prema tebi, srpski narode, nisu mnogi drugi neg? 
poludivlji.« (XXXII.) 

Tommaseo uvelike voli našu narodnu pjesmu. »Pjesme su povijest 
naša, u njima tražimo dobro i zlo naše... Pokupimo, braćo, pokupio 
naše blago, prije nego ga vjetar vremena ne pogubi.« (XVIII) 

Tommaseo poziva Dalmatince, da počnu pobratimstvo »sa se- 
strama svojim«, t. j. s ostalim slavenskim zemljama. (XX.) 

Rekosmo, da je Tommaseo došao do svijesti o svojoj nacionalnoj 
pripadnosti prilikom svog prvog boravka u Dalmaciji, nakon smrti 
svoje majke, koja je bila Hrvatica iz Šibenika i koju je veoma obo- 
žavao. Tada je Tommaseu bilo 38 godina, Budući da je dugo izbivao iz 
domovine, bio je već skoro zaboravio svoj materinski jezik. Sto se 
Tommaseo vratio hrvatskom jeziku, zasluga je u prvom redu Špire 
Popovića, bivšeg tajnika pravoslavnog episkopa u Sibeniku, Rajačića. 
Popović je bio oduševljeni Srbin i Ilirac. Nema sumnje, da je utjecaj 
toga mladog Srbina mnogo djelovao i na Tommaseovo shvatanje na- 
rodnosti u Dalmaciji. 

Tommaseo je svom dušom prigrlio nov osjećaj, koji se rodio u 
njegovu srcu na dalmatinskoj grudi. »Rado bi, kaže on, (Iskrice. IL) ja 
umro, kad bi ti (Dalmacijo) mogo ostavili spomenku ljubavi moje, kad 
bi se mogo ulati, da ćeš biti prsten zlatnih veriga, koje valja da slo- 
bodno svežu sve kćeri slovinske matere naše« I sada Tommaseo 
odluči da piše hrvatskim jezikom, »s kojim je jedva počeo sam zaje- 
kivati. Teško ja riječi nalazim, da ono izrečem, što imam u srcu: ali 
vilu slovinsku čujem, gdi govori znamenitim glasom duši mojoj.« 
(Iskrica 1.). 

U ovo doba, između 1840. i 1848. godine Tommaseo se osjeća 
Slavenom po rođu, Talijanom po odgoju i prirođenosti. On se živo 
zanima za hrvatsku i srpsku književnost, počinje korespondenciju s 
istaknutim njenim predstavnicima, i u njemu se kadikad javlja misao, 
da se sasvim prikloni Ilircima.* U svojim neobjavljenim »Privatnim 
uspomenaima« piše on 17. svibnja 1846. g.: »Primam ilirske knjige, 
koje sam nabavio, da. se nešto u jeziku izvježbam. Zalim, što sam 
kasno upoznao veliko dobro, što se moglo učiniti pišući slavenskom 
narodu, koji. je još mlad, i nije tako poništen i nezahvalan kao tali- 


5 Kasandrić, Iz Tommasćove prepiske od 1839.—1849. 

janski. Ali ako je već kasno govoriti Maliji, možda je još rano govo- 
iti ilirskim narodima. Ko zna, kroz koje će se mučne zgode i nezgode 
oni provlačiti, prije nego postanu narodom?«.. .8 

Iste godine, 1. lipnja, piše Tommaseo prijatelju Capponiju i kaže: 
»Jadan ja, koji sam svoj život prepolovio između dva naroda, od kojih 
je jedan u kolijevci ,a drugi na nosilima.«? 

U to je vrijeme, 1846. godine, francuski list »Presse« pisao o Tom- 
maseu, da se priklonio llircima i čak da je odlučio da više talijanski ne 
piše, nego odsada dalje ilirski. Tommaseo je u jednom pismu prijatelju 
Capponiju to porekao, ali je ujedno izjavio, da se. kaje, što nije više 
i ranije ilirski pisao.* 

Tommaseo se sada ipak osjeća Slavenom, što on više puta i izjav- 
ljuje, te izdaje neke publikacije ne pod svojim imenom, nego ih pot- 
pisuje »Slaven«. Godine 1847. piše on Capponiju među ostalim: »Ja, 
Slaven, branim opata Giobertija«. A Tommaseovi protivnici pobijajuči 
ga nazivaju ga Slavenom upravo zato, da ga ponize.« Pa i prijatelj ga 
Capponi naziva tada Slavenom. List »L'Alba« kritizirajući (25. rujna 
1847. g.) Tommaseove članke kaže: »Mi nemamo vremena, da s ovim 
Slavenom dangubimo. Ipak hoćemo da kažemo Slavenu, da su 
talijanski liberalci, koje on naziva starima i oronulima, mlađi i jači 
od njega i da će, ustreba li, to znati i pokazati... .« 

Tommaseo je odgovorio »Albi« u listovima »Bilancia« (10. 
prosinca) i »Patria« (12. prosinca): »Boraveći u Firenzi ja sam se 
potpisao Slaven pod svoje riječi o Italiji, koju sam uvijek ljubio; 
koju sam ljubio mnogo prije nego je izašla »Alba« (Zora), koju sam 
ljubio bez pohotnih nada, a ne bez koje štete, nelagodnosti i pogibelji.« 

Svoj nacionalni osjećaj, koji je Tommaseo tako jasno i otvoreno 
izjavio u »Iskricama« i koji je potvrdio u pismima svojim prijateljima 
kao i u javnoj štampi, istaknuo je naročito u svojoj knjizi »Intorno alle 
cose dalmatiche e triestine« (O dalmatinskim i tršćanskim stvarima), 
koja je 1847. godine izašla u Trstu. Već nam sama posveta te knjige 
to jasno pokazuje. Knjiga nosi posvetu: »Gradu Trstu u znak zahval- 
nosti za gostoprimstvo Jedan Slaven«. U njoj govori Tommaseo 
o našem jeziku ovako: »Naš je jezik krepči od talijanskog i latinskoga, 
a nije manje bogat od grčkoga. Nama Srbima i Dalmatincima na- 
rodne su pjesme dosada skoro jedini uzor jezika, odakle ćemo naučiti 
eleganciju, sjajnu kratkoću i vitku jednostavnost konstrukcije.« »Po- 
štivanje narodnih pjesama pomoći će nam i u ovome, da sačuvamo 
našem narodu njegov stari stih, koji mu je tako prirođen kao 
heksametar Grcima, jedanaesterac Talijanima, aleksandrinac Francu- 
zima...« »Nesloga je stara naša krivica, nesloga je stara naša ne- 

* Tommaseo-Capponi, Carteggio inedito dal 1833 al 1874. per cura di I. Del 
Lungo e P. Prunas, vol. Il, Bologna Zanichelli, 358. str. , E 

? Ibid. p. e. 

" Ibid. p. 402. 

volja«. U polemici s Petranovićem o Dositeju Obradoviću kaže Tom- 
maseo i ovo: »Ja imam spremljena dva sveska pjesama našega 
naroda«. 

Cijela ova knjiga, skoro na svakoj strani obiluje Tommaseovim 
simpatijama za slavenstvo, za »naš jezik« i narodnu pjesmu, u njoj 
on uvijek ističe, da je to njegovo, izražavajući želju, da se narodni 
jezik pročisti i da zauzme i u privatnom i u javnom životu ono mjesto, 
koje mu pripada. 

Tommaseo u to vrijeme osjeća za veličinu i slavu svoga naroda, 
ali u isto vrijeme ne prestaje voljeti i talijanski narod. Slavenski narod 
naziva on »Moj narod« (mia nazione), a talijanski, »narod, koji 
zbog dugog zajedničkog života s njime, i nauke, i zajedničkih bolova 
smatram za svoj vlastiti.« 

Koliko se. Tommaseo interesirao za sve južne Slavene i nije se 
osjećao samo Dalmatinac, nego i suplemenik ostalih, vidi se naročito 
iz njegova zanimanja za prilike u Bosni. Tommaseo je u rujnu 1847. 
godine pošao u Rim k papi Piu IX., da kod njega intervenira za bo-' 
sanske katolike i njihove duhovnike. To je bila glavna svrha njegova 
putovanja." Papa primi Tommasea 1. listopada. Poslije kratkog uvoda 
počne Tommaseo govorili papi »o dalmatinskim Grcima (pravoslav- 
cima), kojih je sudbina svezana sa sudbinom svih slavenskih naroda.« 
Ali, kad je Tommaseo vidio, da papa nije stvar pravo razumio, zamoli 
ga, da mu dopusti, da mu te prilike pismeno iznese. Na to mu papa 
odgovori, neka upravi pismo njegovu nećaku Massaiju.? 

Na osnovu ovog razgovora s papom pisao je Tommaseo. onda 
papi 11. listopada iz Firenze pismo, u kom mu izlaže neke vjerske 
prilike i neprilike u Dalmaciji i Bosni, i moli ga i ukazuje mu put, 
kako bi se mogla dokrajčiti nesloga, koja u Bosni vlada između biskupa 
i Franjevaca, a u Dalmaciji »neoprezno revnovanje« austrijskih kato- 
ličkih biskupa prema pravoslavnom žiteljstvu. 

Austrija je naime 1820. godine došla na misao da obrati dalma- 
tinske pravoslavce na katoličku vjeru. Zbog toga je dovela iz Polj- 
ske unijatske svećenike i osnovala sjemenište, u kojem su se imala 
odgajati pravoslavna djeca za buduće revnitelje unijatstva. Vladi pođe 
za rukom da nekoliko stotina pravoslavaca prevede u unijatstvo, ali 
je u narodu zbog svega toga došlo do mržnje i neprijateljstva. »Kato- 
lički se biskupi ne vladaju prema pravoslavnom žiteljstvu,« pisao je 
Tommaseo, »kako bi to od njih tražila pravila najobičnije pristojnosti«. 
Tommaseo misli, da bi »jedna riječ« papina, koja bi preporučila 
biskupima »bratsku snošljivost«, mogla da te prilike sredi. 


?* Tommaseo N,, Intorno alle cose dalmatiche e triestine. Trieste, Lloyd 1847. 

1% Tommaseo-Capponi, Carteggio IL 476. str., nota 1, i 531. nota 4, 

34 Rukopis (nepubliciran) u arhivu Correr u Veneciji, Tommaseo N. — Ve- 
nezia, L'Italia, L'Europa P. I. st. 83. Mio colloquio con Pio nono, 1. ottobre 1847. 

Prelazeći na prilike u Bosni, Tommaseo ih opisuje i kaže da bi 
povećanje franjevačkih samostana u Bosni bilo od velike koristi za 
vjeru, jer tamošnje fratre »Turci vole, pravoslavci gledaju s manje 
sumnjičavosti i priznaju, da su bolje izobraženi nego njihovi svećenici.« 
»U Bosni i u drugim krajevima, koji su pod Turcima, treba franjevaca, 
wli treba urediti njihove svađe i bolje ih disciplinirati za vječnu misiju, 
za koju se određuju.« »U tu svrhu predlaže Tommaseo franjevca dal- 
matinca oca Drussića. »Tamošnji fratri — kaže Tommaseo dalje — 
mogli bi, ne potpaljujući nemire, nego ih gušeći, pripraviti generaciju 
ljudi pravih Slavena, koji ne će biti ni Austrijanci ni Rusi, i koji bi 
jednoga dana mogli postati pravom nacijom, kako je Srbija postala .. .« 

Knez je Massai primio Tommaseovo pismo za papu i podnio mu 
ga, pa je o tom izvijeslio Tommasea 24. listopada iste godine. 

Međutim kao da na papinskom dvoru nisu tu stvar shvatili ni po- 
slije ovog Tommaseova pisma. Sam Tommaseo dodaje u svojim bilje- 
škama, da je poslije ovoga njegova koraka kod pape papinska kance- 
larija napisala »patrijarsima grčkog obreda jedno od onih uobičajenih 
pisama papinske kancelarije, koje je izazvalo uobičajene odgovore. 
»To nije bila moja namisa o«, isticao je Tommaseo." 


23 Citirani rukopis u Correr P. I. 85. str. 

VI. 


»ZORA DALMATINSKA«. 


zaboravio u vojsci. 
STERN K 
* Zora Dalmatinska 1. br. 1, 2. str. 


TI 


Polnoć prođe, još u tmini 
Nebo, zemlja jest i voda; 
Ali od istoka sjeva : 
Sjajna vila Slavskog roda, 
Glasi vamo iztihana: 


»Zora puca, bit će dana«!: 


pjevao je oduševljeni mladi Preradović. Ta pjesma ne samo što je 
podigla mladoga Preradovića odmah među prvake hrvatske pjesme, 
nego je ona i »Zori Dalmatinskoj« pribavila mnogo simpatija. Ljudevit 
Gaj dao je Preradovićevu pjesmu preštampati u »Danici«, Ferrari Cu- 
pilli preveo ju je na talijanski i štampao u »Gazzetta di Zara«. Sam 
Preradović bio je tako oduševljen svojim uspjehom, da se počeo svom 
snagom baviti izučavanjem narodnog jezika. 

Na Kuzmanićev poziv odmah se odazvaše Dalmatinci: Ivićević, 
Ivčević, Kurtović i Ane Vidović, ali ipak nije ni izdaleka bilo onog 
odziva, kojem se Kuzmanić s pravom nadao. 


Teške prilike, s kojima se imala boriti mlada »Zora«, najbolje nam 
ocrtava Preradović u svom pismu, koje je pisao Kukuljeviću iz Zadra 
20. veljače 1844. godine. : 

»Pravo veliš — piše Preradović Kukuljeviću —- da me je uprav 
Dalmacija kući vratila, i da nisam 'vamo došao, ne bi se bio našeg 
jezika primio, hvala Bogu!... Dakle: »Zora puca, bit će dana!« ali 
malo da nije opet noć nastala, i sam Bog me 'vamo donio (oprosti, da 
se sam hvalim). Znaš, da cijela »Zora« na mojim plećima sad leži — 
ti češ će čuditi ,ali istina je. — Naš urednik nije kadar zauzetom poslu, 
što se iz prvih brojeva ovog lista Iako uviditi more. Od sviju strana 
došle su žalbe osobito na njegove sopstvene članke, izdatelji su se bili 
već uznemirili, i već je glas puko, da ne će »Zora« više bieliti. Te onda 

* bogme ja se umiješam i pomirim, obećajući, da ću ja u napredak sve 
uređivati i ravnati. Tako ti sam sada poluurednik i korektor, i u svemu 
sve, jer u cijelom Zadru ne ćeš dva čovjeka naći, koji samo za nevolju 
naš jezik razumidu. Sve se ovdi potalijanilo, a Dubrovčani uvrieđeni 
kroz neke malenkosti ne će da pomažu. Dakle silni posao, kako vidiš, 
k tomu još služba i kadetska škola na mome vratu. Ali »Zora« ne će 
propasti, jer je u ruku vrlih izdatelja braće Battara — koji kod svega 
dobra i najbolje, t. j. dost novaca imadu za uzdržati ju u kakovoj god 
nesreći... Što sam ti od »Zore« kaziva, nemoj dalje pripoviedati, ne- 
moj našu golotinju drugom oku odkrivati. Sav moj trud sad tamo ide, 
da se kako u pravopisu složimo, i bit će, ako Bog da s vremenom.« 


ZD. 1 br. 2. str. 

Tri mjeseca poslije tog pisma, 23. svibnja. piše Preradović Kuku- 
djeviću, da se Kuzmanić odrekao uredništva »Zore« preplašen vikom, 
koja se s mnogo strana na nj podigla. Zbog toga je Preradović za 
neko vrijeme, dok se drugi urednik ne nađe, sam preuzeo uredništvo. 
Čini se, da je glavna nevolja i nezadovoljstvo protiv Kuzmanića bilo 
upravo u njegovu pravopisu, kojeg se on tvrdokorno držao i kojim 
je htio, da svi u »Zori« pišu. Preradović se nada, da će u idućoj godini 
moći »Zora« izlaziti novim pravopisom. »Sve će s vremenom biti — 
kaže Preradović — i mora biti, jer južni Slavjani brez uzajemne knji- 
ževnosti i sloge obstati ne mogu.« 

»Zora Dalmatinska« imala je da se bori s mnogo neprilika. 

Kuzmanić je za »Zoru« bio uzeo dalmatinsku ortografiju uz neke 
promjene, koje je on sam izmislio, držeći sigurno, da će na taj način 
najlakše prodrijeti s narodnim jezikom i sa svojom »Zorom«. Dubrov- 
čani su imali svoju ortografiju i nikako nisu htjeli da pristanu na dal- 
matinsko-Kuzmanićevu, a na tu nisu htjeli pristati ni oni Dalmatinci, 
koji su bili već prihvatili Gajevu. Uzalud je Preradović nagovarao 
Kuzmanića, da prihvati Gajev pravopis, uzalud ga je to isto savjetovao 
i Vuk, Kuzmanić nije nikako htio popustiti. 

Pod tolikim navalama pustio je on tek pokoji članak pisan Gajevim 
pravopisom u svoju »Zoru«. U 9. broju »Žore« izašao je jedan dopis 
Borka Kralovskoga štampan Gajevim pravopisom. Tom je članku 
Kuzmanić dodao napomenu: »Poradi književne sloge triba jedan pravo- 
pis odabrati, bilo kakav mu drago, i tako u jedan mah prikinuti sve 
pekljanija. Evo sada ovi pervi clanjci utiskani su zagrebackim pravo- 
pisom, nek svaki moxe razabrati razliku između ovoga,i našega: 
takodjer chu i u napridak po koji primer dodati.« 

Tako je obećavao Kuzmanić, i doista je u »Zori« izašlo par čla- 
naka i pjesmica Gajevim pravopisom, no onda je to prestalo, i vratilo 
sve na staro, dok je god »Zora« izlazila. 

Ali osim ovoga svog upornog držanja, što se tiče ortografije, Ku- 
zmanić je bio nepopustljiv i u pogledu jezika. On je tražio, da se piše 
čistim pučkim govorom, pa je u tom smislu ispravljao poslane članke 
«mijenjajući riječi i sastavak onako, kako je on mislio, da odgovara 
pučkom govoru. I od tada nije nikako popuštao. On je oštro osuđivao 
i utjecaj crkvene slovenštine na književni jezik i kovanice, koje su se 
unosile u jezik. 

U 13. broju »Zore« (25. ožujka 1844.) počinje Preradović sa svojim 
člancima pod naslovom »Jezik južnoslavski«. Tim člancima metnuo je 
kao motto Herderove riječi: »Wehe dem Volke, dessen Gelehrte sich 
schimen in ihrer Muttersprache beriihmt zu werden« (Teško onome 
narodu, kog se učeni' srame u svom materinskom jeziku proslavljeni 

biti). Govoreći u tom članku o slavenskim jezicima, dijeli ih na tri 
grupe: sjeverno-slavsku, zapadno-slavsku i južno-slavsku, i kaže, da u 
treću ide jezik: serbski, horvatski i dalmatinski. — »Jezik južnoslavski 
. — kaže Preradović — govori se s malom razlikom u čistoći, kako ga 
i sadašnje knjige pišu od Adrianskog do Cernoga mora u prostoru od 
6000 km“ od skoro 13 milionah stanovnikah.« Preradović je oduševljen 
tim svojim južnoslavskim jezikom, za koga kaže: »jezik južnoslavski 
jest licp i krasan, a meni, kao udu slavjanskog tjela najljepši i naj- 
krasniji i posve vriedan i dostojan svakog truda i svake žrtve da se 
udjela i izobrazi.«* Preradović iznosi mišljenja stranaca, koji o našem 
jeziku pohvalno govore, i gorko se tuže na rascjep u »našoj književ- 
nosti, koja se tek nedavno počela da diže, da se odmah u dvie strarte 
razciepila, od kojih svaka _ misli, da je pravim putem udarila, a ja 
mislim, da nije nijedna; pravi bi put bio sloga, a dva brata u neslozi 
nikad prava ne imaju — krivci su obadva.«......,.. »Ja govorim — 
kaže Preradović o raspri Serbske i Horvatske književnosti. Sva ova 
raspra kako i pamet najmanjega djeteta dosljedovati može, rodila se 
iz različnosti vjerozakonah.« Srbi su pravoslavni, a Hrvati katolici. 
»Svakim danom to većma ove dvie strane odmiču jedna drugoj — za 
malo vremena bit,će kasno i pomisliti na. sjedinjenje.« Preradović za- 
govara u prvom redu jedan pravopis, kad nije moguće i jedno pismo. 

Ma koliko Kuzmanić bio nepopustljiv, što se tiče pravopisa, nije 
on to činio ni zbog kakva dalmatinskog separatizma, nego iz uvje- 
renja, da je upravo taj pravopis najzgodniji. Inače je on bio za jedin- 
stvo u književnosti i nastojao je da za »Zoru« pribavi suradnike iz 
sviju strana, gdje je živio hrvatski narod. U 2. broju »Zore« pjeva 
Janko Car, Hervat pjesmu »Pozdrav Zori Dalmatinskoj«. Toj pjesmi 
dodaje Kuzmanić: »Eto, kako ovi učeni Horvat, oli upravo reći sva 
gospoda zagrebačka nami se raduju, sasvim da se nismo njihovog pra- 
vopisa primili. Da Bog da s njima se načinili « 


U tom pozdravu Janka Cara nalaze i ovi stihovi: 


Danicom svom Hervatska je 

Blagu svjetlost rasprosterla, 

I s' njome je vech doperla 

Tja u daljnje srodne kraje. 

Da che Hervat s Dalmatinom 

I u slovstvu brat ostati, 

Da che s' bratski milovati 

I s svom srodnom bratjom inom.+ 
*Z.D. 1 114. 115. str. 
+Z .br2. 

U istom 2. broju »Zore« je i »Pisma svertmu Zore Dalmatinske«, u 
kojoj je i ova kitica: 
Oh Hervatska zemljo slavna, 
Ka se dičiš jur odavna, 
Lipo tvoje kripi ime 
U pristojno ovo vrime. 


Na pozdrav Janka Cara, Hervata odgovara u »Zori« Stipan Ivi- 
čević, Makaranac: -- — > — — — 


Da si zdravo, Hervatu Car-Janko 
U jeziku i u viri Brate; 

A po jednom otcu Ferdinandu, 
Mom i Tvome kralju, pobratime! 


Ivićević ističe dalje u svojoj pjesmi svrhu, zbog koje je pokrenuta 
»Zora Dalmatinska«, i kaže: : 


»Zora nije zabijelila, Janko, 
Za da budi umitnu gospodu,« 


»Za građanske lince nije Zora.« 

»Nit je zora zabijelila mudrim«, koji za nju ne mare, , 
»Nego Zora bijeli Seljaninu, 

Kojino je slatko noch prospava, 
Klapech pjesme slovinskih “junakah, 
Sto je vecher u druxini cuo 

Kod ognjišta uz gusle pjevane« 
»Dakle Janko s bratjom Hervatjanim 
Pomilujte Zoru Dalmatinsku 

I kakono staria Sestrica, 

Nek joj Vaša da ruku,+Danica!« 


B 


Ali ne samo Hrvati, nego i Srbi s oduševljenjem pristupaju »Zori«. 
Već u prvom broju Pop Špiro Margetić, paroh zagorski, piše članak 
»Rici na slogu k Dalmatinskoj Zori«, u kojem kaže i ovo:.»Dalmatinci i 
sva draga moja bratjo Slavi! prenimo se sad u zoru, od zla sanka po- 
mercine svi mi; — sloxno texmo k prosvitljenju našem i napridku, je- 
dan drugom pomozimo i pruximo ruku; — Dalmatinci i sva draga 
bratjo Hervati! Okrenmo se k našoj Zori i budmo joj harni — uz- 
derxmo je i priznajmo svi do našeg groba.« 


5" ZD.1. br. 20. 

Drugi jedan, Prica Makso, »Serb iz Hervatske krajine« pozdrav- 
lja »Zoru« iz Otočca na dan Svetog Save: 


»Daj dozvoli, Zoro mila, 
Da prija ti serpska vila, 
Koja uvijek dobro slavi, - 
Njexnom rijeci.te pozdravi! 
Nek ti sjaji sunce sreće! 
Pravi Serbin xeliti che 
Da Danica i da Zora 
Cerpe jednog iz izvora. 


Nije u pismenstvu sloge? 
Svoje ima to razloge, 

Nu u Duhu mora biti, 
U tom hochemo se sliti,s 


Uza sve to, što je »Zora« ostala kod svoga naročitog, dalmatinskog 
pravopisa, opet je ona prve godine svog izlaženja okupila oko sebe 
746 pretplatnika, a to je za ono vrijeme bio velik i lijep broj. Ali je 
još zanimljivije, što je ona okupila oko sebe i vrlo velik broj surad- 
nika iz Dalmacije, Hrvatske i Slavonije. To su ovi suradnici: 

Kaznačić, Preradović, Kovačević, Boroević, Nestor, Janko Car, 
A. Ciganić, Davorin, Galac, Milica Heritesova, August Kaznačić, Ivan 
Jakaži, M. Kombol, Ostrožinski, I. Perinović, Orsat Počić, M. Prica, 
A. Ramadan, A. Roči, F. Sokolić, M. Topalović, Verdoljak, J. Vežić, 
Ane Vidović, L. Vukotinović, J. Vukmanić, J. Danilo, VI. Hranilović, 
Borko Kralovski, pop Špiro Margetić, Andrija Torkvat Brlić, Ignjat 
Brlić, Jere Grahić, Stipan Ivićević, Ilija Rukavina, Šime Ljubić, J. 
Zafron, Carrara. i 

Druge godine preuzeo je uredništvo »Zore« J. A. Kaznačić, koji 
je namjeravao »dosadanji raznopis« svesti pomalo u »jedan općeni 
pravopis«.? 

Te drige godine htjela je Zora proširiti svoj dosadašnji rad time, 
što je odlučila pokazati »Dalmatincima književstva tudja, a navlastito 
inih Slavianskih granah.« 

Glavni pomagač i onaj, koji je Zoru već prve godine spasao, Petar 
Preradović, osvrće se na početku druge godine na prošlu. On zna, da 
su se mnogi u »Zori« razočarali, da je uvelike grde. Preradović ističe, 
da ni on ne misli, da je u Zori bilo sve dobro, ali on ne nalazi »pravo 
da one ruke, koje bi imale pomoći ju, njojzi jamu kopaju. Tko Dalma- 


"ZD.Lbr 21. 
"ZD.Ubni. 

ciju poznaje, znati će također da talijanski jezik u njoj vlada, da nje- 
zini izobraženi ljudi u njemu su se izobrazili. Ako dakie Zora nikakve 
druge koristi kroz ovo godinu dana donijela nije, barem je osjetila 
otuđena srca na domorodna«ćućenja, barem je probudila na misao, 
da je jezik, u kojemu ona piše, pravi i glavni jezik Dal- 
matinske zemlje.« (IL br.'1.). . 

Preradović je i nadalje ostao jedan od najoduševljenijih i naj- 
ustrajnijih pomagača Zore i jedan od najsvjesnijih propagatora hrvat- 
skog narodnog jezika. To nam najbolje pokazuje njegova pjesma 
»Dalmatin«: 

Ali, veliš, svud se trubi, 
Da Dalmatin tuđe ljubi, 
Da svoj jezik slavni, stari, 
On prezire, s tuđim kvari, 
Da u njemu samo zbori, 
Kad ne znade drugi, gori! 
To još čini samo oni, 

Kog sljepilo basat goni, 
Ali pravi Dalmatin 

Ljubi jezik materin!s* 


I u drugoj. je godini svoga izlaženja »Zora«, koja je krenula i 
s obzirom na pravopis bliže narodnom jedinstvu, štampajući članke 
i nas i »gajicom«, okupila oko sebe vrlo lijep broj suradnika. Tu 
su bili: 

Matija Ban, I. A. Brlić, C. Berndušić, [. Bezić, Mirko Bogović, 
P. Bona, N. Boroević, 0. K. Božić, V. Carević, S. Cipiko, V. Čurković, * 
S. Dimitrović, Janko Drašković, I. Filipović, 1. Grubišić, St. Ivićević, 
A. Kalić, Antun Katalinić, P. Antun Kazali, Antun Kaznačić, F. M. 
Kovačević, M. Karlović, Šime Ljubić, M. Marinović, M. Medaković, 
V. Miočević, I. Okružić, Ognjeslav Ostrožinski, Božidar Petranović, 
I. Persić, Orsat Počić, P. Preradović, M, Resti, A. Roči, I. Rukavina, 
M. Sabljar, M. Santić, A. Stazić, Š. Starčević, Ivan Ternski, T. Trip- 
ković, Stanko Vraz, Imoćanin Verdoljak, Ana Verdoljak, I. Zafron i 
Ante Starčević, osnivač pravaštva, pod pseudonimom A. V. Rastevčić- 
Žitničanin. 

Ali, uza sav taj lijep broj suradnika, bilo je sve manje pretplat- 
nika. Kad su zbog toga izdavači, braća Battara, ukazivali Kaznačiću 
svoje nezadovoljstvo, misleći, da je tome kriv urednik, koji ne zna 
ili ne će da list uredi onako, kako bi on imao više pretplatnika, Kazna- 
čić napusti uredništvo »Zore« na kraju 1845. godine. 

Tada postade urednik prof. N. Valentić, koji brzo uvede u »Zoru« 
isključivo Gajev pravopis. To je izazvalo među suradnicima »Zore« 
čitavu uzbunu, a pretplatnici su je ostavljali. 


"Z.D.]I. br. 19, 

Ali, iako je movi urednik uveo Gajev pravopis, nisu suradnici 
»Zore« odstupali od svoga narječja.i navodili su razloge, koji su doista 
za njih mogli biti ispravni. Stjepan Ivićević, jedan od najrevnijih su- 
radnika »Zore« i istovremeno jedan od najagilnijih propagatora na- 
rodne misli u Dalmaciji, piše odmah u prvom broju 1846. go- 
dine: »......... štapa se narodnog jezika deržimo svi obiručice, 
kakono bratja... Ako je kakva razlikost po narječjim, potrebna je. 
Potreba je reko, da se pervo uvestbamo u dojednom narečiu Iliričkomu; 
to jest: da poznademo i izvidimo lepo dojednu granu stabla za odre- 
zati malovrede, a gojiti vrednie. Mećmo sad na erpu sve, što dolazi, pak 
ćemo izabrati, kad se navali leša dosta. Tako su i drugi sad uljudni 
narodi radili. A Dalmacia, jezikom, u sebi uzderži Hervatah, Slovina- 
cah, Serbljanah, Dubrovčanah, Ercegovacah, Bošnjakahi... Pustimo 
sad, da piše svak jezikom svojim meštjanskim, dok naterpamo leša 
dosta, odklen sagraditi i sklopiti općeni jezik književni ilirički.« 

Valentićevo nastojanje, da se ortografijom postigne književno je- 

dinstvo s Hrvatima u Banovini dovelo je »Zoru« na rub propasti. 
Gubila je suradnike i pretplatnike. Pristaše dalmatinskog pravopisa 
nisu nikako trpjeli list pisan Gajevim pravopisom i redom su prestajali 
primati list. Izdavačima ostade samo da se vrate opet Kuzmaniću. 
Kuzmanić se primio uredništva i učinio je to s naročitim zadovolj- 
stvom, jer mu je tako ipak dana satisfakcija i priznanje, da je jedino 
on pravo shvatio, kako treba u Dalmaciji raditi na buđenju hrvatske 
narodne svijesti. Od 40. broja 1846. godine Kuzmanić je ponovo ured- 
nik »Zore«. U uvodniku, koji je on u tom broju napisao,» kaže 
Kuzmanić: ; 
? »Da ja sam oni isti stari; sve jedno te jedno mozgam i virujem, 
makar trista još zanovieticah namotalo se: velim, da mi imamo, kako 
možemo i kao što naše pleme osića i vrime donosi, skrozi na 
hervatski misliti, ne talianski niti nimački, da nam glotav jezik 
ne izlazi... Ne bilo više na ovi pravopis napinjanja: Eto Čehi, Her- 
vati, Slavonci, Kranjci, Slovaci, Zagrebčani i ostali tamošnji Hervatj, 
sve bratja naša, i naši dobri pomoćnici, po njemu pišu. A mi ćemo 
Dalmatinci pri našemu slarinskom i ostati. — Neka Serblji i drugi pišu, 
kako hoće, mi im to ne zamiramo, ali opet želimo i prosimo, da nam 
oni ne zamiraju, e inače bismo doista dosta razgovora imali.« 

Ali malo pomalo ne samo što je Kuzmanić ostao pri ikavštini, 
nego je i Gajev pravopis, koji je neko vrijeme trpio, doskora sasvim 
izbacio. 

I tako je »Zora« najprije gubila suradnike i pretplatnike, jer se 
strogo držala dalmatinskog pravopisa, zatim je izgubila pristaše dal- 
matinskog pravopisa, kad je primila zagrebački, a sada i opet one 
pristaše zagrebačkog, kad je ponovo uzela dalmatinski. 


* Z. D. 1846. br, 40. 

Oduševljeni pristaša Kuzmanićev, koji u nekoliko članaka napada 
Zagrepčane, bio je pop Šime Starčević, župnik u Karlobagu, odgojitelj 
i učitelj dra. Ante Starčevića. 

U takvim prilikama nastoji Stjepan Ivićević učiniti nešto, da spase 
slogu između »Zore« i Hrvata«u Hrvatskoj. On se obraća opatu Pavi- 
šiću, koji je tada studirao na bečkom sveučilištu i moli ga, da pribavi 
»Zori«, ako može, kojeg pretplatnika. Ivičević opisuje u svojim pi- 
smima Pavišiću teške prilike, u kojima se nalazi »Zora«. »Zora« — 
kaže Ivićević — ima malo predbrojnika i nalazi se između čekića i 
nakovnja. Dok se drži hrvatske (t. j. Gajeve) ortografije, ne će za 
nju da znadu Dalmatinci, ili malo njih. Ako se drži dalmatinske orto- 
grafije, to su protiv nje Hrvati,-svi osim Ličana.« 

( Ivićević je, potaknut od Tommasea napisao i jedan članak, e da 
bi nekako složio Kuzmanićevo mišljenje s Gajevim, ali mu ga Kuzma- 
nić nije ni uvrstio. U takvim prilikama mislio je Ivićević čak na to, 
da počne izdavati list protiv »Zore«. Ali je ipak odustao od toga, jer 
dalmatinski Hrvati nemaju drugog lista osim »Zore«. Zbog toga je 
smatrao za svoju patriotsku dužnost pomagati je. 

I tako je »Zora«, koja je bila dočekana s najljepšim nadama, ve- 
nula sve više, tako da je broj njenih pretplatnika u 1847. godini pao 
ispod stotine. 

- VII. 
UREĐENJE DALMATINSKIH OPCINA 1848. GODINE 


Dalmatinske općine 1848. godine bile su uređene na osnovu car- 
skog rješenja od 4. svibnja 1821., kojim se određivao »Pravilnik za 
organizaciju općina« za okruge Zadar, Split i Dubrovnik. Taj je Pra- 
vilnik 17. prosinca 1822. dalmatinsko namjesništvo proglasilo, a zatim 
i primijenilo. 

Na osnovu toga Pravilnika Dalmacija je razdijeljena na okruge, 
ukruzi na kotare, a kotari na općine. Općine, u kojima se nalazio glavni 
grad okruga ili pretura, redovno su imale općinsko vijeće i općinsku 
upravu; ostale općine imale su sindaka ili vicesindaka. Općinska vijeća 
onih mjesta, u kojima se nalazio okružni ured, imala su 15 članova, 
a u kojima se nalazila pretura, 9 članova. Dvije irećine vijećnika tre- 
balo je uzimati između 100 najvećih posjednika te općine, a preostala 
trećina imala se birati između osoba, koje su u toj općini imale kakav 
znatan industrijski ili trgovački posao. Sjednice vijeća držale su se 
uvijek samo u nazočnosti izaslanika političke vlasti. 

Svake tri godine otpao bi jedan dio vijećnika, a onda je vijeće 
biralo na njihova mjesta nove, i to u istom razmjeru kao i prije iz 
klase posjednika, trgovaca i industrijalaca. Prve dvije godine, t. j. 
1821. i 1822. vijeće je ždrijebom odlučivalo, koji će otpasti, a kasnije 
su otpadali po starosti. 

U Zadru, Splitu i Dubrovniku bio je politički pretur tih mjesta 
ujedno i načelnik općine. U ostalim općinama, koje su imale vijeća, 
vlada je postavljala načelnika. Isto je tako vlada postavljala općin- 
ske prisjednike (odbornike) na osnovu trostrukog prijedloga općinskog 
vijeća. ] sindake i vicesindake imenovala je vlada na, osnovu dvostrukih 
prijedloga, kod kojih je trebalo paziti, da kandidati pored dobrog vla- 
danja i sposobnosti, imaju i što više imutka. Oni su se postavljali za 
tri godine. 

Općinske uprave Zadra, Splita i Dubrovnika nazivale su se kon - 
gregacije. 

Kako se iz toga vidi, ne samo načelnike svih općina, nego i sin- 
dake i vicesindake imenovala je vlast, štaviše i općinske su vijećnike 
birali pređašnji vijećnici, koje je postavila politička vlast. Pored toga 
mogli su se birati u vijeće samo najveći posjednici, i najveći trgovci, 
i industrijalci, ako ih je bilo. Prema tome nije bilo moguće, da općin- 
ski vijećnici budu ne samo radnici proleteri, nego ni seljaci-koloni, pa 
ni mali obrtnici. Iz toga se vidi, da su općinska vijeća predstavljala 
samo gornji sloj buržoazije, a nikako narod, od kojega su bila vrlo 
daleko. Ono, što vrijedi za vijeća, vrijedi još mnogo više za općinske 
prisjednike (odbornike), a najviše za načelnike. Bila su dva uvjeta za 
postavljanje načelnika: trebalo je da pripada najvišim slojevima bur- 
žoazije svoga mjesta i da ga imenuje vlada, a ona je imenovala samo 
one, koji su najviše odgovarali njenim intencijama: 

U tom smislu i tako gledajući treba da promatramo djelovanje 
dalmatinskih općina 1848. g. One su radile ono, što je željela vlada 
i ono, što je bilo u interesu najmoćnije buržoazije te općine. Odgovori 
dalmatinskih općina na razne dopise i pozive iz Hrvatske ne smiju 
se nikako smatrati kao: odgovori naroda tih općina, niti se smije iz 
toga zaključivati raspoloženje naroda. To je raspoloženje dalmatinske 
buržoazije, i to one, koja je bila po volji austrijskoj vladi u Zadru i 
u Beču. ] zbog toga je svaka akcija, koja se nije svidjela vladi, bila 
osuđena na propast u dalmatinskim općinama, jer one nisu predstav- 
ljale_ narod, nego dalmatinsku buržoaziju, i to onu najbogatiju, koja 
je slijedila volju dalmatinske političke vlasti. Kad se k tome uzmu 
druge razne prilike u sastavu tih vijeća, općinskog odbora i činov- 
ništva, koje je to vijeće biralo i koje je bilo u najužoj vezi s vijećni- 
cima, odbornicima i načelnikom, očito je, da je u svakoj općini stajala 
na čelu grupa ljudi, kojima su interesi bili usko povezani, a koja nije 
s narodom te općine imala nikakve veze. 5 


6 Dalmacija na raskršću 


VIII. 


OBECANJE USTAVA 15. OŽUJKA 1848. 
I KAKO JE TO DJELOVALO U DALMACIJI 


Prilike u Austriji prije 1848. godine — Djelovanje pariske februarske 
revolucije na zemlje habsburške monarhije — Objavljivanje obećanja 
ustava u Dalmaciji — Odjek u Dalmaciji — Odjek odašiljanja zagre- 
bačke deputacije kralju u Dalmaciji — Pitanje, da li i Dalmacija treba 
da pošalje poslanike u konstituantu u Beč — Prijedlog splitske muni- 
cipalne kongregacije, da se osnuje talijanska sekcija konstituante — 
Odluka dalmatinskog namjesništva o izboru poslanika za konstituantu 
u Beču 


Ma kako je malo važnosti Austrija davala Dalmaciji, s kojom 
je u svemu postupala maćuhinski, opet je Dalmacija bila od 1797. do 
1806. godine, a zatim od 1814. do 1848., dakle 44 godine, s njom usko 
povezana, i sve ono, što se krupno u njoj događalo, odražavalo se i u 
Dalmaciji. Na Dalmaciju je vrlo malo djelovalo tadašnje nacionalno 
buđenje i razvoj češke literature, kao što na nju nije utjecalo ni ono, 
što se događalo u Ugarskoj. Još je vladao u Beču i cijeloj Austriji stari 
Metternich, koji je željeznim lancima okovao svaku slobodu. Čak se 
u Dalmaciji nije ni primijetilo ono, što se događalo u Galiciji, gdje je 
1846. godine poljsko plemstvo diglo ustanak, kad je u Krakovskoj 
republici proglašena poljska narodna vlada. U Dalmaciji se nije ni 
primijetila protivurevolucija seljaka protiv tlačenja plemića u Galiciji, 
i tek je neku pažnju izazvalo priključenje Krakova Austriji, i to kod 
činovništva i intelektualaca, dok dalmatinski narod nije ni najmanje 
za to mario. Isto se tako dalmatinskog naroda nije nimalo ticao pod- 
zemni talijanski pokret, koji je tada zahvatio cijelu Lombardiju i Ve- 
neciju, a podupirao ga je Pijemont. Tek je poneki činovnik, posjednik 
i trgovac o tom nešto znao. Dalmatinski narod se na sve to nije 
obazirao, on je samo iz godine u godinu brinuo svoju brigu, i to 
svoju najintimniju, domaću, kućnu, porodičnu materijalnu brigu, kako 
će se te godine prehraniti, kako će se obući i obuti, a i kako će pro- 
slaviti svoj Božić ili slavu, oženiti sina ili udati kćerku i t. d. 

Dok dalmatinski narod nije već zbog domaćih prilika mario za. 
ono, što se događalo u ostaloj monarhiji, Metternichov je policajni 
sistem s druge strane nastojao, da to do njega i ne dođe. Ali bilo je i 
slučajeva, u kojima sva Metternichova nastojanja nisu postigla, a da 
ih i u Dalmaciji narod ne osjeti, i to na svojim vlastitim leđima. Stra- 
hovita financijska nevolja, koja je zahvatila monarhiju upravo u to 
vrijeme, odražavala se svom svojom težinom i u Dalmaciji. Između 
1830. do 1847. godine povećao se državni dug od 1084 milijuna forinti 
na 1249 milijuna forinti, a deficit u državnom gospodarstvu narastao 
je do 1847. godine na 50 milijuna forinti. Monarhiju je čekao državni 
bankrot, u koji se općenito vjerovalo. Još je bilo svježe sjećanje na 
državni bankrot 1811. god. Glas se o državnom bankrotu širio godi- 
nama po Austriji, i strah pred njim zahvatio je i Dalmaciju, i to ne 
samo imućnije ljuđe, nego i one, koji nisu imali nikakva kapitala. 

Metternich, koji je bio najizrazitiji čuvar reakcije u Evropi, bio 
je to pogotovu u Austriji, ma da on nije imao glavnu riječ u unu- 
trašnjim pitanjima, nego je radio prema težnjama tadašnjeg cara 
Franje f. Dok je u austrijskim zemljama politička djelatnost sasvim 
zamrla i dok su se pokrajinski staleški sabori sazivali samo da čuju 
naređenja vlađe i da ispunjavaju njene želje, a pogotovu želje samoga 
cara, ugarski je sabor pokazao više puta živu aktivnost, a kadkada je 
došlo i do jakih sukoba između sabora i dvora. Razvoj prilika doveo 
je do toga, da je vodstvo madžarske politike preuzeo Lajoš Košut, 
koji je spojio stara traženja Madžara s modernim demokratskim ide- 
jama. 1 Madžari i Hrvati u Hrvatskoj mogli su u svojim saborima 
mnogo toga iznijeti, što u austrijskom dijelu države nije bilo moguće. 
Dalmacija je pak bila jedina austrijska pokrajina, koja uopće nije 
imala nikakva sabora. Ostale su pokrajine naime imale one skupštine 
staleža i redova, koje su im ostale iz pređašnjeg doba. Dalmacija, koja 
je bila prije 1797. godine mletačka pokrajina, nije u doba Venecije 
imala jedan zajednički sabor, nego je svaka dalmatinska komuna 
imala svoje plemićko vijeće, svako za se sasvim autonomno i jedno 
s drugim nepovezano. Kad je g. 1814. Austrija dobila Dalmaciju, ona 
nije obnovila komune, pa tako ni njihova vijeća, a neko nova zajed- 
ničko vijeće nije osnivala. 

Bilo je pokušaja u pojedinim zemaljskim saborima Austrije, da se 
'zatraži od vlade, da se pojedina pokrajina uredi konstitucionalno, ali je 
vlada znala da takve pokušaje u zametku prekine. Zbog toga «je vladalo 
“veliko nezadovoljstvo u staležima i redovima. 

Značenje pokrajinskih sabora bilo je isto tako maleno kao i nji+ 
hova kompetencija, i Dalmacija nije mnogo štetovala zbog toga, što 
takva sabora nije uopće imala. Jedino je nešto bolje bilo u Lombardsko- 
mletačkoj kraljevini, gdje su bile t. zv. generalne kongregacije, i u 
njima zastupnici plemića i građana, vlasnika zemlje, kao i zastupnici 

gradova. Ali i one su imale samo pravo savjetovanja. 1 tu je kao i 
drugdje vladalo s te strane veliko nezadovoljstvo potencirano talijan- 
skim nacionalističkim pokretom. 

U Dalmaciji je bila u općinama neka vrsta autonomije, ali su je 
i u Dalmaciji, kao i po cijeloj Austriji brižno nadzirali. Nikakva daška 
slobode niotkuda. 3 : 

Već je Marija Terezija znatno stegnula staleški ustav, a kad je 
udarila porez ne samo na kmetove (podložnike) nego i na vlastelin- 
stva, primorala je i vlastelu da snosi državne terete. Ma da su seljački 
posjedi potpali pod razmjerno kud i kamo veći porez nego vlastelinski 
i crkveni, naišla je ona na jaku opoziciju kod gospode. Josip II. je 
nastavio u tom pravcu i 20. travnja 1783. g. je, i ne pitajući pokra- 
jinske sabore, dao da se načini nov katastar za cijelu Austriju, s time, 
da se ima udariti jednaki porez na zemaljske, staleške i seljačke obradive 
posjede. Isto tako odredio je Josip Il., da najveća visina kmetovskih 
daća i vlastelinu i državi ne smije prijeći 30% kmetovskog prihoda. 
Svaka je druga obaveza kmeta prema vlastelinu imala otpasti. Uvje- 
rena, da je upravo težak odnos kmeta prema gospodaru zemlje oslabio 
ekonomsko stanje države, Marija Terezija je s nekoliko patenata na- 
stojala da taj kmetovski položaj poboljša, ali kako to nisu bili radikalni 
zahvati, nisu imali velikog uspjeha, pogotovu u onim stvarima, koje 
su dirale u materijalne interese vlastele. Ali ona uvede ipak nekoliko 
važnih reforma u pitanjima, koja su se odnosila na lični položaj 
kmeta, kao i u tom, da vlastelin nije više imao prava da svom kmetu 
dopusti ili zabrani ženidbu, kao ni službu. izvan posjeda svog vlaste- 
lina, ni da svojoj djeci dade drugi koji zanat i sl. Josip IL, koji je 
najviše cijenio poljoprivredu i upravo u njoj gledao glavnu snagu 
ekonomskog blagostanja države, nastojao je da podigne seljačku klasu. 
Ali ni on nije mislio na ukidanje dosadašnjih odnosa između vlastele i 
kraelova. Htio je samo da stanje seljaka-kmetova poboljša da bude. 
snošljivo, ali nikako nije namjeravao da ukine laj odnos. Prema nje- 
govu mišljenju trebalo je da seljak bude lično slobodan, a njegove 
dužnosti prema vlastelinu da budu točno određene. Radi toga ukine on 
j. studenoga 178i. godine kmetstvo. Ako dođe do nesporazuma između 
seljeka-kineta i vlastelina zbog poreza, tlake i sl., mogao se kmet obra- 
liti državnoj vlasti, koja ga je morala zaštititi, ako se on držao pro- 
pisa. Vlastelinski sudovi nisu više smjeli da kmetu nameću novčane 
kazne, zabranilo im se batinjanje i dr. Seljak je bio slobodan da se 
seli, nije morao da vrši nikakve. službe u vlastelinskoj kući, slobodno 
se mogao ženiti, slobodno birati zanat, mogao je imati svoje vlasništvo, 
ali, ako je ostajao na zemlji, trebalo je da daje i čini ono, što je 
bilo propisano patentom o roboti. Robota je pak bila ograničena na 
najviše pedeset i dva dana, na godinu. 

Ta nastojanja Marije Terezije i Josipa II. ostadoše sve do 1848. 
godine netaknuta. Ma da su prilike tražile, da se u tom ide dalje, 
nije se učinilo ništa, osim nekih sitnica. Mnogo puta su pojedini seljaci 
ustajali protiv nekih daća vlasteli, u Galiciji je došlo do pobune seljaka, 
ali vlada nije nikada odlučno uhvatila stvar niti je nastojala da u tom 
pomogne, nego je upućivala seljake na sporazum s vlastelom. 

Međutim je i Austrija, ma koliko politički skučena, ipak morala 
iči s vremenom. Kapitalistički sistem zapada širio se sve više i u 
Austriji. Trgovina i promet dobivali su nove oblike, pa su se i u 
Austriji gradili kanali i putovi. U vezi s time osnivaju se od godine 
1839. obrtnička udruženja, razvija se industrija, gradi prva željeznica 
na evropskom kontinentu Linz-Budjejovice (1825.—1827.) i osniva se 
1831. godine dunavsko parobrodarsko društvo. Godine 1835. otvara 
se u Beču industrijska i obrtnička izložba, otvaraju se štedionice, skla- 
paju trgovački međunarodni ugovori, 1836. godine osniva se parobro- 
darsko društvo »Austrijski Lloyd« u Trstu; ukratko: kapitalistički si- 
steni se razvija sve više, a iz radne snage, iz koje su prije u prvom 
redu izvlačili korist veliki posjed i posjednici, koji nisu bili radnici, grabi 
sada sve više koristi kapital uložen u rudnike, tvornice, parobrode, 
kanale, željeznice i t. d., i t. d. S jedne se strane gomila kapital, dok 
je s druge nastajala radnička klasa, koja je za malenu plaću radila i 
živjela, naročito u većim centrima, u nevolji i oskudici. 

Nacionalno probuđeni Česi i Madžari, zaneseni težnjom da sami 
raspolažu svojim narodnim snagama, nacionalno probuđeni Srbi u 
Ugarskoj, a donekle i Hrvati u Hrvatskoj, nezadovoljno i buntovno 
poljsko plemstvo u Galiciji, liberali po cijeloj državi, koji su tražili, da 
prestane državni apsolutizam, koji je sputavao sve snage, sve su to 
bili elementi, koji su htjeli da sruše dotadašnji sistem, a Madžari su 
išli i dalje, t. j. za formiranjem samostalne svoje države. Nitko od 
svih tih nije vodio računa o stvarnim interesima širokih narodnih masa. 
I upravo zbog toga, što su se prije navedene nacionalističke i liberalne 
ideje često među sobom sukobljavale, nije nikako bilo zajedničke plat- 
iorme za koncentričan napad, kad bi do njega i došlo. 

U to potkraj veljače (22.—23.) zbog pitanja prava glasa dođe u 
Parizu do revolucije, u kojoj su sudjelovale u prvom redu radničke 
mase. Kralj Luj Filip morao je odstupiti, proglašena je republika, obe- 
ćano radništvu u prvom redu pravo rada i udruživanja, smanjen je broj 
radnih sati na dan, i mnogo toga, ali to jesve malo po malo ostalo samo 
na papiru, da se konačno ukine, te je radni narod i opet prolio svoju 
krv za buržoaziju, koja je znala da omete sve ono, što se bilo obećalo, 
a donekle i nastojalo provesti. Radni se narod i ponovo (u lipnju) digao, 
i ponovo je potekla njegova krv, ali je i ponovo buržoazija, pomoću 

seljačkog posjeda, slomila sva radnička nastojanja i definitivno pre- 
uzela svu vlast. 10. prosinca 1848. godine izabran je za predsjednika 
Luj Napoleon. S 

Glas o februarskoj revoluciji rasprostro se brzo Evropom i sasvim 
se drugačije, nego je to bilo 1789., kad ostala Evropa- nije bila spremna 
na revoluciju, odrazio u mnogim zemljama, a najviše upravo u 
zemljama habzburške monarhije. U prvom je redu februarska revolu- 
vija dala Madžarima nov poticaj, da ostvare svoj nacionalni program, 
ali je i istovremeno u njima raspalila želju za podjarmljivanjem drugih 
naroda, koji su se nalazili u zemljama krune Sv. Stjepana. Ista je Šta 
tevolucija raspalila češke nacionalne težnje, koje su kod nacionalno 
probuđenih Čeha u prvom dijelu XIX. stoljeća već bile dostigle znatan 
stepen. Ona je djelovala — kako ćemo to kasnije vidjeti — na Hrvate 
u banovini, koji su već prešli prvu fazu ilirizma. Osobito je jako utje- 
cala na Nijemce, napose na Bečane. Kod Nijemaca se bio prilično 
razvio liberalni pokret, koji je išao za konstitucionalnim životom i 
rušenjem apsolutizma, ali je paralelno s njime bio još jedan jači, koji 
je išao za ujedinjenjem njemačkih zemalja, prema tome i za ujedinje- 
njem austrijskih zemalja, zapravo svih zemalja austrijskog dijela mo- 
narhije s Njemačkom. Sve je to do francuske februarske revolucije 
bilo latentno, jer je sve to sprečavalo Metternichov sistem. 

Februarska revolucija prodrmala je duhove. 11. ožujka sastade 
se u Pragu velika skupština: praških građana, koja je tražila, da Česi 
dobiju ista prava kao i Nijemci i da se opet sjedine zemlje krune sv. 
Vaclava.  Donjoautrijsko obrtničko društvo, juridičkopolitičko dru- 
štvo i studenti započeše u Beču da se miču i 13. ožujka dođe do velikih 
demonstracija, te njihovi predstavnici zatražiše od poslanika donjo- 
austrijskog sabora, da pođu u dvor i tu prikažu državnoj konferenciji 
»želje naroda«. Odmah se sakupila građanska garda, koja se pridru- 
žila pobunjenicima. Zbog tih nemira morade Metlernich odstupiti. 

Sutradan 14. ožujka objavljeno je, da je Metternich odstupio, uki- 
nuta je cenzura i odobreno osnivanje narodne garde. Idućeg dana, 
15. ožujka obeća vlada, da će sazvati državnu skupštinu, koja će 
raspraviti »domovinski ustav«. U patentu, koji je odmah štampan i 
razaslan po austrijskom dijelu monarhije i nosi hrvaiski naslov »Pe- 
čatnica« (tal. Sovrana patente) i koji je objavljen u Dalmaciji talijanski 
i hrvatski, kaže se: 

»Mi Ferdinand Pervi... Odlucilismo dati naredbe, koje poznasmo 
potribite da zadovoljimo xeljami Naših virnih pukah. 

SLOBODNA TISKA po Mojoj odredi jest ustanovichena s unište- 
njem Izgvidjenja, na običajni način drugih kraljevinah gdi se nahodi. 

Jedna STRAXA NARODNA nastavljena na emelja posidevanja 
umstva podaje jur prikorisne sluxbe. 

Naredilo se je sve što je zgodno za sazivanje Poslanikah svih 
pokrajinskih stališah, i od Sakupljenjah poglavitih Kraljevine Lombard- 
sko-Mletačke, što berxe bude moguche s prostranijim  zastupanjem 
gradskim, zaradi DOMOVINSKE USTAVE, koju smo Mi odlučili. 

Mi se zato stanovito uzdamo, dache se miroserčnost dogoditi, da 
naukovanja opchena priuzeti che svoj uredni tek, i dache se rabota-i 
tergovanje mirno uhrabreniti. 

Mi toliko više goimo ovo ufanje, pošto Mi danas u Vašu pomnju 
jesmo pouzdani, da virnost i prianutje, koje ste za toliko vikovah, bez 
pritegnutja, Našim prihodnicima i Nami u svakoj prigodi izjavili, slide 
Vas i oslen kakono skoro poticati. 

Dano u Našem Carskom glavnomu i Stolnom gradu 


Beč, na _ 15 oxujka g. 1848; a 14. Našega Kraljevstva. 


FERDINANDO 
Supotpisani: Karlo grof Inzaghi, veliki kancelar, Franjo barun 
Pillersdorf, dvorski kancelar, Josip barun Weingarten, dvor. kancelar.«! 


19. ožujka izašla je druga Pečatnica, u kojoj car naređuje, da 
zato, da se poslovi odvijaju redovito, ostanu na snazi dotadašnji »za- 
koni i uredbe, dok ne budu pozovnuti po načinu zakonitu, kako bi opo- 
ravljeno u opaz zakonu od Izvidjenja, s Našom Pečatnicom 15. miseca 
tekućega«, dakle dok se ne ukinu, kako je to učinjeno sa zakonom o 
cenzuri? 

Patent o davanju ustava objavio je dalmatinski namjesnik Ivan 
August Turszky 24. ožuika 1848. kao naročit štampani svečani oglas 
uz svoje »Oglasenje« ističući, kako Njegovo carsko-kraljevsko Veli- 
čanstvo »dostojalo se je dati Austrijanskomu Samovlastvu jednu 
Ustav«. 

26. ožujka publicirao je Turszky carski patent, kojim se određuje, 
da svi dosadašnji zakoni ostaju na snazi, dok se ne ukinu. 

Kad se u Dalmaciji čulo za bečku revoluciju i za obećani ustav, 
nije se narod nimalo ni razveselio ni ražalostio, ostao je pasivan, naj- 
više zato, jer nije ni znao, šta je ustav, a za pobunu u Beču bio je 
uvjeren, da će je već urediti žandari, kako su to činili kod tučnjava, 
koje su se i u Dalmaciji događale. Ono malo njih, koji su doista znali, 
od kolike je važnosti ustav i da je on plod revolucije, podijelili su 
svoje osjećaje već prema tome, koliko se to protezalo na njihove lične 
interese. 


: Sovrana Patente — Pečatnica, Zadar, Tip. Battara dd. 15. HI. 1848. 

? Sovrana Patente — Pečatnica, Zadar, Tip. Battara, dd. 19. III. 1848. 

2 Notificazione dell? imp. r. governo delia Dalmazia — Oglasenje c. k. vla- 
danja Dalmacie N. 6802/1279 — Zadar 24. III. 1848., Tip. Bđttara. 

* Notificazione dell imp. r. governo della Dalmazia — Oglasenje c. k. vla- 
danja Dalmacie N. 6963/1308 dd. 26. III. 1848., Zadar, Tip. Battara. 


42 i 87 


. 


Poznajući prilike u Dalmaciji, dalmatinski je namjesnik odmah 
sutradan po objavljenom oglasu o ustavu smalrao za potrebno, da 
objavi okružnicu, upravljenu okružnim uredima i biskupskim ordina- 
rijatima, kojima je naređivao, da se pobrinu, da njihovi niži organi, a u 
župama župnici rastumače narodu, šta je ustav i kako ga treba ra- 
zumjeti. Namjesnik šalje tu okružnicu, »da se ne bi termin ustav uzco 
u krivom smislu, kao razuzdana sloboda«. Namjesnik je tumačio, da 
se ustav razlikuje od dotadašnjeg. načina državne organizacije navla- 
stito u tome, što na temelju ustava narod predstavljaju ljudi, koje on 
sam izabere i u koje on ima povjerenje. Ti predstavnici izlažu »direktno 
Njegovom Veličanstvu« narodne želje, dionici su u zakonodavstvu, 
nadziru administraciju i trošenje državnog novca, Prema ustavu narod 
će sebi sam po svojim predstavnicima određivati poreze i način, kako 
će se ubirati, što će uvelike olakšati dosadašnje terete. 

Dok se uvedu novi zakoni u tom smislu, treba sve temeljito pro- 
učiti, a za to treba vremena. Dužnost je svakog dobrog građanina, da 
mirno sačeka te nove zakone i da »izbjegava svaki nezakonit poku- 
šaj upravljen, da samovoljno promijeni zakonito stanje stvari.« 

»Isto tako ostaju nepromijenjena prava vlasništva i posjeda bilo 
koje vrste, koji sačinjavaju najdragocjenije očinstvo svakog civilizi- 
ranog naroda, jer ne može postojati sloboda poštenog građanina nego 
u zakonitom redu i sigurnosti, i izmjeničnom poštivanju privatnih 
prava, nad čim treba da bdiju sve vlasti i uredi pokrajine prema svojim 
dužnostima i kompetenciji.«* , 

I tako'su posljednih dana mjeseca ožujka, počevši od 25. osvitali 
po zidovima dalmatinskih kuća prilijepljeni ovi patenti, objave, oglasi 
i okružnice, jedan za drugim, kao nikad dotada. Oni, koji su znali 
čitali su ih sebi i drugima, tumačili, komentirali, sumnjali, ali su iz dana 
u dan sve više osjećali, da je ipak dunuo nov vjetar u državi i da je 
doista nastalo nešto novo. 2 i 

Nitko od njih nije znao, kako je do svega toga došlo, nitko nije 
poznavao događaje, koji su se prije toga zbili i koji su srušili Metter- 
nicha te revolucijom. postigli da natjeraju dvor i njegovu okolinu da 
obeća ustav. Nitko nije ni slutio, koliko je napora uloženo, da se metne 
na papir riječ konstitucija. Isto tako nitko, osim: službenih najviših 
ljudi u Dalmaciji, nije znao za ustanak u Budimu i Pešti 15. ožujka, 
a ni to, da je 16. ožujka u Zagrebu jedna skupština građana i književ- 
nika zaključila, da se kralju pošalje adresa i da je povjereno Ivanu 
Kukuljeviću, da je sastavi, te da je ta adresa sutradan na gradskoj 
skupštini, u nazočnosti velikog broja građana primljena i da se tu tra- 
žilo, da se zbog uvođenja reforma u državnom životu sazove hrvatski 
sabor i da se zamoli car, da na taj sabor pozove i Dalmaciju; da je 


5 Circolare dell! imp. r. governo della Dalmažia, N. 7018/1311 dd. Zara, 25 
marzo 1848. Tip. Battara. : 

16. ožujka došla kralju deputacija Madžara s palatinom na čelu i da 
je 17. kralj povjerio palatinu, da predloži parlamentu odgovornu vladu. 
1 događaji u svijetu brzo su se redali: u Milanu je 18. izbio ustanak, 
u Berlinu došlo je istog dana do krvavih uličnih sukoba, 19. se poslije 
narodne bune odrekao bavarski kralj Ludvig I. prijestolja, 22. ožujka 
odmetnula se Venecija od Austrije i proglasila republikom, a sutradan 
se odmetnuli Treviso, Vicenza, Udine, Rovigo, Osoppa, Palmenuova. 
Istog je dana imenovan Jelačić banom Hrvatske, Slavonije i Dalma- 
cije, a nakon odlaska Radetzkog iz Milana, Milanci su slavili slobodu. 
U Spaniji je u nekoliko gradova proglašena republika, a 26. ožujka 
došlo je u Madridu do velikih nemira, koji su krvavo ugušeni. Ovi i 
mnogobrojni drugi krupni dogođaji ređali su se u Evropi jedan za 
drugim i jedan pored drugoga, a Dalmatinci nisu za njih ni znali, jer 
je telegraiska služba bila strogo nadzirana, te je tek jedamput u sed- 
mici dolazio »Il Dalmata« parobrod austrijskog Lloyda i donio poneku 
vijest iz Trsta. Ali i te vijesti bile su konfuzne i nisu nikako davale 
ni najbljeđu sliku onoga, što se događalo. . 

Mnogi su Dalmatinci oduševljeno pozdravili ustav. Tako je Spli- 
ćanin, urednik »Zore Dalmatinske«, dr. Ante Kuzmanić napisao odu- 
ševljeni članak. »Braćo Dalmatinci — pisao je on — evo nam se: 
Bogu hvala, razvidjava, znamo gdi smo i šta smo, ele sunce nam se 
rodilo — Što naši pradidi ne opaziše niti poumiše, to mi sad u srcu 
čutimo, svojim očima vidimo i ušima čujemo.« Ukinuta je cenzura i 
»Zora« poziva sve na suradnju. »Treba oživjeti narodni osjećaj u pro- 
stom narodu«. »Jedan velik uzrok žalosti našega naroda jest vladanje 
talijanskog jezika«. »Slavjanski duh, Slavjanski jezik, Slavjanski nauk 
pravo je da obuzimaju širom svu ovu Dalmaciju, jera smo mi pravi 
Hervati starinom, ipak od naše braće možemo sebi potpor steći. Pusto 
golo more rastavlja Dalmaciju i Italiju, plodna zemlja rastavlja Dal- 
maciju, Bosnu i Hercegovinu, i gornju Hrvatsku, kuda širom narod naš 
i jezik naš prebiva, — krv nije voda, mi moramo težiti na svoj zavičaj, 
odbiti tuđe poraja, koji ne mogu našoj većini odoliti. Narodna straža, 
koja se sad zameće, ima biti odivena i obuvena po hrvatskom kroju. 
Narod naš nikako ne bi trpia na sebi tuđu opravu.« 

Kuzmanić svršava svoj članak riječima: »Živio naš čestiti car 
Ferdinand I. 

Bog ga veselio mnogo litah i godinah! 

Živila naša narodnost hrvatska!« 

Dok tako Kuzmanić poziva na dizanje nacionalnoga duha, ne za- 
boravlja on ono, što ustav treba da donese s ekonomske strane. »Bu- 
dući dakle da je ova deržava uboga (Dalmacija), što do sada nije 
mogla pristojne nastave dobiti, za to svaki se od nas može osiliti na 
vridnost takoga novoga zakona ... skuta i tarana iz neba nepadaju niti 
se mukte na ovome svitu jide, nego valja u šake pljunuti, iz bolje 

nauke, iz pametnije radnje bolji žitak očekivati. Prosti ljudi uz ovo 
sadašnje veselje neka se ne varaju, nego neka ovo u svoju glavu 
uverte, da će od sad mudri ljudi za nji starati se, na dobro ji napući- 
vati, da ne gladuju kao što su do sad gladovali, da stranputice ne 
tumaraju, kao što su dosad tumarali.« Kuzmanić poziva sve pismene 
ljude, da surađuju u »Zori«, gdje »mogu slobodno svojom mudrošću 
ispunjavati javljajući kroza nju zemaljske potribe, prosto im je ciljati 
na trgovinu, na zemljotežanje, i na druge koristne struke«. A oni, koji 
to ne mogu, a imaju novaca, neka novca ne žale, nego neka podupru 
»Zoru« i dijele je narodu. ; 

Ovaj je članak donijela »Zora« u svom 13. broju 27. ožujka 1848. 
god, dakle u prvom broju, koji je izišao, pošto je u Dalmaciji objavljen 
ustav. 

Na žalost nisu u Dalmaciji mnogo čitali »Zoru«. Ona je tada imala 
svega 140 pretplatnika, a i ti nisu svi bili u Dalmaciji, Njen se je poziv 
slabo zapazio, a nikako ga nisu slušali, a pogotovu ne u ekonomskom 
pridizanju naroda. 

U idućem svom broju donosi »Zora« na čelu lista »Pozdrav sla- 
vjanskih djakah univerziteta bečkog bratji po Hervatskoj, Slavoniji i 
Dalmaciji«. U tom članku oduševljeno pozdravljaju studenti svoj na- 
rod, da traži svoja prava i da odmah složno pristupi akciji za svoju 
slobodu. Studenti pozivaju sve narodne ljude, da Ambroza Vranicana, 
Ljudevita Gaja i Ivana Kukuljevića izaberu u odbor, koji će otsad 
voditi narod. Uz ostale potpisali su taj proglas: Đuro Daničić, jurist i 
Svetozar Miletić, jurist. 

Tom pozivu bečkih đaka dodao je urednik »Zore«, Kuzmanić, 
pod crtom ovu bilješku: »Iz ove poslanice naše brache učenikah na 
sveučilištu Bečkom, kao iz bistroga vrila izvire ljubav i milina prema 
otacbini. Tuxbe njihove, tuxbe su prave; u Madjarskoj još puno 
smetnje na putu stoji. Hvala Bogu, mi Dalmatinci-Hervati sad na miru 
pribivamo, niko nam napridak nesmeta, nikomu ne imamo što prigo- 
voriti; što bi, bi. A u nas ima dosta ljudi oštroumnih, koji na širokoo 
znadu šta je ustav, šta je narodnost, šta li je sloboda; ni u Beču ne 
ima glavah oštroumnijih. Neka znate Slavonci i Hervati bracho naša, 
da što je bilo ostrag došlo je najnaprid; a vi na uxivate takove slobode 
pod Madjarima; mi sad pravo imamo vas pozvati da 
se k nama pristranite,dasesloxi silni ivirni Her- 
vatski narod naobranu našu i Cesarovine. Kad tako bu- 
demo sloxni, tadar i ova malina gradjanah što taljanski misli, primi- 
sliche se, priznache da je velika potriba hervatski mi- 
sliti, hervatsku našu narodnost dizati« 

»Zora«, sve slaveći ustav, donijela je i pjesmu Stipana Ivićevića 
»15 oxujka 1848«, s mottom: »Vira i Bog... jedno selo samo. Bit che 
od Save sve do mora amo.« 

U toj se pjesmi nalaze i ovi stihovi: 


Veseli se i ti, Bosno ravna, 
Kojano si na glasu odavna, 
Evo tebi lipo pramaliće 

I novi ti Jurjev danas sviće!« 


Dalmatinci, kaxi, da im (Bosancima) vele: 


»Ne che uvik ni na pasju biti, 
Kad se budu bracha prigerliti — 


Svako je mjesto ustav primilo drugačije. 

U Trogiru došlo je do demonstracija, i narod je tražio, da se 
smijeni pretur i uspio je, u Splitu je također došlo do demonstracija, 
i narod je oslobodio iz tamnice dva politička utamničenika (Antuna 
Bajamonti i P. Sava). Sakupljena narodna masa u Zadru prisilila je 
na bijeg pretura baruna Flucka. Kako su neki pridavali demonstraci- 
jama u Zadru protudržavni karakter, tražilo se, da se proglasi opsadno 
stanje, ali je to odbio tadašnji namjesnik Turszky.* 

Ponešto uzbuđenja bilo je na Visu. U Dubrovniku je naprotiv 
vijest o ustavu izazvala veliko oduševljenje, koje je zahvatilo cijeli 
grad.U drugim nekim mjestima prošlo je sve to jednostavno, mirno i 
ozbiljno. Prvo je bilo u mnogim mjestima, da se osnuje narodna garda, 
ma da se još zapravo nije znalo, kakvu će kompelenciju ona imati. 
Tako je na pr. u Visu osnovana narodna garda odmah sutradan, pošto 
su u to mjesto stigle vijesti o obećanom ustavu i narodnoj gardi, t. j. 
26. ožujka. Tako je bilo i u Dubrovniku, a i u nekim drugim mjestima. 
U nekim su se mjestima dotadašnji općinski glavari, koji su znali, šta 
je demokratski ustav, odrekli svojih časti i pozvali narod, da sam 
izabere svoje predstavnike. Ali to nisu učinili glavari u glavnim mje- 
stima, kao u Splitu, Zadru i Dubrovniku. U Visu je već 30. ožujxa 
dotadašnji općinski glavar dr. Sibischini sazvao skupštinu, tu se od- 
rekao svoje časti i pozvao narod, da slobodno izabere novu općinsku 
upravu. Sakupljena masa je aklamacijom izabrala novoga načelnika 
i prisjednike, i aklamacijom potvrdila dotadašnje općinske namje- 
štenike i dotadašnjeg učitelja. Isto tako, je i narodna garda, koja se 
već bila osnovala, izabrala svoga vođu." 

Narodna garda obrazovala se isto tako odmah, na brzu ruku, i u 
Splitu, i u Dubrovniku, i po svim većim i manjim mjestima 
Dalmacije. 


LJ 
* Tamaro Atile. La Venetie Julienne et la L.a Dalmatie, 1II, Rome 1919. 391. str, 
Thompson, Il Trentino, la Venezia Giulia e la Dalmazia nel Risorgimento ita- 
lkiano, 49. str. 


7 U općinskom arhivu u Visu, 1848. god. br. 269. 

Veselje, koje je u nekim gradovima izazvala vijest o ustavu, 
umanjilo se onda, kad je stigla u Dalmaciju »Pečatnica«, t. j. carski 
patent od 15. ožujka 1848. god. Tamo se nalazio i ovaj stavak: »Na- 
redilo se je sve, što je zgodno za sazivanje Poslanikah svih pokrajin- 
skih staližah, i od sakupljenja poglavitih Kraljevine Lombardsko- 
Mletačke, što berže bude moguće s prostranijim zastupanjem grad- 
skim, zaradi Domovinske Ustave, koju smo mi odlučili.«* 

U Splitu se počeo tumačiti ovaj carski patent, i neki su iznijeli 
sumnju: da Dalmacija, koja nema ni pokrajinskih staleža ni central- 
nih kongregacija (»Sakupljenja poglavita«), ne će imati pravo slati 
svoje poslanike u državnu skupštinug koja će raspravljali o ustavu, 
i da bi se moglo dogoditi, da ona bude inkorporirana Hrvatskoj i Sla- 
voniji i da zajedno s njima bude dio ugarskog kraljevstva. 

Splitska municipalna kongregacija (općinska uprava), koja se od- 
lučno protivila sjedinjenju s Hrvatskom i Slavonijom, uplašila se -od 
tog sjedinjenja, sastala se 29. ožujka 1848. godine i upravila caru 
Ferdinandu I. hitnu molbu, da spriječi sjedinjenje s Hrvatskom i Sla- 
vonijom. U sjednici su bili nazočni i potpisali molbu: voditelj munici- 
pija (gerente municipale) dr. Leonardo Dudan i prisjednici (asesori): 
dr. Giovanni Bachich, dr. Antonio Crussevich, dr. Girolamo Bajamonti 
i dr. Gianlorenzo degli Alberti. 

Istaknuvši, da su mišljenja i želje iskazane u molbi misli ne samo 
Splićana, nego i cijele Dalmacije, iznijela je splitska municipalna kon- 
gregacija u svojoj molbi, kako se carskim patentom zovu u državnu 
«skupštinu samo poslanici pokrajinskih staleža i centralnih kongrega- 
cija, a Dalmacija nema ni jednih ni drugih. Ali ovo isključenje Dalma- 
cije — po njihovu je mišijenju — sigurno samo prividno, jer bi prema 
carskom patentu “bili isključeni i Trst, i Istra, i Gorica, koji isto tako 
nemaju ni pokrajinskih staleža ni centralnih kongregacija. Zbog toga 
treba da se hitno izda carska izjava (dichiarazione), koja će ukloniti 
svaku sumriju. 

Što se pak tiče inkorporiranja Dalmacije Hrvatskoj i Slavoniji, da 
zajedno s njima bude dio ugarskog kraljevstva, izjavljuje splitska 
kongregacija, da je njoj poznato, da je grad Zagreb, odmah nakon 
određivanja Ustava, poslao u Beč odaslanstvo, koje je caru podnijelo 
molbu za sjedinjenje Dalmacije s Hrvatskom i Slavonijom. »Ali Dal- 
matinci, dok su vrlo zahvalni građanima Zagreba za čast, koju bi 
im htjeli iskazati time, što bi ih sjedinili s ugarskim kraljevstvom, 
moraju istovremeno, sa svim poštovanjem, ali i sa svom odlučnošću, 
da izjave i istakhu: da, ako su oni najvišim patentom od 15. marta 
pozvani da raspravljaju o ustavu domovine, Dalmacija ima pravo 
da uživa ovaj ustav zajedno s ostalim pokrajinama austrijske mo- 
narhije, i prema tome nju se ne može prisiliti, da s& pridruži ustavu 


* Općinski arhiv u Splitu (SOA), 1848. g. Arhiv opć. u Visu (VOA), 1848. 

Ugarske; da ugarski ustav, makar kako on bio dobar, njima ne bi 
odgovarao, ni zbog ugarskog (madžarskog) jezika, koji oni nikako 
ne poznaju, a kojim se jezikom služe u parlamentu, i na sudovima, i 
kod visokih nadleštava, ni zbog ilirskog jezika, koji bi se uveo i koji, 
makar se govori i razumije posvuda u Dalmaciji, oni (Dalmatinci) ne 
bi bili u stanju da njim slobodno govore pri raspravljanju javnih po- 
slova.« Ovo sjedinjenje ne bi zadovoljilo Dalmatince »ni zbog različi- 
tih običaja dvaju naroda. Ako bi pak narodna skupština ili sabor 
bili prisiljeni zbog različitih jezika i drugih važnih uzroka da razdijele 
narode, koji su u njoj zastupani, u više odjela, s posebnim parla- 
mentima i ministarstvima i s posebnim podređenim upravama, ali pod 
vladavinom jednog jedinog vrhovnog glavara. u osobi Vašeg Veli- 
čanstva i Vaših nasljednika, Dalmacija, — koja se već više od šest 
vijekova upravlja po municipijama, i za vladanja ugarskih kraljeva 
i mletačke republike, i za francuskog i austrijskog vladanja, uvijek 
je rješavala i rješava i danas svoje javne poslove na talijanskom je- 
ziku, koji se poučava u školama, i kojim se govori i piše, skoro 
isključivo, u svim gradovima i u Svim selima primorja i otoka, a 
također i u nekim mjestima u unutrašnjosti, i u kojoj se posvuda, a 
napose u gradovima, nalaze porodice, čije se porijeklo talijansko i čiji 
su običaji i navade talijanske, — mogla bi biti samo dio talijanskog 
odjela (della sezione italiana). Dosljedno ovome ne hi jedno 
odgovorno ministarstvo udarilo legitimnim i konstitucijonalnim putem, 
kad bi Vaše Veličanstvo savjetovalo, da ono posluša molbu Zagreba, 
ili bilo kojeg drugog grada, ili pokrajine, koja bi htjela, da joj Dal- 
macija bude pripojena, a da je prije toga ne bi saslušalo preko njenih 
legitimnih predstavnika, i bez njene slobodne i izričite privole.« 
Iznijevši tako svoje stajalište i istaknuvši, da tako misli Split i 
Dalmacija, splitska municipalna kongregacija moli cara: ' 
1. Da je hitno osigura, da će i Dalmacija poslati svoje poslanike 
u nacionalnu skupštinu, koja će se sastati u Beču i vijećati o Ustavu; 
2. da ne usliša ni molbu grada Zagreba, koja ide za tim, da se 
Dalmacija inkorporira Hrvatskoj i Slavoniji i zajedno s njima da 
bude dio Ugarske, ni bilo koju drugu sličnu molbu, a da nju (Dalma- 
ciju) prije ne sasluša putem njenih zakonitih pretstavnika i bex njene 
privole.? 1; 
Kad se u Splitu doznalo za molbu, koju je municipalna kongre- 
gacija upravila caru, nastalo je svakojako komentiranje i diskusija. 
Mnogi su zamjerali članovima kongregacije, da su neispravno poslu- 
pali. Zbog toga je splitska kongregacija 8. travnja 1848. godine poslala 
zadarskoj jedan dio svoje molbe upravljene caru 29. ožujka moleći, da 
je dade odštampati u »Gazzetta di Zara«. 


? U arhivu splitske općine 1848. god., br. 548. 

Slične sumnje u to, da li i Dalmacija ima pravo da učestvuje u 
konstituanti, imala je i zadarska municipalna kongregacija, pa je i 
ona, još prije Splita, upravila caru sličnu.molbu ustajući kao i splitska 
protiv sjedinjenja Dalmacije s Hrvatskom. Međutim je dalmatinsko 
namjesništvo (N. 7023/687) ne čekajući nikakova tumačenja iz Beča 
odredilo 27. ožujka, da općine izvrše izbor birača, koji će birati za- 
stupnike za konslituantu. Ono je to učinilo, potaknuto molbom zadar- 
ske općine caru, koja je kao i splitska sumnjala, da Dalmacija nije 
pozvana da pošalje svoje zastupnike. Dalmatinsko je namjesništvo 
»zbog nestašice vremena i provizorno, ukoliko to ne izmijene vrhovna 
naređenja« određivalo: : 

1. Općine, koje imaju svoja općinska vijeća, sazvat će odmah 
svoja vijeća pojačavši redovni broj članova, koje će imenovati kon- 
gregacije i administracije, a potvrditi ih okružna poglavarstva, pri- 
dodavši tome sindake i vicesindake onitropćina, koje se nalaze u tom 
preturskom kotaru (distreto pretoreo), a koje nemaju općinskih vijeća, 
zato da odmah pristupe izboru birača. 

2. Izbor ovih birača izvršit će se na način i u formi koje su 
određene organskim uređenjem općina (dall' organico regolamento 
delle comuni). Određuje se, da se izabere po pet birača za svaku 
glavnu općinu Zadar i Split, četiri za Dubrovnik, tri za Kotor i Šibe- 
nik, i po dva za druge općine, koje imaju općinska vijeća. 

3. Ovako izabrani birači skupit će se u glavni grad svoga okružja, 
i uz učešće tamošnjeg c. k. vladinog savjetnika okružnog kapetana 
izabrat će poslanike, koji će biti upućeni u spomenutu skupštinu (kon- 
stituantu) za koju se drži da će se sastati prvih dana mjeseca srpnja. 
Okružja Zadra i Splita izabrat će po pet poslanika, dubrovačko tri, a 
kotorsko dva. 

4. Bilo bi korisno, kad bi se svih petnaest izaslanika dalmatinskih 
okružja sastalo u glavnom gradu pokrajine (Zadru), da se tamo spo- 
razumiju i dogovore. 

5. Bit će na vrijeme javljeno, kad će se to predstavništvo sastati 
u Beču." 

Zadarska je općinska kongregacija primila sa zadovoljstvom 
izjavu i poziv namjesništva i za d1. travnja sazvala općinsko vijeće, 
pojačano sa 17 članova i sa svim sindacima i vicesindacima zadarske 
preture, i to u svrhu izbora birača. istovremeno je zadarska kongre- 
gacija uputila 28. ožujka poziv splitskoj, a i drugim općinama, da i 
one sazovu što prije u tu svrhu svoja općinska vijeća. 

Zadarska je općina pozivala ostale, da izabrane poslanike upute 
u Zadar, i to najdalje do 15. svibnja, da se sporazumiju i dogovore.“ 


19 Dekret dalmatinskog namjesništva Br, 7023/667 iz 1848. god. 
1 Nota zadarske općine splitskoj od 28. ožuika 1848. god. Split. opć. arh. g. 
1848. u br. 572. . 

Splitska kongregacija nije bila uvjerena, da zadarska ima pravo, 
to više, što je samo namjesništvo te svoje odredbe“ označivalo kao. 
provizorne, dok ne bude definitivno s višega mjesta potvrđeno, i odlu- 
Čilo je još čekati na odgovor na svoju predstavku. Ali, ako za neko- 
liko dana ne bi iz Beča prispio odgovor, onda bi i splitska općina 
postupala kao zadarska. U svakom slučaju uputit će izabrane zastup- 
nike na zajednički sastanak u Zadar.!? 

Istoga dana, kad je splitska kongregacija upravila svoju molbu 
caru, upravila ju je i dubrovačka moleći, da odredi, na koji način će 
Dalmacija biti zastupana u konstituanti. Osim toga dubrovački je na- 
čelnik N. de Pozza pozvag uime svoje općine splitsku i druge dalma- 
tinske općine, da i ohe podnesu caru sličnu molbu.s 

Splitska je općina primila dubrovački poziv 4. travnja i odgovo- 
rila 8. travnja, da je i ona još 29. ožujka upravila caru molbu u istom 
smislu. U tom dopisu nije splitska kongregacija iznosila uzroke, koji 
su je pri tom vodili, ni želje, koje je ona u svojoj molbi iznosila.i“ 

Međutim je bečka dvorska kancelarija još 4. travnja primila pri- 
vremene odredbe dalmatinskog namjesništva od 27. ožujka, kojima 
se određivao izbor poslanika za konstituantu, i izjavila, da i Dalma- 
cija treba da bude zastupana poput svih ostalih provincija." Time je 
nestalo svake bojazni splitske kongregacije. 

Kad je ministar unutrašnjih djela saznao za sve te sjednice dal- 
matinskih municipalnih kongregacija, upravi 8. travnja dalmatinskom 
namjesništvu dopis, kojim: 1. osuđuje, što su njihovi zaključci done- 
seni nepravilno, jer nije bio prisutan delegat političke vlasti i jer ih > 
nije odobrila viša vlast, 2. ne odobrava poziv zadarske općine osta- 
lima na sastanak izabranih poslanika 15. svibnja u Zadru, jer »na- 
rodni poslanici imaju izraziti svoje poglede, prema svom vlastitom 
uvjerenju, 3. odgađa izbor poslanika, dok se ne odredi, koliko ih treba: 
birati Dalmacija. 

Splitska municipalna kongregacije nije, kako sam već spomenuo, 
primila s oduševljenjem obavijest dalmatinskog namjesništva, kao 
što je to učinila zadarska, nego je štoviše upravila 28. travnja 1848. 
godine caru dugu predstavku, u kojoj iskazuje svoje nezadovoljstvo 
sa svim: onim, što je određivao namjesnik. Splitskoj se kongregaciji 
nije svidio indirektan izbor, preko biranih birača, ona nije bila zado- 
voljna ni brojem zastupnika, koji je namjesnik označio, ni načinom 


** Nota alla congregaziane municipale in Zara. B. travnja 1848. god. Arhis 
split. opć, 1848 _ br. 572. ; 

** Nota dubrovačke kongregacije splitskoj br. 900, od 29. ožuika 1848. Split, 
opć. arhiv 1848. g. u br. 571. 

"4 Noća alla Congregazione municipale in Ragusa. S. O, A. 1848 br. 571. 

15 Notificazione dell! imp. r; governo della Dalmazia, Zara: 11. travnia 1848. 
potpisan namjesnik Turszky. 

1 S. 0. A. 1848. br. 656. 


izbora. Zato je iznosila svoje posebne prijedloge. Isto tako nije split- 
ska kongregacija bila zadovoljna ni dopisom Ministarstva od 7. 
travnja, kojim se nije odobravao sastanak dalmatinskih poslanika 
prije polaska u Beč. Osim toga splitska je kongregacija molila, da se 
odredi honorar onima, koji će biti poslanici, i napokon je molila, da 
se unaprijed javi, da li će poslanici, koji govore talijanski, učestvovati 
u sjednicama, koje će se voditi na njemačkom jeziku, ili će biti u 
kongresu, koji će raspravljati talijanski. 

Zanimljivo je, kako sudi splitska kongregacija o sastavu dalma- 
tinskih kongregacija, ističući, da one nisu pravi predstavnici naroda. 
»Kod nas se ne može aplicirati analogija centralnih kongregacija 
lombardo-venecijanskog kraljevstva, jer one imaju doista narodno 
predstavništvo, koje se može proširiti u smislu bur- 
žoazije (nel senso borghese). Ali naše municipalne _kon- 
gregacije nemaju nikako ovakovo predstavništvo — budući da 
su naše općine ustanovljene na način, koji je 
vrlo daleko od utjecaja naroda, i određene da rasprav- 
ljaju poslove, za koje nisu potrebni naročito strogi izbori.«'? 

O ovoj svojoj predstavci caru izvijestila je odmah splitska kon- 
gregacija zadarsku, dubrovačku i kotorsku i zamolila ih, da je one 
podupru svojim pristankom.'* : 

Kako smo spomenuli, u mnogim dalmatinskim općinama nastala 
je nakon objave ustava bezglavost, jer se nije znalo, kako da se radi. 
To je dokrajčilo dalmatinsko namjesništvo svojim oglasom od 11. 
travnja, naređujući, da se općine u svojim »administrativnim i repre- 
zentativnim dužnostima imadu držati dosađašnjih propisa, dok oni ne 
budu zamijenjeni drugima.« Ovaj je oglas obustavio borbe za općin- 
sku upravu, koja je u nekim mjestima bila nastala, i uputto stvari 
mirnijim razvojem, iako do nemira nije nigdje došlo. Mnogi su se 
upisali u narodnu gardu, a u nekim je mjestima ta garda dobila neke 
vrste općinske  safikcije. Tako je bilo na pr. u Splitu, gdje je 12. 
travnja općinska uprava proglasila stanovnicima grada i predgrađa 
ovo: »Svi smo vojnici otadžbine, svima nam je dužnost-da u praved- 
noj izmjeni bdijemo nad sigurnošću općine.« Kako se već bilo prija- 
vilo u Narodnu gardu nešto ljudi dobrovoljno, sastavile su se od njih 
četiri kumpanije, jedna kumpanija građana i tri varošana (stanovnika 
iz predgrađa Splita). Kako je pek općinska uprava smatrala, da nije 
u ređu, da su se neki prijavili za takvu dužnost, a da drugi to nisu 
učinili, ona je riješila: 1. da se sastave četiri rezervna tijela sa svojim 
komandantima (jedan poručhik i jedan potporučnik). 2. da se svi sta- 
novnici Splita od 18. do 60. godine života imaju uzeti u Narodnu gardu, 
koliko ih u tom ne bi zapriječio neki važan razlog. 3. Svako takvo 


17. S. 0. A. 1848. br. 553. 
ia Nota alla congregazione municipale di Zara, S. O. A. 1848. u br. 553. 

tijelo bit će zasada pridijeljeno onim kumpanijama, koje već postoje. 
4. Ako netko hoće da se u straži s drugim zamijeni, on to može uči- 
niti. 5. Oficiri rezervnih tijela imaju dužnosti kao i oficiri kumpanija, 
koje već postoje, i predlažu svoje podolicire: u sporazumu s kapeta- 
nima kumpanija,: 

Ali dok se tako u pojedinim općinama rješavalo pitanje narodne 
garde, riješilo je 8. travnja bečko ministarstvo unutrašnjih posloya, da, 
dok. parlament ne donese definitivan zakon o narodnoj gardi, vrijede 
privremene odredbe. Te je odredbe 19. travnja priopćio narodu Dal- 
macije namjesnik Turszky. 

Prema tim odredbama ministarstva unutrašnjih poslova svrha je 
Narodne garde da brani svog ustavnog vladara, da čuva ustav i za- 
kone, da održava mir i red u unutrašnjosti, da brani nezavisnost i 
cjelinu čitave države, i da prema tome odbije svaki napad, koji bi 
došao izvana. . 

Na službu u Narodnoj gardi obvezani su svi muškarci od 19. do 
50. godine života, i to u mjestu njihova stalnog boravišta, koliko nisu 
mlade zanatlije, sluge ili takvi, koji žive od dnevne ili sedmične plaće. 

Onima, koji su navršili 50., a nisu prešli 60. godinu života, slo- 
bodno je stupiti u Narodnu gardu, ako su inače za to sposobni. 

Akademske legije i oružana gradska tijela sastavni su dio Na- 
rodne garde i pod istom vrhovnom zapovijedi. 

Oslobođeni su dužnosti službe u Narodnoj gardi: svećenici sviju 
vjera, vojnici, dok su u aktivnoj službi, plaćeni financijski stražari i 
redari, oni, koji nisu sposobni za takvu službu, i oni, koji su bili ka- 
žnjeni zbog nečasnih djela. 

Narodna garda je podvrgnuta civilnoj vlasti i preko nje Mini- 
starstvu unutrašnjih poslova, a organiziraju je općine, u gradovima, 
varošima i selima, u kojima ima više od hiljadu duša. 

U svakoj općini, u kojoj se ustrojava Narodna garda, ima se 
sastaviti i upravno vijeće, koje će voditi brigu o poslovima Garde, 
koji nisu u vezi sa zapovjedništvom. Predsjednik tog odbora je mjesni 
zapovjednik Narodne garde. 

Ako članovi ne mogu da plate njene troškove, onda te troškove 
treba da plati općina.“ 


12 Splitski općinski arhiv, 1848. br. 625. 


?* Notificazione dell imp. r. Governo della Dalmazia concernente Porganiza- 
zione della Guardia Nazionale N. 8692/863 dd. Zara, 19. aprila 1848., Tip. Battara. 

IX. 
PITANJE SJEDINJENJA DALMACIJE S HRVATSKOM 


Zagrebačka reprezeniacija kralju za poziv sabora i za poziv Dalma- 

cije, da sudjeluje na tom saboru — Obećanje ustava — Velika 

narodna skupština u Zagrebu 25. ožujka 1848. god. — »Zahtčvanja 

naroda« — Poziv Varaždina i Zagreba Dalmalincima, da traže sjedi- 

njenje s Hrvatskom — Šulekov članak — Jelačićev proglas — Dopis 
Siska — Dopis Karlovca 


Događaji u Beču i u ostaloj monarhiji u ožujku 1848. godine, kao 
i događaji u Parizu u veljači iste godine djelovali su i na zagrebačke 
Hrvate, koji su potaknuti od Kukuljevića uputili kralju vrlo značajnu 
»representaciju«, koja je to značajnija, što je predložena i prihva- 
ćena u zagrebačkom općinskom vijeću, prije nego se u Zagrebu :do- 
znalo, da je car dao ustav. 

17. ožujka sastalo se u Zagrebu općinsko vijeće. Zapisnik te sjed- 
nice, koliko se proteže na naše pitanje bio je ovaj »Najnoviji dogođaji 
vremena, koji se u čitavoj skoro Europi i u istoj Monarkii austrianskoj 
porodiše, grozeći prevrat starodrevnih instituciah, probude i pozor- 
nost ovdašnjeg gradjanstva, da i cčlog puka na ono, što u takovih 
izvanrednih slučajih, za preteći pogibelne poslčdice, učiniti mudrost i 
oprez svčtova, vernost pako prema kralju, i narodu od svakog dobrog 
gradjanina zahtčva. Ovakovim duhom nadahnuti isti gradjani, i drugi 
stanovnici ovog grada, — uvidivši potrebu mnogih re- 
formah u daržavnom, kao cčle Ugarske, tako i sdruženih kralje- 
vinah organizmu, koje reforme duh včka, sila vremena, i dozrelost 
narodah iziskuje i o kojih pako savčtovati, polag zakona našeg mu- 
nicipalnog, samo u obćem orsačkom kraljevinah ovih saboru se može, 
— stupe danas u sčdnicu magistrata sa izabranom obćinom daržanu 
u neizmčrnom broju, imajući u krugu svome zastupnice svakog sta- 
liša, i svake klase gradjanah, i stanovnikah ove varoši, te pod če- 
lovodstvom vele slavlenog domorodca Ivana Ku- 
kuljevića varaždinske županie sudca, u punim povčrenju magi- 

strata zamole, da bi se od strane ovdašnjeg grada Njegovom Veli- 
čanstvu pokorna representacija podnela, kojom se moli, da Njegovo 
Veličanstvo sazove daržavni sabor.« Taj prijedlog građanstva pri- 
hvati »gradski magistrat i izabrana občina« i zaključi podnijeti u tom 
pravcu »representaciju« kralju i zamoliti, »da Njegovo Veličanstvo 
daržavni sabor ovih kraljevinah odmah odrediti blagoizvoli«. Osim 
toga gradska općina moli cara, da naredi, da na tom saboru budu 
nazočni ne samo »poklisar varoši Senja«, »nego takodjer poglavar- 
stvima Dalmatinske Kraljevine, koja u sičd tolikih zakonah i obeća- 
vanjih presvetlih kraljah kraljevinam Hervatskoj i Slavonskoj pridru- 
žiti bi se morala, naputak dati, neka se ona sa g. banske časti na- 
mčsnikom u porazumljenje stave, i odmah na ovaj parvi daržavni 
sabor poklisare pošalju.«“ 

Dok je u Dalmaciji ustav izazvao među nekim građanima odu- 
ševljenje i veselje, zato, što je postignuta građanska sloboda, izazvao 
je on u Hrvatskoj mnogo veće nade i težnju za državnom samostal- 
nošću u okviru habzburške monarhije. Čim je grad Varaždin saznao 
za ustav, uputio je iz sjednice svoga općinskog vijeća 21. ožujka 
1848. god. caru »representaciju« i dostavivši je svim ostalim hrvatskim 
gradovima pozvao je te gradove, da i oni uprave sličnu »represer- 
taciju« caru. U, toj »representaciji« zahvaljuje Varaždin caru, što je 
austrijskim zemijama dao ustav, moli cara, da vrati Granici ustav, 
Senju stare slobode, »kraljevinu pako Dalmaciu, koja 
je od negdakHervatskojiSlavonii spadala, istim 
kraljevinam i po njih svetoj Ugarskoj kruni 
opet povratiti, ter tako stare tegobe ove doki- 
nuti, itime svoje verne HervateiSlavonce usre- 
ćiti« I Zagreb, je, jednako kao i Varaždin istoga dana donio sličan 
zaključak. U sjednici velikog vijeća grada Zagreba 21. ožujka 1848. 
god. bilo je zaključeno: »Da bratja naša Dalmatinci, koji 
po zakonu, historii i narodu s ovimi krajevi, nama jedno tilo «ačiniti 
bi morali, te kojih toli dugo žudjeno i traženo sa hervati i šlavonci 
sjedinjenje ako gda, segurno sada nadati se je moći, kada je zid abso- 
lutisma, koji nas od njih dčlio je, pao- od naših željah i potuzetih 
srčdstvih za njihovo pridruženje osvčdočeni budu, zaključeno bi, da 
seimanjima željaovoggradjanstvai naroda kroz 
dotične vlastijavitiioni pozivati, da od svoje strane 
naša zahtevanja podupirati ne propuste, i spomenući se jedinosti roda, 
i negdašnjeg saveza pridruženje svoje k ovim kraljevinam takodjer 
traže, i svrhu tu dostići se pobrine.«* 


1 Archivium 1. e. r. civit. Zagrabiae-Acta politica, 1848. Br. 1098. 
? Državni arhiv u Zagrebu, 1848. Br. 1471—1506. 
3 U istom arhivu, isti svezak, Br. 1102. 


Međutim se spremala u Zagrebu velika narodna skupština, pa su 
na toj »velikoj narodnoj skupštini trojedne kraljevine Dalmacije, Her- 
vatske i Slavonie glavnom gradu Zagrebu u narodnom domu dana 
25. (13.) ožujka god. 1848. deržanoj«, formulirane sve narodne težnje 
u »Žahtčvanjima naroda«, koja su bila »jednodušno zaključena, i po 
jednom izaslatom veličanstvenom odboru ovih kraljevinah kraljev- 
skom prestolu za potverdjenje podnešena.« Ta su »Zahtčvanja naroda 
glasila: x 

»Mi slavjanski narod trojedne kraljevine želeći kao i do sada 
ostati i nadalje pod krunom ugarskom, s kojom su predji naši slo- 
bodnom voljom sjedinili slobodnu krunu kraljevinah Dalmacie, Her- 
vatske i Slavonie, želeći takodjer včrni ostati sadašnjoj vladajućoj 
dinastii, postavljenoj na prestol naših kraljevinah po sankcii pragma- 
ličkoj, i zajedno želeći uzderžati cjelokupnost monarkie austrianske 
i daržave ugarske, kao što i silni podpor biti one velike stečevine, koju 
su stekli za celu austrijansku carevinu kčrvni i važni dani 12. 13. i 14. 
ožujka ove godine u Beču, zahtčvamo od pravednusti kralja našega 
sičdeća:« Iza tog uvoda slijede »Zahtčvanja naroda«, trideset na broju. 
Prvo je zahtijevanje, da se za bana imenuje barun Josip Jelačić, kojeg 
je ta skupština izabrala, i da se tomu banu povjeri i komanda nad 
vojnom granicom. Drugo je zahtijevanje bilo, da se »naš deržavni sa- 
bor sazove najkasnije do I. svibnja ove godine u glavni grad Zagreb.« 
Već ireče zahtijevanje bavi se Dalmacijom. Ono glasi: »K repko i 
novo sjedinjenje u svakom smislu naše po za. 
konu i dogodovštini k nama pripadajuće kra- 
ljevine Dalmacije s kraljevinom hčrvatskom i 
slavonskom, kao takodjer cčle naše vojničke granice glede poli- 
tičkog upravljanja, kao i svih ostalih tečajem vremena izgubljenih s 
ugarskimi varmedjami i s austrianskimi dčržavami sjedinjenjh stranah 
domovine naše.« j 

U »Zahtevanjima naroda« traži se dalje: narodna nezavisnost, 
vlastito ministarstvo odgovorno hrvatskom saboru, narodni jezik u 
uredima i školama, sveučilište u Zagrebu, sloboda štampe, vjere i uče- 
nja. »Svakolčtni deržavni sabor na izmčnu u Zagrebu, Oseku, Zadru 
i Rčci«, politička ravnopravnost sviju, jednakost pred sudom i jedna- 
kost u nošenju tereta, oslobođenje od tlake, narodna banka, narodna 
garda, narodna vojska, koja ima služiti kod kuće, i u kojoj ima ko- 
manda biti na narodnom jeziku.« »Stranjska vojska iz zemlje da iza- 
dje, a narodni graničari, koji se nalaze u Italiji, da se odmah kući 
povrate.« 

»Svi politički prestupnici tako trojedne kraljevine naše kao i sviuh 
slobodnih narodah austrianskih neka se iz tamnice puste, imenito pako 
slavni naš spisatelj i domovine vredni sin Nikola Tommaseo.« 

»Zahtčvanja naroda« tražila su dalje: pravo udruživanja, sasta- 
naka i molba, i uz mnoge druge stvari, da sve službe i časti, svjetovne 
i duhovne treba da pripadaju domaćim sinovima.“ , 

Na tom velikom zboru izabrana je i deputacija, koja je odmah 
sutradan u impozantnom broju od 400 ljudi svih staleža krenula u Beč 
caru, da preda »Zahtčvanja naroda«. F 

»Zahtčvanja naroda« nose u tadašnjim prilikama u Hrvatskoj 
izrazito napredni biljeg. Očito je, da su ih sastavili ljudi, koji su bili 
prožeti naprednim duhom i kojih su se težnje slagale s težnjama 
istaknutih demokrata Evtope. U tim se »Zahtijevanjima« pored onoga, 
što smo već istaknuli, traži u točki 5. »Vlastit nezavisni našemu sa- 
boru odgovorni ministerium, kojega članovi imaju biti ljudi narodu 
povoljni i od noviega duha napredka i slobode«, a u točki 8. »Poli- 
tičko i duševno razvijanje na slobodnom narodnom duhu osnovano«, 
u točki 11. »na pervom dojdućem tako na svih budućih deržavnilu 
saborih naših zastupanje naroda na temelju jednakosti bez razlike sta- 
liša«, u točki 12. »Jednakost sviuh bez razlike stališa i vjere pred 
sudom, zajedno javnost, ustmenost, porotu i odgovornost sudacah«, u 
točki 13. »Jednakost nošenja teretah ili platjanja štibre opredicliti se 
ima na našem saboru«, u točki 14. »Odrešenje podanikah (kmetovah) 
od robote ili tlake, i zatim od podaničtva«, a u točki 21. »Pravo sdru- 
šivanja (associacie), sastanakah i molbah (peticie)«. 

Kako se iz toga vidi, oni, koji su sastavljali »Zahtčvanja naroda« 
išli su za tim, da sruše cio dotadašnji društveni sistem u Hrvatskoj, 
koji se temeljio na feudalizmu, i da osnuju nov na demokratskim na- 
čelima. Razumije se, da je ta demokracija bila buržoaskog karaktera, 
ali ona je značila potpunu revoluciju prema onome, što je dotle bilo 
u Hrvatskoj, budući da Hrvatska od svega onoga, što se tražilo, nije 
dotada imala ništa, 

Na materijalnu stranu života, dakte na osnovu dobrobiti naroda, 
nije se mnogo mislilo. Smatralo se, da je već velik napredak, što se 
traži oslobađanje kmetova od robote ili tlake, a zatim potpuno ukida- . 
nje podaništva. To je oslobađanje kmetova bilo poduprto i interesima 
buržoaske klase, koja je tražila slobodnu radnu snagu za tvornice i 
industriju, jer je u nju htjela uložiti svoje suviške. 

Općem ekonomskom životu nije se posvetila naročita pažnja, 
osim u pitanju carine između ostalih zemalja habzburške monarhije 
i Hrvatske, gdje se tražilo ukidanje svake carine. Pored toga tražio 
se slobodan uvoz morske soli. 

Slične stvari kao za građansku Hrvatsku tražile su se i za 
granicu. 


* »Zahičvanja narođa« našao sam u splitskom Općinskom arhivu, 1848. god., 
zatim u Državnom arhivu u Zagrebu 1848. god. i u Općinskom arhivu u Visu 
1848. god., br. 566. ' 

Konačno traže »Zahtijevanja«: »Ukinutje celibata, i uvedenje na- 
rodnog jezika u cerkvi polag starinskoga hervatskoga prava i običaja«. 

Odmah poslije velike narodne skupštine razaslao je grad Zagreb 
na sedamnaest dalmatinskih općina* ovo pismo: 

»Što mi Hervati i Slavonci prie više včkovah po nenavidnosti vre- 
mena izgubismo, što kroz stoljetja tražismo, što po zakonu i historii 
zahtčvati mogosmo, i steći nedvojimo, naime, da se vi, mila, jedno- 
kervna bratjo naša, kraljevinam Hervatskoj i Slavonii opet pridružite, 
i po njih svetoj ugarskoj kruni inkorporirate: ono se dostići sada na- 
damo, gde se u celoj Europi i u monarkii austrianskoj prevrat i pre- 
inačenje organizma deržavah pripravlja, i svi narodi, sve deržave 
novo lice, promjenjeno zadobivaju.«... 


Zagreb izvješćivaše dalje u svom pismu dalmatinske općine, kako 
je pošla deputacija caru, i kako se, među ostalim željama Hrvata na- 
lazi »i ona, da njegovo carsko-kraljevsko veličanstvo na sabor der- 
žavni ovih kraljevinah u kom ćemo včćati o promčnah ili reformah, 
koje u našem ustavnom organizmu napredak civilisacie i duh včka 
iziskuje, — poslanike 'kraljevine Dalmacije odrediti blagoizvoli, da s 
njima zajedno o našem skupnom ustrojenju i o garantiah naše obće- 
nite budućnosti radimo.« 

»Premda nesumnjamo, da će milostivi kralj uvažavajući zakone, 
prisegu inauguralsku i obećanje blagopokojnoga svoga otca izpunje- 
njem ovih željah nas Hervate i Slavonce usrećiti: ipak uputjeni smo, 
da treba da i vi, bratjo Dalmatinci, ove želje kao svoje takodjer javno 
izrazite, i nama ruku pružite, da kralju i svčtu pokažete, da jednako 
s Hervati i Slavonci ćutite, jednaku misao gojite.« 

»Zato vas, slavna gospodo i bratjo, koji ste poglavarstvo i organ 
naroda, pozivamo, da spominjući se, da ste jedan narod s nami, da 
jedna kerv u vaših i naših žilah vrije, da nas jedan isti materinski 
jezik skopča, one korake učinite i ona sredstva poprimite, koja k sverhi 
našeg političkog sjedinjenja vode, i koja će opet bratju bratji povra- 
titi, i nje združiti kako združeni biahu u staro doba.... Tomu pak 
scčnimo za najshodnije, da sve oblasti posestrime kraljevine Dalmacie 
njegovom veličanstvu milostivomu kralju našemu podnesu molbu na- 
šoj spodobnu. — Milostivi naš kralj uputiv se o simpatiji našoj uza- 
jamnoj, te znajući iz historie, kako je opasna igra sa narodnostima i 
samovoljno sjedinjenje nesklonih elemenata, neće se sigurno našim 
složnim prošnjama i željama ni jedan čas protiviti se, niti će vas, 
milu bratju našu Dalmatince, s tudjom kakovom dčeržavom i narodom 
stopiti, već će vas onim pridružiti, s kojim vas jedan rod, jedan jezik 
i jedna historia skapča.« : 


5 »Agramer Zeitung« od 1. travnja 1848., br. 33. 

Taj poziv grada Zagreba dalmatinskim općinama štampan je 30. 
ožujka 1848. godine u »Novinama dalmatinsko-hervatsko-slavonskim.«* 
Dva dana zatim 1. travnja 1848. g. donose »Novine« uvodnik od Bogo- 
slava Šuleka: »Bratjo Dalmatincil«. Šulek je bio prvi, koji je 22. 
ožujka 1848. g. u »Novinama dalmatinsko-hervatsko-slavonskim«, tri 
dana prije velike skupštine u Zagrebu, u članku »Stampa je slobodna 
od 15. ožujka 5t/z sata posle podne« upozoravao, da između ostalog 
treba da Hrvati sada traže sjedinjenje Dalmacije s Hrvatskom. »Za 
nas neima spasenja — pisao je Šulek— dok se s nami opet Dalmacia 
ne sdruži — al ni njoj prie neče ogranuti sunce prave slobođe i slave 
dok se ne otrese tudjinstva i nesdruži sa svojom jednok&šrvnom bra- 
tjom hervatsko-slavonskom.« U tom članku ističe Šulek i to, kako je 
ova želja Hrvata doista pravedna, kako je car Franjo I. tu »reinkor- 
poratiu više puta obećao« i kako »nije prošao nijedan sabor, ni naš 
ni ugarski gde se to nebi zahtčvalo.« 

U članku »Bratjo Dalmatinci!« govori Šulek: 

»Tri sta godinah je izteklo, odkada je nemila ruka tudjinca rasta- 
vila nas jednokčrvnu bratju — trišta godinah punih jada i za nas i za 
vas... Da, nastala je doba slobode, doba istine... | mi se nadamo, 
da će nam se izvaršiti najvruća želja, najpravednija prošnja, da ćemo 
se opet s vami sdružiti.... U ovoj slatkoj nadi izlaze pred vas, evo, 
vaša včrna bratja Harvati i Slavonci, da vas pozovu u svoje kolo. 
Primite bratinsku desnicu koju vam pružaju, sdružite se opet s njimi, 
da budemo opet jedan silni i uzmožni narod, kao što smo nekoć 
bili.«... »Otkad su se odcijepili jedni od drugih, išlo je zlo i jednima 
i drugima. U Dalmaciji je nestalo prijašnjeg bogatstva, čast i dosto- 
janstva zauzeli su tudjinci. Svi narodi nastoje da se što bolje sjedine. 
Ugledajte se, draga bratjo, u ovaj primčr, dajte da razorimo zid, koi 
nas dšli. Pridružite svoju zemlju njenim posestrinam Harvatskoj i Sla- 
vonii, stupite pod barjak našeg slavnog bana, barona Josipa Jela- 
čića....« »Valjda će vas mletački lav opet k-sebi vabiti i sve dobro 
obećavati. Ne včrujte mu. Svarnite okom naokolo sebe. 

Tko vam je razorio slavni Zadar, da nije ostao kamen na ka- 
menu? — Mletci. 

Tko je ugrabio blago i sve bogatstvo Dalmacije? — Mletčani. 

Tko je podgrizao životne žile sokolovom gnjezdu Dubrovniku? 
— Mletački lav. 

Tko je oteo dalmatinsku targovinu, slavu, slobodu i nezavisnost? 
— Mletci. . 

Sve što ste imali dadoste Mletcima; svoje gradove, svoje 
brodove, svoje junake, svoju Kerv — pa kakovu ste dobili nagradu? 
Nezahvalnost i krivice. 


% Novine dalmatinsko-hrvatsko-slavonske, 30. ožuika 1848. 

Jesu li vam bratja Hervati i kada tako sagrčšili? — Nisu nikada. 

Povratite se dakle, mila bratjo, u naše kolo, stopite s nami u 
jedno tilo. — Dosad se mogao samo onaj u Dalmacii 
nakakvučast popeti koi je znao talianski, odsele 
ćesamo onaj upravljati, koi znade dalmatinski, 
kog je slovinska majka rodilal« Na kraju poziva Šulek 
Dalmatince, neka mole cara, da sjedini Dalmaciju š Hrvatskom i Sla- 
vonijom.? : 

U istom broju »Novina«, u kom je izašao Šulekov članak, izašao 
je i dopis iz Obrovca, u kojem dopisnik javlja, kako su narodne želje 
očitovane 25. ožujka u skupštini grada Zagreba, odjeknule u »sčrcih 
dalmatinskih Ilirah«, a napose u Obrovcu. 

U svom proglasu, koji je novi ban Josip Jelačić upravio »Narodu 
hčrvatskome i sčrbskome i trojednoj kraljevini Dalmacie, Hčrvatske i 
Slavonie«, kaže on o Dalmaciji: . : 

»Ja sam od Njegovog Veličanstva kralja imenovan takodjer ba- 
nom Dalmacie: zato se tverdo nadam od pravičnosti kralja našega i 
od krepke volje naroda, da ovo moje naimenovanje neće ostati kod 
samoga naslova«.* . 

Šulekov članak odlikuje se ne samo nacionalističkom težnjom 
ujedinjenja s jednokrvnom braćom, nego i uviđanjem drugih razloga, 
koji Dalmatince treba da upute, da će im jedino u združenju s Hrvat- 
skom biti i materijalno bolje. On upozorava Dalmatince, da je Vene- 
cija »ugrabila blago i sve bogatstvo Dalmacije«, da su Mlečani oteli 
»dalmatinsku trgovinu, slavu, slobodu, nezavisnost«, da su Dalmatinci 
dar Mlečanima »svoje gradove, svoje brodove. svoje junake, svoju 

IV«. 

Pored ovih materijalnih zala, koja je Venecija nanijela Dalmaciji 
postojalo je i postoji još uvijek i veliko jedno zlo, a to je socijalna 
nejednakost između onih, koji govore talijanski i onih, koji to ne znaju. 
U Hrvatskoj naprotiv upravljat će oni građani, koji govore hrvatski. 

Šulek je vrlo dobro uočio, da je Dalmacija pod mletačkom vlašću 
ekonomski stradala i da Venecija nije ni znala ni htjela da se brine 
za njen ekonomski napredak. Ekonomska bijeda, upravo strahovita 
bijeda dalmatinskog naroda i težnja za boljim ekonomskim prilikama 
trebalo je da uvjere Dalmatince, da se čuvaju Venecije i traže ujedi- 
njenje s Hrvatskom. 

Ali Šulek nije tim svojim člankom mogao postići nikakav uspjeh 
u Dalmaciji, jer narod za taj članak nikako nije mogao doznati. Ono 

7 Šulekov članak izišao je u »Zori« 6. lipnia 1848. god. br. 23. 

* »Novine« 27. travnja 1848. br. 40. Proglas bana Jelačića, kojim objavljuje 
svoje imenovanje i izlaže svoj politički program: Pejaković Stephan, Aktenstiicke 
zur Geschichte des kroatisch-slavonischen Landtages und der nationalen Bewegung 
vom Jahre 1848., Wien 1861. 1. str. 

malo ljudi, koji su ondje čitali, nisu imali nikakova dodira s narodom, 
osim ponekog župnika. S druge strane, taj je članak bio kao naručen, 
da još više odvrati dalmatinsko činovništvo od želje za ujedinjenjem 
s Hrvatskom. Tu je Šulek jasno govorio, da će »odsele samo onaj 
upravljati, koi znade dalmatinski, kog je slovinska majka rodila«. Vi- 
djeli smo, da dalmatinsko činovništvo nije poznavalo hrvatskog pisa: 
nog: jezika i da se upravo zbog toga plašilo ujedinjenja s Hrvatskom. 
Šulek im je sada otvoreno poručivao, da će izgubiti svoje namještenje, 
dakle, da će biti materijalno upropašteni ili bar oštećeni. Prirodno je 
bilo, da su oni nastojali da svoje namještenje sačuvaju. 
: Poglavarstvo i općina grada Siska poslali su iz svoje sjednice, 
održane 25. travnja 1848. godine dopis svim hrvatskim, a i dalmatin- 
skim općinama. Dopis se počinje ovako: »Ljubezni Priatelji jedno- 
kervna bratjo!« U njemu moli sisačka općina sve hrvatske, a i dalma- 
tinske općine, da bi pomogle, da i Sisak uzmogne poslati svoja dva 
poslanika u sabor »kraljevinah Dalmacie, Horvatske i Slavonie«, koji 
će doskora biti sazvan. Sisak moli spomenute općine »da se u pervoj 
vašoj skupštini o tom zbiljski posavetujete, i našu želju ili odma u 
jednoj predstavki na preuzvišenoga našega gospodina bana podupi- 
rate, ili da svojim poklisarom imajućim se poslati na naših kraljevinah 
deržavni sabor naputak date, da bi se u pervoj sednici za to zauzeli, 
da bi ovo glasovito trgovačko mesto dva poklisara sa pravom odveta 
na sabor naš poslati moglo, te da bi se ovo pravo i drugim gradjan- 
skim i vojničkim tergovištem i obštinama kraljevinah podelilo.. .« 
Osim toga moli sisačka općina sve općine, pa i dalmatinske, da je 
u saboru podupru u nekim njenim ekonomskim zahtjevima, kao i u 
tome, da se Sisak podigne na čast kraljevskoga slobodnog grada." 
Narodna skupština križevačke županije poslala je 28. travnja 
dalmatinskim općinama ovaj dopis: 


»Mila Bratjo! 


Posvedočeni, da nikada nije bio zgodniji trenutak za procvitanje 
naše narodnosti, — za uže skopčanje svih interesah trojedne kralje- 
vine, te za ustavljenje naše narodne samostalnosti, i zakonite slo- 
bode, nego uprav sada — kada i samo Nj. Veličanstvo željam vernog 
kraljevinah ovih puka milostivo doskočeći iz sredine nas jednog muža, 
u kojeg čitav narod svoje povjerenje — i s pravom -— polaže, nama 
za Bana potverdi; nego uprav sada — kada smo pred našim deržavnim 
saborom, koj za naš narod jedan medju najznamenitiim, medju naj- 
važniim bude, jer u njem želimo imat poručanstvo za dalešnji samo- 
stalni razvitak, naše narodnosti, — za ustanovlenje vekivečne slobode, 
— za promicanje blagostanja naše mile Domovine. 


? Splitski općinski arhiv (SOA) 1848. br. 777; Općinski arhiv u Visu 1848., 
br. 455. 

Zato mi Domoljubi ovdašnjeg kraja za dobro nalazimo sve sile 
naše upotrebiti, da u ovom važnom trenutku radimo, i naše: pomisli 
sa drugom Bratjom saobćimo, i da mi i oni, ma koliko im se dopadaju, 
i domorodna dužnost ih sili pristupiti, i složno raditi mogu, — i u to 
ime izabrali smo iz naše narodne skupštine jedan odbor, komu je od 
strane ovdašnjih varmedske i varoške oblastih izključivi upliv u poli- 
tičko-narodne predmete podeljit, i dužnost naložena sa susednimi obla- 
sti u napomenutih predmetih jedino i izključivo raditi. : 

Iz ove narodne skupštine izabrani su poklisari za Banski pogovor 
(:Conferentia:) u kojem glavni predmet savetovanja bit će o repre- 
zentacii puka, t. j. kako se ima budući naš sabor sversishodno urediti. 
Naše goruće želje, koje mi vama priobćiti za dužnost smatramo, 
jesu: 
1-ić Sjedinjenje triuh sestarah Horvatske Slavonie i Dalmacie, 
kao i čitave granice, koje su jednako na sabor a naime u granici ne 
samo Regimenti, već i obćine pozvati i predstavljati imadu. 

2-ić Razdruženje oviuh kraljevinah od Ugarske u administrati- 
vnom obziru, koja zalibože već toliko za uništenje narodne samostal- 
nosti radila jest, i sada jošte raditi nepropušća. 

3-ić Dačitav puk već pri budućem državnom 
do ada na temelju broja puka prestavljao se 

ude. 

Ove su naše glavne promisli, koje želimo, da i naša druga Bratja 
dobro pretresaju, i opet ono šta vi za bolje pronalazite s nama pri- 
obćiti nepropustite. To od vas željno očekivajući ostajemo. 


U Križevcih 26-a Travnja 1848 
Narodna skupština županie Križevačke!“ 


Križevačka županija je u svojem dopisu pokazala i nacionalno, a 
i napredno gledište u traženju, da cijeli narod bude u buđućem saboru 
predstavljen »na temelju svog broja«. U tom se vidi jasna demokrat- 
ska težnja za predstavništvom izabranim na osnovi broja cijelog na- 
roda. Istina nema tu još govora o općem i jednakom pravu glasa, ali 
je u trećoj želji Križevačke županije to već otvoreno istaknuto. 


29 S, 0. A. 1848, hr. 778. — Opć. arhiv u Visu 1848. br. 552. 

X. 
POZIV OBROVCA I ODGOVOR SPLITSKE KONGREGACIJE 


Obrovac poziva Dalmatince, da u škole i javne poslove uvedu narodni 
jezik — Negativan odgovor Splita 


7. travnja 1848. g. uputilo je upraviteljstvo obrovačke općine notu 
ostalim dalmatinskim općinama. U toj noti kaže se i ovo: 

»Neosporno je i oni, koji ovo pišu, uvjereni su, da se ne će naći 
nitko, koji bi iznio sumnju, da je naš dalmatinski narod i 
svojim porijeklom i po svom jeziku i običajima 
doista slavenski, da svaki njegov moralni razvoj i prosvjetlji- 
vanje treba po prirodi biti slavensko i da bi, kad bi se ovo htjelo ba- 
stardirati talijanskim jezikom i duhom, bilo ne samo: za osudu, jer bi 
bilo ubitačno za našu narodnost, ali bi i sam rezultat ostao negativan, 
kako nam to doista dokazuju prošla stoljeća. Kad bude u školama i u 
javnim poslovima Dalmacije materinski jezik dalmatinski, onda 
će ih on razumjeti i oni će njemu korisliti, ali sve dotle, dok je tu jedan 
strani jezik, on je isključen od svakog aktivnog učestvovanja.« 

»Svratimo pogled na druge narode, nosili oni koje bilo ime. Svi 
se oni nastoje ujediniti i konsolidiraju svoj vlastiti opstanak, tražeći 
osobitu upotrebu materinjeg jezika.« 

»Madžari, Hrvati, Srbi i Česi mogu da nam služe kao odličan 
primjer.« 

»Dao Bog, što to pišući općina vruće želi, da bi takovim osje- 
ćajima bila užgana dalmatinska srca i da bi se sjetili, da su Slaveni, 
a ne Talijani, i da bi u ovom jedinom: i pravom elementu tražili svoj 
spas i povratak slave i veličine naših pradjedova, koji su se dičili 
slavenskim imenom. Svaka diverzija: bila bi otvoreno protivlje- 
nje našoj narodnosti, značilo bi zanijekati same sebe 
i izdati domovinu.« š 

»Čuvajmo se dakle onih krivih proroka, koji, iako ih ova zemlja 
hrani, pokazuju da su odrodi, da nisu njeni sinovi, ne uzdajmo se u 
one, koji preziru naš jezik, naše običaje, u čijim ustima riječ »mor- 
lacco« znači prezrenu svjetinu i koji isključivo teže, da nas moralno 
unište mjesto da nas podignu i vode ljepšoj i slavnijoj budućnosti.« 

U posebnom prilogu govori obrovačka općina a tome, kakvi treba 
da su oni poslanici, koji će ići u konstituantu, kako treba da oni po- 
znaju odlično sve potrebe Dalmacije, kako treba da poznaju narod i 
njegovo materijalno i intelektualno stanje i kako »moraju da ispra- 
vno cijene ono, što je tom narodu najdragocjenije, t. j. njegovu na- 
rodnost. Moraju zato oni da budu uvjereni i oduševljeni Slaveni i da 
kao takvi poznaju točno historiju ovog siromašnog, ali junačkog na- 
roda, koji sačinjava ogromnu većiriu Dalmacije, ove eminentno 
slavenske pokrajine... Poslanici, koji su istina rođeni u 
Dalmaciji, ali čiji je osjećaj tuđ dalmatinskoj narodnosti, čije su težnje 
i srce talijanski, oni bi je samo izdali, oni bi je lišili onih ogromnih 
beneficija, koje očekuje od ustava svaka narodnost ogromnoga car- 
stva«. 

Obrovačka nota svršava se ovako: »Dalmatinci, nemojmo se stidjeti 
naše majke domovine, našeg slavnog porijekla, naše narodnosti, po- 
kažimo se pravi i dostojni Slaveni, i neka sva naša djela i izra« 
žaji (rappresentanze) nose tip našeg slavnog naroda. Vi, predraga 
sestro (općino), poduprite i s vaše strane ove patriotske osjećaje, da 
se uvede maternji jezik u svim javnim i privatnim poslovima, jer nam 
se ukazuje sretna prilika za to... Pauca sapienti. 

Da živi car Ferdinand [, da živi konstitucija, da živi Dalmacija, 
da živi slavni slavenski narod, da živi sloga i bratstvo«. Notu su pot- 
pisali načelnik Simonelli, Ciriah Radulović, Milanović, A. Bolis.' 

Obrovačka nota poslana je u Split 7. travnja, dakle prije nego je 
splitska kongregacija poslala u štampu dio svoje molbe caru, pa je 
prema tome u Obrovcu nisu poznavali. Prirodno je bilo, da je ona vrlo 
neugodno djelovala na splitsku kongregaciju, koja je mislila upravo 
protivno obrovačkoj općinskoj upravi. Obrovačku je nolu primila split- 
ska kongregacija 17., a odgovorila na nju tek 29. travnja. 

Splitska kongregacija u svom odgovoru odmah ističe, da ono, 
što Obrovčarii iznose, ne odgovara istini, Splitska kongregacija ne 
misli kao obrovačka i što se tiče toga njena mišljenja, svraća joj 
pažnju na članak, koji istog dana (29. travnja) šalje u »Gazzetta di 
Zara«. »Mi se ne možemo uvjeriti, da neprosvije- 
ćeni dio trebada dade ime narodu a ne onaj pro- 
svijećeni. Uzevši u obzir naše sadašnje prilike, kad bismo se htjeli 
sjediniti s Hrvatskom i Slavonijom, dakle i primiti u upravi slavenski 
jezik, mi bismo se morali podvrći administraciji, 
koju bi svu sačinjavali Slavonci iHrvatiikoja 
binamabar pedesetgodina vladala ibila bi prava 
hrvatska invazija. Mi poštujemo uvelike visoke i plemenite 
sposobnosti toga naroda, ali nam se čini, da njegova kultura 


S. 0. A. 1848. god., br, 658. 

i ekonomska snaga ne nadmašuje ništa našnami 
treba da preko obrazovanih dalmatinskih zastupnika (bili oni porije- 
klom Slaveni ili Talijani) iznesemo u zakonodavnoj skupštini naše po- 
trebe i treba da budemo sjedinjeni s onima, koji nam, jer su kulturniji 
i bogatiji, mogu pomoći, da brzo napredujemo u socijalnom i 
ekonomskom pravcu.« 

U tom odgovoru splitske kongregacije obrovačkoj općini jasno i 
otvoreno priznaje splitska kongregacija, da u to vrijeme stoji na čelu 
dalmatinskih kongregacija mali sloj, koji hoće nametnuti svoju volju 
cijelom narodu, koji je drugog mišljenja, kao i to, da se boji hrvatske 
administracije, jer ona za nju nije bila podobna. 

S druge je strane očito, da ti protivnici sjedinjenja s Hrvatskom 
vode računa ili bar agitiraju socijalnim i ekonomskim stanjem u Dal- 
maciji i potrebnim napretkom u tom pravcu. 

Iz note obrovačke općine i iz odgovora splitske općine očito je, 
da borba, koja je započela za ujedinjenje s Hrvatskom i protiv tog 
ujedinjenja, nije samo nacionalna, nego da ona duboko zasijeca i u 
materijalne interese obiju strana, kao i u socijalnu strukturu tadašnje 
Dalmacije. S jedne su strane stajali oni, koji su dotada bili na vlasti, 
t. zv. gornji sloj, razni dalmatinski »signorotti«, dalmatinska buržo- 
azija, prožeta talijanskom kulturom, poznavaoci talijanskog jezika, i 
prema tome oni, koji jedino imaju pravo da vladaju i zapovijedaju 
u općinama i drže u svojim rukama činovničke položaje, a ti su tada 
u birokratskoj Austriji bili unosni. Taj je isti sloj držao u svojim 
rukama i veće i manje općine po cijeloj Dalmaciji. On je ne samo 
crpao iz toga razne koristi u vezi s tom čašću, nego su pojedini čla- 
novi općinskih uprava davali sebi i svojima općinske zemlje na t. zv. 
livel, t. j. oni su primali od opđgine na trajan užitak zemljište uz vrlo 
neznatnu godišnju odštetu (livel), a prepuštali su ta zemljišta težacima, 
da ih obrađuju uz kolonatski ugovor. Težaci su im morali davati, već 
prema ugovoru. polovinu, trećinu ili četvrtinu godišnjeg prihoda, dok 
su oni općini plaćali tek nekoliko desetaka krajcara na godinu. Tako 
su im prihodi od tog zemljišta, za koje oni nisu trebali voditi nikakve 
brige, donosili često tisuću puta više, nego su oni za to plaćali. Razu- 
mije se, da su se ti ljudi bojali ujedinjenja, jer su, ne pozvanajući 
hrvatske pisane riječi, bili uvjereni, da će izgubiti svoje položaje. Kod 
njih je dakle protiv ujedinjenja odlučivao samo materijalni interes, a 
isto se tako i državno činovništvo bojalo, da će ono, ako se Dalma- 
cija ujedini s Hrvatskom, 'zbog nepoznavanja hrvatskog jezika izgubiti 
svoje namještenje. 

Splitska općina govori otvoreno, da bi se Dalmatinci morali pod- 
vrći administraciji, koju bi sačinjavali Hrvati i Slavonci. 


? 5.0. A. 1848. g. br. 658. 

Splitska općinska uprava govori o tom, da Dalmatincima nisu po- 
trebni Hrvati i Slavonci, jer njihova kultura i ekonomska snaga ne 
nadmašuje dalmatinsku. Dalmacija treba da ostane s onima, koji su 
kulturniji i bogatiji i koji upravo zato, što su takvi, mogu da pomognu 
Dalmatince da »napreduju u socijalnom i ekonomskom pogledu«. Čla- 
nak, koji je splitska kongregacija poslala listu »Gazzetta di Zara«, i 
na koji upozorava obrovačku općinu, nosi u konceptu naslov »O d g o- 
vornaslavonsko-hrvatski poziv za sjedinjenje 
s Dalmacijom.« 

»Čast onomu narodu — kaže u tom odgovoru splitska kongre- 
gacija — kojemu nacionalni duh daje jak život! Čast vama, Slavonci 
i Hrvati, koji ovaj duh visoko osjećate! I mi bismo, kad nam vrijeme, 
koje katkad gradi, a katkad ruši, ne bi bilo dalo drugih elemenata, 
bližih nego što su historijske uspomene prošlih vjekova, i mi bismo 
s naiskrenijom vjerom pristupili narodnom jedinstvu. Ali poslije onih 
prvih naših zajedničkih početaka, koji se gube u magli vremena, po- 
slije onih naših možda zajedničkih invazija i uništavanja, što nerado 
spominjemo, došla su druga stoljeća, druge države, drugi jezici, drugi 
običaji. Turska sablja kosila je vas, kosila je nas, kao osvetnik pokolja, 
koje smo mi učinili nad stanovnicima, koji su bili prije nas, i prodrla 
je u našu zemlju i razdijelila nas je zauzevši naš centar, ostavljajući 
samo jedno krilo prema sjeveru, jedno krilo prema jugu, a bila bi 
išla i dalje, da vaše ruke nije pomagao hrabri Madžar, a naše moćni 
Lav. I tako su naši krajevi primivši barjak Svetoga Marka napunjeni 
talijanskim porodicama, talijanski jezik (la favella del si) i običaji one 
slatke (dolce) zemlje toliko su se među nama raširili, da su ih puni 
gradovi i varoši, i cijela zemlja, osim najzapuštenijih sela, u kojima 
se govori jezik, koji vi, plemeniti Hrvati i Slavonci, sasvim ne razu- 
mijete, kao što ona sela ne razumiju sasvim vaš, iako, nema sumnje, 
oba imaju zajednički korijen. Zbog toga je (kod nas) literatura, javno 
i privatno pisanje, javna nastava i govor sve u ovom slatkom (soave) 
jeziku (talijanskom), u kojem su, osim malih izuzetaka, prosvijećeni 
svi naši umovi, odgojeni svi naši duhovi, i u kojem izražavaju svoje 
misli. oni, koji o našoj pokrajini i znaju i mogu govoriti... 

Vi vrijedni Hrvati i Slavonci, i vi se imate tužiti na vrlo duga 
historijska vremena, koja.su vas udaljavala 
od socijalnog napretka, vi također imate že- 
lje da vam bude bolje u poljoprivredi, a vrlo 
mnogo i u industriji, vi treba da nastojite, da 
vas brzi spojevi približe trgovačkim centrima, 
da vas razvoj velikih socijalnih istina doveđe 
na razinu napretka ovog stoljeća. Bili smo jednaki 
u nesreći, bit ćemo jednaki, nadamo se, i ako odijeljenim pu- 
tovima. da postignemo svoj preporod.« 

Spomenuvši, da se ne mogu ostvariti panslavističke želje, splitska 
kongregacija nastavlja: 

»Mi vas, velikodušni Slavonci i Hrvati, grlimo u evrop- 
skom bratstvu; mi želimo, da se s vama nađemo na putovima 
intelektualnog, poljoprivrednog napretka, saku- 
pljeni pod žezlom onog carstva, koje će ostati čitavo i moćno... .«š 

Splitska kongregacija nije ostala samo kod toga. Ona je kao i 
ostale dalmatinske općine primila dopis sisačke općine, pa i dopise 
i pozive križevačke i varaždinske županije, i da svakome bude jasno 
njeno stajalište prema pitanju sjedinjenja Dalmacije s Hrvatskom i 
Slavonijom, ona ga je oštro i jasno istaknula. 

U odgovoru splitske kongregacije vide se očito ne samo nacio- 
nalističke težnje i talijanofilsko stajalište te kongregacije, nego iz njega 
izbijaju i drugi momenti, koji odvraćaju Dalmatince od ujedinjenja 
s Hrvatskom. Splitska kongregacija upozorava Hrvate, da su oni da- 
leko od socijalnog napretka, da im je poljska privreda zaostala, da 
nemaju industrije, da nemaju brzih spojeva sa svijetom i da su daleko 
od razvoja »velikih socijalnih istina«, kao i da nisu na visini »napretka 
ovog stoljeća«. A sve to, čime splitska kongregacija prekorava Hrvate, 
bila je sušta istina. Socijalne prilike u Hrvatskoj bile su iste, kao i u 
prošlom stoljeću; vladao je skoro feudalni poredak, dok je Dalmacija 
bila u tom pravcu kud i kamo naprednija. Kolonatski odnos, pod kojim 
je seljak obrađivao gospodarevu zemlju, bio je ekonomski nepodno- 
šljiv, isisavao je seljaka, iskorišćivao njegovu radnu snagu u korist 
posiednika, ali je ipak težak bio lično slobodan čovjek i mogao je 
prekinuti svoj kolonatski odnos, kad god je htio. Mi smo vidjeli, kako 
je taj odnos škodio ne samo težaku, nego je sprečavao i opći napre- 
dak zemlje. Ali to nisu vidjeli dalmatinski' posjednici ni dalmatinska 
buržoazija. 

Sve su to bili krupni razlozi, kojih nije moglo pobiti nacionalno 
oduševljenje hrvatskih vođa, jer u Dalmaciji toga oduševljenja nije 
bilo kod naroda, a buržoazija je skoro sva bila protivna tome, da se 
ujedini s Hrvatskom. Ona je imala protiv tog ujedinjenja vrlo mnogo 
razloga, od kojih smo neke naveli i neke ćemo navesti, a najveći dio 
njih osnivao se na ličnim materijalnim interesima. : 

Veliku hrvatsku deputaciju, koja je 31. ožujka 1848. godine pod- 
nijela caru »Zahtčvanja naroda«, u Beču su naročito zapazili, i to ne 
samo Slaveni, koji su se tome radovali i to odobravali, nego i pro- 
tivnici te akcije. Nekoliko Dalmatinaca, koji su se tada našli u Beču, 
protivnici ujedinjenja s Hrvatskom, njih devetnaestorica, ljudi raznih 
profesija (studenti, trgovci, svećenici, činovnici), uputiše 1. travnja 
1848. g. caru protest protiv zahtjeva Hrvata, da se Dalmacija pripoji 


* S. 0. A. 1848. g. br. 658. 

Hrvatskoj. Na čelu te akcije bili su studenti Grubišić, Lapenna'i Bu- 
ratti. Protest; upućen kralju, predali su ovi Dalmatinci ministru unu- 
trašnjih poslova, koji ih je lijepo primio i izjavio im, da je ono, što 
su oni iznijeli, u skladu s carevim namjerama, a to je značilo, da se 
tadašnja austrijska vlada slaže s time, što oni mole. Taj protest »Dal- 
matinaca, koji su se tada nalazili u Beču«, svršava se ovako: 

»Čuvši sada, da se sada Vašem Veličanstvu iznose tražnje u ime 
Provincije od onih, koji inače nisu od nje imali nikakav mandat, Dal- 
matinci, koji se sada nalaze u prijestolnici, smatraju svojom svetom 
dužnošću podanika i građana uime svojih sunarodnika javno i svečano 
protestirati protiv bilo kakvog prijedloga ili rješenja, koje bi bilo uči- 
njeno uime Dalmacije, bez učešća osoba, koje je ona poslala, da je 
zakonito predstavljaju.« 

Kad se za ovu akciju bečkih Dalmatinaca saznalo u Dalmaciji, 
splitska: je kongregacija na prijedlog prisjednika Josipa Nanija upu- 
tila 1. travnja 1848. dalmatinskim studentima, koji su potpisali protest, 
ovo pismo: 


Dalmatinci! 


Protest, koji ste Vi, gospodo, uputili Njegovu Veličanstvu protiv 
samozvanog dalmatinskog predstavništva, koje su preuzela nekoja 
hrvatska gospoda, i proliv njihove molbe upućene Nj. Veličanstvu za 
sjedinjenje Dalmacije hrvatsko-slavonskim krajevima, kao što doka- 
zuje najljepše vaše plemenite i patriotske osjećaje, tako sasvim odgo- 
vara našim namjerama, našim željama. Vaša je usluga to pohvalnija, 
što je bila spontana i što ste to izveli s jednostavnim, ali uvijek dosto- 
janstvenim karakterom privatnih građana. U vama, dobri Dalmatinci, 
nije domovinska ljubav ugasnula, i led indiferentizma nije prodro u 
vaša srca. Čuvajte to! Dalmatinska je vatra loliko uzvišena! A domo- 
vina, koja vam za prošlost šalje osjećanje zahvalnosti, očekuje od vas 
'ioš veće veselje.« 

Splitska je kongregacija odgovorila sisačkoj općini 11. svibnja 
1848. g. Dajući Siščanima naslov »Predraga braćo« (Dilettissimi fra- 
telli) ona priznaje Sisku sve njegove pravedne želje, no onda na- 
stavlja: »Ali vas moramo upozorili, da je, budući da smo mi bili ne- 
koliko stoljeća podanici mletačke republike, došlo amo mnogo svijeta 
iz talijanskih strana i da su taj jezik i ti običaji posijani među nas 
uzmogli u toku vjekova da nas preobraze toliko, da je, osim kod 
prostog naroda i u malo zakutnih sela, skoro izbrisan svaki trag na- 
šega starog slavenskog porijekla (ogni vestigio e tolto quasi dell" antica 
niostra origine Slava). I sada i već više stoljeća u ovim je stranama 
jezik, kojim govore i pišu svi oni, koji su se bar malo udaljili od se- 
ljaštva, talijanski, i na tom su jeziku sve škole i sve javno i privatno 
dopisivanje. : 

Zbog toga ne će kraljevina Dalmacija poslati svoje poslanike u 
sabor Hrvatske i Slavonije, nego u sabor, koji će se saslati u Beču. 
Ako biste tamo (u Beču) što pravedno zahtijevali, budite uvjereni, da 
će dalmatinski zastupnici biti sretni da vas pomognu svojim glasom 
i utjecajem. 

Budite ljubezni i primite dragi naslov braće kao pripadnici evrop- 
ske porodice i ujedinjeni u istoj austrijskoj carevini«* 

Na poziv križevačke županije odgovorila je splitska municipalna 
kongregacija 11. svibnja, talijanski: »Dilettissimi fratelli« (Predraga 
braćo)! »Od plemenitog i velikodušnog naroda mogu proisteći samo 
plemeniti i velikodušni osjećaji. Takvi su osjećaji, koje ste vi, pre- 
drag: braćo, iskazali u vašem dopisu od 24. travnja o. g., i kad ova 
velebnu vremena ne bi ništa više iznijela nego onaj narodni duh, koji 
je posvuda nastao, onaj duh bratstva, koji se širi po raznim narodima 
Svijeta i spaja ih u svelu vezu čovječanstva, bile bi dovoljne ove či- 
njenicv, da ovu epohu označe kao blagotvornu. 

Viijedni Hrvati! Nek Vam Bog uvijek dade ovu svelu domovinsku 
ljubav! To je najplemenitije čuvstvo, koje može uzdignuti čovječje 
srce, ono je prethodnik visokih odluka, i mi se ponosimo sjećajući se, 
da su p9 ovoj našoj zemlji stupali slavenski narodi. 

Ali koliko se toga promijenilo poslije onih slavenskih invazija? 
Barbarin Turčiur usadio je Prorokovu zastavu usred nas i drži je još 
jednako. Vi, koji ste u unutrašnjosti, održali ste se svojim hrabrim 
mišicama i mišicama vaših susjeda, nama primorcima trebalo je po- 
moći jedne pomorske sile, i nasli smo je u mletačkom lavu. Tako se 
obojica spasesmo od turske premoći. Ali mnogo svijeta, koji je dvšac 
iq Venecije, onaj jezik, oni običaji, koji su se među nama proširili, 
uspjeli su kroz vjekove (koja je ljudska stvar na svijetu, koja ne bi 
mcgla čovječjom rukom biti srušena?) tako nas promijeniti, da je 
osim kod prostog naroda i u najzabitnijim selima nestalo skoro svakog 
traga drevnog porijekla. I sada, a već i više vjekova, ovdje je jezik. 
kojim govore i pišu, svi oni, koji su se bar malo izdigli iz prostog 
svijeta, ovaj, kojim vam pišemo; nema nijedne slavenske (hrvatske) 
škole, sve su talijanske, i spisi, i dopisivanje, javno i privatno, i 
rasprave upravnih poslova, sve j€ fa talijanskom jeziku. Tako je malo 
tko među nama, koji može razumjeti vašu slavenštinu, da smo 
između 12000 stanovnika našega grada, našli 
jednoga jedinog, koji je s teškom mukom pre- 
veo, ito ne kako treba, na talijanski jezik vaš 
vrlo poštovani dopis od 26. travnja. Plemeniti i 
velikodušni Slavonci, oprostite nam zbog sudbine, koju nam je na-- 
metnula neizbježiva volja božja! Oprostite nam ovu gorku ispovijed... 
Dalmacija nije slavenska. 


4 S. 0. A. 1848. god, br. 777. 


& Dalmacija na raskršću IId 


Ali zbog toga ne ćemo vam prestati biti braća. Sačuvajte nam, 
molimo vas, taj topli naziv! I ako sudbina hoće da budemo državno. 
razdijeljeni, mi ćemo biti ujedinjeni u zajedničkoj ljubavi prema pre: 
dobrom Vladaocu, koji je, odrekavši se mrskog despotizma. pozvao 
svoje narode na nov život, bit ćemo ujedinjeni u divljenju Vašem 
hrabrom i odličnom banu, koga mi dobro poznajemo i u koga “vi po- 
hvalno polažete svu svoju nadu, bit ćemo ujedinjeni u težnji za kre- 
pošću, pravednošću, čovještvom i izmjeničnim blagostanjem, a pra- 
vedne vaše zahtjeve, koje ćete vi, vrli Slavonci, upraviti zakonodavnom 
tijelu, naši će poslanici vrlo rado poduprijeti svojim glasom i svojim 
utjecajem.« 

Istup splitske i zadarske municipalne kongregacije protiv, zahtjeva 
Hrvata iz Hrvatske i Slavonije, da se Dalmacija ujedini s Hrvatskom, 
bio je potpuno u skladu sa željama bečke vlade, koja to ujedinjenje: 
nije nikako htjela, jer bi Dalmacija, kako su tada stvari stajale, došla 
u sklop zemalja krune Svetog Stjepana, a to se protivilo i interesima 
carskog dvora i interesima reakcionarne dvorske okoline, a i politič- 
kim ciljevima tadašnje bečke vlade. 

Već smo spomenuli, kako je ministar unutrašnjih poslova odga- 
vorio, da je ono, što su dalmatinski studenti iznijeli u svom protestu, 
u skladu s carevim namjerama. Taj isti ministar podnio je 25. travnja 
ministarskom vijeću izvještaj o adresi grada Zadra, u kojoj je zadar- 
ska općinska uprava ustajala »protiv koraka hrvatske deputacije, da 
se Dalmacija ujedini s Hrvatskom«, u kojoj zahvaljuje caru za dota- 
dašnje koncesije i iskazuje mu svoju vjernost. Ministar unutrašnjih po- 
slova molio je u vezi s time ministarsko vijeće, da ga ovlasti, da 
zadarskoj općinskoj upravi iskaže svoje zadovoljstvo. 

Na osnovi tog referata i zaključka ministarskog vijeća, car je 
Ferdinand dopustio, da se zadarskoj općinskoj upravi izreče njegovo 
carsko zadovoljstvo." 

Na taj je način s najvišeg mjesta dan mig svim državnim činov- 
nicima u Dalmaciji, da budu uz zadarsku općinu, t. j. protiv ujedi- 
njenja Dalmacije s Hrvatskom. Time, je ujedno nestalo svake sumnje 
o željama bečke vlade u tom pravcu, ž 

Kad to znamo i kad nam je jasno, da je i Jelačić to zacijelo znao, 
onda svakako pada na Jelačića i s te strane krivica, što je svijesno 
zavaravao Hrvate, kad je preko mjesec dana iza toga pozivao Dalma- 
tince, da pošalju svoje zastupnike na hrvatski sabor, i što je to činio, 
samo da pridobije Hrvate za svoju dvorsku politiku. On je bio dobro 
upućen u to, da dvor ne će pristati na sjedinjnje Dalmacije s Hrvat- 
skom, a radio je ipak sve, samo da taj dvor ojača. 


5 Staatsarchiv u Beču M. R. br, 415. 

XI. 


USTAV OD 25. TRAVNJA 1848. GODINE I DALMACIJA 


Patent o ustavu — Saziv Reichstaga — Provizorni izborni red — 
Nemiri u Beču — Carev odlazak iz Beča — Izbori u Austriji 
i Dalmaciji — Dalmatinski zastupnici u Reichstagu. 


Dok su se po dalmatinskim gradovima ljudi bavili pitanjem sastav- 
ljanja Narodne garde i drugim stvarima, koje su smatrali za aktuelne 
i potrebne, u Beču se sve više raspravljalo o tome, kakav treba da 
bude ustav. U prvom je redu iskrslo pitanje, da li da Austrija dobije 
ustav kao Staatenbund ili Bundestaat. Ovo posljednje je značilo, da 
bi Austrija morala da potpuno utone u Njemačko carstvo i da bude 
jedna od njegovih država. Protiv toga bili su u Beču u prvom redu 
posjednici kuća, kojima bi materijalni interesi bili uvelike oštećeni, kad 
Beč ne bi više bio glavni grad carstva.t S druge su strane njemački 
studenti u Beču bili svi redom za to, da Austrija postane njemački 

* Bundesstaal i da se prema tome izradi ustav. Pri tome su u Beču bili 
toliko kratkoumni, da nisu ni pomišljali, da je to u tadašnjim prilikama 
skoro nemoguće, jer na to ne bi pristala konstitucionalna Austrija, u 
kojoj je većina stanovništva bila slavenska, a Slaveni i Talijani u 
Lombardiji i Veneciji daleko su premašivali njemački elemenat, pa 
bio taj i sav za Bundesstaat. Javno je mišljenje u Bsču tražilo, da car 
što prije izda i potpiše ustav, vjerujući, da će u njemu biti sve ono, 
što treba. 

Ne čekajući, da taj ustav donese ustavotvorna skupština, sastavio 
je ministar Pillersdorf nacrt ustava, o njemu se raspravilo na sjednici 
ministarskog savjeta, i car je, a da se nitko tome nije nadao, 25. 
travnja 1848. godine izdao patent o ustavu.“ U uvodu kaže car, kako 

i Helfert J. A. Geschichte der čsterreichischen Revolution im Zusammen- 
hange mit der mitteleuropšischen Bewegung der Jahre 1848.—1849., Freiburg" in 
Breisgau und Wien 1907., 471. str. 


2 Sr. K. K. Maiestit Ferdinand des Ersten Politische Gesetze und Verordnun- 
gen, LXXVI. Bd., Wien 1851. 

je on, da bi dao svom narodu plodove mira, patentom od 15. ožujka 
obećao ustav, Sada on ispunjava svoju carsku riječ, da svojim narodima 
osigura pravno stanje i sudjelovanje u uređivanju domovinskih prilika. 
Zato daje ustavnu povelju za one svoje zemlje, koje su u njoj pobliže 
označene. Istovremeno on najavljuje, da će objaviti provizorni izborni 
zakon i sazvati parlament. U samom tekstu ustava odmah se u 
prvom paragralu kaže, za koje zemlje on vrijedi. To su bile: Češka, 
Galicija, Vladimirija, Auschwitz i Zator, Bukovina, Ilirija (Kranjska, 
Koruška, Primorje), Dalmacija, Gornja i Donja Austrija, Salzburg, 
Štajerska, Gornja i Donja Šleska, Moravska, Tirol i Vorarlberg. Taj 
ustav nije dakle zahvatao Ugarsku ni Lombardiju i Veneciju. Ali uza 
sve to prvi je paragraf ovoga ustava glasio: »Sve zemlje, koje pri- 
padaju austrijskom carstvu čine jednu nedjeljivu —konstitucionalnu 
monarhiju.« a z 

Ustavna povelja donosila je u svom Il. dijelu paragrale, koji su se 
protezali na cara. Mnogo je zanimljiviji III. dio, koji govori o dužno- 
stima i pravima građana. Tu je zajamčena sloboda vjere i savjesti 
kao i lična sloboda svakog pojedinog austrijskog građanina, sloboda 
govora i sloboda štampe, peticija, udruživanja, sastajanja sloboda 
iseljenja, posjeda i stjecanja, sloboda postizavanja svih služba i časti, 
javnost sudbenih rasprava, stalnost sudaca, porotni sud za krivične 
prestupke. Ustav je odgovarao svim onim zahtjevima, koji su iskrsli 
za revolucije, a i poslije nje. Narodna se skupština dijelila u dvije 
komore: senat i zastupničku komoru. Trajanje parlamenta (Reichstag) 
određeno je na pet godina. . 

Senat se sastojao: a) iz prinčeva carske kuće, koji su navršili 
24. godinu života; bj) od članova, koje će imenovati car bez obzira na 
njihov stalež i rod; c) iz 150 članova, koje će birati najznatniji veliki 
posjednici između sebe. Zastupnička kuća se sastojala od 383 za- 
stupnika. Kako će se birati i jedni i drugi zastupnici, odredit će pro- 
vizorni izborni red; definitivni izborni red odredit će parlament. Iza- 
brani zastupnici smiju samo lično glasati, ne smiju primati nikakvih 
instrukcija od svojih izbornika. U pojedinim pokrajinama ostaju pokra- 
jinski staleški sabori. Oni mogu svoje dosadašnje ustave zadržati, ako 
se ne protive ustavu, a mogu ih i mijenjati, ali te promjene vrijede 
samo, ako ih parlament odobri. Ustav je uzakonio Narodnu gardu u 
cijeloj monarhiji. I Narodna garda i svi činovnici i vojska polagat će 
zakletvu caru i ustavu. 

Ustav je odmah objavljen po cijeloj državi, i narod je s njime 
bio prilično zadovoljan. U Dalmaciji su, razumije se, bili žadovoljni 
samo građani, jer je narod za sve to malo mario. 

Bečka je vlada sad iskreno pregnula da provede ustav, koji je 
sama donijela i da se on ispravno shvati i protumači onima, koji nisu 
znali, šta je ustav. Naročito je to savjesno nastojao glavni tvorac 

toga ustava, ministar unutrašnjih djela Pillersdorf: Pored ostaloga or 
je 2. svibnja uputio svim namjesništvima okružnicu, u kojoj im nalaže, 
neka upute svoje činovništvo, da ima strogo primjenjivati doneseni 
ustav. Napose je Pillersdori istaknuo, da je potrebno, da cjelokupna 
državna uprava i sve činovništvo bude prožeto ustavnim duhom. 
»Ustavom su dane građanima slobode, vladi solidnija baza, njenom 
činovništvu sigurniji položaj: vlada treba da stekne snagu i povje- 
renje, a povjerenje treba da reagira snažno na red, na mir, na sigur- 
nost, na industriju i na blagostanje.«* 

U državi, a i u Dalmaciji, bilo je mnogo činovnika, koji nisu bili 
nikako zadovoljni s donesenim ustavom, jer su u njemu gledali ojača- 
vanje širokih masa, a slabljenje svoga birokratskog autoriteta. Oni 
nisu vjerovali, da će taj ustav bili doista ostvaren, pa su vodili neku 
vrstu sabotaže. To je i potaklo Pillersdorifa, da energično pozove sve 
činovništvo na strogo izvršavanje svega čnoga, što je ustav odmah 
određivao. 

S druge strane bilo je po cijeloj državi, a i u Dalmaciji ljudi, koji 
su pojedine točke ustava htjeli da na svoj način odmah ostvare, te 
nisu ni čekali, da se izabere parlamenat i da on donese nove zakone, 
koji će zamijeniti stare. : 

Trebalo je sve udesiti prema donesenom ustavu, a to je bilo vrlo 
teško sa starim činovništvom, koje se bojalo svake promjene u na- 
prednom smislu. A Pillerdorifova vlada je nastojala svom snagom da 
to postigne. U Đalmaciji joj je to bilo tim Jakše, što se, samo osim 
gdjekojeg slučaja sve odvijalo onako, kako je bilo naređeno, i to zato, 
što je malo njih i znalo, šta se zapravo dogodilo s donošenjem ustava 
i šta se zapravo time izmijenilo. : 

Položaj vlade bio je vrlo težak, s jedne strane zbog pritiska stu- 
denata i jednog dijela bečkog naroda, koji je pristajao uz studente, 
a s druge zato, što se u vladi svatko htio riješiti brige u tako teškim 
vremenima. Studentska garda bila je uvijek spremna, demonstracije 
su izbijale. Studenti su nastojali sve više utjecati na vladine odluke, 
a vlada se opet sa svoje strane htjela riješiti tolikog utjecaja stude- 
nata. Napose su studenti bili nezadovoljni onim dijelom ustava, kojim 
se određivalo, da car imenuje jedan dio članova senata, i tražili su, 
da se car toga odrekne i da te.članove bira narod. Isto tako nisu stu- 
denti bili zadovoljni cenzurom za izbore. Tako su oni:5. svibnja pod-' 


"nijeli ministru unutrašnjih poslova peticiju, u kojoj su izložili svoje 


zahtjeve, a kad im on to nije htio kao studentima da ispuni, budući 


. da oni nisu predstavljali cio narod, odmah sutradan sastavi: Narodna 


garda »Centralni komitet Narodne garde, građana i studenata Beča«, 
koji onda podnese iste zahtjeve kao i dodatak, da treba što prije izdati 
naređenje za izbore. 


roon 
* Circolare Nro. 1097. p. dd. Zara H 12. maggio 1848. 

Vlada_ ispuni taj posljednji zahtjev, i 9. svibnja izda car patent, 
kojim saziva Reichstag za 26. lipnja. Istoga dana iziđe i »provizorni 
izborni red«, potpisan od ministra unutrašnjih poslova i provizornog 
predsjednika vlade Pillersdorffa, ministra pravde i prosvjete Somma- 
ruge, ministra finansija Kraussa, ministra rata Latoura. 


Taj provizorni izborni red nije se obazro na traženja Bečana, 
koja su se ticala izbora za senat, ali je ograničio carevo imenovanje 
članova senata time, što je odredio kao maksimalan broj senatora 
200. Kako je veliki posjed birao 150 senatora, a carski prinčevi dola- 
zili su u senat nakon navršene 24. godine, ostalo je malo njih, koje je 
mogao imenovati car. Od onih 150 veleposjednika, Dalmacija je birala 
trojicu. 


Tko će biti smatran za velikog posjednika, odlučivao je u svakoj 
pokrajini namjesnik zajedno sa zemaljskim staležima, a ondje, gdje 
ih, kao na pr. u Dalmaciji, nije bilo, odlučivao je namjesnik u sporazumu 
s onima, koji su u toj pokrajini plaćali najviše poreza. Tih je trebalo 
da bude po 20 na svakog člana senata, dakle u Dalmaciji njih 60. 
Kandidati su mogli biti samo ti isti veliki posjednici: Glasanje je bilo 
tajno. Članovi senata nisu imali nikakvih nagrada za: svoje sudjelo- 
vanje u senatu. 


Kako smo vidjeli, ustavom je bio određen broj zastupnika za 
zastupničku kuću, i to njih 383, t. j. na svakih 50.000 stanovnika po 
jedan. Dalmacija je birala 11 zastupnika, i to gradovi Zadar, Du- 
brovnik i Split po jednoga, a ostala Dalmacija 8. Nijedan od spome- 
nuta tri dalmatinska grada, pa čak ni sva tri zajedno nisu brojila 
50.000 stanovnika. Izbore narodnih zastupnika za, zastupničku kuću tre- 
balo je vršiti po sistemu biranih birača. Svakih 50.000 stanovnika činilo 
je izborni okrug, a taj se pak dijelio u izborne distrikte. Mjesta, koja su 
imala preko 250 stanovnika, činila su jedan izborni distrikt. Taj je 
distrikt birao jednoga birača. Na svakih daljih 500 stanovnika otpadao 
je još po jedan birač, tako da su na pr. na mjesto, koje je imalo 1260 
stanovnika, otpadala tri birača. Mjesta, koja su bila manja, pribrajala 
su se većima. Redovno se uzimalo za izborni distrikt 2500 stanovnika. 
Mjesta, koja su imala preko 3000 stanovnika, dijelila su se u dva 
izborna distrikta ili više njih. Gradovi, koji su slali svoje zastupnike 
u parlament, a nisu imali preko 20.000 stanovnika tvorili su izborne 
distrikte sa po 500 stanovnika, koji su birali po dva birača. Gradovi 
s više od 20.000 stanovnika birali su na svakih 500 stanovnika jednog 
birača. Birač je uvijek trebalo da pripada distriktu, koji ga je birao. 

Pravo glasa za biranje birača imali su: a) svi austrijski državljani 
bez razlike konfesije, koji su navršili 24, godinu, koji imaju građanska 
prava, koji su stanovali posljednjih šest mjeseci u svom izbornom 

distrikt2 i nisu imali pravo glasa za izbore senatskog doma. Pravo 
glasa nisu imali: radnici, koji su bili plaćeni na dan ili na sed-“ 
micu, sluge i osobe, koje su dobivale potporu od javnih zavoda. 


Glasalo se ili usmeno, ili se pak predao listić s imenima onih, za 
koje se glasalo. [zabrani su bili oni, koji su dobili apsolutnu većinu. 


Ovi birani birači birali su onda zastupnike svoga izbornog okruga. 
Biran je mogao biti svaki austrijski građanin, koji je navršio 30 go- 
dina života i bio birač za senat ili zastupničku kuću. Za izbor zastupnika 
trebalo je da bude nazočno tri četvrtine svih biranih birača toga 
okruga. Izbor se vršio pismeno i tajno, a izabran je onaj, koji je dobio 
apsolutnu većinu glasova. Skrutinij se vršio javno pred svim biranim 
biračima, koji nisu boravili u Beču. Izabrani zastupnici dobivali su 
odštetu za putovanje do Beča i 200 forinti na mjesec, dok parlament 
ne odluči drugačije.“ 

Kad je 1I. svibnja objavljen u listu »Wiener Zeitung« taj provi- 
zorni izborni red, nastade veliko nezadovoljstvo među studentima i 
mnogim građanima, i Centralni komitet zaključi, da se upravi peticija 
protiv ovakvog izbornog reda. Kad se o toj peticiji raspravljalo, ovlaš 
je izneseno i odmah prihvaćeno, da treba da se narodna skupština 
sastoji samo od jedne kuće. U to dođe do sukoba između Centralnog 
komiteta i ministarstva, koje ga je htjelo raspustiti, izbiše studentske 
i gradske demonstracije, kojima su se pridružili i radnici, i pod pri- 
tiskom tih demonstracija, koje su dobile vrlo opasan karakter, vlada 
morade popustiti i još 15. svibnja obećati, da će ispuniti sve zahtjeve. 
Sutradan 16. svibnja izašao je Oglas, potpisan od Pillersdorifa 15. 
svibnja, da je ministarstvo povuklo rješenje od 13. svibnja o Narod- 
noj gardi, da će vlada ponovo proučiti izborni zakon u onim dijelo- 
vima, koji su izazvali nezadovoljstvo. Da će biti samo jedna za- 
stupnička kuća izabrana bez obzira na cenzus," da će sutradan car 
potpisati zakon o jednoj komori. I doista sutradan izađe careva pro- 
klamacija, koja se počinjala ovako: 

»Zato, da se umiri uzbuđenje, koje je nastalo 15. svibnja 1848. g. 
u našoj prijestolnici i da se izbjegne nasilnom narušavanju mira, naše 
je ministarsko vijeće zaključilo, da povuče dnevnu zapovijed, koja je 
bila određena za našu Narodnu gardu 13. svibnja 1848., a ticala se 
političkog centralnog komiteta... .« Nadalje je var rješavao, da »ustav 
od 25. travnja 1848. treba da bude prije podnesen na vijećanje Reichs- 
tagu i da odredbe izbornog zakona, koje su izazvale sumnju, treba da 
budu ponovo proučene«. Konačno je car riješio, da »za prvi Reichstag 


* Provisorische Wahlordnung zur Verfassungsurkunde vom 25. April 1848. — 
Gesetze und Verordnungen cit, 167. str. 
* Heltert J. A. Geschichte der Os! rreichischen Revolution, II., 221., 222. 

dade izabrati samo jednu kuću, te prema tome ne će biti za izbore 
nikakva cenzusa i otpast će svaka sumnja nepotpunoga zastupanja 
naroda.«* f 

Pored toga car je odlučio, »da gradska vrata i dvor čuva zajed- 
nički vojska i Narodna garda i da vojska samo u onim slučajevima 
može pomagati Narodnu gardu, kad je ona pozove. 

Kad je ovaj carski patent izišao, nastane u Beču veliko zapre- 
paštenje među buržoazijom, a naročito kod imućnijeg svijeta. To se 
zaprepaštenje pojačalo raznim pretjeranim i izmišljenim vijestima, o 
paljenju palača u unutarnjem gradu, o zarobljivanju cara u dvoru, o 
tome, kako će na svjetiljkama biti obješeni aristokrati i t. d. Mnoge su 
porodice od straha bježale iz grada, naročito, kad se pročulo, da će 
car pobjeći. Demonstracije 15. svibnja raspalile su fantaziju Bečana. 
18. svibnja trebalo je da Narodna garda preuzme stražu u dvoru 
zajedno s vojskom. Carska je okolina smatrala, da to znači zarobiti cara, 
i odluči, da car ode iz Beča. To je ostvareno, i car je 17. svibnja 
pobjegao iz Beča ne znajući ni sam, da to čini, jer mu je okolina sve 
krila. Ministri su to doznali tek po carevu odlasku i uveče istoga dana 
objavili narodu, pozivajući na mir i red.7 | car je izdao oglas 20. 
svibnja, u kom je obavještavao narod, da je zbog događaja 15. svibnja 
morao napustiti Beč i preseliti se u Innsbruck. Što se ustava tiče, car 
je kazao, da nikako ne misli, da darove, koje je svojim narodima dao 
u ožujskim danima, opozove ili umanji." 

Protivnici liberala i naroda, koji je s njima radio, nastojali su, 
da. situaciju u Beču okrenu u svoju korist. Bečani su zbog careva 
odlaska bili veoma uzbuđeni. S druge strane su liberali i nacionalisti 
bacali krivnju zbog ioga odlaska na kamarilu, koja je time htjela da 
oduzme narodu stečena prava. Ministarski savjet pošalje dvoru dvo- 
jicu svojih izaslanika s molbom, da se car vrati. Sva društva, udru- 
ženja, pa i žene, izabrali su deputacije, potpisivali peticije i molili, da 
se car vrati, U isti mah obuze imućne ljude paničan strah od bankrota, 
stotine ljudi stajale su pred bankama, dizale svoj uloženi novac i 
mijenjale papirni novac za kovani. Ponovljene velike demonstracije i 
nemiri 26. svibnja, u kojima su učestvovali naročito studenti i rad- 
ništvo i u kojima oni ostadoše kod prijašnjih zahtjeva, samo učvrstiše 
kamarilu u tome, da car ne smije u Beč. 

Međutim se Beč smirivao, a i dvor je pokazivao volju, da se doista 
sazove.Reichstag, koji će izraditi ustav. U takvom duhu izdan je carski 


* Gesetze und Verordnumgen: a c. 188.. 189. 
7 Heltert, 0. €. 231. 
“ Helfert, 0. c. 241., 242., 251. 
* Springer Anton, Geschichte Osterreichs seit dem Wiener Frieden 1809. 
ll, Leipzig 1865., 315. str. 
pi 


120 


manifest 3. lipnja 1848. g., u kojem je car izricao svoju namjeru, da 
naskoro sazove Reichstag u »Beču, u sijelu moje vlade«." Ali car 
međutim ističe, kako je potrebno, da u Beču bude mir i red, ako narod 
želi, da u njemu zasjeda Reichstag.. 

Pored svega toga održavali su se u Austriji izbori, i približavav 
se dan otvaranja Reichstaga. Kako okolina dvora nije smatrala za 
shodno, da ga car lično otvori, imenova on 16. lipnja nadvojvodu 
Ivana za svog zamjenika, i to »ne samo za otvaranje Reichstaga, nego 
i za sve poslove vladanja, koji meni pripadaju«.“ 

Međutim je promijenjen i provizorni izborni red, i vlada je pri- 
stala, da je »svaki samostalni radnik, koji je navršio 24 godine, izbor- 
nik«. A kad se javilo pitanje, tko je samostalan radnik, onda vlada 
konačno dade tumačenje, da samo sluge ne mogu biti izbornici. 
Poslije toga tražilo se 14. lipnja u Beču, da izbori ne budu posredni, 
nego neposredni. Ali vlada ne pristade na to, jer su pokrajine bile 
protiv mijenjanja izborne procedure, koja je je već uvedena. 

Pokrajine su već birale i zastupnike. Dalmacija izabra bez ikakvih 
naročitih parola, isključivo pripadnike buržoazije. Ti su bili: Petra- 
nović, Andrović, Filippi, Paitoni, Plenković, Petrović, Radmili, Iviće- 
vić, Grabovac, Michieli-Vitturi — svi od reda posjednici, advokati ili 
činovnici. > 

Ovi dalmatinsi izabranici najbolji su dokaz, da je u Dalmaciji 
imala riječ samo buržoazija, koja nije bila ni najmanje povezana s 
narodom i njegovim interesima. Kako je takav izbor *djelovao na 
ostale članove prvog austrijskog parlamenta, jasno prikazuje kon- 
zervativni zastupnik Anton Springer u svom djelu »Austrijska po- 
vijest«. On opisuje tadašnje galicijske zastupnike kao ljude, »čija je 
spoljašnost pokazivala sumnjivu ravnodušnost prema sapunu, koji su 
držali, da su kasarne hoteli, svakog kaprala pozdravljali kao državnog 
dostojanstvenika, koji su kupovali potrebne živežne namirnice sami 
na trgu... Ovi prljavi, prosti galicijski seljaci bili su predstavnici 
suverenog naroda. U Galiciji poznavali su seljaci samo jednu jedinu 
parolu: prokletstvo gospodi. »Odvajkada su nas gospodari toliko 
tlačili i toliko nas ugnjetavali, koliko su samo mogli. Seljak nema 
stana, nema odijela, nema ništa, sve su gospodari u Galiciji nastojali 
da mu oduzmu«, tužio se jedn galicijski zastupnik. Da ovu optužbu 
snažno izraze, da ovu ispovijed iskažu, da osiguraju slobodu seljaka, 
da ih učine nezavisnima od gospode, zato su galicijski seljaci birali 
zastupnike u Beč. Tom su zadatku, dakako, najbolje odgovarali nji- 
hovi klasni drugovi.... Seljaci su vjerovali ljudima, za koje su bili 
uvjereni, da su vjerni caru i da mrze posjednike zemlje. Galicijsko je 


1% Gesetze und Verordnungen (pol.) cit. 245. 
11 Gesetze und Verordnungen, cit. 253. 

predstavništvo imalo 36 seljaka... I u većini drugih pokrajina došao 
je seljački element na vidno mjesto. Od 16 gornjoaustrijskih za- 
stupnika pripadalo je seljaštvu 13, od 37 donjoaustrijskih 9 (tu je 
uračunan i Beč), od 19 štajerskih 6, skoro četvrtina Reichstaga — 92 
od 383 — poznavala je lemeš iz iskustva. Iz Primorja i Dal. 
macije nije došao nijedan seljak, jer ondje ne postoji 
prava seljačka klasa.«'* Od 90 zastupnika iz Češke bilo je 9 se- 
ljaka, Moravska i Šleska poslale su ih 9 (od 48). Springer to tumači 
ovako: »Djelomično su nacionalne borbe ovdje razvile jači partijski 
život, tako da se nazori izbornika i biranih nisu okrenuli u jednom 
pravcu, djelomično su seljaci, naročito seljaci slavenskog naroda, na- 
šli sigurno povjerljive ljude u češkim patriotima, koji su već prije, 
kao na pr. B. Brauner, ustali na obranu njihovih interesa i pokazali 
se kao prijatelji seljaka. 

Eto, kako je djelovalo na ostale, čak i na konzervativne za- 
stupnike, kao što je bio Springer, stanje u Dalmaciji! Dalmatinski 
seljak naprosto nije kao takav postojao. A da on nije kao takav po- 
stojao, učinila je dalmatinska buržoazija, koja ga je opljačkala, koja 
nije za nj marila, nego je smatrala sebe jedinim predstavnikom Dal- 
macije. Prilike, koje smo opisali, dale su takav rezultat. Dalmatinski 
je seljak trebao da ostane ono, što je i dotada bio: težak i kmet, 
eksploatiran od buržoazije, koja ga je evo toliko pritisnula i ostavila 
u neznanju i bijedi, da se njegova riječ nije mogla čuti u vrijeme, 
kada su galicijski seljaci tražili socijalnu pravdu i zato, da je po- 
stignu, izabrali svoje ljude u prvi austrijski parlament. 

Da su dalmatinski seljaci imali bar nekoga, koji bi njihove inte- 
rese zastupao, drugačije bi se bio razvio i njihov socijalni i ekonomski 
položaj već tada, kako se to dogodilo s ostalim austrijskim seljacima. 
Buržoazija, koja je Dalmaciju u Beču zastupala, spriječila je rješenje 
toga pitanja. dooho do 


12 Springer» 0. €. 402., 403. 

XII. 
PRIJEDLOG SPLITA ZA SAMOSTALNU DALMACIJU 


Akcija Zadra i Splita, da se Kvarnerski otoci pridruže Dalmaciji, 
i prijedlog Splita za samostalnu Dalmaciju — Pitanje jednog 
talijanskog odjela u parlamentu 


Kvarnerski otoci pripadali su 1848. g. Istri, kojoj ih je Austrija 
priključila poslije 1814. godine. Prije toga, i za cijelo vrijeme Vene- 
cije, a i ranije još od I. stoljeća n. e., pa i u srednjem vijeku bili su 
oni sastavni dio Dalmacije, te su pače sačinjavali bizantinsku Dalma- 
ciju i u ono doba, kad Dalmacija nije bila takvom smatrana. Dalma- 
tinski romanski gradovi: Rab, Cres, Osor, Zadar, Trogir, Split i Du- 
brovnik smatrani su Dalmacijom i bili su podvrgnuti generalnom 
providuru Dalmacije za cijelo vrijeme mletačkog gospodstva u tim 
krajevima. Dakle gotovo 1800 godina Kvarnerski otoci u Dalmaciji, 
i njihovi stanovnici smatrali su sebe za Dalmatince. 

Godine 1848., kad se poslije obećanog ustava, toliko govorilo o 
ujedinjenju, sazrela je u Zadru misao, da se traži vraćanje kvarner- 
skih otoka Dalmaciji. Tada je pri kraju mjeseca travnja zadarska 
općinska kongregacija zatražila od carske vlade, da se kvarnerski 
otoci vrate Dalmaciji i s njom sjedine.! Istovremeno pozva ona Loši- 
njane na ujedinjenje, a dalmatinske općine, da se priključe njenu 
zahtjevu tog ujedinjenja. 

Pozivu zadarske kongregacije odazvalo se općinsko vijeće Malog 
Lošinja. Ono je raspisalo neku vrstu plebiscila, kojemu je rezultat 
bio, da su skoro sve lošinjske porodice glasale za vraćanje Dalma- 
ciji. Lošinjani pošalju u Zadar deputaciju, koju oduševljeno prime i 
kongregacije i građanstvo. I Zadrani pođoše u Lošinj, i dočekani su 
isto tako oduševljeno. Iza toga ode jedan odbor Zadrana u Krk i 
Cres, s pozivom stanovnika tih otoka, da se i oni povedu za primje- 
rom Lošinja. Ali ni Krk ni Cres ne odazvaše se tome, jer njihove 
općinske uprave nisu htjele to ujedinjenje.? 


! La Gazzetta di Zara, 1. svibnja 1848. g. suplement. 
? La Gazzetta di Zara» 6. lipnja 1848. g. 

Sve dopise, koje je splitska kongregacija slala, koncipirao je 
dr. Josip Nani, čiji su se stari doselili iz Venecije u Dalmaciju. On je, 
kako se vidi, uvijek isticao, da je Dalmacija, istina, bila slavenska, 
ali da su je koje ovi doseljenici, a koje mletačka uprava skoro sasvim 
potalijanili. Načelnik Dudan, koji je potpisivao ove dopise, ispravljao 
je gdješto samo po koju riječ. Prema tome je u to važno doba za- 
pravo vodio protivuhrvatsku struju splitske kongregacije doseljenik. 
Bilo je prirodno, da je on, porijeklom Mlečanin, u to doba, kada je 
i Venecija bila pod Austrijom, učinio sve da Dalmacija ostane. i dalje 
pod mletačkim utjecajem i da bude, koliko je moguće, s njom spo- 
jena, i da je nastojao da spriječi sjedinjenje Dalmacije s Hrvatskom, 
jer bi to doista prekinulo svaku njenu vezu s Venecijom. 

Koliko se razlikuje od dopisa upravljenih Hrvatima dopis, koji je 
splitska kongregacija u to islo vrijeme (5. svibnja 1848. g.) upravila 
općinskoj upravi u Malom Lošinju. Taj dopis se počinje ovako: »Dal- 
matinci! Vrijedna i plemenita braćo, mi vas grlimo! Mnogo smo 
godina bili odijeljeni, mnogo su godina birokratske sporosti kušale da 
podignu ledene barikade usred: topline naših osjećaja. Ali oni su pro- 
pali, kvarnerski su otoci ostali uvijek dalmatinski, mi smo ostali uvi- 
jek braća kvarnerskih otoka. I kad je došlo vrijeme naroda, dovoljan 
je bio samo jedan sat, i naše su se grudi našle bratski ujedinjene. 
Hrabri i plemeniti! Ustrajte! Ako bi zasada ustav (la carta) postavio 
zapreke našem približenju, ustrajmo, i parlament se ne će oglušiti 
nacionalnim žalbama. Sve nas spaja: jezici, običaji, navike, samo su 
nas ljudi rastavili. A ljudi će nas ujediniti, jer je prošlo vrijeme ne- 
prijatelja naroda — a na tom tisuću puta hvala Svemožnome — i 
novi ljudi, očišćeni od stare nečistoće, poslušat se glas naroda. 

Mi od sveg srca obraćamo naše osjećanje svim tim hrabrim oto- 
cima, jer su se sigurno već svi u ovaj čas dostojno odazvali pleme- 

'nitom primjeru Malog Lošinja, i molimo vas, gospodo, da priopćite 
naše osjećaje svim ostalim općinama toga otoka i ostalih, koji sači- 
njavaju,krasni spoj moćnoga zaliva.* s 

Istog dana, 5. svibnja, priopćila je splitska kongregacija zadar- 
skoj: »Ispunio nas je veseljem događaj u Malom Lošinju.« Splitska 
općina moli zadarsku, da ona, koja je u toj stvari uzela u ruke inici- 
jativu, poradi, da dalmatinski poslanici doista postignu, da se kvar- 
nerski otoci pridruže Dalmaciji, a ne Trstu. Osim toga javljali su 
Splićani Zadru, da se čuje, da bi se i Rijeka ntjela pridružiti Dalma- 
ciji. »Onaj kraj, koji se prostire od Zadra do Rijeke, kad bi nam se 
cio pridružio, bio bi jedan lijepi prostor više. (Ovo dalje u konceptu 
je napisano i onda precrtano: »Ali cijenimo, da tu ima više hrvatskoga 


* 5.0. A. 1848. g., br. 762. 

i njemačkoga nego dalmatinskoga, a za blagostanje vrijedi više sloga 
u osjećajima nego širina teritorija«. Splitska kongregacija misli, da 
je to skoro nemoguće, jer na to ne bi pristala Ugarska.“ 

Međutim je car izdao 2. travaja patent, kojim je oktroirao ustav 
i po kome je trebalo, da i Dalmacija pošalje svoje poslanike u bečku 
zajedničku skupštinu. 

Splitska je kongregacija već predlagala, da se u posebnoj sekciji 
parlamenta, u koju bi ušlo i lombardijsko-venecijansko kraljevstvo, 
vode rasprave na talijanskom jeziku. Međutim je carski patent od 
25. travnja predviđao samo jedan parlament, u kome će se rasprave 
voditi na njemačkom jeziku. Splitska kongregacija obrati se tada, 2. 
svibnja ponovo caru s molbom, u kojoj navodi, kako će biti nemo- 
guće Dalmatincima, koji ne znaju njemački, sudjelovati u radu parla- 
menta, u kojem će se rasprave voditi na njemačkom jeziku. 

»Već u drugoj molbi (26. travnja) — piše splitska kongregacija 
-- ova se je municipalna kongregacija bila ponizno dodirnula pita- 
nja jednog talijanskog parlamenta i nabacila ideju, 
da bi predstavnici Dalmacije, Istre i Trsta i južnog Tirola, koji se 
skoro svi nalaze u istim prilikama, mogli sačinjavati jednu odi 
jeljenu talijansku sekciju parlamenta, u koju bi 
potom mogli biti primljeni i poslanici, koji bi bili iž 
lombardijskd venecijanskog kraljevstva«. Splitska 
kongregacija iznosi mišljenje, kako bi se to moglo izvršiti. Ali onda 
iznosi i ovo: 

»Ako bi se učinilo, da je nemoguće ostvariti jednu odijeljenju 
talijansku sekciju parlamenta ili naći neki drugi pogodan način, onda, 
Veličanstvo, neka Vaše Veličanstvo ne zamjeri najponizniju i naj- 
topliju molbu, koju Vam se ova municipalna_ kongregacija usuđuje 
upraviti. Držeći se čvrsto nepokolebljive vjernosti i podanstva Vašem 
Posvećenom Veličanstvu kao kralju Dalmacije, Dubrovnika i Kotora, 
držeći kao utvrđena imenovanja ministara od strane Vašeg Posve- 
ćenog Veličanstva, i svaku drugu kraljevsku prerogativu, kako to odre- 
duje već proglašeni ustav, držeći kao utvrđeno sudjelovanje u općim 
potrebama države, proporcionalno našim mogućnostima, mogla bi se 
ova pokrajina urediti sama za sebe i misliti na svoju unutrašnju 
upravu, preko jedne ujedinjene skupštine, koja bi bolje od dviju ko- 
mora mogla među nama odgovarati osrednjosti i jednakosti naših , 
prilika. Veličanstvo, kad bismo mi skupili sve naše eko- 
nomske snage u nama samima, kad bismo napustili kom- 
plicirani, beskorisni i štetni administrativni birokratski rad, kad 
bismo pomogli posjednički stalež zemljorad- 


* S. 0, A. 1848. g., br. 762. 

jom, pomogli industrije zgodnim pozivima i 
agradama, poduprlitrgovinu i brodarstvo udru- 
enjima i korisnim poticajima, koliko bi, Veli- 
anstvo, mogli učiniti, da procvate ova pokra- 
jina i koliko bi mišica za kopno i za more uči- 
nili sposobnima, da ih ponudimo Vašim vojskama i Vašim 
lađama! Ali to je san, to ne ćemo, samo neka nam se dozvoli da 
sudjelujemo u ustavnom režimu, samo neka se dade, da ne 
budemo izvrgnuti javnom ruglu, samo neka nam se dade, da ne osta- 
nemo heloti Austrijske monarhije.«* Ovu molbu dostavila je splitska 
kongregacija kongregacijama u Zadru, Dubrovniku i Kotoru i zamo- 
lila ih, da bi i one upravile caru jednaku molbu, kako bi uspjeh bio 
osigurar.* 

Lu toj se molbi splitska kongregacija, uvijek vođena talijanskim 
osjećajem, oslanja na ekonomske dokaze. Ona je uvjerena, da je 
Dalmacija sposobna, ako skupi sve svoje ekonomske snage u samoj 
Dalmaciji, da živi i napreduje. Ali, ako se hoće to postići, treba po- 
moći ratarstvo, ohrabriti industriju pozivima i nagradama, .poduprijeti 
trgovinu i brodarstvo, u jednu riječ dati: poticaja svim ekonomskim 
faktorima, da se razviju. To ie stara ideja Vicka Dandola, koji je nije 
samo olako iznio još pred četrdeset godina, nego ju je počeo i prak- 
tički ostvarivati. Ta ideja Vicka Dandola stalno se ponavljala u Dal- 
maciji riječima i pismom, ali vlada, u vrijeme austrijskog vladanja 
od 1814. g. pa sve do 1848. g. nije učinila za nju baš ništa, 

No dok splitska kongregacija osjeća, da bi Dalmaciju trebalo 
ekonomski podići, ona ipak misli pri tom samo na buržujsko podizanje 
i ne opaža, da je glavna nevolja tadašnje Dalmacije upravo u soci- 
jalno-ekonomskom stanju dalmatinskog naroda, u prvom redu dalma- 
tinskog težaka, ribara i mornara. Ni ovdje nema ni spomena o agrar- 
noj reformi, o oslobođenju težaka od vlasnika zemlje, o ukidanju 
težačkog (kolonaiskog) odnosa. Uzrok je u tome, što su i u splitskoj, 
kao i u svim ostalim dalmatinskim kongregacijama, pa i općinama, 
bili svi oni, koji su te kongregacije ili općine vodili, ili sami posjednici 
zemalja, koje su davali na kolonat, ili su bili s njima usko povezani. 
Ti ljudi nisu vidjeli, a ni mogli vidjeti, zaslijepljeni svojim vlastitim 
interesima, glavnu nevolju Dalmacije. Pored toga udara u oči potpuna 
nebriga za kulturno i ekonomsko podizanje naroda uopće. Ljudi na 
vlasti bojali su se i pomisli, da bi se neuki seljak prosvijetlio. U svojoj 
molbi caru splitska kongregacija ne spominje ni seljake, ni ribare, ni 
mornare, kojima treba pomoći, nego »posjednički stalež«, dok u isti 

5 5.0. A. 1848. godi, br. 730. 
* Ibid. 

mah nudi caru mišice dalmatinskoga naroda za eksploataciju na kopnu 
i na moru. Kao da nije dovoljno, što oni eksploatiraju dalmatinski 
radni narod, nego ga nude i drugima za eksploataciju, umjesto da tom 
narodu dadu zemlju, koju je i onako obrađivao, da ga nauče, kako 
će je bolje obrađivati, baš zato da ne mora ići u svijet, da bude tamo 
od drugog eksploatiran. i 

XIII. 
POKRAJINSKA SKUPSTNA ZA DALMACIJU 


Ustav od 25. travnja ostavljao je pojedinim austrijskim pokra- 
jinama njihove sabore. Kako Dalmacija nije imala sabora, dalmatin- 
sko je namjesništvo povjerilo općinskom vijeću u Zadru da izradi 
statut za Pokrajinsku skupštinu za Dalmaciju. 5 

Zadarsko 'je općinsko vijeće na taj poticaj namjesništva izradilo 
»prijedlog za statut pokrajinske skupštine u Dalmaciji« i poslalo ga 
18. srpnja svim dalmatinskim općinama i općinama  Kvarnerskih 
otoka, da dadu svoje mišljenje i svoje primjedbe, da se uzmogne do- 
nijeti konačan prijedlog i dostaviti vladi. 

Glavne su odredbe ovoga »prijedloga«: : 

$ 1. U Dalmaciji se osniva pokrajinska skupština sa sjedištem 
u Zadru, a bit će ustanovljena od šesnaest pokrajinskih zastupnika, 
koje će birati okruzi. svaki po četvoricu." 

$ 2. Skupština će vijećati od 15. siječnja do 15. ožujka, ili više ili 
manje, kako to budu zahtijevale prilike. 

$ 8. Skupšlina će u tajnom glasanju odlučivati većinom glasova. 

S 3. Skupština će predstavljati pokrajinu u svemu onome, što bi 
se moglo ticati njenih političkih, ekonomskih i socijalnih prilika, kao 
i prilika svakoga pojedinog njena dijela. 

$ 16. Svaka će općina pokrajine izabrati svoje birače prema 
odredbama izbornog zakona. 

$ 17. Četiri grada: Zadar, Split, Dubrovnik i Kotor birat će preko 
svojih birača po jednog zastupnika. Ostale općine pojedinog okruga 
birat će preko svojih birača tri poslanika. Svakam poslaniku izabrat 
će se i zamjenik. 

S 20. Za zastupnika ne može biti biran: a) *ko nije Dalmatinac 
ili ne boravi već najmanje deset godina stalno u Dalmaciji, b) državni 
činovnik, poslanik u parlamentu. 


1 Dalmacija je imala 1848. g. četiri okruga: zadarski splitski: dubrovački i 
kotorski. 


128 


“ 


$ 21. Zastupnici se biraju na tri godine. 


$ 22. Zastupnik će primati, dok traje pokrajinska skupština, če- 
tiri forinte na dan, i odštetu za putne troškove. 

Dalmatinske općine su o tom zadarskom projektu mislile vrlo 
različito, a u isto vrijeme razvile su se borbe između pojedinih gra- 
dova, koji su u to burno doba nastojali da svaki što više ugrabi za 
sebe. Naročito je Split prigovarao broju poslanika i tražio, da sje- 
dište pokrajinske skupštine bude u Splitu, a ne u Zadru. Te se borbe 
između gradova nisu smirile ni kasnije, jer 6. prosinca piše Fridrik 
Paitoni, splitski poslanik u državnoj skupštini, koja je vijećala u Kro- 
mjerižu, splitskoj općini ističući, kako je »prva potreba Dalmatinaca 
pokrajinska skupština. S njom će prestali natjecanja između 
municipija, izazovne polemike, izolirana ili nesložna mišljenja i 
zahtjevi, nesloga, od koje ima korist vlast.« 

»Pokrajinska će skupština morati možda, u svojoj teškoj misiji, 
istupiti s decizivnim argumentom za političku egzistenciju Dalmati- 
naca, pa je bolje, da to prouči i o tom odluči legalni i auktoritativni 
glas pokrajine (zemlje, del' paese), nego spletke,  zasljepljivanje i 
sablje.« X 

»Treba zasada odustati od svake borbe za rezidenciju, treba 
prijeći preko svih praznina i anomalija prijedloga, treba tražiti pri- 
vremenu sankciju, treba požuriti izbor poslanika, koji će imati puno 
pravo, da prijedlog promijene, da bi se na vrijeme došlo do cilja. 
Neka bude sporazumna riječ svake općine: spremnost i sloga.« 

»Razumljivo je, da se Zadar, koji se obogalio pomoću apsolu- 
tizma, opire svakoj reformi, da gleda pokrajinsku skupštinu kao ne- 
prijateljsku instituciju, i upotrebit će, unatoč prividnom nastojanju, 
svaku mogućnost, da izbjegne posljedicama.? : 

Istog dana upravio je splitski zastupnik predstavku ministarskom 
savjetu, u kojoj je iznosio i tražio, da se u Dalmaciji odijeli upravna 
vlast od vojne, kao što je odijeljena-u svim drugim pokrajinama. To 
traže sve dalmatinske općine osim Zadra i njegove okolice. Ne smiju 
za volju jednoga grada (Zadra) štetovati načela i koristi sviju. 

Paitoni je predlagao, da Zadar kao ivrđava bude sjedište vrhovnih 
vojnih vlasti pokrajine, Split, najveći i najprometni i najcentralniji 
grad, neka bude sjedište civilne vlade, u Dubrovniku neka bude sijelo 
najvišeg pokrajinskog suda, a u Šibenik neka se prenese iz Zadra 
okružje i kolegijalni sud. 


25.0. A. 1848. g.. 2059. br. 

»Jedino će na taj način prestati municipalna natjecanja, pomirit 
će se stranke, i time će se u pokrajini postići željena sloga, i učiniti 
kraj staroj anomaliji, da u Zadru, na najskrajnjem kraju Dalmacije, 
bude sjedište centralne vlade.«s 

Upravo istog dana, 5. prosinca, upravila je splitska općina pred- 
stavku Franji grofu Stadionu, ministru unutrašnjih poslova, s molbom, 
da se Split, koji je centralna točka Dalmacije i glavno mjesto širokog 
teritorija, proglasi sjedišlem civilne vlasti u Dalmaciji. I u toj se pred- 
stavci predlaže, da Zadar ostane vojnički centar. Osim toga se ističe, 
kako je uvijek cijela Dalmacija, osim Zadra, tražila, da Split bude 
sjedište pokrajinske vlade. »Čast, kaže Split, svelom pokliku bratstva 
i jednakosti, koji je odjeknuo nad barijerama, koje su podigle muni- 
cipalne mržnje; — — — — sramota onoj općini, koja usprkos zdra- 
vom razumu i pravdi hoće da prigrabi za sebe, zatvarajući uho i srce 
tuđim potrebama i triumlirajući nad njihovom nevol!jom.« 

Zadar je učinio prijedlog za pokrajinsku skupštinu, ali je odmah 
predložio sebe za njeno sjedište, iako je taj grad na skrajnjoj granici 
Dalmacije, mjesto Splita, koji je prirodno sjedište cijele obale, 

Kad je splitski zastupnik tražio, da Split bude proglašen za slo- 
bodnu luku (porto franco), a molbu je poduprla većina dalmatinskih 
zastupnika, zadarski zastupnici nijesu htjeli da tu predstavku potpišu 
i izjavili su, da bi je potpisali, kad bi splitski zastupnik odustao od 
toga, da traži Split za sjedište pokrajinske vlade. 

»Znamo, da je Zadar pozvao općinska predstavništva Kvarnerskih 
otoka, da traže sjedinjenje s Dalmacijom, a mi smo uvjereni, da je to 
učinjeno najviše iz interesa, da se dade zapadnom kraju pokrajine 
dug teritorijalni apendiks i da tako_Split ne uzmogne više iznositi svoj 
centralni položaj kao razlog, da u njemu bude sijelo vlade.« 

Split je doista trgovački grad, on je centralni grad Dalmacije i 
ima sve prednosti, da u njemu bude sijelo pokrajinske vlade.“ 

Za pokrajinski sabor Dalmacije zauzimao se odlučno dr. Spiridion 
Petrović u članku »Sulle attuali condizioni interne della Dalma- 
zia e sul modo di migliorarle« (O sadašnjim unutrašnjim prilikama 
Dalmacije i o načinu, kako da se poboljšaju). Petrović iznosi sve 
razloge, koji govore za to, u prvom redu zaostalost Dalmacije, koja 
je ostala, kao što je bila pred 300 godina. Isto to traži pokrajinski 
sabor i Josip Grubišić u »La Dalmazia Costituzionale«, br. 10. Neki 
F. raspravlja u 14. broju istoga lista o toj pokrajinskoj skupštini i 
predlaže, da se ona drži svake godine u drugom mjestu, i to: Zadru, 
Splitu, Dubrovniku i Kotoru. U 20. broju »La Dalmazia Costituzio 


S. O. A. 1848. g. 2059 br. 
S. 0. A. 1848. g. 2014 br. 

mnale« Ab. S. G. (opat Šime Ljubić) također misli, da ne bi bilo zgodno, 
da se pokrajinska skupština drži samo u Zadru. To bi izazvalo nego- 
dovanje Splita i Dubrovnika, pa bi trebalo, da se svake godine drži 
pokrajinska skupština u jednom od triju većih mjesta: u Zadru, Splitu 
i Dubrovniku. Dalmacija ima 417.000 stanovnika, zato treba da na 
svakih 5000 otpadne po jedan zastupnik. Ab. S. G. predlaže, da jezik 
dalmatinskog pokrajinskog sabora bude hrvatski, ili zasada bar oba 
jezika, talijanski i hrvatski. Svaki zastupnik neka govori kojim od 
njih hoće, a zaključci neka se objelodanjuju na oba jezika“ 


5 L. D. C. 1848. g. 20. br. 

XIV. 


ITALIJA | OBNOVLJENA MLETAČKA REPUBLIKA I DALMACIJA 
1848. G. DO UJEDINJENJA VENECIJE S PIJEMONTOM. 


Političke prilike u Italiji — Tommaseov govor o cenzuri 30. prosinca 

1847. g. — Nemiri u Veneciji i edcijepljenje Venecije od Austrije 

22. ožujka 1848. g, — Dalmacija prema novoj Mletačkoj republici — 

Dalmatinske prilike pred ministarskim vijećem u Beču — Proglasi 

Venecije Dalmatincima 1848. g. — Odnos Tommasea prema Dalmaciji 
1848. g. 


Bečki je kongres (1815.) ponovo raskomadao Italiju. Najplodniji 

AE najnapredniji njen dio, Lombardija i Venecija, pripadoše 
ustriji. 

* > Iako podijeljena u nekoliko država, Italija je ipak bila duhovno 

jedna. Najbolji su talijanski ljudi htjeli i politički jedinstvenu Italiju. 

Ali u talijanskom narodu još nije bila zrela misao punog političkog 

ujedinjenja, koje bi zbrisalo sve tadašnje države stapanjem u jednu 

Italiju. 

Dok je tako sazrijevala misao o političkom, jedfnstvu, rasle su 
sve više težnje za političkim sloboštinama, ustavom, slobodom štampe, 
demokracijom. Pod pritiskom ideja, koje su se razvile naročito. u taj- 
nim društvima, dođe do reforma i u pojedinim talijanskim državama. 
Prvi im je pristupio papa Pio IX., kad je 16. srpnja 1846. g. dao opću 
amnestiju za sve političke krivice, a u travnju 1847. g. osnovao dr- 
žavni savjet, koji je imao pravo savjetovanja u pitanju poreza. Pod 
pritiskom javnog mišljenja dade toskanski vojvoda Leopoid nov, slo- 
bodniji zakon o štampi, a iza toga izvrši znatne reforme u sudstvu i 
administraciji. Slijedio ga je pijemontski kralj Karlo Alberto, koji je, 
ma da sam nije bio sklon ustavu, ipak popustio narodnoj volji i sa- 


vjetima engleske diplomacije, te je 30. listopada 1847. g. objavio re- . 


forme. Teško je to bilo na jugu, ali je ipak poslije demonstracija u 
Napulju i Palermu, ustanka u Palermu i na cijeloj Siciliji, pa opet 
demonstracija u Napulju, kralj Ferdinand li. Burbonac, 29. siječnja 
1848. g. obećao ustav. 

B. veljače 1848. g. obeća Karlo Alberio ustav i dade ga 4. ožujka. 
Malo iza toga obećan je ustav u Toskani, a 14. ožujka dade svojim 
podanicima ustav i papa Pio IX. 

Sve to, što se događalo po ostaloj Italiji, djelovalo je i na Lom- 
bardiju i Veneciju, a i na one Dalmatince, koji su bili pod utjecajem 
talijanske kulture. Talijanski pisci, koji su isticali ideje, što su se ticale 
talijanskog naroda, čitali su se u Dalmaciji kao i u Italiji, a jedan od 
najplodnijih pisaca bio je upravo Dalmatinac Nikola Tommaseo. 

Dok su se u ostaloj Italiji napredni duhovi borili u prvom redu 
za političke slobode, u Lombardiji i Veneciji bio im je glavni cilj, .da 
se oslobode tuđinskog austrijskog gospodstva. Budući da ih je nadzi- 
rala policija, morali su da se služe sasvim drugim metodama nego 
njihovi sunarodnjaci po talijanskim državama. Oni su brzo uvidjeli, 
da je najbolja taktika borbe protiv Austrije, da se od nje traže slo- 
boštine. Jedan od glavnih zagovornika takve borbe bio je upravo 
Tommaseo. 

Upravo zbog toga održao je Tommaseo 30. prosinca 1847. g. u 
mletačkom naučnom društvu »Ateneo« govor o cenzuri, u kojem je 
isticao dobre strane austrijskog zakona o cenzuri i napadao i na Ta- 
lijane i na Austrijance, što se ne drže tih zakona. Poslije svog govora 
pozvao je Tommaseo nazočne, da potpišu peticiju, u kojoj se tražilo 
izvršivanje zakona. Svršetak Tommaseova govora bio je već direktan 
poziv na otpor protiv Austrije. 

Poslije raznih istupa javnih radnika i političara, izišao je 1. siječ- 
nja 1848. g. u Lombardiji i Veneciji proglas, u kom se pozivao nafod, 
da ne puši, da bi se time oštetila država. Izazivanja žandara poslije 
ovog proglasa dovedoše do nereda, u Milanu je izašla vojska na ulice 
i 3. siječnja došlo je do krvoprolića. Slično se dogodilo u Padovi i 
Paviji. Austrijska je vlast, mjesto da zadovolji zahtjeve lombardske i 
mletačke centralne kongregacije, da se osnuju komisije, koje će istra- 
žiti uzroke nezadovoljstva, zatvorila Tommasea i mletačkog političkog 
vođu Danijela Manina. 

Ali dogođaji u ostaloj Italiji, februarska revolucija u Parizu, a 
naročito bečka martovska revolucija, dovedoše do ustanka u Veneciji. 
gdje je 17. ožujka uzbuđena masa tražila, da se pusle iz zatvora Ma- 
nin i Tommaseo, a onda ih je sama oslobodila. Sutradan zazvoniše 
na uzbunu sva venecijanska zvona, narod razvi talijansku trobojnu 
zastavu, a gradsko vijeće zatraži narodnu gardu, koju im dozvoliše i 
civilni i vojni guverner u Veneciji. Međutim na vijest, da je car Fer- 
dinand đao ustav, narod se umiri. Ali tada stigoše u Veneciju vijesti 
o ustanku i borbama u Milanu, što je veoma uzbudilo narod, koji i 
onako nije mnogo vjerovao u obećani ustav. 22. ožujka dođe opet do 
nemira, koje je sada vodio sam Daniel Manin. On zauze arsenal, a 

jednoj deputaciji građana pođe za rukom da nagovori i civilnog i voj- 
nog komandanta, da Austrijanci izađu iz grada i predadu vlast općin- 
skom vijeću. Istog dana proglašena je republika. 

Sutradan, 23. ožujka imenova gradska garda provizornu vladu, 
kojoj je na čelu stajao Manin, a Tommaseo bio ministar prosvjete. 
Nekoliko dana zatim cijeli je teritorij nekadašnje Mletačke republike 
u Italiji, osim: provincije Verone, bio oslobođen od Austrijanaca i pri- 
ključen svom starom glavnom gradu, 

Venecija se nalazila u ratnom stanju s Austrijom. Naskoro će 
početi borbe, koje će trajati sve do kapitulacije Venecije 24. kolovoza 
1849. g. sit 
U narodnom oduševljenju, u najuzbuđenijim časovima, kad je 

padala austrijska vlast u Veneciji, smatrao je Manin, da je najbolje 
i da će najviše privući narodne mase poklik »Živio Sveti Marko!l« On 
je vjerovao, da će, ako Venetija izađe s tim poklikom, i s nazivom 
»Republika sv. Marka«, pridobiti ne samo mletačke narodne mase, nego 
i ostale zemlje, koje su nekada pripadale Veneciji. 

Nema sumnje, da je proglašenje Mletačke republike djelovalo na 
neke Dalmatince, koji su, kao i mnogi Mlečani, gledali u staroj neka- 
dašnjoj republici nešto kud i kamo bolje od Austrije, U imletačkoj se 
vladi nalazio i Tommaseo, koga su u Dalmaciji toliko poštivali i njime 
se ponosili. 

U Beču su dobro vidjeli, kako su ria Dalmatince djelovale vijesti 
iz Italije, napose iz Milana i Venecije, jer su te pokrajine kao i Dal- 
macija bile u Austriji, i mnogi su njihovi sinovi služili u Dalmaciji kao 
činovnici i vojnici. Već je na sjednici ministarskog vijeća 6. travnia 
1848. pročitan izvještaj ministra unutrašnjih poslova L. Pillersdorfa 
od 3. travnja, a i jedan izvještaj zadarske policije od 29. ožujka, u 
kojima se govorilo, kako je u Dalmaciji opasno raspoloženje, koje su 
uzrokovale neodređene vijesti, što su tamo stigle iz Milana i Vene- 
cije. U tom se izvještaju dalje govorilo, kako je nepovoljno djelovala 
u Zadru glasina, da će se Dalmacija ujediniti s Ugarskom ili Hrvat- 

* skom, i kako tamo »vlada simpatija za Italiju, kojoj bi se radije pri- 
družili nego tim zemljama«.' 

Prilikama u Dalmaciji zabavilo se bečko ministarsko vijeće i 8. 
travnja. U toj je sjednici pročitan izvještaj zadarske policije od 31: 
ožujka. U tom je izvještaju javljala zadarska policija, da se uzbuđe- 
nje u Dalmaciji povećava, i da se zbog vijesti, koje stižu iz Venecije, 
a koje još nisu sigurne, treba bojati, da će doći do buntovnih pokreta. 
Zadarska je policija izvješćivala i o tom, kako su se u Dubrovniku 
pojavile želje, da se uspostavi republika ili da se on sjedini s 
Ugarskom .? 


* HHSA u Beču M. R. 1848. 1268. br. 
? [bid. 

Protesti splitske općine pokazuju jasno, kojim su duhom u to 
vrijeme bili prožeti dalmatinska inteligencija i dalmatinsko građanstvo. 
Ali ima i jasnijih dokumenata, koji nam pokazuju, da su Dalmatinci 
ne samo željeli da legalnim putem budu u austrijskoj carevini ujedi- 
njeni s italijanskim zemljama, nego i to, da su željeli da se odcijepe 
od Austrije i ponovno uđu u sastav mletačke republike: 5. travnja 
1848. g. piše jedan anoniman pisac Dalmatincu Nikoli Galvaniju, koji 
je u to vrijeme boravio u Veneciji: »Povjereno mi je da obavijestim 
gospodina N. T, (Nikolu Tommasea), a to mogu da učinim samo preko 
vas. Nekoliko uglednih lica u Dalmaciji povjerio mi je, da ova pokra- 
jina jedva očekuje čas, da se nazove mletačkom, ali da sama od sebe 
ne može da se takvom proglasi. Vi ćete moći obavijestiti onoga, koga 
treba da se svi Dalmatinci, a naročito seljaci, sjećaju s istinskom lju- 
bavlju stare Republike, i da uvijek o njoj govore s oduševljenjem. Čini 
se, da Madžari i Hrvati čeznu za ovom zemljom, ali sigurno ne bi našli 
pristalica, osim nekoliko njih, koji su fanatički oduševljeni za jezik 
(srpsko-hrvatski). Običaji, koji ovdje vladaju, svi su mletački, i većina 
želi da slijedi udes stare Republike.«* 

Sve su to bili odjeci na poziv nove revolucionarne mletačke vlade, 
koja je pozivala Dalmatince na zajedničku borbu i na sjedinjenje s 
Venecijom. : 

Već 24. ožujka 1848. godine, dakle odmah poslije proglašenja 
Republike,: upravio je V. Solitro, Dalmatinac, proglas »Damatin- 
cima, koji žive u Veneciji«, u kojem ih poziva, da zamoje 
provizornu vladu, da ih primi kao odjelito tijelo u građansku gardu. 
On zove Dalmatince, da se upišu u knjigu, koja će od tog dana biti 
izložena u kavani »Tommaseo«, jer treba »da odmah sjedine svoje 
ime s imenom svetoga Marka«, budući da je dalmatinski narod bio 
»stolje&ima vezan s Venecijom u radosti i žalosti«.“ 

Sutradan, 25. ožujka upravila je mletacka vlada službeni proglas 
dalmatinskim mornarima Taj proglas glasi ovako: »Dalmatin- 
skim mornarima. — Vlada Mletačke republike upravlja i dal- 
matinskim mornarima poziv, da se prijave u službu njene ratne mor- 
narice, pod uvjetima, koji su izneseni u aktu, što je danas objavljen 
za talijanske mornare. ; 

Uspomena bratskih veza, koje su tako dugo slavno vezale Vene- 
ciju s Dalmacijom, sama je po sebi jamstvo, da će. junački i najvjer- 
niji dalmatinski narod shvatiti ovaj poziv i pripravno mu se odazvati. 

Venecija 25. ožujka 
Predsjednik Manin« 


š Tommaseo, Venezia negli anni 1848 e 1849, Firenze 1931. 
A Raccolta Andreola I, 224. : 
5 Bullettino uiiciale degli atti legislativi del governo provisorio della Repu- 
blica Veneta dal 22 marzo 1848 al 4 luglio 1848, Venezia, Andreola 1848. 

27. ožujka izašao je u listu »Gazetta di Venezia« članak Seismit- 
Dođe, datiran 25. ožujka »Prvi pozdrav svetom Marku usred Jadran- 
skog mora.« 

»Sveti Marko! Sveti Marko! Sveti Marko! 

Zamislite sada, sugrađani, zamislite taj poklik usred tišine mora, 
i to Jadranskoga mora; čujte kako on prelijeće s vala na val i kako 
se gubi u prostor, tumač u onoj samoći nade i ljubavi između napo- 
kori slobodnog mora i ilirskih žala, koji su u ovaj čas možda i sami 
slobodni!... Mlečani, onako kako ste bili Dalmatincima braća 
u danima vaše slave, budite i danas, kad novo vrijeme obećava svima 
nama još veću slavu. Uvjeren sam, da će vam to Dalmatinci 
vratiti svojom nesavladivom ljubavlju, jer već pedeset godina, znajte, 
već pedeset godina zakopane su u nekoj nepoznatoj crkvici dalmatin- 
skoj zastave Republike, one Republike, kojoj su odani vojnici plačući 
iskazivali 1797. godine posmrtne počasti. . .<* 

Istog dana izašao je i drugi članak, u kojem se govorilo: »Na- 
damo se, da će naskoro odjeknuti jedan jedinstveni poklik po Dal- 
maciji, Istri, Lombardiji i Veneciji, Parmi i Modeni, koji će se 
dizati sve do neba i kazivati: »Živjela Italija! Živjela Republika! Ži- 
vjelo bratstvo! Živjelo jedinstvo!« Ostale će talijanske zemlje biti naši 
saveznici i možda će uživati iste upravne forme.«? 

29. ožuika pisao je Vincenzo Girolamo Gradenigo: »Živio sveti 
Marko! Živjela Mletačka Republika! Zivjela Italija! 

Građani primorske i kopnene Venecije, braćo u Istrii Dal 
maciji i svi ostali, koji ste do 1797. godine sačinjavali našu 
otadžbinu, pohrlite svi, sakupite se uz Kraljicu Jadranskoga mora...«* 

Tada je i Tommaseo, misleći, da će se možda i. Dalmacija po- 
buniti, pisao 31. ožujka crnogorskom knezu Petru Il. Petroviću opo- 
minjući ga, da ne zauzima Boku Kotorsku. : 

1. travnja izašao je u Veneciji ovaj proglas: 

»Junacima mletačke i dalmatinske mornarice. 

Sjetite se, da vas prva i najsvetija dužnost veže uz otadžbinu, da 
Austrija nije vaša otadžbina. Mislite, kakva bi to sramota bila, kad 
biste vi ostali na strani, dok vaši drugovi stječu sebi čast, a Italiji 
spas. Ne vjerujte lažnim i za nas nepovoljnim glasinama, koje šire 
neprijatelji. Budimo spokcjni i slobodni, puni nade. Pohrlite na svojim 
lađama u Veneciju, koliko god vas može i što prije možete. Majka 
zove k sebi djecu svoju. — Vaša mletačka braća.«? 


# Gazzetta di Venezia 27. III. 
7 Raccolta decreti e scritture, Venezia, Andreola 1848. T. I, 144.-6. str. 
* Racogl'a Andreola I. 241. str. 
% Racoolta A. I. 319. str. > 
Raccolta decreti e scritture T. I. 295. str. 

29. ožujka upravlja »Dalmatinac Angelo _ Maria _ Nonveiller« 
pozdrav Veneciji. 


U to je vrijeme bila u Zadru regimenta Wimpfen, u kojoj su voj- 
nici svi od reda bili Talijani. Na čelu te regimente bio je pukovnik 
Sartori, oduševljeni Talijan iz Italije. Sartori je pisao nekoliko puta 
Tommaseu u Veneciju, da je spreman da pobuni svoje vojnike za 
talijansku stvar. Ali Tommaseo nije sada bio za to, uvjeren, da bi sc 
takva pobuna u Dalmaciji zlo svršila, jer bi Austrija za vrlo kratko 
vrijeme mogla da umiri sjevernu Dalmaciju, u koju bi iz Hrvatske 
poslala vojsku, a Boku je mogao da, u sporazumu s Austrijom, zapo- 
sjedne, kad god je želio, crnogorski vladika, koji je bio pod utjecajem 
Rusije. Zbog toga nije Tommaseo htio savjetovati Sartorija, da se sa 
svojim vojnicima pobuni protiv Austrije. 

Prilike u Dalmaciji, kako su ih gledali dalmatinski Talijani ili 
simpatizeri s mletačkim pobunjenicima, prikazuje nam jedno pismo 
iz Žadra od 7. travnja upravljeno »građaninu V. Solitru«: »Vi ste 
upravili Dalmatincima poziv, u kojem ste ih bratski pozvali, da pri- 
vole da se sjedine s uskrslom Mletačkom republikom, a niste pri tom 
označili, što namjerava učiniti privremena vlada. Narod, koji ne po- 
znaje novi duh, koji bez sumnje treba da prožima novu republiku, a 
sjeća se samo, dopustite mi ipak da kažem, biškota, koji mu je bacao 
kao psu na lancu okrutni gospodar, koji mu je bio oduzeo svaku snagu 
vlastitog života, taj je narod unaprijed prihvatio vašu i drugih želju, 
tumačeći, da je u tome ustav. Narod osjeća živo nepodnošljivu težinu 
njemačkog tlačenja, iskreno mrzi cara i njegovu vladu, pa je tako na 
vijest, da će se svršiti i njegove patnje, prirodno obratio svoje misli 
na ono malo dobra, koje je prije uživao, jer je i ono malo, ako se 
usporedi s ovim stanjem, mnogo. A izobraženi narod, a napose mor- 
nari, podijeljen je u dvije stranke: jedna je za Veneciju, a druga bi 
htjela ujedinjenje Hrvata s Dalmacijom. Što se tiče naroda, nije po- 
trebno da vam kažem, s kakvim je veseljem on primio vijesti o Vene- 
ciji: ta dobro se zna, da je jedina njegova želja, da se ujedini s 
uskrslom Republikom. Uza svu policiju i njenih stotinu ruku, u gra- 
dovima i selima čuju se neprestano homerski poklici: »Živio naš sveti 
Marko!« 

nara Većina zadarske posade dala je nesumnjivo dokaza, da je 
spremna da se ujedini s građanima za stvar pravih građana, oni bi 
zajedno s njima i sa susjednim Albancima mogli da za nepuna dva 
sata postanu gospodari grada, možda i bez prolijevanja krvi. Zbog 
toga sam poslao općini svoj nacrt i nadam se, da ga ne će sasvim 
odbiti... .«'? 


1 Gazzetta di Venezia 17. travnja 1848. g. 

Iz tog je pisma jasno, da je zadarska općinska uprava bila sasvim 
na strani Talijana, samo nije imala srčanosti da se pobuni. To i jest 
uzrok, zašto je i ona, poput splitske, ustala s onoliko gorčine protiv 
ujedinjenja Dalmacije s Hrvatskom. 

12. svibnja upravio je »Dalmatinskoj braći!« proglas »građanin 
Carlo Rampazzi: 

»Živio sveti Marko! 

U svako doba, kad vas je mletačka republika pozvala, vi ste bili 
spremni da je branite, vi junaci, pobjednici! Dovoljno je da se Dalma- 
tincima spomene sveti Marko, i već se oružaju, već se brane, njihova 
je mletačka krv za republiku, za mletačku državu. Na oružje, na 
oružje, slavni i mili Dalmatinci. Mlečanima treba vaše junaštvo, sveti 
vas Marko zove!..... U Perastu se dakle čuvaju sveti znakovi (za- 
stava); vi ih, Dalmatinci braćo, oružani, uzmite odanle i povratite ih 
njihovoj staroj slavi, pobjedi, i napišite pod onim lavom: »Ja sam 
snaga božja, neka me nitko ne dirnel«t 

U pismu iz Udine pisao je 13. travnja Dal! Ongaro provizornoj 
vladi u Veneciji: »Istra i Dalmacija čekaju samo pomoć u oružju, da 
se dignu na ustanak. Trst će se pobuniti, čim opazi prvu talijansku 
jedrilicu.«'* 

Tommaseo je, poznavajući dobro prilike, već u travnju savjetovao 
Dalmatince pozivajući ih, da dođu u Veneciju, da se bore za njenu 
samostalnost, ali ih je odvraćao od svake pobune u Dalmaciji, znajući 
dobro, da bi se bijedno svršila. U mletačkom arhivu »Correr« našao 
sam dva pisma Tommaseova, jedno od 15. svibnja 1848. godine, koje 
je pisao »Jednom Dalmatincu u Rimu« i u kojem kaže: »O Dalmaciji 
ne znam ništa. Ja sam Dalmatince uvijek opominjao, da budu mirni 
jer ih mi zasada ne možemo pomoći, a ni oni se ne mogu sami svojom 
snagom da oslobode. Treba li Dalmacija da bude talijanska ili slaven+ 
ska? To je teško pitanje. Ja mislim, da bi -za sada trebalo da bude 
talijanska, ako Bog dade, da se Italija oslobodi; a slavenska ka- 
snije... «3 ; ; 

Vrlo je zanimljivo Tommaseovo pismo, koje je 1. srpnja pisao 
»Jednom Dalmatincu«, vjerojatno istom, kojem i 15. svibnja. 

»Prilike naše Dalmacije su još mutne. i možda ne će biti dano 
našoj generaciji, da ih vidi uređene. Dva jezika, dvije vjere velika su 
zapreka jedinstvu, slozi, snazi. Čini mi se, da Dalmacija treba još da 
bude u vezi s Italijom, jer slavenski dio, koji je ipak veći, nije stekao 
onu samosvijest, koja stvara nadmoć naroda. Kad bi se Dalmaciju 
sjedinilo s Hrvatskom, dobilo bi se malo, ali kad s Dalmacijom 


51 Racc. Andreola T. Il. 85. str. 
12 Marchesi, Storia documentata, cit. 215. str, 
Pm 15 U arhivu »Correr« u Veneciji Tommaseo, Venezia, Italia ed Europa, T, II. 
. str. . 

budu jedno Bosna i Hercegovina, tada će se moći naša 
provincija odijeliti od italije i možda cijela govoriti jednim jezikom. 
U ovom momentu ne može Venecija, kako je to željela i što bi joj 
bilo od koristi, pomoći Dalmatince; Venecija, koja već sumnja o svojoj 
vlastitoj budućnosti. Da nismo u ožujku izgubili flotu, dvije ili tri lađe 
bile bi dovoljne da dignu na ustanak narod na našim obalama, da se 
s malo troška unovači za Republiku velik broj hrabrih, dobrdčudnih i 
vjernih ljudi. Ali Bog nije dopustio, da se to dogodi. Prepustimo se 
njegovoj volji (kažem to uzbuđene duše i sa suzama u očima) i na- 
dajmo se, da ćemo vidjeti bar zoru dana, koji će biti manje tmuran. 
Ja sam sluteći nesreće, koje se sada događaju, držao uvijek na uzdi 
Đalmatince, koji su mi se nudili, spremni da ustanu za nas... Molim 
sve Dalmatince, da nikad ne sumnjaju u moju bratsku ljubav. Srdačni 
zbogom.«“* 

I doista, baš u to vrijeme nalazila se Venecija u vrlo teškom polo- 
žaju, a i Tommaseo, koji je prije napadao sardinski dvor. 

Čim se u Turinu sažnalo za pobunu Milana i njegove borbe pro- 
tiv Austrijanaca, narod, zanesen i oduševljen za oslobođenje Italije 
od austrijskog jarma, tražio je od kralja i vlade; da navijeste rat 
Austriji i priteknu u pomoć braći. A kad se 23. ožujka raširi po gradu 
vijest, da se Milan oslobodio i austrijska vojska uzmaknula iz grada, 
posta taj pritisak još veći, i uz opće oduševljenje zaključi kralj i vlada 
još istoga dana da će poći u pomoć svojoj braći. Sutradan izađe pro- 
glas Karla Alberta »Narodima Lombardije i Venercije«, a nekoliko 
dana zatim prijeđe sardinska vojska granicu uz jednodušni zanos cijele 
Italije. Potpomognuta dobrovoljcima iz cijele Italije pijemonteška je 
vojska kretala prema austrijskoj, koja se bila povukla sve do Verone. 
Poslije neuspjeha kod Kurtatona i Montanare, a onda uspjeha Pije- 
montežana kod Goita, Vicenze i zauzeća tvrđave  Peschicre (30. 
svibnja), Radecki osvoji najprije Vicenzu, a onda Treviso (14. lipnja), 
pa Padovu i napokon Palmanuovu (24. lipnja). Tako je sada Venecija 
bila s kopnene strane opkoljena od austrijskih četa. 

U to vrijeme rastao je ugled Pijemonta sve više. 29. svibnja izjavi 
se vojvodina Modena za sjedinjenje s Pijemontom i Sardinijom. Istoga 
dana odluči Lombardija plebiscitom, da se i ona sjedinjuje s istim 
zemljama Italije. Mletačke provincije Vicenza, Padova, Rovigo i Tre- 
viso poslaše u Turin svoje poslanike, koji su imali da se izjave za 
sjedinjenje. 

U takvim prilikama, što je drugo mogla da učini Venecija, koju 
su okružili Austrijanci, nego da se i ona odluči za sjedinjenje s onom 
talijanskom državom, koja je, uz odobrenje cijele Italije, sada vodila 
talijansku stvar. I doista. 4. srpnja 1848. god. zaključi mletačko vijeće, 
da se Venecija ujedinjuje s Pijemontom. 


14 U arhivu »Correr« u Veneciji: Tommaseo IV. 475.—476. str. 

XV. 


POZIV ŽUPANIJE VARAŽDINSKE I GRADA ZAGREBA DALMA- 
TINCIMA, DA DOĐU NA SABOR U ZAGREBU I ODGOVORI 
DALMATINSKIH GRADOVA 


Poziv županije varaždinske Dalmatincima — Poziv te županije osta- 

lima, da i one pozovu Dalmatince na sabor — Reprezentacija Vara- 

ždina caru, da vrati graničare iz Italije u Hrvatsku — Tommaseov 

proglas Hrvatima i ostalim Slavenima — Reprezentacija Zagreba — 

Poziv Zagreba Dalmatincima — Odgovor Zagrebu gradova: Šibenika, 
Omiša, Drniša, Zadra, Splita 


Varaždinska je županija sa svoje skupštine, održane 2. svibnja i 
idućih dana, poslala dalmatinskim oblastima pismo, u kojem poziva 
Dalmatince na sjedinjenje, a ujedno pobija glasine, koje se šire po 
Dalmaciji protiv ovog sjedinjenja. Istovremeno ta okružnica iznosi 
podrobnije i prilike u Hrvatskoj.! , 

Nastalo je ozbiljno doba — pišu Varaždinci — doba od slobode, 
vijek od narodnostih, jednakosti i bratimstva i pojedinieh ljudih i cie- 
lieh narodah.« ' 

»Harvatska iliti Krovacia i Slavonia niekada sdružene s milom 
siekom svojom Dalmaciom biahu srietne, biahu slobodne, biahu silne 
i moguće, štovane od tudjinah, ljubljene od svojieh jednoplemenikah.« 

Varaždinci kažu Dalmatincima, kako su oni skršili madžarski 
jaram. »Postali smo svi samostalni, i duh vriemena sliedeći želimo i 
Žudimo s vami se opet bratski sjediniti. Uzdamo se, da i Vi tražite s 
nama bratski onaj savez ponoviti, koi je u davna vriemena medju 
nami obstojao, nu koga na našu i vašu nesrieću lukavi dušmanin prie- 
varom najviše prekinuo biaše.« 

»Za da se uvjerite jeda li bi taj savez za Vas koristan bio, opisu- 
jemo Vam evo naše sadanje stanje, i naša zahtievanja, i želje za 
budućnost.« g . 


* Općinski arhiv u Visu 1848. g, br. 548. U ovom su arhivu dva egzemplara 
tog poziva. 

»Mi svi žitelji Hrvatske i Slavonie jesmo jednaci pred sudom i 
svi smo slobodni. Kod nas več neima preimućtva i parvenstva radi ro- 
djenja, neima nevoljnika, neima spahie, neima kmeta. Već smo svi 
slobodna bratja.« 

»Mi nismo nikada bili svi pod militarskom zapoviedi, nego samo 
naša bratja.na Kordunu, to jest na medji uzduž carstva turskoga sto- 
jeća; nu i ovi postahu milostju predobroga kralja. prosti od dosada- 
šnjega samovoljno tudaškog upravljanja, pa će sada i oni svoje po- 
litičke poglavare i stariešine birati.« 

»Mi naše javne i domaće poslove vodimo u našem jeziku.« 

»Kao slobodni ljudi imamo slobodu govora, pisanja i pečatnje ili 
štampanja.« 

»Uvađamo svikud narodnu stražu, iliti nacionalgardu.« 

»Mi ne poznajemo karte bulate, niesmo je nikad imali, niti je ne- 
ćemo nikada imati. Kod nas neima zlovoljnih žbirah. A duvan je 
slobodno sijati, i s njime targovati i služiti se, kako je komu drago.« 

»Ovo imamo već sada, a u napried želimo i zahtievamo: 

»Slobodu targovine u obće, osiguranje targovine pomorske, i da 
budu štovati naš narodni barjak to jest stieg svi narodi na svijeh mo- 
rih« — Varaždinska županija kaže, da se traži još: »Jednakopravnost 
pravoslavaca s rimokatolicima, sloboda i nezavisnost narodne samo- 
uprave, i svoja vlada pod banom, koji je direktno vezan s kraljem, 
škola na narodnom jeziku, univerzitet u Zagrebu, usmenost sudbenih 
rasprava, porota, sudije odgovorne narodu, narodna banka, izmjenični 
godišnji sabor u Zagrebu, Oseku, Zadru ili Spletu i Reci.« 

Varaždinska županija poziva dalmatinske oblasti, da pošalju svoje 
narodne poslanike na taj narodni sabor, a onda kaže: 

»Što slobode imamo, želimo s vami dieliti, što dobra za sebe u 
napried izraditi namjeravamo, žudimo da i vi učasnici toga budete«... 
»Draga bratjo, vi sjedinjeni s nama niti ćete triebat od nas, niti mi od 
vas da budemo veći ili manji. već ćemo biti svi jednaci u pravicami, 
u daržanstvih i u dužnostima.« »Birat ćete si sami svoje poglavare, 
stariešine i sudie, kaošto i mi biramo, nestat će. potalianštenih impi- 
egatah, već ćete imati svoje sinove, “kojima ćete sami upravljenje Va- 
ših posalah i sudovah povieriti.« — »Opredielivat ćete si sami dacie — 
ukinut ćete kartu bulatu, žbire i sve što vas ugnetava, pa ćete ko novo 
uskersnuti. : 

»Bratjo! Vi imate more, a mi plodnu zemlju, vi maslinah, ulja, 
ribah, dobra vina; mi žita, masla, dervah i lepe stoke — sjedinimo se, 
pa bit ćemo jači, veliki i javni po celom svetu.«? 


? »Nov.« 1848. g. 11. sv. 

Taj poziv Dalmatincima poslala je varaždinska županija drugim 
županijama pozivajući ih, da i one uprave slično pismo Dalmatincima. 
Dopis ostalim županijama uz taj poziv glasi: 


"»Mila bratjo! 


Evo vam u prilogu .). poziva, koi smo upravili na bratju našu 
Dalmatinc, da se s nama sjedine, i jim na bližnji naš narodni sabor 
svoje poklisare iliti deputate pošalju. 

Potriebu tog poziva nećemo vam dokazivati, jer smo uviereni, da 
i vi potriebu i korist skorašnjega sjedinjenja Dalma- 
cie s Hcecrvatskom i Slavoniom isto tako osiećate i uvi- 
djate kao i mi. 

Zato vas jedino ljubavlju narodnosti naše i srieće naroda našega 
zaklinjemo, da i vi takodjer na isti način pozovete bratju 
dalmatinsku na pošiljanje svojih zastupnikah 
na budući naš daržavni sabor, 

Pošto nismo do sada vec od davnih vriemenah ukupnoj bratji na- 
šoj dalmatinskoj dopisivali, i zato mučno doznali miesta, na koja trieba 
pisati, a još ni sigurni nismo, da li nije koje takovo miesto izostalo, 
kuda bi bilo triebalo takodjer ovo pismo poslati: da indi nebudete Vi 
toliko truda imali, pošiljamo Vam ovdi pod .). popis miestah, na koja 
smo ovaj poziv naš poslali s adresami, pod kojimi smo ga slali. | 


S Bogom bratjo. 


Dano iz našega velikoga spravilišta u slobodnom i 
kraljevskom varošu Varaždinu na 2. i slieleće dane 
mieseca svibnja 1848. daržanoga. 


Skupština Županie Varaždinske« 


Varaždinska je županija shvatila, da se prigovori, koje Dalma- 
tinci postavljaju protiv sjedinjenja s Hrvatskom, ne daju suzbiti sa- 
mim deklamacijama i pozivanjem na jednokrvnost, pa ona u svom 
pozivu na Dalmatince, da dođu na Hrvatski sabor, odgovara na te pri- 
govore ističući slobodu i jednakost svih građana pred sudom, soci- 
jalnu jednakost sviju u Hrvatskoj, slobodu govora, pisanja i štampe, 
narodnu gardu, nepostojanje doušništva, slobodu sijanja duhana i 
trgovanja njime. Isto tako iznosi varaždinska županija i ono, što se 
još traži, a to je: sloboda trgovine, ravnopravnost pravoslavaca s ka- 
tolicima i ostalo, kao što smo prije naveli. 

Međutim sve to, što je varažinska županija navodila, nije moglo 
da utječe na Dalmatince. Dalmatinci su primili proglas varaždinske 
županije poslije 20. svibnja 1848. g. Mnogo prije toga primili su oni 
ustav od 25. travnja 1848. g., koji je njima davao mnogo više od 

onoga, što su im varaždinski Hrvati poručivali. Istina je, da je u 
Hrvatskoj ban 25. travnja 1848. g. izdao »otvoreno bansko pismo, ko- 
jim on ukida davanja gospoštiji i oslobađa seljake od svakoga davanja, 
robote i crkvene desetine, ali to dalmatinski seljaci nisu ni. doznali, jer 
ako je za to doznala buržoazija, ona je to ili zatajila, j&t se protivilo 
njenim interesima, ili izvrnula, da to i onako ne bi imalo vrijednosti za 
Dalmaciju, u kojoj nisu onakvi odnosi, kakvi su u Hrvatskoj. To je 
štaviše odvralilo dalmatinsku buržoaziju još jače od sjedinjavanja s 
Hrvatskom, jer se bojala, ako dođe do ujedinjenja, da ne izađe takav 
zakon, koji bi ukinuo i kolonatski odnos, pa bi to bilo na njihovu ma- 
terijalnu štetu. I zbog toga je bilo dobro, da im to seljaci ne doznaju. 
Što se tiče jednakosti pred sudom i jednakih sudova za sve građane, 
ti su, na osnovu ustava od 9. svibnja, u Dalmaciji već postojali ($ 25. 
Ustava od 25. travnja). Štaviše, varaždinska je županijska skupština 
javljala Dalmatincima, da oni tek traže da »dugotrajni pismeni sudovi 
i procesi prestanu, i da se svi sudovi imaju daržati javno i usmeno, 
na način iranceskih Jurya, a sudije da su narodu odgovorni«, dok je 
ustav od 25. travnja ($ 25.) već mjesec dana prije, nego što su oni 
primili taj varaždinski proglas, garantirao ovo: »Sudovanje će se 
vršiti javno i usmeno. Za kaznene stvari uvest će se porotni sudovi, 
a njihovo će uređenje odrediti poseban zakon. 

Istina je, da varaždinska županija nije nikad bila »pod militarskom 
zapoviedi«, ali ona je bila daleko od Dalmacije, i malo je Dalmatinaca 
znalo, da ona i postoji, dok je duž čitave granice Dalmacije s Hrvat- 
skom svaki Dalmatinac mogao svakog dana vidjeti i osjetiti vojnu 
upravu i njen red u Ličkoj regimenti. Kako su mogli i pomisliti va- 
raždinski sastavljači poziva Dalmatincima, da će Dalmatinci, koji, ot- 
kad je Austrija uzela Dalmaciju 1814. godine, uopće nisu išli u vojsku, 
pristati, da .se sjedine sa zemljom, u kojoj su znali da vrijede grani- 
čarski zakoni i da su u njoj vojni obvezanici svi muškarci od 16. do 
60. godine života! Ta jedina konstatacija, a do nje je bilo najlakše 
doći, bila je dovoljna, da odvrati Dalmatince od svake želje za sjedi- 
njenjem s Hrvatskom. 

Narodnu stražu, koju ističu Varaždinci, imali su Dalmatinci već 
od druge polovine ožujka. 

Kraj varaždinskog poziva bio je realniji, materijalniji. To se isti- 
calo, čega sve u Hrvatskoj ima s materijalne strane. Ali Dalmatinci 
su za to samo čuli, dok je ono, što su vidjeli, bila lička golet, Lika 
zapuštena onako kao i Dalmacija. U raj, koji su im Varaždinci obe- 
ćavali, ako se združe s Hrvatskom, nisu Dalmatinci mogli vjerovati. 
Trebalo je drukčije raditi, trebalo je da budu drukčiji temelji, na koje 
se imao postaviti takav poziv, pa da se u Dalmaciji uspije. Trebalo je 


* Gesetze und Verordnungen: cit. 152. str. 

za to mnogo godina rada, u prvom redu na ekonomskom polju, trebalo 
je realnoga, materijalnoga, trebalo je Dalmaciju materijalno pomoći, 
trebalo je pokazati, da Hrvatska to može, da Dalmatinci, koji tada 
nisu imali nikakva razvijenog osjećanja jedinsiva s Hrvatskom, tome 
poslu ozbiljne pristupe. 

Potpuno nepoznavanje dalmatinskih prilika pokazuje stavak, koji 
govori, da će narod birati činovnike i da će nestati potalijančenih či- 
novnika. Varaždinci nisu znali, da su upravo u rukama tih i takvih 
činovnika skoro sve dalmatinske općine i da će ti njihovi proglasi i. 
.pozivi doći baš njima u ruke, te da će oni postupati onako, kako budu 
htjeli i smatrali korisnim za sebe, a da narod o tom ne će ni obavije- 
stiti. Imamo pred sobom proglas i poziv varaždinske županijske skup- 
štine upravljen viškoj općini na ctoku Visu. Varaždinska županija 
poslala je dva takva proglasa i poziva, jedan latinicom i jedan ćirili- 
com. Poziv pisan ćirilicom bio je izvana, a u njega je uklopljen drugi, 
latinicom. Tko je 1848. god. u Visu znao, da ima ćirilica, osim možda 
kojeg svećenika? Taj poziv varaždinske županijske skupštine, datiran 
2. i idućih dana mjeseca svibnja, nosio je poštanski žig varaždinski 
15. svibnja (Warasdin 15 Mai 1848), a viški 24. svibnja 1848. Primljen 
je službeno u viškoj općini 27. svibnja, a 5. lipnja 1848. napisao je 
sekretar Dojmi na poleđini, talijanskim jezikom: »Viđeno; neka se 
metne među akte, jer općinska uprava ne će da ulazi u dopisivanje o 
stvari, na koju se odnosi.«* 

Tako je bilo i u drugim dalmatinskim općinama. Ta šla će u 
viškom slučaju dalmatinskom buržuju, koji je prije bio plemić hvarske 
autonomne komune,“ koji hrvatski jezik nije nikako poznavao, osim 
možda ponešto viški čakavski dijalekt, ovakvo smetanje njegovih ma- 
terijalnih, a i drugih interesa? Tajnik viške općine Dojmi bio je član 
obitelji, koja je bila najveći posjednik na Visu, i imala najveći broj 
kolona među svim posjednicima. Sasvim je razumljivo, da je on dopis, 
u kom se javljalo oslobađanje kmetova, držao upravo izazovnim za 
svoje interese i poziv metnuo »ad acta«. x 

Kao što je bilo u Visu, tako se dogodilo skoro po cijeloj Dalma- 
ciji. Hrvatski su pozivi išli »ad acta«, a narod za njih nije ni doznao. 

S iste skupštine 2. svibnja i idućih dana poslala je varaždinska 
županija i drugu reprezentaciju caru, koja je bez svake sumnje, kao 
i prva, nastala pod utjecajem suca te županije i jednoga od naj- 
istaknutijih vođa političkog oslobođenja i ujedinjenja, Hrvata, Ivana 
Kukuljevića. 

Kukuljević je bio u najboljim vezama s Nikolom Tomaseom, tada 
ministrom u revolucionarnoj vladi nove Mletačke republike. On je 
prvi 1844. godine štampao Tommaseove »Iskrice« i odonda 'bio s njime 


* U općinskom arhivu u Visu 1848. g. 548. br. 

u prepisciKad su Talijani 1848. godine ustali protiv austrijskog rop- 
stva, naši su krajišnici, Hrvati i Srbi u austrijskoj vojsci, postupali 
protiv pobunjenika kao protiv neprijatelja u ratu, a kasnije su bili 
upravo najbolji dio austrijske vojske protiv vojske talijanskih pobu- 
njenika i Pijemonta. Kako su svi ti Krajišnici, bez obzira na to, da li 
su bili pravoslavne ili katoličke vjere, smatrani u Italiji, prema zemlji, 
iz koje su dolazili, i jeziku, kojim su govorili — za Hrvate, brzo je 
hrvatsko ime u Italiji postalo veoma omraženo. 


Pod dojmom tih postupaka hrvatskih četa, a želeći da Italiji i 
Veneciji pomogne, Tommaseo je još 5. travnja 1848. godine upravio 
proglas »Hrvatima i drugim Slavenskim narodima«. Taj proglas se 
počinje ovako: 

ze 
»Braćo!« 

Velika se slavenska porodica budi, i sama sebe pripoznaje. Došlo 
je vrijeme narodnosti. Rasparčana i rastrgana uda sabiru se; kroz 
presječene žile ponovo živa krv ključa. O Hrvati, prezreni od Austrije, 
omrznuti od Italije kao instrument tiranije, svijet 
vas ne pozna; i malo njih znade, da je već više od. deset godina, što 
se vi u vašoj domovini borite za vaša prava, za jezik i tradicije i za 
dostojanstvo vaše duše. Svijet ne zna, da ste vi, koje ostali vaši: dru- 
govi u ropstvu smatraju za marvu, bili prvi, koji ste pokušali da zba- 
cite sa sebe Metternichov jaram. Ja vam zahvaljujem pred licem cije- 
log čovječanstva za ono, što ste učinili za sveta prava čovječanstva; 
zahvaljujem vam, što ste usred briga za opću obranu i usred vaših 
žestokih boli, mislili i na mene i pružili mi ruku u mojoj tamnici. Ali 
nije bilo suđeno da one rešetke razbije ljudska ruka, nego božji mig. 

Hrvati, koji ste još uvijek u Italiji, da ta- 
lijansku krv prolijevate, oslobođite se te imia- 
mije, odbacite to oružje, koje je sramotno i 
okrutno. Hrvatska vas hoće: otadžbina je vaša 
zatražila odlučno u Beču, da vas pozovu iz Ita: 
lije, da ne budete+krvnici i žrtve. 

Hrvati, Česi, Poljaci, vi, koje obuhvata teški austrijski jaram, 
uspravite se, vrijeme je. Vi ste narodnosti: i ne smijete da podlegnete 
jednom dijelu narodnosti. Vaša je historija veća od austrijske, koja 
je narasla pomoću ženidaba i lukave strpljivosti. Mi ne preziremo one, 
koji nas preziru, ne mrzimo naše neprijatelje; mi sažaljevamo i nji- 
hove pređašnje nesretne pobjede i njihovu sadašnju  vratolomnu 
propast. 

Mi razlikujemo Austriju od Germanije. S velikom, pravom Ger- 
manijom pobratite se kao sa sestrom, A ti, nesreina Poljska, ne ćeš 
uskrsnuti na nov pravi život, ako ne budeš voljela svoju nemilosrdnu 

krvnicu Rusiju, koja je ipak tvoja sestra. Malo je njih, koji tebe muče, 
ali jadni ruski narod i sam stenje, i u samom sebi nosi kaznu tiranija, 
koje nisu njegove. 

Slavenski, rode, dokazi tvoje vrijednosti ostali su kroz vjekove 
zavijeni tamom; sada stupamo k eri mira, koja će dati sjajnih dokaza 
tvoje iskrenosti i plemenite lealnosti. Ti ćeš zauzeti odabrano mjesto 
među velikim narodima. Kao rijeka, koja teče i prodire kroz razna 
polja, tvoji se puci pružaju kroz razne klime i dodiruju se s drugim 
narodima, ali se s njima ne miješaju: i od drugih skupit će dobra, a 
da svoje ne izgube. 2 

Ustanite, Hrvati, Česi, Poljaci, braćo! Iz okova sakujte mačeve, 
od jarma: štap za odbranu. Vi, koji ste tako dugo bili pognuti pod 
austrijskim štapom, uspravite se i smjesta ćete pobijediti. Uspravite 
se bez mržnje i bez straha. Bog narodnosti je s vama! 


Tommaseo«* 


17. travnja 1848. g. izašao je proglas s potpisom »Jedan sveće- 
nik Slavjanski«, upravljen Hrvatima. On se. počinje ovako: »Hervati 
brachio«! Iza toga ponavlja pisac Tommaseove riječi spomenutog pro- 
glasa, i završava: »Hervati! vrieme je da se od suxanstva austrian- 
skoga izbavite. Vi ste slavni narod; zascto biste hotili ostati podloxni 
Austrii, koja je oterbina narodah? Ukripite se: Bog narodah je s 
vama.«* 

Pod dojmom Tommaseova proglasa Kukuljević, koji je zacijelo 
predložio i onaj zaključak u »Zahtčvanjima naroda« od 25: ažujka, da 
se graničari pozovu iz Italije natrag kući, zatraži na varaždinskoj 
županijskoj skupštini reprezentaciju, kojom se ponovo moli kralja, da 
grdničare iz Italije pozove i vrati u Hrvatsku. 

Ali se Kukuljević nije time zadovoljio, i varaždinska je županija 
upravila ostalim županijama poziv, da i one pošalju caru. sličnu re- 
prezentaciju. : 

»Mila bratjo! — pisala je varaždinska županija ostalima — Za 
odvratiti od mile naše domovine prieteću joj pogibelj, upravismo ovdi 
Pod ./. priloženu prošnju na Milostivoga Vladara našega, koju da i vi 
kod kraljevskoga prestolja ponovite, pozivamo vas bratinski, stavlja- 
jući vam na serce: da je svakoga i pojedinoga čovjeka, i cieloga na- 
roda perva i najsvetija dužnost, ponajprie svoje bitje obezbiediti, pa 
tada iskernjemu svome u pomoć priteci. 

Šta će nam pruditi, ako naša bratja kraišnici čitavu Italiu Austrii 
predobe, medjutim pako našu domovinu anarkia ubie, ili Turci opu-« 
stoše. 

S Bogom bratjo!« 


"5 Raccolta Andreola I. 339, U drž. arhivu u Veneciji. 
“ Raccolta Andreola, Venecija 1848. II. 85. 

Zagrebačko vijeće sastade se 19. svibnja 1848. g. u gradskoj vi- 
jećnici i pod predsjedanjem varoškog suca Janka Kamauia zaključi, 
da kralju uputi sličnu molbu kao i varaždinska županija, »da se ne 
bi više kraišnikah nego je obhodno potriebito u Italiju slalo.« 

Istoga dana vijećalo je zagrebačko gradsko vijeće »o pozivu na 
bratju Dalmatince«, i zaključilo, »da se isto tako sličan jedan poziv 
na sve oblasti Dalmatinske što prie rasposlati, i bratja naša Dalmatini, 
na novo sjedinjenje sa Hervatskom i Slavoniom 
pozvati imadu.« To je Zagreb i učinio 22. ožujka 1848. godine, 

U svom 43. broju od 4. svibnja 1848. g. donose »Novine« uvodni 
članak VI. Vežića »Dalmatinac Dalmatincima«. Vežić iznosi kratku 
historiju Dalmacije pod tuđinom, pobija mišljenje, da Hrvati žele da 
podjarme Dalmaciju, kao i to, da ih hoće zajedno sa sobom podvrgnuti 
Madžarima, i poziva Dalmatince, da $e ujedine s Hrvatima. 

Dalmatinac VI. Vežić u »Novinama« od 18. svibnja 1848. godine 
ponovo poziva svoje Dalmatince, da se ugledaju u Obrovac i da po- 
dignu svoj glas, pa kad to gradovi ne će, »neka se okrenu od obćine«, 
neka rodoljubi pođu među narod. Vežić upozorava na proglas va- 
raždinske županije dalmatinskim općinama, iz kog se vide i materi- 
jalne koristi, koje bi Dalmatinci dobili sa sjedinjenjem. On ih upozorava, 
da će naskoro doći do rata s Madžarima, i poziva ii, neka se spreme 
i prijeđu oružani preko Velebita, da zajedno s Hrvatima pođu u boj i 
pobjedu. : 

Za drugim hrvatskim gradovima nije htio zaostati ni Karlovac. 
I on je sa skupštine svoga gradskog zastupstva 20. svibnja 848. g. 
poslao dalmatinskim općinama proglas, kojim ih poziva, da pošalju 
svoje zastupnike na sabor, sazvan 5. lipnja u Zagrebu. »Biasmo bra- 
tjo Duždovi — kažu Karlovčani Dalmatincima — što nam dobra od 


njega osta? Naše šume isiekoše, — i s našom gradjom sagradiše 
sebi brodove, po kojih od jednoga do drugoga kraja svieta bogatstva 
sgernjaše u svoje Mletke.« — — — A šta ostade od njemačkog go- 


spodstva? »Hiljadu verstih daćah, i štibrah, policia i karta bulata. -—« 
Karlovac apelira na Dalmatince, da ne budu oni jedini, koji ne će doći 
ra sabor, da se ne kaže: Svi se složismo, a seka Dalmacia ostavi nas 
i pridruži se inostranom narodu da robuje.? 

I novogradiška općina upravila je 24. svibnja proglas Dalmatin- 
cima, »putem Narodnih Novina, buduć da je vreme prekratko«, .pozi- 
vajući ih neka pošalju svoje poslanike na »naš, ai vaš sabor. 


7 Poziv Karlovca »Mila bratjo« u općinskom arhivu u Visu, pr. 2. giugno 
1848., br. 566. : B 


* »Novine« 27. V. 1848. god. 

Jako je bilo dalmatinskih gradova, koji su željeli sjedinjenje, nisu 
se usudili usprotiviti carskom pozivu u Beč. Preduboko je bila u njima 
ukorijenjena odanost caru, a nisu bili nikako spremni na akt neposlu- 
šnosti, ali su oni ipak pokazali svoje simpatije za Hrvatsku i za sjedi- 
njenje. Hrvatske su županije bile samoupravna tijela, navikle da odlu- 
* čuju i zaključuju, u Dalmaciji samouprave već pedeset godina nije 

bilo, pa nije bilo moguće, da se općinski načelnici, koji su bili upravna, 
ali ne i samoupravna vlast, odluče na čin, koji se njima činio i smion 
i revolucionaran. . 

Još ,u svibnju odgovoriše Zagrebu tri dalmatinska grada: Šibenik, 
Omiš i Drniš, sva tri talijanski. 

Šibenik je odgovorio kratko: »Pišuća Općina izjavljuje, da će 
dopis od 22. svibnja te poštovane općine dostaviti zastupnicima ove 

. Pokrajine, da u njegovu smislu, mogu postupati u 
raspravama na skorašnjoj skupštini, koja je sazvana 
u glavnom gradu  carstva.« Potpisani: načelnik Sisgoreo i tajnik 
Jerlanić(?) 

Općinska uprava Omiša odgovori opširnije. Ona izriče zagre- 
bačkoj općini»najsrdačniju zahvalnost za plemenitu 
želju, koju očituju ti slavni narodi, da se s 
nama stisnu lancima narodnosti, kojima je temelj u 
zajedničkom slavenskom (hrvatskom) porijeklu.« 

»Imajući sve to u vidu qbavješćujete se, da je na osnovu Previ- 
šnjeg Patenta od 15. ožujka, koji je obuhvatio i Dalmatince drago- 
cjenim darom ustava, i ova pokrajina pozvana, da pošalje, a i poslat 
će, svoje poslanike u glavni grad Beć, i zbog toga se ti po: 
slanici ne mogu poslati na sabor Hrvatske i Sla- 
vonije ili u bilo kojidrugi dio austrijske monar- 
hije. Ovi poslanici. biraju se u glavnim mjestima okružja Zadra, 
Splita, Dubrovnika i Kotora, a'ostali kotari moraju poslati svoje izbor- 
nike u spomenute okružne urede, da tamo biraju. Kad je to tako, ova 
općinska uprava nije ovlaštena sama od sebe poslati 
spomenute poslanike. 

Završavamo dakle, ako bi tamo Gospoda Hrvati i Sla- 
vonciiznijeli neke pravedne zahtjeve; što se tiče 
Dalmacije, neka budu uvjereni, da će se dalma- 
tinski poslanici smatrati sretnima da ih podupru 
svojim glasom i svojim utjecajem. 

Čast nam je da srdačno pozdravimo svoju braću. | 

Iz općinske uprave omiškog kotara. 


U Omišu, 31. svibnja 1848. g. 
Potpisani: načelnik A. Gelich, zatim Nikofa Pavišić i Matulić.« 

Slično Omišu, ali mnogo toplije, odgovorio je Drniš: 
. »Predraga braćo! 


Mnogi slavenski krajevi upravili su Drnišanima plemenite pozive 
za slavensko ujedinjenje. 

Nikada nismo irtdiferentni na visoku čast, koju nam iskazuju, i mi 
to osobito cijenimo. 5 X 

Dok vas mi izvješćujemo, kako smo zahvalni za velikodušna čuv- . 
stva, koja nam je tako visoko poštovana slavenska pokrajina iskazala, 
žao nam je, da mi kod nas ne možemo o sebi odlučivati, jer moramo 
biti vezani uz ono, što će s obzirom na to predložiti naši zastupnici, koji 
su pozvani u Beč, i na koje se jedino moramo osloniti. Možemo pak 
otvoreno izjaviti, da, kad bi nastojanja naše najbliže Slavenske braće 
bila prihvaćena, mi ćemo se uvijek pokazati dostojni časnog i slavnog 
slavenskog imena, a ako udes drugačije odredi, nadamo se, da će ne- 
pobjedivo slavensko jedinstvo znati i htjeti, kako treba, računati s na- 
rodom, koji, makar malen bio, ipak mu je toliko bliz. 

Kad prođu nemiri, koji toliko žaloste srce našeg ljubljenog vla- 
dara Ferdinanda I, za što osjećamo najveću žalost, kada se vrati so- 
cijalni red, kad buđe određena slavenska nezavisnost, moći ćemo onda, 
a uvijek uz priznanje interesa dalmatinsko-slavenskog naroda, sara- 
divati s vlastitim osjećajem i postaviti osnov takova že- 
ljenog sjedinjenja. 

Mi ovako izrazujemo svoj osjećaj, da bude uvjeren taj slavni 
slavenski okrug najvećeg poštovanja i uvaženja, kojim se častimo, da 
se izjavimo 

najodaniji Drnišani.«* 

Zadar je odgovorio, ispričavajući se, da ne može poslati poslanike 
na hrvatski sabor, jer bi se samo sabor dalmatinskoga naroda mogao 
izjaviti za sjedinjenje. Ali zadarska općina ne bi se tom 
sjedinjenju protivila, kad bi bila osigurana prava oba- 
dvjema strankama pokrajine i kad bi se Dalmatincima ostavilo pravo, 
da oni pitanje jezika urede onako, kako sami žele. Ali najvažnije je 
to, što se je Zadar toliko puta opro vladanju ugarskih kraljeva, a bu- 
dući da je Hrvatska i Slavonija sada zajedno s Ugarskom, ne želi 
Zadar sjedinjenje. 

Splitska je općina odbila sjedinjenje uopće. 

Odgovor splitske općine zagrebačkoj priopćio je Vežić 12. rujna 
u »Novinama« u prijevodu uz jedan dug članak, 


? Archivium 1. e. r. civit. Zagrabiae Acta politica, Ann. 1848. No. 1910.-12. 
32 »Nov.« 12. ruina 1848. g. : 


t44 


»Vaše poslanice radi, koju smo ovih danah primili, hrabrena i 
viteška bratjo, još smo veće oćutili i težkoću i gorkost našega stanja. 

Da nas udes od toliko vekovah nebude drugim puiem uputio, da 
inostrani jazik ne bude poplavio ovu krasnu zemlju i da se u njemu 
nisu izobrazili umovi naši, mi bi već barem u željah bili sjedinjeni s 
onimi junaci, koji po postanku svome nazivlju se Slovinci. Ali ovi ve- 
kovi, ona poplav inostranog novog jezika, ono izobraženje umovah u 
novome tom jeziku, sad nas najvećom žalostju obuzimlje, uverivši se 
punim sercem žalosti, da danas ne možemo već nikako biti udo jednog 
naroda, kojega jezik među nama nije poznat nego onim, koji umesto 
svog imena znadu samo križ učiniti, i veoma malog broja ostalih 
(odličnih) koji po svoj Dalmacii ne prelaze dvadeset. Ovo uverenje 
grize nas strašno u duši našoj. Da se budu otci naši uzderžali u onoj 
slovinskoj čistoći, koju: im je podrijeklo njihovo nalagalo, da budu 
odbacili jezik, koji je morao unuke njihove navesti na kobna zabasa- 
nja: ovi unuci mogli bi sada zakonitim putem podignuti svoj glas do 
prestolja i do sabora i pitati ono sjedinjenje, na koje nas pozivlje pod- 
reklo, jezik i običaji. Rekosmo zakonitim putem, jer ćemo ovo načelo, 
koje smo nasledili od otaca naših, neoskvernjeno potomkom ostaviti. 
Ovu svetinju, t. j. vernost nećemo nikad zaboraviti, a niti u ona vre- 
mena, kad bi kakova nepriverženost na to se namenila, da se uzdignu 
valovi proti plovi, koju je već vihar obletio. ' 

Svetli naš kralj zove naše poslanike na sabor u Beč, mi bi se bili 
izneverili njegovom barjaku, nepokorni postali njegovoj volji, da dal- 
matinski poslanici idju tamo, kamo ih car ne pozivlje. 

Vi, o hrabra i viteška bratjo, biti ćete oduševljeni timi plemenitimi 
velikimi čuvstvi, vaša razboritost i mudrost priznati će ove uzroke, 
radi kojih nemožemo zadovoljiti vašem prijaznom pozivu, i vi našeg 
velikodušja i udvornosti radi nećete se ustegnuti da nas nazovete onim 
sladkim i željenim imenom »bratjo«, imenom, kojim sada narodi, koji 
su nastupili stazu izobraženosti moradu se ljubezno i zamenito na- 
zivati. 

: Split 10. lipnja 1848. Podestat: Dudan, Nani?« 
(Treći se potpis ne može pročitali.) 


Donoseći taj prijevod odgovora splitske općine zagrebačkoj, -Vežić 
pobija navode iznesene u njemu i kaže, da »Ima po Dalmaciji više od 
dvadeset činovnikah, koji medju pukom stanuju, kao na pr. od pretu- 
rah, koji narodni jezik poznaju; imade u Dalmaciji više od dvadeset 
duhovnih pastirah, koji pastiruju prostim pukom i koji u slovinskome 
jeziku govore, imade i po gradovih više od dvadeset javnih činovnika, 
koji jezik naroda poznaju, pače i zakon zahtčva, da svaki činovnik 
mora neophodno znati jezik naroda, ako želi do kruha doći — — — — 

ma znam ja, da i vi znadete narodni jezik, pače sam uvčren, da vam 
je poznato, da ovaj jezik razumije i govori izim koga odnedavno na- 
došavšega tudjinca cčli narod dalmatinski, bio on pod kapom, bio pod 
klobukom: nego ste metnuli kao istinu ono, što bi želili, a istina nije. 
Pa sve i da nije i da nitko izmedju klobučarah (razumem one, koji 
nose, a ne koji grade klobuke) jezik slovinski u svoj Dalmacii neznade, 
vi ne bi imali pravo: protiviti se ovome bratskome sjedinjenju, jer bi 
Daimacia još slovenska bila, buduć da klobučari prema kapatim ne- 
stoje, štono veli Ivićević, kao jedan prema dvadeset, nego kao sitna 
kaplja prema morskoj pučini, a kad se pučina uzljul ja 
kaplja ona izniknut će, kolik da je nije bilo. 
——— jer novi ovaj včk ili nam je doneo ideu 
demokratičku, ili je otac 'lažii mučitelj bčdnog 
čovečanstva — što ufamo se da neće biti — a 
demokratia, kao včrna jedinica naravi, ne derži 
se gladjega i ponosnijega, nego većine, t i. na- 
roda, a u narod ovi stopit se mora svaka ari- 
stokratia, koje verste ona bila, jer će ju inače 
narod od sebe odbiti u vremenu uzburkanja svo- 
ga i sgnjaviti pod čverstom pesti svog novog 
Života, kome se je ona protivila, ili od nemila do ne- 
draga, ko nezahvalnica na materinom mleku, protčrati — — — A da 
je to moguće, viču nam oni potoci kervi, koji su potekli iz najplemeni- 
tijih žilah naroda franceskoga, kad se je kod njih ono plodonosno sta- 
blo zasadilo, kažu nam oni emigranti, koje malo gde sreća prati i koji 
su Evropu poplavili. — Za to i ti dalmatinska jezična aristokratio sidji 
na put pravde i razboritosti, jer bi mogla i tebe stići tvoja nepravda.«i“ 


Vežićev članak, pun naprednih misli, pisan otvoreno i iskreno, 
mogao je u Dalmaciji postići samo suprotno onome, što je Vežić za- 
pravo htio. Dalmatinska buržoazija sva odreda, uz rijetke izuzetke, 
bila je do skrajnih granica konzervativna, a u pojedinim njenim dije- 
lovima, u prvom redu kod svećenstva, prolivna idejama francuske 
revolucije, za koje se Vežić zalaže. Za nju su one bile plašilo, od koga 
je bježala, i neprijatelj, od koga se čuvala. 

Ma da Vežić s toliko oduševljenja i tako napredno govori o od- 
nosu naroda prema malenom broju aristokratije, ma da on proročan- 
ski govori o tome, kako će narod, kad se digne, odbaciti one, koji s 
njim ne će da idu, jasno je, da je njemu pred očima samo nacionalni 
cilj, samo narodni jezik i priključenje Dalmacije Hrvatskoj, u prvom 
redu zbog nacionalnog ujedinjenja. 


?* Pod kapom je narod, koji je u Dalmaciji, say od reda, noslo ili narodnu 
šli uopće kapu. Buržoazija je nosila klobuke, šešire. 

Mi se takvom Vežićevu mišljenju i ne možemo čuditi, jer su do 
Hrvatske i Hrvata jedva dopirali glasovi o- novim socijalnim idejama, 
o buđenju proletarijata i borbi protiv kapitalizma. Vežić ne osjeća 
potrebu-da u svom članku govori o teškim socijalnim i ekonomskim 
prilikama Dalmacije, koja se nalazila u takvom stanju upravo krivnjom 
onih, na koje on napada zbog poricanja slavenstva Dalmacije i veze 
dalmatinskih Hrvata i Srba s braćom preko Velebita. On ispravno 
ocjenjuje narodnu sriagu, ali s nacionalističkog gledišta, i ne vidi, da 
bi trebalo da taj narod ustane protiv te svoje aristokratije, zapravo 
protiv tadašnje dalmatinske buržoazije, zbog svoga prava na bolji 
Život, zbog toga, da se istrgne iz ruku svojih eksploatatora. Vežić vidi 
pred sobom samo slavenski narod, koji treba da se politički pršključi 
svojim sunarodnjacima, a ne opaža, da bi taj narod, i združen s Hrvat- 
skom, ostao i dalje u istom ekonomskom i socijaliom stanju.“ 

Vežićeva polemika nije u Dalmaciji mogla da ima više uspjeha 
nego pozivi hrvatskih gradova i županija. Sve je to bilo osuđeno na 
neuspjeli, jer se sve kretalo po površini i nije zahvatilo u dubinu 
problema. : “ 


152 


XVI. 
DUBROVNIK 


Dubrovačka je inteligencija disala sasvim drugačijim duhom nego 
splitska i. zadarska. Bile su tu još suviše svježe uspomene na slobodu, 
bilo je još mnogo njih, koji su se dobro sjećali slobodnoga svog grada 
i svoje države i, kako smo vidjeli, nije u Dubrovniku ni u doba naj- 
veće dekadencije, t. j. u doba austrijske vladavine od 1814.—1848. god., 
uza svu talijansku školu sasvim nestalo »slavjanskoga duha«. Upravo 
u to nepovoljno doba štampali su Dubrovčani prvi put Gundulićeva 
»Osmana« u svom gradu i u svojoj štampariji. A prigodne pjesme na 
hrvatskom jeziku, koje su u to doba, iako vrlo rijetko, izlazile, jasno 
pokazuju, da se u Dubrovniku nije nikada prekinula linija, iako je već 
postala vrlo tanka. Dubrovačka inteligencija, koja je kao i inteligen- 
cija ostale Dalmacije bila odgojena u talijanskom duhu, ipak nije u 
najvećoj svojoj većini prestala osjećati, da je dio slavenskoga stabla, 
štaviše, ona je s ponosom isticala, da je Dubrovnik jedan od glavnih 
predstavnika slavenske kulture. I zbog svega toga nije Dubrovnik od 
prvog. momenta nikako htio ići sa splitskim i zadarskim općinskim 
predstavnicima, koji su disali talijanskim duhom. On je s ushićenjem 
pozdravio ustav nadajući se, da će sada svi Slaveni doći na mjesto, 
koje im pripada po pravu i broju. 

- U Dubrovnik stiže proglas o ustavu 25. ožujka. Čim se to razgla- 
silo po gradu, skupi se veliko mnoštvo na pijaci okružnog poglavar- 
stva tražeći, da se on objavi. I doista, poglavarstvo to odmah učini. 
Sav je Dubrovnik bio pun oduševljenja, glazba je svirala i obilazila 
gradom, klicalo se caru i ustavu. Sutradan ujutro, za župne mi- 
se u stolnoj crkvi, svečano je pročitan proglas o. ustavu, dok su 
zvona zvonila, a narod oduševljeno klicao. Toga se dana odmah ustro- 
jila narodna garda, koja je ubrzo narasla na 400 članova. U 11 sati 
bila je u katedrali svečana pontifikalna misa, koju je služio biskup 
Toma Jederlinić, a bili su nazočni predstavnici svih vlasti i načelnik 
knez Niko Pozza s cijelim općinskim vijećem. U crkvi se služio sve- 
čani »Tedeum«, dok je s gradskih bedema odjekivao 101 hitac iz topa. 

Navečer bili su cijeli grad i predgrađa veličanstveno osvijetljeni. Na- 
rod je pod zastavama obilazio gradskim ulicama kličući i pjevajući. 
Na čelu povorke išla je građanska glazba. Ljudi su jedan drugome 
čestitali, grlili se i beskrajno se veselili. Netko je ispjevao prigodnu pje- 
smu, koja se te večeri svagdje pjevala. Veselje i pjesma produljili su 
se u kasnu noć. a 

Kolika je radost bila u Dubrovniku zbog ustava, vidi se iz lista 
»Rimembranze della settimana«, koji je odmah iza toga izašao i u 
kojemu su članci o tome puni poleta i oduševljenja. 

Lukša Gozze pisao je tada iz Beča svom bratu Djivu pismo po- 
tičući ga, »da gleda, da li bi se mogao izdavati u Dubrovniku sedmični 
organ svih.ideja, svih osjećaja, koji će se u 
ovom momentu ispoljiti« Zato neka se savjetuje s knji- 
ževnicima i rodoljubima i sa štamparom Martecchinijem. »Ako biro- 
kratija nije sasvim utukla naše duše, pokažimo se dostojni naših pre- 
daka; pokažimo bar sjećanje na njihovu građansku hrabrost, na nji- 
hovu pamet, na njihovo poštenje, a u prvom redu na njihov patrio- 
tizam.« 

Lukša se boji, da se u Dubrovniku ne će mnogi usuditi da izađu 
otvoreno i hrabro i da se posluže slobodom štampe u punoj mjeri, i 
zato ističe, da on to otvoreno piše, i to dok je »komornik i legacioni 
savjetnik Nj. Vel. Ferdinanda I.«' 

I tako je 1. travnja 1848. -god. izašao u Dubrovniku prvi list nakon 
donošenja ustava, koji se zvao »Rimmenbranze della setti- 
mana« — »Nedjeljna sjećanja«. Bio je to — kako kaže Kaznačić — 
improviziran časopis, bez određene tendencije, koji je omogućavao sva- 
kome da publicira ono, što smatra za vrijedno, da se štampom 
proširi. 

U prvom broju ovog lista štampan je proglas cara Ferdinanda, 
kojim objavljuje ustav, i nekoliko članaka i pjesmica. U listu, koji je 
bio pun oduševljenja za novi ustav, javilo .se mnogo suradnika, i pu- 
blicirano je mnogo članaka o ustavu, slobodi i drugom, i to na tali- 
janskom i na hrvatskom jeziku. Od istaknutih pisaca javili su se u 
njemu Orsat Pozza (Medo Pucić) i Kaznačić, 

U broju »Rimembranze« od 20. svibnja* počeo je izlaziti članak 
»lI grande [llirio e le tendenze illiriche« (Velika Ilirija i ilirske tenden- 
cije). Pisac kaže, da je ona Ilirija, o kojoj hoće da govori, izmišljena 
od patriota za to, da »ujedine u jedno jedino moralno tijelo, a kad 
bi bilo moguće i u jedno jedino političko tijelo, narod 


* »Rimembranze«, 15. travnia 1848. g. 3. br. 
2 Kaznačić: G. A. Alcune pagine su Ragusa. Ragusa 1881, 65. str. 
3 »Rimembranze« 71., 72. str. i 

štajerski, kranjski, koruški, hrvatski, slavonski, dalmatinski, bosanski, 
srpski, crnogorski i bugarski.« — »lliri,.koji žive u Austriji i Turskoj 
još su daleko od toga, da postanu sami svoji gospodari, ali bar rade 
na tome, da sjedine svoje napore, u nadi političke emancipacije. Obe- 
ćana zemlja, koja im se prikazuje kao nagrada u njihovoj borbi, prava 
je domovina južnih Slavena — Velika llirija* »Zagreb je ognji- 
šte modernog ilirizma, izabrani grad, gdje se 
on rodio i razvio bez velikih zapreka.« Pisac kaže, 
da je Zagreb doista najzgodnije mjesto za to, iako nije u središtu 
»nove llirije«. Zagreb je zato prikladniji negoli Beograd, jer je na vi- 
šem kulturnom stepenu. Pisac zatim opisuje cijelu historiju ilirskog 
pokreta, u prvom redu kao političke pojave.“ Članak nije svršen, jer 
je list poslije 12. broja prestao izlaziti, da ustupi mjesto novome, koji 
je izdavao isti izdavač Martecchini. 

Iznijet ćemo samo nešto iz lista »Rimembranze«, da se vidi, kako 
je on gledao na narodnu stvar. 


U »Rimembranze della settimana« 28. svibnja 1848. g. pjeva O. P. 
(Orsat Pucić): 


»Vajmeh bjedni! Kuce nasce (Vajmeh bjedni! Kuće naše) 
Inostranzu su otvorene, (Inostrancu su otvorene) 
On Ilirskog kogna jasce (On ilirskog konja jaše) 
On Ilirske gljubi sgene; (On ilirske ljubi žene) 
Svaku svobod on nam ote, 
Vajmeh bjedni! — vaj sramote! — 
II 
»Sva se Srpska digla veće, Ti 


Jer je Turski jaram vrgla. 
Čulo se je nadaleče, 
Kad je ropstva kolo otrgla. 


Nije molila, ne zaman, 
Njoj sad svijetli jasni dan. 


Isto tako i Crnogorska je vila sad 
mirna i slobodna. 


I Valacka, i Moldavska, 
Ke sad slobod drže u ruci, 
Jesu čeljad sve to Slavska, 


* »Rimembranze« 8. br. 
* Br. 12.. 17. lipnja 99, 102. str. * 

Jesu našisvito puci. 
A mi kako? Svedj u tuini 
Ostaćemo crna lica. 
Pogledajmo na visini: 

Nut nam sjaje već danica. 


Molba neće biti zaman 
Pukla e zora, blizu e dan! 


(O. P.) (Orsat Pozza 


U talijanskom članku »Il grande Ilirio« — (Velika Ilirija)" kaže 
se i ovo: 

šlliri u Austriji i Turskoj daleko su još od toga, da budu sami 
svoji gospodari, .... Obećana zemlja, koja im se ukazuje kao nagrada 
za borbu, prava je domovina Južnih Slavena — Velika Ilirija.« 

U devetom broju »Rimembranza« nalazi se i »Davorija«: 


Mladi iliri budmo mi, 
Braća jedne misli svi, 
Misli sloge, misli slave 
I ljubavi bratske prave; 


U nas ufa narod vas!" 


zi u Dubrovniku je narodno buđenje sve jače napredovalo. »Sada 
se« — piše jedan dopisnik iz Dubrovnika 18. Vonje — »traži pčsma- 
rica ilirska, traže se slavjanski napevi, te se malo ne koi večer pevaju 
po gradu rodoljubive pesme. Okrom učeće se mladeži pevači su po- 
najviše sveršeni lekari, advokati, najuglednija lica iz narodne straže i 
mnogi mladi plemenitaši. Onomadne imali su gajde u svojoj sredini i 
igrali kolo. — Mnogi mladići tolkuju začudjenim rukodelcima ta nova 
pojavljenja, tolkuju im, šta je slavjanstvo i koje će koristi od saveza 
jugoslavjanskog sve klase puka imati.« — »Oslobodjenje Bosne ovde 
je, kao i u svoj Dalmacii, jedina misao, jer od toga oslobodjenja zavisi 
materijalna životnost Dalmacie. .Bez Bosne mi ćemo svedj siromasi 
biti, — — ali slavjanstvo ima ovamo i svojih proiivnikah, 'koji se 
brinu, da paraliziraju usilja rodoljubacah; — — »Najhudji glasovi o 
opasnosti carstva povlače se. Želi se oslobodjenje Halije, a zauzetje 
Bosne, to se od Hervatah očekuje — Bratja jedne 
i druge cerkve počinju se medjusobno približa- 
vati; predsuđe svaki dan padaju — Naša komuna pri- 
mila je jedno pismo od križevačke varmedje; svi rodoljubi oterčali su 


* »Rimembranze« 20. svibnja, 8. br. 
g »Rimembranze«, 9. br. 79. str. 

na komunu, da ga čitaju. Drugo pismo od »bečkih Slavjanah« došlo 
je na narodnu stražu. U članku se spominju kao »rodoljubci« načelnik 
narodne garde Josip Betondić, kapetan nar. garde Baldo Gozze (Gučić), 
zatim Ivo Kaznačić, Kazalić, Bizaro. Dopis se svršava, da bi, kad ne 
bi birokracija potajno rovarila i podvaljivala, »u Dubrovniku 
misao o sadruženju trojedne kraljevine nadvla- 
dala, ali'sa birokraciom, a pri kratkosti vremena, težko da će ovaj 
posao ispasti.« 

Nije dakle Dalmacija mislila o. sjedinjenju s Hrvatskom kao split- 
ska općinska kongregacija. 

Varaždinski proglas Dalmatincima odjeknuo je u mnogim mje- 
stima Dalmacije. On je pobijao mnoge tvrdnje, koje su se dotada širile 
'po ovoj pokrajini o prilikama u Hrvatskoj. O tome nas uvjerava jedan 
dopis iz Kotora, datiran 16. svibnja, koji je izašao u »Novinama« 30. 
svibnja 1848. godine: »Protivnost« — kaže dopisnik — »koja se je u 
pervi mah ovde pokazala pridruženju Dalmacie k Her- 
vatskoj, sve više i više pada. Narod naš vostočne vere više to 
sadruženje želi nego sama bratja naša vere rimske. Jedan 
pečatan članak o koristi, koju će Dalmacia iz toga svega imati, razi- 
šao se po svoj Boki Kotorskoj i veliku pozornost probudjuje. Svak ga 
komentira i priznaje istine, koje su u njemu rečene. — Narodna straža 
ustrojila se uprkos birokratom. Ovi birokrati sada su ponizni i mirni 
kao jagnjići, pak čujte još! oni uče potajno naški. Oni su hoteli na- 
metnuti njemački jezik našoj narodnoj straži, ali Steva Beladinović 
tomu se sa mnogim drugih sprotivio i tako pisali smo bratji našoj 
Dubrovčanima, da nam pošalju komandu, koju su oni u našem jeziku 
sačinili.« — Dopisnik dalje javlja, kako je u Boki raspoloženje prema 
Bosni i Hercegovini takvo, da bi oni pošli u rat na Crnogorce, kad bi 
ovi navalili na Hercegovinu. 

U lipnju 1848. god. prestao je izlaziti list »Rimembranze della 
settimana«. Mjesto njega trebalo je da izađe nov list »L? Incerto« (Ne- * 
stalni) s programom »Ljubav prema domovini«. Međutim .je taj novi 
list, kad je izašao, dobio drugo ime: »L' Avvenire« (Budućnost). Ured- 
nik tog lista bio je G. August Kaznačić, a izdavač P, Franjo _Mar- + 
tecchini. Dok »Rimembranze« nisu imale programa, »L' Avvenire« 'je 
imao jasan program: »federativno uređenje habzbur- 
ške monarhije, pridruženje Dalmacije Hrvatskoj 
i slavensko bratstvo.« Taj je svoj program -»L' Avvenire« ostvarivao 
divnom dosljednošću, pa je zbog toga: bio svuda, a naročito u Dalma- 
ciji, smatran kao hrvatski list na talijanskom jeziku. 

»L' Avvenire« prati s oduševljenme sve, što se događa u slaven- 
skom svijetu uopće, a napose događaje u Hrvatskoj i Slavoniji. Ovdje 
ćemo navesti nekoliko crta iz njegova programa, koji je izašao u 
prvom broju: e 

»Kad bi ostao »Nestalni« [t. j. kad bi se list zvao »L' Incerto«], 
poslije tolikih i tako velikih događaja, značilo bi ne priznavati važnost 
sadašnjega doba. Ja osjećam kao životnu potrebu vjeru, a moja .je 
vjera u budućnost. Pustite mi moju »Budućnost« (L' Avvenire), okru- 
njenu vijencem ruža, koji pletem sigurnom rukom. On iz daleke pro- 
šlosti pruža most preko vrtloga godina i stoljeća, historija buduće 
civilizacije veže se s historijom prošlosti, a sadašnji je vihor prsten, 
koji ih čvrsto spaja. A ako, da se bolje razumijemo, tražite od mene 
moju ispovijest, spreman sam da vam je jasno iznesem. Sin sam Du- 
brovnika, koji ljubim najnježnijom ljubavlju; njegova slava, njegova 
korist moja su najpreča želja. Njegov geografski položaj, uspomena 
na njegovu sjajnu prošlost, njegov jezik, njegovi običaji, sve mi to 
čini, da ga smatram kao, istina malen, ali vrlo odličan dio velike 
domovine južnih Slavena, i kao takav želim da bude pri- 
ljubijen interesima svoje hrabre braće. Ali nemojte zbog toga misliti, 
da ja pripovijedam neki krstaški rat, da predlažem nepromišljeno sje- 
dinjenje s ostalim slavenskim provincijama, da sanjam o despotskom 
štapu ili uništenju od barbarskih horda. Moje slavenstvo nije ni nezasi- 
tan ni okrutan osvajač, Prezirem triumi mača, jer je on rijetko kada drug 
slobođe i razuma. Ja očekujem sretnu budućnost naroda jedino od nji- 
hove civilizacije, a civilizacija je sigurnost moje budućnosti. A ako bi 
mi tkogod htio prigovoriti, da je strano odijelo (t. i. talijanski jezik) 
protivno principu, koji ispovijedam, odgovorit ću mu, da smatram, da 
je u progresu čovječanstva skok nemoguć, italija je bila nježna dojki- 
nja kulture Dubrovnika i cijele Dalmacije, ona je bila određena, da 
nas odrasle preda zagrljajima naše slavenske majke. Nezahvalnik je 
onaj, koji podlo zaboravlja grudi, koje su ga dojile, nezahvalnik, koji 
za ljubav dojkinje zaboravlja onu, koja mu je dala život!...« Dalje 
iznosi »L' Avvenire« svoja demokratska načela, a onda nastavlja: da 
smatra, da je najglavnija zadaća, kojoj treba da teži, »približiti u lju- 
bavi slavenski lilerarni elemenat talijanskom.« 

Kaznačić, Matija Ban, Medo Pucić (Orsat Pozza) davali su preko 
»Avvenira« pravac dubrovačkoj komunalnoj poktici. To se jasno vidi 
u odgovoru, koji je dubrovačka općina poslala 
gradu Zagrebu na njegove poruke. Taj odgovor, štampan u 
»Avveniru«, na talijanskom jeziku, glasi: : 


»Vaši nacionalni programi, koje smo mi srdačno primili, daju nam 
sigurno jamstvo vaše bratske ljubavi i narodnog osjećaja. Zahvalni 
na ovome i na duhu, koji nadahnjuje vaša nastojanja, mi se osje- 
ćamo zahvaćeniistim osjećajima izatoslijedimo 
umom i srcem, vrućim željama i ljubavlju, vaša 

nastojanja | vaše želje. Vi plemeniti, valjani i jaki, mi mali, 
slabi i bez snage, ponosimo se, da imamo iste osjećaje vjernosti i po- 
uzdanja; slična nas zakletva veže s najboljim i slavnim vladarom, koji 
je u novom ustavu dao našim željama lijepo polje rada, da se ne tre- 
bamo dijeliti od njegove države. Naša vjernost Njemu nije slabija od 
vaše, junačka braćo, koji ste rijekama krvi spasili austrijsku krunu 
* vraćajući je vašem ocu i gospodaru sjajnu od vaše ljubavi i privr- 
ženosti.«* : . 


* »L' Avvenire« 5. br. 2. IX. 1848. 

XVI _ 
BOKA KOTORSKA 


Prilike u Boki Kotorskoj — Vladika Petar Il. Petrović Njegoš 

prema Boki 1848. godine — Gledanje Tommasea i mletačkih pristalica 

na Njegoševu akciju — Vladika Petar ll. nudi Jelačiću vojnu pomoć — 

Jelačić tu pomoć ne može primiti — Sastanak predstavnika bokeljskih 

općina u Prčanju — Pismo saboru Hrvatske i Slavonije — Odgovor 
Bokelja Njegošu — 'Grbaljski ustanak. 


Uske porodične, narodne, vjerske, trgovačke, a i ekonamske veze, 
koje su povezivale Crnu Goru s Bokom Kotorskom oduvijek, nisu mo- 
gle biti prekinute ni raznom političkom pripadnošću kroz stoljeća, u 
kojima je Boka pripadala djelomično ili u cijelosti mletačkoj republici. 
Prirodna je težnja Crnogoraca bila da se spuste u Boku, koja s Crnom 
Gorom sastavlja jednu geografsku cjelinu. Ta se težnja naročito ista- 
kla poslije prve francuske revolucije i dovela do konkretne akcije Crne 

. Gore u tom smislu.“ Ali sva tadašnja nastojanja Crnogoraca nisu do- 
nijela željenog ploda, jer to nisu dopuštali ni interesi velikih sila, a tog 
nije htjela ni golema većina Bokelja. Duga su stoljeća odijelila Boku 
od Crne Gore, jaz je bio prevelik, tolik da to sjedinjenje nikako nisu 
htjeli bokeljski katolici, a ni dobar dio bokeljskih pravoslavaca. U Boki 
se, koja je u doba mletačkog vladanja pripadala posebnoj mletačkoj 
jedinici Albania Veneta (Mletačka Albanija), stvorio naročit, bokeljski 
mentalitet. Ma da je Mletačka Albanija bila uvijek zajedno s mle- 
tačkom Dalmacijom pod upravom generalnog providura Dalmacije i 
Albanije u Zadru, ona je sebe smatrala posebnim teritorijem i Bokelji 
se nisu osjećali Dalmatincima, nego samo Bokeljima. Tome je prido- 
nijelo i to, što je Boka bila teritorijalno odijeljena od mletačke Dalma- 
cije teritorijem dubrovačke republike. Ali s druge strane Bokelji su 
bili kud i kamo bliži dalmatinskom nego crnogorskom mentalitetu. 


i Novak Grga, Pokret za sjedinjenje Dalmacije s Hrvatskom, Rad Jugo- 
slavenske Akademije Hist.-fil. razr. Knjiga 269. (121), Zagreb 1940., 77. ss. str, 

Od godine 1814. Boka je dio austrijske pokrajine Dalmacije, ali 
svoj partikularistički bokeljski duh ona ne mijenja, i ako se vidi poste- 
peno njeno dalmatiniziranje. Tome se brzo prilagođuje inteligencija, u 
prvom redu svećenstvo. I tako je do 1848. godine Boka ušla sasvim u 
život ostale Dalmacije. Izvan Boke svatko je smatrao Bokelje za Dal- 
matince, pa i banovinski Hrvati. 

U zanosu martovskih dana 1848. godine, kad su Hrvati, a i Srbi 
iz Zagreba i ostalih mjesta u Hrvatskoj, pozivali Daimatince na sjedi- 
njenje s Hrvaiskom, uputili su oni iste pozive i svim Bokeljima, sma- 
trajući Boku dijelom Dalmacije, i prema tome historijskim teritorijem 
Hrvatske. 

Tadašnja Boka je skoro bez izuzetka duboko slavenski osjećala, i 
upravo su u njoj pozivi iz Hrvatske nailazili na povoljan odjek, iako 
ne u onom smislu, kako su to zamišljali oni, koji su ih slali.? 

U ovo je vrijeme vladao u Crnoj Gori vladika Petar II. Petrović 
Njegoš, oduševljen pristaša južnoslovenskog i općeslavenskog jedin- 
stva i bratstva. On je vrlo dobro znao, da prilike u svijetu nisu takve, 
da bi se moglo misliti na sjedinjenje Boke s Crnom Gorom. S druge je 
strane vidio jaku akciju Venecije i Italije i osjetio, da Dalmaciji i Boki 
s te strane prijeti opasnost, i da bi je mogao zahvatiti revolucionarni 
val, zakrabuljen iza zastave i simbola svetoga Marka. 

Nastup Jelačića u Hrvatskoj i oduševljenje, koje se tada u njoj 
pojavilo, 1848. godine, ranije nastojanje »iliraca« za slogu južnosla- 
venskih naroda i njihovo književno jedinstvo, sve je to djelovalo na 
Njegoša, koji je u Jelačiću gledao čovjeka sposobna i spremna da 
ujedini Hrvate i Srbe u monarhiji, da ih politički osamostali, i duhovno, 
a možda i politički približi ostalim južnoslavenskim zemljama i slaven- 
stvu uopće. 

Da u zametku uguši protalijansko rovarenje, koje se bilo javilo 
u Boki, odluči se Njegoš na akciju i 20. svibnja (po starom, I. lipnja po 
novom) uputi on proglas Bokeljima i Dubrovčanima: 


»Objavljenje«: 


»Od Vladike i svijeh Crnogoraca dragi pozdrav našoj braći od 
obje crkve Bokeljima i Dubrovčanima: Čujemo, da u ovome prevratu 
od stvari i do vas dohođe nekakvi pozivi i laskanja od tuđinaca. I to 
znam, da se vaše skupštine na različite partaje drobe. Radi toga i mi, 
kako Vama najbliža braća i najveći dobroželatelji na svijetu, šaljemo 
vam ovo objavljenje, kojijem vam čisto dajemo na znanje. Prvo mo- 
limo Vas, kako našu braću, da sva druga namjerenja i pozive bacite 


?* Butorac Pavao, Boka Kotorska prema narodnome pokretu u revolucionar- 
noi godini 1848. Rad J. A. Knjiga 260. (117.) Zagreb 1938. 125.—120. 

na stranu, a da budete i srcem i dušom privrženi svojoj narodnosti i 
sasvijem vjerni i poslušni Jelačiću svome jednoplemenome banu od 
Trojedne kraljevine, koji je pod krunom česarskom. Drugo, ako pak, 
sačuvaj Bože, pokažete se nevjerni svojemu banu i primite se 
tuđinca, a svoje dobro odbacite, znadite čisto, mi ćemo postati Vaši 
zakleti neprijatelji, s nama će se mnogi valjasti junak od ta dva okru- 
žja združiti, i krv će se izdajničeska nemilice proliti i kuće izdajničeske 
u pepeo razasuti. Vi znate, da se mi ne umijemo šaliti, no pazite dobro, 
što ćete raditi. Treće, u slučaju napadanja kakvoga neprijatelja na Vas, 
mi smo svaki čas gotovi, Vama na pomoć priteći za Vašu slobodu s 
Vama ujedno našu krv proliti. Tako znadite i da ste zdravo.< 

Ovo Vladičino »Objavljenje« proizašlo je iz vrlo dobrog poznava- 
nja tadašnjih venecijanskih i talijanskih nastojanja i želja. Vladika ga 
je napisao poslije jedne žučne korespondencije s Tommaseom. Vladika 
je imao jasan pogled na tadašnje prilike, ali i odlučan stav u pogledu 
na budućnost slavenskih naroda uopće, a jugoslavenskih napose, i 
smatrao je, da bilo na koji način treba početi s ujedinjavanjem Južnih 
Slavena, ako je to moguće. Petar II Petrović Njegoš je znao i to, da 
će na njegovo »Objavljenje« uslijediti protest austrijskih vlasti, što se 
i dogodilo, ali je on, uza sve to uputio to »Objavljenje«, u kojemu je 
jasno precizirao svoj stav prema pitanju sjedinjenja Dalmacije s Hr- 
vatskom. Njegov odnos prema Boki i prema talijanskim, odnosno mle- 
tačkim ciljevima, vidi se jasno iz stava, koji su prema njemu uzeli 
Tommaseo i drugi pobornici za novu mletačku republiku. 

U svom djelu » Venecija u godinama 1848. i 1849.«, govori Tomma- 
seo ukratko i o prilikama u Dalmaciji na početku mletačke revolucije 
1848. godine. On ističe, kako bi bilo nerazborito podići ustanak u Dal- 
maciji, jer bi on bio osuđen na neuspjeh, pa kaže: »Ovaj nesretni narod 
postao bi plijen ne samo Austrije, koja bi ili bila poslala na njih Hrvate, 
da ih pljačkaju i raspirila građanski rat huckajući pravoslavce protiv 
katolika... ili bi bila pustila, da se crnogorska lava razlije nad kra- 
jevima, koji se pod njom nalaze« 17. travnja 1848. godine 
pisao je neki Dalmatinac iz Zadra »građaninu V. Solitru u 
Veneciju: »........ Svima je dobro poznat »sveti« savez Au- 
'strije s Rusijom, svi dobro znaju, da je Crna Gora dobivala novac 
od Rusije, kao ruska vojska na jugu Evrope.« Austrija je mogla lako 
da osvoji Crnu Goru; ali je ona htjela »da se još više osigura time, 
što je Kotorane i Boku plašila tim neugodnim susjedom. Štaviše 
Austrija je došla do toga, da je darovala počasnu kolajnu vladici, onom 
lopovu i vođi lopova, u jednoj od posljednjih provala. Treba pak do- 
bro zabilježiti, da ne bi Crnogorci napadali Boku, da ih na to ne pod- 


"Šišić F. Knez Miloš u Zagrebu: Jugoslavenska Njiva 1924. Publicirano 
više puta i od drugih. 

stiče sama Austrija, da zadrži u miru cio taj kraj. I eto opet Crno- 
gorca, koji je dosada bio miran, gdje se prijeteći spušta na Boku, a da 
mu se vlada ne opire nego samo prividno.«t 


Sve do 1848. godine Tommaseo je sa simpatijama gledao Crno- 
gorce i Vladiku Njegoša. Kada je Tommasea 25. studenoga 1847. go- 
dine napao talijanski list »Alba«, što se on, »Slaven«, usuđuje napadati 
talijanske liberale i hvaliti neke talijanske knezove, svršavao se članak 
ovako: »Ako je njemu milo sipati poslovice i proročanstva, neka pode 
među svoje Crnogorce i neka Talijane pusti u miru, jer njima 
ne treba njegovih prijekora.« Tommaseo, koji nije nikome ostao du- 
žan odgovora, odvratio je u listovima »Bilancia« 10. prosinca i »Pa- 
triji« 12. prosinca: ».... čujem, da mi »Alba« ne dopušta hvaliti bilo 
kojega kneza i da me šalje, da odgajam Crnogorce... Uostalom 
»Alba«, koja zna mnoge stvari bolje od mene, može znati i to, da 
nisu Crnogorci, nego drugi, kojima je više potreban odgoj, a 
najviše onaj odgoj, koji se sastoji u obrani domovine boljim sredstvima 
nego što su nepristojne deklamacije.« s 


Ali 1848. godine promijenio je Tommaseo svoj odnos prema Vladici. 
Jako jedan od vođa mletačke revolucije protiv Austrije potkraj 1848. 
godine, postade Tommaseo već 23. ožujka ministar u novoj republikan- 
skoj vladi. Tommaseo je želio, da se i Dalmacija oslobodi Austrije, pa 
mu je bilo krivo, kad je čuo, da će Crna Gora, kao saveznik Rusije, 
napasti Boku, ako se pobuni protiv Austrije. Da odvrati kneza i vla- 
diku od takva pomaganja Austrije protiv Dalmatinaca, piše Tommaseo 
vladici 31. ožujka 1848. godine: »Šire se glasine, koje uvelike vrije- 
đaju vaše i slovensko ime: kaže se, da vi, kao saveznik Rusije, hoćete 
da se spustite iz Crne Gore i da zaposjednete Kotor. Ja u io ne vjeru- 
jem: ali bi pljačke i požari, koje su vaši počinili u pograničnom kraju, 
a koje nisu bile odmah spremno i strogo kažnjene, bile teška ljaga 
vašem obrazu, monsinjore. Vi, kršćanski biskup, knez već slobodnoga 
naroda, pjesnik i Slaven, dužni ste u očima svijeta biti primjer najdje- 
lotvornije humanosti, najplemenitije lojalnosti. Nemojte vjerovati, da 
crnogorske vrleti kriju svijetu zlodjela vaših. Ona ne će ostati neka- 
žnjena. Pravda Božja bdi nad Dalmatincima, Evropa pazi na Vas; moj 
glas slab, ali strahovit, jer je pravedan, dignut će se, da osveti potla- 
čene i da zasluženim prijekorom obilježi imena krivaca pred licem 
cijelog svijeta.«“ 

4 Tommaseo, Venezia negli anni 1848 e 1849, Firenze, Le Monier 1931. 

5 Racolta etc., Venecia, Andreola tip. del. gov. prov. della Rep. Veneta, 1848., 
1. 319. str, 

Na to pisino odgovori vladika Njegoš Tommaseu: 


»Primio sam Vaše pismo od 31. marta, koje me veoma udivilo. 
Nije mi nužno bilo napominjati dužnosti k čovječestvu, jerbo su one 
sve amanet, koi je priroda dala svijema osvjestjenima ljudima. — Ko 
obožava svobodu i ko je upravo svobodan, on podobnome sebi ne želi 
ni tvori obide, jerbo gazi obožajenu svetinju nogama. Zla kleveta! Bog 
znade, kada će se pleme slovensko ispod njene gadne anateme oslo- 
borlili i kada će ga zora istine obasjati, osobito pak protivu ovoga slo- 
bodnoga gnijezda kleveta vječno germi. — — — — 

Žica, koja cijelo Vaše pismo prolazi, iz dvije je struke upredena: 


ja ih obje dobro vidim. Budite zdravo i veselo S 


Vaš obični prijatelj 
Vladika Cernogorski«" 


Tko pozna Tommaseov ponos, lako će vidjeti, da ga je taj i takav 
vladičin odgovor ne samo uvrijedio i rasrdio, nego ga učinio neprija- 
teljem vladičinim. To se Tommaseovo ogorčenje protiv vladike pogor- 
šalo još više, kad je vladika žestoko ustao protiv onih, koji su radili 
na tome, da se Dalmacija priključi Italiji. 

Vladika je dakle radio upravo protivno onome, što je Tommaseo 
od njega tražio, i mjesto da je Tommase obećao, da će mirovati i 
pustiti, da se Dalmacija eventualno pridruži Italiji, vladika je jasno 
poručivao Kotoranima i Dubrovčanima, da će on u tom slučaju pro- 
drijeti u njihove krajeve i ne samo, da će ih zaposjesti, nego će kuće 
»izdajničeske« u pepeo rasuti. 

Tommaseo je brzo doznao i za taj proglas, koji je bio rasturen 
po Dalmaciji. Odgovor vladike Tommaesu i vladičin proglas od 1. lipnja 
1848. godine uzrok su promijenjenom držanju Tommasea prema vladici. 

Vladika Petar II. Petrović spremao se najozbiljnije da pomogne 
hrvatsku nacionalnu stvar, i to ne samo u Boki Kotorskoj, nego je bio 
— kad su Hrvati počeli s Madžarima rat — spreman čak i na to da 
pošalje vojnu pomoć Hrvatima u Hrvalskoj i Slavoniji, On je tu vojnu 
pomoć Jelačiću i ponudio. 

U svom pismu 6. listopada 1848. g. Vukoviću u Trst kaže vladika: 
»Ako bi naša braća Hrvati hćeli koga od Crnogoraca zvati u pomoć, 
trebaće brodova iz Senjske Rieke za njih odpraviti, da Crnogorce pre- 
vezu, i trebaće nekoga naznačiti u Rieci, ko će Crnogorce upraviti, 
kud sljeduje, i njihovima neobhodnostima promisliti.«? 

Ban Jelačić primio je tek 1. prosinca vladičinu ponudu i iskazao 
mu srdačnu zahvalnost ističući, kako ta njegova ponuda znači, da je 


Publicirao Dušan Vuksan u »Spomenici« 1926. god. 
? Ed. Vuksan 0, €. 143. i 144. str. 

shvatio i uvažio namjere banove. Ban ne može primiti ponuđenu mu 
pomoć bez znanja diplomacije. Uostalom ban moli vladiku, da mu i 
dalje bude naklon.“ 

Pozivi, koje su iz Hrvatske primale bokeljske općine, a i »Objavlje- 
nje« crnogorskog vladike uvelike su uzbudili Bokelie. Poslije raznih 
dogovaranja uputi kotorski načelnik Netović, 3. lipnja 1848. godine, 
poziv svim bokeljskim općinama da pošalju 7. lipnja svoje predstavnike 
u Kotor, da se izjasne o pozivima za sjedinjenje, koji su stizali iz 
Hrvatske. Ti se predstavnici sastadoše 13. lipnja u Prčanju. Izgleda, da 
je prije toga bio jedan dogovor u Kotoru, 7: lipnja. Poslije mirnog 
raspravljanja uputiše sakupljeni predstavnici odgovor saboru Hrvatske 
i Slavonije, i drugi odgovor vladici Crne Gore. 

U odgovoru poslanom hrvatskom saboru Bokelji se najprije ogra- 
đuju od toga, da su oni Dalmatinci, i izjavljuju, da oni to nisu »no bd- 
kezi«. Poslije te konstatacije izjavljuju Bokelji, da su se jednodušno 
sporazumjeli. Oni izjavljuju, da Boka Kotorska i Dalmacija »pripada 
po položaju, po istorii, po jeziku, i po plemenu većega broja Slaven- 
skoj-Srbskoj narodnosti.« »Kad bi nadstojeći dogođaji do toga koračili, 
da se države slaveno-srpske, tojest jugoslavenske, u jedno sojedine 
pod štitom Česarskiem, bez uliva nikakve tuđe narodnosti kao na pri- 
mjer Talianske, Mačarske, Njemačke i tako dalje, bez sumnje Boka- 
kotorska protivna biti neće da se želja vaša izpuni što se sojedinjenja 
našega tiče.« Ali Bokelje smeta, što je Hrvatska podložna ugarskoj 
kruni, i oni nikako ne bi bili spremni da »za to soedinjenije žertvuemo 
nezavisnost naše narodnosti, koja je nama pripoznana u novomu ustavu 
Carstva Austrijskoga.« 

»Kad svaka jugoslavenska država pravilnim putem postane samo- 
stalna bez tuđeg uliva, kad se zbude ono, što svi želimo, to jest osnova 
Slavenskog Carstva pod Cesarskim Štitom, kad unajposle jednaka 
prava budu slobodna medu rečenima državama ugovorena radosno će 
sebe u tomu sojuzu pripisati.« 

»Naprotiv toga ako države Hervatska i Slavonska žele i mogu 
snama u sodruženstvo doći, pod ustavom 25. Aprila ove godine, da 
s nama ujedno u novomu konstitucionalnomu životu uđu okružje ovo 
ništa radostnije zahtijevali nemože.« 

Na kraju žele Bokelji, da doznaju od Hrvata uslove, pod kojima 
bi ih oni »u vaše sodružestvo primili.«* 

Bokelji odgovoriše s te skupštine i vladici Njegošu. Oni mu 
zahvaljuju srdačno za njegovo pismo, »u koemu nas prinuđavate da se 
banu od troedne kraljevine združimo«, i ističu, da oni nisu protivni da 


8 Ed. cit. 152. # 153. str. 

% Butorac, 0. c. 132. ss. — Adresa bokeliskih općina na 151.. 152. str. 
Luković Niko» Crna Gora u revolucionarnoj 1848. godini, Istorijski zapisk. 
Cetinje 1948. Knjiga 1, sveska 1—2, 3. ss. str. 

se sjedine sa svim slavenosrpskim državama, ali uz uvjet, da »one po- 
stanu samostalne, i bez tuđeg uliva pod Cesarskom Krunom.« Oni za- 
hvaljuju vladici, što im obećava pomoć »proliv svakog inostranog« 
napadaja.“ : 

Na tom istom sastanku sklopiše svi predstavnici bratsku pogodbu 
»naroda Boke Kotorske« za međusobnu pomoć i obranu. 

Međutim je u Grblju izbila pobuna protiv vlasti, kojoj seljaci otka- 
zaše posluh. Oni sprečavaku prolaz preko svog teritorija ne samo 
privatnicima, nego i raznim organima državne vlasti, pa i vojsci. Sto- 
više Grbljani obrazovaše narodne sudove, i ne htijahu više ići na sud 
u Kotor. Za Grbljern povedoše se i nčki drugi krajevi u Boki. Uzalud 
je vlast pozivala Grbljane, da se pokore i umire, i kad je oni ne hti- 
jahu poslušati, bude poslana u Grbalj 26. rujna vojna ekspedicija. Ali 
se Grbljani opriješe oružjem“u ruci, a pomagahu ih pritom neki Crno- 
gorci. Međutim, posredovanjem zadarskog namjesništva, koje posla 
tamo posebnog izaslanika, dođe do sporazuma između državne vlasti i 
Grbljana, u kojem ovi obešaće, da će se pokoriti, a vlast im izađe usu- 
sret u pitanju isplate poreza.“ 

Sastanci, skupština i odgovori predstavnika bokeljskih općina odvi- 
jali su se bez naročitog interesa bokeljskog naroda, iako oni ističu, 
da su to učinili nakon pitanja narodnog mišljenja. Ustvari taj narod 
bila je bokeljska buržoazija. Kako bi narod, da je bio dovoljno spre- 
man, odgovorio, pokazali su najbolje događaji u Grblju. 


19 Butorac, 0. c. 153, 154. sti 
** Butorac, 0, c, 145. ss. Str. 

XVIII. 
DALMATINSKA ŠTAMPA 1848. GODINE PREMA SJEDINJENJU 


Stranke u Dalmaciji — »Zora Dalmatinska« i sjedinjenje s Hrvatskom 

— »La Gazzetta di Zara« — »La Dalmazia Costituzionale« — Vatreni 

Austrijanci denunciraju dalmatinske simpatizere s Italijom — Navodno 
spremanje šibenskih »Marcolina« na ustanak. 


Poslije ustava su se u Dalmaciji uvelike raspalili duhovi kod inte- 
lektualaca. Tamo su se već godinama jačale simpatije za slavensku 
braću, ali bez neprijateljstva prema onima, koji se nisu tim zanosili, nego 
su naprotiv s oduševljenjem pratili talijanski »rissorgimento«. Sada 
je Dalmacija bila podijeljena na nekoliko tabora. Jedni su bili za sjedi- 
njenje, a drugi protiv sjedinjenja s Hrvatskom, jedni su bili za ustav 
i prema njemu su prilagodili svoje postupanje.a drugi su bili za stari 
apsolutistički red, uvjereni, da će ustav biti samo kratkoga vijeka. Te 
posljednje nazivali su u Dalmaciji prodrugljivim imenom »Gamberi« 
(raci). Tih je bilo dosta, osobito među činovnicima. »Marcolini« (Mar- 
kovci) nazivali su se u Dalmaciji oni, koji su simpatizirali s Venecijom 
u borbi, koju je ona upravo vodila protiv Austrije. U toj se borbi isticao 
i Tommaseo. Ti su željeli, da slobodna Venecija uzme opet Dalmaciju. 
Napokon je bilo i onih, i to najviše, koji su bili za ustav, ali su željeli 
ostati samo Dalmatinci i sačuvati Dalmaciji njen poseban položaj u 
carstvu. Prema tome je Dalmacija zapravo bila podijeljena u četiri 
stranke: hrvatofilsku, talijanofilsku, apsolutističku i ustavnoautono- 
mističku. 

Izrazito i odlučno hrvatolilski list bila je »Zora Dalmatinska«. 24. 
travnja počinje u »Zori« izlaziti Kuzmanićev članak »Hervatska i 
talijanska strana u Dalmaciji. »Tu skoro« — kaže Kuzma- 
nić — »Mlečani su se odmetnuli od Cesara, razapeli Markov tobože 
barjak i tom starom gnjilom mekom nudili nas, da opet ustanemo na 
oružje, te poradi njih da udarimo na našu braću, na onu virnu i hra- 
bru vojsku hrvatsku, koja svoga cara u Taliji brani. Za tim ajdučkim 
poslom samo bi mogla koja lulava pasja vira, kakav neprijatelj našega 

jezika i naroda pristati, nikako pravi Dalmatinci. Hervati, koji su se vir- 
nošću odlikovali i dok su gladovali, kamoli neće sad kod podarene im 
slobode i Ustava, koji ih k napritku i srići oporavlja. Ne, nikada neće 
nas niti Taljanci niti potaljančeni poletari nedostojni imena 
Dalmatinskoga k neviri primamiti. Ne amo k moru, 
ne, nego tamo k Bosni k Hercegovini, k Liki obazrimo se; od tuda naši 
stari potekoše, od tuda imamo očekivati ljubav, bratinstvo i korist. I 
doći će vrime, le će sva ova tkanica od Dunava uz Crno More, .uz 
granicu Grčku, i uz ovo naše Primorje zauzet jedno složno pleme, koje 
će samom Cesaru obraz osvitlati.« A 

»Vi ste Hervati pravi, vi niste Talijaši ni lacmani.« Ustav 
daje pravo Hrvatima, da se služe svojim narodnim jezikom, on »čisto 
i bistro kaže, da niko ne smi uvridjati naš jezik i našu narodnost.« Do 
malo dana izaći će naredba za izbore, neka birači biraju samo one, 
koji su'»pravi Hervati od našega plemena.« »Kad naš 
jezik bude vladati, onda ćemo i mi vladati i ispraviti se.« Ne treba nama 
učenih Talijana, imamo mi i svojih, «koji su kroz kraljeve škole prošli 
i koji potpuno znaju, što nam triba, kao na pr. Plenković, Ivićević.: 
Petranović, Petrović i t. d.« 

Kuzmanić se obara na odgovor splitske općine i pita: »Je li mo- 
guće, da one vrličine, oni vidjeni i izgledni Splićani 
Hrvati pravi, koji slatke i viteške hrvatske pisme 
pivaju jutrom i večerom, kroz koje spominju lju- 
bav hrvatsku, milinu naših divojakah, hrabrost naših junakah, 
slavu Kraljevića Marka; je li moguće, reko, da se s narodnošću svo- 
jom ne upoznaju; i da se dalje puštaju na tudjoj ruci ljuljati i da za 
neprijateljima našega zavičaja i običaja vrljaju. Nikako i nipošto. 
Jošte malo vrimena, te će ne samo oni, nego i vas ostali ovi svit izvi- 
žbati, šta se radi za njegovu sriću i slavu...« — A da je to blaženo 
vrime blizu, navistuju nam videći Obrovčani, Dubrovčani, Kotorani, 
Imoćani, Makarani i t. d., koji su već pamet u glavu sabrali. —« 

Matija Ban vraća se u domovinu, kad je »u dalekoj zemlji čuo 
glas njene slobode«. Dolazi u domovinu, da pomogne u narodnom po- 
slu. Prvi članak, koji on šalje »Zorl Dalmatinskoj«, pun je oduševljenja 
i poticanja na rad i borbu za narodni jezik i sjedinjenje s Hrvatskom. 
Članak se svršava riječima: »Narodnost, sloboda, jednakost i sojuz sve 
jednoplemene naše braće pod krunom jugoslavjanskoga kra- 
lja Ferdinanda, to je naša veličina, naša korist, naša slava, to 
ima biti dični povik dalmatinskih patriotah.« 

Matija Ban u svom članku »Šta treba Dalmaciji?« u »Zori«, 8. 
svibnja 1848. g. kaže, da je Dalmacija tako siromašna,“da sama po 


1 Zora Dalmatinska V., 1848. g. 18. br.“ o 
? Zora Dalmatinska 1848. g. 19. br. 

sebi ne može da živi. Kome će se priključiti? »Neki žele Italiji, ali to je 
najbudalastija od svih želja«. Tome se opire, i priroda, i čast, i korist. 
»Velika budućnost Dalmacijestoji samo u savezu 
s Hrvatskom.« U Dalmaciji treba da vlada hrvatski jezik, S j e- 
dinjenjem s Hrvatskom dobila bi Daimacija vrlo 
m no go, dok bi naprotiv Hrvatska morala trošiti na Dalmaciju.« Jedna 
deputacija iz četiri dalmatinska okružja sprema se u Beč. Ta će depu- 
tacija biti nesložna, jer se neki gradovi spremaju da traže sjedi- 
njenje s Hrvatskom, a neki, da Dalmacija ostane sama. Kralj 
će biti u zabuni, i sam ne će znati, šta da odluči. Matija Ban predlaže 
da »sve obćine naše, koje dobro i narodno misle, ili izaberu svoje po- 
slanike, ili pišuwnekima od najboljih i najpoznatijih naših rodoljubaca 
Dalmatinskih, dajući im vlast i moleći ih da pođu pred- 
stavljati narod na Saboru Zagrebačkom, koji če se 
skoro sazvati. Okrom primistnih interesa naših, neka oni izjave, 
da će se Dalmacija složiti s Hrvatskom, ali samo pod 
ugovorom, da se Hrvatska odcipi od Madjarske; jer mi ne ćemo ni- 
kakva posla da imamo s Madjarima.« 

Službeni list dalmatinske vlade bio je»La Gazzeta di Zara«, 
koji je od 1832. godine izlazio u Zadru, isključivo na talijanskom je- 
ziku. Sve do izlaska »Zore dalmatinske« bio je to i jedini list u cijeloj 
Dalmaciji. Osim službenih izvješća i oglasa bilo je u njemu i raznih 
vijesti, a i raznih članaka naučnog i poučnog sadržaja. Tako je bilo 
sve do donošenja ustava 1848. godine. 

Ali kad prođoše prvi dani oduševljenja za ustav, osjeti se »Gazzetta« 
slobodnijom i sada otvori svoje stupce raznim pitanjima, koja su se 
ticala narodnosti i jezika u Dalmaciji, i koja su govorila o sjedinjenju 
Dalmacije s Hrvatskom. I upravo u tom, inače službenom listu izađoše 
prvi napadaji na sjedinjenje. U »Gazzeti« je izašao dopis iz Beča od 10. 
travnja, u kojem su tri mlada čovjeka, Grubišić, Lapenna i Buratti, 
javljala, kako su oni i još nekoliko Dalmatinaca upravili caru protest 
protiv predstavke, koju su mu podnijeli hrvatski deputati pod vodstvom 
Gaja 31. ožujka. Oni sada šalju svoj protest »Gazzeti«, da Dalmatinci 
za nj saznadu i da Dalmacija učini sve potrebno protiv hrvatskog na- 
stojanja. Osim toga javljaju oni, da ih je ministar, kojemu su oni pod- 
nijeli prolest, ovlastio, da izjave, da je ono, što su oni u protestu izni- 
jeli, u skladu s namjerama vladarevim. * 

»Gazzetta« je objelodanila cijeli njihov protest, koji su potpisala 
devetnaestorica, od kojih su neki bili studenti, neki trgovci, neki sveće- 
nici, a neki činovnici u Beču. Protest se svršava: 

»Čuvši, da se sada Vašem Veličanstvu iznose tražnje i uime Pro- 
vincije od onih, koji nisu inače imali nikakav mandat od nje, Dalma- 
tinci, koji se sada nalaze u prijestolnici, smatraju svojom svetom 

dužnošću podanika i građana, da uime svojih sunarodnika javno i sve- 
čano protestiraju protiv bilo kakvog prijedloga ili rješenja, koje bi bilo 
učinjeno uime Dalmacije bez učešća osoba, koje je ona poslala, da je 
zakonito predstavljaju.« < 

Dalmalinski službeni organ ne samo, što je taj dopis iz Beča donio 
u cijelosti zajedno sa samim protestom, nego ga je i otvoreno odobrio. 

Osim toga donijela je »Gazzetta« dopis dra. Franje Danila iz 
Budve, u kojem se on žestoko oborio na traženje Hrvata, da se Dal- 
macija pripoji Hrvatskoj. »Priznajemo«, kaže Danilo, »da je jedan dio 
Dalmacije jedamput pripadao Ugarskoj i Hrvatskoj, ali se ne možemo 
pretvarati i reći, da nam se čini vrlo čudno, da unija ili posjed, koji su 
bili prije nekoliko stoljeća, daju nekoj državi pravo da ponovo traži tu 
uniju ili taj posjed.« 

Gazzeta je donijela osim toga i molbu splitske općine, koja je kao 
odgovor na traženje Hrvata ne samo tražila, da se to ne rješava bez 
Dalmatinaca, nego je čak predlagala, da se Dalmacija sjedini s talijan-- 
skim dijelom monarhije. 

Protiv tih dopisa i članaka, koji su izašli u »Gazzetti«, istupiše 
oštro Obrovčani. Obrovac je odmah prionuo uz narodni pokret i sada 
je oštro protestirao protiv članaka u »Gazzetti« i protiv traženja split- 
ske općine. Osim toga Obrovčani su isticali, kako se sada i Bosna budi 
i stupa u narodno kolo. Napokon su Obrovčani opominjali dalmatinske 
zastupnike u konstituanti, da je njihova dužnost poštivati narodni osje- 
ćaj Dalmatinaca. 

U istom listu izađe i odgovor zadarske općine raznim hrvatskim 
općinama, koje su pozivale zadarsku, kao i druge dalmatinske općine, 
da pošalju svoje delegate na generalni kongres, koji će se održati radi 
aneksije. Zadarska je općina to odbijala i isticala, da bi takve izaslanike 
mogao poslati samo dalmatinski sabor. Osim toga je Dal- 
macija bila uvijek protivna zahtjevima ugarske krune, kojoj pripadaju 
i Hrvatska i Slavonija. Jedino bi se moglo pregovarati, i to ravno- 
pravno. Što se tiče jezika, u Dalmaciji se inteligencija i posjednici služe 
talijanskim, pa bi, ako bi došlo do sjedinjenja, imala sama Dalmacija 
odrediti, kako će se i kađa to mijenjati. 

Naročito udara u oči, kad se čita »Gazzeita«, što su u to doba 
protiv brzog sjedinjenja Dalmacije s Hrvatskom bili ne samo ljudi tali- 
janskog osjećaja, nego i oni, koji su inače dvsada vrlo marljivo sura- 
đivali u»Zori Dailmatinskoj« i koji su se i kasnije isticali kao 
hrvatski nacionalni radnici. Oni su stavljali neke uvjete za sjedinjenje. 
Između njih se ističe povjesničar Šime Ljubić. U svom članku 
»Alcuni avvertimenti« (Nekoliko napomena) poziva Ljubić za- 
darsku općinu, da uputi caru molbu, »da Dalmacija bude uvi- 
jek posebno kraljevstvo kao i dosada« Ljubić je isti- 
cao, kako je on »Slaven do srži« i kako je to dokazao mnogim svojim 

književnim djelima na »ilirskom« jeziku, kako treba da u Dalmaciji 
bude hrvatski jezik ravnopravan s talijanskim... ali, uza sve to, on je 
vrlo oštro napadao »trideset zahtjeva nekih zagrebačkih građana«. 

Isto je tako bio protiv brzog sjedinjenjai Stjepan Ivićević, 
jedan od stupova »Z or e. I on je u svojim člancima bio protiv sjedi- 
njenja s Hrvatskom. Ivićević, koji je napadao italo-dalmate zbog toga, 
što su oni htjeli ostaviti talijanskom jeziku u Dalmaciji i dalje dominan- 
tan položaj, nije nikako bio za to, da se svakako Dalmacija sjedini s 
Hrvatskom. »Prije nego bi Hrvati mogli da al pari raspravljaju 
s Dalmatincima, moraju da za sebe isposluju građansku jednakost i 
ravnopravnost s Ugarskom: to su dvije glavne točke, u kojima smo mi 
nad njima. Bez toga bilo bi svako pregovaranje uzaludno, jer nama 
ne ide u račun da se spustimo zato, da se sjedinimo, naprotiv, oni treba 
da se uzdignu, da nas dostignu. A onda, kad budemo na istoj razini, 
bit će jedinstvo ne samo moguće, nego i poželjno.« Tu 
istu misao saopćavao je Ivićević opatu Pavišiću u svom pismu 17. 
svibnja 1848. godine: 

»Neka se Hrvati emancipiraju (od Ugarske). Ali, ako oni traže, 
da se Dalmacija sa svojim ustavom, koji već ima, želi spustiti do njih, 
to je egoistična pretenzija. Neka se podignu oni i dođu k njoj. Neka oni, 
u borbi s Turcima, računaju na to, da Turke i Dalmatinci mrze; ali neka 
nikako ne misle, da bi se Dalmatinci htjeli boriti za Hrvate protiv 
Madžara. To je opće mišljenje. Kad oni budu nama ravni, onda neka 
dođe do ravnopravne konfederacije. Treba li ići protiv Turaka, 
to ćemo sporazumno učiniti. Ali neka oni sami riješe svoju sudbinu 
s Madžarima.«? 

Ma koliko su Dalmatinci, koji su bili »ilirski« orijentirani bili svi- 
jesni, da su s Hrvatima u Hrvatskoj jedan narod, opet su oni bili toliko 
prožeti talijanskom kulturom, da su tu kulturu ne samo visoko cijenili, 
nego i voljeli. Oni su, može se reći, voljeli čak i Maliju, ali nisu nikako 
željeli postati Talijani. Zbog toga su vijesti, koje su stizale u Dalma- 
ciju s talijanskog bojišta i koje su govorile loše o hrvatskim vojnicima 
u Lombardiji, vrlo nepovoljno djelovale ne samo na dalmatinske Tali- 
jane, nego i na Hrvate. »Mi smo Iliri,« pisao je 11. travnja 1848. godine 
Ivićević opatu Pavišiću »ali je protivna stranka jača, daleko jača, 
otkada se javlja iz Milana, da su Hrvati tamo počinili nasilja... Re- 
cite Brliću, neka Hrvali odgovore... da umire naše duhove, da oni nisu 
prepotentni i da obećavaju potpunu ravnopravnost i u glasovanju, iako 
je stanovništvo po broju manje.«* 

U svibnju 1848. godine izašao je u Zadru sedmični list »LŽa Dal 
mazia dopo la liberta della stampa« (Dalmacija poslije 

slobode štampe), koji je kasnije promijenio ime u »La Dalmazia Costi- 
tuzionale« (Ustavna Dalmacija). U svom programu iznio je ovaj list, 
da mu je cilj »ozdravljenje starih i novih bolesti (Dalmacije) i progre- 
sivno preuređenje svih prilika, koje bi mogle učiniti, da njen položaj 
procvate i ojača.« Uredništvo je istaklo u tom svom programatskom 
članku, da će, ako ga prijatelji podupru, uz ostalo dongsiti i jedan dio 
»ilirski«, da će možda i neovisno o tome donijeti koji članak na tom 
jeziku za veću udobnost i korist one velike mase dalmatinskog sta- 
novništva, koja tim jezikom govori.«* 

List »La Dalmazia Costituzionale« nije imao nikakvog stranačkog 
programa i štampao je sve, što mu se slalo, tako, da su u njemu pisali 
i pristaše sjedinjenja s Hrvatskom i protivnici tog sjedinjenja, oni, koji 
su simpatizirali s Venecijom, i oni, koji su željeli sjedinjenje s Bosnom. 
Taj novi list, koji je, kako sam kaže, htio »odgovarati tendencijama 
velikog doba«, izdavala je štamparija Demarchi e Rougier. 

Odmah u prvom broju nalazi se članak dra. Spire Petrovića 
»Sulie attuali condizioni politiche della Dalma- 
zia« (O aktuelnim političkim prilikama Dalmacije). « 

Petrović govori u svom članku s poštovanjem o Veneciji ističući, 
kako je Dalmacija svuda sa suznim očima zakapala njezin stijeg. On 
čak kaže, da Dalmatinci ljube Veneciju »ljubavlju, koja nas spaja s 
uspomenom na prošlost i s domaćom historijom.« Ali »nema više Ve- 
necije, gospodarice mora, emporija svjetske trgovine, i nije moguće, 
da ona uskrsne.« Poričući mogućnost, da bi se Dalmacija mogla spo- 
jiti s Malijom, Petrović navodi ne samo materijalne, nego i nacionalne 
uzroke. Zar je moguće vjerovati, da bi Talijan mogao držati za Tali- 
jane nas, koje je Venecija uvijek zvala i još uvijek naziva »Schiavoni?« 

S druge strane nalaze se Slaveni. Nisu to samo oni malobrojni 
Hrvati s velebitskih planina ni mirne bosanske karavane. Evropa 
broji 78 milijuna Slavena«! Devet desetina Dalmatinaca su 
Slaveni, ali je njihov nacionalni razvitak sprečavala ona jedna dese- 
tina. Treba da se u školama uči ilirski jezik, treba da se nacionalno 
podigne poljoprivreda. Ali iako treba da se sve sprema za čas, koji 
će doći, — opet — mislio je Petrović — nije još »doba zrelo za 
sjedinjenje, a Dalmatinci i ne mogu da to doba požure.« »Turska je 
za nas strana država, i treba da poštujemo njene granice.« Zatim kaže 
Petrović, da »priznavajući svoju slavensku narodnost možemo da 
imamo samo jednu stranku, a ta je, da zasada ostanemo 
Dalmatinci i ništa drugo.« 

I Trst je htio Dalmaciju. Tome se Petrović naročito opire navo- 
deći protiv takvog sjedinjenja Dalmacije s Trstom u prvom redu eko- 
nomske, a onda i nacionalne razloge. 


>L.D.C. 1. br, 1848. god. 

Ali Petrović uza sve to misli, da bi se općine zato, što ni Dalma- 
tinci, ni Istrani, ni Tršćani, ni južni Tirolci ne znaju njemačkog jezika, 
morale sporazumjeti i tražiti, da se u parlamentu stvori sekcija s tali- 
janskim jezikom kao jezikom za-rasprave.? 

Petroviću je prvi cilj, da se narod osvijesti i probudi kao Dalma- 
tinac-Slaven, da nauči čitati i pisati svojim jezikom i da osjeća 
svoju slavensku nacionalnost, ali on zasada nije 
za sjedinjenje s Hrvatskom. 

Petrović hoće da bude lojalan građanin i da takav ostane. »U por- 
no tražiti naše sjedinjenje s.Hrvatskom, pa sve i 
onda, kako bi netko htio, kad bi se ona odijelila od Ugarske, bilo bi 
upustiti se u prevrat i revoltu.« . 

Dok Petrović kaže: »Turska je za nas strana država, i njezine 
granice moramo poštivati«, piše u istom broju, u idućem članku o no- 
vom ustavu neki P. iz Nina: »Ne će dugo potrajati, kad će, zbacivši 
sa sebe osmanski jaram, naša kršćanska braća Bosne i Hercegovine, 
a možda još i drugi, pružiti nama ruke pod zastavom križa, — spa- 
jajući se s nama, koji smo, s vrlo malo razlika, članovi jednog naroda, 
jedne vjere, istog jezika.«* 

5. svibnja izašao je u »Gazzetta di Zara« članak splitske kongre- 
gacije od 28. travnja. Na taj članak osvrnuo se u »La Dalmazia Co- 
stituzionale« Stjepan Ivićević pobijajući pojedine njegove stavke. 

Ivićevit pobija točku po točku članak splitske općine dokazujući, 
da je jezik, kojim se govori u Dalmaciji, mnogo bliži onome, kojim 
se govori u Irvatskoj, nego što su talijanski dijalekti jedan drugome, 
da je Dalmacija slavenska i da ona ne smije poslati dio Italije Ali 
onda završava: Nana ne konvenira da budeino za Italiju, ali ni to, 
da izgubimo svoju slobodu, ako sezdružimo s na- 
rodom,koji nije slobodan, koji nije potpuno eman- 
cipiram, kao mi. Ali je potrebno da pokažemo našu;sklonost, 
da nas onda, kad izađemo kao lavovi, naša braća prepoznaju i ne 
postupaju s nama kao s neprijateljima. — Dalmacija bi mogla, kao 
.prsten između Italije i Slavije (uz pristanak njena kralja), postati za- 
jedničko tržište i slobodna pokrajina. Ja se prvi 
upisujem u ovu pomirbenu stranku, ja, koga nazivaju »Slaven do 
groba«. Tako bi dalmatinski elementi (slavenski i talijanski) bili izmi- 
reni, i bez spajanja mogli bi se bratski zagrliti na- korist općenitosti, 
pokrajine, i dvaju velikih naroda.«! 


"LD.C.2. hr. 

*LD.C 1 br. 

*L.D.C. br. 5. 13. VI. 1848. g. 

Dok [vićević smalra, da još nije sve zrelo za sjedinjenje s Hrvat- 
skom, hoće ipak da se Dalmacija spremi za kasnije sjedinjenje. Ni 
dr. Franjo Lanza ne odbija sjedinjenje s Hrvatskom, ali ga za- 
sada ne će. U svom članku »O sadašnjim prilikama u 
Austriji« (Sulle condizioni presenti delf Austria), 
koji je štampan u »La Dalmazia Costituzionale«,“ kaže Lanza: »Istina 
je, da Slaven nije još zreo za svoju narodnu emancipaciju, ali on već 
osjeća dašak civilizacije, koji duva iz bujice vremena, koja danas hitro 
teče putem napretka. No za nas je bolje da budemo 
direktno pod Bečom nego pod Zagrebom. Naši su 
interesi danas vezani više uz udes Trsta, koji se sada veže s kulturnim i 
jakim njemačkim narodom. Njegovi su prvi elementi zajednički s na- 
šima, mnogo više nego su oni između Dalmacije i Hrvatske. Kad se 
s nama združi i ona strana visoravni, koja se diže nad nama i za ko- 
još čeznemo (Bosna i Hercegovina), možda ćemo onda moći da dru- 
gačije govorimo. Ako se Hrvati onda budu htjeli da s 
nama sjedine, primit ćemo ih kao braću: ali neka nam 
međutim oni dozvole da poštujemo njihov primjer, t. da ne ćemo 
uAustrijibitini podkim drugim, osim pod Bečom, 
koji je na putu da nam dade takve sloboštine, da nam ne ostaje ništa 
više da želimo. Lanza izriče istu ideju kao i Ivićević, samo s drugim 
ciljem: Dalmacija će moći ostati posebna provincija, kao prsten koji 
veže Slav&na s Talijanom«. Lanza se napokon zauzima za to, da se 
Austrija uredi na konfederativnom principu. 

Opat Agostino Grubissich piše 25. travnja svom bratu Josipu u 
Knin pismo pod naslovom »Opaske o austrijskom ustavu.«'? 

On ističe, kako na sudu postoje tumači za »ilirski« jezik, jer narod 
ne razumije talijanski, kako se u školama uči samo lalijanski jezik, 
»koji nije jezik naroda«, kako svećenici ne će da idu u seoske župe, jer 
ne poznaju narodnog jezika. Na čelu Dalmacije imaju biti oni, koji 
hrvatski jezik poznaju u tančine. »Jezik našega naroda (u Dalmaciji) 
je hrvatski.« € Dalmaciji postoje dva jezika, pa oni, koji upravljaju 
zemljom treba da poznaju ne samo talijanski nego i hrvatski jezik. 
Ali bilo kakvo god mišljenje, kojemu od tih jezika treba dati prvenstvo, 
»mi uovom časunesmijemodabudemoni Talijani 
ni Slaveni, nego Dalmatinci, što znači jedan (izu- 
zetan) narod po sebi. 

U Dalmaciji treba da su na čelu pokrajine Dalmatinci, koji vole 
svoju rodnu grudu, a ne stranci.« 

Stjepan Ivićević odgovorio je 26. svibnja iz Makarske opatu Ago- 
stinu Grubissichu na njegovo pismo iz Beča od 25. travnja. Tu 


“* L. D. C. 28. VI. 1884. god., 7. br. 
:2 L. D.C. 30. V. 1848. £.» 5. br. 


174 


on odlučno ističe, da je Dalmacija većinom slavenska, a Augustina 
Grubišića pita: »Zar vi niste po rodu Slaven? — Zar i vi i ja ne po- 
tječemo od roda slavensko-bosanskoga?« »A što se tiče zahvalnosti, 
reći ću Vam: Slavo-Dalmati su zahvalniji Italiji za odgoj, nego što ste 
vi Italo-Dalmati Iliriji za marodnost!« »Vi poučavate na talijanskom 
jeziku, ne da onda pretočite u ilirski,mego zato da odcijepite toliko djece 
od slavenske porodice i pridružite je talijanskoj. Kad biste vi bili do- 
brostivo neinteresirani, zašto ne gojite ilirski jezik uz talijanski? Zašto 
kroz toliko vjekova, što ste u Dalmaciji, niste pretočili poučavanja od 
talijanskoga jezika u ilirski?« Ivićević poziva Italo-Dalmate, da nauče 
jezik onoga seljačkog naroda, koji ih hrani, i da mu onda njegovim 
jezikom uliju blagodati talijanske kulture.«:3 

Augustin Antun Grubišić nije ostao dužan Ivićeviću i motom »H o- 
norem meum nemini dabo« odgovorio mu je u »La Dalma- 
zia Costituzionale« navođeći, da ga je Ivićević krivo razumio i da oni 
u stvari isto misle. I on, Grubišić, učinio je za narodnu stvar, što je 
mogao, preveo neke pjesme s hrvatskog na talijanski, upućivao deset 
godina učenike, da njeguju svoj narodni jezik i t. de 

Dok je list »L. D. C.« donosio takve članke, donosio je i članke pre- 
veđene iz bečkog lista »Die Constituzion«, u kome se Jelačić prikazivao 
kao salirač madžarske slobode, a kad nju satre, onda će satrti i austrij- 
sku. Da se vidi, kakav j€ bio duh tih članaka, dovoljno je navesti samo 
malo iz članka Josipa Hrezke, koji je štampan u 143. broju lista »Die 
Constituzion«, a preveden u 20. broju »La Dalmazia Costituzionale.« 
Jelačić ruši jedan veliki narod, a Radetzky drugi, i oba će vojskovođe 
doći u Beč, da se tu zagrle nad ruševinama slobode austrijskih naroda: 
evo vam razriješene zagonetke hrvatsko-madžarskog pitanja, kojemu 
osnov wije narodnost, nego samo reakcija«. 

»Bečani, još vas jedamput zaklinjem: nemojte da se dijelite u pri- 
stalice Madžara ili Hrvata, oba ova velika naroda imaju zajedničku 
svrhu, oba su ova naroda prijatelji, oba ova naroda imaju zajedničkog 
neprijatelja, Jelačića i njegovu vojsku, a ovaj njihov neprijatelj je i 
vaš neprijatelj! Pazite!« 

Pisac članka ističe, da Madžari nisu nikad mislili da unište hrvat- 
sku narodnost. Istina je također, da najveći dio civilne Hrvatske nije ni 
najmanje neprijatelj Madžarima i da Jelačić upotrebljava protiv Ugar- 
ske samo jednu impozantnu vojsku s vojne granice. Nije dakle ovaj 
rat, koji se tek počeo, rat između Ugarske i Hrvatske, nego strašna 
borba soldateske s Madžarskim narodom, ili starog sistema s novim, 
a ako novi sistem bude pobijeđen od starog, trebamo se bojati, da će 
se ista stvar dogoditi i ovdje (u Beču). Kad Jelačić uništi pomoću svojih 

vojnika madžarsko-hrvatsku slobođu, ne će mu spriječiti nikakova za- 
preka, da to isto učini i u Beču, kako je Windischgraetz učinio u Pragu, 
samo s još nesretnijim svršetkom za nas, jer je Prag imao podršku i 
obranu u slobodnom Beću, Beč naprotiv ne će imati drugog uza se, 
nego izmučen madžarsko-hrvatski narod.«' X 

Isti list donosi članak od Hafnera, u kom -se Gaj prikazuje kao 
oruđe u rukama reakcije. On je pokvario slogu, koja je bila postignuta 
između Hrvata i Madžara. Zatim pisac napada Jelačića: on ne poznaje 
ni starih ni novih hrvatskih zakona, njemu je samo njegova volja za- 
kon — Hrvati smatraju, da su oni gospodari privatnog vlasništva, ta 
soldateska ne poznaje više discipline; vojnik može da krade, ubija, 
prostituira žene — bijeda je beskrajna, uništena .je kultura i trgovina, 
i umijeća.« Pisac kaže, da je Jelačić Benjamin, Adonis, idol dvorske 
kamarile, koja ga podržava protiv Madžara.:* 

Da se to u Dalmaciji vjerovalo, vidimo iz članka J. Grubišića u 
31. broju L.D. C. 

Josip Grubišić piše u tom članku: »Ustav nam je priznao 
narodnost i jezik. Za Italiju bi Dalmatinci bili samo »bastardi«. »Naša 
je legitimna narodnost slavenska, i samo u tom ruhu moći ćemo da 
zauzmemo posebno mjesto u kolu naroda. Naša je zastava slavenska, 
slavenska je masa našega stanovništva.« »Bez naroda nema narodno- 
sti, nema slobode. A bismo li je mogli tražiti, da nemamo zajednički 
jezik s narodom?« »Treba uvesti narodni jezik u sve urede i sudove. 
Najveći dio inteligencije ne zna narodnog jezika.« »Taj fakat nije nam 
na čast, ali on postoji.« »Već su učinjeni prvi koraci i izdane odredbe, 
da se narodni jezik uvede u osnovne škole i da u srednjim školama 
buđe katedra ilirskog jezika.« Ima već i gramatika za učenje tog je- 
zika od Jakova Chiudine. Ima ih, koji prigovaraju i kažu, da slaveriski 
jezik nema pravnih termina i slično. Svemu se tome dade pomoći i 
pomoći će se. »Ne ću ja nipošto time da proskribiram talijanski jezik. 
Daleko sam od takve barbarske ideje. To je jezik, koji smo kao djeca 
naučili, u njemu smo odgojeni, on nam je otvorio riznicu civilizacije, 
literature, nauka, on nas podržava u odnosu, brati nas s najplemeni- 
tijim narodom svijeta, on oduhovljuje naše obrazovano društvo. Ali 
ću i ja reći s našim vrijednim zemljakom Ivićevićem: »Talijanski je 
jezik jezik naše hraniteljke, a slavenski naše majke. S prvim nas veže 
zahvalnost, s drugim prirođa.«<'? : 

Ali dok se Josip Grubišić tako zalaže za učenje hrvatskog jezika, 
kaže on i ovo: »Nama ne treba nipošto Hrvatska; ona 
nam ništa ne može pružiti, jer ona treba sve; štaviše, ona bi nam 

mogla uzeti i ono malo, što imamo. Hercegovina, Bosna i 
Srbija su uporišta za naš budući procvat; samo ove vrlo drago- 
cjene provincije, koje su usko s nama spojene... mogu da nam omo- 
guće pristup do Banata, centra naše trgovačke aktivnosti. Samo prema 
njima treba uvijek da upiremo naše poglede.« 

U istom broju »L. D. C.« donosi članak Gazzette di Trieste, u 
kom se ova osvrće na neki članak u »Gazzetta Universale 
Austriaca«, ističući, da se Trst predao dobrovoljno Austriji, da je 
Trst primio s veseljem konstituciju, da je njegov kralj, car Ferdi- 
nand...ali da su Trščani po narodnosti Talijani. Dalje je taj članak pun 
oduševljenja i ljubavi za talijansku borbu na Apeninskom poluotoku. 
»Mi smo po politici Austrijanci, kažem po zakonima i oružju: danas 
smo Austrijanci, ali po najtoplijim našim uspomenama, po našim naj- 
svetijim i najvećim ljubavima, našim radostima i našim žalostima, iz 
sve svoje duše mi smo Talijani, Talijani od Đćnove do Mesine, od Đe- 
nove do Venecije, svi vi, koji se borite ili plačete; naša ste braća po 
srcu. Vi ispunjate naša bdjenja, vi ste prvi i sami u našim mislima«... 

1 »Slavizzanti« i »Marcolini« bili su protivnici »Gambera« t. j. 
vnih, koji su bili za stari apsolutistički režim u Austriji. Kako su pak 
jedni i drugi surađivali u »Dalmazia Costituzionale«, u njoj se često 
nalazi napadaja i izrugivanja »gamberima«. Na pr. »crnožuti sa pa- 
rukama, natražnjaci, reakcionari, nakostrušeni višemanje su ista 
stvar. Nakostrušeni (arrabiati — rasrđeni) je ime, koje najviše pristaje 
reakcionarcima naše pokrajine, svi su oni, koji nisu zadovoljni usta- 
vom, koji je dan od Vladara. Tom razredu pripadaju sve pristalice sta- 
rog despotskog i apsolutističkog sistema i vladavine policije, koja još 
nije umrla!...« Između tih »nakostrušenih« najstrašniji su Bivši 
špijuni. : 

Iz redova takvih ljudi, gambera, izašao je i jedan dopis iz Splita 
u bečkom listu »Constituzionelle Donau Zeitung«. U tom se članku na- 
ročito napada dalmatinski kler i prigovara, da od takvog italofilskog 
klera država može očekivati samo »talijanske pokrete alla Pio IX.«. 
Dopisnik iznosi u tom članku, da Dalmatinci nemaju austrijskog pa- 
triotskog čuvstva, a ni svijesti za novi ustavni život. Napose govori a 
Splitu: »Simpatije za Italiju su očite, a sustežu se da razviju talijansku 
trobojku jedino od straha pred ilirskim seoskim stanovništvom, koje je 
vrlo odano caru i zato, što se boje da ne dođu Ugri. Mnogi sa zebnjom 
upiru oči na more, očekujući pomoć s talijanske obale.« 

Na taj članak odgovorila je »La Gazzette di Zara«, a onda i »La 
Dalmazia Costituzionale«, odbijajući takve denuncijacije. 

U istom listu »Constitutionelle Donau Zeitung« odgovorio je 6. 
lipnja Grubišić, a kasnije 22. listopada u »Wiener Zeitung« Carrara. 
O tom članku napisao je i Stjepan Pavlović Lučić u »La Gazzetta di 
Zara« napadajući dopisnika i ovo: »Simpatiziramo s Talijanima i nitko 

nam to ne može zabraniti, ali mi nismo njihove stranke. Kad bismo 
htjeli, slijepo bi nas slijedio sav narod; i upravo zbog toga, što smo 
odani austrijskoj vladi, odan joj je i on.« 

Ali u Splitu se doznalo, tko je pisac tog anonimnog članka. Bio je 
to neki komesar financijske intendanture Julije de Schrčkinger. Kad je 
narod doznao za njegovo ime, o ponoći između 12. i 13. svibnja krene 
prema njegovu stanu oveća grupa građana s namjerom, da ga uhvati 
i da mu sama sudi. Načelnik Splita Dudan i nekoliko oficira narodne 
garde pohitaše, da umire narod i da uklone krivca, ali im to ne pođe 
za rukom. Stiže i narodna garda i zaposjedne sve ulaze u stan, htjede 
da rastjera masu, ali masa mjesto da se raziđe, postajala je sve broj- 
nija i sve borbenija. Napokon uspije načelnik da pod zaštitom straže 
provede Schrčekingera do jedne kočije kroz masu, koja je vikala, pso- 
vala i prijetila. Narod obaspe denuncijanta ne samo pogrdama, nego 
ga i napadne. Kada je netko naperio i pušku na njega, kapetan narodne 
garde izbije napadaču pušku iz ruke, Načelnik je bio spremio još jedna 
kola, u kojima je htio da prati Schrčkingera, ali svjetina, da to spriječi, 
otme kola i htjede da i načelnika napadne. Načelnik je to spriječio tako, 
da su on i dva oficira narodne garde ušli u ista kola sa Schrokingerom 
i tako onemogućio pokušaj sakupljene razjarene mase iz splitskih pred- 
građa, da linčuje denuncijanta. 

O »Markolinima« izašao je u bečkom listu »Constitutionelle Donau 
Zeitung« dopis datiran u Zadru 1. svibnja. Među ostalim u tom je 
članku bilo i ovo: »Ovdje, u pokrajini, je republikanska stranka u velikoj 
manjini i što se tiče broja i što se tiče njena utjecaja. Toj stranci 
pripadaju neki mladići, koji su donijeli sa sobom iz Padove mišljenje 
kavane Pedrocchi, neki Talijani, koji su ovdje namješteni, i jedan 
stari advokat, koji je duboko uvrijeđen u svojoj taštini .. .« U dopisu se 
kaže dalje, kako je u Zadar stigla vijest o predaji Friula i kako su se, 
osim nekih, svi radovali toj pobjedi. Idući dan, dan sv. Marka, koji je 
ujedno bio i rođendan cara Ferdinanda prošao je u punom miru, ali 
i bez veselja, osim što su mu se radovali nahranjeni siromasi. . ,« 

Na taj je dopis odgovorio u »La Gazzetta di Zara« dr. Natale Fi- 
lippi, sin onog advokata, koga je mislio dopisnik. 

Dr. Filippi je pisao, da u Dalmaciji nema republikanaca. 

Nema sumnje, da je uza sve poricanje, bilo u Dalmaciji intelektu- 
alaca i građana, koji su se s nostalgijom sjećali Venecije, nema 
sumnje, da je bilo ljudi, koje je oduševljavala borba Venecije za slo- 
bodu. Govorilo se šaplom po Dalmaciji, da ti t. zv. »Markalini« namje- 
ravaju 25. travnja 1848. godine, na dan sv. Marka podići ustanak. 
Govorilo se, da je već iz Venecije dobavljena čoha za zastavu svetog 
Marka i da ju je prenio u Šibenik neki trgovac, dok je drugi donio 
zlatne rese, a sama zastava je izrađena u Šibeniku. 25. travnja imala 
se, navodno, razviti zastava i započeti prevrat. 

Za sve to doznala je i vlada, i izda potrebne odredbe, da to spriječi. 
Čete su bile u pripremi, lopovi na tvrđavama upereni prema gradu, a 
ujutro toga dana prispije u šibensku luku parobrod, praćen jednom 
ratnom lađom. Na tom parobrodu dođe u Šibenik zadarski okružni ka- 
petan Ivačić, dok je ratna lađa bila spremna, ako ustreba -i da puca 
na grad. / 

Ali se u Šibeniku nije ništa dogodilo. Sumnjalo se i na narodnu 
gardu. Zbog toga je ona željela da defilira ispred kapetdna Ivačića, pa 
joj je to i dopušteno. Tada jedan od gardijskih kapetana održi govor, u 
kojem iznese, kako se teško dojmilo garde, što je tako osumnjičena, i 
pozva one, koji su to prijavili, da iznesu imena zavjerenika, ili ako ne 
će sva imena, onda bar jedno, da sumnja ne padne na sve. No nitko 
se nije javio, niti ie inače izneseno koje ime. Šta je zapravo bilo, ne 
zna se. Da je u Šibeniku bilo ljudi, koji su simpatizirali sa svojim sugra- 
đaninom Nikolom Tommaseom, koji je bio čak i član provizorne vlade 
u Veneciji, nema nikakve sumnje. Da bi mnogi od njih oduševljeno 
pozdravili pobjedu Venecije, pa čak i to, da im ponovo zaleprša na 
stijegu zastava svetog Marka, pogotovu sada, kad tamo u duždevoj 
palači sjedi i njihov rođeni sin, ni o tom nema sumnje. Ali nemamo 
nikakvih indicija, po kojima bismo mogli zakijučiti, da se od simpatija 
1 želja prešla na aktivan revolucionaran rad. 3 

Tih simpatija za Veneciju, čini se, bilo je po Dalmaciji, kako to češće 
izvješćuju dopisnici iz Dalmacije i u »Novinama Dalm. Hrv. Slavon- 
skim« iu »Slovenskom Jugu.«"* Čini se, da je u Dalmaciju došlo neko- 
liko emisara, koji su te simpatije još više širili. Na to nas upućuje 
zanimljiv proglas, koji je 1. svibnja 1848. godine upravio Bokeljima i 
Dubrovčanima tadašnji crnogorski vladika Petar Petrović Njegoš. 

U dosta oštroj borbi između pristaša sjedinjenja s Hrvatskom i 
protiv njega dalmatinska je buržoazija unosila gotovo isključivo na- 
cionalnu notu ili miješala tadašnje kulturno stanje Dalmacije, zapravo 
te iste buržoazije, a rijetko je kada upućivala na ekonomski faktor, koji 
je, kako smo prije vidjeli, imao zapravo najveće značenje i u prvom 
redu odlučivao. 

Bilo je Zapravo nekoliko mogućnosti, da se Dalmacija opredijeli. 
Prva je mogućnost bila, da Dalmacija ostane onako, kako je dosada 
bila, t. j. austrijska pokrajina, druga, da bude sjedinjena s Hrvatskom, 
treća, da se sjedini s Istrom i Trstom, a napokon da uđe u punu revo- 
luciju s ciljem da se sjedini s Venecijom, zapravo Italijom. Sve su te 
mogućnosti imale, kako smo vidjeli, u Dalmaciji svoje pristaše. Kako 
rekosmo, bilo je i ljudi, koji su sve te mogućnosti promatrali s ekonom- 
skog gledišta. Jedan od malo njih, koji je to pitanje tretirao u javnosti, 
bio je dr. Špiro Petrović, koji o tom raspravlja u »La Dalmazia Costi- 


18 »Navine« od 27. VI. 1848. god. '»Slov. Juge od 12. VII. 1849. god. 3. br, 

tuzionale« u članku »Sulle 'attuali condizioni della Dalmazia« — O sa- 
dašnjim prilikama Dalmacije. On pita, kakve bi koristi imala Dalma- 
cija, kad bi bila priključena Italiji, »Možda korist izvoza? Nema, odgo- 
vara Petrović, nijednog jedinog zanimljivog predmeta od naših produ- 
kata, kojemu ne bi slobodna Italija mogla konkurirati i uništiti našu 
korist. Korist od navigacije, Ne, jer mi možemo bolje podići našu 
mornasicu, ako smo od nje odijeljeni. 

3 Šta bi od nas tražila Italija? Naše mišice, našu mladost kao vojnike 
na kraju i na moru. To bi ona tražila od nas, koji već trideset godina 
nismo dali državi vojnika, i koji se još žalimo na naša zapuštena polja 
i na premalen broj stanovništva.« 

Pored toga slavenski bi narodi postali neprijatelji Italije i napali 
bi na nju zbog nas, i mi bismo se morali braniti. A sada “to slavensko 
.oružje poštuje podanike Austrije. 

A u odnosu između naroda i naroda Talijani nas ne bi nikada 

. smatrali Talijanima, kao što to nije činila ni Venecija. 

Oni, koji žele sjedinjenje s Italijom, treba da znaju, da bi Dalma- 
ciju napala i Crna Gora, i Bosna, i Hrvatska. 

Istina je, da slavenske zemlje nemaju, naoko, »zavodljivu spo- 
ljašnost, moralne podrške, duhovni razvoj naprednih naroda u civili- 
zaciji. Ali one su u zori buđenja.« : 

Petrović kaže, da će Dalmatinci, koji tako misle, pristupiti poslu. 
da će nacionalno podići Dalmaciju, da će podignuti stepen ratarstva, 
koje ne smije ostati tako zapušteno, jer bi inače bijeda Dalmacije bila 
vječna. U tom nastojanju intelektualci će se približiti narodu. 

Odbijajući dakle s ekonomskih i drugih razloga sjedinjenje s Itali- 
jom, Petrović je za to, da Dalmacija ostane politički onako, kako je 
sada, t. j. u Austriji.: 

Petrović se i ponovo vraća na ta pitanja i raspravlja, da li da se 
Dalmačija sjedini s Istrom ili Trstom. [ na ovo pitanje on odgovara 
negativno. S Trstom se Dalmacija s ekonomskih razloga ne smije sje- 
diniti. U zaleđu Dalmacije nalaze se bogate slavenske zemlje, i Dalma- 
cija je njihov prirodni izlaz na more. U Dalmaciji je već mornarica, i 
ona treba da napreduje, i ona može uvelike napredovati, jer ima dugu 
i bogatu obalu. 

Drugi neki Dalmatinac ustaje također protiv sjedinjenja s Trstom, 
“jer »Trst apsorbira dalmatinsku trgovinu, od njega se treba emanci- 
pirati i Split učiniti trgovačkim centrom. 

Ali je bilo i onih, koji su tražili sjedinjenje s Trstom, i to ne iz eko- 
nomskih razloga. 


2 L. D.C. 16. V. 1848. god. 

ZL. D. Ci 23. V. 1848. god. 

Protiv sjedinjenja s Halijom je s ekonomskih razloga i Matija 
Ban, koji je iznio i svoje nacionalne razloge. 

»Ekonomski interesi Dalmacije, pisao je Ban, bili bi uvelike ošte- 
čeni sjedinjavanjem s Italijom, trgovina bi uvijek bila pasivna na štetu 
Dalmacije. Dalmacija se drži Hrvatske i Kranjske, dakle mora k jednoj 
ili k drugoj. S kojom će joj biti bolje? Ali Kranjska i Dalmatinsko 
primorje moraju biti neprijatelji, luka Triešćanska ubila je trgovački 
život u svim dalmatinskim lukamia, i najveći je uzrok siromaštva dal- 
matinskoga. Kranjska i Dalmacija mogle bi se onda samo bez svoje 
štete sadružiti, kad bi obje imale nad sobom jednu veliku i kontinen- 
talnu zemlju, njima pripadajuću, kojom bi njina primorja cvitala. To 
su Kranjci već uvidili, i za to kod njih je velika težnja, da se sa Hrvat- 
skom, koja izviše njih leži sjedine. Hrvati pak, uvidjajući, da je iz 
rečenoga uzroka i Dalmaciji potrebita Bosna, začeli su tu misao, da 
im svakako i to što prije treba Bosnu preoteti, a to im je najlakše sada, 
počem je Ban postao zapovjednikom sve granice. Dakle velika bu- 
dućnost Dalmacije stoji samo u savezu sa Hrvatskom.« 

Neki žele, da Dalmacija ostane sama, kako je do sada bilo. To su 
oni, koji ne poznaju hrvatskog jezika. 

Ima ih, koji su protivni sjedinjenju s Hrvatskom, jer misle, da je 
i ona sama siromašna i »da ne može od nikakve pomoći nama biti«. 
Međutim ti ljudi ne poznaju Hrvatsku. On sam je proputovao veći dio 
Hrvatske i Slavonije i vidio bogata polja, koja bi bila ža Dalmaciju 
ono, što je Lombardija za Italiju. »Dakle mi dobivamo premnogo saju- 
zivši se sa Hrvatskom, ali Hrvati ne će ništa dobiti, nego će morati 
trošiti dugo vremena za Dalmaciju.«?? 


pi 


?* Zora Dalmatinska 8. V. 19. br., 22. V. 21. br., 13. VI. 24. br. 1848. god. 

HRVATSKI SABOR 
5. LIPNJA 1 POTONJIH DANA 1848. GODINE | DALMACIJA 


4. lipnja svečano je u Zagrebu ustoličen bari Josip Jelačić. Uz ve- 
liko narodno oduševljenje on je položio zakletvu u ruke patrijarha Raja- 
čića. Poslije zakletve održao je Jelačić govor, u kojemu je o Dalmaciji 
kazao ovo: »Jedno je, što mome serdcu bolest zadaje to, što bratju 
našu Dalmatince u sredini našoj ne vidimo: nu nadam se u rodoljublje 
njihovo, jer ista kerv i u njihovih žilah teče, da će svu snagu svoju 
upotrebiti, da se staroslavni savez naš, koji sada po naslovu opstoji, 
u istinu pretvori.« 

Ne poznavajući pravo prilike u Dalmaciji, očekivali su Dalmatince 
i na svečanu bansku »inštalaciju« i u sabor, koji je sazvan na 5. lipnja 
i u koji su Dalmatinci bili pozvani. U naredbi o pozivanju i zastupanju 
sabora kraljevina Dalmacije, Hrvatske i Slavonije«, koji se ima držati 
5, i idućih dana mjeseca lipnja 1848. godine, daje se u ćl. 7. »Dalma- 
tincima pravo, da već na ovaj sabor pošalju svoje zastupnike, koje 
neka izaberu, kako sami hoće —.« 

To Dalmatinci nisu učinili, a nisu ni mogli učiniti sve dotle, dok 
su se držali zakona i naredaba, koje su primali iz Beča i prema kojima 
je trebalo da pošalju svoje poslanike u konstituantu. 

6. lipnja bila je prva redovna sjednica hrvatskog sabora. Već u toj 
sjednici predloži Ivan Kukuljević, da se zahvali kralju, što je imenovao 
“bana, koga je narod želio, ali da se javi kralju i to, da se banu dade 
zapovjedništvo nad vojskom u Slavoniji i Dalmaciji, kako je 
to bilo u doba prije Leopolda I. 

Nekoliko dana zatim, u sjednici 9. lipnja, pročita Kukuljević operat 
odbora za uređenje odnosa Hrvatske prema  Madžarima i ostalim 
zemljama monarhije. U tom se operatu izjavljivalo, da se ne priznaje 
madžarsko ministarstvo, da se traži vlada, koja će biti odgovorna 
hrvatskom saboru za upravljanje unutrašnjih poslova i t. d. Odbor 
predlaže, da poslanici, koji će poći u austrijski sabor 16. lipnja, imgju 

pred kraljem i na državnom saboru zahtijevati, »da te kraljevine stupe 
u uži politički savez ne samo s Dalmacijom i budućom Voj- 
vodinom srpskom, nego i sa susjednim pokrajinama slovenskim.« 

Istog dana u petoj saborskoj sjednici podnio je Žigrović predstavku 
kralju zbog Dalmacije i proklamaciju dalmatinskom narodu. Sutradan, 
10. lipnja, u šestoj sjednici hrvatskog sabora, pročitao je Georgijević 
tu predstavku. Zatim je govorio Bužan ističući, da Dalmacija po histo- 
rijskom pravu pripada Hrvatskoj. 

U istoj, šestoj, sjednici pročita Georgijević i proklamaciju sabora 
Dalmatincima. 


U predstavci kralju, u kojoj je sabor iznio na potvrdu svoje za- 
ključke, nalazi se i zaključak šesti za sjedinjenje Dalmacije. Taj glasi: 


»6, Budući da je to naravno, da se srodni puci priljubljuju i kra- 
ljevina Dalmacija tako po starih, zakonom ukrepljenih pravah, kako 
takodjer po prisegi, koja se prigodom krunjenja polaže, i po svečanih 
obećanjih vašega veličanstva cčloviti dio ovih kraljevinah sačinjava,“ 
ima se rečena kraljevina dalmatinska tako glede zakonotvorstva, kako 
i glede administracije iliti upravljanja s ovimi kraljevinami posve 
sjediniti.«!* 

Proglas hrvatskog sabora Dalmatincima glasi: »Zastupnici hervat- 
skog i slavonskog naroda braći svojoj dalmatinskoj. 

Mila nada vas na sadašnjem saboru našem pozdraviti i ogerliti 
moći — oteta nam je — niste nas posčtili! 

Mila braćo! Kao narod, koji za slobodom teži, kao, narod, u kojeg 
žilah ista kerv teče, kao narod, koji ne samo po historii i po zemaljskom 
svom položaju, nu i po samim zakonima cjeloviti je dio domovine naše 
— ne možete, da ste i dalje od nas, mile vaše braće hervatsko-slavonske, 
odtudjeni. : S 

Posčtili su nas braća Česi, posćtili su nas braća naša prekodunavski 
Serblji, posčtili su nas Slovenci, a vi braćo Dalmatinci, vi izvor i ko- 
Ičvka našega naroda, narodnosti i izobraženosti naše narodne, vi, koji 
po zakonima, utvrdjenim i zakletvom kraljevskom k našem jedinstvu 
pripadate, mogli ste i sada još, gde trublja bratinstva i slobode jur po 
čitavoj Europi zaori, udaljeni ostati? 

Silna to mora biti moć, koja narodni vaš duh toliko ugnjetava, da 
brat brata ostavlja; — ali silnija je moć včka ovog! Upotrebite gai 
skeršite verige, koje duševni život tako nemilo uvredjuju. 

Sva naša slava, sva naša obća sreća sastoji u bratinskom savezu 
trojedne kraljevine, u savezu slavjanskih austrianskih narodah — hi- 


* »Novine«, 20. VI. 1848. g., 225. str. 

trite dakle u kolo naše! Mi vas pozivamo i uvčravamo, da od sloge 
slavjanskih narodah u austrianskoj monarhiji ne samo budućnost naša 
i vaša, već i budućnost obstojanja cčlokupnosti austrianskih deržavah 
zavisi. 

Iz saborske sčdnice irojedne kraljevine dana JO. lipnja 1848. u 
Zagrebu deržane. 

Mojsije Georgijevich, 
* bilježnik saborski.« 

Tom proglasu, koji je štampan u »Zori« 27. lipnja 1848. g. dodalo 
je uredništvo ovu napomenu: »Braći našoj Hervatima i Slavoncima 
ovo je verlo dobro poznato, da Dalmacija k Cesarovini Ausirianskoj 
pripada, i da ona ne moxe se od nje otergnuti bez Cesarove povlastice. 
Kad naši poslanici dodju na sabor u Beč, onda neka se Hervatski i 
Slavonski poslanici s njima o tomu poslu dogovaraju i dogovore.«? 

U istom broju »Zore Dalmatinske« napisao je o tom pozivu hrvat- 
skoga sabora Josip Grubišić: »Čuli smo i vidili smo pozove Slavon- 
skoga i Hervatskoga naroda, koji njihovome krilu nas zove. Mi smo 
Slaviani, niti našu narodnost, uspomene, jezik, pleme nemoremo, niti 
ako Bog da, nećemo nikad odpuštiti, odreći ga, neka piva koi tudjanin 
koi se kao kukavica u naše gnjezdo uvuka, ali koi potaliančen izdaica 
svoje domovine i naroda. Ali ne valja ni da hitrost i privruća narodna 
ljubav.smuti glavu i pamet. Odluka pervo nego se izusti, mora biti 
mirno, dugo i teško razmišljena i protresana. Ja isti, na pervi pozov 
braće Zagrebačke bio sam gosp. Gaju uputio jedan list i pitao nika pro- 
svitljenja. Nike naše obćine su se očitovale. Zadarska pametno odgo- 
vori, Splitska ludo odbaci Hervatske pozove. — Zadarska općina u Za- 
.darskom talianskom listu pozvala je ostale općine Dalmatinske, der- 
žavni jedan sabor skupiti, u komu bi se deržavni posli i koristi naše 
protresale, koraci uputili, odluke zaključile. Bez sloge i dogovora ne 
ima snage ni razuma.« Na kraju*poziva Josip Grubišić sve dalmatinske 
općine, da odgovore zadarskoj i zatraže sabor.* 

Iz napomene uredništva »Zore«, kao i iz tog Grubišićeva članka 
vidi se, da ni oni Dalmatinci, koji su inače bili najbliži Hrvatima i sje- 
dinjenju nisu nipošto htjeli da učine bilo šta bez prethodnog odobrenja 
vladara. 


" »Zora Dalmatinska« 1848. g. 26. br. 
5 »Z. D., 1848. g., 26. br. 


184 


XX. 
PARLAMENT U BEČU I DALMATINSKE PRILIKE 


Sastanak bečkog parlamenta — Oslobađanje seljaka od kmetovskih 

“vdnosa — Kolonatski odnos u Dalmaciji nije time zahvaćen — Dalma- 

tinski težaci uskraćuju gospodarima dio prihoda — Proglas dalmatin- 

skog namjesnika, da se zakon o ukidanju kmetskih odnosa ne tiče 

Dalmacije, jer ih, tobože, u njoj nema — Hrvatska vojska u Italiji — 

Kako su gledali Dalmatinci to i Jelačićevo vojevanje u Ugarskoj — 
Oktobarska revolucija u Beču 


Austrijski je parlament (Reichstag) počeo svoje zasjedanje 10. 
srpnja 1848. god. Bečani su bili vrlo neugodno iznenađeni time, što 
je većina zastupnika bila slavenska. Zbog toga je bilo novina, koje su 
taj parlament napadale govoreći o većini da su barbari. 

2. srpnja otvorio je nadvojvoda Ivan svečano Reichstag. U prije- 
stolnom govoru govorio je o jednakopravnosti svih austrijskih naroda, 
ali i o potrebi uskog saveza s Njemačkom, opravdao je rat u Italiji, 
izricao nadu, da će se spor s Madžarima povoljno riješiti i nagovještao 
jači zahvat u finansijske prilike. Pri tom ne smijemo zaboraviti, da je 
taj nadvojvoda bio i njemački »Reichverweser«. 31. srpnja izabra par- 
lament odbor za ustav, koji je imao izraditi ustav za Austriju, budući 
da se smatralo, da je ustav od 25. aprila-propao. 

Međutim su sa svih strana stizale parlamentu peticije. Devet dese- 
tina tih peticija upravili su seljaci, koji su tražili, da se ukine robota, i 
tužili se na gospodare zbog ugnjetavanja i nasilnog oduzimanja zemlje. 
Po broju odmah iza njih dolazile su peticije onih, koji nisu imali ni- 
kakva zemljišta, ni kao kmetovi, i koji su tražili diobu općinskih 
imanja. Broj tih peticija, bio je vrlo velik i iznosio je kao glavnu želju 
naroda, da se seljak oslobodi od materijalnih tereta, navodeći kao prvi 
zahtjev revolucije, da se ukine robota. U vezi s time predloži najmlađi 
član parlamenta Hans Kudlich, izabran u jednom šleskom izbornom 
okrugu, ovo: »Visoka skupština neka zaključi: Odsada ukinut je pod- 
ložnički odnos zajedno sa svim pravima i dužnostima, koje iz njega 

proizlaze, uz uvjet, da se odredi, da li će se i kako dati odšteta«. Taj 
je prijedlog primljen jednoglasno uz veliko odobravanje, i određena je 
rasprava već za treći dan. Ali to zape, jer navališe drugi poslovi. To 
zatezanje uzbudi seljake u državi, i zastupnicima počeše stizati sa svih 
strana pisma, pozivajući ih, da se požure. U tim su pismima seljaci 
prijetili i ustankom, ako se njihovi zahtjevi ne požure. Seljaci nekih 
gornjoaustrijskih sela prijetili su, da će zapaliti kuće zastupnika, ako 
se to brzo ne riješi. Pod tim pritiskom dođe 8. kolovoza do rasprave 
Kudlichova prijedloga. Sad se tek pokazalo, kako je to pitanje teško, 
jer je davanja bilo vrlo mnogo i raznovrsnih, često ukrštenih, nagomi- 
lanih u vjekovima feudalizma. Svaka je pokrajina imala drugačije 
odnose, i zaključak, koji bi odgovarao jednoj, ne bi bio po volji drugoj. 
Naročito se mnogo raspravljalo o pitanju odštete. Seljaci zastupnici 
bili su protiv svake odštete. »Seljak ne može platiti nikakvu odštetu, 
on je i ne smije platiti: ..« »Mi smo platili naša zemljišta prekomjer- 
nom rabolom.« »Tri stotine koraka pred palačom plemića morali smo 
mi već ponizno skinuti kapu... Kad bi se seljak htio popeti stepeni- 
cama palače, kazalo bi se, da mora ostati u dvorištu, jer smrdi, te go- 
spodar ne može da trpi njegovo isparivanje... Kad bi se koji potužio, 
da mu je stoka preslaba i da ne može izvršiti naređeni posao, kazalo 
bi mu se: Upregni sebe i svoju ženu... I za takvo zlostavljanje mi bi- 
smo morali sad još da i odštetu plaćamo? Ja kažem: Ne! Šibanjem i 
knutom, koja je padala po našim glavama i našim izmučenim tjelesima, 
treba da se zadovolje gospoda, to treba da im bude odšteta« — govorio 
je galicijski seljak Kapusčak.t 

Poslije tih dugih i žučnih rasprava, u kojima se sukobiše interesi 
širokih slojeva naroda s interesima feudalne gospode i ostalih posjed- 
nika zemljišta, u kojima su mnogi govorili samo zato, da zadovolje 
svoje birače, dođe konačno do glasanja, i poslije toga vlada objavi car- 
ski patent o ukidanju podložništva i oslobođavanju seljačkog posjeda. 
Car Ferdinand »na prijedlog našeg ministarskog savjeta i u sporazumu 
s konstitucionim parlamentom« riješi i naredi: 

1) Ukida se podložnički i zaštitnogospodski odnos sa svim zako- 
nima, koji te odnose normiraju. 

2) Zemljište i tlo ima se osloboditi; ukidaju se sve razlike između 
gospodskih i seljačkih posjeda. 

3) Ukidaju se svi tereti, koji proizlaze iz podložničkih odnosa, 
tereti, koji su vezani uz podložnička zemljišta, davanju u službi i na- 
ravi svake vrste kao i sve ono, što se daje uime gospodskog vrhovnog 
vlasništva, ..., bilo u naravi, u radu ili u novcu, kao i plaćanja za 
promjene posjeda za života i u slučaju smrti. 


! Springer, a c. 420. 

4) Za neke od tih tereta, koji se ukidaju, treba da bude dana odre- 
đena odšteta, a za neke toga nema. 

5) Ne može se tražiti nikakva odšteta za prava i prihode, koji su 
proizlazili iz ličnog podaničkog odnosa, iz zaštitnih odnosa, iz gospod- 

- skih.jurisdikcijskih odnosa i iz seoskih prava (Doriherrlichkeit). 

6) Treba što prije da se dade mala odšteta za takva radna davanja 
(Arbeitsleistungen), davanja u naravi i novcu, što je trebalo da daje 
posjednik nekoga zemljišta; »dem Guts-, Zehent- und Vogtherrn«. 

Komisija, koja će se sastaviti od zastupnika svih pokrajina, izradit 
će zakon i predložiti parlamentu visinu odštete, ako se ona ima platiti, 
iond, koji će se obrazovati u tu svrhu iz sredstava pokrajine, kao i 
davanja, koja nisu navedena, a za koja bi trebalo platiti odštetu. 

Na taj je način bil uglavnom riješeno pitanje oslobođenja seljaka. 
Ono je zahvatilo sve odnose, samo ne dalmatinske. Dalmatinski seljaci 
nisu upravili parlamentu nijedne jedine peticije, a dalmatinski su za- 
stupnici jednostavno izjavili, da u Dalmaciji takvih odnosa nema. Ko- 
lonatski odnosi nisu se ni spominjali, ma da su oni i te kako bili slični 
odnosima seljaka u ostaloj Austriji. Njihov postupak u toj velikoj 
raspravi treba odlučno osuditi. Oni su, ili sami zainteresirani kao po- 
sjednici ili zaslijepljeni interesima svojih prijatelja, hotimice prešutjeli 
dalmatinske očajne prilike kolonatskog stanja. Nijedan od njih nije 
tražio, da se ukine kolonat. Možemo bez svakog pretjerivanja kazati, 
da nikad nije nijedno dalmatinsko zastupstvo toliko škodilo narodnim 
interesima kao upravo ovo. Da su oni predložili, da se kolonat ukine, 
postigli bi to bez svake sumnje. Da su u bečkom prvom parlamentu 
bili izabrani zastupnici dalmatinskog naroda, koji su doista taj narod 
voljeli, a ne samo obični frazeri, bili bi iznijeli njegov očajan kolonatski 
položaj, i u zakon bi ušlo ukidanje kolonata. Tako u cijelom tom za- 
konu nema ni riječi o kolonalu. Bez ikakva osjećaja za narodne nevolje, 
znali su advokati i drugi buržuji, koji su zastupali Dalmaciju; da uvjere 
svakoga, da u Dalmaciji ne treba seljaku ništa, jer on obrađuje zemlju 
na osnovi slobodnog ugovora. Drugačije su o sličnim prilikama govo- 
rili i galicijski i austrijskonjemački seljaci, a i njihovi zastupnici. Dal- 
matinski je seljak davno isplatio zemlju svojim radom, i on je imao 
puno pravo da traži, da mu ona pripadne. Nije to učinio zato, jer mu 
dalmatinska buržoazija nije dala. Ona je preuzela zastupanje Dalma- 
cije i zastupala ju je na štetu narodnih interesa. 

Dalmatinskoj je buržoaziji pošlo za rukom uvjeriti svoje za- 
stupničke drugove u Beču, ako su se slučajio za to zanimali, da u 
Dalmaciji nema nikakva odnosa, koji bi trebalo promijeniti. Jednako 
je ta ista buržoazija uspjela uvjeriti o tom i dalmatinskog namjesnika 
Turszkoga i njegovu okolinu. ' 

Vidjeli smo, da se nikada u parlamentu nije ni raspravljalo o dal- 

€ matinskim kolonatskim odnosima, jer ih nitko nije ni spominjao. Ali 

kad je izišao carski patent od 7. rujna 1848. g. doznali su i dalmatinski 
težaci, da su njihovi drugovi u ostaloj Austriji oslobođeni tlake i svih 
davanja vlasniku zemljišta, i bili su uvjereni, da se taj zakon proteže i 
na njih. Pa kako su mogli i misliti, da se svi seljaci oslobađaju odnosa 
prema gospodaru, a samo oni ne. Nije im bilo ni na kraj pameti, da 
su njihovi zastupnici u Beču njih jednostavno izdali i prevarili, da nisu 
pred parlament iznijeli njihov položaj i da taj njihov položaj, jedini 
u cijeloj Austriji, nije unesen u zakon. Težaci, uvjereni, da se i njih 
tiče taj zakon, smatrali su, da ne treba više da daju gospodarima ze- 
mljišta dosadašnji dio prihoda, i nisu ga davali. No posjednici su dobro 
znali, kako je s time, i tražili su ;od težaka sve kao i do sada. Neki 
težaci popustiše, ali su i dalje tvrdili, da zakon vrijedi i za njih i pri- 
jetili gospodarima, ako pokušaju što silom od njih uzeti. 

Tada izda dalmatinski namjesnik proglas, u kojem oštro osudi ta- 
kav postupak težaka u pokrajini, a naročito u nekim primorskim dal- 
matinskim mjestima, i doda tumačenje spomenutom zakonu izjavlju- 
jući, da se taj zakon »ne može primijeniti na teritoriju ove vlade na 
odnos između vlasnika i kolona, između kojih ne postoji nikakva pod- 
ložnička veza.« »Međuto svituju se i nagovaraju kmeti oli težaci od 
ovoga vladanja, uzderžati bitje zakonito pravih i razlogah, koji se na- 
hode među njima i gospodarim od zemaljah.« Dakle oni moraju da daju 
gospodarima sve, kao i dosada, pod prijetnjom kazne, koja bi ih stigla, 
kad bi ih gospodari tužili sudu.? 

Dalmatinski je težak morao prignuti glavu i pokoriti se. Dalmacija 
je bila tada jedina pokrajina u Austriji, u kojoj su još vrijedili fi 
srednjovjekovni odnosi, u kojoj je ostao i dalje vjekovni eksploatator. 
Prilika, koja se, javila 1848. g., nije se više pružila sve do propasti 
Austrougarske monarhije, jer u njoj, osim dalmatinskih težaka, nije 
više nitko imao interesa da to pitanje pokrene. Još osamdeset godina 
radit će dalmatinski težak na polovinu ili na trećinu za svoga go- 
spodara. , Vie 

Ma da je Kukuljević i u »Zahtčvanja naroda« i u poziv varaždin- 
ske županije uspio da unese zahtjev, da se Krajišnici vrate iz Italije, 
ma da se to tražilo i u drugim »zahtčvanjima«, oni su tamo ostali i 
uvelike škodili ugledu Hrvata služeći Austriji kao podjarmljivači tali- 
janskih revolucijonara. Tommaseovi pozivi djelovali su na napredne 
Hrvate, ali ih je demantirao sam Jelačić. On je još 20. lipnja 1848. g. 
iz Innsbrucka upravio proklamaciju hrvatskim pukovnijama u Italiji, 
u kojoj ih hvali i poziva na vjernost carskom prijestolu. »Ne dajte se 
vijestima i brigom o pogibli u vašoj domovini odvratiti od ispunjenja 
vaše teške; ali lijepe dužnosti, za obranu Prijestolja i Države u Italiji. 


* Proclama — Proglasenje, No. 24081-—2508 dd. Zarda 23 novembre 1848: 
Potpisan Gio. Augusto bar. di Turszky. > 

Već po cijeloj Evropi odjekuje. pohvala za vaše junaštvo, za vašu 
istrajnost u teškoćama borbe. — Ne pomutite ovu slavu bilo kojim 
činom, koji se protivi vašoj zakletvi i koji bi bio nedostojan vas i vaših 
hrabrih pređa. Tamo, gdje ste, odgovara vašem ljubljenom caru, vašoj 
zajedničkoj domovini, i budite u to uvjereni, da se mi u Hrvatskoj i 
Slavoniji još dosta jaki osjećamo, da možemo,i bez vaše pomoći za- 
štititi naše ognjište i obraniti naša prava i našu narodnost.«* 
Isto tako, kao i Jelačićev proglas hrvatskim pukovnijama u Italiji, 
demantirala je »Zahtijevanja naroda« i adresa hrvatskih zastupnika 
Tirolcima datirana u Innsbrucku 17. lipnja 1848. g. »Čestiti narode 


Tirola i Voralberga! — stajalo je u adresi — Naš narod je sličan va- 
šem u lojalnosti i hrabrosti, ali vi ste sretniji, jer štitite među svojim 
planinama našeg dragog, našeg milostivog cara... Mi želimo biti i 


ostati vjerni našem ljubljenom kralju i vladaru. Mi želimo veliku, jaku 
i sretnu Austriju, koje snaga ne smije da bude razmiricama oslabljena 
u njenoj spoljašnjoj i unutrašnjoj politici... Dokaz, da govorimo 
otvoreno i istinito, stoji u činjenici, da se 30.000 najhrabrijih sinova 
Hrvatske i Slavonije bori u Italiji sa spremnom odanošću za svog cara 
i svoju domovinu i da mi svom silom nastojimo oko toga, da ne bu- 
demo otkinuti od jake veze, koja nas veže s vama i koja je dosad ve- 
zala sve zemlje naše lijepe monarlije......... 


Zastupnici kraljevina Hrvatske i Slavonije.«* 


Dalmatinska buržoazija, koja je simpatizirala s talijanskom re- 
volucijom smatrajući je borbom podjarmljenog naroda protiv ugnje- 
tača, imala je, eto, još dva jaka dokaza, da se Hrvati doista u italiji 
bore protiv talijanske stvari, i da su s time sporazumni vođe hrvatskog 
naroda u Hrvatskoj i Slavoniji. 

Mjesec listopad i sve ono, što se tada dešavalo u Ugarskoj, još 
je samo povećalo to uvjerenje, jer Dalmatinci nisu gledali na Jelačićev 
upad u Ugarsku kao na borbu potlačenih protiv Madžara, koji su ih 
htjeli odnaroditi, nego kao na pomagače reakcionarnog dvora protiv 
naroda, koji je ustao na obranu svoje slobode i demokratskih ideja. To 
je neraspoloženje kod tih Dalmatinaca do kraja poraslo za bečke okto- 
barske revolucije. 


" Pejaković Stefan, Aktenstiicke zur Geschichte des kroatisch-slavonischen 
Landtages und der nationalen Bewegung vom Jahre 1848, Wien. 1861, 125., 
126. str. 

Banovo pismo uputio ie i Viscout Ponsonby_Viscountu Palmerstonu, dat. 
Innsbruck 23. lipnja. Pismo ie publicirano u zbirci »Correspondence relative to the 
Affairs od Hungary 1847.—1849.«. London 1840. Hrvatski prijevod od VI. Dukata 
»Korespondencija W dogodajima u Ugarskoj 1847.—1849.« (Prikazana objema ku« 
ćama parlamenta po nalogu Njezina Veličanstva 15. augusta 1850.) Starine, 
XXXVI, 312. str. . 

* Ibid. 310., 311. str. 

Mjesec rujan 1848. godine bio je u Beču dosta buran. Nešto užur- 
banosti izazvao je prijedlog dalmatinskih zastupnika, koji su 11. rujna 
tražili, da talijanski jezik ima u parlamentu isto pravo kao i njemački, 
da mogu da govore u parlamentu na talijanskom jeziku, jer njemačkog 
ne znaju. Kad u tom nisu uspjeli, tražili su,da svi govori i sva rasprav- 
ljanja imaju biti prevedena na talijanski i štampana na talijanskom 
jeziku, i da njihovi prijedlozi i interpelacije budu prevedeni s talijan- 
skoga na njemački i onda izneseni u parlamentu. Njihovu su se tra- 
ženju pridružili i istarski zastupnici. U povodu toga dalmatinskog pri- 
jedloga nastade u parlamentu živa debata, jer su i drugi to tražili za 
svoje narodne jezike. Konačno je prijedlog dalmatinskih zastupnika 
prihvaćen tako, da svako pitanje, o kom se glasa, treba, ako se to traži, 
prevesti i na drugi koji jezik.“ 

Već u kolovozu počeše neke bečke novine da pišu simpatično o 
madžarskom pokretu. Kad je 6. rujna došla u Beč velika madžarska 
deputacija, da pokuša nagovoriti dvor na sporazum, nastane među li- 
beralcima i demokratima u Beču oduševljenje za Madžare. Kad je pak 
Jelačić s hrvatskom vojskom prešao madžarsku granicu, simpatije 
nacionalističkih i liberalnih Bečana bile su još više uz Madžare. U to 
dođe u Beč dvanaest madžarskih zastupnika, među njima i.Deak, zato, 
da za svoju stvar pridobiju austrijski parlament. 19. rujna priopći pred- 
sjednik Strobach parlamentu molbu madžarskih zastupnika, da ih par- 
lament primi u svoju skupštinu. Poslije oštre rasprave parlament 
nije to prihvatio. Ali su zato Bečani načinili veliku večernju demon- 
straciju, u kojoj su uz silno oduševljenje mase govorili i bečki i madžar- 
ski zastupnici. Veza između bečkih Nijemaca, naročito radikala i libe- 
rala, i Madžara, bila je još jače utvrđena, i smatralo se, da im je sada 
borba protiv geakcionarne bečke vlade i dvora zajednička. 

Međutim je Jelačić i dalje vojevao u Madžarskoj, gdje je konačno 
shvatio, da je za osvajanje Budima i Pešte potrebno i više vojske, nego 
što je on imao, i više potpore od bečke vlade, nego što je dotada dobio. 
Zbog toga se on povukao do austrijske granice kod Altenburga. Tada 
ministar rata Latour uvidje, da je stvar vrlo ozbiljna i da bi moglo 
propasti sve ono; u što se on, dok je Jelačić bio u Madžarskoj, po- 
uzdavao, i odluči da pomogne Jelačiću, kako bi ovaj mogao da nastavi 
svoju borbu protiv Madžara. Zbog toga 'odredi Latour, da se pošalju 
redovne čete na granicu k Jelačiću. Kad je naredio, da i čete iz Beča 
krenu onamo, diže se u Beču protiv toga protest i kod njemačkih voj- 
nika, koji su morali da idu u rat, i kod bečkog stanovništva, koje su 
radikali poticali na otpor. Na stanici, s koje je vlak imao da krene s 
tim vojnicima, dođe do otpora, pokidane su tračnice, pokvaren most, 
đošlo je i do sukoba, u kojem je poginuo general Bredy. Iza toga uđe 


* Springer, 0. c. If. 519.. 520. str. > 

vojska, pomiješana s Narodnom gardom, studentima i građanstvom, u 
centar grada, gdje su 'se nemiri pojačavali i sukobi nastavljali. Jedan 
dio mase, pojačan radništvom, prodre u dvor, gdje je bila sjednica 
vlade, a drugi.oštro navali u ministarstvo rata, uhvati i objesi ministra 
Latoura, a onda provali u oružanu i ondje se naoruža. Oružani radnici 
prodru i u parlament, a predsjednik pobježe iz dvorane i zatim iz Beča. 
To isto učine i mnogi drugi, naročito češki zastupnici. Ali to nije sme- 
talo parlament, da nastavi svoju permanentnu sjednicu i da izabere 
»odbor za sigurnost«. Parlament, vođen od radikala, nastojao je da 
stvar uzme u svoje ruke. On zamoli generala Auersperga, da ne napada 
narod, zabrani željezničkom osoblju da prevozi čete, zaključi da upravi 
caru adresu za novo narodno ministarstvo, za amnestiju, opozivanje 
manifesta od 3. listopada i drugo. Kasno u noć pošalje parlament caru 
u Schonbrunn delegaciju, koju on lijepo primi, čak i pismeno obeća, da 
če ta traženja ispuniti. — Ali sutradan ujutro car pobježe iz Schčn- 
brunna u Olomuc (14. listopada). Odlazeći ostavi manifest narodima 
Austrije, u kojem je oštro osudio ono, što se u Beču dogodilo, i pozvao 
narode Austrije, da pristanu uz njega, a on će već osloboditi Beč. 


Parlament je i dalje radio, ma da je to značilo u neku ruku poma- 
ganje revolucije. Ali u njemu ostade samo nešto preko polovice za- 
stupnika, jer mnogi slavenski zastupnici i neki konservativci napustiše 
i Beč i parlament. 

Zastupnici, koji su ostavili Beč i parlament, osnuju u Pragu par- 
lamentarni savez i pozovu sve pristaše, da istupe iz parlamenta. Ali 
bečki parlament zaključi, da on kao ustavotvorna skupština ne može 
biti raspušten, i izjavi, da se nikako ne će razići. 

U to se Jelačić već približavao Beču. Kad je k njemu 9. listopada 
došla deputacija iz Beča, da ga nagovori, da se vrati, on joj odgovori: 
»Kao državni službenik ja sam obvezan da spriječim anarhiju, kao 
vojniku pokazuje mi grmljavina topova moju maršrutu. Na austrijskom 
tlu ja ne poznajem hrvatske, nego samo austrijske čete.«* S druge 
strane dolazio je iz Praga knez Windischgr&tz, koga 16. listopada car 
imenova vrhovnim zapovjednikom svih austrijskih četa. Uzalud su Be- 
čani slali caru deputacije, uzalud nalazili posrednike, da stvar urede. 
Kad su vidjeli da im preostaje samo ili borba ili potpuna kapitulacija, 
odluče se na borbu. Bečane su sokclili na borbu i njemački demokrati, 
i Poljaci, i Madžari, obećavajući im pomoć. 


* Korespondencija o dogođajima u Ugarskoj 1847.—1849. (Prikazana obim 
kućama parlamenta po nalogu Njezina Veličanstva 15. augusta 1850. Štampana 
u Londonu kod Harrisona i sina — Prijevod Vladoja Dukata — Starine XXXVI. 
Zagreb 1918. 330. str. 

23. listopada? pozove Windischgratz Bečane, da se predadu u roku 
od 24 sata, uz ispunjenje .nekih traženja u roku od tri dana. Pošto oni 
to nisu u potpunosti izvršili, započe 28. napad. Još uveče 26. listopada 
zaposjednu hrvatske čete pod Jelačićevim zapovjedništvom Prater i 
željezničku stanicu do Pratera.* 

Već su Bečani htjeli potpuno kapitulirati, kad im dođe vijest, da 
im Madžari dolaze u pomoć. Ali Jelačić kod Švehata 30. listopada po- 
tuče Madžare i time oduze Bečanima i posljednju nadu. Sudbina Beča 
bila je zapečaćena. 31. lislopada bio je Beč osvojen. 

Još prije toga, 22. listopada car zatvori parlament u Beču i sazva 
ga 15. studenoga u Kremsier. 

Kako su dalmatinski intelektualci gledali na događaje i parlament 
u Beču, pokazuje nam uvodni članak glavnog njihova lista »La Dal- 
mazia Costituzionale«, koji je prenesen iz »Gazzetta di Trieste« od 
18. listopada 1848. godine. Taj uvodnik glasi u izvacima: »Parlament, 
sveti, nedirljivi bečki parlament, proglasio se punim pravom posljednjim 
svojim zaključkom 13. listopada jedinom legitimnom ustavotvornom i 
zakonodavnom vlašću. 

Sveti parlament, hvaleći u svojim sjednicama vladanje dobrih 
Bečana, naše braće, proglasio je sebe njihovim zaštitnikom. Nebrojeno 
bečko stanovništvo ustalo je kao jedan čovjek, spremno da prolije 
«posljednju kap krvi za slobodu cijele monarhije, također i za nas, za 
nas, Tršćani! 

Hoćete li se vi kolebati da pristanete otvoreno, lealno, energično 
uz Parlament, uz Beč, čiji se sinovi, možda u ovom času, bore, biju 
kao lavovi protiv horda, koje-nose sa sobom ropstvo, pustoš, oskvr- 
njenje, krađu, sve bičeve čovječanstva? 

Dosta je! Neka prestanu već jednom perfidni, zločesti ljudi da 
govore protiv herojskog Beča, protiv plemenitih Bečana. 

Ali da li se Beč sam digao da stekne slobodu? To je laž. — A Mi- 
lano, a Venecija, a Pešta, a Prag? — Nije Beč podigao revoluciju. Ta 
je učinio suvereni narod. Šta hoćete više? Borba bečkog naroda, naša 
borba, priznata je pravednom od Parlamenta, od svetog Parlamenta, 
koji rješava, nadzire, upravlja mjerama za obranu. Izdajica je domo- 
vine, rekao je sveti Parlament, svatko tko ne digne oružje na obranu 
domovine. : 

Prestanite, zakleti neprijatelji čovječanstva i napretka, da plje- 
skate pokretima, mračnim ciljevima Jelačićevim. A tko je sada Jelačić? 
Što su te čete, (ta šta smo kazali?) rulje, koje on vodi? Sve su to 


7 Uzimam datum 23. prema gornjoj korespondenciji. Springer, 0. 6. ima 
20. oktobra. — Izvještaj Viscounta Ponsonbyja  Viscountu  Palmerstonu dd. 
Hietzing 28. oktobra 1848. — cit. prijevod Dukatov 335. str. 
. O učešću hrvatskih četa u napadu na Beč cfr. ovu korespondenciju na 
329., 348. str. 

izdajnici domovine, žedni naše krvi, našeg imetka! Svi su oni ustanici 
(ribelli) svetog Parlamenta! 

Tršćani! Ne radi se više o Nijemcima, ili Talijanima, ili Madža- 
rima, radi se o slobodi ili potlačivanju, o civilizaciji ili barbarstvu, o 
životu ili smrti, ako je doista smrt gora od ropstva.«? 

Mržnja na Jelačića bila je među nekim dalmatinskim intelektual- 
cima doista velika. Isti list, u kojem su pisali i Talijani i Hrvati, ali 
samo liberali ili, kako su se također nazivali, demokrati, donio je 26. 
listopada, dakle, kad je Beč bio podsjednut od Jelačića i Windisch- 
gratza, takav člančić o Jelačiću, pun sarkazma pod naslovom »Politički 
ispit na kraju prvog školskog trimestra godine 1848«. »Gospodin Đalo- 
nerović (Crnožuti, t. j. onaj, koji je za cara i Austriju onakvu, kakva 
je bila) izražava se ovako: : 

Dolazi Jelačić! 15.000 Hrvat, 15.000 otvorenih ustiju, 
15.000 ruku, koje uzimaju, 15.000 praznih želudaca, 15.000 žednih grla, 
15.000 grla, koja viču. 

Dolazi Jelačić! 20.000 topova, 20.000 pušaka, 20.000 hitaca, 
20.000 mrtvaca, 20.000 ranjenih, 20.000 požara, 20.000 podsjednutih 
gradova, 20.000 zatvorenih komunikacija. 

Dolazi Jelačić! 40.000 Auersperga, 40.000  Rađetzkyh, 
40.000 Windischgr&tza, 40.000 Srba, 40.000 Huna, 40.000 Kalmika, 
40.000 Hotentota, 40.000 Vandala pridružuju mu se. 

Dolazi Jelačić! 100.000 crvenih kabanica, 100.000 brkova, 
100.000 bijesnih lica, 100.000 strašnih obraza, 100.000 Slavena u na- 
šem centru, koji ga pomažu, 100.000 aristokrata što bježe, jer se u 
Beču ne će poštivati. 

Dolazi Jelačić! On dolazi!!! On dolazi!!! On je već ovdje!!«' 

Tako je gledao jedan dio dalmatinske inteligencije dogođaje u 
Beču i Jelačića i preko svog glavnoga lista, koji je tada u Dalmaciji 
bio vrlo cijenjen, kao liberalan, ali nacionalno neutralan, širio svoje 
ideje za demokraciju, za liberalizam, i prikazivao Jelačića kao naj: 
većeg neprijatelja slobođe. ž 

Dalmatinski su liberali preko svog lista osuđivali one dalmatinske 
zastupnike, koji su zbog oktobarske bečke revolucije napustili Beč. Oni 
su ih napadali, što u parlamentu ne ustaju na obranu konstitucionalnih 
prava, kako to čine drugi zastupnici. »La Dalmazia Costituzionale« 
govorila je ironički o tim zastupnicima, koji su pošli u Beč i tamo svr- 
šavali svoje advokatske poslove, a nisu mogli da učestvuju u debatama 
u parlamentu, jer nisu poznavali njemačkog jezika.'! 


* La Dalmazia Costituzionale:. 1848. g., 25. br. 
1% La Dalmazia Costituzionale, 26. listopada 1848. g. 
!! La Dalmazia Costituzionale, 1848. g. 25. br. 

XXI. 
SLAVENSKI KONGRES U PRAGU I DALMACIJA 


Zašto je sazvan kongres — Pripreme — Poziv — Proklamacija — 
Odjek proklamacije u Dalmaciji 


Martovska revolucija u Beču, u kojoj je učestvovalo mnogo na- 
prednih Čeha, Hrvata i drugih Slavena, koji su se nalazili u Beču, dje- 
lovala je uvelike na Slavene ne samo u pravcu naprednih ideja, nego 
i u smislu nacionalnog jačanja i nacionalne sloboje. Napose je djelo- 
valo na neke Slavene nastojanje najradikalnijeg krila bečkih njemačkih 
nacionalista, koje je išlo za ujedinjenjem auslrijskih zemalja s Nje- 
mačkom. S druge su strane madžarska hegemonistička, štaviše madža- 
rizatorska nastojanja uvelike djelovala ne samo na Hrvate i Srbe, nego 
i na Slovake. Česi, bojeći se tih njemačkih nastojanja, koja bi, kad bi 
“se ostvarila, uvela Češku u Njemačko carstvo, a Slovaci, bojeći se 
madžarskih otvorenih težnja, da od Slovaka načine Madžare, prvi osje- 
tiše potrebu i korist nekog oslona, koji bi-ih zaštitio. Vođeni tim mi- 
slima dođoše do ideje, da je takav oslon moguć jedino u zajedničkom 
otporu, zajedničkoj slozi i zajedničkom programu austrijskih Slavena. 
U literaturi je već dosta učinjeno za zbližavanje Slavena, ali sve je to 
bilo još daleko od nekog zajedničkog rada. Čeh Havliček i Slovak Štur 
ustadoše otvoreno i započeše rad oko toga, da se u Pragu sastanu 
glavni vođe austrijskih i ugarskih Slavena i da nađu platformu, na 
kojoj bi došlo do zajedničkog rada ne samo na literarnom, nego, što 
je tada mnogo više trebalo, na nacionalnom polju. 

Ideju o zajedničkom političkom radu svih Slavena prvi je u 
štampi iznio Hrvat Ivan Kukuljević 20. travnja 1848. g. u Gajevim 
Narodnim Novinama. On je istakao u tom članku, kako je potrebno, 
da se polazeći od slobode, jednakosti i bratstva svih ljudi dođe do slo- 
bode, jednakosti i bratstva »svih Slavjanah«, koji svi zajedno čine ve- 
liki naš narod. 


* Narodne Novine, 1848. g. 37. br. 

Kukuljevićeve ideje dizale su se i suviše nad realnost tadašnjih 
prilika, kad je zamišljao sve Slavene kao velik narod, poput Nijemaca, 
Talijana ili Francuza, a slavensku zajednicu otprilike onako kao zajed- 
nicu Njemačkog saveza. Po njemu bi trebalo da tako i Slaveni sklope 
»slavjanski savez«. U tu svrhu predlagao je on da se sazove opći sabor 
svih grana (slavenskog) naroda. Tu bi se imalo nastojati, da se razvije 
jedinstven narodni duh, i stvori jedan slavenski narodni interes. Kuku- 
ljević zamišlja taj sabor sastavljen od izaslamka svih slavenskih na- 
roda: Rusa, Poljaka, Srba, Crnogoraca, Bugara, Bosanaca, kao i svih 
austrijskih Slavena. Pri svemu tome svi bi ti Slaveni ostali i dalje u 
svojim dosadašnjim državama, a Hrvati bi i dalje bili pod ugarskom 
krunom, uz uvjet, da Madžari priznadu potpunu slobodu i jednakost 
svih naroda u zemljama krune Svetog Stjepana. Isto tako isticao je 
Kukuljević potrebu, da Habsburško-lotarinška dinastija i dalje njima 
vlada. 

Poslije mnogih vijećanja i dogovaranja s raznim istaknutim lju- 
dima, naročito u Češkoj i Galiciji, među kojima su se osobito isticali 
Havliček, Palacky i Šafarik, došlo je do definitivne redakcije teksta 
proklamacije, a pri tome se naročito pazilo, da se istakne lojalnost 
prema carskom dvoru i čuvanje habsburške monarhije. To je učinjeno, 
prema dopisima i izjavama pojedinih sazivača kongresa, da se omogući 
kongres, koji bi njemački nacionalisti inače proglasili panslavenskim, a 
pojedini dvorski ljudi republikanskim, pa i komunističkim. Na kongres 
su bili pozvani Slaveni Austrije i Ugarske, dok je ostale Slavene tre- 
balo smatrati kao goste. Za tog rada i dogovaranja oko pripreme 
kongresa trebalo je naročito izmiriti poljsko i češko stajalište, jer su 
Poljaci bili ponajviše protiv Austrije, a za slobodnu Poljsku, a Česi 
u duhu Ilavličekova austroslavizma za to, da se održi Austrija, budući 
da su smatrali, da se jedino u tim prilikama mogu održati u njoj kao 
narod, naročito zbog upornog traženja njemačkih nacionalista, da se 
i Češka s ostalim austrijskim zemljama priključi Njemačkoj. Konačno 
dođe do sporazuma i proglasa, koji su potpisali neki odlični Poljaci, 
Česi, Srbi, Slovak Štur, Slovenac Miklošić, Luž.ički Srbin Jordan. Od 
Hrvata nije potpisao nitko.? 

Proklamacija, koja se počinje riječima: Slaveni, braćo! objavljena 
je 5. i opet 7. svibnja u praškim Narodnim Novinama (Narodny No- 
viny) i upravljena svim Slavenima, s pozivom da se 31. svibnja sa- 
stanu na slavenski kongres u Pragu, da zajednički vijećaju o svemu, 
što zahtijeva interes naroda, kako da obrane svoju narodnost i »ujedine 
svoje nakane.« 

»Zora Dalmatinska« donese u 21. broju taj proglas i on izazva 
najveću pažnju kod Slavena kao i kod ostalih austrijskih i evropskih 
naroda. Proglas na sve austrijske Slavene djelovao je veoma na Dal- 


2 Prelog Milan, Slavenska Renesasa, Zagreb 1924. g., 271, str. ss, 

matince, koji su osjećali slavenski. Oni odgovoriše odmah 21. svibnja, 
iz Zadra »Plemenitom odboru za skupštinu slavjansku u Zlatnome 
Pragu«. Dalmatinci ističu, da su prekasno primili poziv »za da bi, pri 
svoj inače gorućoj želji, mogli odpraviti poslanika koga na veliku sla- 
vjansku skupštinu, koja će se na 31. ovog mjeseca deržati u tom doista 
»zlatnomu« gradu. Ovu žalost toliko većma ćutimo, što nam je tako 
oduzeta prigoda zasvidočiti Vami dilom, koliko rodna vaša braća Dal- 
matini očitovanu u rečenom proglasu sverhu dostojno sciene i uvažuju. 
Slavjani kao i vi, mi ništa serčanije ne želimo, što pod ustavnom vla- 
dom pridobroga Austrijanskoga Cesara virni ostati našoj miloj narod- 
nosti, za koju kao i za kralja golovi smo i poslidnju kaplju kervi pro- 
liti A hrabreni narod Češki najpervi podao je svitu krasan izgled go- 
ruće svoje ljubavi pram Slavjanstvu, te je s tim i nas Dalmaline pri- 
gnuo, da za narodnost našu slavsku i jezik blago-serčno radimo i na- 
stojimo. Mi ovo s harnostju serca i duše spominjemo.« Dalmatinci 
zahvaljuju »za krasno Vaše pobrinutje i nastojanje o dobru obćenome 
cile Austrijanske Slavjanštine«, obećavaju, da će u svakoj prilici imati 
u Dalmatincima »istinite prijatelje i virne saveznike«, pristaju na od- 
luku velike skupštine, a njihovi potpisi neka uvjere svakoga, da oni 
govore o osjećajima i željama velikoga mnoštva svojih sunarodnjaka. 
Dalmatinci preporučuju kongresu »zanajviše« »narodnost našu Sla- 
vjansku, da bi potpomožena od složne volje zastupnikah od 17 milijo- 
nah Slavjanah osnažila se i razvila se i u otačbini našoj«. Proglas je 
potpisalo 80 istaknutih Dalmatinaca, među njima: urednik  »Zore« 
Kuzmanić, dr. Božidar Petranović, Stjepan Ivićević, Antun Berčić, Ma- 
tija Ban, conte Dede-Mitrović, conte Ivan Pavlović, Blaž Bona, Lujo 
Lantana, conte Kuzma Begna-Posedarja, dr. Filippi, Jovan Sundečić, 
conte Franjo Borelli, dr. Cezar Pellegrini i mnogi drugi. 

Iz Šibenika pošalje 26. svibnja Špira Popović oduševljen članak, 
koji je izašao 6. lipnja u 23. broju »Zore«: 

»Plemenitom odboru skupštine slavjanske u Pragu. Braćo Sla- 
vjanska. 

Slava ustaje, i posle dugog utamničenja pruža materinske ruke 
rasjejanoj djeci svojoj, vapijući ovu za oslobodjenje — jer se još 
sasvim rasperštila nije sveza, koju je prevara i izdajstvo oko nje 
skopčala. 

I do nas u ovoj.daljini dopre plač njezin; silno ovaj potrese serca 
naša: i mi smo, kao i Vi, gotovi za njeno oslobodjenje imanje naše 
žetvovati, krv svoju liti — — — ——— 

Od Pribrežija jadranskog do Višnjice, od gorah čeških do Save 
Slavenska braća nadežde puna poglede u Vas upiru.... izrecite pred 
čitavom prosvjećenom Evropom Pravdu našu, podignite ugnjetavanu 
našu narodnost, i vi ćete onda upravljati milijonima snažnih mišicah, 
sercama očeličenim u protivnostima, sercama, koja nigda ne klonuše. 

No sloga pre svega, ljubezna braćo, medju nami neka carstvuje; 
vjernošću i hrabrošću okružimo prestol Auslrianski, koi nas zašti- 
ćuje; pod njegovom zastavom vidaćemo naše rane, xoje do danas ne- 
izlječene ostadoše. ...... 

— — — — probudjeni život nek potrese sva uda velike Slavenske 
porodice; zadobivena sloboda neka bude obšte dobro siromaka i boga- 
tira — — — — 

Ovo su želje, ovo namjera s vama vjerno skopčanih Dalmatinacah; 
ovo odziv na Vaš pod 1-im Maja ove godine poziv iz Praga. Istina, da 
je broj ovdje nas malen, aP je volja naša snažna, velika naša bu- 
dućnost, koju mi skupa s vama i s braćom na Uni, Savi i Dunavu, pod 
zaštitom pravednog našeg Monarha Ferdinanda u punom nadanju i 
uvjerenju očekujemo.« 

U istom 23. broju »Zore«, 1848. godine, piše uredništvo: »Duh 
slavjanske narodnosti sve više razvia se u Dalmacii i misao, da se 
nama treba pridružiti k drugim Slavjanima, svaki dan to više se uko- 
renjuje. Tako, mi smo dično odgovorili na poziv praških Slavjanah. . .« 

Matija Ban pjeva u istom tom broju »Zore«: 

»Oj živili Slavjani, 
Silni Slavjani! 
Dalmatinac, Bugarin, 
Hervat, Bošnjak, Serb, 
E sinovi Štajerski, 
Kranjski sinovi! ... 
Vrime Slavstva došlo je, 
Svi u jedno kolo, svi: 
Oj živili Slavjani, 
Silni Slavjani!« 


Poslije te pjesme u istom broju »Zore« nalazi se druga od nekog 
mladog svećenika s Korčule, »kojeg smo ime zaboravili«, kaže ured- 
ništvo: 

»Uime Boga dakle mi z 
Složno živimo, 

K slavskoj braći u ljubavi 
Bratskoj priđimo, 

Da rod Slavski odahne 

“ Od tuđinstva nasilnog, 

Oj na noge Slavci svi, 

S vam su i Blaćani! 

Kolikogod te pjesme nemaju nikakvog pjesničkog poleta, one su 
ipak za nas vrlo zanimljive, jer nam pokazuju, kako se i u Dalmaciji 
nastojalo oduševiti svijet za slavensku ideju i kako su mnogi Dalma- 
tinci bili odlučno za nju. 

2. lipnja svečano je otvoren kongres na Sofijinu otoku u Pragu. 
Na kongresu su bili zastupani svi slavenski narodi Austrije i Ugarske. 
Od Slavena izvan monarhije nije bilo predstavnika Rusa, kao što nije 
bilo ni predstavnika Lužičkih Srba, osim Jordana, koji je zastupao 
samo sebe. Nije bilo ni Bugara. Rus Bakunjin nije bio ničiji zastupnik, 
nego je bio nazočan u svoje ime. . : 

Sam rad kongresa ovdje nas ne zanima. Izneseno je tu mnogo 
lijepih misli, izrečeno mnogo krasnih govora, ali do nekih stvarnih, 
zajedničkih zaključaka nije došlo, osim što je zajednički manifest sla- 
venskoga kongresa upravljen svim evropskim narodima. U manifestu 
se ističe, da su se prvi put u historiji sastali Slaveni raznih krajeva i 
zemalja, da zajednički vijećaju. Slaveni su uvijek ljubili slobodu i nisu te- 
žili za gospodarenjem nad drugim narodima. Sada je Slaven podigao gla- 
vu i traži slobodu. To on zahtijeva, a ne traži pritom nikakve ekspanzije 
ni gospodstva nad drugima. Slaveni traže za svakoga jednakost pred 
zakonom, jednaka prava i jednake dužnosti. Svi narodi treba da budu 
ravnopravni. Ali to mnogi narodi ne priznaju. Slaveni pružaju brat- 
sku ruku svim susjednim narodima. Kongres osuđuje politiku, koja pod- 
vrgava narode vladarskoj moći, i države, u kojima od podanika još 
traže i v&jnike i novac za jačanje nasilne vladavine. Slaveni zahtije- 
vaju, da se austrijska i ugarska država uredi kao savez ravnopravnih 
naroda. U manifestu se pozivaju vlasti, da se Poljskoj vrati sloboda, 
da u Prusiji prestane odnarođivanje Slavena, da Madžari ne budu kao 
dosada protiv Slavena u Ugarskoj i Hrvatskoj. Konačno slavenski kon- 
gres predlaže, da se sastane evropski kongres naroda, koji će rasprav- 
ljati o međunarodnim pitanjima. Manifest se svršava riječima: Uime 
slobode, jednakosti i bratstva svih naroda. 

Dalji rad kongresa bio je prekinut događajima, koji su se dogodili 
izvan kongresa, ali koji su, bez sumnje, nastali zato, da se nađe pri- 
lika, kako bi se komgres razjurio, jer je pošao naprednijim putem, nego > 
što je dvorska okolina mislila i željela. Izvršilac toga bio je knez Win- 
dischgrštz. 

Napetost, koja je već od prvih dana lipnja vladala u Pragu između 
vojske i naprednih narodnih elemenata, dovede 12. lipnja do ustanka, 
barikada i sukoba vojske s narodnim masama, Nastavilo se to 13. #14. 
lipnja, a noću, između 14. i 15. lipnja, dade Windischgr&tz bombardi- 
rau centar Praga, Stari grad: Otpor Pražana bio je slomljen. 

Slavenski se kongres razišao. Već 11. lipnja pošalje komandant 
narodne garde knez Lobkovic svim hotelima, u kojima su odsjeli uče- 
snici kongresa, naređenje, da oni smjesta napuste Prag. Poslije spome- 
nutih događaja kongres-se više nije sastao. 

Mnogi su Dalmatinci, kako smo vidjeli, pozdravili slavenski kon- 
gres u Pragu. Da li bi oni to učinili i poslije praških događaja, u ko- 
jima se vidjelo, da je bečki dvor i izvršitelj njegovih želja, knez Win- 
dischgritz, protiv njega? Dalmatinci, koji su pozdravili kongres osje- 
ćali su slavenski, ali nisu bili ni za kakvu borbu. Oni su mislili, da će 
slavenski kongres biti lijepa manifestacija, uvijek lojalna caru i zato su 
ga pozdravili. Njihovo je slavenstvo bilo vrlo čudno. Oni su se doista 
osjećali Slavenima, ma da je malo koji od njih dobro govorio hrvatski. 
Pri tome treba naročito istaknuti, da taj i takav slavenski osjećai. koji 
bi se kod nekih mogao nazvati i pozom, nije imao ništa zajedničko s 
težnjom za sjedinjenjem s Hrvatskom, jer je to tek poneki od njih htio, 
dok su drugi bili odlučni protivnici toga. 

Od Dalmatinaca nije nitko bio nazočan na kongresu. Razlog je 
bio u prvomi redu taj, što je Prag za njih bio isuviše daleko, a onda, 
možda, i taj, što su poziv primili kasno. Za to je najbolje rješenje bilo, 
da se pozdravi kongres, ali da se u Prag ne ode. 


LJ 

XXII. 
IMENOVANJE BANA JELAČICA GUBERNATOROM DALMACIJE 


Proglas bana Jelačića Dalmatincima — Veselje »Zore Dalmatinske« — 
Odjek u narodu u Dalmaciji — Pismo Jelačićevo crnogorskom knezu 
i vladici Petru II. Petroviću Njegošu i Njegoševo Jelačiću 


2. prosinca 1848. god. imenovao je novi car Franjo Josip I. Jela- 
čića jednim aktom gubernatorom Rijeke, a drugim gubernatorom Dal- 
macije. Kao gubernator Dalmacije uputio je ban Jelačić 10. prosinca 
1848. g. Dalmatincima proglas:+ 

»Njegovo Veličanstvo najmilostiviji naš car i kralj Franjo Josip |. 
blagoizvolio me je imenovati civilnim i vojničkim gubernatorom 
Dalmacije. 

S radošću vas pozdravljam, mili i slavni moji Dalmatinci! S ve- 
seljem vidim u sebi ponovljenu onu svezu narodnog bratinstva; koja 
će kadra biti, putem ustavne slobođe sjedinjenom brigom obezbijediti 
najvažnije polze sviuh udovah jadnog plemena. 

Vi ćete u meni naći branitelja Vaših pravah i Vašega blagostanja, 
no i odvažnog progonitelja svake zlobne namjere, koja bi htjela mir i 
sreću domovine vaše poremetiti ili. podijeljenju od Našeg milostivog 
cara i kralja ustavnu slobodu upropastiti. 

U slozi sa zastupnicima naroda nastojat ću o tom, da se Vaše 
želje poradi narodnosti | vjere izpune po ustavnom načelu jednakosti; 
isto tako pobrinut ću se, da se doskoči Vašim potrebama, što se tiče 
nauka, gospodarstva i trgovine. 

Ja se nadam, da će mi poći za rukom, naredbama, ustavnim pu- 
tem sa stvorenim i malo po malo uvedenim fjepši i sretniji vijek pri- 
baviti Vašoj domovini. — U tom se uzdajem u revnu i razboritu po- 
moć svijuh dobromislećih, čestitih domorodaca, naročito pako slobodno 
izabranih zastupnikah obćinah i cijelog ostalog naroda. 


" Sua Maesta Imperiale Reale — Ni. Veličanstvo naš najmilostiviji car i 
krali — Proglas dd. Viena 10 Dicembre 1848. — U Beču dana 10. Prosinca (Dec.) 
848. god. 

Ja sam više godinah živio medju Vama, ja vas. poznajem, cijenim 
i ljubim, i za veliku sreću smatram, ako mogu pospješiti vaše blago sa 
svim požrtvovanjem. 

Kako mi dopusti sadašnji moj važni posao, nadam se, da ću moći 
medju Vas doći, te vaše želje saslušati, pa će mi biti neizmjerna radost, 
ako uzmognem ove, koliko bude u mojih silah i mom uticaju, — izpu- 
niti. Medjutim primite moj prijazni i bratinski pozdrav, koga Vam ša- 
ljem iz punoga srca. 

U Beču dana 10. Prosinca (Dec.) 1848. 


Jelačić s. r. feldmaršal-lieutenani, ban i gubernator.« 


Imenovanje Jelačića za gubernatora Dalmacije izazvalo je u Dal- 
maciji i među Dalmatincima izvan nje razumljivo uzbuđenje. Pristalice 
sjedinjenja s Hrvatskom mislili su, da je tim imenovanjem stvar go- 
tova i da je sada omogućeno puno sjedinjenje. Slično su mislili i pro- 
tivnici sjedinjenja bojeći se, da sada doista ne dođe do njega. 

»Zora Dalmatinska« oduševljeno je pozdravila imenovanje bana 
Jelačića za gubernatora Dalmacije. Urednik Kuzmanić piše: »Evo da- 
nas 9. prosinca pri tiskanju ovoga lisla dođe mi glas, da je Nj. Veli- 
čanstvo naš novi cesar Franjo Josip pervi naimenovao hrvatskoga 
bana Josipa Jelačića vojničkim i građanskim vladaocem ove deržave 
Dalmatinske.« Spomenuvši sve zasluge Jelačićeve ističe »Zora«, »da 
on ljubi i štuje ovi narod i da je list od naše gore, kakvoga nismo vi- 
dili, evo ima blizu osam sto godinah, od kako se prestavi predragi naš 
kralj i zemljak Zvonimir, pokojna mu dušal« »Tricbalo je sadašnje 
vrieme, da slavjanska Dalmacija dobije slavjanskoga starješinu. Ele 
dosta su se tudinci najahali na našim kostima i glavama, i naša dobra 
na manje zbijal.« — »Oj Dalmatinci od hervatskoga 
plemena! Radujte se i veselite se! Ako vas sad zorna prozraka mne- 
oblazne, i ne izbudi, a bogme tverdo zaspaste, a ne izspavaste se.« »Zo- 
ra« poziva narod neka se u svom kraju skupi i pošalje banu pozdravno 
pismo. »Ne vierujte sperdalima, koji bi htjeli most nasloniti od dalma- 
tinskoga briega do Jakina, nego Cesara slušajte i njegova namiesnika 
i branite svoju narodnost hervatsku.«“ 

Korčulanski puk je, kad je doznao za imenovanje Jelačićevo, upra- 
vio banu ovu čestitku:? 

»Presvijeili i preužvišeni gospodine banc Jelačiću! Bog, u kojega 
rukuh stoji udes narodah, smilovavši se napokon na nas, nadahnuo je 


Nj. veličanstvo pravednoga cara Franju Josipa I, da vas, svijetli go- 
spodine, imenuje za našega vladara u Dalmaciji. $dh nas sretnih i če- 


* Z. D. 1848. 55. br. 
* Nov. 1849. 13. br. 

stitih pod takovim hrabrenim glavarom! Eto ovakovo izpunjenje naše 
želje, eto ovako dospijeva tudjinstvo izmedju nas. Naš jezik, 
naša narodnost, sve u jednu riječ, što je naše, za toliko vjeko- 
vah pogaženo, potlačeno, uništeno, s vami se, neumrli Jela- 
čiću, podiže, ponavlja, pomladjuje. Sad ćutimo, što će 
reći dihati svojim duhom Sad poznajemo, da nije šala ona pri: 
povijest, koja kraljuje u našem narodu, da Marko Kraljević 
nije umro, već spava; i da se je jurve probudio — 
buduć se je ovo izpunilo u vami, naš bane predragi, novi naš Marko 
- Kraljeviću, 

Mi dakle, kao vitezu našega naroda, kao svomu svjetlom glavaru, 
usudjujemo se prikazati vam naše poklonstvo, našu vjernost, stanovito 
držimo, da vaše junačno srce primiti će dobrovoljno odvjete jednoga 
puka, koji se od davna divi vašim slavnim činima, koji u vašemu kipu 
pripoznava odkupitelja svoje narodnosti, svoga jezika, svojih pravah, 
i koji je temeljito uvjeren, da Dalmačija nije mogla bit povjerena vri- 
jedniim rukam od vaših. (Slijede potpisi.« 

Sindikat općine u Tijesnom pozdravio je Jelačića: »Svijetli go- 
spodine! 

Slavenu, koi umiede veličinom svojih dielah uskrisiti slavu i ufanje 
jednog naroda, — milome svome Gubernatoru pošilja mala ova obćina 
zahvalni svoj i učtivi pozdrav. 

S bratinskom ljubavi, Svietli Gospodine, hitimo u bratinsko naru- 
čje Vaše. Pa kazat ćemo Vam, kao bratu sva zla, koja nas taru, i sve 
želje svoje, koje su verlo umierne. 

K našem blagu i k našoj sreći dovoljna će biti ljubav Vaša, Svietli 
Gospodine, jer ljubav osietja i radi iskreno, a u ljubavi dozrieva po« 
najbolje budućnost naroda. 


Od sindikata Strettinskog 2. siječnja 1849. 


Sindik: Abborghetti 
Bilježnik Saren* 


I zadarski su se Hrvati, a i Srbi, veselili imenovanju bana Jelačića 
za dalmatinskog gubernatora. Osobito su se radovali zbog toga, što će 
odsada sigurno da zavlada hrvatski jezik, kojim ban govori i čiji je on 
sin. »Ta kod nas za divno čudo! bilo je sudacah, baš i onih, koji čovjeka 
na život ili smrt presudjuju, koji nisu jezik srbski razumijevali, i pri 
sve tom izpit sa optuženim Serbljinom preduzimali sve kroz tumače i 
to još kakve!!« 

Ali još sve do 5. siječnja nisu u Zadru vlasti službeno priopćile 
imenovanje Jelačića za namjesnika Dalmacije, pa nisu čak narodu (u 


* Ibid. 

Zadru) priopćeni ni njegovi proglasi Dalmatincima. Dalmatinski auto- 
nomaši digli su graju zbog toga, što je ministarstvo u odgovoru na 
interpelaciju dalmatinskih poslanika kazalo, da »u Dalmaciji slavjanska 
strana prevagu drži.«* 


Ali, uza sve to počeo se na gimnaziji u Zadru predavati hrvatski 
jezik s početka samo privremeno, dok ne stigne odobrenje ministarstva 
za redovnu katedru. 

Narodni ljudi primiše puni vjere i pouzdanja imenovanje bana 
. Jelačića za namjesnika Dalmacije. To se veselje vidi u dopisima »Na- 
rodnih Novina« iz Šibenika u br. 143. 1848. g. i u br. 2. 1849. g. Srbin 
Špiro Popović piše iz Šibenika oduševljen dopis:* »DĐodje sunce i pred 
naša vrata! Imamo bana, imamo patriarha, imamo vojvodu, — samo 
nam još treba na prestolu biskupie zagrebačke muž sercem i dušom 
narodnji. Neka naši dušmani kese zube, neka se ritaju: slomljena je 
paklena njihova moć«, — Zaludu protestacia nekojih dalmatinskih po- 
slanikah u Kromčrižu protivu sjedinjenja političkoga Dalmacie sa osta- 
lom slavenskomi braćom svojom, kad je sjedinjenje sercah rastavljene 
ove braće delo veka našeg. — Josip ban, Josip Patriarh, Stevan voj- 
voda znat će, gde treba dokazati uzrok pravi ovog protivljenja, a s vre- 
menom narod dalmatinski, čista ova i svježa grana slavenskoga stabla, 
uklonit će i uništiti prepone ove sama. Počekajmo malo, neka Bog 
sreću dobru dade banu našemu da rogove magjarštine silne utuče i u 
njedro svojih zdrava njega povrati; — neka on (ban), kad se malo 
odmori, pohodi Dalmaciu svoju; neka naš puk vidi junaka svoga, s 
njime se u maternjem jeziku svome porazgovori, neka se uvjeri, da je 
pravi sin matere Slave, neka namjere njegove iz njegovih ustah čuje: 
pak ćete vidjeti, kako će njegove reči put k narodnjem sercu naći, ovo 
potresti i za narodnost ugrijati; — vidit ćete onda, kako će laži dušma- 
nah naših, kao rosa pred jutarnjim suncem, isčeznuti, kako će tad 
naš narod iz jednoga grla povikati, da hoće, ter 
hoće sjedinjenje s jednorodnom i jednokervnom 
braćom. Ko će se onda usuditi protivu volje razdruženog gorostasa 
ovoga izjaviti?« : 

Imenovanje bana Jelačića za gubernatora Dalmacije bilo je oso- 
bito srdačno pozdravljeno u Dubrovniku. Odvjetnik Antun Kaznačić 
spjevao je tom prilikom pjesmu »Josipu Jelačiću banu trojne 
kraljevine Hervatsko-Slavonsko-Dalmatinske«" 


5 Nov. 1849. 13. br. Dop. 5. siječnja iz Zadra. 
* Nov. 1849. 2. br. 
7 »Dubrovnik« 1849. god. 178. str, ss. 

koju je na talijanski preveo prof. Marko Kalogjera." Kalogjerin prije- 
vod je odličan, pa snagom riječi i ljepotom izraza daleko nadvisuje 


original. Talijanski prijevod ima i motto: 


Trobojna se slovinskoga 

Iz pod neba duga spruža 
Zapisano velikoga, 

Ime u vedrich kažeć muža 
Tra- kraljevske kod deržave 
Serce biče, dicla slave. 


»Venit post multos 
Una serena dies.« 


Trina si spande un' iride 
Sotto lo slavo empiro 


'E spiega scritto a' popoli 


Nel triplice suo giro 
H nome di Colui 
La gesla e il cor di cui 
A gara estolle e celebra 
La trina region 


Tro- stućene vlasti Bane, 
Jelačiću glasoviti! 

Eto ilirske redom strane, 
Kih poglavar ideš biti, 
Svisju ti sience ugodne 
Narodnosti domorodne 


Tvoje vicrne banovine 

Puk prem'čestit pozdravlja te, 
Sva sloboda kraljevine 
Obzira se sasvim na te, 
Jedniem glasom višne zove 
Na te narod blagoslove. 
Medju glasim previernime, 
Ke ti slišaš v ponižnosti, 
Jest Dubrovnik, tvoje ime 
Koi pripieva pun radosti, 
[ koi ti želje svoje 

Još od davnih prikazoje" 


Alto-nomato Jellacich 
Del trino regno Bano, 
Le genti dell' Ilištio 
Che il ciel ti pose in mano, 
Ecco che tutte a gara 
In bella serie e cara 
A porta lor T'intessono 
Serti di palrio amor! 


JI suo saluto inviati 
Felice assai la gente 
Che T'obbedisce; d' Austria 
La liberta recente 
In te signor confida, 
E iduita a te s'affida; 
E la nazion imanime 
Invoca Iddio su Te. 
Fra loro che ti porgano 
Voci di fe, amore, 
E mia Ragusa: un fervido 
Inno di tieto cuore 
Con immortal sua cetra 
Per te commette all' etra, 
E i suoi desiri ingenna 
Palcsi a Te gia fe.« 


" A Sua Fcc. Giuseppe barone Jellacich etc., Vienna, Mechitaristi, 1849. 

* Pjesnik misli odgovor, koji je »u ime obćinstva dubrovačkoga« poslan 21. 
lipnja 1848. godini »obljubienoj bratii Hervatima i Slavoncima na njihove pozive.« 
Opaska urednika »Dubrovnika« 1850. god. 182. str. i prevodioca Calogere. 

»Biskup i dubrovačko misništvo« izdali su u čast banu Jelačiću 
cijelu zbirku pjesama na hrvatskom, talijanskom i latinskom jeziku 
pod naslovom »Neumarlom vitezu Banu Jellačiću trojedne kra 
ljevine vladaocu«" : 

A. D. Rocci. pjeva hrvatsku pjesmu: 


»Jellačiću Slavianskoga, 
Ki si iz kreka dično niko, 
Jellačiću Ilirskoga 

Puka jedna slavo i diko, 
Ne će tvoje smarsti ime 
Ni zavidno moći vrime.« 


Antun Kaznačić pjeva u toj zbirci u latinskom distihu pjesmu u 
čast Jelačiću, pozivajući Dubrovnik, da se veseli njegovu imenovanju. 

N. Kan. Arbanas pjeva hrvatski i poziva bana, da dođe u stari 
Dubrovnik. M. Giuppanović pjeva latinsku odu, Marko Kalogjera tali- 
jansku pjesmu," koja u prijevodu glasi: 


»Ovjenčana tim lovorom 

Tvoj te narod dočekuje; 

uznosi te i blažen je 

što može udovoljiti svojim težnjama 
(u znaku Svevišnjega) 

u kolu sinova ljubljene 

osvećene majke Slave.« 


O. S. Franković pjeva hrvatsku pjesmu, L, Giorgi talijanski, o. P. 
Radeljević hrvatski, M. Giuppanović latinski distih, 1. Giorgi grčki i 
ujedno istu pjesmu u hrvatskom prijevodu. Svi ti pjesnici vesele se 
imenovanju bana, njegovu dolasku u Dubrovnik, njegovu nacio- 
nalizmu. 

»Starieh slavom Dubrovčana 
Dubrovničke sini, sini! 
Čim svietloga dohod Bana 
Davne u zide čast ti čini! 
, Slovinski i tak slovinskomu 
Ti Vitezu začni tvomu;«!? 


** U Dubrovniku Tiskom P. Fr. Marteccini, 1850. god. 
" »Di quel lauro incoronato 
li tuo popolo T'accoglie; 
Ti festeggia ed e beato 
Di far paghe le sue voglie 
Nel sembiante dei Fortissimo 
Infra i figli dell' amata 
Slava madre vendicata.« - 
'* Neumarlom witezu Banu Jelačiću, cit. izd. 27. str. 2: 

I Splićani, koji nisu odobravali stav svoje municipalne kongre- 
gacije, radovali su se imenovanju bana Jelačića za gubernatora Dal- 
macije. S tim u vezi ispjevao je kaptolski dekan Petar Manger pjesmu 
u latinskim distisima: 

" Josipu Jelačiću 
banu Hrvatske 
gubernatoru Dalmacije 
prilikom njegova dolaska u Split 
1850 


Eto, slavan glas o Tebi leti preko naših obala 

Javljajući toliko veselje zbog nastupa Tvoje vlasti. 

Zajedno s Tobom dolazi Obilje s bogatim rogom, 

Tebe i pastiri i vojnici nazivaju ocem domovine. 

Pod Tvojim okriljem vraćaju se umijeća, koja je poznavala Grčka, 
I hitro se vraća snaga rimskog duha. 

Sretnih li naroda, koje hrani dalmatinska zemlja, 

Kad si im vođa Ti, koji nosiš pravednost i zdušnost 1? 


No svi su se oni gorko razočarali. Jelačić je samo slijepo izvrši- 
vao volju bečke kamrile i nije za Dalmaciju ni u kojem pogledu uči- 
nio ništa, čak nije onamo ni 1848. ni 1849., a ni 1650. godine ni došao. 

Kad je Jelačić poslao gubernatorom Dalmacije i time i susjedom 
Crne Gore, on je i kao gubernator i kao »srodnik po jeziku i plemenu« 
vladici i knezu uputio 7. prosinca pismo, u kojemu mu priopćuje svoje 
imenovanje i želi, da njihovo prijateljstvo sada bude još jače. Na to 
je pismo vladika odgovorio 20. prosinca 1848. g. iskazujući mu svoju 
radost zbog njegovih uspjeha, jer su njegovi uspjesi i narodni uspjesi. 
»Tebe je — kaže vladika — tajna sudbina na čelu južnih Slavjanah 
postavila«.... Vladika ističe, kolike su banove zasluge za prijestol i 
dinastiju, a njegovi »zadušnici poslje nekoliko dana "mjesto zahvale 


ia Josepho Jelačić 
bano Croatiae 
Dalmatiae Gubernatori 
Spalatum Advenienti 
1850 


En nostras volitat celebris Tua fama per oras: 
Auspiciis referens gaudia tanta Tuis. 
Te venicnte venit florenti copia cornu, 
Te Patrem patriae pastor et arma vocant. 
Vindice Te redeunt, quas Graecia noverat artes, 
Romanique cito vis redit ingenii. 
Felices populi quos nutrit Dalmata tellus, 
Te duce, cui presto est justitia et pietas. 


Manger Petrus, Polymetron Petri Manger Spalatensis, Vienae Tip. Lud 
Mayer, 1858. 

nameću Dalmaciji stariji gvozdeniji jaram —, a Dalmacija je Tvoja 
banovina — Dalmacija za divnim bratstvom ne čezne, ali što je sirota 
kriva, kad ne vidi dalje od nosa? — Ali sad, ili hoće ili ne 
će, morati će se trsiti talijanstva. Svaki narodoljubac, 
cijeli nrod naš u tebe je očima upro i k tebi ruke pružio, kako Ne- 
bom poslanome Mesiji. Tvoj je zadatak velik, njim Europa novi vid 
dobiva.... Ja sam, istima je, s ovom šakom naroda ... svobodan. 
Ali šta mi je bolje, kada gledam okolo sebe milione moje braće, gdje 
stenju u tudje lance. — Može im biti nazivati te Banom Dalmatinskim, 
neka imenuju kako hoće, samo neka je Dalmacija u Tvojoj ruci, da se 
jednom sastavimo«... 4 


1% Vuksan o. c. 144. i 145. str. 

XXIII. 


ODJEK JELAČIČEVA IMENOVANJA GUBERNATOROM 
DALMACIJE U SLUŽBENIM KRUGOVIMA 


Kad je 2. prosinca 1848. godine ban Jelačić imenovan za civilnog 
i vojnog namjesnika Dalmacije, dalmatinski su poslanici odmah, čim 
su za to saznali iz novina, upravili 11. prosinca interpelaciju ministru 
unutrašnjih djela. Interpelaciju su potpisali: Filippi, Micheli-Vitturi, 
Paiteni, Plenković, Petrović, Radmilli, ivićević, Grabovac. Predstavku 
nije potpisao Petranović, koji je bio u Beču, a ni Andrović, koji nije 
bio nazočan. Prvobitno je predstavka bila sastavljena mnogo radi- 
kalnije, ali kako je nisu htjeli neki polpisati, ublažili su joj sadržaj.' 
O toj interpelaciji izvijestio je odmah splitsku općinu poslanik Paitoni. 
Istaknuyši, kako mogu samo pohvaliti izbor lica, koje je izabrano, 
isticali su spomenuti poslanici, da je Dalmacija nekoliko stoljeća bila 
mletačka, onda austrijska, pa francuska i od 1813. god. austrijska. 
Interpelanti obrazložavaju, kako je Dalmacija imala uvijek svoju po- 
sebnu vladu i namjesnika, koji je samo njoj bio na čelu. To je prvi 
slučaj poslije 15. ožujka, da je namjesnik jedne provincije postavljen 
i u drugoj za namjesnika, jer je barun Jelačić ioš ban Hrvatske i Sla- 
vonije, a one su dio Ugarskog kraljevstva. »Pretenzije su ugarske krune 
na Dalmaciju bez temekja, što se dade lako dokazati, pa ih je zbog 
toga uvijek austrijski dvor odbijao.« »Ako se ban hrvatski i slavonski 
zvao i banom dalmatinskim, to je bilo odlikovanje samo »ad honorem«, 
i on nije uticao ni na upravljanje ni na vladanje kraljevine Dalma- 
cije.« »Dalmacija zaslužuje naročitu i svestranu pažnju i zbog svog 
položaja na Jadranskom moru i zbog svojih najsigurnijih i najprostra- 
nijih luka.« Zbog svega toga pitaju interpelanti, hoće li to imenovanje 
donijeti kakvu promjenu u odjelitoj upravi Daimacije.? . 

O toj interpelaciji dalmalinskih poslanika vijećao je 16. prosinca 
ministarski savjet. Ministar unutrašnjih djela Stadion iznese svoje 
mišljenje, da bi trebalo na interpelaciju odgovoriti, da imenovanje Je- 


1 Pismo Antuna Grabovca sinjskoj općini 11. prosinca 1848. S. 0. A. 2119. 
? 5.0. A. 1848. 2138. 

lačićevo ne nosi nikakvih promjena u upravi i da je Jelačić guverner 
kao i prijašnji (Tomašić, Turszky), »ali kako je ipak namjera interpe- 
lanata očito ta, da navede ministarstvo na jednu određenu izjavu, što 
se tiče Dalmacije i naše obale. da li se naime ona treba da smatra kao 
slavenska i kao takva upravlja, to bi trebalo, po mišljenju mi- 
nistarskog savjeta, da se još dalje kaže, da su prilikom. banova ime- 
novanja došle u obzir i njegove velike zasluge i da se pri tom svakako 
htjelo voditi računa i o slavenskoj narodnosti u Daima- 
ciji i na obali, gdje je ona daleko pretežna.* 

Na osnovu toga zaključka ministarskog savjeta odgovorio je mi- 
nistar Stadion 18. prosinca u parlamentu na interpelaciju dalmatinskih 
poslanika ovako: 

»Dalmacija ostaje kao i prije zasebna kralje- 
vina. Imenovanjem bana Jelačića nije vlada htjela ni najmanje dirati 
u administrativno uređenje i samostalnost te zemlje. Ali ministarstvo 
izjavljuje otvoreno, da je pri tom imenovanju vodilo 
računa o velikoj slavenskoj većini u Dalmaciji 
iu primorju sve do Soče« 

Taj su odgovor priopćili splitskoj općini i poslanik Paitoni* i po- 
slanik Michieli-Vilturi.“ Poslanik Paitoni doda tome svoje mišljenje o 
sjedinjenju: »Izostavit ću svaki komentar, jer sam ga već prije izre- 
kao. Kad se govorio primorju do Soče. možda se misli i to podvrgnuti 
banu ili nas zavesti. To ćemo brzo vidjeti. Ja i opet insistiram na tom, 
da je potrebna pokrajinska skupština. Ako bi se ona mogla oživotvo- 
riti tek vrlo kasno, treba barem izabrati legalnim glasanjem naroda 
ljude srca i patriotskog osjećaja, sa specijalnim mandatom, da se izjave 
o pitanju, od kojeg zavisi naš politički život. Oni neka se sastanu u 
jednom mjestu pokrajine i neka se drže sistema, koji je neumrli Fran- 
klin u velikim odlukama propisao samom sebi. Neka iznesu argumente 
za i protiv i neka se bace na onu stranu, koja prevagne. Stupiti u 
savez s Hrvatskom znači isto kao i uvelike 
ojačati, poduprijeti promet i trgovinu, dati ži 
vot i pravdu jednoj od naših narodnosti, koja 
je bila uspavana i zapuštena, slijediti primjer 
naroda, nezaustavljivu rijeku događaja, impuls 
i genij vremena, otvoriti sebi naprednu i mo- 
žda nedaleku budućnost. Odbiti savez s Hrvatskom znači 
stvoriti sebi susjeda ponosnog i osim toga opasnog, znači potpiriti 
među nama razdor i potpisati, da se odričemo dvaju velikih narodnih 
dobara: snage i mira. A ujediniti se s Hrvatskom znači izložiti 


2 Staatsarchiv u Beču. M, R. 1848. Nro. 2886. — Protocoll der Ministerratlis- 
Sitzung vom 16. Dez. 1848. 

+ S. 0. A. 1848. g. br. 2137. 

5 S. 0. A. 1848. g. br. 2138. 

se neprestanom novačenju, diktaturi kojeg pukovnika, omogućiti gu- 
bitak naših historijskih prava, vlade, pomorstva i svega onoga, što 
smo od Talijana baštinili kao svoje, cijeniti više neznanje od napretka, 
divljaštvo od civilizavije, konopac od nezavisnosti. 

Interpelacija dalmatinskih poslanika u parlamentu u Kromjefižu 
djelovala je porazno na sve rodoljube u Hrvatskoj i Slavoniji. U »No- 
vinara dalmatinsko-hrvatsko-slavonskim« izišao je 23. prosinca oštar 
napadaj na tu interpelaciju, s potpisom Vežićevim. On naziva taj nji- 
hov čin »antislavenski«, kaže, da je »interpelacija naperena proti banu«, 
da »tu samo talijanski duh titra i da se želi za živalj slavenski uzder- 
žati nesretni onaj status quo« i »dosadanju mervu stagnacije i gnji-: 
loću«. Interpelacija »želi, da postane dionica zlatnih plodova mjeseca 
ožujka samo ona šaka ljudih, koja po gradovih živi, a ostali narod 
kao nedorastao i nedostojan te nove blagodati da ostane kao dosad, 
tako i odsele pod krilom ove čudne kaste.« Vežić ističe, kako »ovu 
zlosretnu interpelaciju nije hotio potpisati vrijedni rodoljub i poslanik 
Todor, Petranović« i žali, što se nisu u njegov primjer ugledali »ba- 
rem i g.g. poslanici Ivićević i Plenković, koji slavenskim duhom dišu 
i koji su svoga se naroda do sada uvijek čversto deržali.« . 

Neki anonimni dopisnik (Ivićević) smatrao je za potrebno da dad 
kao neki ispravak za tumačenje interpelacije dalmatinskih poslanika. 
Radi toga je poslao »Novinama« 7. siječnja 1849. god. dopis iz Kro- 
mjeriža, u kom kaže, da tu interpelaciju nisu dobro razumjeli ili je nisu 
htjeli da razumiju. Treba -— kaže on— da se luči interpelacija u dvoje: 
u ono, što je najprije izneseno, i u zaglavak, Ni onima, koji su potpi- 
sali, nije bilo po ćudi »ono, što je priloženo«. Ali treba u društvu da 
jedan popusti jedno, a drugi drugo, ako se hoće doći do nečeg zajed- 
ničkog. Glavno je ovdje zaglavak: »Hoće li Dalmacija i unapred 
obdržati svoje osobstvo i svoje vlastito domačinstvo?« To će reći: hoće 
li se Dalmacija složiti jali uložiti (ili kako reku razkipiti) jali podložiti. 

Složiti?., Tomu se ono uzpitanje (interpelacija) ne protivi. 

Uložiti (razkipiti)... Tomu Dalmacia ne pristaje. 

Podložiti?... Tomu se Dalmacia protivi. 

Je li se brže misli Dalmatinsko ognjište razkopati? 

Nije li dalmatinska povjesnica starija od povjesnice ostalih država, 
kojih njeke bijahu njezine podvornice? — Ne vrijedjajte ranah onoj 
siromašici!! 

Zove li se trojedna banovina dalmatinska, hervatska i slavpnska? 
— Mi kršćani razumijemo vele dobro, što će reći trojedinstvo? 
Trojstvo osobstva u jedinstvu banovine ne ima biti razrušeno. To je 
ono, što (ia držim) ne će zanijekati ni Slavo-Dalmatinci, ni Slavo- 
Hrvati. ni Slavo-Slavonci. 


"S. 0. A. 1848. g. br. 2137. 
7 »Novine« 23. XII. 1848. god. br. 143. 

Hoće li biti na desnici banovoj tri zlatna prstena ili sva tri u jedno 
sakovani? Ovo je ono, što se tražilo. I na ovo je ministarstvo odgo- 
vorilo: »da prsten dalmatinski ne će se raskovati«. 

Dalmatinski poslanici (uzbornici) »čuvajući otačbinu, nepro- 
tive se slogu, nego ulogu i podlogu.« Ovo je smisao 
prava onoga uzpitanja, kojemu neka odgovori puk dalmatinski, ako 
će se svoje otačbine odreći.«! ; 

»Što je izmedju uzbornikah jedan od podpisa uzmakao, zato će 
on'otačbini odvjet dati, ako ga bude uzpitati.« 

»A izmedju ono osam podpisanih ima jedan taki Slavjanin, da 
mu duhom slavjanskim ne će nitko doskočiti. 

Onaj Slavjanin ne će zaklati otačbinu na posvetilište; jer kad bi 
to pomislio, on bi se zasramio pred ostalom braćom slavjanskom, koju 
za sudce i svjedoke zove. ' 

I dok Rusini, Srbi i ostali nastoje otačbinu uzdignuti, da mi našu 
ponizimo? 

Podvikni, Vilo Biokovska, ter probudi junake dalmatinske po 
muklim grobnicama, koji s Turcim vojevaše i njima se oleše, brez 
ikakve pomoći tudje! — Je da li ćemo biti mi njihov izrod, a ne porod?? 


Prostim rukam, braćo, grlimo se; 
A s okovim ne podvezujmo se! 


Uredništvo je dodalo Ivićevićevu dopisu napomenu, da će dalma- 
tinski narod zahvaliti Petranoviću, kad dozna, da se sa zaglavkom 
interpelacije htjelo izjaviti nepovjerenje banu Jelačiću, Ali, što su Ta- 
lijani baš time htjeli baciti klicu nepovjerenja, zamjeriše .im svi 
Slaveni. 3 

Na oštar Vežićev napadaj u »Novinama dalmatinsko-hrvatsko- 
slavonskim« od 23. prosinca 1848. god., koji smo prije spomenuli, 
digla se »La Dalmazia Costituzionale«, da brani inter- 
pelaciju dalmatinskih poslanika zbog imenovanja bana Jelačića gu- 
bernatorom Dalmacije. Za Vežićev članak nije Dalmacija saznala iz 
»Novina«, koje u Dalmaciji nije skoro nitko ćitao, nego iz »L'Avve- 
nire«, koji ga donese u talijanskom prijevodu. Pisac članka u »La 
Dalmazia Costituzionale« nastoji pobiti Vežićeve navode nevjerojatnim 
nepoznavanjem historije. Ima, istina, i u Vežićevu članku mnogo ne- 
točnosti. ali uglavnom je ono, što on navodi, ispravno, dok je u članku 
u »La Dalmazia Costituzionale« skoro sve netočno i krivo. 

Kad su protivnici sjedinjenja s Hrvatskom u Splitu saznali, da je 
ban Jelačić imenovan za namjesnika Dalmacije, što su im javili i nji- 


2 »Novine« 1849. god, 5. br. , 
* L.D.C. 1849. god. 7.. 8. 9. br. 

hovi poslanici i službena »Gazzetta di Zara«, vrlo se zabrinuše, i split- 
ska kongregacija odmah sastavi predstavku Ministarskom vijeću, a 
16. prosinca sazva općinsko vijeće za 20. prosinca, da mu predloži tu 
predstavku na prihvat. Koji je bio razlog, da se vijeće nije sastalo 20. 
nego tek 28. prosinca, ne vidi se iz spisa. 28. prosinca sastane se općin- 
sko vijeće pod predsjedništvom potestata dra. Leonarda Dudana. 

- Općinsko vijeće sa svim glasovima proliv jednoga prihvati pred- 
stavku Ministarskom savjetu zbog imenovanja bana Jelačića za na- 
mjesnika Dalmacije. Ono se, — kaže se u predstavci — ne žali protiv 
ličnosti bana Jelačića, ali »je na vijest o njegovu imenovanju nastala 
općenita sumnja, da s njim i po njemu ministarstvo misli i nastoji da 
započne i postigne, a da nas se ne sasluša, i bez naše privole, 
političko-administrativno ujedinjenje kraljevine 
Dalmacije s kraljevinom Hrvatskom i Slavoni- 
jom«, a minulih mjeseci »glavne su hrvatske općine poticale dalmatin- 
ske na ovo sjedinjenje, pozivajući ih čak, da pošalju svoje poslanike na 
sabor u Zagrebu«. Budući da je poznato, da je jedna hrvatska depu- 
tacija još u ožujku tražila u Beču ujedinjenje, kako je osim toga 
predsjednik Ministarstva zajamčio svakom narodu njegovu narodnu 
nepovredivost: nepovredivost njegova jezika, »kako je Dalmacija mi- 
ješana narodnost, t. j. slavensko-talijanska (sicome la Dalmazia 
č una Nazione mista, una Nazione Slavodtaliana), 
kako je talijanski jezik jezik intelektualaca, općinsko vijeće moli mini- 
starstvo: 

1) Ako se misli ujediniti Dalmaciju s Hrvatskom i Slavonijom, da 
se to ne učini, dok se u saboru ne saslušaju sve općine dalmatinske i 
dok izrijekom na to ne pristane veći dio općina; 

2) da ministarski savjet što prije uvjeri općine, da će tako postu- 
pati, i da im to priopći, da umire pučanstvo.! 

Tu svoju predstavku priopćilo je splitsko općinsko vijeće muni- 
cipalnim kongregacijama u Zadru, Dubrovniku i Kotoru, i općinskim 
upravama splitskog okruga: Trogiru, Vrlici, Sinju, Imotskom, Makar- 
skoj, Opuzenu, Hvaru, Visu i Supetru na Braču, s pozivom, da i one 
uprave sličnu predstavku, kako bi se složnim istupom postigao uspjeh. 
Kongregacije Zadra, Dubrovnika i Kotora trebalo je da uprave sličan 
poziv općinskim vijećima u svojim političkim okruzima. 

Vijest o imenovanju bana Jelačića za namjesnika Dalmacije dje- 
lovala je porazno na splitsku kongregaciju, ali je još teže uzbuni izjava 
ministra unutrašnjih djela, u kojoj je i on istakao, da je velika većina 
u Dalmaciji slavenska. Tu je vijest splitska kongregacija primila od 
Paitonija 28. prosinca 1848. g. [ ne sazvavši vijeće, zaključi kongre- 
gacija, da se obrati ministarskom savjetu s protestom, što je ban ime- 


#9 8.0. A. 1848. g. 2135. i 2883. br. 

novan dalmatinskim gubernatorom, jer da to znači približavanje Hrvat- 

“skoj, a to je ponovo civilna i vojna vlast u jednoj ruci, i time je Dal- 
macija kao samostalna upravna jedinica ponižena. Tu je novu pred- 
stavku sastavio prvak tadašnje protivuhrvatske struje u splitskoj kon- 
gregaciji dr. Josip Nani. Zato i ona diše istim duhom kao i sve ranije, 
koje su se opirale svakom pokušaju sjedinjenja s Hrvatskom. Splitska 
kongregacija vidi u drugom dijelu ministrove izjave »da u ministarstvu 
postoji misao, da odmah ili doskora sjedini Dalmaciju s Hrvatskom.« 
Splitska kongregacija nastoji u svojoj predstavci uvjeriti ministarstvo, 
da Dalmacija nije slavenska. »Kad je g. ministar unutrašnjih poslova 
u svom odgovoru dalmatinskim poslanicima ustvrdio, da je u ovoj po- 
krajini nadmoćan slavenski element, on se pri tom ne samo oslonio 
na krivo mišljenje, već je dao fatalan poticaj strankama, koje su već 
nastale u provinciji, a stvorile su ih neke ugrijane i nepromišljene 
glave, t€ uz pogibelj rivaliteta i sukoba, hoće da između nas razlikuju 
slavensku od talijanske rase, dok se u našoj provinciji može govoriti 
samo o Dalmatincima... Mi ne ćemo da budemo ni Sla- 
veni ni Talijani, mi hoćemo da budemo Dalma- 
tinci, i da nas pod tim imenom gledaju i nama upravljaju, a kao 
Dalmatincima nije nam do toga da budemo sjedinjeni ni sa slavenskom, 
ni s talijanskom, ni s njemačkom rasom... | upravo zbog toga, što su 
kod nas dva elementa, i da se ne ozlojedi ni 100.090 onih, koji pripa- 
daju inteligenciji, ni 200.000 onih, koji su neobrazovani, treba kazati: 
u Dalmaciji ima samo Dalmatinaca« Ako dakle, s jedne 
"strane ima 100.000 obrazovanih, probuđenih, odgojenih, koii drže u 
svojim rukama industriju, trgovinu, javnu administraciju, imaju kul- 
turan jezik, kojim se dopisuju i svi privatnici, ako s druge strane ima 
200.000 neobrazovanih neznalica, prostaka, koji nisu vješti ni svom 
težačkom poslu, i samo se vesele pravu, što mogu da nose oružje, 
upravo onako, kao što se vesele divlja i varvarska plemena, mi ne 
bismo imali odvažnosti da te posljednje nazovemo  jačima od onih 
prvih.« Pošto je tu misao u drugoj formi ponovila splitska kongrega- 
cija, izriče bojazan, da bi u saboru bili Hrvati i Slavonci jači i Dalma- 
ciju uvijek nadglasali. Osim toga je i tom prilikom istakla kongre- 
gacija, da se slavoddalmatinski jezik uvelike razlikuje od 
hrvatskog i slavonskog, toliko da »kad smo se obratili na jednog od 
najboljih poznavalaca slavo-dalmatinskog jezika, da nam prevede na 
talijanski dopise, koji su nam u ovo posljednje doba došli iz Hrvatske 
i Slavonije, on je s teškom mukom razumio te dopise i često je, da 
protumači koju riječ, trebao da se služi analogijama, tražeći joj ko- 
rijen. Kad bi se to sjedinjenje dogodilo, onda dalmatinski poslanici ne 
bi ni na državnom ni na pokrajinskom saboru ništa razumjeli, jer se 
na jednom raspravlja njemačkim, a na drugom bi se raspravljalo 
hrvatskim jezikom. 

»Zbog svega toga ova municipalna kongregacija s najvećim po- 
štovanjem, ali energično i svom snagom, koja joj po njenu položaju 
pripada, mora protestirati protiv svake pomisli, bliže ili dalje, koja bi 
se ticala direktno ili indirektno sjedinjenja Dalmacije s Hrvatskom i 
Slavonijom.« 

Zatim je sphtska kongregacija ustala u svojoj predstavci protiv 
toga, što je namjesnik vojnik i što je istovremeno glavar drugih po- 
krajina. Isto tako ona se buni protiv »onog nepravednog i zlobnog 
prigovora, kojim se Dalmacija prekorava, što je za državu pasivna.« 
»Istina je, ona je pasivna, ali, reći ćemo s najdubljim poštovanjem, da 
ona nije bila pasivna pod upravom Dandola.« 

Od svega je ipak splitsku kongregaciju najviše smetalo to, što 
je hrvatski ban imenovan, za namjesnika Dalmacije, pa opet ističe: 
»Zbog toga s najdubljim poštovanjem kongregacija najtoplije moli, ne 
samo da se prestane sa svakom pomisli ujedinjenja Dalmacije s Hrvat- 
skom i Slavonijom, bilo sada ili ubuduće, bilo u administrativnom i 
političkom pogledu, bilo u kojem god drugom smislu, nego i to, da 
se ovoj kraljevini dade civilni namjesnik, od koga će biti vojni poslovi 
odijeljeni.« 

»Slavno (Ministarsko) Vijeće! Nije ova kongregacija iznijela te 
molbe zbog rasnoga duha, jer, iako su članovi ove kongregacije svi 
jednođušni u mislima, koje smo dovde iznijeli, ipak neki od njih ističu, 
da su slavenskog porijekla, niti je to učinila zbog mržnje ili odvratnosti 
prema susjednim pokrajinama, jer smo s njima uvijek imali dobre i 
mirne trgovačke odnose i jer ne odbijamo prema njima onu simpatiju 
i bratsku ljubav, koju većina od nas ne može odvojiti od sjećanja na 
zajedničko porijeklo, ....... nego u dubokom i punom uvjerenju, da 
bi sjedinjenje Dalmacije s Hrvatskom i Slavoni- 
jom bila ubitačna propast za našu Dalmaciju...« 

Kongregacija traži od Ministarstva: pokrajinsku skupštinu i civil- 
nog namjesnika, koji će se baviti samo dalmatinskim poslovima i koji 
će biti posrednik između pokrajinske skupštine i ministarskog vijeća.“ 

Sadržaj te predstavke poslala je splitska kongregacija zadarskoj 
i dubrovačkoj moleći ih, da i one uprave ministarstvu slične predstavke, 
a osim toga da pozovu druge općine u svom »okrugu (circolo)« osim 
onih, koje očito imaju drugačije mišljenje, da to učine. 

Interpelacija dalmatinskih poslanika protiv postavljanja bana Je- 
lačića nemilo se kosnula slavenskih poslanika u parlamentu. Splitski 
poslanik Paitoni kaže u svom izvještaju splitskoj kongregaciji, da je 
ta njihova interpelacija »protumačena kao otpadnišitvo od Slavenstva, 
kao uzdisanje za Italijom, i posljedica je bila, da su-nas ostavili Česi, 


"S 0. A. 1848. g. 2138. br. 
1? Ibid. 

koji su prije s nama glasali.« To su Česi odmah 14. prosinca izvršili i 
time, što nisu glasali za član, koji bi se imao dodati pravilniku, da oni 
poslanici, koji nisu vješti njemačkom jeziku, mogu čitati ili dati da 
se čita njihov koncept, prouzrokovali, da je iaj dodatak odbijen. Osim 
toga su Česi priredili banket srbijanskoj depulaciji; koja se je vraćala 
iz Olomuca, gdje je čestitala novom vladaru. Na taj su banket po: 
zvali samo Petranovića i nijednoga drugog dalmatinskog poslanika.!? 
U dopisu iz Splita, koji je poslan »Novinama«, datiran 28. pro- 
sinca, javlja se, da je zbog imenovanja bana Jelačića općina podnijela 
ministrastvu adresu, u kojoj moli: 1) da političko-administrativno sdru- 
ženje s Hervatskom i Slavoniom istom onda u život uvede, kad se sa- 
sluša i privoli sabor, na kojem bi bili zakoniti poslanici sviuh dalma- 
tinskih općinah.« 2) »Da ministerium prosioce u tom obziru osigura i 
svaku sumnju ovoj gradskoj općini glede toga dokine.« Tako piše »Die 
Presse«: »Da spljetska gospeda marljivije čitaju naše novine, uvjerili 
bi se bili, da su sve ove sumnje i brige suvišne; jer nikomu nije na 
um palo — a najmanje pravoljubivom Jelačiću banu — prisiliti Dal- 
matince na združenje. Mi ne želimo, a niti ne trebamo nikakvoga 
ratnoga združenja, nego bratinskoga saveza, u kojem bi zadržao svaki 
svoju osobinu, svoja prava; mi ne namjeravamo ovim združenjem čiju 
korist umoliti, već svačiju povećati. Uostalom slažemo se posve, da se 
sdruženje Dalmacije samo putem dalmatinskoga sahora izustiti može.« 


Zagrebačka »Lipa Slavjanska« uputila je na Božić 1848. g. pe 
zdrav Dalmatincima: »Ljubljena braćo! 

Ono, što smo odavna željeli u svom srcu, evo se ispunja. — Milost 
našeg mladog kralja postavila vas je, draga dalmatinska braćo, pod 
krepkim i jakim žezlom junaka bana Jelačića 

To je prvi korak, draga braćo, koji nas vodi preko nesigurnih 
morskih valova u siguran mir domaćih žala. 

Mi Slaveni, sinovi jedne majke, bili smo jedan drugome daleko, 
iako smo braća, iako. toliko blizu. 

—-—— Ljubljena braćo! U ovo doba — — — u ovoj svetoj epohi; 
kažem, mi, draga braćo Dalmatinci, pružamo vam ruke, da vas bratski 
zagrlimo. 

Ne mislite nipošto, predragi, da mi namjeravamo da vam gospo- 
dujemo, da vam diktiramo zakone. 

— Mi želimo, da nitko od nas jedan nad drugmi ne vlada, nego da 
složno stvaramo zakone, pomoću kojih ćete vi upravljati vašom, a mi 
našom braćom. — — — 

Naša je želja da hladni kamen na obali Jadrana, sa blagoslovom 
neba, bude plodan; da trgovina naših i vaših bogatstva bez zapreka 
razvije opće blagostanje od grada u grad, od sela u selo. 


% Izvještaj Paitonija 5. O. A. 1848. god. 2137. br. 


Naša je želja, da na nekim dijelovima primorja ono, što ne može 
da rodi njihovo kamenje, vama dadu naša zelena polja, a ono, što kod 
nas ne raste, ne plodi, ono da nam donesu vaše brze lađe, 

Mila braćo! Pozdravljamo vas uime bratske ljubavi iz dubine naših 
srdaca, pozdravljamo vas kao djecu majke Slavije, kao odličnu braću, 
skupljenu pod jakim krilima slavenskog sokola, hrabrog bana Jelačića. 
Pružile nam, braćo, vaše jake ruke u plesu heroja!« 

»La Dalmazia Costituzionale«, koja nije imala nikakvu političku 
boju prema hrvatskoj ili dalmatinskoj tezi, bila je u svojoj srži za 
ustav i zbog toga nije nikako simpatizirala s banom Jelačićem, koga 
je smatrala za protivnika ustavnih sloboština i za oružje reakcionara. 

U 24. broju »La Dalmazia Costituzionale« uvrštena je rugalica 
Jelačiću.“ Mi smo vidjeli, kako je u istom listu izašao uvodnik pre- 
štampan iz tršćanskog liberalnog lista, u kome se oštro i nesmiljeno 
istupa protiv Jelačića kao zatirača slobode ravolucionarnih Bečana i 
kao saveznika reakcije, kao slijepog oruđa bečke kamarile. A onako, 
kako je o Jelačiću mislilo uredništvo »La Dalmazia Costituzionale«, 
mislila je velika većina dalmatinske inteligencije. 

Već se davno u Dalmaciji znalo za imenovanje bana Jelačića za 
namjesnika Dalmacije, 2. prosinca 1848., a »La Dalmazia Costituzio- 
nale« ne donosi o tome ni riječi. Ali ipak 1. veljače 1849. g. donosi »La 
Dalmazia Costituzionale« na čelu lista pismo poznatoga nacionaliste 
Luigija Giurića, upravljeno »Njegovoj preuzvišenosti barunu Josipu 
Jelačiću, banu Hrvatske i civilnom i vojnom namjesniku Dalmacije.« 

»Simpatije ove moje domovine bile su za Vas, kad još Vaše ime 
nije ušlo bilo u historiju, niti je Vaš mač bio svladao muk vremena. 
Ali one su se podvostručile od onog dana, kad ste, izabrani za njenog 
namjesnika, njoj upravili plemenite riječi, koje joj osiguravaju i naj- 
teže udese. Ona se čvrsto nada, da one ne će biti opovrgnute, jer nije 
vjerojatno, da se u srcu, kakvo je Vaše, koje se čeliči u školi slobo- 
darstva i slave, krije loš običaj stare diplomacije, da se obećava, a riječ 
ne drži.« Pisac se veseli njegovu dolasku u Dalmaciju, koja je s njim 
(Jelačićem) vezana historijom i krvlju. — Ali ga opominje, da treba da 
»skine s lica krinku onom svijetu, koji nema ni domovine ni oltara, a 
pohlepan za dobitkom i častima puzi laskajući pred svojim , gospo- 
darom.«ts 

25. prosinca 1848. godine piše iz Kromjeriža Fridrik Paitoni split- 
skoj kongregaciji, i javlja joj, da se govori »da će namjesnik Jelačić 
u Dalmaciji biti Dalmatinac.«'" 


*L. D.C. 1848. g. 24. br. 
"LOD.C.1. 11. 1849. g. 5. br. 
'" Pisma Paitonija u S. 0. A. 1849. g. 3. br. 

Splitska kongregacija odgovorila je Paitoniju, da ona poštuje bana 
Jelačića, ali da iza tog imenovanja vidi namjeru ministarstva, da Dal- 
maciju pripoji Hrvatskoj i Slavoniji, a osim toga uvelike joj smeta to, 
što je on vojnik i što je već poglavar druge provincije." 

Uvjeravanja dalmatinskih poslanika, da imenovanje bana Jelačića 
ne znači sjedinjenje Dalmacije s Hrvatskom, a donekle i izjava mini- 
stra Stadiona, umirili su splitsku i zadarsku općinu, pa su i one česti- 
tale Jelačiću njegovo imenovanje. Zadarska općina je to učinila već 
15. siječnja, a splitska istog mjeseca 1849. godine, kad je primila 
službenu obavijest o tom imenovanju i morala da to učini. 


Splitska adresa Jelačiću glasi: 


Ekselencijo! 


Ljudska ruka slabo bi mogla voditi sudbinu naroda; nju određuje 
i izvršava Bog, i u tajnome tkanju su namjere najsavršenije. 

Ako Vas Bog šalje, hitajte k nama, ostajte s nama zauvijek. Dal- 
matinac Vam širi ruke prijateljski i vjerno, Dalmatinac, komu ćete na 
čelu čitati samo jednu devizu: lealnost i iskrenost. 

Vama kao liječniku i ocu pokazat ćemo svoje rane, koje su oštre 
i duboke kao bezdan vjekova, jer u prošlim vjekovima, o kojima nam 
historija pripovijeda, nismo još našli jednu vladu, koja bi nama vla- 
dala (kako tčeba), i oni, koji su-bili, htjeli su da nama vladaju za sebe, 
a ne za nas, i nas su držali za sredstvo za druge ciljeve. x 

Kao liječnik i otac, Vi ćete nam donijeti ljubav i zdravlje, i mi 
ćemo Vam odgovoriti ljubavlju i zahvalnošću, a vi ćete među Dalma- 
tincima biti prvi. b : 

Primite ponudu naših srdaca i naših. pameti, prve primite s lju- 
bavlju, druge sa strpljivošću; prigrlite nas sve, budite potpuno naš, i 
učinit ćete sretnim jedan narod, a Vas će Bog učiniti sretnim! 

Neka, Ekselencijo, ovo malo, ali iskrenih riječi budu dokaz osje- 
ćaja splitske općine, koje ima čast da Vam iskaže, ovlaštena od vijeća 
ova municipalna kongregacija, čim joj je službeno saopćeno Vaše 
imenovanje za civilnog i vojnog namjesnika ovoga kraljevstva.« 

Predstavka je primljena sa devetnaest glasova protiv jednoga.'* 


U 


11 Pismo kongr. Paitonija S. O. A. 1849. g. 3. br. 
18 S. 0. A. 1840. g. 109. br. | 

XXIV. 


VENECIJA I DALMACIJA U DRUGOJ POLOVINI 1848. GODINE 
I U 1849. GODINI. 


Daimatinsko-istarska legija u Veneciji — Protest Dalmatinaca = 
Tajni agenti za Dalmaciju i Istru — Revolucionarna mletačka vlada 
i njena akcija na moru — Kapitulacija nove mletačke republike 


Poslije pobjede Radetzkoga nad kraljem Karlom Albertom kod 
Custozze, 25. srpnja, poslije austrijskog uspjeha kod Volte i Mantove, 
osvojenja Peschiere, predaje Cremone (30./31. srpnja), svečanog ulaska 
Radetzkoga u Milano 6. kolovoza, morao je Karlo Alberto da pristane 
na primirje, prema kojemu je njegova vojska imala izaći iz Venecije, 
Lombardije, Parme, Piacenze i Modene, a njegova ilota mpg blo- 
kadu Trsta i Venecije. 


Premda je talijanska stvar krenula po zlu, nije se Vekaja pre- 
dala. 11. kolovoza odstupiše komesari Karla Alberta, koji su u nje- 
govo ime imali upravljati Venecijom i koji su 7. kolovoza bili pre- 
uzeli dužnost, a Daniele Manin javi istog dana uzbuđenom narodu s 
balkona duždeve palače, da je po potrebi preuzep vlast i da će se odmah 
sastati skupština, koja će izabrati novu republikansku vladu Venecije. 
Venecija postane opet samostalna republika, ali njezin teritorij bio je 
sada ograničen lagunama. Na kopnu je imala samo tvrđavu Margheru. 
Sve ostalo bilo je u rukama austrijske vojske. 


13. kolovoza sastade se skupština i izabra Manina za diktatora, 
a uz njega, kao njegove drugove za vojne poslove, admirala Grazianija 
i pukovnika Cavedalisa. 


U takvim je prilikama mletačka vlada nastojala da se što jače 
vojnički organizira, a s druge strane da stekne prijatelja u Italiji i 
izvan nje. Zbog toga otputuje Tommaseo odmah te noći, 11. kolovoza, 
u Pariz, da pridobije Francusku za oružanu intervenciju u korist Ita- 
lije i Venecije. Da pojača svoju vojsku, trebalo je Veneciji dobrovo- 

ljaca. Radi toga objaviše četvorica Dalmatinaca i Istrana 14. stude- 
noga proglas »Dalmatinsko-istarskim mladićima, koji još ne ratuju pod 
zastavama talijanske nezavisnosti«,! koji je glasio: 

»Vruća želja, koju ste iskazali, vi vrijedni mladići, 22. ožujka, da 
osnujete dalmatinsko-istarsku legiju, da na bojnom polju ratujete pro- 
tiv austrijske tiranije, bit će uslišana, čim vi pohitate pod trobojnu 
talijansku zastavu nezavisnosti.« 

Potrebno je, kaže proglas, da se oni, koji će se odazvati, prijave 
»na korist uvelike ožalošćene i nesretne Italije, a istovremeno na ko- 
rist Istre i primorske Dalmacije, sestara Italije.« 

»Postanite vojnici talijanske osvete i organizirajte se u legiju 
»dalmatinsko-istarsku«.... 

»Ne, Istra i primorska Dalmačija nisu, ne mogu biti, ne će nikada 
biti germanske ili slavenske, jer to ne dopušta ni narav, ni historija 
njenih političkih promjena, ni jezik, ni vjera, ni običaji. 

Lijepa talijanska zemlja ne svršava se s ove strane Jadrana, nego 
se ona pruža i na-suprotnim obalama, a alpinska barijera je brana, 
koju je priroda postavila između varvarskih gomila i civilizacije tali: 
janske, istarske i dalmatinske zemlje.« 

»Pohrlite dakle bez oklijevanja, pohrlite u što većem broju pod 
željenim zastavama svetog rata Italije i.... pridonijet ćete istovre- 
meno otkupljenju Istre i Dalmacije. 

Na oružje, mladosti plemenita, na oružje, domovina vas zove i 
poziva. Dan potpune talijanske nezavisnosti bit će-i dan dalmatinsko- 
istarske emancipacije iz okrutnih pandža kletog dvoglavog austrijskog 
orla. Živjela Italija! Živio Sveti Marko!« 

9. prosinca zaključilo je »odjeljenje za rat«, da se osnuje dalma- 
tinsko-istarska legija i da joj se dade za kasarnu jedan lokal kod crkve 
San Francesco di Paola. U isti mah odredi isto odjeljenje komandanta 
Mirkovića, da organizira tu legiju. Istog je dana diktator Cavedalis 
potpisao akt o osnivanju te legije.? 

Tako je Dalmatinsko-istarska Legija osnovana, ali je u njoj bilo 
vrlo malo Dalmatinaca i Istrana. Te godine, 1848., bili su u njoj ovi 
Dalmatinci: Banfichi Paolo iz Splita, Moira Franjo iz Splita. Ghigliano- 
vich. Ivan iz Zadra. Petrovich Šimun iz Zadra, Banfi Šimun iz Du- 
brovnika, Radovani Ludovik iz Kotora, Koludrović Petar iz Kotora, Bar- 
bara Pavao iz Stona. Bio je i jedan Senjanin i jedan Bakranin.? 


! Raccolta per ordine cronologico di tutti gli atti, decreti. nomine ecc. del 
Governo provvisorio di Venezia etc. I. V., Venezia, Andreola, pg. 116. 


2 Archivio di Stato (Frari) u Veneciji» Governo provvisorio di Venezia 
1848.-—49., Dipartimento della Guerra 1848., B. 207. No 20518. 


3 U drž. arhivu (Frari) u Veneciji, Gov. Provv. 1848.-9., Ruolo annuale 1848. 

Odbor Dalmatinaca i Istrana izda ponovo 30. prosinca proklama- 
ciju dalmatinskim i istarskim mladićima, pozivajući ih, da se upisuju 
u legiju, i ističući, da se mogu upisati svaki dan od 9 do 2 poslije podne 
i od 4 do 6 u kasarni sv. Franje Paulskog.* 

15. siječnja 1849. god. izađe u Veneciji »Protest Dalmalinaca«, 
bez potpisa auktora. Očito je trebalo da se taj protest rasturi i po. 
Dalmaciji. Protest se počinje ovako: »Uime Oca, i Sina, i Duha Sve- 
toga. Amen. Mi, dalmatinski narod, snagom naših prastarih prava i 
našom punom i jednodušnom voljom, koja je starija od svih prava i 
svih zakona, sadašnjim i svim budućim generacijama izjavljujemo pred 
našom djecom, na svetu krštenu vodu i na jadne grobove naših pra- 
djedova; izjavljujemo s naših obala i s naših gora i otoka naših, pred 
licem svih naroda svijeta i pred licem Boga: ne ćemo da budemo 
Hrvati. Neka bude proklet onaj naš sugrađanin, koji ne će da se 
zajedno s nama zakune, neka bude prokleta naša žena, koja bi jednim 
svojim poljupcem jednog dana prekinula našu najsvetiju zakletvu. 
Ništa od vas ne tražimo, ništa ne ćemo i ne čekamo od vas; pustite 
nas, zaboravite nas, kako ste to do danas činili u bolima gladi, nezna- 
nju i duhovnoj klonulosti; ali nemojte od nas, nemojte, gospodo, tra- 
žiti to, da budemo drugo nego što jesmo. Nemojte da nam metnete 
ruku na srce, jer ćete je dignuti izgorjelu. Ah, prokipjeli gnjev prava 
oštar je mač mnoštva; i narodi su ga jedan drugome pružili, i vaša 
ga Austrija vidi, i vi ga poznajete. Zašto, gospodo, ne odgovarate, ja- 
sno našim poslanicima, onako jasno, kako su vas oni upitali? Zašto 
naš krvoločni susjed, sa spuštenim šeširom i u opancima kruži po na- 
šim brdima i uhodi nas, i sve više zatvara svoj lukavi krug? Zašto nas 
njime napunjate? Culi smo nešto, ali se nadamo, da to nije istina, čuli 
smo, da je već gotovo političko svetogrđe nad našom  oladžbinom. 
Ministri, čuvajte se! : 

«as nije bilo u austrijskim bataljonima, građanski rat u carstvu 
nije nas poškropio svojom krvlju, i ta nas misao tješi; ali Dalmatinci 
znaju sigurno da napere pušku i u poglibli, kao svaki drugi čovjek, 
požuruju svoj korak....... 

Tako mi je, Dalmatinci moji, kad sam na vas mislio, kazivalo srce. 
Ded ujedinite se svi!... Kad me ogromna nesreća naroda, koji ljubim 
kao dušu svoju, ne bi svega zaokupljala, vama, samo vama posvetio 
bih svoju misao, i boli, i život... Skupite se svi i napišite na jednom 
listu: »Bečki ministri, mi ćemo da ostanemo Dalmatinci navijeke!« I 
svi vi, koliko vas ima, starci, žene, djeca, siromašni i bogati, potpišite 
ili dajte da vas potpišu, i neka vašu svečanu volju ponesu u Beč biskupi 
i patrijarsi vašega kraja. Združite se, prebrojte se, poljubite se u lice 
sa žarom novih legija i čuvajte vašu Dalmaciju. Tu snivaju u Gospo- 


* Racoolta etc. V. 375. 

dinu naše majke; ne dopustite, braćo, da njihov san bude smetan ko- 
Takom novih ljud. — Oh, umrijeti, umrijeti hiljadu puta radije nego 
izgubiti otadžbinu!«* 

Tko je pisac tog protesta? Možda sam Tommaseo? Po nekim dije- 
lovima njegovim reklo bi se, da je doista od Tommasea, ali ipak ne 
vjerujemo, jer on u privatnim pismima nije nipošto bio tako nepo- 
pustljiv u pitanju sjedinjenja Dalmacije s Hrvatskom. Da navedem 
pismo, koje je nekoliko dana prije nego što je izašao taj proglas, i to 
29. prosinca 1848. god., pisao »Jednom Dalmatincu«: »Prilažem vam 
pismo, koje pišem Rajačiću, i koje će mu preko Carigrada vrlo kasno 
prispjeti. Ali međutim možete vi da razgovarate o toj stvari s njim 
i s drugima. Ja mislim, da se naša jadna otadžbina ne smije predati ni 
Italiji ni Iiriji bez njena punog suglasja, ali upravo zbog 
toga, da to suglasje bude potpuno, treba da kod izbora odlučuju do- 
voljno jaki razlozi. Budimo oprezni i hrabri! Vaš odani Tommaseo.« 

U pismu Rajačiću Tommaseo ističe, kako on, rođen u Dalmaciji, 
a odgojen u Italiji, želi, da se ova teška borba, koja se bije, svrši tako, 
»da mogu da se svi sporazumno vesele: i Talijani, i Dalmatinci, i svi 
Slaveni. Ja sam poslije talijanskog pokreta u ožujku mogao s malo 
riječi da dignem na ustanak Dalmaciju; ali to nisam učinio, da pitanja 
još jače ne.zamrsim i da pustim, neka ih riješe vrijeme i slobodni 
sporazum naroda. Ja vjerujem, da skorašnje tradicije mletačke vlade 
ne daju pravo Italiji, a još manje Austriji, da vladaju Dalmacijom; ni 
to ,da stare tradicije hrvatske i ugarske historije vrijede toliko, da otmu 
današnjim Dalmatincima nikad nezastarljivo pravo da svojom voljom 
riješe svoju sudbinu.... Skoro svi gradovi i svi otoci (dalmatinski) 
vezani su uz Italiju obićajima, nuždom i uspomenama; sami seljaci 
ljube uspomenu svetoga Marka kao uspomenu svoje otadžbine; ma 
što se govorilo, istina je, da se Mlečani nisu brinuli za Dalmaciju, ko- 
liko je trebalo. Nisu se za nju brinuli, ali je nisu zlostavljali, kako to 
čini Austrija i kako će, što se mnogi boje, činiti Hrvati.« U daljem 
pismu Tommaseo dopušta mogućnost, da Dalmacija dođe pod Hrvat- 
sku, ali, ako Hrvati žele da pridobiju Talijane, da se odreku svojih 
pretenzija na Dalmaciju, onda neka ne ratuju u Italiji protiv talijanske 
slobode.* 

1 u pismu banu Jelačiću, u travnju 1849. god., dopušta Tommaseo 
mogućnost, da Dalmacija dođe pod Hrvatsku. Tommaseo prekorava 
Hrvate, što ratuju za Austriju, pa kaže: »Mnogo vas ima Hrvata, koji 
ste svejedno Austrijanci: očistite se od austrijanštine (disaustriacatevi); 


" Raccolta Andreofa V. 461, 462. 
* Rukopis u arhivu »Correr« u Venecijt: Tommaseo III, 604. ss. 

i onda ćete živieti svojim vlastitim životom. Takvima, kakvi ste, ne 
če htjeti Dalmacija da vam služi, ne će htjeti da vam 
se pridruže slavenska braća.« : 

Dalmatinska legija, osnovana zakonito, nastavila je svoje djelo- 
vanje 1849. godine i o njoj se vodilo računa kao i o svakoj drugoj 
dobrovoljačkoj formaciji u Veneciji.“ 

Međutim uskoro opazi vojno odjeljenje mletačke vlade, da se 
mnogi Mlečani prijavljuju u tu legiju. Zbog toga vlada naredi, da se u 
dalmatinsku legiju ne prima nitka bez dopuštenja ministra rata. U mle- 
tačkom državnom arhivu nalazi se mnogo molba za primanje u legiju. 
Ovdje ćemo navesti jednu, i to Ivana Žepića iz Bakra i Petra Suda- 
rovića iz Šibenika. 

»Ministru rata. — — Potaknuti osjećajem narodnosti, ponizno 
potpisani usuđuju se s poštovanjem da od Vašeg Gospodstva mole za 
pomoć, da bi mogli vidjeti, kako se ostvario njihov premještaj u Dal- 
matinsko-istarsku legiju, za kojim već odavno uzalud teže.« — — -— 
Žepić je rodom iz Bakra, a Sudarović iz Šibenika, i tako su oni — kako 
u molbi ističu — bez ikakve sumnje Dalmatinci i misle, da i oni mogu 
biti članovi spomenute legije. 

Ta su dvojica primljena u legiju, ali se tome usprotivi zapovjednik 
žandarmerije, kojoj su obojica dotada pripadala, jer bi mu se na taj 
način oduzeli ljudi. Osim te dvojice molili su mnogi drugi, koji su do- 
tada bili u žandarmeriji, da budu premješteni u dalmatinsko-istarsku 
legiju, jer bi im se tako pružila veća prilika da ratuju. Skoro svi ti 
molioci odreda su bili s talijanskog poluostrva.? 

Međutim nije vojna uprava nikako bila zadovoljna sa stanjem u 
toj legiji. Bilo je u njoj previše oficira i podoficira, a premalo prostih 
vojnika. Na 67 vojnika bila su tri oficira i 30 podoficira, kaplara i 
drugih šarža. Dalmatinsko-istarska legija nije nipošto odgovarala oče- 
kivanju vlađe. Ona se nadala, kad ju je osnivala, da će se u njoj sku- 
piti na stotine mladića iz Dalmacije i Istre, a ne samo Dalmatinci i 
Istrani nastanjeni u Veneciji, i oni, koji su već prije pripadali drugom 
koiem vojnom odredu. Tako je bilo rečeno i u vladinom rješenju: 
»Osniva se u Veneciji dalmatinsko-istarska legija od svih vojnika i 
građana tih provincija, koji su se već u nju zapisali ili koji bi se pri- 
javili, da u nju budu zapisani.« 

Dalmatinsko-istarska legija nije imala sreće. Tek što je bila osno- 
vana i za komandanta joj postavljen kapetan Mirković, već su je htjeli, 


7 Tommaseovo pismo banu Jelačići u istom arhivu, isti svezak. 

* U državnom arhivu (Frari) u Veneciii nalaze se spisi, koji se odnose na 
dalmatinsku legiju, na primanje u niu, imenik legionara s točnom oznakom, odakle 
su i koliko im je godina, troškovi i t. d. Ono, što je ovdie, izneseno je vo spisima 
tog arhiva. 

* Governo provvisorio di Venezia 1848—49. Dipartimento Guerra Anno 1849. 
U drž. arhivu u Veneciji Fasc, 87, 88. 

27. siječnja, metnuti u istu komandu s ugarskom legijom, pod koman- 
dantom kapetanom Seismit-Dodom. Istovremeno premjestiše dalma- 
tinsko-istarsku legiju na Lido. Malo dana zatim povuče vlada tu na- 
redbu, a za komandanta dalmatinske legije imenova Seismit-Dodu. Ali 
on se tog položaja nije htio da primi. Poslije toga imenova vlada dru- 
gog komandanta, ali ni taj nije mogao da primi dužnost, jer s njim nije 
bila zadovoljna »Dalmatinsko-istarska komisija«. Napokon vlada ime- 
nova za komandanta te legije Anđela Barbarića. Dok je tako vlada 
izdavala razne naredbe i imenovanja, dalmatinska je legija bila uvijek 
pod komandom svoga prvog komandanta Mirkovića. 30. travnja je dal- 
matinska legija spojena, razumije se samo na papiru, sa švajcarskim 
lovcima u jednu kompaniju. Već prije toga je dalmatinsko-istarska 
legija prebačena u tvrđavu Margheru. Dalmatinsko-istarska legija, 
nezadovoljna, što je spojena sa Švajcarcima, poče 8. svibnja da se 
buni. Zbog toga ih komandant tvrđave dade razoružati i posla u Vene- 
ciju. Sutradan, 10. svibnja, naredi vlada, da se dalmatinsko-istarska 
legija raspusti.“ 

Ali odbor trojice: Naratović, Lazaneo i Petronio, koji su vodili 
brigu oko osnutka dalmatinsko-istarske legije, nije se ograničio samo 
na osnivanje te legije, nego je nastojao da i na drugi način radi, i to 
u samoj Dalmaciji, za stvar mletačke republike. Zbog toga obrate se 
ta trojica, kao odbor, 28. prosinca triumviru Caveđalisu i predlože mu, 
da se, u najvećoj tajnosti, pošalju u Istru i Dalmaciju dva ili tri čo- 
vjeka, i to dva u Dalmaciju, a jedan u Istru, s trostrukom zadačom: 

1) da tamo unovače vojnike i mornare.i da ih odmah pošalju u 
Veneciju; 

2) da tamo drže uvijek budan opozicioni duh protiv Austrije i 
antipatiju protiv Hrvatske i »2famoznog« bana i 

3) da koncentriraju sve stvari tako, da se, čim se pojavi mletačka 
flota uz obalu Istre i Dalmacije, oni stanovnici izjave za ujedinjenje s 
Venecijom i da zauvijek raskinu s mrskim Austrijancem. 

Nadalje su odbornici predlagali i trošak, koji bi se imao u to 
uložiti i koji je po njihovu računu bio samo tri tisuće lira. 

Cavedalis se s tim prijedlogom složio, ali je htio, da o njemu pita 
obrambeno vijeće, i da onda referira vladi, koja je imala da o tom 
odluči. : 

Čini se, da je obrambeno vijeće kočilo stvar, a mislilo se, da je 
poteškoća moglo biti i u samoj vladi. Da to spriječe i da stvar požure 
obrate se spomenuta trojica dru. Izaku Pesaru, da se on zauzme kod 
Manina i da ga uvjeri, kako je ta stvar izvanredno korisna, štavise 
i apsolutno potrebna. 


1% Svi dokumenti za to pitanje nalaze se u spomenutom arhivu, dipartimento 
Guerra. Governo provvisorio di Venezia — 1848-49. Fasc. 2500, 2591, 1336 i drugi. 

»Dalmacija je sada — kažu oni — bez vlade i glasno protestira 
protiv imenovanja bana. Ako bude on htio da ostane gubernator u 
Zadru, i ako, pošto svlada Ugarsku, pođe tamo, on će svojom stro- 
gošću i bahatošću još više ogorčiti Dalmatince. A ako se on, potučen 
od Madžara, skloni u Dalmaciju, iskalit će tamo svoju nemoćnu mržnju. 
Bilo kako mu drago, Dalmacija će se, potištena i žalosna, obratiti 
svome starom zagovorniku, pozivajući obožavanoga lava (Veneciju), 
da ponovo razvije na njenim obalama svoje zastave. 

Odašiljanje emisara mora dakle da služi zato, da ohrabri Dalma- 
tince u otporu i da se izjave u određeni dan i sa sigurnim uspjehom 
za talijanski pokret. 

Predložena tri emisara su ljudi iz onih krajeva, koji dobro poznaju 
ćud tamošnjeg naroda i toliko su pažljivi i oprezni, da ne će kompro- 
mitirati ni sebe ni druge. 

Dalmatinci željno očekuju dolazak kpjega mletačkog izaslanika, 
da se uvjere da će im doći pomoć, kad bude potrebno, i da dobiju jasnu 
obavijest, da talijanska stvar mora da trijumfira i da Austrija ne će 
više stupiti u Veneciju. X 

Nemojmo dakle da izgubimo zgodan momenat. More treba da 
bude spas i slava Venecije. Kad se Istra i Dalmacija izjave za tali- 
jansku stvar, bit će Austrija primorana da svoje snage razdijeli svuda 
i hoteći da sačuva sve, ostat će bez svega.«'! 

Revolucionarna mletačka vlada sjetila se prekasno, da je jedini 
spas. Venecije na moru. Ona je 22. ožujka 1848. godine, prilikom uzi- 
manja arsenala, dobila dvije korvete i dva razoružana brika uz mnogo 
malih lađa. Protiv te flotice poslala je Austrija u mletačke vode jednu 
fregatu, jedan parobrod i jedan brik, a osim toga dala naoružali ne- 
koliko trabakula. Pored toga su se spremale još dvije fregate, jedna 
korveta i četiri velika brika. Već po tom sastavu bila je austrijska mor- 
narica jača od mletačke. Ali austrijska je flota, iako nije imala ni 
spremnih oficira ni mornara, bila i sposobnija od mletačke, u kojoj su 
oficiri vodili neku vrstu pasivne rezistencije i nimalo se nisu zanimali 
za sudbinu Venecije, i rijetko je koji bio oduševljen za njenu stvar. 

U svibnju prispjela je u pomoć Veneciji sardinska i napuljska flota, 
tako da je sada bilo svega zajedno dvadeset talijanskih lađa, koje su 
uspjele spriječiti blokadu Venecije. »Nikada — zapisao je Caveđalis — 
nije se vidjelo na Jadranu toliko talijanskih jarbola s jedinstvenom 
zastavom.« Austrijska flota, koja je bila mnogo slabija od ujedinjene 
talijanske flote, uklanjala se svakom sukobu s njom. S druge je strane 
sardinska vlada naredila svom admiralu Albiniju, da se dokopa onih 
lađa, koje su ostale u austrijskim rukama, a koje su bile zatvorene u 
lukama Trsta i Pule, ili, ako to ne može, da ih uništi. Prema tim svo- 


"1 U arhivu Correr u Veneciji. Documenti Manin IV. 817. 

jim instrukcijama otplovi Albini prema Trstu i Istri, nadajući se, po 
nekim privatnim pismima, da će ga tamošnje stanovništvo dočekati s 
oduševljenjem. Tako je iz Udina pisao Dal' Ongaro 13. i 23. travnja 
1848. g. provizornoj vladi u Milanu: »lstra i Dalmacija čekaju samo 
pomoć u oružju, da se dignu na ustanak. Trst će se pobuniti, čim 
ugleda jedno talijansko jedro«. »Ali je — kaže talijanski povjesničar 
Marchesi — realnost bila sasvim drugačija, jer iako je u Dalmaciji 
bilo osjećaja simpatije za talijansku stvar, jer tu nisu bile sasvim 
utrnule uspomene na lava svetoga Marka, većina ie slavenskog sta- 
novništva bila odana caru, a nisu ni u Trstu, kako bilježi Helfert, mle- 
tačka republika i talijanska trikolora našle poštivalaca«.? 

Odlazak Albinijev prema Trstu i Istri podiže duhove u Veneciji, 
ali Albini ne učini ništa, jedno zbog toga, što ga u tom nije pomagala 
napuljska flota, a drugo zbog toga, što ni njegova vlada nije nikako 
htjela, da njezina flota smeta trgovini ostalih naroda i da izazove cijelu 
Njemačku, koja se bila zauzela za Trst. Na kraju se Albini ograničio 
samo na to, da sprečava ulaz i izlaz iz tršćanske luke austrijskim 
ratnim lađama. Markiz Hipolit Spinola, kojega je sardinska vlada 
poslala u Veneciju »da podržava dobre odnose između pijemontske 
armade i mletačke republike«, savjetovao je svojoj vladi, da osvoji Vis. 
»Mala posada i prisutnost flote na Jadranu osigurala bi nam njegov 
posjed.« Ali taj Spinolin savjet nije sardinska vlada prihvatila, pa su se 
sve operacije Albinija i mletačke flote sastojale u tome, što su izmi- 
jenili nekoliko topovskih hitaca s Austrijancima u Caorlu i Piranu.? 

Da je mletačka vlada ozbiljnije razmotrila situaciju i da je odmah 
razumjela, da se borba protiv Austrije ne može svršiti u nekoliko mje- 
seci, mogla je u svom arsenalu sagraditi takvu flotu, koja bi doista bila 
kadra da vlada Jadranom i da u određenom momentu dovede do ko- 
načne odluke. Međutim je ona posvetila glavnu brigu obrani kopna, a 
arsenal, mjesto da služi mornarici, služio je za sve više nego za mor- 
naricu. Mjesto da gradi što više lađa, vlada se pouzdavala u pomoć 
Pijemonta i Napulja. Ali Napulj je od početka ograničavao svoju po- 
moć, a Pijemont je, poslije poraza kod Novare, odazvao svoju pomoć. 
Pače su Mlečani, ostavljeni sami sebi na moru, sada svoju flotu još 
više osakatili oduzevši joj mnogo oficira i vojnika, koje su upotrebili 
u tvrđavama i baterijama. 

Tada počeše Austrijanci pooštravati svoju blokadu, a mletačka se 
flota nije ni usudila izaći iz luke ni pokušati rastjerati Austrijance. 
Mletačka flota je, poslije više od godinu dana od ustanka, imala: četiri 
korvete, tri brika, jednu goletu, jedan parobrod, tri »rimorchiatora« i 


12 Marchesi Vincenzo. Storia đocumentata della rivoluzione e della difesa di 
Venezia negli anni 1848-9, Venezia, Arti grafiche. 


2% Marchesi, 0. €. 210. str. 

dvadeset trabakula. Protiv nje bila je austrijska ilota, koja se sasto- 
jala iz: dvije golete, jedne korvete, dvije peniše, tri fregate, pet paro- 
broda i tri topnjače. 

18. lipnja izabran je novi komandant mletačke mornarice Ahil 
Bucchia. On odmah izjavi, da se takvom flotom ne da ništa početi i da 
je u prvom redu potrebno, da se pojača posada i uvele disciplina. Ali i 
on je teško uspijevao.da uvede prijeko potrebnu disciplinu. 

Sada, kad je to bilo kud i kamo teže nego prije, poticali su mnogi 
mornaricu, da se nečega pothvati. Među ostalim učinio je to i Tomma- 
seo u jednom svom govoru u skupštini. Ali osim neznatnih napada nije 
Bucchia htio poduzeti ništa jače, jer se nije pouzdavao u vrijednost 
svoje flote. Međutim mu 27. srpnja narede triumviri i Manin, da ima s 
flotom izaći iz Venecije i uprijeti sve snage da je oslobodi od blokade, 
kako bi grad došao do potrebnih živežnih namirnica. Ali Bucchia izjavi, 
da mletačka flota nije spremna za borbu s austrijskom. 

30. srpnja izađe proglas »Predstavka mletačkoj mornarici«, koju 
je u ime naroda potpisao Tommaseo. U tom proglasu Tommaseo je 
zahvaljivao mornarici, što se napokon odlučila da nešto učini, da 
opskrbi grad kruhom, ističući, da se neprijateljska flota sastoji od 
polusrušenih lađa i uvjeravajući mornare, da ce se dio austrijske posade 
s njima pobratiti i da će u Istri i Dalmaciji naći prija- 
teljske luke, jer se oni krajevi uvijek s ijubavlju sjećaju svetoga 
Marka. Tommaseu odgovori Bucchia oštro spočitavajuči mu, da nije 
istina ono, što govori, jer austrijska flota nije nipošto u tako rđavu 
staniu, kako je to Tommaseo kazivao, a isto iako, da bi se prevarili 
Mlečani. da su došli u Istru i Dalmaciju očekujući, da će ih tamo do- 
čekati kao prijatelje.“ 

8. kolovoza krenu napokon mletačka flota pod komandom Bucchie 
iz luke. ali se 10. vrati neobavliena posla. Bucchia se niie pouzdavao 
ne samo u svoje lađe, nego u prvom redu u svoje ljude, koji su, kako 
je on više nuta izjavio, ne samo nedisciplinirani, nego spremni da u 
borbi napuste komandanta. 

Da zlo buđe još veće, proširila se u floti i kolera. Nanokon počeše 
đesertiranja. mornari, a i oficiri ostavljali su svoje lađe, i Bucchia pred- 
loži, da se flota razoruža. Međutim stiže 14. kolovoza u Veneciju vi- 
jest, da je Piiemont sklopio mir s Austrijom, a i to, da se u Ugarskoj 
Gergey kod Vilagoša predao Rusima. 22. kolovoza potpisali su opu- 
nomoćenici Venecije, poslije duge i časne borbe, predaju grada Austriji. 
25. istog mjeseca uđe austrijska vojska u mletačke utvrde, 28. već je 
bio okupiran cijeli grad, a 29. kolovoza podignuta je austrijska zastava 
na kopljima sv. Marka , 


'* Raceolta Andreola VIII, 286-—288, Marchesi, 0. €. 469. str. 

Nije nam poznato, je li vlada poslušala savjet i prijedlog dalma- 
tinsko-istarskog odbora. Vjerojatno je, da jeste, kad je upravo u to 
vrijeme osnovala i organizirala dalmatinsko-istarsku legiju. Ali, ako se 
to dogodilo, bilo je sigurno protiv volje i savjeta Tommasea, koji se 
sada odlučno protivio tome, da se u Dalmaciii digne ustanak, uvjeren, 
da bi se takav ustanak svršio s neuspjehom i katastrofom. 

Vidjeli smo, kako i koliko se u Veneciji nastojalo. da se Dalmacija 
pridobije za mletačku i talijansku stvar. Istina, nisu Mlečani imali po- 
zitivnoga uspjeha, i:Dalmacija se nije nikako izjavila za Italiju, ali su 
vjerojatno akcije Splita, a i drugih, protiv sjedinjenja s Hrvatskom, u 
dobroj mjeri plod tog utjecaja. Osim toga mnogo su i sam Tommaseo 
i Venecija utjecali na neke Hrvate, koji ističući, da su dobri Slaveni, 
opet nisu htjeli da se Dalmacija odmah sjedini s Hrvatskom i Slavoni- 
jom. Kad su se pak hrvatskim vojnicima u Italiji počela pripisivati 
kojekakva zvjerstva, ostalo je malo dalmatinskih intelektualaca, na 
koje to nije djelovalo. 

Vijesti i pisma iz Venecije, sama ličnost Tommasea, koji je bio 
jedan od glavnih vođa nove republike, saznanje, da se u Veneciji osno- 
vala pače dalmatinsko-istarska legija, spremna, da dade svoj život za 
oslobođenje Dalmacije od austrijskog jarma, sve je to djelovalo na 
dalmatinske »markoline«. 

U Dalmaciji je bilo malo čistih »markolina«, t. j. onih, koji su že- 
ljeli, da Dalmacija dode ponovo pod republiku svetoga Marka, ali oni 
su vrlo dobro znali djelovati na neke Dalmatince i nagovarati ih da se 
protive, da se Dalmacija sjedini s Hrvatskom, pa su, kad drugačije 
nije išlo, tražili samostalnu Dalmaciju, jer Hrvatska nije još privlačna 
za Dalmaciju, i da nije Hrvatska zaleđe Dalmacije, nego Bosna i Her- 
cegovina. Naročito su djelovala pisma i poruke Tommasea. Njemu se 
mora pripisati i traženje, da je za sjedinjenje potreban pristanak Dal- 
macije. 29. prosinca 1848. g. pisao je Tommaseo jednom Daimatincu: 
»Ja mislim, da se naša jadna domovina ne smije predati ni Italiji ni 
lliriji bez njena punog suglasja. Ali upravo zbog toga, da to suglasje 
bude potpuno, moraju kod izbora odlučivati dovoljno jaki razlozi. Bu- 
dimo oprezni i hrabri! Vaš odani Tomma:eo.«"* 

Nesretni rat, koji je, poslije primirja 1849. godine ponovo započeo 
Pijemont i koji mu donese strahovit poraz kod Novare, probudi u po- 
četku nove na:le u Veneciji. Ali ni poslije Novare nije Venecija htjela 
da se preda. Tek poslije mnogo borba i nevolja, potpisa ona predaju, 
a 30. kolovoza uđe Radetzki u izmučeni grad. Venecija je bila ponovo 
austrijska. 


15 U Archivio Correr u Veneciji, Tommaseo III, 604. ss. 

XXV. 


HRVATSKI, NARODNI JEZIK U ŠKOLAMA, SUDOVIMA 
I UREDIMA. 


Prijedlog Špire Popovića — Dekret Ministarstva Prosvjete od 12. rujna 

1848. g. o nastavnom jeziku — Prijedlozi dra. Petranovića i Stjepana 

Ivićevića o uvođenju hrvatskog narodnog jezika u svim dalmatinskim 

školama — Upit Ministarstva općinama — Odgovor splitske općine, da 

talijanski jezik ostane i dalje u školama i uredima — Prve narodne 

škole u Dubrovniku i Kotoru — Uvođenje hrvatskog narodnog jezika 
kao obligatnog predmeta u dalmatinskim gimnazijama 


Godine 1843. imala je Dalmacija — prema podacima Carrare u 
u djelu »La Dalmazia descritta«, koje je izašlo u Zadru 1846. godine — 
400.777 stanovnika, od toga 323.271 katolika i 77.690 pravoslavnih. 
Carrara navodi dalje, da Slavena ima u Dalmaciji 340.000, a Talijana 
oko 16.000. Govoreći o jeziku u Dalmaciji kaže Carrara: »Najvažniji 
je jezik slavo-dalmatinski, koji je izuzevši pojedinosti u izgovoru jednak 
srpskom.«! 

Ali iako je slavenski element u Dalmaciji, prema podacima čo- 
vjeka, kome nitko ne će osporiti najveću simpatiju prema talijanskom 
elementu, bio po broju preko dvadeset puta veći, ipak nisu dalmatinski 
Slaveni imali nijedne javne škole na svom jeziku, i ne samo što nisu 
urcdi uredovali njihovim jezikom, nego to nisu činili čak ni sudovi, gdje 
se više puta radilo ne samo o njihovu imutku, nego i njihovu životu. 

Da se narodnom jeziku da mjesto, koje mu pripada, trebalo je u 
prvom redu imati ljude, koji su bili kadri da njim ureduju, trebalo je 
dakle školovati takve ljude. 

Još u srpnju 1848. godine predložio je Špiro Popović u »Zori«, 
da se traži: 1) da se od početka nove školske godine 1848./49. počne s 
učenjem narodnog jezika u svim osnovnim školama i 2) da se po su- 
dovima pozivi i prijedlozi pišu narodnim jezikom. To posljednje zavi- 


* Carrara, La Dalmazia descritta, Zara, Battara 1845. 

silo je u prvom redu od samih sudaca. Neki su se doista i odazvali. 
Sam Špiro Popović piše 9. rujna u »Novinama«, da je on već vidio 
jedan poziv drniškog suda »u našem jeziku«. 

Razumije se, da nitko nije priječio privatnim licima da otvore 
škole na narodnom jeziku, ali za to je trebalo novaca, koji siromašna 
Dalmacija, a pogotovu njeni široki slojevi, nisu imali. Očekivala se zato 
državna incijativa, koja je naskoro i došla. 

Ministarstvo Prosvjete izdalo je 2. rujna 1848. godine dekret, u 
kojem se određuje, da se u osnovnim školama, među koje se broje 
niže i tri razreda viših škola, ima poučavati učenike u 
njihovu maternjem jeziku. Takvo poučavanje ima da se 
počne odmah od nove 1848./49. školske godine, ako se ne pokažu ne- 
savladive zapreke, svakako barem u trivijalnim školama i u prvom 
razredu viših škola.? 

Međutim su 7. rujna u sjednici parlamenta dr. Petranović i Stje- 
pan Ivićević iznijeli ove prijedloge: 

1) Da se u svakoj većoj župi u Dalmaciji osnuju isključivo »ilir- 
ške« škole na trošak države; 

2) zato neka se zasada osnuju dva internata za preparandiste, 
jedan u Splitu, a drugi u Dubrovniku i to zbog toga, što sada ima malo 
učitelja, koji su vješti ilirskom jeziku. 

3) da se stanu prevoditi školske knjige; 

4) zato da se kasnije uzmogne prijeći iz trivijalnih škola u više, 
trebalo bi da se već sada uvede narodni jezik kao obavezan i u zadarski 
licej, i u tri gimnazije, i u treći razred glavnih Den škola u pri- 
morskim gradovima; 

5) da se nakon određena vremena poučavaju u višim školama svi 
predmeti na »ilirskom« jeziku. 

Malo zatim zatražiše i neki Zadrani, da se u osnovne (primarne) 
dalmatinske škole uvede što prije narodni slavenski je- 
zik, a da se međutim makar provizorno uvede kao obavezan predmet 
u pokrajinske gimnazije ilirski jezik, slara i nova naša književnost 
zato, da se uzdrži, proširi i usavrši studij nacionalnog jezika. 

Što se tiče prve točke Petranovićeve i Ivićevićeve molbe, riješi 
Ministarstvo 19. studenoga 1848. godine, da trošak za škole, koje su 
općinske ustanove, treba u prvom redu da nosi općina, a lek onda, ako 
općina ne može da taj trošak podnese, može da pomogne država. Što se 
pak tiče prevođenja školskih knjiga na ilirski jezik, već je 21. travnja 
1843. god. bila sastavljena komisija, koja je neke knjige i prevela. Ivi- 


* Dekret Ministarstva Unutarnjih Djela od 2. rujna 1848. g. 5992. br. S.O.A, 
1848. gad. 

čević ih je sam preveo nekoliko. Tada ministarstvo preporuči komi- 
sij, da požuri prevođenje drugih knjiga. Što se tiče jezika u gimna- 
zijama i licejima, odgovori Ministarstvo, da se na tome radi? 

Međutim su i drugi narodni poslanici iz Dalmacije podnijeli Mini- 
starstvu drugu molbu, koja je radila o islom predmetu. To su bili pa- 
slanici: Ivan Josip Filippi, de Michieli-Vitturi, Grahovac, Radmili, Pe- 
trović i Andrović. Oni su molili, da se srpsko-hrvatski jezik uvede u 
dalmatinske škole kao obavezan predmet, ali neka se spriječi brzo uvo- 
đenje slavenskog jezika u javne poslove i škole, jer bi to, po njihovu 
mišljenju, bilo opasno i veoma šteino. 

Petranović niie mislio samo na škole, nego je još predložio mini- 
starstvu, da se u Zadru na državni trošak izdaju »Novine Dalmatin- 
ske« na narodnom jeziku, da se zapisnici, kad se ispituju svjedoci i 
optuženi, vode na tom jeziku, da se u Zadru osnuje »Školsko vijeće«, 
komu će dužnost biti »prenašanje školskih knjigah i činit vladanju 
predloženja vrhu narodnoga izobraženja«.* 

Potaknuto tim predstavkama dalmatinskih poslanika Ministarstvo 
je uputilo dalmatinskim općinama razna »pitanja, koja su se ticala na- 
rodnosti i kako bi se ona podigla.« Tako je ministarstvo pitalo, bi li 
ubuduće pravoslavni parosi u Dalmaciji htjeli da svoje parohijalne 
izvode pišu srpsko-hrvatski i ćirilskim pismenima mjesto talijanskim, 
kako su dosada činili. Iza toga dođe od Ministarstva općinama drugu 
pitanje, bi li se u dalmatinske škole uveo naš jezik. 

Dalmatinski »narodnjaci«, kako ih zove u svom dopisu iz Šibenika 
u »Narodnim Novinama«, 10. siječnja 1949. godine Špiro Popović, bili 
su nezadovoljni takvim postupanjem ministarstva, i to zbog toga, što 
su po svim dalmatinskim općinama bili na upravi isključivo Talijani. 
Kad su oni dobili stvar u svoje ruke, gledali su da je bilo kako pokvare 
ili zapletu. Ministarstvo je dobro znalo, koliko ima u Daimaciji Tali- 
jana, a koliko Slavena, i nije trebalo da pita općine, da li da se u škole 
uvede narodni jezik ili ne. Narodnjaci su tražili, da se uvede odmah u 
sve škole i u sve sudove srpsko-hrvatski jezik. 

U spomenutom dopisu Novinama obraća se Špiro Popović javno 
ministru Kulmeru i ministarskom savjetniku Ožegoviću i moli ih, da 
se oni zauzmu, da se to pitanje riješi onako, kako odgovara narodnim 
interesima. 

Da je Popović imao pravo, pokazuje nam, kako se splitska općina 
vladala u tom pitanju. 

3 5.0.A. 1848. g. 2115. br. 

* Pismo B. Pet anovića Anti Kuzmaniću, iz Kromjefiža 1. XII. 1848. g. »Sla- 


venski Jug« 4. I. 1849. g., 2. br, 
5 Novine. 18. 1. 1849. g. 

Dalmatinska je vlada pozvala preko svojih pretura općine, da iz- 
nesu svoje mišljenje o jeziku u školama.“ 

10. siječnja 1849. godine sastala se splitska kongregacija, da 0 
tome raspravlja i načini prijedlog za općinsko vijeće, koje se imalo 
sastati 11. siječnja. Iznesena su dva izvještaja, jedan blaži, koji je 
primlien za vijeće, i jedan radikalniji dra. Josipa Nanija, koji nije 
primljen za vijeće." : 

U dugom obrazloženju predlagao je dr. Nani: 1) da se ne otvaraju 
škole u svakoj većoj parohiji, jer, ako se južni Slaveni uje- 
dine, treba najprije da se odredi njihov jezik, a ako se ne ujedine, 
onda treba da u školama ostane talijanski jezik, zato, što je izglađen, 
kulturan i potreban za Dalmaciju; 2) da se ne otvore konvikti za bu- 
duće slavenske učitelje; 3) da se školske knjige ne prevode na hrvatski 
jezik; 4) da se hrvatski (slavenski) jezik ne uvede kao obavezan u 
srednje škole; da se ne označi rok, do kojeg treba da se svi predmeti 
predaju hrvatski (slavenski). Svoj prijedlog završio je dr. Nani ovako: 
»Gospodo! Ovo je pitanje života ili smrti, znanjaili 
neznanja, vi treba da odlučite, hoćemo li iz XIX. stoljeća ići u sli- 
jedeća ili ćemo se vratiti u XIV.« 

Sutradan, 11. siječnja, sastade se splitsko općinsko vijeće i pri- 
hvati sa dvanaset glasova protiv tri glasa ovaj izvještaj: 

Svaka narodnost ima prava da svoj jezik čuva i da ga usavršava. 
U Dalmaciji postoje dva jezika, pa i Dalmato-Slaveni i Dalmato-Itali. 
jani imaju pravo da se slobodno služe svojim jezikom u školama i 
javnim poslovima. To bi bilo i suviše skupo, a događalo bi se i to, da 
bi trebalo katkad voditi poslove u oba jezika. Prema tome treba: ili da 
u Dalmaciji jednoga od dva jezika sasvim nestane ili da se Dalmatinci 
služe jednim i drugim jezikom i u školama i u javnom životu sa šlo 
manjim teretom za državu. 

Budući da prirodni položaj Dalmacije traži i tražit će, da se go- 
vore i njeguju oba jezika, što vijeće potanko obrazlaže, ono predlaže: 

1) da u Dalmaciji vlada sačuva i potpomaže, koliko god je mo- 
guće, slobodnu upotrebu obaju jezika, hrvatskog (la slava) i talijanskog; 

2) da se u višim i nižim osnovnim školama okružnih mjesta Za- 
dra, Splita, Dubrovnika i Kotora i glavnih mjesta kotara (srezova), 
poučava isključivo na talijanskom jeziku, a na 
hrvatsko-srpskom ili talijanskom u drugim mjestima pokrajine, prema 
zaključku lih općina; 


ž poe: splitskog okružnog poglavarstva od 19. XII. 1848. g. S. 0, A. 1848. g. 
115. br. 
? Ibid, 

3) da se međutim ne smije početi poučavanjem na srpsko-hrvat- 
skom jeziku, prije nego budemo imali sposobnih učitelja, koji poznaju 
jezik, gramatike, rječnike i druge potrebne knjige, i dok se ne složimo 
u aflabetu (azbuci), izgovoru i pravopisu; 

4) da se zato, kako bi se to postiglo, što prije osnuju konvikti za 
učiteljske pripravnike u Splitu i Dubrovniku i da se odmah izabere odbor 
Dalmatinaca, koji temeljito poznaju srpsko-hrvatski jezik, s dužnošću; 
a) da sastavi slavensku (hrvatsku) gramatiku, rječnik i druge potrebne 
knjige s tekstom, b) da se odredi, koji alfabet, koji izgovor i koji će se 
pravopis uzeti u slavenskom govoru i pismu; 

5) da se nastavi s isključivo talijanskim nastavnim jezikom u 
gimnazijama i drugim višim zavodima, bez ikakva vremenskog ogra- 
ničenja , ali neka se u svakoj gimnaziji i drugim višim zavodima, kao 
i u trećem i četvrtom razredu viših osnovnih (elementarnih) škola, 
osnuje slobodna katedra slavenskog jezika i literature; 

6) da se javni poslovi raspravljaju i zaključuju kao i dosada, tali- 
janskim jezikom, svuda i u svim granama administracije, bez ikakva 
vremenskog ograničenja. 

Ali time nije bila stvar svršena. Dr. Josip Nani, koji je bio iznio 
protivan prijedlog na sjednici općinske kongregacije 10. siječnja i koji 
nije bio, kako smo rekli, prihvaćen za vijeće, dobio je od kongregacije 
zadaću, da prema tom protivnom prijedlogu sastavi referat, koji će 
kongregacija, mimo vijeća, podnijeti ministarstvu. On to i učini, i kon- 
gregacija posla 26. siječnja taj referat ministarstvu. 

U tom se referatu iznosi opširno, kako treba da se »pitanje ras» 
pravi u njegovu širokom značenju, t. j. u vezi s daljom misli veli- 
kog ujedinjenja Južnih Slavena i s bližom, da se u 
Dalmaciji uništi talijanski jezik, da se na njegovim ruševinama po- 
digne slavenski«. Ali južnoslavenskog jezika nema, taj treba tek stvo- 
riti. »Mi ćemo zapitati,« kaže se u referatu, »sve iskrene i savjesne 
ljude u ovim krajevima, u kojima se zamišlja ujedinjenje Južnih Sla- 
vena, imaju li oni možda jedan zajednički književni jezik, takav, da 
ga svi razumiju i kojim govore i pišu tamošnji intelektualci. Postoji, 
srpski, slovački, hrvatski, koruški, kranjski, dalmatinski, bosanski i svaki 
od tih krajeva, da o drugima ne govorimo, ima svoj dijalekt.« Imaju i 
drugi narodi dijalekata, ali i jedan književni, svima razumljivi jezik. 
Toga Slaveni nemaju, i oni se među sobom teško razumiju. U pred- 
stavci se kao dokaz za to navodi, kako je u Splitu bila nedavno jedna 
garnizona Slovaka, koji su se s domačim svijetom vrlo teško spora- 
zumijevali. Treba dakle čekati da Slaveni stvore jedan zajednički knji- 
ževni jezik, a tek će se onda moći hrvatski jezik uvesti u škole. 


CI 
58. br. 


Sjednica splitskog općinskog vijeća 11. siječnja 1849. god. S. 0. A. 1849. g. 

Što se tiče Dalmacije »ne treba da se zovemo ni Slaveni, ni Tali- 
jani, nego Dalmatinci. Dalmatinci, Visoko Ministarstvo, Dalmatinci, 
jer je zemlja, u kojoj živimo, Dalmacija....... i govorilo se ovdje 
talijanski, govorilo se slavenski (la lingua slava) ili bilo kojim drugim 
jezikom, mi ćemo biti uvijek Dalmatinci, jer je postojala Dalmacija i 
Dalmatinci i prije nego su u ove krajeve prodrli oni, koji su raširili 
slavenski i talijanski jezik... .« . 

Najbolje bi: bilo, da sav narod u Dalmaciji, koji sada govori dva 
jezika, uzme jedan i u njemu napreduje. Slavenski je jezik neizrađen, 
nema literature, nema nauke, a škola mu ne daje sve znanje; treba 
ga crpsti iz knjiga, a tih na slavenskom jeziku nema. Zbog toga treba 
da talijanski jezik bude i dalje u školama i da 
vlada dalmatinskom kulturom. Ne smije se mjesto tali- 
janskog uvesti u škole slavenski jezik, dok se na tom jeziku ne stvori 
literatura, koja će moći da zadovolji sve zahijeve kulturnog čovjeka." 

Svatko, tko je poznavao prilike u Dalmaciji, znao je dobro, da će 
teško koja mala općina htjeti izdržavati svoju školu i plaćati učitelja, 
pa će u Dalmaciji jedino gradovi imati škole. Slićno mora da je bilo 
i u ostalim slavenskim pokrajinama Austrije. To je potaklo šezdeset 
slavenskih poslanika u državnom saboru, da potpišu molbu ministar- 
stvu prosvjete, neka se učiteljima u slavenskim pokrajinama popravi 
njihovo bijedno stanje. Odbor, u kome je bio po jedan član iz Češke, 
Moravske, Galicije, ilirske i Petranović iz Dalmacije, preda tu molbu 
ministru Stadionu. Ministar odgovori, da se radi na tom, da svaki uči- 
telj u općini, koja ne može sama plaćati svoga učitelja, dobije iz 
državne blagajne 250 forinti na godinu. Petranović se odmah požuri, 
da o tom obavijesti Dalmatince, a napose dalmatinske učitelje. »Eto, 
braćo učitelji« — pisao je Petranović —, »kako se i za vas brine 
očinsko vladanje austrijsko! Sada pokažite i vi s vaše strane, da ste 
dostojni ovoga dobročinstva ter prionite svojski učiti se materinskom 
jeziku, u kom ćete unapried predavat nauk djeci — — jer ćete i sami 
uvidit, da bez temeljnoga znanja jezika ovoga nije vam moguće na- 
dalje ostat u učiteljstvu.«!* 

Dubrovačka se općina obratila državnoj vlasti s molbom, da joj 
dopusti otvoriti narodnu školu, ali nije nekoliko mjeseci dobila odgo- 
vora. No nije ni trebalo, da to učini, jer je na osnovu $ 3. temeljnih 
zakona svaka općina smjela da otvori takvu školu, ako ima za to 
sposobnog učitelja. Trebalo je samo o tom obavijestiti državnu vlast." 

Međutim su Dubrovčani na početku nove školske godine, 6. kolo- 
voza otvorili normalnu školu s hrvatskim nastavnim jezikom. Učitelja 
su plaćali sami. 


PSO.A. 1849, god, 171. br. f 

#9 Slavenski Jug, 1849. g. 8. br. 

"1 Srbske Novine. 1849. g. 36 br. —- Slavenski Jug. 1849. g. 68. br. 
#? Narodne Novine, 1849. g. 110. br. 

U Kotoru je već na početku kolovoza 1848. god. zaključila pravo- 
slavna crkvena općina da otvori »serbsku šklu« i za učitelja izabrala 
popa Kostu Jovanovića. Uto je već stigla nova ministarska naredba, 
da treba u osnovnim školama od početka školske godine podučavati 
djecu na njihovu maternjem jeziku, pa i u prvom razredu. Kad se u 
Kotoru saznalo za tu naredbu, pođe deputacija građana katoličkom 
biskupu, koji je bio i školski direktor tadašnje talijanske normalne 
škole, i zamoli ga, da izvrši tu ministarsku naredbu. Ali kotorski bi- 
skup nije pokazivao naročitu sklonost da uvede hrvatski jezik u 
osnovnu školu i zamolio je građane, da se strpe, a on će im za neko- 
liko dana odgovoriti. No Kotorani se ne dadoše smesti, nego zaključe, 
da nijedno dijete ne pošalju u talijansku normalku, i spreme mjesto, 
gdje će pop Kosta poučavati djecu. Iza toga pođe oko stotinu gra- 
đana u općinu i izjave s potpisima, da oni ne će više slati svoju djecu 
u talijansku školu, dokle god se ne ispuni ministarski dekret. Učinili 
su to samo pravoslavni, a katolici nisu htjeli. »Oni misle« — pisao je 
dopisnik iz Kotora — »ako izgube talijanski jezik, da će im i vjera 
propasti. Svemu tome nisu krivi prosti ljudi, nego herdjavi njihovi po- 
povi.« Na taj zahtjev općina ne odgovori ništa sve do spomenutog 
dopisa u siječnju 1849. godine.'? 

Tada se kotorska pravoslavna općina obratila Ministarstvu, koje 
odredi, da se u normalnim razredima »zavede serbska škola«. U tu 
svrhu osnovana je komisija, koja je 8. kolovoza 1849. godine zaklju- 
čila, »da se samo u prvoj klasi obadvije godine srpska slova i srpske 
knjige uče; i to se ima početi odmah, u studenom«.! s 

Tako su obadva veća južno-dalmatinska grada uvodila narodni 
jezik u škole, dok su gradovi srednje i sjeverne Dalmacije, kojima su 
na čelu stajali ljudi prožeti duhom talijanskim, nastojali da osujete 
ministarski dekret. 

Sasvim drugačije nego kotorski postupao je splitski biskup, koji 
je na počelku 1849. godine upravio Ministarstvu molbu, da se u nje- 
govoj biskupiji osnuje sjemenište i bogoslovija na »ilirskom« jeziku. 

Dalmatinsko je namjesništvo u Zadru izvršujući vladine naredbe 
postupalo na štetu hrvatskog jezika. Tako je 1848. godine dalo štam- 
pati 400 primjeraka čitanke za osnovne škole starim natražnjačkim 
pravopisom. Petranović, koji je budno pratio sve, što se s te strane 
radi, upravi odmah Ministarstvu prosvjete predstavku tražeći, da to 
popravi i ne dopusti raspačavanje takvih nevaljalih knjiga. 

Kad je ban Jelačić postao gubernator Dalmacije, narodni ljudi u 
Dalmaciji nadali su se velikoj koristi, ako ne drugom, a to barem s 
obzirom na narodni jezik u školama i uredima. Ali sve ostade po sta- 


15 Slavenski Jug, 1849. g., 3. br. 
** Narodne Novine, 1849. g., 119. i 126. br. 

rom, jer Jelačić u Dalmaciju nije ni dolazio, a namjesništvo je radilo, 
što je htjelo. Od Jelačićeva imenovanja banom nije narodna stvar u 
Dalmaciji imala ni u čemu nikakve korisli. On se u upravu Dalmacije 
nije nikako miješao, a nije se pobrinuo ni da u namjesništvo postavi 
ljude, koji bi kako god opravdali to, što je gubernator Dalmacije u isto 
doba i ban Hrvatske, istaknut Hrvat, štaviše, jedan od vođa Hrvata. 
Doista nije trebalo da se Talijani uznemiruju, što je car njega ime- 
novao za gubernatora Dalmacije. 

. Kako su se sporo ponarođivale osnovne škole i pored ministarske 
naredbe od 2. rujna 1848. godine, vidimo iz statistika za 1849./50. 
školsku godinu. Te je školske godine bilo u Dalmaciji svega 157 javnih 
osnovnih škola. U 18 škola bio je nastavni jezik samo talijanski, u 
127 škola talijanski i srpsko-hrvatski, a samo u 12 srpsko-hrvatski. 
Ako dodamo još, da je od tih škola bilo 10 samo za pravoslavce, u ko- 
jima je svima bio nastavni jezik srpsko-hrvatski, onda nam je suka 
još jasnija. 

Prijedlozi Petranovića i Ivičevića od 7. rujna tražili su, da se već 
tada uvede narodni jezik kao obavezan u sve više škole, i da se odredi 
vrijeme, dokad će se u sve te škole uvesti »ilirski« jezik kao nastavni. 

Ministarstvo prosvjete upita u vezi s tim prijedlogom za mišljenje 
direkcije daimatinskih gimnazija. One odgovoriše, da se zasada ne 
može misliti na uvođenje narodnog jezika kao nastavnoga u srednje 
škole, ali da se taj jezik može uvesti kao poseban predmet. 

22. srpnja 1849. godine izađe nova privremena nastavna osnova 
za srednje škole. Po toj osnovi imao se odsada uz nastavni jezik učiti 
i drugi zemaljski jezik kao cbavezan predmet, pa se tako počelo i 
poučavanje našeg jezika u dalmatinskim gimnazijama. 

U dubrovačkoj gimnaziji započela su se odmah 1850./51. škol. 
god. predavanja iz hrvatskog jezika u svim razredima. Prvi predavači 
našeg jezika u dubrovačkoj gimnaziji bili su: pijarista otac Glicerije 
Depolo (1. i HI. razred), otac Franjo Ksaverije Villina (II. i IV.), Urban 
Stanić (V., VI. i VIL) i otac Tvartko Toma (VIII. razred).'* 

U splitskoj gimnaziji'T sa šest razreda predavali su »slavenski« 
jezik te prve 1850./51. školske godine: Mate Ivčević, Luka Svilović i 
Ivo Franceschi. Naš se jezik učio već od prvog razreda, u četvrtom 
razredu čitale su se »Pripovitke Staroga i Novoga zakona od Vuka St. 
Karadžića«, u petom to isto i »Osman«. u šestom »Pravila poezije od 
Utješenovića« i »Čitamje i tumačenje Osmana«. Sedmi i osmi razred 
nisu bili u gimnaziji, nego u siemeništu, a direktor im je bio biskun. 
Tu se u sedmom razredu čitalo XIII. i XVI. pjevanje Gundulićeva 

15 Stroll, Pučko školstvo u Dalmaciji, 34. str. 

1" Programma dell imp. reg. ginnasio superiore di Ragusa, Ragusa, Marte- 
Chini, 1851. 

!" Programma dell' imp. reg, ginnasio di Spalato I, Spalato, Piperata 1851. 

»Osmana«, a u osmom XVIII. i XX., U svim, razredima predavao se 
srpsko-hrvatski jezik po dva sata na nedjelju. U dva licejska razreda u 
splitskom sjemeništu predavao je naš jezik Stjepan Roglić. 

U zadarskoj državnoj gimnaziji bili su prvi učitelji hrvatskog 
jezika u 1850./51. školskoj godini Jerko Suttina (I. do IV. razr.) i Lav 
Borčić (V.—VIII. razr.). Ovdje se u prvih šest razreda prevodila i 
učila gramatika hrvatskog jezika, u VII. se uz to učila »Povistnica 
Dalmacie«. Iduće 1850./51. školske godine nešto se proširila građa. 
U nižim razredima čitala se antologija profesora Sutine, u V. razred 
uvelo se »Čitanje i analiziranje epistola I. i VI. Heroida Ovidijevih, 
koje su prevela braća Betondić. To se isto radilo i u VI. razredu. U VII. 
razredu bilo je »Čitanje nekih odlomakah iz Gundulića i iz prijevoda 
prve knjige Odiseje iz zbirke »Dubrovnik« 1849.« U VIII. razredu »Či- 
tanje s analizom i filološkim opaskama prijevodu  Horacijevih oda 
dra. Higgija.« 

Kada je tako hrvatski jezik uveden kao obavezan u srednje škole, 
počeše profesori da pišu u programima članke tim jezikom. Već u 
programu državne gimnazije u Zadru za 1851./52. godinu piše hrvatski 
pop Mate Ivčević, pod naslovom »Književnost Dalmatinska: Povist 
vangelska bogatoga, a nesrećnoga Epulona, a čestita Lazara, iliti štete 
bogastva a koristi uboštva i t. d. Rukopis plemića Dra. Jeronima Ka- 
vanjini-a«. p 

Uvođenje narodnog jezika u urede i sudove nije bilo ni laka ni 
jednostavna stvar. U prvom redu nije bilo za takav posao sposobnih 
ljudi, a zatim ni knjiga ni terminologije. Da se tome nekako doskoči, 
odredi Ministarstvo, da se izradi »Pravoslovni i državni nazovnik u 
svim slavenskim narječjima. U komisiji za stpsko-hrvatski dio toga 
nazovnika bio je uz Demetra, Vuka Stefanovića Karadžića i Stjepana 
Cara i Petranović. Kad je taj posao svršio, vrati se Petranović u Za- 
dar i tu pokrene list »Pravdonošu«, kojemu je bio glavni zadatak, »da 
sudački činovnici u Dalmaciji nauče naš jezik.« Ali još nisu bua vre- 
mena za takve pothvate, jer je iduće godine »Pravdonoša« prestao 
izlaziti. 

Osim toga Petranović je 1848. godine počeo prevoditi građanski 
zakonik na »ilirski« jezik. O tom on izvještava 19. veljače bana Jela- 
čića iz Kromjefiža, gdje je boravio kao narodni poslanik, iznoseći, kako 
se nada, da će za pet mjeseci svršiti taj posao, i da je jezik, na koji 
prevodi, »ilirski književni«, kojim se bratja naša Hrvati služe«. 

Petranović je nadalje zamolio Ministarstvo, da naredi, neka sud- 
ski činovnici nauče naš jezik. I doista Ministarstvo je u povodu te 
Petranovićeve molbe izdalo naređenje svim sudskim činovnicima »da 
se potrude narodni jezik temeljito izučiti, s »dodatkom«, da će u pro- 
tivnom siučaju otpušteni biti.«. 


236 


XXVI. 
MATICA DALMATINSKA 


Petranović, koji je prvi počeo buditi među Dalmatincima nacio- 
nalni život, vidio je, čim je došao u bliži dodir sa slavenskim prvacima 
u konstituanti u Beču, da se u Dalmaciji ne će ništa jače dati postići 
na polju narodnog osvješćivanja, ako se posao ne organizira. To ga 
potače na odluku, da u Dalmaciji osnuje »Maticu Dalmatinsku«, po 
primjeru ostalih »Matica«, koje su već lijepo radile. Zato je trebalo 
u prvom redu sabrati dovoljno novca, da se započne radom. Da to 
postigne, napisa Petranović 14. listopada 1848. g. članak u 16. broju 
»Lipe Slovanske«. U tom članku prikaza Petranović dalmatinske pri- 
like s obzirom na nacionalno stanje, ističući, kako je tuđinski duh 
prodro u Dalmaciju, i kako taj duh vlada svuda i u školama, i u sudo- 
vima, i u svakoj javnoj manitestaciji. Taj duh je uzrok apatiji prema 
Slavenstvu i dovodi, da se Dalmacija protivi sjedinjenju s Hrvatskom. 
U Dalmaciji, isticao je Petranović, nema nikakva slavenskog knji- 
ževnog društva, kojemu bi bio zadatak da osvješćuje narod. Zbog toga 
je on odlučio da s nekoliko svojih prijatelja osnuje takvo društvo, 
»Maticu Dalmatinsku.« Ali kako je Dalmacija siromašna, on moli sla- 
vensku braću, da bi svojim prinosima omogućili "osnivanje toga 
društva. 

Česi su shvatili i poduprli Petranovićevu molbu. »Narodni No- 
viny« pozvaše 23. studenoga, u članku punom topline, Čehe, da po- 
mognu osnivanje »Matice Dalmatinske.« Malo zatim obrati se Petra- 
nović, 26. studenoga, iz Kromjeriža, kamo se bio preselio državni 
sabor, »Slovenskom društvu« u Ljubljani, da ono sabere među Sloven- 
cima novčanu pomoć za osnutak »Matice Dalmatinske«. 

Dok je Petranović tako radio u Beču i Kromjerižu za osnutak 
»Matice Dalmatinske«, poticao je Kuzmanića, da on nastoji u Dalmaciji, 
da se ljudi zainteresiraju za to društvo. 1. prosinca kaže on u svom 
pismu Kuzmaniću, kako vlada ne može zadovoljiti sve narodne potrebe 
i kako je potrebna privatna inicijativa, da se podigne narodna svijest i 
prosvjeta. Zbog toga treba da se u Dalmaciji osnuje društvo, koje bi 

širilo narodnu prosvjetu. Petranović je dalje izvješćivao Kuzmanića, 
kako je već sabrao u Beču 300 forinti i kako Česi skupljaju prinose 
za »Maticu Dalmatinsku«. Potrebno je da se sastave pravila i da ih 
prema pravilima sličnih društava sastavi Kuzmanić sa svojim prija- 
teljima.? 

Petranović se zatim obrati i Hrvatima u Hrvatskoj. On zamoli 
urednika »Narodnih Novina« Bogoslava Šuleka, da, iako sada Hrvati 
imaju drugih troškova i briga, ipak preporuči u svom listu i »Maticu 
Dalmatinsku«. »Sverha Matice jest — kaže u tom pismu Petranović 
— prosvetliti prosti narod dalmatinski, i uskoriti sjedinjenje Dalmacie 
s Hervatskom, koje što skorije biti mora, kad nam je Bog i dobra sreća 
podielila Bana za Upravitelja našega«. 

1 dalje je Petranović radio na osnivanju Matice. 19. veljače 1849. 
godine pored ostaloga preporučuje on banu Jelačiću, tada već guber- 
natoru Dalmacije, i »Maticu Dalmatinsku«. 

»Slavenski Jug« donosi 14. prosinca 1849. god. imena onih, koji su 
dali prinos za »Maticu Dalmatinsku«, i to: ban barun Josip Jelačić 
100 forinti srebra, grof Jan Kolovrat 50 for. sr., Metel Ožegović 20 
1or., major Horvatović 5 for., Janko Šupljikac 10 for., Koda iz Novog 
Sada 10 for., Pavle Riđički iz Banata 10 for., knez M. M. Obrenović 
50 for., Đorđe Stratimirović 15 for., D. K. Morović 2 for., Aleksa 
Živković iz Pančeva I for. 30 krajcara, Jovan Pecikozić iz Vukovara 
1 for., Dimitrija Tokalić 1 for., Janković I. 5 tor., Pavao Georgijević 
iz Vinkovaca 1 for., Sermage 2 for., Standuar 2 for., Joso Stros- 
mayer 2 for., major Harbermayer 5 for., major Filipović 5 forinti. 

Ali prije nego je Petranović mogao sabrati dovoljno novca za 
osnutak »Matice Dalmatinske« dođe apsolutizam, 31. prosinca 1851 g., 
i Petranović odgodi osnivanje »Matice« za bolja vremena. Kad je me- 
đutim vidio, da apsolutizam ne prestaje, ponudi Petranović 1853. go- 
dine »Matici Ilirskoj«, da ona novac, koji je sakupljen za »Maticu Dal- 
matinsku«, primi i drži, dok god ne bude moguće. osnovati »Maticu 
Dalmatinsku«. »Matica Ilirska« prihvati Petranovićevu ponudu i primi 
sakupljenu 771 forintu i devedest i dva novčića srebra s time, da, dok 
se ne osnuje »Matica Dalmatinska«, svake godine od svojih izdanja 
daje po 13 primjeraka uiemeljiteljima »Matice Dalmatinske« i biblio- 
tekama i zavodima u Dalmaciji.* 

Tako je ostalo sve do osnutka »Matice Dalmatinske« 1862. god. 


* Slav. Jug. 4. |. 1849. g., 2. br. 
* Slav. Jug. 18. XII. 1849. g. 
3 Karlić P., Matica Dalmatinska, Zadar 1913. 

XXVII. 


SLAVENSKA LIPA 


»Društvo Slavjanske Lipe u Dalmaciji« 


U vrijeme priprava za slavenski kongres u Pragu u travnju 1848. 
godine odlučiše češki rodoljubi, potaknuti od Slovaka Štura, da osnuju 
široko demokratsko društvo, koje će djelovati po cijeloj zemlji, i orga- 
nizirati sve narodne snage. To se društvo nazva »Slovanska Lipa.« 
»Slovanska Lipa« trebalo je da goji ideju slavenske uzajamnosti, da 
radi na tome, da se obezbijedi narodnost i samostalnost Slavena u 
habsburškoj monarhiji, da priređuje kongrese po češkim, poljskim i 
ilirsko-hrvatskim zemljama, šalje deputacije, vodi korespondenciju, i 
izdaje svoj časopis »Slovansku Lipu«. Prvi predsjednik »Slovanske Lipe« 
bio je P. J. Safašik, a tajnik Gauč. »Slovanska Lipa«, ta prva javno- 
politička, isključivo češka organizacija, raširila se brzo po svim kraje- 
vima Češke i Moravske. ; 

Dok je Božidar Petranović radio u Beču na osnivanju »Matice 
Dalmatinske«, odluči nekoliko ljudi u Zadru da osnuju »Drušivo Sla- 
vjanske Lipe u Dalmaciji«, i objavi 14. prosinca 1848. godine poziv 
za upis. 

Svrha »Društva Slavjanske Lipe u Dalmaciji« iskazana je ovako: 
»Društvo ovo imajući za poglavitu cilj sve više učvrstiti ljubav prema 
Ustavnome Caru Našem i prema Ustavu, kao i to, da se brižljivo ču- 
vaju pravice oboih u cicloj  cesarovini; namiera je istog društva 
sliedeća: 

1) Da se ukriepi i razgrana medju nama duh slavjanski, L. j. čustvo 
narodno, i to dielom, pomoćju usavršenja prekrasnog našeg slavjan- 
skog jezika, navlastito javnim obučavanjem; 

2) da se pazi i radi o napricdku poljodjelstva, zanatah, naukah i 
tergovine naše u Dalmaciji, uzimajući u obzir slavjansku; 

3) na konac, da živi mila naša Dalmacia obćena sviuh nas otač- 
bina u bratskoj i neprekidnoj svezi sa svima ostalima njezinima Slavjan- 
skim sestrama, i u serčnom priateljstvu sa svakom drugom narodnosti, 

osobito austrianske cesarovine; i to uprav za njezino uzdčržanje, srieću 
i cjelokupnost, i za oprieti se svim protivnim i unutarnjim i izvanjskim 
navalama. 

Pomenuto društvo, o kom je rieč, sastavljeno ima biti samo iz 
Slavjanah, i to: 

a) Iz rodjenih uprav Dalmatinacah, i onih, koji su primljeni u broj 
gradjanah, t. j. koji su namislili sasvim ostati u Dalmacii, ne gledajući 
na razliku čina ni jednih ni drugih. 

b) Iz sviju onih, koji spadaju u veliku porodicu Slavjansku, bili oni 
u Dalmaciji ili ma van kojeg carstva ili deržave.« 

Na kraju pozivaju se svi oni, koji žele pristupiti društvu, da se 
prijave, a kad se sakupi dovoljan broj prijavljenih, onda će biti pozvani 
na utemeljenje društva. 

Pokretači »Lipe« nisu morali dugo čekati, i mogli su sazvati svoju 
prvu skupštinu već 28. siječnja 1849. godine. Skupština je održana u 
dvorani liceja u Zadru. Papafava i Borčić su naročito svečano uresili 
licejsku dvoranu; po zidovima su visjele slike velikih slavenskih mu- 
ževa, tri stražara u narodnoj nošnji držala su u rukama svaki po je- 
dan barjak: slavjanski, carski i dalmatinski. Dvorana je bila prepuna 
svijeta: osim preko dvije stotine članova došlo je na skupštinu i mnogo 
drugoga svijeta iz građa i okolice. 

Skupština je otvorena pjevanjem carevke na narodnom jeziku uz 
pratnju vojne glazbe. Poslije svake kitice carevke klicalo se oduševljeno 
»Živio« mladom caru, austrijskoj kući, slavenskom narodu i hanu 
Jelačiću. 

Iza toga otvorio je skupštinu urednik »Zore« dr. Kuzmanić, i to na 
“hrvatskom jeziku. Njegov je govor bio često prekidan poklicima »Ži- 
vio!« Poslije Kuzmanića govorio je proiesor Perinović, »ljubavi radi 
onih članovah koji, premda iskreni domorodci, opet pored dosadašnjih 
okolnosti nije im moguće bilo dobro materinji svoj jezik izučiti, kao i 
zbog različja nekog, koje običajno uveseljava, rekao je on slovo svoje 
na talianskom jeziku, i u njemu cilj Lipe naše i dužnost našu k narodu 
i narodnosti našoj vješto i liepo opisao.«? 

Poslije toga pozdravio je on »Lipu« hrvatskim stihovima. To je 
bilo prihvaćeno s velikim oduševljenjem. : 

Na toj prvoj skupštini izabrana je i privremena uprava društva, 
Lj. pet privremenih odbornika: Kuzmanić, Perinović, kateheta Vojno- 
vić, predsjednik tribunala Fontana i savjetnik prizivnog suda | Lalić. 
Oni su imali da sastave pravila i da ih podnesu drugoj skupštini. 


1 Slavenski Jug, 1849. g., 3. br. 
# »Novine« 15. IJ. 1849. god., 20. br. 


240 


Poslije izbora privremene uprave skupštinari su se razišli uz svirku. 
muzike, »u sercam svojim nadu liepe budućnosti za narodnost i otač- 
binu svoju gojeći«. 

»Dalmatinska Lipa« nije dugo živjela; ona je bila zapravo samo 
osnovana, a nije nikada pravo proradila. Poslije velikog oduševljenja 
na prvoj skupštini, nisu se privremeni odbornici za nju mnogo brinuli. 
Prvi je razlog tome, što je tek mjesec dana poslije prve skupštine iza- 
šao oktroirani ustav. Članovi »Lipe« bili su skoro sami državni či- 
novnici, a to su bili i svi privremeni odbornici. Kao takvi uplašili su se 
nekih odredaba u novom ustavu i sasvim su zapustili društvo. Drugi 
je razlog bio novi zakon o štampi, koji je tražio kauciju, koju članovi 
»Lipe« nisu mogli položiti. Ali glavni uzrok neuspjehu »Dalmatinske 
Lipe« treba tražiti u tome, što takvo društvo nije još bilo za Dalma- 
ciju. »Lipa« je bila kod Čeha političko društvo, osnovano iza dugog 
uspjelog nacionalnog prosvjećivanja. Kako bi moglo takvo društvo 
uspjeti u Dalmaciji, u kojoj .je »Zora Dalmatinska« imala tek nešto 
preko 60 pretplatnika, u kojoj nije bilo ni jedne škole na hrvatskom 
jeziku, u kojoj je narod bio sasvim neosviješćen i zapušten! 


5 »Zora Dalmatinska«, 1849. god. 
* »Slavenski Jug«, god. ll. 58. i 68. bi. 

XXVIII. 
DALMATINSKO NOVINSTVO 
1849.— 1850. godine. 


Milorad Medaković napisao je u »Novinama« 8. siječnja 1849. 
godine članak, kako je Boka došla u austrijske ruke i kako je Au- 
strija oduzela sva prava Boki. On poziva Bokelje, da odbace talijan- 
ski i njemački jezik i'da napreduju »u slavnom mile Slave jeziku«, 
a onda dodaje: »I u Dubrovniku, ponajviše baš kod gospode, vlada naš 
mili jezik, pa opet zato g. Kaznačić ne gledajući na to izdaje žurnal 
u talijanskom jeziku — ta naše 'je polje, gospodine, veliko i neobra- 
djeno! Tamo se oće plodonosno drvo, a ne u talijanskom — nama ne- 
srodnom i nepoznatom polju! Osvijestimo se jednom, da poznajemo, 
što je naše, a što je tudje.« 

Kaznačić je odgovorio Medakoviću u 21. broju lista »Avvenire« 
ističući, kako je on uvijek radio za slavensku stvar, i da se u Dalma- 
ciji može ona zagovarati samo na talijanskom jeziku. Odgovor Kazna- 
čićev pun je ljubavi i zanosa za nacionalnu stvar. 

Medaković je, ne poznavajući prilike, krivo zamjerao »Avveniru«, 
koji je, izlazeći samo na talijanskom jeziku mogao u Dalmaciji koristiti 
slavenskoj stvari. Samo tako mogao je on okupiti oko sebe pisce, koji 
su osjećali slavenski, ali znali pisati samo talijanski, i čitaoce, koji su 
bili isto takvi. 

Tako je u »Avveniru« 2. prosinca 1848. god. izašao članak »O 
potrebi, da se ujedine Ugarski Slaveni sa Austrijskim«', zatim »Projekt 
ustava za austrijsku carevinu na bazi ustavne slobode i federativne 
narodne jednakosti«?. 30. prosinca donosi »L' Avvenire« u 22. broju na 
talijanskom jeziku proglas bana Jelačića Dalmatincima, a u daljim 
brojevima Vežićev članak protiv interpelacije dalmatinskih poslanika.“ 


* IJAv. 2. XII. 1848. g. 
? L'Av. 9. XII. 1848. g., 19. br. 
* L'Av. 23. 24. i 25. br. 

»1" Avvenire« je bio doista ono, čime ga prekorava neki dopisnik 
lista »La Dalmazia Costituzionale«: »slavenski list talijanski pisan«. U 
njemu se raspravljaju sasvim slavenska pitanja, i on ne daje mjesta 
nijednom mišljenju, koje nije slavensko i koje ne ide za ujedinjenjem 
Slavena, koliko je to bilo moguće u tadašnjem momentu, a sve radi 
ujedinjenja Dalmacije s Hrvatskom. Tako u broju 27. počinje Matija 
Ban svoj članak »lspitivanje političko-slavenskih pitanja«, pisan širo- 
kim poznavanjem svih slavenskih naroda i njihovih političkih odnosa.“ 
On ustaje otvoreno protiv. panslavizma i panrusizma i zastupa konfe- 
deraciju ravnopravnih i slobodnih slavenskih naroda. Ban ustaje ta- 
kođer protiv onih Južnih Slavena, koji su za slavensku federaciju, ali 
federaciju vrlo mnogih malih državica, od kojih bi svaka obuhvatala 
teritorij historijskih pokrajina. »Prema tome bi Hereegovina imala 
administraciju odijeljenu od Bosne, Slavonija od Hrvatske, a stara bi 
Raša uskrsnula; na taj bi se način moja mala Dalmacija sastojala od 
više država, jer bi osim Dubrovačke i Poljičke republike, ako hoćemo 
da budemo pravedni i konsekventni, trebalo restaurirati i stare repu- 
blike Splita, Trogira, i Zadra, kao i državu Neretljana«. »To je prava 
stranka natražnjačkih Slavena.« Druga je stranka umjerenjaka i prak- 
tičara, koja bi htjela, da se slavenstvo dijeli u nekoliko velikih frakcija, 
omeđenih glavnim narječjima, od kojih bi svaka imala svoju posebnu 
administraciju, a sve jednu centralu. Treći sistem je najnoviji, »austrij- 
ski panslavizam«, t. j. centralizacija federalizma, gdje bi se htjelo, da 
razne slavenske austrijske grane imaju samo jednu zajedničku. admni- 
nistraciju ili da svi Slaveni u feđerativnoj Austriji sačinjavaju posebnu 
državu. Matija Ban je za federaciju velikih slavenskih grupa u federa- 
tivnoj Austriji. 

Vrlo je zanimljivo mišljenje Matije Bana o talijansko-slavenskom 


pitanju. : D 
»Talijansko-slavensko pitanje okreće se cijelo oko posjeda obale 
sjevernog gornjeg Jadrana. — Sama je priroda stvorila 


Jadransko more izričito slavenskim. Čini se, da oni 
(Talijani), ne shvacaju veliku promjenu, koja je nastala u ovim kra- 
jevima od vremena, kada su oni ovdje vladali do danas, i o još većoj, 
koja se sprema. Oni slabo poznaju cilj našega narodnog pokreta i ne 
vide, da je pitanje jadranske obale za Južne Slavene, a napose za 
ilirsko-srpsku granu, koja je nastava, jedno od životnih pitanja; da bi 
oduzimanje primorja značilo odsjeći noge njihovu političkom tijelu, 
upravo tako, kag da bi se oduzeli svi prirodni izlazi cijele njihove trgo- 
vine; đa bi to značilo sljerati ih u unutrašnjost zatvarajući im silom 
svaki saobraćaj s udaljenijim narodima, s kojima su u vezi pomoću 
mora. — Talijani ne vide, da zbog svih tih razloga Slaveni moraju 


* +L'Av,« 27. br. 

svom silom gravitirati prema Jadranu.« Ban pobija tvrdnju onih, koji 
misle, da bi trebalo, da Istra i Dalmacija pripadnu Italiji, jer u njima 
žive Talijani. Uzimajući u obzir cijelu obalu od Trsta do Budve, on 
priznaje, da je jedna osmina primorskih Slavena primila talijanski 
jezik i talijanske običaje, ali da su oni kraj svega toga ostali po rodu 
Slaveni. Nije istina, da se na cijeloj obali, a napose u gradovima govori 
talijanski. U Kotoru i Dubrovniku govori se općenito slavenski, a u 
Splitu govori slavenski dio stanovništva, u Šibeniku je zapovjedni jezik 
narodne garde slavenski, Bakar je malo ognjište Slavenstva. Trst nema 
nikakve narodnosti, jer u njemu stanuju sve narodnosti i govore se 
svi jezici. Talijansku su revoluciju pozdravili s veseljem u Dalmaciji 
i Istri svi, a to zbog mržnje na austrijsku vladu. »Da je tada talijan- 
ska flota plovila duž obale Istre i Dalmacije, nema sumnje, da bi se i 
te dvije pokrajine bile na isti način pobunile.« »Ali je bečka martovska 
revolucija kod većine stvorila nove simpatije, kad se čulo, da će se 
svim narodima dati jednake sloboštine, a naročito onda, kad se doznalo 
za rad u Zagrebu i njegovo iraženje, da se Dalmacija spoji s Hrvat* 
skom.«* Tada su se prilika promijenile, dvije stranke, koje su nastale 
utopivši se začas u opoju liberalizma, opet su se pojavile s biljegom 
različite narodnosti. Između Talijana i Halomana, koji su htjeli, da se 
obala talijanizira i da pripadne Italiji, i između Slavena, koji su htjeli, 
da ona bude slavenska i vjerna Austriji, bila je birokracija, protivna 
Talijanima, jer su željeli da promijene vladu, protivna Slavenima, jer 
su željeli promjenu administracije i službeni jezik, koji bi imao za- 
mijeniti talijanski, a slavenski oni nisu poznavali. Unatoč radu te biro- 
kracije, koja je vidjela najbolji izlaz za sebe, ako te dvije stranke 
drži jednako jake, prevagnuše Slaveni. 

Narod se počeo izjašnjavati. Prvi se izjaviše Obrovčani. Osam 
općina splitskog okruga pisalo je banu u istom smislu; Kotor nije po- 
slao svojih poslanika u Beč; nego je odredio, da imaju poći u Zagreb, 
Dubrovnik je pisao Zagrebu u duhu ilirskom, Makarska je gojila iste 
slavenske osjećaje, Korčula je poslala pomoć, malu, ali od srca, za rat 
za slavensku stvar, iz Trsta su trgovci s primorja poslali većih svota, 
Senj je s ushitom pristajao uz Hrvatsku. . Rijeku, koja je htjela s 
Madžarima, prisilili su na to. Molba s mnogobrojnim potpisima sa svih 
strana Dalmacije poslana je konstituanti u Beč. Molilo se, da se u 
sudove i škole u Dalmaciji uvede slavenski jezik; nekoliko mjeseci prije 
toga sličan je spis poslan Slavenima skupljenim na kongresu u Pragu, 
preporučujući im interese dalmatinskih Slavena. Sve to zajedno s po- 
razom Italije dovelo je do propasti »italizma« na slavenskoj obali.“ || 

Sađa, kako kaže Ban, italizam nije više moralna snaga. Njega sa“ 
činjavaju samo »činovnici stranci, koje svak mrzi, talijanski emigranti, 


* 5 >L'Av.« 1849. god., 30. br. 
% »L. Av.« isti broj. 

koje niko ne pozna, i mali dio građana.« Oni intrigiraju i varaju narod 
prikazujući mu Hrvate kao barbare siromašnije od Dalmatinaca, kod 
kojih još vlada feudalizam, Jelačić je, kažu, pravoslavac, koji hoće 
uništiti katolicizam, da se je pobunio protiv cara i slično. Strani svijet 
zavode štampom, vladu protestima uime istarske i dalmatinske narod- 
nosti. Ali sve je uzaludno, mora da pobijedi sedam osmina Slavena i 
sjedinjenje Dalmacije s Hrvatskom. Pa kad bi to i htjela učiniti vlada, 
ne će to trpjeli ostali Slaveni. Ali je »i u najvećem interesu Austrije s 
obzirom na separatističke tendencije austro-talijana da dade, koliko je 
samo moguće, prilike za razvoj slavizmu u provincijama Istri i Dal- 
maciji, koje graniče s Italijom i u kojima se vrši talijanska propaganda. 
Taj se razvoj ne može inače potpuno izvršiti osim sjedinjenjem s 
Hrvatskom. Time bi bila presječena i posljednja nit talijanskim na- 
dama na te pokrajine; jer dok su one izolirane, talijanska se stranka 
nada, da će ih, ako dođe do novog talijanskog ustanka i jake pojave 
talijanske flote na Jadranu, moći privući na svoju stranu, ali kad bi 
se jednom one inkorporirale ostalim slavenskih pokrajinama, to ne bi 
bilo moguće, i nikad se ona stranka ne bi usudila da to pokuša. I u 
tom je sva tajna bijesne srdžbe, s kojom ona progoni ideju dalmatinske- 
hrvatskog ujedinjenja.« Talijani se moraju uvjeriti, da njihova domi- 
nacija ne bi naišla na simpatiju kod naroda ove obale, nego na otpor. 
Zbog toga neka oni prepuste Dalmaciju Slavenima, a ona će sačuvati 
talijanski jezik i biti veza između Talijana i Slavena, koji i jedni i 
drugi imaju jakih interesa da ostanu prijatelji. 

Ban govori naširoko o odnosima ugarsko-slavenskim. A onda za- 
ključuje: »Slaveni su pobijedili ili će pobijediti sve austrijske narod- 
nosti, talijansku, njemačku i madžarsku. Austrija treba da postane 
isto tako slavenska država, jer će i onako prije ili kasnije Talijani da 
se sjedine s Italijom, a Nijemci s Njemačkom. To je i interes Dinastije. 
Ako ona bude, hoteći zadržati integritet, to sprečavala, propast će. 
Što se tiče Turske, njezin je raspad siguran i neizbježan. Slobodna 
Srbija privlači ostale Slavene, a u prvom redu Bosance, Bugare, Make- 
donce i Albance. Postoji već nekoliko godina utjecaj Hrvatske, Slavo- 
nije i Dalmacije, a i svih austrijskih Slavena. Napokon raspravlja Ma- 
tija Ban o Slavenima i Njemačkoj i poziva Nijemce na savez i prija- 
teljstvo sa Slavenima. 2 

Na kraju iznosi Matija Ban »Projekt novog sistema slavenske 
organizacije«. Taj bi bio: Slavenska konfederacija, u koju ne bi ušli svi 
Slaveni, nego samo Slaveni u Turskoj, koji bi se emancipirali poput 
Srba, austrijski Slaveni, saski i pruski Slaveni, jednom rječju neruski 
Slaveni, slobodni Slaveni. U toj bi konfederaciji sultana kao vrhovnog 
glavara turskih slavenskih pokrajina zastupao srpsko-bugarski namje- 
snik, car austrijski i kraljevi Saske i Prusije.« Dakle: »Politička orga- 
nizacija narodnosti, nezavisna od raznih država, među kojima su one 

podijeljene, ali u sporazumu s partikularnim i punim interesima svake 
države.« Ban je svijestan, kako se sve, što on iznosi, protivi i tada- 
šnjem stanju u pojedinim državama i internacionalnim eventualnim 
zapletajima, a u prvom redu ciljevima Talijana i Nijemaca. koji su 
htieli, da se, zbacivši sve vladare, nacionalno ujedine. On želi, da svi 
oni od ideje narodnosti prijeđu k ideji čovječanstva, i onda bi to ra- 
zumjeli i htjeli. 

Orsato Pozza (Orsat, Medo Pucić), da približi Dubrovčane ideji 
sjedinjenja s Hrvatskom, piše u »L' Avveniru« članak »O nekim Du- 
brovčanima, koji su bili hrvatski banovi«. To je njega napunilo pono- 
som i ushitom, pa se nada, da će se i Dubrovčani radovati, kad to 
saznaju." 

U 30. broju »Slavenskog Juga« napisao je Orsat Pucić članak 
»Sačinjavamo li mi jedan narod?«, koji je zatim izašao u 34. broju 
lista »L'Avvenire« s istim naslovom, samo na talijanskom jeziku 
oGFormiamo noi una nazione?«). U pijemontskoj narodnoj 
skupštini izjavilo je ministarstvo ovako: »Kada se naši susjedi Slaveni 
budu uzdigli na dostojanstvo nacije, onda ćemo im priteći u pomoć u 
relaciji općih interesa.« I Pucić misli, da Južni Slaveni još nisu nacija, 
a to zbog toga, što nisu slobodni, a ni ujedinjeni. Kada "se austrijski 
Slaveni ujedine, tada će u svom naručju između Zemuna i Kotora obu- 
hvatiti i Slavene u turskom carstvu. »Tako će početi za nas budućnost, 
iako će poćeti i naša historija, naše ime, riaša slava, naše dostojanstvo«. 

31. ožujka 1849. god. izašao je posljednji, 35. broj lista »L'Avve- 
nire«. Uzrok, šlo je »L'Avvenire« prestao izlaziti, bio je novi zakon 
o kauciji za novine. Kako »L'Avvenire« nije mogao iu kauciju položili, 
morao je prestati da izlazi. Uredništvo je njegov prestanak zaključilo 
time, da ono samo suspendira publikaciju lista. »Ne umire on, on je 
zadrijemao, da se jednog dana probudi, možda jači; sličan u svom 
svršetku onome, što narodna predaja priča o svom najmilijem junaku 
Kraljeviću Marku. Moja je svrha bila da putem ljubavi približim ele- 
mente dviju narodnosti, koje hoće da silom drže u zavadi perfidija, ne- 
znanje i fanatizam. Dobro znam, koliko je uspjeha imalo moje podu- 
zeće, ali ne očajavam. Za velike ideje ljudskog progresa vjekovi su 
dani, a nastojanja pojedinaca tanke niti. — Ako bi se rodile misli, koje 
bi, bolje od onih, koje smo mi iznosili kao projeki, mogle da stvore 
novo sretno doba za Južne Slavene, ja ću se prvi diviti, s veseljem ću 
ih odobravati, ali neka njihova baza bude: sloboda, jednakost, bratstvo 
među ljudima i među narodima. Naš »Avvenire« (Budućnost) ulazi u 
svoje prirodno područje budućnosti i pozdravlja vas.« Kao vinjeta do- 
dana je ispod toga žara, kosa i ostali mrtvački znakovi. 


" »L.Av.« 1849. god., 30., 31., 32. i 33. br. 
* »L'Av.« 1849, -gad., 30., 31. i 32. br. 

Napokon je 1849. godine popustio i Kuzmanić i primio novi hrvat- 
ski pravopis, pa je i prvi broj »Zore« 1849. god. štampan već tim 
pravopisom. Na žalost »Zora« je tada pala na šezdeset predbrojnika. I 
da nisu hrvatski oficiri zadarske Leopoldove regimente i nekoliko čeških 
rodoljuba pritekli u pomoć, ne bi »Zora« više izašla. O pravopisu kaže 
Kuzmanić »Svergosmo ovi pravopis 1848. god. jer nemogosmo se na 
njemu pomoći; a sad opet ga namećemo deržeći, da današnja sloga 
slavjanska nije prazna ricč. A vi učeni Dalmatinci i Bošnjaci nemojte 
zamieriti, nije prilika, da se mi dan današnji s osobitim verstopisom 
odlikujemo od većine Slavenah.«* 

»Zora« je stajala 45 krajcara za četvrt godine, u Zadru 30 kraj- 
cara. Uza sve to ona je gubila pretplatnike i polako trnula, dok nije 
nakon nekoliko brojeva 1849. godine i utrnuja. 

»Gazzetla di Zara« postala je u 1848. godini suviše libe- 
ralan list, tako da vlada nije željela, da i dalje bude njen službeni 
glasnik. Osim toga vlada je htjela da zadovolji i dalmatinske Slavene 
i da njen službeni list bude štampan i njihovim jezikom. Zbog toga je 
počela izdavali 1. ožujka 1849. godine svoj novi službeni, dvojezični 
list: »DOsservatore Dalmato« — »Smotritelj Dalma- 
tinski.« S lijeve strane bio je talijanski tekst, s desne njegov prije- 
vod na hrvatski jezik. Urednik toga službenog lista bio je Jakov Chiu- 
dina, dotadašnji urednik »Gazzette«, a prevodilac na hrvatski jezik dr. 
Kuzmanić, doladašnji urednik »Zore«. Izdavač lista bila je štamparija 
Battara. 

Novi list bio je u političkom pogledu sasvim povučen, donosio je 
samo službene oglase i izvještaje i tek po koju političku vijest, tako 
da nije mogao nipošto zadovoljiti Dalmatince, koji su se već bili naučili 
na slobodu štampe. Videći, da tako ne ide i da će izgubiti čitaoce, pro- 
mijeniše listu formu; od 1. lipnja izlazila su zapravo dva lista: 
»LOsservatore dalmato«, samo na talijanskom jeziku četiri 
puta na nedjelju, i »drugi časopis skroz po hervatski«, »Glasnik 
Daimatinski«, dva puta na nedjelju. Ali svejedno ni jedan ni 
drugi list nisu još uvijek mogli skupiti oko sebe ni suradnika ni pobuditi 
veći interes kod publike. Kuzmanić je tada počeo u »Glasniku« braniti 
način svoga pisanja i napadati zagrebački i srpski. Kuzmanić, koji nije 
nikada volio Srbe, znao je često da polemiku za čistoću jezika začini 
neprikrivenom antipatijom prema Srbima. U tome su Kuzmanića po- 
magali otac Verdoljak i karlobaški župnik Starčević. I tako se desilo, 
da su se, poslije široke nacionalne sloge dalmatinskih Slovena, Hrvata 
i Srba, počela već 1849. godine javljati razmimoilaženja. 

U takvim su prilikama neki dalmatinski pisci pisali u zagrebačkim 
listovima »Slavenskom Jugu« i »Narodnim Novinama«. U »Slaven- 


* Z. D. 1840. g, 1. br. — SI. Jug 1849. g, B. br. 

skom Jugu« 5. svibnja 1849. g. štampan je dopis iz Dalmacije sa 
šifrom S. P. (Špiro Popović). Pisac preporučuje slogu i odbacivanje 
svake međusobne mržnje i zavisti. »U našoj otačbini Dalmacii dvije 
se nahode narodnosti; jedna je brojem daleko pretežnija, slavenska; 
druga umom naprednija, talijanska. Mi se moramo starati, da svaka 
od ovih u prirodna prava svoja uđe i od njih potpuno slobodno upo- 
trebljenje činiti uzmože: da jedna narodnost pokraj druge u podpunoj 
slobodi umne svoje sile razviti i cvjetuće svoje stanje dostignuti može«. 
Dopisnik očekuje najveću potporu od svećenstva, koje je najbliže 
narodu i koje je dužno živjeti s narodom. Svećenici treba da narod 
upućuju u ustav. Svećenici neka upućuju narod i odvraćaju ga od 
onih, koji hoće da ga zavedu. Oni moraju biti pravi poslanici, a ne 
najamnici, i na njima je velika odgovornost zbog toga. 

J. A. vidi napredak Zagrepčana i Tršćana i upoređuje ga »s nazad- 
kom nas Dalmatinacah. Nazadak je, jer nema nikakovog napredka. 
Današnje je stanje Dalmacije isto, kao što je bilo pod Metternichom. 
Kamo napredak drušiva Sl. Lipe u Zadru? Kamo napredak narodnih 
učionicah? Kamo napredak narodne književnosti? Nađe li se koji, da 
od svog imanja za narodne učionice i našu književnost štogod priloži? 
Kamo sveštenici i postaraše li se, da uslade prostom narodu svetinju 
njihove narodnosti? Kamo bratinstvo i sloga? Nišla toga kod nas 
nema, — pa je li to pravi nazadak?« 

»Glasnik Dalmatinski« bio je sada jedini list u Dalmaciji, koji je 
izlazio na hrvatskom jeziku. Ali s »Glasnikom Dalmatinskim« nisu bili 
zadovoljni pravoslavci. Jedan dopisnik piše »Narodnim novinama«, 
kako bi trebalo pisati u »Glasniku Dalmatinskom«. To bi on učinio, da 
»taj list izopačenjem jezika i izgovora, i bratinski vjerozakon vrijeđa- 
jućim izrazima, više na raztrojenje i nazadak, nego na sjedinjenje i 
napredak naš ne smiera; i s tim odlikujući se od svih naših listovah 
mjesto osobnoga sačinjava, dok se u neznatnosti svojoj ili neosviesti, 
te praocem sloge i ljubavi udari, ili prezren od sviuh, kao pokojna mu 
sestra Zora, ne umori se i ne klone". 

Ali nije taj dopisnik bio jedini koji je tako mislio o »Glasniku Dal- 
matinskom«. Tako misli i Špiro Popović.“ Utvrđeno je, da nema za 
naš narod veće nesreće — kaže Špiro Popović — od vjerozakonske 
nesloge i mržnje. Svi su slovenski listovi, osim jednog ciglog, nadah- 
nuti tim duhom, i svi se trude da pridonesu što više slozi. »Jedini Gla- 
snik Dalmatinski starim je kužnim dahom urednika svoga nadahnut«, 
jer on dopušta, da se u tom listu štampaju članci, kojima se napadaju 
pravoslavci, a time se širi nesloga i mržnja. Špiro Popović žestoko 
napada Kuzmanića, što hoće da i opet, kao i u »Zori«, zadrži svoj 


19 »Nar, Nov.« 1849. god., 96. br. 
*! Nar, Nov.« 25. VII. 1849. god., 99. br. 

jezik. Prekorava ga, što mu list ništa ne valja i poziva ga, »da se 
ogleda na druge naše listove i podobno njima neka se za dobro našeg 
naroda zauzme, a okani se utrobu rođene matere bezbožnim rukama 
trzati, jer ga za takovo bogomrsko djelo prokletstvo naše i potomstva 
očekiva.« 

»Glasnik Dalmtatinski«, namijenjen od vlade da udovolji slavenskoj 
većini Dalmacije, ne samo što pod uredništvom Kuzmanićevim nije 
odgovarao, nego je svojim pisanjem ljuto ogorčio skoro sve prijatelje 
narodnog jezika i sjedinjenja. Prekoravali su ga, da još nikad nije ni 
riječ kazao u duhu narodnom o narodnim školama, o narodnoj pro- 
svjeti i t. d. Prekoravali su ga, da sije vjersku mržnju, netrpeljivost, 
da potvara težnje Hrvata i Srba rusizmom i da nepristojno napada 
ljude zaslužne za narod i njegovu književnost.'? 


i Nar. Nov. 8. II. 1850. god. 

XXIX. 


PROBUĐENA KNJIŽEVNA I NACIONALNA DJELATNOST 
DUBROVČANA 1849. do 1851. GODINE. 


Već smo vidjeli, kako je ustav probudio Dubrovčane i dao im 
novu snagu, da se okupe i porade za nacionalni preporod i narodno 
ujedinjenje. Dubrovnik je postao ponovo slavenski. »Vi se tamo zabav- 
ljate izključivo politikom — piše jedan Dubrovčanin »Narodnim Novi- 
nama«, — a mi ovamo naslojimo za književnost. Iz pečatnje Frana 
Martechinia izišla je nastojanjem popa Antuna Roči jedna pjesnička 
umotvorina od 16-og vieka imenom Mandalicna pokornica po Ivanu 
Vučićeviću, vlastelinu Dubrovačkomu, spjevana. Isti gospodin Roči 
sada pečati i Oracia vješto prevedena na naš jezik od pokojnoga 
Hidie koji je umro prie nekoliko godinah. Otac Ljud. Čurčia pečatao je 
svoje »Tridnevje sv. Vlaha.« Mladi su književnici sastavili svoj »Du- 
brovnik«, koji će izlaziti svaka godine. Oko toga posla nastoji g. Matija 
Ban. Izašao je i »Srpsko-dalmatinski magazin«, uređen od Nikolajevića. 
Štampa se u Zadru, jer dubrovačka štamparija nema ćirilskih slova, ali 
će ih brzo nabaviti. »Kao što vidite, Dubrovnik postaje ono, što je prie 
bio u Dalmaciji, središte slavjanske književnosti.« Malija Ban predaje 
besplatno narodni jezik svima, koji hoće da ga uče. Čitaju se sve više 
i »Narodne Novine« i »Slavenski Jug«. & 

U Dubrovniku su dvije stranke: aristokratska i demokratska. 
Aristokrati hoće isto što i demokrati, samo što bi prvi htjeli provesti 
reforme postupno i mirnim putem, a drugi naprasno. 

Vidjesmo, kako je dolično zastupao narodnu misao u Dalmaciji 
dubrovački »L'Avvenire«. Njegov dostojan nasljednik bio je »Dubrovnik 
— cviet narodnog knjižeštva«. To je zapravo almanah pjesama i čla- 
naka, sve odreda na hrvatskom jeziku. Prvi je svezak izašao u Du- 
brovniku u štampariji Martekinijevoj 1849. godine. Uvodnu riječ »Du- 
brovniku« napisao je Orsat Pucić kao predgovor »Plandovanjima« 
Ivana Bunića Vučićevića. U tom predgovoru slavi Orsat Pucić slaven- 


* »Nar, Nov.« 5. XII. 1849. god., 209. br. 

sku svijest staroga Dubrovnika i njegovu političku slavu. Upoređujući 
prošlost s tadašnjicom, kaže pisac: »Pali smo, braćo, duboko pali! A 
osobito smo mi Dubrovčani tako pali u svemu, da. danas nahodimo 
razliku višu između nas i našieh otaca negoli između njih i ljudi staro- 
davnieh vremena.« 

Matija Ban napisa članak »Zercalo poviestnice dubrovačke«. Prvi 
«dio tog članka »Razdielak politični« svršava se ovako: »Budućnost Du- 
brovnika sva je u slavjanstvu. On bez ikakove sumnje ne će nikada 
polučiti svoju sjajnu prošlost političnu; ali u krilu slavjanstva dignut 
če se opet materijalno, kao glavna luka Bosne i Hercegovine.« 

Drugi dio članka je »Razdielak književni«. U njemu kaže Ban, »da 
se nahodi u dubrovačkih pjesnikah koji trag slavjanskim mislima«, i 
iznosi te tragove. U »Dubrovniku 1849. g.« nalazi se i čuvena Prerado- 
vićeva pjesma »Dubrovniku«, koja svršava vjerom, da će novo sretno 
doba za Dubrovnik doći onda: 


»Kad ti dica budu Slavjanici, 
Kada Giorgi, Gondola i drugi 
Opet budu Gjorgjić, Gundulići.« 


Poslije Preradovićeve pjesme nalaze se u istom godištu »Dubrov- 
nika« i pjesme Antuna Kaznačića »Vienac narodne slave«, pune narod- 
noga osjećaja, zatim prijevod prvog pjevanja Omirove Odisie od Orsata 
Počića (Pucića), pa »Neke pjesmice« dra. J. A. Kaznačića. Treći dio 
toga almanaha 1849. godine je »Kita naroine piesme, dopisi i t. d. 
Tu se nalazi i »Osnova sveslavianskoga jezika« od Matije Bana. 

»Dubrovnik« je izašao i 1850. i 1851. godine, uređivan i dalje u 
Dubrovniku, a štampan u Zagrebu, i to za 1850. godinu u Gajevoj 
štampariji, a za 1851. u štampariji Franje Župana. U uvodu »Du- 
brovnika« za 1850. godinu kaže Matija Ban: »Ovaj letopis postankom 
svojim označio je novo doba u životu dubrovačkom, doba slavjan- 
sko-književnoga preporodjenja.« 

I drugi svezak »Dubrovnika«, t. j. za 1850. godinu prožet je istim 
duhom kao i prvi. Navest ću samo nekoliko redaka iz toga sveska. 


U pjesmi »Hrvatima«, poziva Ban Hrvate u boj za slobodu: 


»Ko će toj podlosti 
Da se povine? 
Pustit da hrvatsko 
ime mu izgine? 

Da rodom vlada mu 
Tudjinski rod?« 

U sva tri godišta, osim jedne pjesme Preradovićeve,,sve su ostalo 
pisali Dubrovčani. »Dubrovnik« je oko sebe okupio sve tadašnje du- 
brovačke pisce, a svojim je isticanjem srpstva djelovao tako, da su se 
neki Dubrovčani priznavali za Srbe. 

1 tako su sada u Dubrovniku izlazila dva godišnjaka na hrvatskom 
jeziku. »Dubrovnik« latinicom i »Dalmatinski magazin« ćirilicom. Du- 
brovnik je tada doista postao »središte književne radinosti« na dalma- 
tinskom jugu. 

Mladi Dubrovčani, koji su se tada okupili oko Matije Bana i Orsata 
.Počića (Pucića), bili su Juraj Ban, Aleksandar Banović, Stjepan Bra- 
daš, Ljudevit Čurćija, Pero Franasović s Korčule, Miho i Marinica 
Gjorgjić, Pero Marinović, Niko Počić, Antun Roči, Luka Svilović, Ur- 
ban Stanić, Antun Šodernja, Mato Vodopić i Korčulan Zafron. To je 
bila mlađa generacija uz stare narodne ljude Niku Arbanasa, Miha Be- 
nića, Antuna Kaznačića, Sabu Frankovića i Miroljuba Radeljevića.* 

»Dubrovnik« su toplo pozdravile beogradske »Srpske novine« i po- 
stavile za primjer »Glasniku Dalmatinskom«: neka iz nje (te knjige) 
načela slavjanske narodnosti i sloge ponjaju i po njima se vladaju.«* 


2 »Dubrovnik« 1851. god, 2. i 3. str. 
* »Nar, Nov.« 26. |. 1850. g. 

XXX. 


s 


OKTROIRANI USTAV I APSOLUTIZAM 


Ustav od 4. ožujka 1849. god. — Odjek u Hrvatskoj i Dalmaciji — 
Carski otpis od 7. travnja 1850. god. — Ukidanje ustava 31. prosinca 
1851. godine 


Istim carskim reskriptom, kojim je 22. listopada 1848. g. zaklju- 
čeno zasjedanje parlamenta u Beču, određen je nastavak njegova za- 
sjedanja za 15. studenoga u Kromjefižu. Ali je 10. studenoga izašao 
drugi carski manifest, kojim se otvorenje sjednica parlamenta odgađa 
od 15. na 22. studenoga. Dan prije sastanka parlamenta u Kromjefižu 
imenovao je car novo ministarstvo s knezom Feliksom Schwarzen- 
bergom na čelu i ministrom unutrašnjih poslova grofom Franzom Sta- 
dionom. Knez Schwarzenberg bio je kandidat vojničkih krugova, koji 
su tražili jaku vladu, sposobnu da dokrajči revoluciju i sve ono, što 
je ona, donijela. Tome je knez Schwarzernberg polpuno odgovarao. On 
je mrzio sve, što je bilo liberalno i napredno, zagovarao strogi apsolu- 
tizam, a pored toga je bezobzirno ostvarivao svoje namjere. I grof 
Stadion nije nikako bio prijatelj revoluciji, a bio je protivan i parla- 
mentarnom režimu. — * 

Čim su ta dvojica stupila u ministarski savjet, bilo je jasno, kuda 
će ploviti lađa austrijske države. Ali, uza sve to, malo je tko mislio, 
da će oni ukinuti sve ono, što je narod izvojštio poslije 15. ožujka. U 
toj nadi pođoše zastupnici u Kromjefiž, i poče se tamo novo zasjeda- 
nje parlamenta. : 

27. studenoga dođe ministar predsjednik Schwarzenberg u parla- 
ment i održa govor, koji je zastupnike učvrstio u vjeri, da će vlada i 
parlament zajedno raditi na ustavu, a on će odgovarati naprednim 
nastojanjima, zadovoljiti bar donekle narodne težnje i ukloniti moguć- 
nost nove revolucije. Ministar predsjednik je u svom govoru isticao 
»Primamo iz ruku Njegova Veličanstva upravu vlade i s njom spojenu 
odgovornost, čvrsto riješeni da se čuvamo svakoga neustavnog utje- 

caja, a isto tako da ne dopustimo, da se bilo kako povrijedi egzeku- 
tivna vlast.« »Hoćemo iskreno i bez rezerva ustavnu monarhiju.« »Mi 
hoćemo takvu iormu vlade.... hoćemo da se ona osniva na ravno- 
pravnosti i na slobodnom razvitku svih narodnosti kao i na jednakosti 
svih građana pred zakonom.« »Hoćemo, da je ona garantirana od jav- 
nosti u svakoj grani državnoga rada, poduprta od slobodnih općina 
i od slobodnog sastava pojedinih pokrajina u svim njihovim unutrašnjim 
interesima, povezana zajedničkim vezom jake centralne uprave.« 

»Nadamo se, da ćemo, što je brže moguće, moći predložiti na 
sankciju Njegovu Veličanstvu rezultat, vaših rješenja o uslavu.«..... 
»Bit će nam uvijek pred očima dvostruk cilj: neumanjeno čuvanje slo- 
boda, koje su garantirane svim narodima Austrije, osiguranje prilika, 
bez kojih ne može da postoji sama sloboda. Zbog toga je naša namjera 
da radimo svom postojanošću i energijom, da te prilike postanu stvar- 
nost i da se savjesno ispunjavaju.» »Ministarstvo ne će da zaostane 
za liberalnim i popularnim (narodnim) ustanovama: štaviše, ono pri- 
znaje, da je njegova sveta dužnost da se postavi na čelo tog pokreta.« 

»Seljaci, sada oslobođeni tereta, koji je bio vezan uz zemlju, če- 
kaju s nestrpljenjem odredbe zakona o visini i načinu odštete kao i o 
tangenti odštete, koju će trebati pridonijeti i koja treba da bude po- 
stavljena na osnovu pravednosti.« 

»Osnovn4 baza slobodne države su slobodne općine. Zbog toga je 
hitna potreba, da im se liberalnim pravilnikom osigura njihova neza- 
visnost u radu i administraciji u granicama, koje su postavljene s obzi- 
rom za zajedničko dobro.« 

Ministar predsjednik govorio je o pojednostavljenju admininistra- 
cije, o reformi sudske uprave, o zakonu o štampi, o zakonu o udruži- 
vanju, o prošlim događajima u Beču, o odnosu prema Lombardiji i 
Veneciji, o ratu s Madžarima, o odnosu prema Njemačkoj i o drugo. 
Napose je istaknuo, što se tiče parlamenta ovo: »Gospodo! Veliko 
je djelo, kojeg treba da se pothvatimo u sporazumu s narodima, osni- 
vanje nove veze, koja će ujediniti sve pokrajine i stanovnike monarhije 
u jednu jedinu veliku državu.«t" 

Taj govor ministra predsjednika priopćio je odmah sutradan mini- 
star unutrašnjih djela grof Stadion svim namjesništvima Austrije, da 
ona to dalje dostave nižim političkim činovnicima. 

»Predsjednički dekret« dalmatinske vlade upozorava u vrlo odluč- 
nom tonu podređeno činovništvo na govor ministra Schwarzenberga 
i na dopis ministra unutrašnjih djela Stadiona i poziva ga, da iskreno i 
zdušno surađuje. Predsjedništvo dalmatinske vlade pozivajući se na 
dopis ministra unutrašnjih djela određuje, da »svaki činovnik, koji bi 
mislio, da se ne može priljubiti gledanju c. k. Ministarstva ili bi se po- 


! Decreto presidenziale N. 2644 — Discorso del Ministro Presidente tenuto 
a Kremsier nella seduta della Constituente il 27 novembre 1848. 

kazao nesposoban za to, ima da bude maknut sa svog položaja bez ika- 
kva ličnog obzira.« Predsjedništvo dalmatinske vlade poziva sve či- 
novnike, da strogo paze na podređeno činovništvo, pod ličnom odgo- 
vornošću svih glavara ureda. Svaki slučaj, u kojem bi se neki činovnik 
pokazao protivnikom vlade, ima biti prijavljen Namjesništvu. »Svako: 
smetanje javnog mira i reda ima da bude encrgično i dostojan- 
stveno slomljeno, kako to dolikuje vlađi, koja je svijesna svoje vlastite 
snage.« ; 

Ministar unutrašnjih djela Stadion upravio je 28. studenoga spo- 
menuti dopis svim namjesništvima i ujedno im priopćio, da su svakom 
pojedinom namjesniku povjereni svi politički poslovi i nadzor nad osta- 
lim granama uprave. U vezi s time je i lična odgovornost samoga 
namjesnika ili njegova zamjenika. Zbog toga namjesništvo najstrože 
poziva sve činovništvo na rad, na ispunjavanje dužnosti i na odanost 
vladi. 

Poslije nekoliko dana, 7. prosinca, upravio je ministar Stadion nov 
dopis dalmatinskom namjesništvu, u kome ponovo ističe iste smjernice, 
ali pojačava nadzor nad činovništvom. »Svaki pojedini činovnik, bilo u 
uredu ili van njega, treba da se tako vlada, da jasno pokazuje svijetu, 
da on stupa zajedno s vladom.« »Svakome je, razumije se, slobodno da 
istupi iz službe, čiji se individualni pogledi i uvjerenje ne bi slagali s 
uvjerenjem centralne vlasti«. »Svaki politički činovnik ili mora da se 
odrekne svoje dužnosti ili se ima vladati u svom govoru i djelovanju u 
uredu i van njega tako, da se ne može ni posumnjati'o njegovu iskre- 
nom djelovanju u smislu i duhu vlade.«? 

Odlučno i oštro stajalište, koje je uzela vlada prema činovništvu, 
odgovaralo je duhu novog ministarstva. Ono se brzo odrazilo na dal- 
matinskom činovništvu, a i na dalmatinskim općinama. Mnogi činovnici, 
koji su prihvatili liberalne ideje, uzmakoše. Očito je bilo, da novo mi- 
nistarstvo ne će trpjeti činovnike, napose političke, a u to doba su bili 
to i sudski i općinski činovnici, koji se ističu liberalnim ili demokratskim 
idejama. Mjesto slobode misli i govora, što je bilo zajaračeno aprilskim 
ustavom, sada je vlađa određivala, da činovništvo ima da radi i govori 
samo u smislu vladinih intencija, i to čak dotle, da se ni ne može po- 
sumnjati, da činovnik nije sasvim uz vladu. Vlada je štaviše pozivala, 
da svaki starješina ima odmah da prijavi činovnika, koji ne radi u 
tom pravcu. Znajući za to, svatko se bojao doušnika, i u Dalmaciji nije 
nijednom činovniku padalo na pamet, da se ne upravlja sasvim po 
onom, što vlada hoće. U to je vrijeme državni činovnik u Dalmaciji 
bio razmjerno vrlo dobro situiran, i njegovi su mu materijalni interesi 
nalagali, da taj svoj položaj saćuva. Istina je i to, da dalmatinskim 
činovnicima i nije bilo teško vratiti se na dane prije 15. ožujka, jer su 


? Okružnica dalmatinskog namjesništva N. 2698 P. 


oni već u starom Metternichovu sistemu bili u tom dobro dresirani. 
Sad se sve vraćalo na staro, ma da je ministar predsjednik govorio o 
ustavnim sloboštinama, o liberalnom napretku, o slobodnim općinama. 
Sve se to moglo ticati drugih, ali ne činovništva. Stadionov dopis bio 
je i suviše otvoren, da bi se ma i začas moglo pomisliti, da i činovnik 
smije slobodno govoriti i raditi, ako hoće da ostane na svom mjestu. 

Međutim se zbila i druga krupna stvar u monarhiji: car Ferdinand 
odrekao se 2. prosinca 1848. g. prijestola, njegov brat nadvojvoda 
Franjo Karlo odrekao se svoga prava na nasljedstvo prijestola, a nje- 
gov je sin, kao car Franjo Josip L., stupio na austrijsko prijestolje. To 
je toga istoga dana ministar predsjednik SchWarzenberg objavio kon- 
stituanti u Kromjerižu. 

U svojoj proklamaciji novi je car jasno govorio: »Čvrsto riješeni, 
da sjaj krune sačuvamo nepomućen, ali spremni, da Naša prava dije- 
limo sa zastupnicima Naših Naroda, mi računamo, da ćemo s Božjom 
pomoću i u sporazumu s Narodima uspjeti da ujedinimo sve zemlje i 
narode monarhije u jedno veliko državno tijelo.« Careva proklamacija 
jasno je govorila o ujedinjavanju svih zemalja i naroda habsburške 
monarhije, Schwarzenbergovo ministarstvo smatralo je sebe ministar- 
stvom cijele države, a konstituanta u Kromjetižu izrađivala je ustav 
samo za austrijski dio monarhije. Bile su to vrlo velike suprotnosti, i 
još se nikako nije moglo jasno vidjeti, šta zapravo hoće nova vlada. 
Međutim kod debate o osnovnim pravima građana, koja se razvila u 
konstituanti, dođe do sukoba između vlade i konstituante, Kad se vladi 
činilo, da konstituanta u određivanju osnovnih prava radi previše libe- 
ralno, dođe u sjednicu, 4. siječnja 1849. god. ministar Stadion i ustane 
uime vlade »protiv teorije, pod koje su zastavom pomućeni pojmovi 
mase i prolivena krv plemenitog grofa Latoura.« »Najsigurnije vrelo 
najviše vlasti u Austriji«, — rekao je Stadion — »nije narodni suvere- 
nitet, nego nasljedno monarhijsko pfavo«. U priznavanju načela: Sva 
snaga dolazi od naroda, vidi ministarstvo diranje u nepromjenljive 
osnove monarhijskog principa.« Ma da je cijela konstituanta, osim či- 
novnika, nešto rusinskih zastupnika i Tirolaca, bila odlučno protiv takva 
uplitanja vlade u prava konstituante, ma da je 8. siječnja prihvaćen 
u parlamentu prijedlog, kojim se odbija Stadionova izjava, kao »nedo- 
stojno izvraćanje slobodnog izraza misli«, nije konstituanta mogla da 
nametne vladi svoje stajalište. S druge je strane carska vlada vidjela, 
da bi dalje miješanje u sličnim slučajevima ponovo izazvalo konstitu- 
antu, i ona je puštala, da zastupnici u Kromječižu i sastavljaju poje- 
dine paragrafe budućeg ustava. : 

I doista je konstituanta razvila s te strane veliku djelotvornost, na- 
ročito je odbor za ustav bio aktivan. 

20. veljače 1849. g. raspravljalo se u tom odboru o činovništvu. 
Tom je prilikom govorio zastupnik Filippi. On je kazao, — na talijan- 

skom jeziku, — kako je Dalmacija bile dotada »poplavljena činovni- 
cima«, koje je u Dalmaciju slala centralna vlada, koji su jedva jedvice 
razumijevali jezik naroda, koji taj narod nisu voljeli, a zauzimali su 
mjesta, i tako sprečavali, da domaći sinovi dobiju namještenje. U vri- 
jeme irancuskog viadanja u Dalmaciji daimatinski su činovnici bili svi 
redom domaći ljudi. Godine 1848. bili su u četiri suda vijećnici, osim 
jednog jedinog, stranci. S obzirom na te prilike iznese Filippi prijedlog, 
da se kod imenovanja činovnika u pojedinim pokrajinama prvenstveno 
uzmu u račun domaći sinovi. 

Debata o tom bila je velika. Bilo ih je, koji su se s Filippijem sla- 
gali, ali je većina bila protiv toga, i Filippijev je prijedlog odbijen. 

I drugi Filippijev prijedlog. iznesen u sjednici 22. siječnja 1849. 
godine, doživi istu sudbinu. [ tada je Filippi, na talijanskom: jeziku, pro- 
čitao i pismeno obrazložio prijedlog, da se računaju u Dalmaciju oba 
Lošinja i svi kvarnerski otoci, koji su u vrijeme mletačkog vladanja 
pripadali Dalmaciji. Nema sumnje, da bi ti prijedlozi bili propali, da su 
izneseni i na njemačkom jeziku, ili da je Filippi mogao ući u debatu, 
ali nepoznavanje njemačkog jezika nije sigurno ni koristilo njegovim 
prijedlozima. Član konstituante Springer opisujući taj odbor od trideset 
lica, u koji su iz svake provincije bila uzeta tri zastupnika, kaže. da 
su tri dalmatinska zastupnika, advokat Filippi i sudski činovnici Plen- 
ković i Petranović, malo ili nikako poznavali njemački jezik, pa da su 
bili »zbog toga nesposobni da djelotvorno ulaze u rasprave.« 

To je i bio razlog, da se osim Filippija ni Plenković ni Petranović 
nisu javljali u debatama ustavnog odbora. 

2. ožujka bio je već u odboru prihvaćen nacrt ustava, i određeno 
je, da će se 15. ožujka, dakle na godišnjicu revolucije, prvi put čitati 
u plenumu konstituante. Ali 6. ožujka prispije u Kromjeriž Stadion, 
pozva k sebi najistaknutije članove centruma i desnice, i priopći im, 
da je car zbog madžarskih nemira oktroirao jedan ustav za cijelu mo- 
narhiju zato, da do 15. ožujka ipak nešto dade narodima. Pored svih 
nastojanja zastupnika, da do toga ne dođe, izađe sutradan oktroirani 
ustav s datumom 4. ožujka." Vrata konstituante bijahu zatvorena, a 
prostorije njezine zaposjela je vojska. 

U proglasu, koji je car — uz potpis ministara Schwarzenberga, 
Stadiona, Kraussa, Bacha, Cordona, Brucka, Thinniclda i Kulmera — 
izdao, ističe on nemire u carevini i u Beču, u kojem mora da se još 
uvijek podržava izvanredno stanje, zatim rat u Ugarskoj i Lombardiji. 
Car Ferdinand dao je ustav, ali očekivanja nisu bila ispunjena. On hoće 


* Soringer Anton. Protocolle des Verfassungs-Ausschusses im QOesterreichi- 
schen 'Reichstage 1848.—49., Leipzig 1885., 257. str. 


* Ibid. 19. str. 

da doskoči nepovjerenju i da dovrši prevrat. U Kromješižu je parla- 
ment vijećao o ustavu za austrijski dio monarhije. Ali mjesto da to 
brzo svrši, on je teoretskim raspravljanjima, koja su bila ne samo u 
suprotnosti sa stvarnim odnosima monarhije, nego često i protivna 
osnivanju urednog državnog stanja, čak i potpirio nemire i bune. Car 
je odlučio da dade ustav ne samo austrijskim zemljama, nego i cijeloj 
državi, »dobrovoljno i iz vlastite carske vlasti.« On proglašuje »ustavnu 
listinu za jedno nerazdjeljivo austrijsko carstvo« i 
raspušta parlament u Kromjefižu. : 

U prvom paragrafu I. odsjeka o državi govori taj oktroirani ustav, 
iz kojih se zemalja sastoji austrijska carevina, Među te potpadaju sve 
dosadašnje austrijske zemlje, a onda još odjelito kraljevina Hrvatska i 
Slavonija s Hrvatskim primorjem, gradom Rijekom i njezinim kotarom, 
odjelito kraljevina Ugarska i odjelito Vojna Krajina, : 

Samo je jedan državni sabor u Beču, a u svakoj krunskoj zemlji 
ima zemaljski sabor. 

O Dalmaciji, Hrvatskoj i Slavoniji govori S 73. napose: »Kraljevi- 
nama Hrvatskoj i Slavoniji zajedno s pripadnim k njima primorjem, s 
gradom Rijekom i njezinim kotarom uzdržat će se u granicah saveza 
ovih zemaljah s državom opredijeljenog ovim ustavom njihove oso- 
bite uredbe (institucije) u potpunoj nezavisnosti njihovoj od kraljevine 
Ugarske. 

Poslanici dalmatinski dogovarat će se sa 
zemaljskim saborom ovih kraljevinah, posredo- 
vanjem izvršujuće državne vlasti o uvjetih zdru- 
Žženja s rečenimi kraljevinami i podnijet će re 
zultat caru na potvrdjenje.« 

Oktroiranje ustava djelovalo je vrlo teško na najveći dio za- 
stupnika u konstituanti. Taj ustav nije ni izdaleka zadovoljavao. Ma da 
i ustav, koji je izradio ustavni odbor, nije bio ono, što je tražila većina 
konstituante, a pogotovu njen liberalni dio, zato, što je nakon Stadio- 
nova istupa 6. siječnja taj odbor nastojao da svoja gledišta ipak pri- 
bliži gledištu vlade, opet je to bio ncisporedivo napredan ustav prema 
oktroiranome. Istog dana, 4. ožujka, kad je izdan oktroirani ustav, 
potpisao je car Franjo Josip I. i patent o političkim pravima, u vezi 
s tim ustavom. Od tih prava napominjemo: $ 1. »Svakome je zajam- 
čena puna sloboda vjere i pravo kućnog izvršavanja vjeroispovijeda- 
nja. Uživanje građanskih i političkih prava je nezavisno od vjeroispo- 
vijesti... .« $ 2.: »Svaka zakonom priznata crkva i vjerska zajednica 
ima pravo zajedničkog javnog izvršivanja vjerskih čina... .« $ 3. Na- 
uka i naučanje nauke je slobodno... .«, zatim $ 5.: »Svatko ima pravo 


" Novine, 10. III. 1849, god., 30. br. — Die čsterreichischen Verfassungsge- 
setze, izd. Bernadzik, Beč, 1911. god., 164. # 165. str. 

da slobodno iskazuje svoje mišljenje riječju, pismom, štampom ili sli- 
kom. Štampa ne smije biti podvrgnuta cenzuri. Protiv zle upotrebe 
štampe bit će izdan represivni zakon.«* 

Sva ta i druga zajamčena prava, ma koliko se udaljavala već u 
svojoj formi od onoga, što su htjeli liberalci, bila bi zadovoljila mno- 
gog, kad iza toga ne bi stajala sablast reakcije u ličnostima glavnih 
potpisnika toga ustava. 

$ 26. ustava od 4. ožujka glasi: »Svaka vrsta podložništva, svaka 
podložnička ili kmetska veza zauvijek je ukinuta.« Isti ustav proglasio 
je jednakost svih državljana pred zakonom kao i isti sud za svakoga. 

Dok su ti paragrafi ustava i patenta od 4. ožujka neke zadovolja- 
vali, izazvao je taj ustav u dijelu, koji je govorio o uređenju monar- 
hije nezadovoljstvo goleme većine. Pojedine krunovine bile su prema 
tom ustavu samo upravne jedinice. Trebalo je da cijela država bude 
strogo centralistički uređena. Parlament se sastojao od gornje i donje 
kuće. Članovi gornje kuće bila su po dva izaslanika svakog pokrajin- 
skog sabora, zatim prema broju stanovništva od sabora izabrani gra- 
đani, koji plaćaju najmanje 500 forinti izravnog godišnjeg poreza. 

Za donju kuću dolazio je na svakih 100.000 stanovnika jedan za- 
stupnik, izabran direktnim narodnim izborom. Pravo glasa imao je sva- 
tko, tko je plaćao određenu svotu godišnjeg direktnog poreza ili, bez 
obzira na to, ako je imao pravo glasa u kojoj austrijskoj općini. Di- 
rektni porez potreban za pravo glasa ustanovit će se prema prilikama 
pokrajine, ali ne smije biti manji od 5 forinti ni viši od 20 forinti. U 
gradovima preko 10.000 stanovnika taj porez nije smio biti manji od 
10 forinti. 

U gornju.kuću može biti izabran austrijski građanin, koji je na- 
vršio 40. godinu života, a u donju 30. 

Izbori za donju kuću i za gornju kuću su usmeni i javni. 

Nezadovoljstvo poradi oktroiranog ustava bilo je veliko naročito 
kod Čeha, kod kojih je revolucionarna stranka spremala ustanak, koji je 
vlada spriječila proglasivši u Pragu opsadno stanje. Kod Nijemaca bili 
su i drugi problemi, napose problem odnosa prema Njemačkoj. U Ugar- 
skoj se revolucija razvijala svojim tokom, a 14. travnja ugarski je 
parlament skinuo habsburško-lotarinšku dinastiju. Rat se u Ugarskoj 
nastavio. 

Dalmatinska je vlada, čim je doznala za oktroirani ustav, javila 
svim općinama i pozvala ih, da obavijeste o tom narod, da se u crkva- 
ma drže Te Deumi ili službe božje zahvalnice. Ali dalmatinski narod, 
koji je čak i na vijest, da će dobiti ustav 1848. godine, ostao indife- 
rentan, koji je ostao indiferentan prema Pillersdorfovu ustavu, ponio 
se isto tako i ovaj pui. Malo je tko pošao u crkvu, osim svećenika, 


* Die čsterreichischen Veriassungsgesetze cit. 166. i 167. str. 

koji su to morali po svojem, zvanju i činovnika po njihovoj dužnosti. 
Nekoliko dana poslije stiže i tiskani oglas o ustavu i prilijepljen je po 
uglovima, a u selima je čitan narodu na javnim poljanama ili pijacama, 
većinom na talijanskom jeziku, koji je tek poneki razumio." 

Ali dok je narod oslao indiferentan prema oktroiranom ustavu, 
djelovao je on porazno na inteligenciju, a pogotovu na činovništvo. 
Ono je vrlo dobro znalo, šta hoće Schwarzenbergovo ministarstvo od 
činovnika. Znalo je, da će izbori biti usmeni i javni i da će morati 
glasati za onog kandidata, koga bude vlada htjela. Ono je znalo, da sve 
ono, što se u ustavu označuje kao prava građanina, nema za činovni- 
štvo nikakve vrijednosti.i da su sva njegova prava u tome, da u po- 
litičkom pogledu slijepo slijedi vladu. Sve je to djelovalo na činovni- 
štvo toliko, da se ono povuklo iz svake akcije ili podupiranja akcije, 
koje nije bilo naređeno od vlasti. Listovi »Zora«, »Avvenire« i »La 
Dalmazia Costtuzlonale«, pa i »La Gazzetta di Zara«, gubili su svoje 
pretplatnike toliko, da su svi prestali izlaziti. 

Neki oduševljeni pristalice sjedinjenja s Hrvatskom vidjeli su u 
tom ustavu kraj svojih nada,s* jer su znali, da u prilikama, u kojima 
je živjela tadašnja Dalmacija, i ako dođe do pokrajinskog sabora, ne 
će ori nikako pristati na sjedinjenje s Hrvatskom, 

U Dalmaciji je zavladalo potpuno političko mrtvilo. 

U Hrvatskoj je sve kipjelo, a pogotovu u granici, koju je taj ustav 
činio posebnim tijelom. Dopisi iz raznih mjesta puni su ogorčenja; ogu- 
linska je regimenta — kako su javljali iz Siska — razderala i spalila 
novi ustav. Iz Križevaca se prijete: »Doći će Vidov dan!« Iz Brodske 
Krajine poručuju: »Bolje je ne živjeti nego robovatii« 

Ma da je oktroirani ustav isticao, da će se dalmatinski poslanici 
dogovarati s hrvatskim saborom o sjedinjenju, svakome je bilo jasno, 
već iz duha samoga tog ustava, da od toga ne će biti ništa. Osim toga 
je to imalo da dođe preko izvršne vlasti, pa kad bi sve to i uspjelo, 
još je trebalo, da to potvrdi car. Da su ondašnji hrvatski vođe to tako 
i shvatili, jasno je i iz pisma Ivana Kukuljevića, što ga je pisao banu 
Jelačiću 9. kolovoza 1849. godine: »Ako primimo načelo oktroiranoga 
ustava,« — piše Kukuljević — »onda se odričemo političke sile našega 
sabora, odričemo se krepkoga saveza s našoj krajinom, koja je naša 
krv; odričemo se napokon težnje za sjedinjenjem slaven. 
skih naših susjeda u Dalmaciji, Istri, Kranjskoj i t.d, 
koji su za našim savezom hlepili jedino zato, što su u nama vidjeli neku 
jakost i neku silu. 


? »Novine« 1849. god. 35. br. 
" Dopis iz Ostrovice u Dalmaciji, Slavenski Jug« 23. III. 1849. god., 38. br. 
* Mirković Sti., »Ivan Kukuljević Sakcinski«, Zagreb 1861. gad. 51, i 52. str. 

Ali iako je mnogo hrvatskih političara bilo Kukuljevićeva mišlje- 
nja, da je oktroirani ustav nesreća za Hrvate i da je on preteča apso- 
lutizma, bilo je i takvih, koji su, kao Ljudevit Gaj, u njemu gledali 
početak federacije. 

Međulim je po oktroiranom ustavu postojalo samo jedno ministar- 
stvo u Beču, i ono se počelo odmah da miješa i u unutrašnju upravu i 
u uređenje sudova. 

7. ožujka 1849. god. raspusti car konstituantu. Kako je car. 30. 
prosinca 1549, god. raspustio pojedin» pokrajiiske staleške sabore u 
Austriji i oktroirao im ustav i izborni red raznim patentima (Austriji 
pod i nad Ensom, Salzburgu, Koruškoj, Kranjskoj, Šleziji, Štajerskoj, 
Moravskoj, Češkoj, Tirolu), a 25. siječnja 1850. Gorici, Gradiškoj i 
Istri, a Hrvatskoj nije, mislili su u Hrvatskoj, da hrvatski sabor nije 
raspušten. No naskoro Hrvati uvidješe, da su se prevarili. 7. travnja 
1890. izda car patent, u kojem izriče svoju zahvalnost stanovništvu 
Hrvatske i Slavonije »za njihovu toli sjajno osviedočenu vjernost i pri- 
verženost« i za njihove žrtve za dobro države dobrovoljno prinesene, 
i javlja, kako rješava zaključke hrvatsko-slavonskoga zemaljskoga sa- 
bora iz 1848. godine u skladu s ustavom od 4. ožujka 1849. godine. 
Kraljevinu Hrvatsku i Slavoniju — uključivo ovamo Hrvatsko pri- 
morje i grad Rijeku zajedno sa zemljištem njegovim — uvrstili smo 
1.1 73. paragrafom državnog ustava posve nezavisno od Ugarske među 
krunovine carstva Našega. Time smo im upravo ojačali vlastitu, nepo- 
sredno Našemu Ministarstvu podčinjenu zemaljsku upravu, vlastito 
zemaljsko zastupanje i na uspoređenju s ostalim krunovinama osno- 
vano sudjelovanje na općem državnom saboru. Naređujemo, da i na- 
dalje narodni jezik u Hrvatskoj i Slavoniji valja kao poslovni jezik kod 
tamošnjih zemaljskih oblasti.... Raspuštamo bivši god. 1848. saku- 
pljeni zemaljski sabor hrvatsko-slavonski i sve po njemu postavljene 
odbore. Sebi pridržajemo pravo da novi zemaljski sabor sazovemo na 
temelju privremenog izbornog reda, koji će se imati naskoro objelo- 
daniti.« ' 

»O priklopljenju Dalmacie« — kaže proglas — »kraljevinam Her- 
vatskoj i Slavonii i o uvjetih priklopljenja istoga volja je Naša, da po 
$ 73. deržavnoga ustava poslanici Dalmacie i zemaljski 
sabor Hervatske i Slavonije pod posriedovanjem 
izveršujuće vlasti vijećaju o predmetu tom i po- 
sliedak da se podnese carskomu Našemu potverdjenju.« 

lako je car 1850. godine dao svim austrijskim pokrajinama oktro- 
irane zemaljske ustave i uredbe za izbore, nije on svejedno sazivao 
zemaljske sabore. Za Hrvatsku i Ugarsku nije izlazio nikakav ustav. 
Ni Dalmacija nije dobila ustava. Isto tako nije dolazilo do saziva dr- 
žavnog sabora, u koji je trebalo da uđu pored poslanika svih austrij- 
skih zemalja i poslanici Hrvatske i Ugarske, Kad je pak 14. travnja 


261 


1851. godine car otvorio »carevinsko vijeće«, u koje su bile od cara 
pozvane ličnosti iz cijele države kao savjetodavno tijelo, bilo je jasno, 
da o parlamentu nema više ni govora. Iza toga išlo se ravno za ukida- 
njem ustava od 4. ožujka 1849. godine. 

31. prosinca 1851. god. ukinuo je car Franjo Josip I. ustav zato, 
što se, prema njegovu obrazloženju, došlo do uvjerenja, da spome- 
nuti ustav (od 4. III. 1849. g,) ne odgovara potrebama. Iz tog brodo- 
loma carski je patent od 31. prosinca 1851. g. sačuvao samo »jedna- 
kost svih državnih pripadnika prema zakonima« i »ukinuće svakog se- 
ljačkog podložnićkog ili kmetovskog odnosa i s tim spojenih podava- 
nja« uz malu odštetu.“ Istovremeno izdao je on »Temelje za uredjenje 
krunovina austrianske carevine«. Prema tim »Temeljima« na čelu svake 
krunovine je namjesništvo i zemaljski glavar. One se dijele u okružna 
poglavarstva (županije), a ona u kotarske urede. Pod njima su mjesne 
općine, i to gradske i seoske. Kako će se birati načelnici i općinski od- 
bori, odredit će se posebnom uredbom. Kod općinskih rasprava bila je 
isključena javnost. Isto tako će se posebnom uredbom donijeti, kako 
će se odnositi općine prema kotarskim uredima i okružnom poglavar- 
stvu odnosno namjesništvu. 

Pošto je ukinut ustav i dano novo upravno uređenje monarhije, 
prestala je mogućnost sjedinjenja Dalmacije s Hrvatskom i Slavoni- 
jom, a Dalmacija je uređena kao posebna krunovina. 


'"* Dje čsterreichischen Verfassungsgesetze, cit. 209. str. 

XXXI. 
JELAČIĆEV POSJET DALMACIJI 


Ban Jelačić u Zadru i ostaloj primorskoj Dalmaciji — Posjet Hvaru — 
Posjet Boki 


Sve bojazni splitske i zadarske kongregacije kao i svih protivnika 
sjedinjenja s Hrvatskom, a i svih onih, koji su bili protiv Jelačića iz 
sasvim demokratskih motiva, jer su u njemu gledali pored Windisch- 
gritza glavnog zatočnika dinastije i njene protivudemokratske politike, 
bile su sasvim suvišne. Malo je tko od Dalmatinaca vidio, da je Jela- 
čićevo imenovanje došlo samo zato, da se.donekle odobrovolje Hrvati 
u banovini, a Jelačić da je u prvom redu general, koji je mislio na boj- 
nom polju rješavati pitanja, što su mu dana kao dužnost. Narodnjaci u 
Zadru i ostaloj Dalmaciji,koji su se toliko obradovali, kad je ban Jelačić 
imenovan za gubernatora Dalmacije, naskoro su počeli da gube nadu, 
da će to imenovanje korisliti slavenskoj nacionalnoj stvari u Dalmaciji. 
Ban je Jelačić ostao još uvijek kod vojske ne samo u prosincu, nego i 
siječnju i veljači, daleko ne samo od Dalmacije, nego i od Hrvatske. 
Pristalice sjedinjenja s Hrvatskom, koji su bili uvjereni, da će Jela- 
čićevo imenovanje za gubernatora Dalmacije ostvariti sjedinjenje, oča- 
javale su. Dva dopisa, jedan iz Zadra (2. veljače 1849. g.), i drugi iz 
Drniša (11. veljače), štampana u »Slavenskom Jugu«, pokazuju to ne- 
ugodno raspoloženje dalmatinskih aneksionista. U oba dopisa pisci mole, 
da ban dođe u Dalmaciju, a ako zasada ne može, neka bar pošalje 
svog izaslanika. »Slavenski Jug« podupire te molbe dalmatinskih do- 
pisnika i misli, da bi trebalo zamoliti bana, da pođe u Dalmaciju, gdje 
je sada više potreban nego kod vojske.! 

U vrijeme Jelačićeva odsustva iz Dalmacije vodio je upravu te 
pokrajine prezidijski administrator Ghetaldi. Ghetaldi je samo izvršivao 
naredbe, koje je dobivao iz Beča, ali ne od Jelačića, tako da je ban 
Jelačić bio doista samo po imenu gubernator Dalmacije. 


1 Slavenski Jug, 17. [[. 1849. god., 21. br. 

Već je došao i mjesec travanj, i oktroirani ustav, a ban još jedna- 
ko nije dolazio. I opet se javljaju u »Slavenskom Jugu« dopisi iz Dal- 
macije. »Bili smo, piše »Slavenski Jug«, pružili naše ruke preko Vele- 
bita, rukovali smo se s našom milom braćom Dalmatincima; pa evo 
nekoliko vremena da sasvijem ućutasmo.« Treba raditi i izvojevati ne 
samo spajanje Dalmacije, nego da od Jadranskog mora do Erdelja 
braća spojena i ujedno združena postanu.« Treba Dalmatince uvjeriti 
djelom, da su braća Hrvatima. Inače je u Dalmaciji, ma da je hrvatski 
ban gubernator Dalmacije, ostalo sve po starom: talijanski jezik vlada 
u sudovima, sprečava se otvaranje hrvatskih općinskih škola. 

Jelačić se nije miješao ni u kakve poslove u Dalmaciji. Jedino onda, 
kad su se u Boki javili nemiri, i kad su ga o tom izvijestili njegovi 
niži oficiri, smatrao je Jelačić za potrebno da se javi, i to samo 
Bokeljima. 

1. travnja 1849. god. upravio je ban Jelačić iz Pešte Bokeljima 
proglas, u kome im kaže, kako se naš narod uvijek odlikovao vjernošću 
caru i poštivanjem vjere, ne praveći razlike između zapadne i istočne 
crkve. Na svoju žalost ban je dočuo, »da su nekoji od vas u Kotoru 
cara, vjeru, poglavare riječju i činom uvrijedili, da su mir i poredak 
poremetili, te da su tako slavno ime Slavjanstva, kojim se Serbi i Her- 
vati diče, osramotili, što im nikako na čast ne služi, meni pak još 
većma oteščavaju silno breme.« 

Ban zna, da ih mnoge nevolje tište, ali se ne će postići silom, 
kršeći zakone, plijeneći i ubijajući, da se one umanje, ' 

On je, kaže Jelačić, odlučio, da, čim se rat svrši, dođe k njima, 
ali baš zato traži, da se oni drugačije vladaju, kako ne bi morao doći, 
da ih kažnjava. On hoće da im pomogne i da osigura njihova prava, 
»na kojima će se osnovati sjedinjenje naroda jedne kervi.«a 

Istoga dana upravi ban crnogorskom vladici pismo, u kome mu 
javlja, kako ga, među ostalim, muče i neredi, koji su se dogodili u 
Kotoru. Jelačić kaže, da će nastojati da narodu pomogne. »Iz ljubavi 
prema Vašem narodu molim Vas sada, da Vi, ukoliko uzmognete, pre- 
priječite prijelaz Vaših ljudih, koji u Boku kao neprijatelji dolaze. Ako 
bi pak Bokezi Vas za savjet upitali, recite im, molim Vas, da dobro 
naroda zahtijeva da bude red i mir u Boki Kotorskoj, te neka Bokezi 
tegobe svoje zakonitim putem podnesu, da tako uzmognem narod moj 
zastupati i ono mu pripraviti, što njegovo dobro pravo zahtijeva. To 
će mi biti opet dokaz ljubavi Vaše prema južnoslavjanskoj braći.«t 


? Slavenski Jug, 19. IV. 1849. god., 46. br. 
* Novine, 12. IV. 1849. g., 44. br, Pejaković, Aktenstiicke 193. 


* Novine, 1849. gud.. 49. br. Isto pismo iz originala mublicirao Vuksan, 0. c. 
156. i 157. str. U njemačkom prijevodu Pejaković, Aktenstiicke 194. 

* Da je ban došao u Dalmaciju, bio bi dočekan silnim oduševljenjem 
u dalmatinskom zagorju i selima, i silno pridonio buđenju narodne svi- 
jesti. Dalmatinski bi seljak bio ushićen, što ima namjesnika, koji je 
njegova roda i njegove krvi, koji govori hrvatski, i koga on razumije, 
kad govori. Da li bi bio i nešto više postigao, sumnjamo, jer narod nije 
bio spreman za što veće. 

Iz Imotskog piše dopisnik Vrdoljak »Novinama«, kako je onamo 
došlo oko dvije stotine vojnika Hrvata, s kojima su Imoćani čitave 
dane drugovali i s njima se sprijateljili. Ali su ti vojnici naskoro mo- 
rali u Madžarsku. Dopisnik kaže, kako kod njih svatko govori o banu 
Jelačiću, i nema čovjeka, koji ga ne spominje ili čak uz gusle o njemu 
ne pjeva. I Turci ga spominju, ali se boje, da ne bi na njih navalio, Me- 
đutim turska djeca naučiše od naših da pjevaju po Županjcu, po Duvnu 
i po ostaloj Hercegovini: »Eto bana za nedjelju dana!« U Imotskom i 
po dalmatinskim gradovima Splitu i Sinju vide se banovi vojnici, kojih 
se Turci, koji amo poslom dolaze, silno boje.«* 

. Još 2. srpnja 1849. godine javljaju »Narodnim Novinama« iz Dal- 
macije, kako očekuju bana, »da bi nam učinio način, kojim bi se naša 
narodnost oživotvorila«,* a 9. kolovoza dopisnik iz Ravnih Kotara piše, 
kako su, kad je ban imenovan namjesnikom Dalmacije, »svi oni, koji 
nisu poznavali našeg jezika, stali na vrat na nos da ga uče... ., a sada, 
kad su Madžari zadržali bana u Ugarskoj, okrenuli su kabanice, sve 
je omlohavilo.«" 

Možda nijedna stvar nije toliko djelovala da rad i nade na buđenje 
naroda u Dalmaciji toliko klonu kod onih, koji su se tog posla kako 
tako latili, koliko nemar bana Jelačića za Dalmaciju, 

18. rujna javlja jedan dopisnik iz Dalmacije »Narodnim Novina- 
ma«: »Naši su glasovi ućutali, i ne čuje se ništa, da bi se šta u narod- 
nom duhu preduzimalo. Radosno izgledamo, kad će nam jednom naš 
obljubljeni ban doći, da vidi i sasluša naše jade i nevolje.«" U 161. 
broju »Narodnih Novina« piše opet jedan uvodničar iz Dalmacije: »Nije 
više vrijeme da se snovim zabavljamo i da se naprežemo s njima na 
javi. San je (onaj iz 1848.) već prošao, sad se zrele misli traže... San 
je laža, a Bog je istina!«... »Nije nam dovoljan jedan pravac, nego 
nam se hoće i jedinstvo narodno... Ištimo i branimo svoje, ali putem 
pravde i istine... .< 

I Špiro Popović piše o-tom: »Svuđa po slavjanskom svijetu koliko 
toliko života u duhu narodnosti imade, kod nas u našoj Damacii ni 


? Novine, 9. VI. 1849. god., 69. br. 

»Nar. nov.« 1848. god., 84. br. 

7 »Nar. nove 1849. gad., 117. br. 

»Nar. nov.« 22. IX. 1849. god., 147. br. 
»Nar. noav.« 1849. god., 161. br. 

najmanje. »On se nada, da će biti bolje, kad u Dalmaciju dođe ban 
Jelačić. Svi bana očekuju i pitaju: da li on za nas mari? Hoće li kad 
k nami? Zna li on naše potrebe?«'* 

Jelačić je time, što nije dolazio u Dalmaciju, ne samo razočarao 
sve one, koji su ga doista s radošću čekali, nego ih je i izvrgnuo ruglu 
njihovih protivnika. Mjesto da dođe u Dalmaciju, koju je tako odu- 
ševljeno pozivao na početku svoje banske karijere, da pošalje svoje 
zastupnike u hrvatski sabor, on je u Pešti čuvao interese carskoga dvora 
i reakcije, koja je htjela da uguši svaki napredni pokret. Malo je još 
bilo Dalmaiinaca, koji sad nisu vidjeli, da je on u prvom redu austrijski 
oficir, a da ostalo ima za njega vrijednosti i značenja samo, ako ide 
paralelno s njegovom odanošću dvoru i dvorskoj okolini, najreakcio- 
narnijim elementima monarhije. 

Dok su tako 1849. godine ne samo prijatelji sjedinjenja s Hrvat- 
skom, nego i neki drugi ljudi, koji su znali, da poslije oktroiranog ustava 
nema ni govora o sjedinjenju, željeli da Jelačić dođe, 1850. godine nije 
više nitko o tome ni govorio. Već je svalko u Dalmaciji, koji se malo 
zanimao za javne stvari, vrlo dobro znao, da je Jelačićevo postavljanje 
za namjesnika Dalmacije bila jednostavna prijevara, da se u Hrvata 
probudi nada na pripojenje Dalmacije. Tako je prošla i 1850. i 1851. 
godina. 

Tek u rujnu 1851. godine posjeti Jelačić Dalmaciju, dakle u doba, 
“kad se o sjedinjenju Dalmacije s Hrvatskom više nije ni govorilo. Tađa 
se u cijeloj Dalmaciji na to gledalo ravnodušno, kako nam to pokazuju 
rijetka izvješća, koja imamo o tom Jelačićevu posjetu. Kad je on pri- 
spio u neko mjesto, bio je tu većinom službeno dočekan, kao i svaki 
drugi austrijski namjesnik Dalmacije. Nigdje se nije čuo nijedan po- 
klik za sjedinjenje s Hrvatskom, nigdje nije bilo pravog oduševljenja. 

Jelačić je stigao u Dalmaciju ratnim brodom iz Trsta i prispio 
u Zadar 3. rujna u tri i po sata poslije podne.!! Pri njegovu dolasku u 
Zadar gruvali su topovi s kopna i s ratnih lađa, koie su se nalazile u 
luci, a ususret iziđoše banu mnogobrojne lađe s otoka, pune otočana, 
koji su bana oduševljeno pozdravljali. : 

Kad je ban, stisavši u Zadar stupio na kopno, pozdravio ga ie na 
čelu pokrajinskih vlasti uime dalmatinskog naroda »ovravitelj vladanj- 
skoga presjedništva barun Ghetaldi, a za njim uime Zadra »namjesnik 
općinskoga vijeća« Cernica. 

U čast banu bio je Zadar navečer sjajno rasvijetljen, a prozori 
mnogih privatnih i općinskih zgrada »svakovrsnim natpisima ukrašeni«. 
Od svih natpisa najviše je udarao u oči natpis na općinskoj vijećnici 


'% Narodne Novine, 11. X. 1849. god., 163. br. 
34 Narodne Novine 1848. od 9. i 13. rujna. 

na hrvatskom jeziku: »Zdravo Velikodušni Slavjanski sine! Ako su te 
uzvisili slavodobitja lovori, kojima ti je čelo uvjenčano, još će Te ve- 
ćim učiniti ljubav puka, kog ti je cesar povjerio!« 

Ban je prilikom svog boravka u Zadru posjetio sve zadarske dobro- 
tvorne zavode i poklonio »založištu« 100 iorinti, a isto toliko i siro- 
tištu. 

I u ostalim dalmatinskim mjestima, koja je pohodio, bio je svečano 
dočekan. : 

S velikim oduševljenjem dočekan je ban u Hvaru. Sačuvala nam 
se bilješka Jerolima Macchieda, ljubitelja starina i pisca, koji je dočeku 
prisustvovao. On kaže: 

»Godine 1851., due 6. rujna oko 17 sati stiže iz Splita u Hvar pa- 
robrod Vulkan s namjesnikom Dalmacije i banom Hrvatske i Slavo- 
nije barunom Jelačićem. U susret mu odmah pođoše zastupnici-upra- 
vitelji općine, predstavnici upravnih vlasti i nekoliko drugih javnih 
funkcionara. Međutim je ban ostavljao parobrod i brodicom se pribli- 
žavao obali, dok su topovi gruvali s tvrđave Spanjol i s utvrda Vene- 
rande i sv. Andrije. UZ klicanje naroda dočekali su ga na obali pretur 
Ferri, općinski upravitelj Venier, kanonici (biskup je bio odsutan) i ofi- 
cirski kor. Grad je bio svečano okićen zasiavama. Pred banom defili- 
rao je hvarski garnizon. Iza toga posjetio je ban preturu, zatim ira- 
njevački samostan i crkvu, gdje je razgledao divne slike. Na povratku 
iz samostana, praćen neprekidnim poklicima »Živio«, pošao je u stolnu 
crkvu. Kad je iz nje izašao, dočekala ga je na trgu hvarska glazba, u 
uniformi, i svirala iza narodne himne birani program. Ban se di- 
vio »loggi« i prošetao se obalom uvijek praćen burnim »Živio«, 
pa se oko 18 sati, pošto se najsrdačnije oprostio, vratio na brod. Na- 
rod, na koji je ostavio najljepši utisak i koji je samo žalio, što je nje- 
gov boravak u Hvaru bio tako kratak, sakupi se na obali, na mjestu, 
koje je bilo najbliže parobrodu, kličući neprestano. Glazba pak, ukrcavši 
se na jednu lađu, pođe do parobroda i vozeći se oko njega, svirala je, 
dok on nije otplovio. Ban je s parobroda još jednom odzdravio. Hva- 
rani su se bili pobrinuli, da je ban htio nočiti u Hvaru, i spremili su mu 
odaje u kući kaptolskog prepozita dra. J. Dubokovića.«'* 

Nemamo mnogo podataka o banovu putovanju po Dalmaciji, ali 
če se možda naći još takvih bilježaka, koje će osvijetliti te lijepe ča- 
sove, kad je, poslije toliko stoljeća, Dalmatinska Hrvatska opet primila 
hrvatskoga bana. 

Vuk Popović u pismu, što ga je pisao Vuku Stefanoviću Karadžiću 
10. studenoga 1851. godine iz Kotora, kaže:'* »Dolazio nam u septem- 
bru svijetli i baš pravi Ban! Idući s paroplovom put Kotora, sa sviju 


#2 Bilješka se nalazi danas kod um. septemvira Remigija Bučića u Zagrebu. 
18 Vukova Prepiska knjiga VII., Beograd, 1913. god., 113. str, 2 

strana, iz svakog mjesta, i ispred crkava pored mora, pozdravljan je 
bio iz pušaka i inaškula. Navrh Veriga Rišljani su ga dočekali sa tri- 
deset barka, a kad je blizu naljegao, prospu oganj i poviču: »Živio Ban 
Jelačić, Živio!« Po ovome zar i dodje u Risan prije neg idje.« Tog 
dana bila je u Risnu jedna bogata svadba, i ban pregleda svatove i 
porazgovori se s nevjestom. Na rastanku rastane se s Rišljanima rije- 
čima: »Ja vam braćo mnogo zahvaljujem i preporučujem, da živite 
u miru i ljubavi i da budete vjerni našemu caru kao i doslije, i da vam 
je preporučen vaš Ban!« Tako i mi malo više pokliknemo — nastavlja 
Vuk Popović —: »Živio nam svijetli Ban«! i za cijeli sat, dokle je već 
od nas put Kotora krenuo, nijesmo prestali Jubardati, zvoniti i pjevati. 

>U Kotoru nije velikog veselja bilo, jer mnogijem ne bi milo čuti, 
da sa svakim Bokeljom i Bokeljskim činovnikom hoće srpski da govori 
i da ovi naš narodni jezik najviše preporučuje. Mnogi, osobito sudski 
činovnici, ostaše pred njim stidni, ne znajući mu srpski na pitanje od- 
govoriti. Grbljana je bilo došlo u grad do jedno 400 ljudi s oružjem 
i barjacima, da ga pozdrave. Kad je izišao Ban, da ih vidi, nazove im: 
»Dobar dan, junaci!« i milujući djekog po obrazu govoraše: »Ovo su 
moji ljudi!« Oni su mu se poklonili i govorili: »Dobro nam došao, Bane 
srećo naša! Da smo vi preporučeni siromasi, e nemamo ti se čim po- 
faliti, nego s jednijem dobrom, što imamo dobrog našeg djenerala!« 
Upitaju ga i ovo: »A da, Bane, oćeš li doći medju nama?« On im je 
odgovorio: »Milo mi je braćo, e sam vas vidio. Ja ću se opet brzo vra- 
titi i medju vama u vaše planine doći, a sad ne mogu. — Ja ću se 
skrbiti, koliko mogu, za vaše blagostanje, samo vam preporučujem: 
živite u miru i u ljubavi, i budite vjerni i poslušni našemu caru, i s 
Bogom.« »Ajde s Bogom i Bog ti dao svako dobro, i svaku sreću, i 
zdravlje i od našeg zdravlja!« oni mu odgovore. Samo je jedan dan kod 
nas predanio i u ponoći iz Kotora pošao veseo i zadovoljan. — Za ovo 
nas je uvjerio naš djeneral poslije.« 

Taj general, kojega spominje Vuk Popović, bio je Lazar Mamula. 
O njemu kaže isti Popović u pismu Vuku Stefanoviću Karadžiću: »Vi 
ste čuli i znali odavna, kako nam je postao naš dobri djeneral Lazar i 
vladar od Dalmacije (namjesnik vojnog i građanskog upravitelia, t. j 
zamjenik Jelačićev). Ovome glasu svi smo se obradovali. Nek jedamput 
poslije toliko vjekova i Rišćanskom Gubernatoru zagrme topovi s be- 
dema i forteca Dalmalinskih!« 

I tako je Jelačić samo posjelio Dalmaciju. 

Jelačićev posjet Dalmaciji bio je najgori epilog hrvatskim nasto- 
janjima za sjedinjenje Dalmacije s Hrvatskom, a njegove riječi, koje 
je on izgovorio u Boki, sramotno su odricanje hrvatske borbe. Nigdje 
ni riječi o sjedinjenju s Hrvatskom, nigdje ni riječi poticanja na na- 
rodno buđenje, nego samo preporuke, da narod bude vjeran i poslu- 
šan caru. , 

Jelačić je svojim posjetom Dalmaciji doista pokazao ono, što su 
mu po cijeloj naprednoj Evropi predbacivali, da je on samo branitelj 
dvora i njegovih nastojanja, da je samo dotle zastupao narodna prava 
i borbu protiv ugnjetaća, dok je to išlo u korist dvoru i dvorskoj re- 
akciji, a kad toga nije bilo, da je bio samo austrijski general, kome je 
bilo do toga, da narod bude vjeran i poslušan caru. 

XXXI. 
ZAKLJUČAK 


Godine 1848. Dalmacija je stajala na raskršću. Ona je trebala da 
se odluči, hoće li ostati u onom položaju austrijske provincije, u 
kakvom je bila dotada, hoće li se pridružiti Hrvatskoj i s njom sjedi- 
niti, ili će se priključiti talijanskom pokretu za oslobođenje od Austrije 
i sjedinjenje s Italijom, ili će se sjediniti s [strom i Trstom. 

Premnogo je tu bilo izbora za Dalmaciju. u kojoj sva ta pitanja 
nisu nikako bila zrela. I ona pođe putem najmanjeg otpora i ostade 
onako, kako je bila dotada. 

Vidjeli smo, kako su Hrvati iz banovine tražili sjedinjenje Dalma- 
cije na osnovu svojih historijskih prava, na osnovu toga, što u Dal- 
maciji s jedne strane i Hrvatskoj i Slavoniji s druge živi isti narod, 
ali su oni bili isuviše nerealni i nisu marili ni najmanje za ono, za što 
je najviše trebalo, za malerijalni dio sjedinjavanja, za ekonomske. ko- 
risti, koje bi Dalmacija od toga imala. 

S druge je strane dio dalmatinske buržoazije ne samo naglašavao 
svoju nacionalnu udaljenost od Hrvata, nego je oštro isticao i ekonom- 
ske prilike, iz kojih je proizlazilo, da Dalmacija od sjedinjenja s Hrvat- 
skom ne bi imala nikakve ekonomske koristi. Mi smo vidjeli, da su to 
isticale i one općine, koje su bile protiv sjedinjenia, a i pojedinci u svo- 
jim člancima u novinama. Podsjećamo ovdje na već navedeni članak 
Josipa Grubišića, koji se inače i te kako zalagao za narodni jezik u 
školama i uredima, ali je odlučno odbijao svako sjedinjenje s Hrvat- 
skom, koja ne može Dalmaciji ništa dati, nego bi od nje i uzimala. 
Bosna i Srbija — upućivao je Josip Grubišić — uporišta su za budući 
dalmatinski procvat. Uopće se kod Dalmatinaca toga vremena opaža 
kud i kamo treznije i zdravije prosuđivanje ekonomskih prilika, u ko- 
jima se nalazi Dalmacija i u kojima bi se ona našla, nego je to bilo 
kod Hrvata u banovini, koji su Dalmatince pozivali # sebi i poticali ih 
na sjedinjenje. 

Pored tih općih ekonomskih prilika odvraća!i su Dalmatince od 
sjedinjenja s Hrvatskom i njihovi lični interesi, točnije interesi buržo- 

aske klase, koja je tada gospodovala Dalmacijom. Bili su to interesi. . 


«svećenstva, malih i velikih posjednika, interesi činovništva, o kojemu 
smo naprijed govorili. Ti su interesi odvraćali sve njih od sjedinjenja, 
jer su se bojali, da će pri tome izgubiti svoje prihode ili svoje položaje. 
Skoro sva buržoazija, osim nekoliko pojedinaca, koji bi se mogli skoro 
na prste nabrojiti, marila je samo za svoje materijalne prilike i inte- 
mese, te je zato bila i proiiv sjedinjenja s Hrvatskom. 

Pored svega toga treba napose istaknuti, da je 1848. godine Dal- 
macija bila austrijska provincija i da Austrija toga vremena nije ni- 
pošto priznavala nikakva prava »krune ugarske« na Dalmaciju. Još je 
13. svibnja 1802. godine bečka dvorska kancelarija jasno kazala, da je 
Austrija Dalmaciju dobila na osnovu mirovnog ugovora u Campofor- 
miju i da je ona prema tome provincija Austrije.“ Svaki akt, koji bi 
bio tome protivan, bio bi revolucionaran. Poslati zastupnike u hrvatski 
sabor, a ne u Beč, bila bi revolucija. Nijedan se Dalmatinac nije usu- 
dio da to učini, pa bio on i najveći pristalica sjedinjenja s Hrvatskom, 
kao što je na pr. bio Kuzmanić, koji je i otvoreno kazao, da Dalmacija 
treba da svoje zastupnike pošalje u bečku konstituantu, a ne u zagre- 
bački sabor, Nijedan čovjek u Dalmaciji nije 1848. godine bio spreman 
na bilo kakvu revoluciju. Svi su oni, počevši od Kuzmanića pa do 
posljednjeg italofila, bili ljudi, koji ni najmanje nisu bili za neku borbu 
revolucionarnog tipa. Oni su, kao Kuzmanić, pisali oduševljene članke,. 
ali nikome nije padalo na pamet da ide dalje od toga. Kada bi car 
aktom riješio, da Dalmacija pripada Hrvatskoj i da Daimatinci treba 
da pođu u sabor u Zagreb, oni bi to, bez ustezanja učinili, ali da oni 
pođu, ne samo bez naredbe bečke vlade, nego čak i protiv njene volje, 
to nitko od njih ni sanjao nije. 

Svaki je dalmatinski političar, ako se ono par ljudi, koji su se 
jače isticali, moglo nazivati političarima, znao vrlo dobro, da ga na 
takvom putu nitko u Dalmaciji ne bi slijedio, jer nitko od njih nije iza 
sebe imao dalmatinski narod. Narod se za sve lo, kako smo vidjeli, 
nije ni najmanje zanimao. 

Druga je mogućnost bila, da se Dalmacija odluči za Italiju. Vene- 
cija je, kako smo izložili, i te kako vatreno pozivala Dalmatince, da 
pristanu uz nju i uz njenu revoluciju. Vidjeli smo, kako svi ti pozivi 
iz Venecije nisu naišli na skoro nikakav odjek u Dalmaciji, ma da je 
Venecija, zapravo neki vođe u tadašnjoj Veneciji, mislila, da će sjeća- 
nje na renubliku svetoga Marka razbuditi kod Dalmatinaca osjećaje 
za tu republiku. Ti su se venecijanski zanesenjaci brzo uvjerili, da su 
Dalmatinci zaboravili svetog Marka i da ga spominje tek pokoji inte- 
tektualac ili koji drugi građanin po primorskim gradovima. Pored toga, 

ako bi slanje zastupnika u hrvatski sabor bio revolucionaran akt, otvo- 
reno pristajanje uz mletačku republikansku vladu značilo bi pobunu i 
pristajanje uz vladu, koja je proglasila odcijepljenje od monarhije. Ta- 
dašnji Dalmatinci nisu to, sve kad bi i bili oduševljeni za republiku sve- 
toga Marka, nikako mogli učiniti. Ta tko da to učini? Za to nisu dosta- 
sjale samo simpatije dalmatinske buržoazije. Trebalo je da za njima 
stoje narodne mase, a toga nikako nije bilo. Dalmatinske narodne mase 
ostale bi, sve kad bi se buržoazija htjela pobuniti i priključiti vene- 
cijanskoj revolucijonarnoj vladi, indilerentne, ukoliko ne bi reagirale 
baš obrnuto. Pored toga tadašnja dalmalinska buržoazija, ma koliko 
simpatizirala s talijanskim jezikom i kulturom, nije nipošto htjela da 
pođe za Talijanima i da se s njima bori za Italiju, jer se to protivilo 
i općim i pojedinačnim materijalnim interesima. Ekonomski interesi 
Dalmacije nisu bili u sjedinjenju s Italijom. Dalmacija bi, sjedinjena s 
Italijom, stradala na svim linijama ekonomskog života. To je bilo sva- 
kome jasno. Ništa dakle nije 1848. godine moglo dovesti dalmatinsko 
javno mišljenje do toga, da poradi na sjedinjenju Dalmacije s Vene- 
cijom ili Italijom. Ono nešto takvih simpatizera ostalo je osamljeno. 
Pitanje sjedinjenja Istre s Dalmacijom nije se mnogo raspravljalo, a 
ono nije ni značilo nešto naročito, jer je Istra bila u austrijskoj polovini 
monarhije i, osim u upravnom pogledu, u svemu ostalome povezana s 
Dalmacijom. Akcija Zadra i Splita, a i dalmatinskih zastupnika u beč- 
koj konstituanti, da se Lošinj Mali priključi Dalmaciji, a izuzme od 
Istre, nije uspjela, ma da za taj neuspjeh nije bilo nikakvih naročitih 
razloga, osim ako se uzme, da se u Beču mislilo, da će se dvor ipak 
* jednom sjetiti, da je Dalmacija nekoć pripadala kruni sv. Stjepana, pa 
da bi u tom slučaju i Lošinj, koji se sve do 1814. godine računao u 
Dalmaciju, bio zajedno s njom određen za krunu ugarsku. Ostajuči 
u austrijskom dijelu Lošinj je pripadao istom ekonomskom krugu, ko- 
jem i Dalmacija, pa ni on ni Dalmacija ne bi imali nikakve ni veće ni 
manje ekonomske koristi ili štete, da je on priključen Dalmaciji. 
Sjedinjenje Dalmacije s Trstom, u kome bi se slučaju Dalmacija 
sama po sebi sjedinila i s Istrom, nije Dalmatince nikako privlačilo, jer 
su svi osjećali, da već i bez tog sjedinjenja Trst skuplja u sebi sve trgo- 
vačke i brodarske snage austrijskog primorja, i da on iz dana u dan 
ubija trgovinu i brodarstvo dalmatinskih gradova. Ovako, nesjedinjeni 
s Trstom, ti su gradovi ipak mogli da se na neki način odupru ekonom- 
skoj, trgovačkoj i pomorskoj prevlasti Trsta, dok bi sjedinjeni s njime 
bili definitivno žrtvovani. Tada je već deset godina djelovao u Trstu 
»Austrijski Lloyd«. Već smo spomenuli, kako i koliko je on tih godina 
imao čiste dobiti od plovidbe po Dalmaciji, t. j. samo od one pruge 
“Trst—Kotor i obrnuto, kojom je plovio jedamput na nedjelju. Već su 
tada, 1848. godine, dalmatinski brodari osjetili konkurenciju parobroda, 
“a zatim, kako ih je sve više i više apsorbirao Trst, i koje je koristi 

imao on od prijevoza. Putnici su se dotada vozili na raznim prijevoznim 
lađama, ili pak na onim velikim brodovima, koji su usput uzimali i 
putnike. Od toga vremena, kako nam je točno proračunao Petter, nije 
se isplaćivalo putovati jedrenjacima, nego parobrodom, i rijetko se tko 
vozio jedrenjakom u mjesta, kojih se taj parobrod doticao. Ekonomska 
šteta, koju je Trst iz dana u dan i tako nanosio dalmatinskoj privredi, 
bila je i suviše očigledna i opipljiva, da bi nacionalističko oduševljenje 
nekolicine moglo da djeluje na dalmatinsku buržoaziju, o kajoj se je- 
dinoj radilo. 

Vidjeli smo, da ni sjedinjenje s Hrvatskom, ni s italijom, ni s 
Istrom, pa ni s Trstom nije nikako moglo da uvjeri dalmatinsku bur- 
žoaziju, da se prikloni bilo kojoj od spomenutih strana svom snagor 
i svom dušom. Simpatije, kojin je bilo za pojedina od spomenutih rje- 
šenja, bile su preslabe prema mišljenju, da bi svatko od tih rješenja za 
Dalmaciju, kao cjelinu, ili za njenu buržoasku klasu, bilo štetno. Pre- 
ostajalo je dakle još ono rješenje, koje je ostavljalo Dalmaciju u 
položaju, u kojem se nalazila, t. j. kao austrijsku pokrajinu samu za 
sebe. Kad znamo, da narod pri svemu nije ama baš nimalo odlučivao, 
jer je bio i ekonomski utučen i socijalno napušten i zapušten, nego da 
je pri tom odlučivala i govorila buržvaska klasa, kojoj su materijalni 
interesi bili najbolje, prema njenu uvjerenju, zaštićeni u tom položaju 
Dalmacije, u kakvom se ona tada nalazila, onda nam je jasno, da je 
Dalmacija toga vremena mogla izabrati samo taj put. Posjednici veći 
i manji, trgovci, svećenstvo, brodovlasnici, zanatlije, sva ta sitna bur- 
žoazija, svi su oni gledali da sačuvaju svoje ekonomske interese time, 
da ostanu ondje, gdje su bili. Nije tu trebalo ni revolucije ni borbe, sve 
je ostajalo pri starom. Za ustavne sloboštine u Dalmaciji borili su se 
Beč i ostali austrijski revolucionari, dalmatinska buržoazija nije se ni 
makla, a ako je ponegdje u Dalmaciji nastala kakva mala uzbuna, po- 
bunio se narod, ali nijedna od tih buna nije imala ni dublje ni jače 
značenje. 

Dalmacija je na sve ono, što se događalo 1848. godine, reagirala 
onako, kako je tražila njena ekonomska i socijalna stvarnost. 

Strossmayer Joso, 238 

Strčli Antun, 42, 45, 235 

Sudarević Petar, 222 

Štajerska, 260 

Štajerski sinovi, 197 

Štur, 194, 195, 239 

Tamaro Atile, 91 

Teuta, drama, 61 

Tirol, 50, 116, 125, 189, 261 

Torkvat-Brlić Andrija, 76 

Trentino, 91 

Treviso, 89, 139 

Trieste, 69 

113. 245 

Tvartko Toma, 235 

Ugri, 177 

Uljan, 381 

Una, 197 

Unišće, 31 

Ustav, 92, 93, 239 

Utješenović, 235 

Valacka, 155 
Valentić N., urednik Zore Dalmatin- 

Varaždinska županija, 140—142, 144 

162, 172, .177--180, 192, 218 227. 
254, 2T1 

Venier, 217 

Veneta Repubblica, 163 

Venezia Giulia, 91 

Verdoljak, v. Vrdoljak 

Vicić Vice (fra), 50 

Vid Sv., 14 

Vidov dan, 260 

Vienna, 18, 54, 204 

Vilagoš, 226 

Villina, o. Franjo Ksaverije. 235 

Vinkovci, 238 

Vis, 14, 27, 28, 29, 32, 91, 92. 101, 
105, 106, 140, 144, 146 

Vitturi, 121 

Višnjica, 196 

Vlačine, 15 

Vladislav, kralj, 52 

Vodopić Mato, 252 

Vojna Krajina, 258 

Vojnović, kateheta, 240 

Vojnović Constantino, 27 

Vojvodina srpska, 183 

Voltaire, 41 

Vraz Stanko, TT 

Vranicani A., 90 

Vrdoljak  (Verdoljak), 76. TT, 247, 
265 

Vrdoljak (Verdoljak) Ana. 177 

Vrgorac, 30 

Vrlika, 212 

Vučičević Ivan, 250 

Vukmanić J., 76 

Vukotinović L., 76 

Vuk (Stefanović Karadžić), T3 

Vukova Prepiska, 267 

Vuković, 164 

Vuksan Dušan, 164, 207 

Vusekovich Luka, 50 

Voralberg (č. Foralberg), 116. 189 

Wetter Vencesl., 49 

Wien, 104, 115, 189 

Wiener Zeitung, list, 119, 177 

Windischgritz (Windischgraetz), 176, 

Zanichelli, 68 

Zahtčvanja  (Zahtijevanja) naroda, 
10, 101, 146. 188. 189 

Zator, 116 

Združena kancelarija u Beču, 42 

Zemun, 246 

Zlatni Prag, 196 

Zelić Gerasim, 48, 50 

Zora (L' Alba), 68 

Zora Dalmatinska (2. D.), list, (Zo- 
ra), 41, 48, 51, 56, 64, T1—--T8, 89. 
90, 104, 167-—170, 181. 184, 195-- 
187, 201, 228, 240, 241. 247. 248, 

Zrmanja, 31 


Žepić Ivan, 222 

Žžigrović. 183 

Žitije Gerasima Zelića, 48. 50 
Živković Aleksa, 238 

Živković (Xivković) Kotnilij, 50 
Župan Fr., tiskara, 251 
Županjac, 265 

